
Nenutempk manęs su nedorėliais, 
su pikta darančiais, 
su žmonėmis, kurie kaimynus draugiškai sveikina, 
o širdyje puoselėja pikta. 
Ps 28, 3 


Prologas 


Radikis žindo motinos krūtį. 

- Jis atrodo laimingas, - pasigėrėjo seselė. - Nesunku su- 
prasti, patenkintas kūdikis ar ne. Šis patenkintas. 

Kendalė tik silpnai šyptelėjo. Ji vos įstengė rišliai mąstyti, 
tad ką jau bekalbės. Jos protas vis dar mėgino įsisąmoninti, 
kad juodu su kūdikiu per avariją liko gyvi. 

Ligoninės priimamajame apžiūrų kabinetą nuo korido- 
riaus skyrė plona geltona užuolaida, teikianti ligoniams 
bent menką privatumą. Šalia baltų spintelių su tvarsčiais, 
švirkštais ir įtvarais buvo nerūdijančio plieno kriauklė. Ken- 
dalė sėdėjo vidury kabineto ant klijuote aptraukto stalo ir 
glėbyje liūliavo sūnelį. 

— Kiek jam? - paklausė seselė. 

— Trys mėnesiai. 

— Tik trys? Toks didelis! 

— Jis labai sveikas. 

— Kuo, sakėt, jis vardu? 

— Kevinas. 

Seselė nusišypsojo, paskui stebėdamasi ir būgštaudama 
palingavo galvą. 

— Stebuklas, kad iš ten išsikapstėte. Kaip jums turėjo būti 
baisu, brangioji. Turbūt mirtinai išsigandot? 

Avarija įvyko taip greitai, kad Kendalė nespėjo išsigąsti. 
Automobilis kone užšoko ant išvirtusio medžio, kurio per 

liūtį visai nebuvo matyti. Priekyje sėdinti keleivė įspėdama 
šūktelėjo, tada vairuotojas staigiai pasuko vairą ir nuspaudė 
stabdžius, bet buvo jau per vėlu. 

Padangos ėmė slysti šlapia kelio danga, ir automobilis, ap- 
sisukęs šimtu aštuoniasdešimt laipsnių, nuskrido į minkštą, 
siaurą kelkraštį. Šis buvo apjuostas palaike užtvara. Nuo tos 
akimirkos viskas pakluso Žemės traukos dėsniams. 

Kendalė prisiminė traškesį automobiliui neriant į tankiai 
prižėlusį siaurą tarpeklį. Medžių šakos grandė dažus, lupo 
gumines juostas, numušė ratų gaubtus. Išbyrėjo langai. Rie- 
duliai ir medžių kelmai suniokojo mašinos važiuoklę. Keista, 
bet nė vienas salone nė nešūktelėjo. Tylėjo turbūt susitaikę 
su likimu. 

Nors ji tikėjosi paskutinio lemtingo smūgio, susidūrimas 
su didžiule kelią pastojusia pušimi buvo baisus. 

Iš inercijos užpakaliniai ratai pakilo į orą ir automobilis, 
sukriokęs kaip mirtinai sužeistas buivolas, sunkiai tėškėsi į 
žemę, švokšdamas ir barškėdamas. 

Kendalė sėdėjo užpakalinėje automobilio sėdynėje ir buvo 
prisisegusi saugos diržą, todėl liko gyva. Nors automobilis 
pavojingai pakibo ant aukšto šlaito, ji šiaip taip išlindo iš 
nuolaužų su Kevinu glėbyje. 

— Tos vietovės labai raižytos, - tarė seselė. - Ir kaip jūs 
išsikapanojot iš to tarpeklio? 

Buvo nelengva. 

Kendalė suprato, jog išsiropšti viršun ant kelio bus sunku, 
bet vis dėlto nesitikėjo, kad prireiks šitiek jėgų. Kabarotis 
nuolatos saugant Keviną buvo dvigubai sunkiau. 

Vietovė buvo raižyta, oras baisus. Juodžemio ir purvo koše 
virtusi žemė, pomiškio augalų raizgalynėje išsibarstę akme- 
nys. Stipraus vėjo vejamas lietus kirto kone horizontaliai, tad 
drabužiai iki paskutinio siūlo permirko per kelias minutes. 

Neįveikus nė trečdalio atstumo rankų, kojų ir nugaros 
raumenys nuo įtampos ir nuovargio ėmė degti. Nepridengta 

oda buvo apdraskyta, nuplėšta, supjaustyta, sumušta ir su- 
čaižyta. Kelis kartus ji jau buvo beprarandanti viltį, norėjo 
pasiduoti - sustos ir užmigs, tegu gamtos stichija nusineša 
jų gyvybes. 

Bet savisaugos instinktas nugalėjo šią liūliuojančią pa- 
gundą, ir Kendalė vis kabarojosi aukštyn. Kabindamasi už 
vijoklių, statydama kojas ant didelių akmenų traukte traukė 
save viršun, kol galiausiai išsiropštė ant kelio, o tada ėmė 
ieškoti pagalbos. 

Ji buvo taip išsekusi, kad beveik kliedėjo. Pro lietaus sieną 
sužibo automobilio žibintai. Užplūdus palengvėjimui Ken- 
dalę galiausiai įveikė nuovargis. Užuot bėgusi prie mašinos, 
ji suklupo vidury siauro kaimo keliuko, nužymėto juostomis, 
ir laukė, kol automobilis privažiuos. 

Kendalę išgelbėjo plepi moteriškė, važiuojanti į vakarinį 
trečiadienio maldininkų susitikimą. Pavėžėjusi iki artimiau- 
sio namo ji pranešė pareigūnams apie nelaimę. Vėliau Ken- 
dalė nustebo, kad nuo avarijos vietos nuėjo viso labo mylią, 
ojai rodėsi, kad dešimt. 

Juodu su Kevinu buvo nuvežti į artimiausią bendruomenės 
ligoninę ir nuodugniai apžiūrėti. Kevinas nenukentėjo. Kai 
automobilis nėrė nuo skardžio žemyn, Kendalė kūdikį žindė. 
Instinkto vedama ji spausdama sūnelį prie krūties pasilenkė į 
priekį, kiek tik leido diržas, ir apsaugojo mažylį savo kūnu. 

Daugybė skausmingų įdrėskimų ir pjūvių buvo negilūs. 
Jai iš rankų viena po kitos buvo ištrauktos stiklo šukės - ne- 
maloni ir ilga procedūra, bet vieni niekai, palyginti su tuo, 
ką ji galėjo iškentėti. Žaizdos buvo suvilgytos antiseptiku: 
Kendalė atsisakė nuskausminamųjų, nes maitino krūtimi. 

Be to, dabar, išsigelbėjus ir sulaukus medikų pagalbos, jai 
reikėjo sugalvoti, kaip pasprukti. Gavusi raminamųjų ji ne- 
būtų galėjusi blaiviai mąstyti. Dar vienam dingimui supla- 
nuoti reikėjo šviesios galvos. 

— Ar neprieštarautumėt, jei užeitų šerifo padėjėjas? 

- Šerifo? — pakartojo Kendalė. Seselės klausimas pabudi- 
no iš apmąstymų. 

- Jis lūkuriuoja nuo tada, kai judu buvote atvežti. Turi jus 
apklausti. 

- Ak. Žinoma. Kvieskit jį vidun. 

Pasisotinęs Kevinas ramiai miegojo. Kendalė susisiautė li- 
goninės tuniką - ją gavo vietoj šlapių, purvinų, kruvinų dra- 
bužių, kai pati nusiprausė po karštu dušu. 

Sulaukęs seselės kvietimo vietinis pareigūnas praskleidė 
užuolaidą ir sveikindamasis linktelėjo. 

— Kaip laikotės, ponia? Ar gerai jaučiatės? - užjaučiamai 
paklausė ir mandagiai nusivožė kepurę. 

— Tikriausiai gerai. - Atsikrenkštusi pasistengė labiau įti- 
kinti: - Mums viskas gerai. 

- Jums pasisekė, ponia, kad likote gyvi ir sveiki. 

- Sutinku. 

— Dabar aiškiai matyti, kas nutiko - tas medis ant kelio ir 
kitkas. Į medį trenkė žaibas. Pakirto iš pačių pašaknių. Aud- 
ra čia siautėja jau kelios dienos. Regis, ir lyti niekada nenu- 
stos. Visas rajonas patvinęs. Nenuostabu, kad Bingamo upe- 
lis įsiurbė jūsų mašiną ir neliko jokių pėdsakų. 

Upelis tekėjo vos už kokių dešimties metrų nuo sudaužyto 
automobilio. Išsiropštusi Kendalė susigūžė purve ir baimin- 
gai pažiūrėjo. Drumzlinas vanduo vis kilo nešdamas nuolau- 
žas. Jos sukosi apie medžius paprastai ramiose pakrantėse. 

Kendalė net sudrebėjo pagalvojusi, koks likimas būtų juos 
ištikęs, jei atsitrenkęs į medį automobilis būtų nuskriejęs ke- 
liais metrais toliau. Apimta siaubo žiūrėjo, kaip mašina nu- 
slydo nuo šlaito ir ją pasiglemžė šėlstantis upelio vanduo. 

Dar kelias akimirkas automobilis laikėsi vandens pavir- 
šiuje ir linguodamas plaukė į sraunios tėkmės vidurį, o ga- 
liausiai nosimi nėrė gelmėn. Per kelias sekundes pradingo 
raibuliuojančiame upelio vandenyje. Kraštovaizdis po avari- 
jos mažne nepakito: tik ant išvirtusios pušies kamieno liko 
ryški žymė ir gilios ratų provėžos. 

- Stebuklas, kad spėjote išlipti ir nepaskendote, kai auto- 
mobilis paniro į upelį, - tarė šerifo padėjėjas. 

— Ne visi išlipo, - pataisė jį Kendalė, prikimusi nuo užplū- 
dusių jausmų. - Priekyje sėdėjo keleivė. Ji nuskendo su au- 
tomobiliu. 

Paminėjus mirtį įprasta šerifo padėjėjo apklausa virto vi- 
sai ne įprasta. Jis susiraukė. 

— Ką? Keleivė? 

Kendalė tarsi iš šalies matė, kaip paplūdus ašaroms persi- 
maino jos veidas - pavėluota reakcija po sukrėtimo. 

- Atleiskit. 

Seselė pakišo jai popierinių nosinaičių ir tapšnodama per 
petį paramino: 

— Paverkit, mieloji. Taip drąsiai veikėte, užtat dabar atsi- 
palaiduokit ir išsiverkit į valias. 

— Nežinojome, kad automobilyje, be jūsų, kūdikio ir vai- 
ruotojo, buvo dar viena keleivė, - tyliai pratarė šerifo padė- 
jėjas, gerbdamas jos emocinę būseną. 

Kendalė išsišnypštė nosį. 

— Ji sėdėjo greta vairuotojo. Kai mašina paniro į upelį, jau 
buvo negyva. Man atrodo, žuvo iškart atsitrenkus į medį. 

Įsitikinusi, kad Kevinas nesužeistas, ir pastebėjusi, kaip grei- 
tai kyla upelio vanduo, Kendalė drebėdama prislinko iš keleivio 
pusės kone žinodama, ką ten ras. Šiai automobilio pusei teko 
stipriausias smūgis. Durelės buvo įlenktos, stiklas išdužęs. 

Kendalė iš pirmo žvilgsnio suprato, kad moteris negyva. 
Gražūs veido bruožai buvo nebeatpažįstami - veido kaulai ir 
audiniai sumaitoti. Prietaisų skydelis ir automobilio variklio 
dalys sulindę į krūtinės ląstą. Galva nenatūraliai nusvirusi. 

Nekreipdama dėmesio į kraują ir krešulius, Kendalė ištie- 
susi ranką prispaudė pirštus moteriai prie kaklo netoli mie- 
go arterijos. Pulso neužčiuopė. 

— Maniau, turiu pamėginti išgelbėti ir kitus, - papasako- 


ištraukti ir ją, bet suprasdama, kad ji mirusi... 

— Ponia, tokiomis aplinkybėmis padarėte viską, ką turėjo- 
te padaryti. Išgelbėjote gyvybę. Niekas jūsų neapkaltins dėl 
tokio pasirinkimo. - Jis linktelėjo į miegantį kūdikį. - Jūs 
ir taip padarėte gerokai daugiau, nei leidžia žmogaus jėgos. 
Kaip ištraukėte vairuotoją? 

Įsitikinusi, kad keleivė negyva, Kendalė paguldė Keviną 
ant žemės ir pridengė veiduką antklodės krašteliu. Nors taip 
gulėti ir nepatogu, kurį laiką jis bus saugus. Paskui klupinėda- 
ma apėjo automobilį. Vairuotojas buvo sukniubęs ant vairo. 
Įveikusi baimę Kendalė pašaukė jį vardu ir spustelėjo petį. 

Ji prisiminė, kad nestipriai papurtė ir krūptelėjo, kai jis 
nuo to sėdynėje atsilošė. Išsigandusi žengė atatupsta, kai iš 
suglebusių lūpų kampučio nutekėjo kraujo. Dešinys smilki- 
nys buvo giliai įpjautas, bet daugiau veidas nesužeistas. Nors 
vyro akys buvo užmerktos, Kendalė abejojo, ar jis miręs. Už- 
dėjo ranką ant krūtinės. 

Širdis plakė. 

Tada automobilis be niekur nieko slystelėjo šlaitu per ke- 
lias pėdas tempdamasis ir ją. Kendalei vos neišniro peties 
sąnarys, mat ranka tebebuvo įkišta vidun. 

Nors mašina ant uolos sustojo, ši priebėga buvo nepatiki- 
ma. Kendalė suprato - kylantis vanduo, kuris jau tekšeno į 
ratus, netrukus pasiglemš ir visą automobilį. Permirkusi dir- 
va neatlaikys mašinos svorio. Nebuvo laiko nei ilgai svars- 
tyti, nei vertinti galimybių, nei suvokti, kaip stipriai ji nori 
atsikratyti vairuotojo. 

Kendalė tikrai turėjo priežasčių jo bijoti ir nekęsti. Bet jo 
mirties netroško. Kiekvieno žmogaus gyvybė verta gelbė- 
ti. Todėl užplūdus adrenalinui plikomis rankomis nustūmė 
purvą ir nuplėšė kibius vijoklius, trukdančius atidaryti du- 
reles. 

Galiausiai Kendalė atplapojo dureles ir vairuotojas kriste 
įkrito į glėbį. Kruvina galva nusviro Kendalei ant peties. Pri- 
slėgta didžiulio jo kūno svorio moteris susmuko ant kelių. 

Apglėbusi per krūtinę Kendalė su didžiausiu vargu ištrau- 
kė jį iš automobilio. Kelis kartus paslydo purve ir skaudžiai 
griuvo ant nugaros. Bet vis kėlėsi ir nežmoniškomis pastan- 
gomis traukė sužeistąjį iš nuolaužų. Vos tik spėjo išvilkti ko- 
jas pro dureles, automobilis trūktelėjo ir nuslydo nuo uolos 
į upelį. 

Kendalė pasakojo praleisdama tik savo mintis. Kai nutilo, 
šerifo padėjėjas stovėjo taip, tarsi būtų pasiruošęs atiduoti 
jai pagarbą. 

— Ponia, greičiausiai jūs būsite apdovanota medaliu. 

— Labai tuo abejoju, - sumurmėjo ji. 

Jis iš marškinių kišenės išsitraukė bloknotėlį ir rašiklį. 

— Vardas? 

Mėgindama išlošti laiko ji apsimetė nesupratusi. 

— Atsiprašau? 

— Jūsų vardas? 

Mažos ligoninės personalas buvo toks malonus, kad priė- 
mė ją be įkyrių formalumų ir klausimų. Tokio pasitikėjimo, 
tokio neoficialaus priėmimo didelio miesto ligoninėje tikrai 
nesulauktum. O kaimiškoje Džordžijoje užuojauta pasirodė 
svarbesnė už draudimo pažymėjimą. 

Tačiau dabar Kendalė stojo akistaton su liūdna savo padė- 
timi, nors nebuvo tam pasirengusi. Ji dar nebuvo sugalvoju- 
si, ką daryti, kiek sakyti, kur iš čia keliauti. 

Tiesą ji pagražindavo be jokio sąžinės graužimo. Taip da- 
rydavo ir anksčiau. Atvirai kalbant, visą gyvenimą. Daugybę 
kartų. Dažnai ir sumaniai. Bet meluoti policijai - jau rimtas 
reikalas. Taip toli dar nebuvo nuėjusi. 

Nuleidusi galvą Kendalė pasitrynė smilkinius ir pagalvo- 
jo, gal paprašyti vaistų tvinkčiojančiam galvos skausmui ap- 
malšinti. 

— Mano vardas? - perklausė ji stengdamasi laimėti kiek 
laiko ir melsdamasi - gal staiga šaus kokia išganinga min- 
tis. - Ar tos žuvusios moters vardas? 

— Pradėkime nuo jūsų. 

Ji trumpai sulaikė kvėpavimą, paskui tyliai pratarė: 

— Kendalė. 

- Ar rašoma K-e-n-d-a-1? - pasitikslino šerifo padėjėjas ra- 
šydamas bloknotėlyje. 

Ji linktelėjo. 

— Gerai, ponia Kendal. O koks žuvusiosios vardas? 

— Ne, Kendalė... 

Kendalei nespėjus ištaisyti šerifo padėjėjo klaidos, ant 
alyva nesutepto bėgelio sudžeržgė metaliniai užuolaidų žie- 
dai - atėjo iškviečiamasis gydytojas. 

Jai širdis apmirė iš baimės. Sulaikiusi kvėpavimą paklausė: 

— Kaip jis? 

Gydytojas nusišypsojo. 

— Jūsų dėka gyvas. 

- Ar atgavo sąmonę? Ar ką nors kalbėjo? Ką jis jums pa- 
sakojo? 

— Norite pati pamatyti? 

- Aš... turbūt. 

— Ei, daktare, luktelėkit. Turiu jai užduoti dar keletą klau- 
simų, - įsikišo šerifo padėjėjas. - Daug svarbių popierių už- 
pildyti, juk žinote. 

— Negi dega? Moteris sukrėsta, o aš negaliu jai duoti rami- 
namųjų, juk maitina kūdikį. 

Padėjėjas žvilgtelėjo į mažylį, paskui į Kendalės krūtinę. 
Jo veidas paraudo kaip prinokęs pomidoras. 

— Na, šiek tiek palaukti galiu. Bet darbą turiu padaryti. 

— Žinoma, žinoma, - sutiko gydytojas. 

Seselė paėmė iš Kendalės kūdikį. Šis taip ir neprabudo. 

- Šiam gražiam mažyliui surasiu lovelę vaikų kambaryje. 
Nesirūpinkit dėl jo. Eikite su gydytoju. 

Šerifo padėjėjas mindžikuodamas minkė rankose kepurės 
snapelį. 

— Pasėdėsiu čia. Kai tik galėsite, ponia, na, kai baigsite... 

- Išgerkite puodelį kavos, - šaipydamasis iš pareigūno pa- 
siūlė gydytojas. 

Jaunas, arogantiškas daktarėlis, Kendalės nuomone, la- 
bai savimi patenkintas. Ji neabejojo, kad jo diplome rašalas 
dar nespėjo išdžiūti, bet buvo aiškiai matyti, jog jis labai mė- 
gaujasi savo ribota valdžia. Nė nepažvelgęs į šerifo padėjėją, 
daktaras nulydėjo ją koridoriumi. 

— Jam diafizės trūkis, kitaip tariant, lūžo blauzdos kau- 
las, - aiškino jis. - Kaulas iš vietos nepajudėjo, operacijos nei 
įtvarų neprireiks. Tuo atžvilgiu jam labai pasisekė. Spren- 
džiant iš to, ką pasakojote apie automobilį... 

— Variklio dangtis atrodė kaip popierinė vėduoklė. Nė ne- 
žinau, kaip vairas nesutraiškė jam krūtinės. 

— Tiesa. Ir aš bijojau, kad bus sulaužyti šonkauliai, krau- 
juos pažeisti vidaus organai, bet nieko panašaus neaptikau. 
Jo būklė stabili. Tai gera naujiena. Blogoji ta, kad jis, regis, 
bus stipriai susitrenkęs galvą. Rentgeno nuotraukoje matyti 
vos plauko storumo kaukolės įtrūkis, bet žaizdą pavyko su- 
siūti tik daugybe dygsnių. Dabar atrodo nekaip, bet ilgainiui 
ataugs plaukai ir paslėps. Randas tikrai nedarkys jo grožio, - 
šypsodamasis dėstė jai gydytojas. 

- Jis stipriai kraujavo. 

— Dėl viso pikto perpylėm jam kraujo. Jam smegenų su- 
krėtimas, tad jeigu kelias dienas ramiai pagulės, viskas bus 
gerai. Dėl kojos lūžio teks mėnesį vaikščioti su ramentais. 
Galės gulinėti, tinginiauti ir sveikti. Štai ir atėjome. - Gy- 
dytojas stabtelėjo prie palatos. - Jis tik prieš kelias minutes 
atgavo sąmonę, todėl vis dar apspangęs. 

Daktaras pirmas žengė į blausiai apšviestą palatą. Kenda- 
lė nuo slenksčio dairėsi po patalpą. Ant vienos sienos kabėjo 
pagal sužymėtus skaičius nuspalvintas atgrasus į dausas žen- 
giančio Kristaus paveikslas, ant kitos - plakatas, raginantis 
saugotis ŽIV. Paprastoje dvivietėje palatoje jis gulėjo vienas. 

Blauzda, saugiai sugipsuota, gulėjo paspirta pagalve. Vy- 
riškis buvo aprengtas ligoninės drabužiu, kuris tesiekė jam 

iki pusės šlaunų. Ant baltų paklodžių šlaunys atrodė stiprios, 
įdegusios ir visai nederėjo prie ligoninės aplinkos. 

Seselė matavo kraujospūdį. Po plačiu marliniu galvą juo- 
siančiu tvarsčiu buvo matyti tamsūs suraukti antakiai. Plau- 
kai sulipę nuo sukrešėjusio kraujo ir antiseptikų. Rankos 
nusėtos mėlynėmis. Nors sužeistojo veidas buvo ištinęs, 
sumuštas ir nubrozdintas, Kendalė jį atpažino iš duobutės 
smakre ir griežto lūpų linkio. 

Guviai priėjęs prie seselės gydytojas žvilgtelėjo į kraujos- 
pūdžio matuoklį, kurio rodmenis ji rašė į ligonio kortelę. 

— Jau pagerėjo. 

Kai seselė parodė, kokia dabar ligonio temperatūra, gydy- 
tojas pritariamai sumurmėjo. 

Nors Kendalė vis dar stovėjo palatos tarpdury, ligonio 
akys iš karto įsmigo tiesiai į ją. Jos žvelgė iš pajuodusių aki- 
duobių - nuo skausmo ir nukraujavimo buvo įkritusios, bet 
nepalaužiamas žvilgsnis neprarado aštrumo. 

Pirmą kartą pažiūrėjusi jam tiesiai į akis Kendalė iš karto 
pajuto pagarbą skvarbiai jų įžvalgai. Net šiek tiek išsigando. 
Ir dabar jo tebebijo. Atrodė, tarsi jis šiurpiu būdu geba per- 
matyti ją kiaurai ir taip sukelti nerimą. 

Jis ją perkando per pirmąjį susitikimą. Vos pamatęs su- 
prato - ji melagė. 

Kendalė tikėjosi, kad gebėjimas skaityti mintis padės jam 
suprasti, kaip nuoširdžiai ji apgailestauja dėl jo sužalojimo. 
Jei ne ji, avarija nebūtų įvykusi. Vairavo pats, bet tik dėl jos 
kaltės dabar kenčia skausmą ir nepatogumus. Kendalę grau- 
žė sąžinė. Ką jau ką, oją sužeistasis mažiausiai norėtų maty- 
ti prie savo lovos. 

Nesupratusi, kodėl Kendalė dvejoja, seselė nusišypsojo ir 
mostu pakvietė vidun. 

- Jis aprengtas. Užeikit. 

Užgniaužusi baimę Kendalė žengė į palatą ir puse lūpų 
šyptelėjo ligoniui. 

— Labas. Kaip savijauta? 

Jis kelias akimirkas nemirksėdamas į ją stebeilijo. Pažvel- 
gė į daktarą, paskui į seselę ir galiausiai jo žvilgsnis vėl grįžo 
prie Kendalės. Silpnu užkimusiu balsu sušvokštė: 

— Kas jūs tokia? 

Gydytojas palinko prie ligonio. 

- Argi jos nepažįstate? 

— Ne. O turėčiau pažint? Kur aš? Kas aš? 

Gydytojas tik žiopsojo išpūtęs akis. Seselė stovėjo apstul- 
busi, rankoje tabalavo kraujospūdžio matuoklio žarnelė. Ir 
Kendalė atrodė priblokšta, nors jausmai tiesiog šėlo. Protu ji 
mėgino įsisąmoninti šį netikėtą likimo posūkį ir jo teikiamą 
naudą. 

Pirmas atsipeikėjo gydytojas. Perdėtai drąsiai, netgi kiek 
šypsodamasis, jis tarė: 

— Regis, po smegenų sukrėtimo mūsų ligoniui amnezija. 
Taip dažnai nutinka. Neabejoju, ji laikina. Nėra ko jaudintis. 
Po dienos kitos tik pasijuoksime. 

Gydytojas atsigręžė į Kendalę. 

— Taigi dabar esate vienintelis informacijos šaltinis. Gal 
verčiau mums - ir jam - pasakykite, kas jis toks. 

Kendalė ilgai dvejojo, įtampa augo. Gydytojas su sesele 
nekantriai laukė. Lovoje gulintis vyras atrodė ir susidomė- 
jęs, ir nepatiklus. Jo akys įtariamai prisimerkė, bet Kendalė 
galėjo tvirtai pareikšti, - o stebukle! - kad jis ničnieko nepri- 
simena. Ničnieko! 

Tai buvo netikėta, bet labai dosni likimo dovana. Net per 
didelė, nesuvokiama, per sudėtinga, kad nepasiruošus būtų 
galima ją išnaudoti. Bet viena Kendalė žinojo tikrai: ji būtų 
paskutinė kvailė, jei pražiopsotų tokią progą. 

Todėl ramių ramiausiai tarė: 

— Jis - mano vyras. 


Pirmas skyrius 


- Visagalio Dievo ir Pietų Karolinos valstijos suteikta 
man galia skelbiu jus vyru ir žmona. Metju, galite pabučiuoti 
nuotaką. 

Kai Metas Bernvudas apglėbė Kendalę Diton, svečiai pra- 
dėjo ploti. Bučiniui užtrukus pratrūko juokas. Metas neno- 
riai atsiplėšė nuo jos lūpų. 

— Deja, teks palaukti, - sušnibždėjo Kendalė. į 

Metas pažvelgė į ją ilgesingu žvilgsniu, bet, būdamas geras 
žmogus, atsisuko į kelis šimtus svečių, kurie dėl šio renginio 
pasipuošė geriausiais išeiginiais drabužiais. 

— Ponios ir ponai, - progiesmiu prakalbo pastorius, - leis- 
kite jums pirmą kartą pristatyti poną ir ponią Bernvudus. 

Susikibę už rankų Kendalė su Metu atsigręžė į besišypsan- 
čius svečius. Pirmoje eilėje vienas sėdėjo Meto tėvas. Atsi- 
stojęs jis apglėbė Kendalę. 

— Sveika atvykusi į mūsų šeimą, - pasveikino jis. - Dievas 
mums tave atsiuntė. Mums reikėjo moters. Jeigu Loreleinė 
būtų gyva, mylėtų tave, kaip aš myliu. 

Kendalė pabučiavo Gibui Bernvudui į rausvą skruostą. 

— Ačiū, Gibai. Jūs labai malonus. 

Loreleinė Bernvud mirė, kai Metas buvo dar paauglys, bet 
juodu su Gibu apie jos mirtį kalbėdavo kaip apie neseną įvykį. 
Gibas buvo įspūdingas našlys: aukštas, stuomeningas, žilais 

ežiuku kirptais plaukais. Daugybė našlių ir išsiskyrusių mo- 
terų medžiojo tokį jaunikį, bet jų jausmai liko be atsako. Jis 
dažnai kartodavo mylėjęs tik kartą. Todėl kitos neieškojo. 

Metas viena ranka apglėbė plačius tėvo pečius, kita - Ken- 
dalę. 

— Mums vienam kito reikia. Dabar mūsų šeimoje nieko 
netrūksta. 

— Trūksta tik vieno - kad mano senelė būtų čia, - liūdnai 
pratarė Kendalė. 

Metas užjaučiamai nusišypsojo. 

— Ir aš norėjau, kad ji pajėgtų atkeliauti iš Tenesio. 

— Jai būtų buvę per sunku. Bet ji čia dalyvauja mintimis. 

— Na, nepradėkime ašaroti, - nutraukė juos Gibas. - Žmo- 
nės čia susirinko pavalgyti, išgerti ir pasilinksminti. Ši diena 
jūsų. Džiaukitės ja. 

Gibas neskaičiavo pinigų, kad jų vestuvės būtų nepamirš- 
tamos ir aptarinėjamos dar ilgus metus. Kendalę jo išlaidu- 
mas pribloškė. Sutikusi tekėti už Meto, ji pasiūlė susituokti 
šeimos rate, na, gal pastoriaus darbo kabinete. 

Gibas apie tai nenorėjo nė girdėti. 

Nesilaikydamas tradicijos, kad už vestuves moka nuo- 
takos šeima, jis primygtinai reikalavo leidimo prisiimti šią 
naštą. Kendalė nesutiko, bet Gibas nuginklavo ją savo žave- 
siu ir atrėmė visus argumentus. 

— Tik neįsižeisk, - patarė Metas, kai ji išreiškė nerimą dėl 
didingų Gibo planų. - Tėtis nori surengti pobūvį, kokio Pros- 
peras dar nėra matęs. Nei tu, nei tavo senelė to neišgalėtu- 
mėt, o jis su malonumu apmokės sąskaitas. Esu vienintelis 
jo vaikas. Šios vestuvės jo gyvenime pirmos ir paskutinės. 
Todėl duokim jam valią ir leiskim vadovauti. 

Netrukus jaudulys apėmė ir Kendalę. Ji išsirinko suknelę, 
bet visus kitus reikalus tvarkė Gibas, nors taktiškai pasitarda- 
vo su ja prieš galutinai priimdamas svarbiausius sprendimus. 

Didžiulis dėmesys smulkmenoms atsipirko, nes šiandien 
jo namai ir pievelė atrodė įspūdingai. Ji su Metu vienbalsiai 

aiktelėjo po pinučių arka, išpuošta gardenijomis, baltomis 
lelijomis ir baltomis rožėmis. Didžiulės palapinės viduje sto- 
vėjo modernus švediškas stalas, nukrautas salotomis, miš- 
rainėmis ir visų skonius tenkinančiais užkandžiais. 

Vestuvinis tortas atrodė kaip kvapą gniaužianti kelių 
aukštų skulptūra. Kreminį glajų puošė šviežių rožių pumpu- 
rų žiedlapiai. Buvo ir šokoladinis jaunikio tortas su kone te- 
niso kamuoliuko dydžio braškėmis, apšlakstytomis karame- 
le. Kibirėliuose su ledais šalo šampanas. Regis, svečiai buvo 
nusiteikę išgerti jį iki paskutinio lašo. 

Nors ir prabangus, pobūvis buvo tikra šeimos šventė. Me- 
džių pavėsyje žaidė vaikai. Kai jaunikis su nuotaka leidosi 
šokti vestuvinio valso, kitos poros taip pat ėmė suktis, ga- 
liausiai įsitraukė visi. 

Vestuvės buvo pasakiškos. Dalyvavo net pabaisa. 


—8 


Kendalė, nė nenujausdama, kokia grėsmė jos tyko, jautėsi 
kaip devintame danguje. Prisiglaudęs Metas suko ją šokių 
aikštelėje. Smokingas jam, aukštam ir lieknam, labai tiko. 
Metas buvo nepaprastai išvaizdus. Taisyklingi bruožai, lygūs 
plaukai, aristokratiška plėšikų barono laikysena. 

- Atrodai elegantiškas ir šaltas. Kaip Getsbis, - kartą pa- 
erzino jį Kendalė. 

Ji būtų šokusi su juo ištisas valandas, bet svečiai irgi no- 
rėjo pašokti su nuotaka. Tarp jų buvo ir teisėjas H. V. Fargas. 
Ji tik sunkiai atsiduso, kai Metas perleido ją teisėjui, kuris 
šokių aikštelėje rodė ne ką daugiau grakštumo negu teismo 
salėje. 

- Aš dėl jūsų abejojau, - pareiškė teisėjas Fargas suktelė- 
jęs Kendalę taip, kad jai vos neišniro kaklas. - Išgirdęs, kad 
į šios apygardos valstybinio gynėjo vietą samdoma moteris, 
didžiai nuogąstavau, ar susidorosit su šiuo darbu. 

— Šit kaip, - šaltai mestelėjo Kendalė. 

Fargas ne tik siaubingas šokėjas, apgailėtinas teisėjas, bet 
ir užkietėjęs moterų niekintojas, pamanė Kendalė. Iki šiol jis 
nė piršto nepajudino, kad nuslėptų savo nuogąstavimus. 

— Kodėl jūs toks susirūpinęs, teisėjau? - paklausė ji steng- 
damasi mandagiai šypsotis. 

— Prosperas - konservatyvi apygarda ir miestas, - atvirai 
pripažino teisėjas. - Ir labai tuo didžiuojasi. Šių apylinkių 
žmonės jau kelias kartas verčiasi tuo pačiu. Mes lėtapėdžiai 
ir nemėgstam, jei kas jėga verčia mus keistis. Esame nepratę 
prie moterų teisininkių. 

- Jūs manote, kad moterys turėtų sėdėti namie ir virti 
valgį, tvarkytis ir prižiūrėti vaikus, ar ne? Jos neturėtų siek- 
ti karjeros? 

Jis tik numykė. 

— Aš taip nesakau. 

— Na, žinoma, nesakot. 

Toks atviras prisipažinimas jam kainuotų balsų. Prieš kal- 
bėdamas viešumoje teisėjas viską gerai pasverdavo. H. V. Far- 
gas buvo patyręs politikas. Jeigu dar būtų ir geras teisėjas. 

— Aš tik sakau, kad Prosperas - švarus miestelis. Jo neka- 
muoja bėdos, kurių turi kiti miestai. Mes nugnybiame netin- 
kamo elgesio pumpurus. Mes - turiu galvoje save ir kitus vi- 
suomenės veikėjus - ketiname išlaikyti aukštus standartus. 

- Jūsų nuomone, teisėjau, aš esu to netinkamo elgesio pa- 
vyzdys? 

— Ne, visai ne. 

— Mano darbas - suteikti teisinę gynybą tiems, kurie ne- 
išgali pasisamdyti advokato. Konstitucija tą garantuoja vi- 
siems Jungtinių Valstijų piliečiams. 

- Žinau, ką garantuoja Konstitucija, - irzliai atšovė Fargas. 

Kendalė šypsena užglaistė savo kandžią pastabą. 

— Kartais privalau pati sau tai priminti. Darbe neretai 
turiu reikalų su visuomenės padugnėmis. Bet kol yra nusi- 
kaltėlių, reikalingi žmonės jiems ginti teisme. Kad ir koks 
atgrasus būna klientas, iš visų jėgų stengiuosi jį apginti. 

— Niekam nekyla abejonių dėl jūsų jėgų. Nors ir dalyvavo- 
te toje bjaurioje byloje Tenesyje... - Nutilęs jis pataikaujamai 
nusišypsojo. - Bet kam apie tai šiandien kalbėti? 

Iš tiesų - kam? Teisėjas tyčia priminė jai praeities sunku- 
mus. Kendalė piktinosi, kad jis laiko ją kvaiša, patikėjusia, 
jog iš tiesų būta apmaudžios klaidos. 

— Jūs gerai dirbate, gerai, - meilikavo jis. - Turiu prisipa- 
žinti, kad man teko pratintis teisės klausimais ginčytis su 
moterimi. - Teisėjo juokas nuskambėjo kaip šuns lojimas. — 
Žinote, kol jūs atėjote į pokalbį, manėme samdą vyrą. 

— Mano vardas gali suklaidinti. 

Prospero apygardos advokatų tarybos direktorių valdy- 
ba nusprendė įkurti valstybinių gynėjų biurą, kad jiems pa- 
tiems rečiau tektų ginti neturtėlius. Nors ši pareiga tekdavo 
rotacijos principu, bylos atimdavo nemažai laiko ir lėšų. 

Valdyba nustėro, kai pamatė ne kostiumuotą vyrą, o su- 
knele pasipuošusią, batelius trijų colių aukščio kulniukais 
avinčią Kendalę. Jos gyvenimo aprašymas buvo toks įspū- 
dingas, kad valdyba nedelsdama atsakė į jos laišką ir buvo 
besutinkanti priimti jos net nemačiusi. Pokalbis turėjo būti 
paprastas formalumas. 

Kendalės laukė sunkus išbandymas. Iš anksto žinoda- 
ma, kad teks susidurti su kietakakčiais vyrukais iš Pietų, ji 
rūpestingai pasirengė. Kalbai parinko tokius žodžius, kad 
neįžeisdama įveiktų išankstines jų nuostatas ir išsklaidytų 
abejones. 

Kendalė to darbo labai troško. Jautėsi turinti reikalingą 
kvalifikaciją, nuo to priklausė jos ateitis, todėl stengėsi iš 
visų jėgų. 

Turbūt ji gerai padirbėjo, nes valdyba darbą pasiūlė. Viena 
dėmė Kendalės biografijoje, kaip ir jos lytis, sprendimui be- 
veik neturėjo įtakos. O gal jie tikėjosi, kad būdama moteris ji 
pasirodys ištižėlė. Ji padarė klaidą? Bet tai atleistina - juk ji 
pagaliau viso labo moteris. 

Kendalei nerūpėjo, ką jie manė ar kaip priėmė tokį spren- 
dimą. Per aštuonis mėnesius Prospere ji parodė ką galinti. 
Sunkiai dirbo, kad nusipelnytų kolegų ir plačiosios visuome- 
nės pagarbą. Skeptikams teko prikąsti liežuvius. 

Nuomonę pakeitė net vietinio laikraščio leidėjas, kuris, 
paskelbus apie jos paskyrimą į šią vietą, redaktoriaus skilty- 
je uždavė klausimą - ar moteris susidoros su tokiu sudėtin- 
gu darbu? 

Tas leidėjas dabar prasistūmė prie jos, iš už nugaros apka- 
bino per liemenį ir pabučiavo į sprandą. 

— Teisėjau, jūs jau užtektinai laikote monopolizavęs gra- 
žiausią šio pobūvio merginą. 

Fargas sukikeno. 

— Kalbi kaip jaunavedys. 

— Ačiū, kad išgelbėjai, - atsidususi padėkojo Kendalė Me- 
tui, šokio sūkury skraidinama tolyn. Priglaudusi skruostą 
prie smokingo atlapo užsimerkė. - Gaila, kad negaliu rėžti 
tiesos tam raudonsprandžiui su teisėjo mantija. Bet nesu 
įpareigota šokti su juo per savo vestuves. 

— Būk maloni, - subarė Metas. 

— Ir buvau. Tiesą sakant, buvau tokia žavi, kad net pačią 
supykino. 

— Kartais teisėjas kaip rakštis geroje vietoje, bet jis - senas 
tėvo bičiulis. 

Metas buvo teisus. Be to, Kendalė nesuteiks progos teisė- 
jui Fargui sugadinti jos vestuvių. Pakėlusi galvą nusišypsojo 
Metui. 

— Myliu tave. Kada paskutinį kartą tai sakiau? 

— Prieš šimtmečius. Mažiausiai prieš dešimt minučių. 

Jie meiliai glaustėsi, bet staiga nugriaudėjo balsas: 

— Ei, mažute, čia tai bent puota! 

Atsisukusi Kendalė pamatė su vietiniu vaistininku susi- 
kabinusią savo pirmąją pamergę - pora šoko tustepą. Tylus 
ir savimi nepasitikintis vyras atrodė suglumęs, kad atsidūrė 
tokios linksmos ir gausiai apdovanotos moters glėbyje. 

— Sveika, Rike Sju, - tarė Kendalė. - Smagiai leidi laiką? 

— Negi nematyti? 

Aukšta Rikės Sju šukuosena lingavo į muzikos taktą. Ji 
vilkėjo šviesiai melsvą suknelę gilia iškirpte, veidas blizgė- 
jo nuo prakaito. Kendalė ilgai suko galvą, kaip rasti sukne- 
lę, tinkančią jos draugei. Rikės Sju oda buvo blyški, nusėta 
rausvais šlakais, plaukai - morkų sulčių spalvos, bet ji, ne- 
paisydama savo ryškių bruožų, mėgo įmantriai rengtis. Vien 
šukuosena buvo inžinerijos stebuklas. 

Rikė Sju nuolatos šypsojosi rodydama plačią prodantę. 
Putlios lūpos blizgėjo išdažytos gaisrinės mašinos spalvos 
lūpdažiu - rinkdamasi lūpdažį ji nepagalvojo apie savo plau- 
kų spalvą. 

Pirmoji pamergė sutrimitavo: 

- Sakei, tavo vyras tikras gražuolis, bet nutylėjai, kad jis 
labai turtingas. 

Kendalė pajuto, kaip Metas nepatenkintas įsitempė. Rikė 
Sju nenorėjo jo įžeisti. Tiesą sakant, manė sakanti jam kom- 
plimentą. Bet Prospere inteligentiškoje draugijoje apie tur- 
tus nekalbama. Bent jau garsiai. 

Kai Rikė Sju su suglumusiu vaistininku nutolo taip, kad 
nebegalėjo girdėti, Kendalė tarė: 

— Metai, būtų mandagu tau pakviesti ją šokti. 

Jis susiraukė. 

- Ji mane pažemino. 

— Metai, būk geras. 

— Atsiprašau. 

-— Ar tikrai atsiprašai? Per generalinę vestuvių repeticiją 
aiškiai parodei, kad Rikė Sju tau iš karto nepatiko. Tikiuosi, 
ji to nepastebėjo, bet aš gerai mačiau. 

- Ji visai ne tokia, kaip nupasakojai. 

- Sakiau, kad ji mano geriausia draugė. Šito turėtų pakakti. 

Dėl silpnos sveikatos senelė negalėjo dalyvauti vestuvėse, 
tad Rikė Sju buvo vienintelė Kendalės viešnia. Jau vien dėl 

to Kendalė vylėsi, kad Metas pasistengs būti jai draugiškas 
ir dėmesingas. Bet nuo padaužiškų Rikės Sju pareiškimų juo- 
du su Gibu tik gūžėsi. Juos glumino nevaldomas, nešvankus 
juokas, sklindantis iš jos įspūdingos krūtinės. 

- Pripažįstu, kad Rikė Sju nėra gražiai išauklėta pietietė 
panelė. 

Metas tik nusišaipė. 

- Ji vulgari, Kendale. Prasčiokė. Tikėjausi, bus panaši į 
tave. Moteriška, švelni ir graži. 

— Ji taurios sielos. 

Rikė Sju dirbo advokatų kontoros „Bristol 8: Mathers“ pri- 
imamojo sekretore - ten Kendalė anksčiau dirbo jaunesniąja 
partnere. Kai jos susipažino, ir Kendalė palaikė Rikę Sju įžū- 
lia raudonplauke. 

Palengva Kendalė geriau pažino ir pamilo tą jautrią mo- 
terį, besislepiančią po akį rėžiančia išore. Rikė Sju buvo pa- 
prasta, praktiška, tolerantiška ir patikima. Ypač patikima. 

— Esu tikras, kad ji turi puikių bruožų, - nenoriai nusilei- 
do Metas. - Na, galji tokia agresyvi dėl to, kad stora. 

Kendalė susiraukė išgirdusi žodį „stora“, nes buvo ir tin- 
kamesnių būdvardžių. Verčiau jis susilaikytų ir nevartotų 
menkinančių žodžių. 

— Jei duotum jai bent pusę šanso... 

Jis prispaudė pirštą Kendalei prie lūpų. 

— Ar mes ginčysimės dėl tokių niekų per savo vestuvių 
puotą visų svečių akivaizdoje? 

Kendalė būtų galėjusi atkirsti, kad nemandagus elgesys su 
jos drauge - visai ne niekai, bet pastaba dėl ginčams netinka- 
mo laiko buvo teisinga. Be to, ir jai ne itin patiko keli Meto 
draugai. 

— Gerai, paliaubos, - nusileido ji. - Bet jeigu jau pradėčiau 
ginčą, tai kalbėčiau apie visas moteris, kurios smaigstė mane 
piktais žvilgsniais. Jei žvilgsniu būtų galima nužudyti, jau 
tuziną kartų būčiau kritusi negyva. 

— Kas? Kur? 

Jis ėmė sukioti galvą tarsi ieškodamas nusiminusių mo- 
teriškių. 

— Nėužką, - suniurnėjo Kendalė ir tvirtai čiupo jam už at- 
lapų. - Klausiu tiesiog smalsaudama - kiek širdžių sudaužei 
mane vesdamas? 

— Kas ten suskaičiuos. 

— Aš nejuokauju, Metai. 

— Nejuokauji? - Jis surimtėjo. - Jei kalbame rimtai, buvau 
vienas iš kelių viengungių tarp Prospero paauglių ir senių. 
Štai kodėl minioje matyti keli nusiminę veidai. Šiose vieto- 
vėse didesnė tikimybė, kad brandžias vienišas moteris nu- 
trenks žaibas, nei kad jos ištekės. 

Lengvabūdiškos Meto kalbos pasiekė tikslą - Kendalė 
pratrūko kvatoti. 

— Na, šiaip ar taip, esu laiminga, kad nevedei, kol aš čia 
nepasirodžiau. 

Jis liovėsi šokęs, priglaudęs ją atlošė galvą ir įsisiurbė į 
lūpas. 

— Ir aš. 


—"8-- 


Su vestuvine suknele ir nuometu buvo sunku likti nepaste- 
bėtai, bet vis dėlto po kokio pusvalandžio Kendalė paslapčia 
įsmuko į namus. 

Jai nepatiko Gibo namas, ypač milžiniška svetainė: sienos 
buvo apkaltos tamsia mediena, kuri tiko kaip fonas Gibo 
medžioklės ir žvejybos trofėjams demonstruoti. 

Kendalei abi ant graikinio riešutmedžio plokštės prikal- 
tos žuvys atrodė apgailėtinos. Elnio, briedžio, lokio ir kitų 
laimikių iškamšos kėlė užuojautą ir pasibjaurėjimą. Eidama 
per svetainę Kendalė atsargiai žvilgtelėjo į piktą, visiems lai- 
kams sustingusią raukšlėtojo banginio galvą apnuogintomis 
iltimis. 


Eiuealaia: E 


Medžioklė ir žvejyba nešė Gibui pelną. Jo sporto reikme- 
nų parduotuvė buvo pagrindinėje Prospero gatvėje. Mėlyno- 
jo Kalnagūbrio regione Pietų Karolinos šiaurės vakaruose jo 
verslas klestėjo. Pagrindiniai klientai buvo ištikimi. Jie su- 
kardavo ilgiausią kelią, kad išleistų pinigų pas Gibą. 

Jis buvo savo amato žinovas. Naujokai medžiotojai ir 
žvejai vertino jo nuomonę ir banko kortelėmis mokėda- 
vo už visokius prietaisus, teleskopus ar masalus - visas jo 
įsiūlytas prekes, kurios galėjo atnešti sėkmę medžiojant ar 
žvejojant. Dažnai jie grįždavo su laimikiais - atitempdavo 
skerdenų tiesiai į parduotuvę, kad visi galėtų pasigrožėti jų 
meistriškumu valdant šautuvą, spąstus, meškerę ar spinin- 
gą su rite. 

Gibas negailėdavo pagyrų ir padėkos už patarimus nelauk- 
davo. Juo buvo žavimasi ir kaip medžiotoju ar žveju, ir kaip 
žmogumi. Negalintieji pasigirti esą jo draugai labai troško 
jais tapti. 

Priėjusi prie nedidelio vonios kambario, kuris Gibo name 
atstojo moterų tualetą, Kendalė rado duris užrakintas. Švel- 
niai pabeldė. 

— Tuojau išeisiu. 

— Rike Sju? 

— Čia tu, mažule? 

Rikė Sju atidarė. Ji drėgnu rankšluosčiu šluostėsi tarpkrūtį. 

— Prakaituoju kaip kiaulė. Eikš vidun. 

Suėmusi suknelės šleifą ir nuometą, Kendalė įsispraudė į 
mažytį vonios kambarį ir uždarė duris. Nors čia buvo ankš- 
ta, ji džiaugėsi galėdama pabūti su drauge dviese. 

— Ar tavo kambarys motelyje geras? 

Prospere moteliai buvo prasti. Kendalė Rikei Sju rezerva- 
vo patį geriausią kambarį, bet jis turėjo mažai patogumų. 

— Teko miegoti ir blogesnėse vietose, - mirktelėjusi Ken- 
dalei veidrodyje atsakė Rikė Sju. - Jeigu jau apie tai prakal- 
bome, ar tas tavo gražuolis eržilas toks geras, kaip atrodo? 

— Niekada nesidalinu intymiomis smulkmenomis, - dro- 
viai šypsodamasi atkirto Kendalė. 

— Tada pati save apvagi, nes pasakojimas - pusė malonumo. 

„Bristol 8: Mathers“ advokatų kontoroje Rikė Sju jaunes- 
niuosius partnerius ir klerkus žavėdavo pasakojimais apie 
seksualinius žygius. Kas rytą šalia kavos aparato ji prie ne- 
nutrūkstamo savo gyvenimo serialo pridurdavo dar vieną 
seriją. Kai kuriais jos pasakojimais būdavo sunku patikėti, 
bet Rikė Sju nemeluodavo. 

— Man neramu dėl tavęs, Rike Sju. Juk turėti daug partne- 
rių pavojinga. 

— Aš atsargi. Visada buvau atsargi. 

— Tikiu, bet... 

— Klausyk, mažule, tik nepamokslauk. Tai, ką turiu, išnau- 
doju kaip įmanydama geriau. Jei atrodai kaip aš, turi iš vyrų 
imti viską. Nepažįstu nė vieno, kuris varvintų seilę dėl tokios 
figūros. - Ji skėstelėjo rankomis. - Todėl, kad kaskart nelik- 
čiau sudaužyta širdimi, kad netapčiau mergina, kurios nie- 
kas nekviečia šokti, ir nebaigčiau dienų kaip kandi senmer- 
gė, prieš daugybę metų nusprendžiau būti paslaugi. Duodu, 
ko jie nori, ir tapau tikru šios srities talentu. Kai šviesa už- 
gesinama ir kūnai apnuoginami, vyrams nerūpi, ar atrodai 
kaip pasakų princesė, ar kaip pabaisa, svarbu jiems pasiūlyti 
tamprią, šiltą vietelę. Tamsoje visi jaučiasi gerai, mažule. 

— Tai apgailėtinas ir nedoras požiūris. 

- Jis man tinka. 

- Bet kaip gali žinoti, gal tas vienintelis kaip tik šiomis 
dienomis pasirodys tavo gyvenime? 

Rikės Sju juokas nuskambėjo kaip rūko sirena. 

— Laimėti loterijoje turiu daugiau šansų. - Paskui draugės 
šypsena užgeso ir ji surimtėjo. - Suprask mane teisingai. Nė 
nemirktelėjusi keisčiausi su tavim vietomis. Norėčiau turė- 
ti vyrą, būrelį triukšmingų vaikų. Bet vargu ar šiai svajonei 
lemta išsipildyti, tad nenoriu atsisakyti malonumo. Imu 

meilę, kur tik galiu jos gauti. Žinau, kad man už nugaros 
žmonės kalba: „Kaip ji leidžia vyrams taip savimi naudotis?“ 
Bet iš tiesų aš jais naudojuosi. Deja... - Rikė Sju nužvelgė 
Kendalę geraširdiško pavydo kupinu žvilgsniu, - ne visoms 
moterims vienodai atseikėta. Atrodau kaip rausvai rudai nu- 
dažytas jūrų vėplys, o tu... tu atrodai kaip tu. 

— Nenuvertink savęs. Be to, tikėjausi, tau svarbu mano 
protas, - paerzino ją Kendalė. 

— Na, tikrai esi sumani. Tokia sumani, kad mane baisiai iš- 
gąsdinai. Dar nesu sutikusi tokio valingo žmogaus, nors esu 
susidūrusi su tikrais kietuoliais. 

Pasišaipiusi Rikė Sju rimtai pažvelgė į Kendalę. 

— Džiaugiuosi, mažule, kad čia tau viskas sėkmingai susi- 
klostė. Tu velnioniškai rizikavai. Vis dar rizikuoji. 

— Tam tikru atžvilgiu taip, - prisipažino Kendalė. - Bet 
esu rami. Jau daug vandens nutekėjo. Jeigu jau būtų trenkę, 
tai anksčiau. 

— Nežinau, - suabejojo Rikė Sju. - Esi tikra patrakėlė, jei 
taip darai. Jeigu viskas vyktų iš pradžių, vis tiek patarčiau to 
nedaryti. Ar Metas žino? 

Kendalė tik papurtė galvą. 

— Ar nederėtų jam papasakoti? 

— Kam? 

— Galų gale jis tavo vyras! 

— Taigi. Argi tai turėtų pakeisti jo jausmus man? 

Rikė Sju akimirką svarstė. 

— O ką mano tavo senelė? 

- Tą patį, ką ir tu, - nenoriai prisipažino Kendalė. - Ji ver- 
tė mane jam pasakyti. 

Elvė Hankok buvo vienintelis jos šeimos narys. Ją Kenda- 
lė prisiminė nuo penkerių, kai tapo našlaite. Kendalę auklė- 
jo tvirta, bet mylinti ranka. Pačiais svarbiausiais klausimais 
Kendalė su senele sutarė. Pasitikėjo senelės moteriška nuo- 
jauta ir metams bėgant įgyta išmintimi. 

Bet dėl visiško atvirumo su Metu jos laikėsi skirtingos 
nuomonės. Kendalė buvo įsitikinusi, kad jos pasirinktas ke- 
lias geriausias. Todėl tyliai pratarė: 

— Rike Sju, judvi su senele turite šiuo klausimu manimi 
pasitikėti. 

— Gerai, mažule. Bet jeigu iš tavo spintos iššoks skeletas ir 
įkąs į užpakalį, nesakyk, kad neperspėjau. 

Juokdamasi iš tokios šnekos Kendalė pasilenkusi apkabi- 
no draugę. 

— Pasiilgsiu tavęs. Pažadėk, kad dažnai lankysiesi. 

Rikė Sju rūpestingai sulankstė rankšluostį. 

— Kažin ar ši mintis gera. 

Kendalės šypsena pradingo. 

— Kodėl? 

— Nes tavo vyras ir uošvis aiškiai parodė savo nuomonę 
apie mane. Ne, neatsiprašinėk, - paskubomis išbėrė Rikė Sju 
pamačiusi, kad Kendalė nori prieštarauti. - Man nė velnio 
nerūpi, ką jie apie mane mano. Juodu man itin primena savo 
teisumu neabejojančius mano tėvus, tad dėl jų nuomonės 
galvos nesuksiu. Ak, velniava. Nenorėjau nieko įžeisti, tie- 
siog... - Jos ryškiai išdažytos akys meldė Kendalės suprati- 
mo. - Nenoriu niekam pridaryti bėdų. 

Kendalė kuo puikiausiai suprato, ką draugė mėgina pasa- 
kyti, ir dėl to jos meilė Rikei Sju tik dar sustiprėjo. 

— Rike Sju, jųdviejų su senele ilgiuosi daug labiau, nei tikė- 
jausi. Tenesis atrodo už jūrų marių. Man reikia draugės. 

- Susirask. 

— Stengiuosi, bet nesėkmingai. Moterys čia mandagios, 
bet uždaros. Galjos taip elgiasi dėl to, kad įsiveržusi į šį mies- 
telį nugvelbiau iš jų Metą. O gal mano darbas jas atstumia. 
Jų gyvenimai, regis, nukreipti kita linkme. Šiaip ar taip, ta- 
vęs, kaip geriausios draugės, man niekas nepakeis. Būk gera, 
nenurašyk manęs. 

— Dievas mato, nenurašau tavęs. Ir pati ne taip daug drau- 
gų turiu. Bet būkime praktiškos. - Ji spustelėjo Kendalei pe- 

čius. - Be manęs, su Šeridanu tave sieja tik senelė. Kendale, 
kai ji mirs, visiems laikams atsuk tam miesteliui nugarą. Nu- 
trauk su juo visus ryšius, taip pat ir su manimi. Nebandyk 
savo laimės. 

Kendalė tik linktelėjo susimąsčiusi - suprato, koks vertin- 
gas draugės patarimas. 

— Senelė jau ilgai netrauks. Norėjau, kad kraustytųsi pas 
mane, bet ji atsisakė palikti namus. Dėl šio išsiskyrimo man 
plyšta širdis. Juk žinai, kokia ji man svarbi. 

- Ir tu jai. Senelė myli tave. Ir visąlaik troško tau geriau- 
sio. Jei tu laiminga, ir ji mirs rami. Tai geriausia, ko gali jai 
palinkėti. 

Kendalė žinojo, kad Rikė Sju teisi. Ašaros užspaudė jai 
gerklę. 

- Pasirūpink ja dėl manęs, Rike Sju. 

— Skambinu jai kas dieną, užeinu du kartus per savaitę, 
kaip tau ir žadėjau. - Paėmusi Kendalei už rankos draugė ra- 
minamai spustelėjo. - O dabar norėčiau grįžti į pobūvį - prie 
to nuostabaus šampano ir maisto. Gal pavyks dar kartelį su- 
šokti su tuo vaistininku. Juk jis visai mielas, kaip manai? 

— Jis vedęs. j 

— Nair kas? Vedusieji paprastai būna itin ištroškę švelnios 
Rikės Sju meilės. 

Ji patapšnojo sau per dideles krūtis. 

— Kaip tau ne gėda! 

-— Atsiprašau, bet mano žodyne tokio žodžio nėra. - Drau- 
gė kikendama nustūmė Kendalę į šoną ir atidarė duris. — 
Einu iš čia. Kad ir kaip norėčiau pažiūrėti. 

- Į ką pažiūrėti? 

— Kaip su vestuvine suknia nuleidi skysčius. 


Antras skyrius 


— D. ko nors, panele? 

Kendalės mintis apie vestuves nutraukė pardavėjo klausi- 
mas. Nors prisiminė net menkiausias tos dienos detales, jau- 
tėsi nuo to įvykio visiškai nutolusi, tarsi viskas būtų nutikę 
kam nors kitam ar kitame gyvenime. 

- Viskas, ačiū, - atsakė ji pardavėjui. 

Nors oras buvo atšiaurus, „Wal-Mart“ prekybos centre knibž- 
dėjo pirkėjų. Tarp lentynų stovėjo daugybė prekių vežimėlių, 
prikrautų visko - pradedant riedučiais ir baigiant kočėlais. 

- Šimtas keturiasdešimt du ir septyniasdešimt septyni. 
Grynaisiais, čekiu ar kortele? 

— Grynaisiais. 

Jaunas vyras nekreipė į ją jokio dėmesio. Ji buvo viena 
iš kelių šimtų pirkėjų, kuriuos jis tą dieną aptarnavo. Vėliau 
paklaustas, jis Kendalės neprisimintų, negalėtų apibūdinti. 
Ji to ir siekė. 

Kai praėjusį vakarą Stivensvilio bendruomenės ligoninė- 
je Kendalė galiausiai atsigulė, buvo tokia pavargusi, kokia 
neprisiminė gyvenime buvusi. Po avarijos visą kūną maudė, 
tvinkčiojo. Artėjant nakčiai vis labiau skaudėjo nubrozdini- 
mai ir mėlynės, atsiradę jai ropščiantis iš siauro tarpeklio. 

Ji desperatiškai troško užsimiršti, bet visą naktį nesudė- 


jo akių. 

Kas jūs? Kas aš? 

Jis mano vyras. 

Ausyse vis skambėjo šie žodžiai. Peršinčiomis akimis ji 
spoksojo į lubas, išklijuotas garsą slopinančiomis plytelėmis, 
ir mintyse vis kartojo tuos žodžius svarstydama, ar ištarda- 
ma juos lėmė sau sėkmę, ar padarė kvailystę. Net ir norėda- 
ma dabar jų atsiimti negalėjo. 

Jo amnezija laikina. Kol jis užspęstas užmarštyje, Ken- 
dalė turi spėti padaryti didumą darbo. Ji vylėsi, kad melu 
laimės laiko ir jai pavyks su Kevinu išsigelbėti. Juk Kevino 
gelbėjimas - pats svarbiausias visų jos veiksmų tikslas. Ver- 
ta išnaudoti bet kokią progą, net ir labai rizikingą, kad tik 
apsaugotų kūdikį. 

Išgirdęs apie amneziją, jis sukėlė tikrą sumaištį. Kad grįž- 
tų atmintis, reikia poilsio ir ramybės, aiškino jam gydytojas. 
Tai išgyventi nebus sunku, nes ir koja turi sugyti, tad kodėl 
nepasidžiaugus netikėtomis priverstinėmis atostogomis? 
Kuo stipriau jis stengsis prisiminti, tuo sunkiau jam seksis. 
Mygiamas protas gali užsispirti. Jis buvo nuolatos prašomas 
atsipalaiduoti. 

Bet jis neatsipalaidavo nė tada, kai gydytojo patariama 
Kendalė į palatą atnešė Keviną. Pamatęs kūdikį jis tik dar la- 
biau susijaudino ir nenurimo tol, kol seselė berniuką išnešė. 

Gerokai labiau prislėgtas gydytojas vis mėgino Kendalę 
raminti. 

- Siūlyčiau jam leisti per naktį ramiai pailsėti. Amnezija 
gana keblus dalykas. Gal rytojaus rytą atsibudęs jis jau viską 
prisimins. 

Vos tik prašvitus Kendalė apsirengė uniformą, kurią jai 
paskolino viena iš seselių, ir susirūpinusi nusliūkino į jo pa- 
latą. Atmintis per naktį negrįžo. 

Kai Kendalė įžengė vidun, jis drovėdamasis užsitraukė 
paklodę iki liemens. Seselė buvo ką tik baigusi prausti jį lo- 
70je —- buvo akivaizdu, kad po šios procedūros jis jautėsi ne- 

patogiai. Susirinkusi daiktus seselė pasišalino ir paliko juos 
vienudu. 

Kendalė nerangiai mostelėjo. 

— Nupraustas tikriausiai jautiesi geriau. 

- Šiek tiek. Bet nekenčiu tos procedūros. 

- Apskritai vyrai siaubingi ligoniai. - Neryžtingai šyptelė- 
jusi ji prisiartino. - Ar galiu kuo padėti, kad būtų geriau? 

— Ne, man viskas gerai. O kaip tu laikaisi? Kaip kūdikis? 

— Per stebuklą mudu su Kevinu visai nenukentėjome. 

Jis linktelėjo. 

- Gerai. 

Kendalė matė, kad net toks pokalbis jį labai vargina. 

— Turiu sutvarkyti kelis reikalus, bet jei ko reikia, nedvejo- 
damas kviesk seseles. Atrodo, jos puikios specialistės. 

Jis vėl linktelėjo - šįkart be žodžių. 

Kendalė jau buvo beišeinanti, bet paskui tarsi apsigalvojo, 
grįžo ir pasilenkusi pabučiavo jam į kaktą. Akys akimirksniu 
atsimerkė. Išvydusi žvilgsnį Kendalė tik sušnibždėjo: 

— Gerai pailsėk. Vėliau pas tave užsuksiu. 

Ir išskubėjo iš palatos. Priėjusi prie seselės tarė: 

— Turiu reikalų. Ar čia galima užsakyti taksi? 

Seselė juokdamasi padavė jai raktų ryšulėlį. 

- Šiame miestelyje taksi pamirškite, brangioji. Naudoki- 
tės mano automobiliu iki pamainos pabaigos - trečios po- 
piet. Paimkit ir mano lietpaltį. 

- Labai jums dėkoju. - Kendalė tikrai buvo dėkinga už tokį 
netikėtą dosnumą. - Kevinui reikia būtiniausių dalykų, o ir 
aš nešioju seselės uniformą. Man labai reikia apsipirkti. 

Seselė paaiškino jai, kaip rasti prekybos centrą „Wal-Mart“, 
o paskui neryžtingai pridūrė: 

- Atleiskite, brangioji, kad kišuosi. Juk visi jūsų daiktai ir do- 
kumentai nuskendo su automobiliu, tad kaip ketinate mokėti? 

— Laimė, užsegamoje švarko kišenėje turėjau šiek tiek gry- 
nųjų, - paaiškino Kendalė seselei, kuri būtų patyrusi šoką 

sužinojusi, kiek grynųjų ligonė iš tiesų turi. Tai buvo ne 
smulkioms išlaidoms skirta pinigų suma. Kendalė nuolatos 
taupė, tikėdamasi tokios katastrofos kaip ši. Juodu su Kevi- 
nu iš turimų santaupų galėtų dar ilgai pragyventi. 

— Nors sudrėkę, bet mokėti tinkami. Galiu nupirkti kelis 
daiktus mudviem su Kevinu ir susirasti kokią vietą apsistoti. 

- Šiame miesteliūkštyje tėra vienintelis nušiuręs motelis. 
Nešvaistykite tokiam pinigų. Kol reikės, galėsite likti ligoni- 
nėje. 

— Jūs labai maloni. 

— Na, ką jūs. Be to, kai jūsų vyrui grįš atmintis, norėsite 
būti šalia jo - dieną ar naktį. - Ji užjaučiamai paglostė Ken- 
dalei ranką. - Jums vienai sunku visa tai išgyventi. Ar tikrai 
neturite ko paprašyti pagalbos? Jokių artimųjų? 

— Ne. Mudu neturime artimųjų. Beje, norėčiau padėkoti 
ir jums, ir visam personalui, kad neužsiminėte vyrui apie 
nelaimę. Jis ir taip sutrikęs ir nusiminęs. Nematau prasmės 
reikalus dar bloginti. 

Ir šerifo padėjėjas pritarė jos nuomonei, kad šiuo metu 
nėra prasmės amnezijos apimtam ligoniui to pasakoti. Šįryt 
pasirodęs pareigūnas pranešė Kendalei naujienas apie au- 
tomobilį. Buvo pasiųsti narai, papasakojo jis, bet nuolaužų 
aptikti nepavyko. Matyt, srovė bus nunešusi jas toli nuo ava- 
rijos vietos. 

Purtydamas galvą jis tepasakė - sunku spėti, kur ir kada 
atsiras mašina. 

— Bingamo upelis teka per tikrus tyrlaukius. Dirva per 
daug įmirkusi, kad būtų galima ten varyti sunkiąją techniką. 
Regis, lietus dar ilgai nesiliaus, praeis kelios dienos, kol bus 
galima saugiai ieškoti. 

Kelios dienos. 

Jie neturi jokių dokumentų. Nei automobilio nuolaužų, nei 
viduje likusių daiktų šiuo metu nerasta. Niekas nežino, kur ši 
trijulė atsidūrė. Vyras prarado atmintį. Kendalė išlošė laiko. 

Jei išliks rami ir elgsis protingai, pabėgs turėdama didelį 
pranašumą. Bet jeigu susimaus, pasekmės bus siaubingos. 
Bet ar kada nors galimos siaubingos pasekmės atbaidė ją 
nuo veiksmų? Kai kraustėsi į Prosperą, buvo netekusi vilties. 
O sprunkant iš ten jos padėtis buvo dar beviltiškesnė. 

— Panele. 

Kendalė įspėjo save apie pavojų. 

- Atsiprašau. Ką sakėte? 

— Ar tai viskas? 

„Wal-Mart“ pardavėjas klausiamai žvelgė į ją. Kendalė vi- 
sai nenorėjo, kad kas nors atkreiptų dėmesį į apsvaigusią, 
orientacijos netekusią moterį seselės uniforma. 

- A, taip. Ačiū. 

Paskubomis sugriebusi pirkinius ji patraukė pro vartelius 
link durų, prie kurių būriavosi laukan eiti nenorintys pir- 
kėjai. 

Kendalė nedvejojo. Palenkusi galvą nėrė į lietų. Nuvaira- 
vusi skolintą mašiną iki artimiausios degalinės, nusipirko 
vietinį laikraštį. Greitai permetusi jį akimis palei pastatą nu- 
ėjo prie taksofono ant išorinės sienos. 

— Sveiki. Skambinu dėl skelbimo laikraštyje. Ar dar nepar- 


davėte automobilio? 


—85- 


— Taigi fizinės traumos nėra tokios sunkios? 

— Sulaužyta dešinio blauzdikaulio diafizė ir žaizda galvoje. 
Viskas. 

Kendalė patykojo gydytojo ligoninės koridoriuje. Jis vilkė- 
jo gatvės drabužiais ir buvo tiek prisikvepinęs, kiek būtų pa- 
kakę visam būriui. Buvo akivaizdu, jis labai skuba baigti dar- 
bą ir įgyvendinti šeštadienio vakaro planus, bet į Kendalės 
klausimus reikėjo atsakyti. Kai ji įsmeigė žvilgsnį, reikalau- 
jantį daugiau informacijos, gydytojas tik sunkiai atsiduso. 

— Žinoma, visos jo traumos nėra lengvos, bet jokia čia ka- 
tastrofa. Jei jūsų vyras rūpinsis koja, ji sugis po kokių šešių 

savaičių. Šiandien jau statėme jį ant kojų - mėginome vaikš- 
čioti su ramentais. Sprinto varžybų tikrai nelaimės, bet ju- 
dėti galės. Po savaitės ar dešimties dienų sugis siūlės. Galvos 
oda kurį laiką bus jautri, gal liks randų, bet nieko baisaus. Jo 
grožis liks nesubjaurotas. 

- Jau anksčiau sakėt, - priminė Kendalė, nekreipdama 
dėmesio į jo vylingą šypseną. - Man didžiausią nerimą kelia 
amnezija. 

— Gana įprastas reiškinys, turint omenyje smūgį į galvą ir 
smegenų sukrėtimą. 

— Juk paprastai neprisimenama kelių minučių iki smege- 
nų sukrėtimo ir vėlesnių įvykių, ar ne tiesa? 

— Žodis „paprastai“ medicinoje nevartojamas. 

— Na, atmintis iš viso ištrinama gerokai rečiau, ar ne? 

— Taip, rečiau. 

Popietę Kendalė praleido tyrinėdama įvairiausias amnezi- 
jos formas - perskaitė viską, ką tik rado nedidelėje ligoninės 
bibliotekoje. Perskaityta informacija atitiko gydytojo dia- 
gnozę. Bet jai to nepakako. Ji turi įvertinti visas galimybes, 
kad ir kokios jos neįtikimos. 

— O kaip anterogradinė' amnezija? 

— Nesišaukit nelaimės. 

— Būkite malonus. 

Jis sukryžiavo rankas ant krūtinės tarsi sakydamas „gal 
baikim šias kalbas“. Nesutrikusi dėl jo nekantros Kendalė 
išdrožė: 

- Jei teisingai suprantu, kas yra anterogradinė amnezija, 
šiuo metu mano vyras gali nepajėgti įsiminti informacijos. 
Net jeigu prisimins prieš avariją nutikusius įvykius, gali 
nepajėgti atgaminti įvykių nuo atminties netekimo iki at- 
gavimo. Jis prisimins viską, išskyrus šį laikotarpį - jis liks 
užblokuotas. 


* Sutrikimas, kai po įvykusios traumos žmogus negali įsiminti naujos 
informacijos. (Čia ir toliau vertėjos pastabos.) 

- Iš esmės tiesa. Bet, kaip sakiau, nereikėtų jaudintis pir- 
ma laiko. Nemanau, kad taip nutiks. 

— Bet gali nutikti. 

- Gali. Verčiau žiūrėkime optimistiškai, gerai? 

— Ar reikia dar kartą sutrenkti galvą, kad jam grįžtų at- 
mintis? 

— Taip būna tik filmuose, - nusišaipė jis. - Padėtis nėra 
tokia dramatiška. Atmintis gali grįžti pamažu, laikui bėgant. 
O galir vienu kartu. 

— Arba gali pradingti amžinai. 

— Mažai tikėtina. Nebent būtų priežastis, dėl kurios jūsų 
vyras norėtų informaciją ištrinti. - Jis suraukė antakius tar- 
si užduodamas klausimą. 

Kendalė nekreipė dėmesio į prastai slepiamą gydytojo 
smalsumą, nes žinojo, kad pati pakišo jam galimybę leistis 
į smulkmenas, o jis nesusilaikė nepademonstravęs visų su- 
gebėjimų. 

— Matote, pasąmonė galvos traumą gali panaudoti kaip 
svarią dingstį, kad jis pamirštų tai, ko nenori prisiminti - ka- 
žin ką, su kuojam sunku ar net neįmanoma susidoroti. - Gy- 
dytojas nužvelgė Kendalę skvarbiu žvilgsniu. - Ar yra kokia 
nors priežastis, kodėl jis gali nesąmoningai norėti prisideng- 
ti amnezija? 

— Ar turite psichologo licenciją, daktare? - Jos balsas išliko 
apgaulingai saldus, nors akys išdavė tikrąją šio klausimo esmę. 
Gydytojas pasipiktino. - Todėl man kyla kitas klausimas, - tarė 
Kendalė jam nespėjus atsikirsti. - Ar neturėtume pasikonsul- 
tuoti su specialistu? Gal su neurologu iš didesnės ligoninės? 

- Jau konsultavausi. 

- Šit kaip? 

Ši naujiena Kendalę šiek tiek nustebino. 

— Skambinauį Atlantos ligoninę, - prisipažino gydytojas. — 
Telefonu kalbėjau su neurologų, faksu nusiunčiau jūsų vyro 
ligos istoriją ir apibūdinau jo būklę bei refleksus. Sakiau, kad 
tyrimų rezultatai rodo, jog smegenyse kraujavimo nėra. Dar 

pridūriau, kad nėra nei paralyžiaus, nei tirpulio galūnėse, 
nei nerišlios kalbos, nei susiliejusio vaizdo ar protinio neįga- 
lumo požymių - nėra jokių simptomų, kad smegenys rimtai 
pažeistos. - Pasakojimą jis baigė pasipūtęs: - Neurologas pa- 
tvirtino, jog gali būti, kad patyręs smūgį į galvą ligonis tar- 
si perdegino atminties dėžės saugiklį. Jo prognozės žodis į 
žodį sutampa su manosiomis. 

Tai išgirdus Kendalei palengvėjo. Ji ketino pasinaudoti 
amnezija savo tikslais, bet visai nelinkėjo jam tokios smege- 
nų negalios visiems laikams. 

O kada atmintis gali grįžti - didelis klausimas. Tai gali nu- 
tikti bet kurią akimirką, o gali ir po metų. Kiek laiko ji turi? 

Reikia daryti prielaidą, kad laiko nedaug, ir elgtis atitin- 
kamai. 

Kendalė nusišypsojo daktarui. 

— Labai dėkoju, kad radote laiko atsakyti į mano klausi- 
mus. Atsiprašau, kad sulaikiau jus. Turbūt šįvakar laukia 
karštas pasimatymas? 

Iškvotusi viską, kas jai rūpėjo, Kendalė norėjo jį kiek prablaš- 
kyti. Geriausias būdas - pokalbį nukreipti į jo ego. Šios taktikos 
ji dažnai imdavosi su prisiekusiaisiais, kai norėdavo atitraukti 
jų dėmesį nuo įrodymų, galinčių pakenkti jos klientams. 

— Vakarienė ir šokiai „Elko ložėje“, - atsakė jis. 

— Regis, bus linksma. Na, nedrįstu jūsų daugiau užlaikyti. 

Palinkėjęs labos nakties gydytojas patraukė prie pagrin- 
dinių durų. Palaukusi, kol jis dingo iš akių, Kendalė įslinko į 
ligonio palatą. Ji ėmė dvejoti tik viduje prie durų. 

Virš lovos degė blausi naktinė lempelė - metalinis gaubtas 
kreipė šviesą nuo vyro veido į lubas. Ji nematė, ar jo akys 
užmerktos, todėl krūptelėjo, kai jis prašneko: 

— Nemiegu ir norėčiau su tavimi pasikalbėti. 


Trečias skyrius 


H-: artinosi prie jo lovos, ant vinilinių grindų plytelių sucy- 
pė jos naujų sportukų padai. Jis gulėjo visiškai ramus, tylus 
ir akylai stebėjo ją. 

— Maniau, miegi, - tarė Kendalė. - Kevinas užmigo, todėl 
atėjau tavęs aplankyti. Girdėjau, vakarienės valgei lengvo 
maisto. Juk apetitas - geras ženklas, tiesa? - Skėstelėdama 
rankas ji padarė dailų piruetą. - Ar patinka mano nauji dra- 
bužiai? Naujausia mada. 

Į linksmą čiauškesį jis visai nekreipė dėmesio, todėl Kenda- 
lė nuleido rankas - apsimestinė šypsena pranyko. Juo dėta ir 
ji piktintųsi, jei kas mėgintų ją raminti kvailais juokeliais. Jis 
kentė skausmą, jautėsi pažemintas, kad yra bejėgis ir priklau- 
somas. Turbūt ir šiek tiek bijojo - bijojo, kad niekada nebeat- 
gaus atminties, taip pat ką sužinos apie save atminčiai grįžus. 

— Labai užjaučiu, kad taip nutiko, - nuoširdžiai pratarė 
ji. - Turbūt baisu neprisiminti, kas esi ir iš kur, kokie tavo 
planai, ką darei, jautei ir galvojai. - Ji nutilo, kad padarytų 
stipresnį įspūdį. - Bet visa tai sugrįš. 

Pakėlęs ranką prie kaktos, jis priglaudė nykštį prie vieno 
smilkinio, didįjį pirštą prie kito - tarsi mėgindamas išspaus- 
ti iš kaukolės informaciją. 

— Nė velnio negaliu prisiminti. Ničnieko. - Nuleidęs ranką 
nužvelgė ją šaltu žvilgsniu. - Kur tiksliai mes esame? 

— Miestelis vadinasi Stivensvilis. Džordžijoje. 

Pavadinimus jis pakartojo - tarsi mėgindamas atmintyje 
juos atpažinti. 

— Ar mes gyvename Džordžijoje? 

Ji papurtė galvą. 

— Ne, tiesiog važiavome pro šalį keliaudami į Pietų Karo- 
liną. 

— Aš vairavau, - tarė jis. - Kad nesitrenkčiau į išvirtusį ir 
kelią užtvėrusį medį, turbūt per daug suktelėjau. Kelias buvo 
slidus. Mūsų automobilis sumėtytas nulėkė į siaurą tarpeklį, 
trenkėsi į medį, o paskui nuskendo patvinusiame upelyje. 

Kendalei perdžiūvo burna. 

— Tu visa tai prisimeni? 

- Ne, neprisimenu. Šiuos faktus man išdėstė šerifas. 

- Šerifas? 

Iš karto pajutęs jos balse nerimą, jis pažiūrėjo klausiamai. 

- Taip. Šerifo padėjėjas. Atėjo šiandien anksti ryte, prisi- 
statė ir uždavė kelis klausimus. 

— Kodėl? 

— Turbūt norėjo gauti atsakymus. 

— Bet aš jam pateikiau atsakymus. 

Ilgai tvyrojo tyla, jis užsigalvojęs žvelgė į ją, o paskui tyliai 
tarė: 

— Matyt, pamanė, kad melavai. 

— Nemelavau! 

-— Viešpatie. 

Susiraukęs iš skausmo jis vėl pakėlė ranką prie galvos. 
Kendalė iškart ėmė atgailauti. 

- Atsiprašau, nenorėjau šaukti. Ar tau skauda? Gal pa- 
kviesti seselę? 

— Ne. - Jis stipriai užsimerkė ir giliai atsiduso. - Man vis- 
kas bus gerai. 

Gailėdamasi dėl tokio neapgalvoto protrūkio ir norėda- 
ma pataisyti padėtį, Kendalė iš aprasojusio plastikinio gra- 

fino pripylė į stiklinę vandens. Įkišusi ranką tarp pagalvės 
ir sprando atsargiai kilstelėjo jo galvą. Kol laikė stiklinę prie 
lūpų, jis per plastikinį šiaudelį patraukė kelis gurkšnius. 

— Pakaks? - paklausė ji, kai jis atlošė galvą. 

Vyras linktelėjo. Kendalė švelniai nuleido jo galvą ant pa- 
galvės ir pastatė stiklinę ant padėklo su ratukais. 

- Ačiū. - Jis atsiduso. - Šitas galvos skausmas - tikra kan- 
kynė. 

— Po dienos kitos bus geriau. 

— Aha. 

Jis atrodė tuo netikintis. 

— Žinau, kad skauda, bet turėtum džiaugtis, kad išvengei 
sunkesnių sužalojimų. Gydytojas konsultavosi su neurologų 
iš Atlantos. 

— Girdėjau jūsų pokalbį. 

— Tad neturėtum nuogąstauti. Bet kurią akimirką atmin- 
tis gali grįžti. 

— Gali ir užtrukti. Manau, tau taip labiau patiktų. 

Ji tokiai replikai nebuvo pasiruošusi, todėl akimirką ne- 
teko žado. 

— Nesuprantu, ką... Ką nori pasakyti? 

- Juk labiau norėtum, kad man atmintis grįžtų vėliau, o 
ne anksčiau? 

— Kodėl turėčiau to norėti? 

— Neturiu supratimo. 

Kendalė nusprendė, kad geriausia bus patylėti. 

Po akimirkos jis linktelėjo galvą koridoriaus link, kur ji su 
gydytoju kalbėjosi apie jo būklę. 

— Daug skaitei apie amneziją. Atrodo, tarsi mėgintum vis- 
kuo pasirūpinti, išsiaiškinti visas galimybes. Tiesiog smalsu, 
kam tai darai. 

— Norėjau suprasti, su kuo tu - su kuo mes - susidūrėme. 
Argi ne normalu? 

— Nežinau. Ar normalu? 

— Man —- taip, normalu. Man patinka visada žinoti, kur 
esu. Patinka būti pasiruošusiai blogiausiam, kad nenusimin- 
čiau, kai kas nors bloga įvyks. Tas noras iš našlaitės dalios — 
dar visai maža likau be tėvų. Taip ir neatsikratau baimės, kad 
nutiks kas nors netikėta. 

Staiga susipratusi, kad per daug prikalbėjo, Kendalė užsi- 
čiaupė. 

— Kodėl nutilai? - paklausė jis. - Jau darėsi įdomu. 

— Nenoriu tavęs trikdyti. - Išsišiepė vildamasi, kad jis pa- 
laikys tai juoku ir pokalbio pabaiga. - Ar skauda koją? 

— Nelabai. Tik baisiai nepatogu. Ištinusios ir užgautos vie- 
tos skauda labiau. 

Jo dešinė ranka nejudėdama gulėjo skraite. Oda nuo rie- 
šo iki bicepso, kurį dengė plati ligoninės drabužio rankovė, 
buvo sėte nusėta mėlynėmis. 

- Ši atrodo ypač skausminga. 

Kendalė paglosčiusi tamsią mėlynę neatitraukė plaštakos 
nuo raumeningos jo rankos. Regis, jai būtinai reikėjo jį pa- 
liesti. 

Jo dėmesį patraukė kairė jos ranka. Tiksliau, jis spoksojo 
į vestuvinį žiedą ant bevardžio piršto. Tas žvilgsnis tarsi dar 
labiau sustiprino karštį, sklindantį nuo jo odos Kendalei per 
pirštų galiukus. Nereikėjo jo liesti. Tikrai nereikėjo budinti jo- 
kių prisiminimų. Bet Kendalė neprisivertė atitraukti rankos. 

Šiek tiek pasukęs veidą jis pažiūrėjo į ją. Paskui patamsė- 
jusių akių žvilgsnis nuslinko jos veidu ir nusileido per gelsvai 
rudus natūraliai banguotus plaukus iki pat pečių. Ji atlaikė 
tą žvilgsnį, kaip jai rodėsi, labai ilgą, - visą tą laiką stovėjo 
sulaikiusi kvėpavimą. 

Pajutusi širdies tvinksnius gerklėje Kendalė paklausė: 

— Gal yra: kokių prošvaisčių? Atpažinai? 

Jo žvilgsnis vėl grįžo prie jos akių; įdomu, ar jis prisime- 
na, koks neįprastas pilkas jų atspalvis - tokį daugelis žmo- 
nių laiko žaviu, o meluojantys liudytojai nuo jo sutrinka. Kai 

jo žvilgsnis nuslinko prie lūpų, ji pajuto pilve atsiveriančią 
tuštumą, tarsi milžinišku greičiu leistųsi liftu. O gal dar blo- 
giau - lyg būtų pagauta daranti kažką uždrausta. 

Kendalė pamėgino atitraukti ranką, bet jis greitai ją sulai- 
kė ir tvirtai suspaudė. Tada ėmė sukioti siaurą auksinį žiede- 
lį ant jos piršto. 

— Vestuvinis žiedas nelabai prabangus. 

Tiesa. Juk šiandien nusipirko jį „Wal-Mart“ prekybos 
centre. 

— Tokio norėjau. 

— Ar neišgalėjau nupirkti geresnio? 

— Ne pinigai buvo svarbiausia. 

Jis nesiliovė sukiojęs žiedo. 

- Neprisimenu, kad būčiau tau jį užmovęs. - Jis žvilgte- 
lėjo į ją. - Ir tavęs neprisimenu. Ar esi tikra, kad mudu susi- 
tuokę? 

Ji dirbtinai sukikeno. 

— Na, dėl to suklysti negalėčiau. 

- Žinoma, bet gali sumeluoti. 

Kendalės širdis suplakė smarkiau. Net praradęs atmintį 
jis puikiai skaitė jos mintis. 

— Kam man meluoti? 

—- Nežinau. Kam? 

— Tai kvaila. 

Ji vėl pamėgino ištraukti ranką, bet jis laikė ją stebėtinai 
stipriai. 

— Man tikrai sunku visa tai įsisąmoninti. 

— Ką? 

— Tave. Kūdikį. Viską. 

Jis pradėjo pykti. 

— Kodėl manimi abejoji? 

— Todėl, kad negaliu tavęs prisiminti. 

— Bet tu nieko neprisimeni! 

— Kai kurie dalykai nepamirštami, - atsakė pakeltu balsu, — 
ir galiu lažintis, kad gulėti su tavimi yra vienas iš tokių. 

Palubėje užsidegusios šviesos juos mažne apakino. 

— Ar viskas gerai? 

- Išjunkit tą prakeiktą šviesą! - suriko jis. Pakėlęs ranką 
prisidengė akis nuo akinančios baltai mėlynos šviesos. 

- Išjunkite, - paliepė seselei Kendalė. - Matote, kad šviesa 
žeidžia jam akis ir dėl to stiprėja galvos skausmas. 

Seselė užgesino šviesą. Visi tylėjo. Bet paskutiniai vyro 
žodžiai vis dar skambėjo Kendalei ausyse. Galiausiai nedrįs- 
dama pažvelgti į ligonį Kendalė kreipėsi į seselę: 

- Atsiprašau, kad buvau nemandagi. Ir kad sujaudinau li- 
gonį. Tas atminties praradimas mums abiem kelia įtampą. 

- Tad geriau naktį pailsėkite. Gydytojas liepė ligonio sti- 
priai nespausti. - Ji atkišo padėklą, ant kurio gulėjo švirkš- 
tas. - Atėjau suleisti jam labos nakties vaistų. 

Vėl atsisukusi į vyrą Kendalė išsišiepė ir tarė: 

— Kuo labiau spausi, tuo sunkiau tavo atmintis pasiduos. 
Saldžių sapnų. Ateisiu rytoj ryte. 

Ji švelniai paglostė jam petį ir pasišalino, kol jis su savo 
talentu nustatyti tiesą neįskaitė jos akyse melo. 


Pralaukusi tris ilgas valandas ji leidosi į žygį. 

Naujagimio lovelėje ramiai miegojo Kevinas: keliukai pa- 
riesti po krūtine, sauskelnėmis apmautas užpakaliukas pūp- 
so. Iškvėpdamas jis kaskart tyliai kūdikiškai sušnarpšdavo. 
Jos ausis prie tų garsų jau buvo pratusi. 

Kendalė buvo tokia įsitempusi, kad nemiegojo, negalėjo 
net prigulti ant ligoninės lovos. Jei fizinis nuovargis paimtų 
viršų prieš proto budrumą ir ji užmigtų, pražiopsotų progą. 

Moteris jau kelioliktą kartą žvilgtelėjo į laikroduką ant 
rankos. Dvylika keturiasdešimt penkios. Dar penkiolika mi- 

nučių, nusprendė ji. Jokio griežto grafiko. Tiesiog ji išmoky- 
ta veikti pagal įvykių eigą. Ir kuo toliau ji bus nuo Stivensvi- 
lio auštant, tuo geriau. 

Pirštų galais nutipenusi prie lango ji tyliai praskleidė 
užuolaidas ir pažvelgė pro užrasojusį stiklą. Lauke vis dar 
smarkiai ir tolygiai lijo. Dėl to bus sunkiau vairuoti, bet blo- 
gas oras jai visada nešė sėkmę. Jei ne blogas oras, jie nebūtų 
darę lanksto. Jei ne lankstas, jie nebūtų patyrę avarijos. Jei 
ne avarija, jie jau būtų grįžę į Prosperą. Oras tapo jos sąjun- 
gininku. Todėl dabar ji dėl jo nesikarščiuos. 

Pro langą Kendalė matė automobilį ten, kur pastatė - ki- 
toje gatvės pusėje, pusiaukelėje tarp aikštelės ir visą parą 
veikiančios savitarnos skalbyklos. 

— Padangos jau nuriedėjo kelis tūkstančius mylių, - tarė 
pardavėjas darbinio bato nosimi spyręs į kairį priekinį ratą. - 
Nėra į ką labai žiūrėti, bet važiuoja gerai. 

Ji neturėjo laiko rinktis. Be to, vietinio Stivensvilio lai- 
kraščio skelbimų skyrelyje šis automobilis buvo vienintelis 
parduodamas privataus asmens. 

— Moku tūkstantį dolerių. 

— Prašiau tūkstančio dviejų šimtų. 

- Tūkstantis. 

Kendalė ištraukė iš kišenės dešimt banknotų po šimtą ir 
padavė jam. 

Nuspjovęs į purvą ploną seilių su tabako sultimis čiurkšlę, 
vyras žiūrėdamas į pinigus mąsliai pasikasė žandenas ir ga- 
liausiai apsisprendė. 

— Palaukit čia. Ilgai netruksiu. Dokumentai liko namie. 

Privertusi automobilio pardavėją važiuoti iš paskos iki skal- 
byklos, Kendalė parvairavo seselės mašiną prie ligoninės. 

— Kol kas ketinu palikti automobilį čia, - tarė ji, kai parda- 
vėjas įteikė jai du mašinos raktelių komplektus. - Mudu su 
vyru vėliau jį paimsime. Dabar parvešiu jus namo. Atsipra- 
šau už nepatogumus. 

Kad ir kokių nepatogumų ji pridarė, juos menkino jo kiše- 
nės turinys - tūkstantis dolerių. Žinoma, vyrui buvo smal- 
su, kuo ši moteris vardu, kur gyvena, ką veikia jos vyras. Jis 
uždavė jai daugybę klausimų, o Kendalė jam mandagiai ir 
lengvai melavo. 

„Esi apsigimusi melagė, - kartą jai pasakė Rikė Sju. - Štai 
kodėl tu tokia gera advokatė.“ 

Prisiminusi draugės žodžius Kendalė ilgesingai šyptelė- 
jo. Jos visos trys senelės virtuvėje kepė smulkintu šokoladu 
apibarstytus sausainius. Kendalė taip gyvai įsivaizdavo vei- 
dus ir balsus, tarsi jos būtų ligoninės palatoje. 

Rikės Sju pastaba turėjo draugę sudrausminti, bet Kenda- 
lė palaikė ją komplimentu. 

— Būk atsargi, Rike Sju. Tokie žodžiai ją tik padrąsina, - 
įspėjo senelė. - Dievas mato, apgaudinėti jai jokio padrąsi- 
nimo nereikia. 

- Aš neapgaudinėju! - paprieštaravo Kendalė. 

- Tai pati didžiausia iš visų tavo apgaulių, - pareiškė sene- 
lė kratydama tešla aplipusį medinį šaukštą. - Ar prisimeni, 
kiek kartų vaikystėje buvau kviečiama į mokyklą pasiaiškin- 
ti dėl tavo beprotiškų pramanų, kuriuos pasakodavai klasės 
draugams? Ji vis ką nors išsigalvodavo, - paaiškino senelė 
Rikei Sju. 

— Kartais kiek pagražindavau tiesą, kad būtų įdomiau, - 
prunkštelėjusi išdidžiai prisipažino Kendalė. - Bet to apga- 
vyste nevadinčiau. 

— Sutinku, - dalykiškai pritarė Rikė Sju pildamasi į burną 
saują šokolado drožlių. - Tai vadinama melu. 

Kendalei užspaudė gerklę nuo sukilusių jausmų prisimi- 
nus tas dvi moteris, kurių taip stipriai ilgėjosi. Jei dabar pa- 
siners į prisiminimus, širdies skausmas ją paralyžiuos. O jai 
reikia veikti, kol dar yra laiko, kol vyrui, skaitančiam jos 
mintis kaip elementorių, negrįžo atmintis. 

Ji žvilgtelėjo į laikroduką - pirma valanda nakties. Laikas. 

Nutipenusi pirštų galais pravėrė duris ir atsargiai pasidai- 
rė po koridorių. Budėjo dvi seselės. Vienos dėmesį buvo pri- 
rakinęs romanas, kita plepėjo telefonu. 

Kiek anksčiau Kendalė nepastebėta prasmuko pro jas ir 
nunešė daiktus į mašiną, tad dabar beliko išnešti kūdikį. 

Grįžusi prie lovelės pakišo rankas mažyliui po pilveliu ir 
švelniai jį apvertė. Kūdikis susiraukė, bet neprabudo net kai 
pakėlusi prispaudė jį prie krūtinės. 

- Tu toks geras berniukas, - sušnibždėjo Kendalė. - Juk 
žinai, kad mamytė tave myli, tiesa? Ir padarysiu viską - vis- 
ką, - kad tik tave apsaugočiau. 

Ji tyliai išslinko iš palatos. Ištisas valandas prabuvus tam- 
soje, koridorius atrodė neįprastai šviesus. Stabtelėjusi kelias 
sekundes Kendalė leido akims priprasti prie šviesos, o pas- 
kui pradėjo sėlinti koridoriumi. 

Jeigu pavyks nepastebėtai prasmukti koridoriaus posū- 
kiu, jai pasiseks. Kokių dešimt metrų ji neturės jokios prie- 
dangos. Jei kuri seselė akies krašteliu ją pamatys, Kendalė 
jau turėjo sugalvojusi paaiškinimą: Kevinui susikaupė dujų, 
jis irzlus, todėl nusprendusi pasivaikščioti. 

Seselės patikėtų be išlygų, bet Kendalės planai žlugtų. 
Kitą naktį tektų vėl mėginti. Bet kiekviena valanda brangi - 
rytoj jau gali būti per vėlu. Reikia dingti šiąnakt. 

Ji sutelkė dėmesį į žingsnius - turi eiti tyliai ir greitai. Nu- 
kreipusi žvilgsnį į abi seseles, skaičiavo atstumą iki kampo. 
Kiek dar liko? Trys metrai? Keturi? 

Kevinas atsirūgo. 

Kendalei šis garsas prilygo patrankos šūviui. Ji sustingo 
besidaužančia širdimi. Atrodo, raugulio daugiau niekas ne- 
išgirdo. Viena seselė tebeskaitė, o kita tebeplepėjo, regis, vis 
labiau įsitraukdama į pokalbį: 

— Todėl pasakiau, jeigu jis tris kartus per savaitę eis žaisti 
boulingo, koks jam skirtumas, jei naktį budėsiu ligoninėje. 

Jis atšovė, kad tai skirtingi dalykai. Tada aš ir sakau: „Velniai 
griebtų, tu teisus. Juk už boulingą nė grašio negausi.“ 

Kendalė nesiklausė šeiminio kivirčo pabaigos. Prisėlinusi 
prie kampo ji atsidūrė kitame koridoriuje. Pavyko! 

Nugara atsirėmusi į sieną, Kendalė užsimerkė, giliai įkvė- 
pė ir suskaičiavo iki trisdešimt. Kai jau buvo tikra, kad sese- 
lių neišjudino, atsimerkė. 

Tačiau išsijudino jis. 


Ketvirtas skyrius 


J is delnu užspaudė jai burną. 

To nelabai ir reikėjo. Kendalė taip apstulbo, kad nebūtų 
ėmusi spiegti. Ji ir šiaip nešūkaudavo. Nerėkė net tą naktį, 
kai bėgo iš Prospero, nors dėl gerokai baisesnių aplinkybių 
išgyveno tikrų tikriausią šoką. 

Vis dėlto ji išsigando. Regis, jis išniro tiesiog iš sienos. 
Kaip sugebėjo sėlinti paskui ją, o ji to nė nepajuto? 

Dėl silpnos sveikatos pavojaus Kendalei jis nekėlė. Vyras 
sunkiai rėmėsi dviem ramentais. Veidas įgavęs pilkšvą ats- 
palvį, lūpose beveik nė lašo kraujo. Buvo akivaizdu - jis ken- 
tė didžiulį skausmą. 

Bet žvilgsnyje silpnumo nebuvo nė ženklo. Įkritusios akys 
rūsčiai žvelgė į ją. Kendalė juto, kaip smarkiai plaka širdis. Ryž- 
tingai papurtė galvą duodama suprasti, kad neketina išleisti 
jokio garso, kuris juos išduotų. Galiausiai jis ranką nuleido. 

Viena registratūroje sėdinti seselė neužsikirsdama telefo- 
nu varė nepertraukiamą skundų litaniją. Kita nė nepakėlė 
akių nuo romano. Jokių ženklų, kad kuriai nors būtų kilęs 
įtarimas, jog vienas iš ligonių ne lovoje. 

Jis vilkėjo žaliais operacinės drabužiais. Dešinė kelnių 
klešnė buvo įplėšta, kad tilptų gipso tvarstis. Atrodė, lyg jis 
būtų praardęs audinį dantimis - tokia apspurusi buvo me- 
džiaga. To iš jo buvo galima tikėtis. Nors atrodė išsekęs, žan- 

dikauliai buvo ryžtingai sukąsti. Jis būtų puolęs į bet kokius 
kraštutinumus, kad tik išliptų iš lovos ir apsirengtų. 

Kendalė davė ženklą sekti paskui ją jo palatos pusėn. Nors 
žvelgė su nepasitikėjimu, jis nesustabdė Kendalės, kai ši nu- 
tipeno per koridorių. Kaip gydytojas ir sakė, su ramentais 
jis manevravo puikiai. Guma apklijuoti ramentų galai beveik 
nebilsnojo į koridoriaus plyteles. 

Jie praėjo pro jo palatą ir traukė prie išėjimo - ten ko- 
ridorius baigėsi. Virš slėginio skląsčio trafaretu užrašytos 
raudonos raidės įspėjo, kad šios durys gali būti naudoja- 
mos tik avariniu atveju ir kad jas atidarius ims kaukti si- 
gnalizacija. 

Kendalė ištiesė ranką prie skląsčio. Tokiu mikliu ir greitu, 
kad žmogaus akiai nė nepastebimu judesiu jis pakėlė dešinį 
ramentą ir įrėmė jai į krūtinę. 

Ji susiraukė ir tik lūpomis ištarė: 

— Viskas gerai. Pasitikėk manimi. 

Lygiai taip pat tik lūpomis jis atsakė: 

— Nė už ką. 

Mosuodama rankomis, rodydama įtaigias grimasas ji be 
garso ginčijosi, kol galiausiai įtikino, kad atidarius duris ne- 
įvyks nieko panašaus, kas parašyta. Jis nužvelgė ją rūsčiu, 
grasinamu žvilgsniu ir tik tada nuleido ramentą. 

Kendalė nuspaudė skląstį. Metalo dzingtelėjimas - ir du- 
rys be jokio garso prasivėrė. Pasilenkusi į priekį moteris už- 
gulė duris ir atidarė plačiai. 

Stabtelėjusi Kendalė įsiklausė, bet ją pasitiko vienintelis 
garsas - smarkaus lietaus teškenimas ant skurdžios kiemo 
žolės ir cementinio šaligatvio, vedančio nuo ligoninės durų 
iki gatvės. 

Kendalė palaikė duris, kol jis iššlubavo lauk, ir nejudėjo iš 
vietos, kol sulaukė spragtelėjimo, liudijančio, kad durys vėl 
saugiai užsisklendė. 

Tik tada ji prabilo - tylutėliai, pašnibždomis: 

— Tu kiaurai permirksi. 

— Ne cukrinis - neištirpsiu. 

— Kodėl tau čia nepalaukus ir... 

— Nieku gyvu. 

— Negi iš tiesų manai, kad apgausiu ir paliksiu tave? 

Jis nužvelgė ją drausminančiu žvilgsniu. 

— Neaušink burnos, gerai? Eime. 

— Ką gi, štai ten. 

- Žinau. Tamsiai mėlynas kugaras prie savitarnos skal- 
byklos. 

Visai nekreipdamas dėmesio į lietų jis nuklibikščiavo šali- 
gatviu. Laikydama stipriai prisispaudusi Keviną ir antklode 
dengdama jam veiduką nuo lietaus, Kendalė nusekė paskui 
vyrą su ramentais. 

Kai galiausiai jie prisiartino prie automobilio, vyras drebė- 
jo nuo šalčio, skausmo ir silpnumo. Kendalė paskubomis at- 
rakino jam keleivio dureles, tik paskui tekinom pribėgo prie 
vairuotojo pusės. Antrą kartą užėjusi į „Wal-Mart“ ji nupirko 
automobilinę kūdikio kėdutę, tad pasodinusi prisegė Keviną 
ir šlapią flanelės antklodėlę pakeitė sausa. Kūdikio burnelė 
keliskart sujudėjo tarsi žįsdama, bet berniukas neprabudo. 
Iki kito maitinimo buvo likusios dar kelios valandos. Pla- 
nuodama pabėgimą Kendalė atsižvelgė į maitinimų grafiką. 

Klestelėjusi prie vairo ji prisisegė saugos diržą, paskui įki- 
šo raktelį į spyną. Mašina iškart užsivedė. 

— Geras pirkinys. Mačiau pro palatos langą, - paaiškino 
jis, kai Kendalė klausiamai į jį pažiūrėjo. - O kas tas senis? 
Tavo draugas? 

— Nepažįstamas. Atsiliepiau į jo skelbimą. 

— Taip ir maniau. Iš kur žinojai, kad darant duris signali- 
zacija nesuveiks? 

- Šįryt pro tas duris išėjo meistras. Vėliau pati pamėginau 
jas atidaryti. Jokios signalizacijos. Tiesiog surizikavau. 

— Bet buvai sugalvojusi kokį logišką paaiškinimą, jei si- 
gnalizacija būtų suveikusi, tiesa? Juk tu iš tų moterų, kurios 
visada pasirengusios blogiausiam? 

— Neturėtum būti toks pagiežingas. 

— Kodėl ne? Kodėl turėčiau būti mandagus su moterimi, 
kuri tvirtina esanti mano žmona, bet mėgina nuo manęs pa- 
sprukti? 

— Neketinau nuo tavęs sprukti. Užklupai mane pakeliui į 
tavo palatą... 

— Klausyk, - nutraukė jis Kendalę. Balsas buvo sausas ir 
šiurkštus it švitrinis popierius. - Vidury nakties mėginai pa- 
sprukti ir nė nemanei imti manęs kartu. Pati žinai. Aš irgi 
žinau. - Jis nutilo. - Man per daug skauda galvą, tad nesi- 
ginčysiu, tik... 

Jam pritrūko oro. Viršutinė kūno dalis sudribo nuo pa- 
stangų, kurių prireikė tokiai ilgai kalbai. Silpnu rankos mos- 
tu teparodė, kad ji važiuotų. 

— Ar tau šalta? - paklausė ji. 

- Ne. 

— Tu kiaurai permirkai. 

— Bet man nešalta. 

- Puiku. 

Stivensvilio centre verslo pastatų buvo nedaug, tik prie pa- 
grindinių sankryžų stovėjo keli komerciniai ir vienas banko 
pastatas. Visi, išskyrus šerifo biurą, buvo tamsūs. Kad nerei- 
kėtų pro jį važiuoti, Kendalė pasuko viena gatve anksčiau. 

— Ar žinai, kur važiuoji? 

— Kodėl tau nepamėginus kiek numigti? 

— Todėl, kad tavimi nepasitikiu. Jei užsnūsiu, išmesi mane 
ten, kur arčiausiai praplatės kelias. 

- Jei būčiau norėjusi tave nužudyti, nebūčiau traukusi iš 
mašinos nuolaužų. Galėjau palikti tave ten numirti. 

Kelias mylias jis niūrus tylėjo. Kendalė pamanė, kad pa- 
klausęs jos patarimo užmigo, bet kai atsisuko, jis įsitempęs 
žiūrėjo į ją - taip snaiperis stebi taikinį pro taikiklio tinklelį. 

- Tu ištraukei mane iš mašinos nuolaužų? 

- Taip. 

— Kodėl? 

Ji prunkštelėjo. 

— Na, man atrodė, taip elgtis žmoniška. 

— Kam gelbėjai man gyvybę? Kad paskui visko netekusį 
paliktum likimo valiai kažkokioje užkampio ligoninėje? 

— Neketinau tavęs palikti. 

— Tai melas. 

Ji nuvargusi atsiduso. 

- Šįvakar po mūsų pokalbio tavo palatoje supratau, kad ir 
tu ne itin pasitiki tuo gydytoju. Todėl maniau, kad geriausia 
persikraustyti į kitą ligoninę ir išklausyti kito gydytojo nuo- 
monę. Nenorėjau paskęsti jų biurokratizmo liūne, bet neno- 
rėjau ir įžeisti jų jausmų, nes ir man, ir Kevinui jie buvo labai 
geri, todėl sumaniau su tavimi pasprukti. 

— Ojei man būtų buvę suleista raminamųjų? 

- Tuo geriau. Nebūtum su manimi ginčijęsis. - Kendalė 
žvilgtelėjo į jį. - Argi man išėjus iš palatos seselė nesuleido 
tau vaistų? 

— Mėgino suleist. Užsispyriau, kad duotų tabletę, o paskui 
jos nenurijau. Ir aš mėgstu būti pasirengęs. Nuojauta man 
pakuždėjo, kad gali ką nors panašaus iškrėsti. Norėjau tokiu 
metu išlikti budrus. 

Kendalė žvilgsniu permetė prie odos prilipusias šlapias 
žalias jo drapanas. 

- Iš sieninės spintos nudžiovei operacinės drabužius? 

— Negaliu maklinėti po apylinkes pliku užpakaliu. Ar mes 
keliaujame į Pietų Karoliną? 

— Tiesą sakant, į Tenesį. 

— Kodėl pasikeitė planai? Kodėl į Tenesį? 

- Jei pasakysiu, vis tiek nepatikėsi, tai gal palauk ir pats 
pamatysi? 

— Ko mes prisidirbom? 

- Ką? 

— Mes sprunkam. Kokį nusikaltimą padarėm? 

— Kas, po galais, tau pakišo tokią mintį? 

- Tokia mintis atrodo daug logiškesnė nei skiedalas, ku- 
riuo mane šeri. 

— O kuo netiki? 

— Niekuo netikiu. Pirmiausia, kad esame sutuoktinių 
pora, turinti kūdikį. Kad ketinai pasiimti mane kartu, kai 
nešei kudašių. Netikiu nė vienu tavo žodžiu. Esi gudri mela- 
gė. Neneik to ir neklausk, iš kur žinau. Tiesiog žinau. Sugal- 
voji melą tiesiog kalbėdama. 

— Tai netiesa. 

Ji daugiau prieštaravo dėl susirūpinimo nei dėl įžeistos sa- 
vimeilės. Jo nuojauta, kuria jis, regis, aklai pasitikėjo, buvo 
puiki. Tik senelė gebėjo ją kiaurai permatyti. Kitokiomis 
aplinkybėmis tokia jo nuojauta būtų Kendalę sužavėjusi, bet 
šią akimirką ji suprato, kad tai gali baigtis mirtimi. 

Kendalei reikėjo vaidinti sudėtingą mylinčios žmonos vai- 
dmenį ir nesukelti jam daugiau įtarimų. Juk ši padėtis laiki- 
na. Be abejo, dar kurį laiką ji pasistengs elgtis įtikinamai. 

Juodu paniro į tylą. Automobilyje buvo girdėti tik hipno- 
tizuojantis padangų ūžimas nuo šlapios kelio dangos ir daž- 
nai mosuojančių valytuvų čiūžčiojimai. 

Kendalė pavydėjo Kevinui ramaus miego, gyvenimo be rū- 
pesčių. Būtų viską atidavusi, kad tik būtų galėjusi užsimerkti 
ir leisti miegui priglausti ją glėbyje. Bet kol kas apie tai nega- 
lėjo nė pagalvoti. Ji negali laisvai kvėpuoti, kol toks nedide- 
lis atstumas tarp jų ir landaus Stivensvilio šerifo padėjėjo. 

Sukaupusi senkančias jėgas, stipriau sugriebė vairą ir nu- 
spaudė greičio pedalą, važiavo saugiai, bet gana greitai. 

Jis jautėsi tarsi pasiklydęs tamsiame, nesibaigiančiame tu- 
nelyje, kuriame į jį lėkė garvežys. Nei jo įžiūrėti, nei nuo jo 

pabėgti negalėjo. Jam teliko pasiruošti susidūrimui. Blo- 
giausia - bijoti to, kas neišvengiama. Netrukus jis susidurs 
su garvežiu ir viskas baigsis, nes nuo to nesiliaujančio dun- 
desio akys jau lipo lauk iš akiduobių. 

Visoms kūno dalims darėsi nepatogu. Galūnės buvo su- 
stirusios, sustingusios, bet nė nemėginęs suprato, kad skau- 
dančių raumenų ištempti nepavyks. Ilgai sėdint ta pačia 
poza nutirpo užpakalis, o nuo miegojimo susirangius su- 
suko sprandą. Jo drabužiai buvo šlapi. Jis išalko ir norėjo 
nusišlapinti. 

Bet svarbiausia, jis vėl sapnavo. 

Patekęs į košmaro spąstus negalėjo pabėgti nuo kūdikio 
verksmo, kuris rodėsi dar aiškesnis ir artimesnis nei įpras- 
tai, todėl ir išbudino. Nors aktyvioji sąmonė ragino visiškai 
pabusti, jis vis priešinosi. Kad ir kaip nekentė to nuolatos 
pasikartojančio sapno, vis dėlto jis buvo geresnis už tikrovę. 

Kodėl? 

Tada prisiminė. 

Prisiminė, kad negali prisiminti. 

Jam amnezija, kurią greičiausiai sukėlė kokia nors vidinė 
silpnybė. Net tas subingalvis su stetoskopu išmanė tokias 
psichologines gudrybes. 

Nusivylė ir suirzo pagalvojęs, kad pats kaltas dėl tokio ne- 
pakeliamo negalavimo. Nėra abejonės - jei stengsis, atmintį 
susigrąžins. 

Todėl įdėmiai apieškojo tamsius savo proto užkaborius, 
mėgindamas įžvelgti kokią švieselę. Nors ką. Kokią smul- 
kmeną. Raktą. Užuominą. Bent kruopelytę informacijos 
apie save. 

Bet ten nebuvo nieko. Ničnieko. Jo gyvenimas iki atsibun- 
dant ligoninėje skendėjo tirštoje tamsoje be jokio žiburėlio — 
kaip juodoji skylė. 

Jis pramerkė akis, kad išvengtų ramybės neduodančių 
klausimų, į kuriuos negalėjo atsakyti. Jau buvo įdienoję, 

nors saulė nešvietė. Į priekinį stiklą tiško lietaus lašai, pas- 
kui susimetę į kreivus upelius tekėjo žemyn. 

Jo galva buvo atremta į keleivio durelių stiklą. Stiklas ma- 
loniai vėsino. Nors ir baimindamasis vis dėlto pajudėjo - ne- 
drąsiai pakėlė galvą. Ją skaudėjo ne taip kaip vakar, bet dar 
stiprokai maudė. 

— Labas rytas. 

Jis pasuko galvą į tą pusę, iš kur sklido balsas. 

Tai, ką pamatė, jį siaubingai išgąsdino. 


Ponktas skyrius 


J. žindė kūdikį. 

Sėdynė buvo iki galo atlenkta. Jos galva gulėjo ant atra- 
mos. Plaukai po naktinio lietaus dar buvo nešukuoti, todėl 
džiūdami susivėlė į vientisą šviesų gniutulą. Iš nuovargio po 
akimis atsirado tamsūs ratilai. Bet Kendalės veide švytėjo 
toks natūralus pasitenkinimas, kad net neapsitvarkiusi ji at- 
rodė graži. 

Ji dar kartą palinkėjo labo ryto. Jis iš visų jėgų stengėsi 
nenukreipti akių į šalį, bet neįstengė. Sumurmėjo pasilabi- 
nimą. 

Moteris visai nesipuikavo. Kad pridengtų krūtinę, ant 
peties buvo užsimetusi kūdikio antklodę. Todėl kūno visai 
nesimatė. Jis tik pastebėjo, kaip po antklode kruta kūdikis. 
Kendalė buvo tikras motinystės palaimos įsikūnijimas. 

Kodėl jį išpylė šaltas prakaitas? Velniai griebtų, kas jam 
darosi? 

Jį pradėjo pykinti. Širdis ėmė smarkiai plakti, jis pajuto 
uždaros erdvės baimę, tarsi kvėpavimo takai būtų užkimšti 
vata ir šis atokvėpis būtų paskutinis. 

Podraug ir bjaurėdamasis, ir žavėdamasis, jis tetroško vie- 
no - dingti nuo jos su kūdikiu kuo toliau, bet akių atitraukti 
vis dėlto nepajėgė. Ta ramybės aura, kuri tvyrojo aplink ją, 
jis buvo visiškai tikras, kad tokios ramybės nėra patyręs, — 

traukte traukė. Jos veide šviečiantis pasitenkinimas jam irgi 
buvo visai nepažįstamas. Tad suprantama, kad traukė. 

O gal, bjaurėdamasis savimi svarstė jis, jį varsto geiduliai? 
Gal tapo iškrypėliu, jaučiančiu potraukį prie maitinančių 
motinų? 

Stipriai užsimerkęs jis taip smagiai įsignybo į viršunosę, 
kad net ašaros ištryško. O gal jokios avarijos nė nebuvo? Gal 
jis mirė? Gal ligoninė tebuvo tarpinė apsivalymo stotelė pa- 
keliui į tikrąją vietą? 

Nes jis buvo tikras, kad ta tikroji vieta - pragaras. 

— Kaip jautiesi? 

Prieš prabildamas jis turėjo nuryti - burna buvo pilna ai- 
trių seilių. 

— Sudėk vienon krūvon visas pagirias ir padaugink iš de- 
šimt. 

— Užjaučiu. Tikiuosi, mes tavęs nepažadinome. Tu miego- 
jai iki sauskelnių keitimo. 

- Jei jau prakalbome.... 

- Štai ten. 

Jis žvilgtelėjo pro aplytą langą į tą pusę, į kurią linktelėjo 
Kendalė. Ji buvo sustojusi pakelės parke: aplinkui nesimatė 
nė vieno automobilio. Iškylų plotas buvo apaugęs piktžolė- 
mis. Metalinėse šiukšliadėžėse žiojėjo rūdžių pragraužtos 
skylės - permirkusios šiukšlės virto per kraštus. Vietovė at- 
rodė apleista. 

— Deja, tualetas ne itin švarus, - tarėji. - Bent jau moterų. 
Nors buvo bjauru juo naudotis, kitos išeities neturėjau. 

- Ir aš neturiu. - Jis sugrabaliojo durų rankeną. - Ar kai 
grįšiu, dar būsi čia? 

Šią repliką ji praleido pro ausis. 

- Jei palauksi, kol Kevinas baigs, padėsiu tau išlipti. 

Iš po antklodės išlindęs kūdikio kumštelis gniaužė jai pa- 
laidinę. Piršteliai tai susispausdavo, tai vėl atsileisdavo, tai 
susispausdavo, tai vėl atsileisdavo. 

- Šiaip ar taip, dėkoju, - burbtelėjo jis. - Ir pats išlipsiu. 

Gelžbetoninis tualetas buvo vos už kelių metrų nuo au- 
tomobilio. Pasinaudojęs dėmėtu pisuaru jis priėjo prie 
kriauklės - iš čiaupo lašėjo parudavęs vanduo. Jis nusiplovė 
rankas. Nebuvo kuo nusišluostyti, bet tiek to. Jos vis tiek 
sušlaps, kai jis klibikščiuos atgal prie automobilio. Turbūt 
jis panėši į nelaimėlį, kuris išgyveno ilgą ir sunkų karą. Štai 
kaip jis jautėsi. 

Kai grįžo į mašiną, berniukas jau sėdėjo kūdikio kėdutėje. 

— Už kokių penkių mylių bus miestas, - paleidusi variklį 
tarė Kendalė. - Pamaniau, gal sustotume kavos? O tada ga- 
lėtume paskambinti artimiausiam neurologui. 

Kelionė į tualetą išsunkė paskutines jo jėgas. 

— Kavos norėčiau, - atsakė mėgindamas nuslėpti nuo jos 
silpnumą. - Bet pas kitą gydytoją neisiu. 

Nustebusi Kendalė pažvelgė į jį didelėmis pilkomis aki- 
mis. Rūko spalvos akimis. Rūko, kuriame jis gali pasiklysti, 
jei neteks galvos. 

— Pas kitą gydytoją eiti nėra prasmės, - paaiškino jis. 

- Iš proto išsikraustei? Tikras vargas su tavimi. 

— Patyriau smegenų sukrėtimą. Jei kelias dienas nieko 
sunkaus nedarysiu, man viskas bus gerai. Sulaužytą koją 
pagydys tik laikas. Tai kam eiti pas kitą gydytoją, mokėti di- 
džiulius pinigus ir klausyti senos giesmelės? 

— Juk nuolatos kenti skausmus. Mažų mažiausia tau rei- 
kia nuskausminamųjų recepto. 

- Išgersiu aspirino. 

— O kaip amnezija? Turėtum pasikonsultuoti su specialistu. 

— Kol konsultuosiuosi su specialistu, tu paspruksi. 

— Nepaspruksiu. 

— Klausyk, nežinau, kas esi ir kokia tavo istorija, bet kol 
nesužinosiu, nepaleisiu tavęs iš akių. Neduosiu tau dar vie- 
nos progos mane palikti. - Jis kryptelėjo smakrą į vairą. - 
Važiuojam. Man reikia kavos. 

druomenė. Pagrindinėje gatvėje buvo ribojamas greitis — 
Kendalė pristabdė automobilį. 

— Sustok ten, - tarė jis rodydamas į kavinę, įsispraudusią 
tarp galanterijos parduotuvės ir pašto. Ant aptrupėjusio ša- 
ligatvio stovėjo keli pikapai, nors jų stovėjimo laikas buvo 
seniai pasibaigęs. Atrodė, kad ši kavinė - tai vieta, kur net 
lietingą sekmadienio rytą vietos gyventojai iš ankstyvo ryto 
suguža išgerti kavos ir pasišnekučiuoti. 

— Ar tualkanas? - paklausė Kendalė. 

— Taip. 

— Nupirksiu kokio maisto išsinešti, kad tau nereikėtų iš- 
lipti, - tarė ji. - Prižiūrėk kūdikį. 

Kūdikį. Jis metė susirūpinusį žvilgsnį į užpakalinę sėdy- 
nę. Gerai. Berniukas miega. Kol jis miegos, viskas bus gerai. 

Bet kas bus, jei jis nemiegos? Jei atsibudęs ims verkti? Ši 
mintis jam sukėlė skaudų nerimą, bet jis niekaip nesuprato 
kodėl. 

Lengviau atsiduso tik kai po kelių minučių iš kavinės grįžo 
Kendalė nešina dviem putplasčio puodeliais ir balto popie- 
riaus maišeliu. Jis nuėmė dangtelį nuo puodelio, kurį ji pa- 
davė, ir mašinoje pasklido šviežiai maltos kavos aromatas. 

— Ak. - Jis nugėrė gurkšnį, susiraukė ir nustebęs pažvelgė 
įją. - Kodėl nepasaldinai? 

Ji greitai įkvėpė; lūpos liko pravertos, nors nepratarė nė 
žodžio. Kendalė nenuleisdama akių po akimirkos atsipalai- 
davo, susiraukė ir pakreipė galvą tarsi sakydama „kaip tau 
ne gėda. 

— Nuo kada pradėjai gerti saldintą kavą? 

Įsmeigęs į ją žvilgsnį jis nugėrė dar gurkšnį juodos kavos, ku- 
rią nežinia iš kur žinojo mėgstąs. Manė paspęsiąs gudrius spąs- 
tus, bet Kendalė pasirodė per daug sumani, kad į juos pakliūtų. 

— Šaunuolė, - pratarė nenoromis ja žavėdamasis. - Esi ti- 
kra šaunuolė. 

— Nesuprantu, apie ką kalbi. 

Jis tik nepritariamai numykė ir paėmė maišelį. 

— Ką valgysim pusryčių? 

Jis atskyrė bandelės su kiaulienos dešra puses ir tik tada 
pastebėjo, kad ji nurinko nuo savo sumuštinio dešros grie- 
žinėlius. 

— Ar užnuodijai dešrą? 

— Būk geras, - sudejavusi pratarė ji. 

— Kuo bloga ta dešra? 

- Spėju, niekuo, - atsakė kąsdama tik bandelės. - Tiesiog 
nebevalgau kiaulienos. 

— Nebevalgai? Vadinasi, anksčiau valgei? Kodėl atsisakei 
kiaulienos? 

— Ar mes neturime svarbesnių dalykų aptarti? - Ji nuo 
pirštų galiukų nulaižė trupinius su sviestu. - Turėtum viską 
apgalvoti ir leisti man tave nuvežti pas gydytoją. 

— Ne. Ne, - pabrėžė, kai pastebėjo, kad Kendalė ketina gin- 
čytis. - Man tereikia sausų drabužių ir aspirino. 

— Ką gi. Puiku. Juk galva tavo. 

— Norėčiau sužinoti savo vardą. 

— Ką? 

Ji visiškai ramiai įsmeigė į jį žvilgsnį - nė nemirksėdama. 

- Ligoninėje visi stengėsi nevadinti manęs vardu, - tarė 
jis. - Net kai mane kamantinėjo šerifo padėjėjas, jis nesikrei- 
pė į mane vardu. 

— Pagal gydytojo nurodymą. Jis nenorėjo, kad susinervin- 
tum ir sutriktum. 

— Tai koks mano vardas? 

— Džonas. 

— Džonas, - pakartojo tarsi išmėgindamas. Vardas neat- 
rodė svetimas. Bet nepasakytum ir kad labai tiko. - O kuo 
tu vardu? 

— Kendalė. 

Vardai jam nieko nepriminė. Visiškas nulis. Žvelgė į ją įta- 
riamai. 

Net pernelyg nekaltu tonu ji pasiteiravo: 

— Gal kas suskambėjo atminty? 

— Ne. Nes esu beveik tikras, kad meluoji. 

Ji net nesiteikė atsakyti. Paleido variklį. Jie važiavo dar 
kokią valandą, kol galiausiai pasiekė miestelį, kuriame par- 
duotuvė veikė ir sekmadienį. 

— Pasakyk, ko tau nupirkti, - paprašė pastačiusi mašiną. 

Ji užsirašė jo išvardintus higienos reikmenis. 

- Ir kokių nors drabužių, - pridūrė jis. 

— Ką nors ypatinga? 

— Paprastų drabužių. Ir dar prašyčiau laikraščio. 

- Laikraščio? - Ji kiek padvejojo, bet paskui linktelėjusi ati- 
darė dureles. - Galiu užtrukti. Nes ir aš turiu pirkinių sąrašą. 

Dar prieš jai išlipant jis paklausė: 

— Kaip ketini mokėti? 

— Grynaisiais. 

- Iš kur jų gavai? 

— Uždirbau, - trumpai nukirto ji. 

Jis vėl pamėgino ją pričiupti: 

— Palauk, juk tau reikia mano dydžių. 

Ji ištiesusi ranką spustelėjo jam kelį. 

— Kvailiukas. Juk žinau tavo dydžius. 

Nuo tokio šeimyniško, natūralaus ir pažįstamo judesio 
jam per nervų sistemą perėjo elektros iškrova. 

Stebėdamas, kaip moteris eina prie parduotuvės durų, jis 
kokį tūkstantąjį kartą savęs klausė: „Kas ji ir kaip su manimi 
susijusi?“ 

Po kokių penkių minučių kūdikis pradėjo nerimauti. Iš 
pradžių į mažylio verksmą jis nekreipė dėmesio, bet šis ėjo 
vis garsyn, todėl atsisukęs pažiūrėjo - jokių matomų prie- 
žasčių verkti. 

Jis mėgino nesiklausyti, bet verksmas vis garsėjo, kol nuo 
jo ėmė plyšti ausų būgneliai. Jis pradėjo prakaituoti. Prakai- 
tas iš pažastų tekėjo per šonus. Kaktą taip pat nusėjo prakai- 

to lašai. Nors kūnas degte degė, lango praverti jis nesiryžo, 
kad kūdikio verksmas nepatrauktų dėmesio. 

„Viešpatie, kur ji prapuolė? Ir ką taip ilgai veikia?“ 

Kendalė eidama prie mašinos dar iš toli išgirdo, kad kū- 
dikis verkia. Ji pasileido tekina ir vos neišlupo vairuotojo 
durelių. 

— Kas Kevinui? Kas atsitiko? 

Ji numetė pirkinių krepšius jam ant kelių ir stumtelėjo sė- 
dynę. Po sekundės kūdikis jau buvo jos glėbyje - kažką niū- 
niuodama jį ramino. 

— Kodėl nieko nedarei? - piktai subarė ji. - Kodėl leidai 
taip įsirėkti? 

— Nesumojau, ką daryti. Apie kūdikius nieko nežinau. 

— Na, bet turėtum žinoti, tiesa? 

Ji tik stipriau priglaudė vaikutį prie peties tapšnodama 
jam per nugarytę. 

— Ša, mažuti, ša. Viskas gerai. Mamytė jau grįžo. 

Liūliuodama jį ant kairės rankos priglaudė prie krūtinės ir 
kilstelėjo palaidinės kraštelį. 

Per sekundės dalį jis spėjo pamatyti pieno pritvinkusią 
krūtį ir atsikišusį spenelį, tada šis pradingo mažylio burne- 
lėje. 

Kadangi toliau išsižiojęs spoksojo į žindantį kūdikį, Ken- 
dalė metė jam įžūlų žvilgsnį. 

- Ar kas negerai? 

Kažkas negerai, tiesa, bet jis neturėjo nė menkiausio supra- 
timo kas. Nusisukęs įsmeigė žvilgsnį pro langą. Jeigu ji yra jo 
žmona, kaip tvirtina, tai kodėl žiūrėdamas į jos krūtį jis patiria 
tokį nusikalstamą jaudulį? Jeigu ji yra jo kūdikio - jo sūnaus — 
motina, kodėl jam nuo visos tos motinystės norisi vemti? 

Viešpatie. Ir koks gi jis žmogus? 

Šis ramybės neduodantis klausimas sukėlė galvoje skaus- 
mingą tvinkčiojimą. Užsimerkęs pamėgino atsiriboti nuo 
prieštaringų dirgiklių kitoje mašinos pusėje. 


Šeštas shurius 


Ji: apsimetė snaudžiąs net tada, kai jie vėl įvažiavo į kelią. 
Kendalė vairavo tylėdama, nė nesiteikdama pranešti, kada 
vėl sustos. Kol ji pylė degalų, jis nuėjo į tualetą. Čia kabėjo 
veidrodis: kaip jis ir nujautė, jo veidas panėšėjo į Helovino 
kaukę. Nusprendė nusiskusti, bet paskui apsigalvojo. Ne ka- 
žin kas pasikeistų. Be to, nenorėjo ilgai palikti Kendalės vie- 
nos, kad nepaspruktų. 

Grįždamas iš tualeto pamatė, kad Kendalę erzina trys pa- 
augliai. Apspitę ją prie prekių automato, neleido praeiti. Ji 
abiejose rankose nešėsi užkandžių ir gėrimų. 

— Tai visai nejuokinga, vaikinai, - suirzusi tarė mėginda- 
ma apeiti patį aukščiausią. 

— O aš manau, kad juokinga, - atsakė šis. - Džo, o tau juo- 
kinga? 

— Tikrai juokinga, - kvailai šypsodamasis pritarė Džo. 

— Mes tik stengiamės būti draugiški, - pridūrė trečias. 

— Nagi, kuo tu vardu, blondine? 

— Juk tu ne vietinė, gražuole? 

— Ne, - šaltai atkirto Kendalė. - Ir sprendžiant iš to, ką 
matau, reikia džiaugtis, kad ne vietinė. O dabar arba pralei- 
džiate mane, arba... 

- Arba kas? - tyčiojosi prikišęs veidą Džo. 

— Arba kaipmat gausi į kaulus. 

Visi keturi atsigręžė - iš visų labiausiai nustebo Kendalė. 
Nepaisydama vaikėzų maldaujamai paprašė: 

— Tik nieko nedaryk. Prašau. Pati su jais susitvarkysiu. 

— Kurgi ne, - nusišaipė vienas iš berniokų. - Pati su mu- 
mis susitvarkys. - Jis čiupo sau už tarpkojo. - Kertu lažybų, 
ji labai karšta. 

Džo ir dar vienas vaikinas nusprendė, kad draugo užuomi- 
na ypač sąmojinga, todėl pratrūko žvengti. 

- Tu vos ant kojų pastovi, - suprunkštė vienas, rodyda- 
mas į jį. 

- Jo. Ar tai ji tave taip patvarkė? 

— Tu ketini mus mušti? Labai tuo abejoju. 

— Kuria koja spirsi mums į kaulus, luošy? - erzino Džo. 

Vaikėzų juokas labai greitai nutilo, kai užsimojęs dešiniu 
ramentu jis trenkė Džo per blauzdas. Vaikinui sulinko keliai 
ir baubdamas iš skausmo jis susmuko ant žemės. Kiti du iš- 
blyško. 

— Duokit jai kelią, - ramiai paliepė Džonas. 

Vaikėzai pasitraukė nuo Kendalės. Džo cypdamas ir susi- 
griebęs už blauzdų vis dar raičiojosi ant žemės. Kendalė apė- 
jo jį ir greitu žingsniu patraukė prie automobilio. 

- Patariu jums, vaikinai, pramokti gero elgesio taisyklių, — 
lipdamas į mašiną tarė jis. 

Kendalė greitai išvairavo iš degalinės. Dabar jis jautėsi ge- 
riau - žinojo, kad nėra visai bevertis. Tačiau jį apstulbino jos 
žodinė ataka: 

— Nuostabu. Tiesiog nuostabu. Labai tau dėkoju. Man šito 
labiausiai ir reikėjo - riteris su ramentais išgelbsti mane nuo 
nekalto flirto. Galėjau pati susitvarkyti. Bet ne, tau reikėjo 
įsikišti taip, kad jie nepamirštų šio susitikimo! 

— Tu pyksti? 

— Taip, pykstu. Kam kišaisi? Reikėjo savų reikalų žiūrėt! 

— Kai prie mano žmonos priekabiauja trys vyrai, tai ir yra 
mano reikalas. Ar ne? 

Jos įtūžis ir karingumas atlėgo. Jau atrodė sutrikusi ir su- 
irzusi, kam prarado savitvardą. 

— Nenorėjai scenos, tiesa? Nes stengiesi, kad mūsų niekas 
neįsidėmėtų, jei vėliau kas nors klausinės. Spėju, jų neišmes- 
damas visai gerai pasielgiau. - Jis kilstelėjo anksčiau vilkė- 
tus operacinės skudurus. - Jie paliktų pėdsakus. 

Ant šio masalo Kendalė neužkibo. Toliau žiūrėjo į kelią, 
tik atsidususi atmetė plaukus. 

- Atsiprašau. Ačiū, kad atskubėjai man į pagalbą. Ar dra- 
bužiai gerai tinka? 

— Taip, - atsakė nužvelgęs savo naujuosius šortus ir marš- 
kinėlius. Regis, ji tikrai žino jo dydžius. 

Jie važiavo siauru valstijos greitkeliu per tankius miškus. 
Kelionė per užlietus laukus ir tiltus, po kuriais sūkuriavo pa- 
tvinusios upės, jam priminė avariją. 

Amnezija buvo didžiausias Kendalės turtas, nes laikė jį 
tamsoje. Jos žodžiai buvo vienintelis informacijos šaltinis. 
Ji galėjo jam bet ko prikalbėti, o jis teturėjo vienintelę išei- 
tį - tikėti ja, nes negalėjo paprieštarauti. Nebuvo kaip išsi- 
aiškinti, kaip yra iš tikrųjų. 

— Pamiršai nupirkti man laikraštį, - priminė jis. - Ar ne- 
apsižiūrėjai? 

— Ne, jokio laikraščio nebuvo. Apžiūrėjau kelis stovus. Visi 
parduoti. 

Gal nors kartą ji sako tiesą, pamanė jis. Ir degalinėje lai- 
kraščių stovai buvo tušti. Jis patikrino. Gal kokia antraštė ar 
žinutė įskeltų jam atminties kibirkštėlę. 

Kita vertus, Džonas baiminosi, kad laikraštyje perskaitys 
apie kokį baisų nusikaltėlį, o paskui paaiškės, kad tai jis. Ar 
prieš avariją jis buvo įsitraukęs į nusikalstamą veiklą? 

Nuojauta jam kuždėjo, kad jo autoritetas susvyravo. Bet 
koks autoritetas? Profesinis? Šeiminis? To negalėjo būti, nes 

jis nė sekundę netikėjo, kad juodu - susituokusi pora. Jis ži- 
notų - kažkaip tikrai žinotų, - jeigu būtų mylėjęsis su ja. 

Joks vyras nepajėgtų pamiršti šių krūtų - dailių, seksua- 
lių, nors ji ir maitino. Pro jo akis nepraslydo ir užpakaliukas, 
įspūdingos akys ir niekaip jos valiai nepaklūstantys plaukai. 

Nors Kendalės grožis nebuvo klasikinis, dar ligoninės lo- 
voje Džonas pastebėjo, kokios geidulingos jos lūpos. Putlios, 
provokuojančios - nepagailėtum nė tūkstančio dolerių, kad 
galėtum su ja praleisti naktį. 

Paskui jis matė, kaip ji nuo pirštų galiukų nulaižo svies- 
tuotus trupinius. Tai dar kartą patvirtino jo diagnozę. Jis 
dar ne tiek pasiligojęs. 

Jo reakcija buvo vyriška - sąlyginiai refleksai. Į tokį dir- 
giklį bet kuris heteroseksualus vyras būtų sureagavęs taip. 
Todėl būtų galėjęs iš bet ko lažintis - tokius pojūčius sukėlė 
svetima, nepažįstama moteris. 

Nusikamavęs nuo tokių minčių, jis įjungė radiją - tikėjosi 
išgirsti kokių naujienų. 

— Radijas neveikia, - pranešė Kendalė. 

— Tau paranku, - įgėlė jis. - Kiek dar važiuosim? Ir kur, vel- 
niai rautų, mes traukiame? Tik nedrįsk sakyti, kad į Tenesį. 

Ji ir nesakė. Todėl tik pratarė: 

- Į senelės namus. 

— Senelės namus, - kandžiai pakartojo jis. 

— Visiškai teisingai. 

— Tavo ar mano senelės? Ar aš turiu senelę? 

Mintyse jis jau matė stereotipą - žili plaukai susukti į 
tvarkingą kuodą, švelni šypsena, pastabos, kad užsisegtum 
švarką, net kai lauke dvidešimt keturi laipsniai šilumos, le- 
vandų muilo ir prieskonių kvapas. Jis nusitvėrė tokio vaiz- 
dinio, bet vis dėlto niekaip negalėjo įsivaizduoti, kad tokia 
senelė jį kada nors lepino. Ar bet kas kitas. 

— Mano senelės, - atsakė ji. 

— Ar pranešei jai, kad atvažiuojam? 

- Jos ten nebus. - Kendalės balsas prikimo. - Senelė prieš 
keturis mėnesius mirė. Kelios savaitės prieš Kevino gimimą. 

Jis susidėjo šią informaciją galvon. 

— Buvai prie jos? 

— Ne. Buvau... išvykusi. O laidotuvėse nedalyvavau, nes 
artėjo gimdymas. 

— Ar judvi buvote artimos? 

— Daugiau nei artimos. Mudvi siejo ypatingas ryšys. - Aki- 
vaizdus jo domėjimasis akino ją pasakoti toliau. - Mano tė- 
vai žuvo avarijoje, kai man buvo penkeri. Senelė tapo mano 
globėja. Senelis jau buvo miręs, taigi likome dviese. Todėl 
mūsų ryšys buvo nepaprastai tvirtas. 

— Ar aš ją pažinojau? Ar lankiausi jos namuose? 

Kendalė papurtė galvą. 

— Kiek dar liko? 

Atsidususi ji pakraipė galvą. 

- Liaukis klausinėjęs. Vis tiek greičiau nenuvažiuosime. 
Norėčiau spėti iki sutemos, be to, laikas slinks greičiau, jei 
miegosi. Tau reikia poilsio. 

Jis išgėrė tris aspirino tabletes - vaistai nuslopino galvos 
skausmą ir apramino maudžiančius raumenis, bet jam vis 
tiek atrodė, tarsi būtų išmuštas mėsos plaktuku. Norėdamas 
nors valandėlę pailsinti akis, atsilošė. 

Kai po kelių valandų pabudo, buvo tamsu - jie pasiekė ke- 
lionės tikslą. 

Namas stovėjo vynuogienojais ir sausmedžių krūmais apau- 
gusios gatvės gale. Lietus nurimo, todėl privažiavusi namą 
Kendalė nuleido langą ir giliai įkvėpė sumišusių kvapų - sal- 
daus vasaros aromato. Ją užplūdo vaikystės prisiminimai. 
Senelės ilgesys kaip žnyplės aštriais galais sugnybo širdį. 

Po medžiais temo. Iš lapų šešėlių į ją skrido švytintys va- 
baliukai. Ji mažne girdėjo senelės balsą, kviečiantį apžiūrėti 
šios jonvabalių galaktikos. 

Tai būta karkasinio namo su kompozito stogu, užeinančiu 
ant plačios verandos. Namą gal reikėjo padažyti, padirbėti 
kieme, bet šiaip nuo paskutinio jos apsilankymo beveik nie- 
kas nepasikeitė. 

Tik senelės nebėra ir jau niekada nebebus. 

Stabdant po ratais sugirgždėjo žvyras. Džonas pabudo, 
nusižiovavo, pasirąžė ir žvelgdamas į prieblandą mėgino su- 
siorientuoti. 

Atidariusi dureles Kendalė išlipo, Keviną ko! kas paliko 
miegantį kėdutėje. Užbėgusi priekiniais laiptais pasistiebė ir 
pasiekė raktą - jis visada buvo laikomas virš staktos. 

Suradusi įkišo jį į spyną. Durys prasivėrė. Tikėdamasi ge- 
riausio ištiesė ranką prie jungiklio. Kai šviesa nušvito, Ken- 
dalė su palengvėjimu atsikvėpė - Rikė Sju apmokėdavo sąs- 
kaitas už komunalines paslaugas. 

Ji greitai perlėkė per kambarius. Baldai uždengti užtiesa- 
lais, justi pelėsio kvapas - dėl to, kad niekas negyvena. Bet 
netrukus ji čia gyvens - bent jau kol juodu su Kevinu bus čia. 

Ji grįžo svetainę. Jis atsekė jai paskos ir parimęs ant ra- 
mentų žvalgėsi po nepažįstamą aplinką. 

— Patinka? 

Jis atsainiai truktelėjo pečiais. 

- Žinau, dabar atrodo nekaip, bet aš viską sutvarkysiu. 

Šis sakinys sukėlė tokius gyvus prisiminimus, kad ji net 
suglumo. 

Beveik žodis į žodį jis priminė tą pažadą, kurį ji ištarė savo 
vestuvių dieną. 


septintas skyrius 


Me: pravėrė laukujes duris. 

— Kokios nuostabios vestuvės! Man net veido raumenys 
įskaudo - tiek daug šypsojausi. - Pajutęs, kad Kendalė nese- 
ka iš paskos, jis klausiamai pažvelgė. - Kas? 

— Vadink mane romantiška kvaiša, bet visada svajojau, 
kad per slenkstį jaunikis perneš mane ant rankų. 

— Tu ir esi romantiška kvaiša. - Jis šypsodamasis pakėlė 
ją. - Bet tai vienas iš daugelio dalykų, dėl kurių tave myliu. 

Metas įnešė ją vidun. Kendalė ranka apsivijo jam kaklą ir 
įsisiurbė į lūpas - ilgas, svarbus bučinys. Tokį ji prisimins 
visą gyvenimą - pirmas bučinys jų pirmuosiuose namuose. 

Vestuvių proga Gibas padovanojo jiems namą - apstaty- 
tą baldais, neįkeistą hipotekoje, visiškai išpirktą. Kendalę 
toks dosnumas pribloškė, bet kaip paprastai Gibas jos pa- 
dėkos nepriėmė. Jis ujo rangovą, kad šis spėtų namą įrengti 
iki vestuvių, ir nesiklausė jokių pasiaiškinimų. Vos prieš tris 
dienas namas buvo baigtas ir paruoštas įsikelti. 

Metas pastatė ją plačiame vestibiulyje. 

— Gal neprieštarausi, jei šito atsikratysime? - paklausė ro- 
dydamas į nuometą. 

— Visiškai neprieštarausiu. 

Jos padedamas Metas nusegė nuometą ir savininkiškai — 
ji mėgavosi tuo jausmu - vėl ėmė ją bučiuoti. Kai galiausiai 
paleido, iš laimės ji buvo apsvaigusi ir be kvapo. 

Plačiai išskėtusi rankas Kendalė apsisuko aplink gerdama 
į save naujųjų namų grožį - nuo virš galvos švytinčio dan- 
gaus iki medinių grindų tekstūros. 

Tai buvo aplinką tausojantis karkasinis namas, suprojek- 
tuotas taip, kad kaimiška jo išorė derėtų prie Mėlynojo kal- 
nagūbrio fono. Šiuolaikiškas interjeras buvo šiltas ir jaukus. 
Erdvūs ir šviesūs kambariai. Jie vis dar kvepėjo šviežia me- 
diena ir naujais dažais. 

Ši akimirka Kendalei buvo ypač svarbi. Ji tikėjo, kad visą 
likusį gyvenimą šis namas bus jos namai. Juodu su Metu čia 
augins vaikus. Šis namas su jais gyvens ir sens - jos jauni tė- 
vai šios paprastos teisės neteko. Kendalė troško, kad jos laimė 
būtų tokia didelė, jog jos pakaktų ir jų netekčiai padengti. 

Ji apglėbė save. 

— Myliu šį namą. 

Nusimetęs smokingą Metas stovėjo susikišęs rankas į ki- 
šenes ir apžiūrinėjo interjerą. Baldai vis dar buvo su gamy- 
klos etiketėmis. Kambariuose trūko smulkmenų. 

— Šiek tiek tuštoka, ar ne? 

— Tai dar ne namai, - pritarė Kendalė. - Mes uždėsime 
savo antspaudą, padarysime kai ką daugiau nei namą. Žinau, 
dabar atrodo nekaip, bet aš viską sutvarkysiu. Nekantrauju, 
kada galėsiu pradėti. 

Savo pačios žodžių sujaudinta, ji sudėjo rankas Metui ant 
smokingo marškinių klosčių ir palinko prie jo. 

— Ak, Metai, myliu gyvenimą šiame name. 

Jo rankos apsivijo jos liemenį. 

- Aš irgi čia pusėtinai jaučiuosi, - paerzino jis. Tada greitai 
ir stipriai ją pabučiavo. - Mirštu iš bado. Tėtis sakė, kad šal- 
dytuve turėtų būti maisto. 

Paleidęs ją iš glėbio Metas nuėjo į virtuvę. Kendalė prisivi- 
jo jį, jau traukiantį šampano butelį iš didelio šaldytuvo. 

— Atkimšiu ir įpilsiu. O tu perskaityk dovanų kortelę. 
Viešpatie, kai tėtis sakė, kad bus maisto, jis nejuokavo. Net 
prekybos centre tiek nerastum. 

Jis numetė kortelę ant virtuvės stalo. Paėmusi ją Kendalė 
garsiai perskaitė: „Didžiuojuosi jumis abiem. Su meile, tėtis. 
P. S. Taurės šaldiklyje.“ 

Metas nusijuokė. 

— Jis viskuo pasirūpina, tiesa? 

- Jeigu norėtume medaus mėnesį praleisti Marse, manau, 
jis pasistengtų tai suorganizuoti. 

Nustojęs galynėtis su kamščiu Metas pažvelgė į ją liūdnai 
šypsodamasis. 

— Apgailestauju dėl to, Kendale. Netinkamas laikas. 

— Suprantu, - švelniai atsakė ji. 

Neseniai visai netikėtai mirė vyriausiasis Meto redakto- 
rius. Pono Gregorio mirtis Meto gyvenime - tiek profesinia- 
me, tiek asmeniniame - atvėrė tuštumą. Kol kas jis nerado 
tinkamo kandidato į pono Gregorio vietą. O kol nerado, ne- 
galėjo palikti savo laikraščio net medaus mėnesio proga. Su- 
prantama, Kendalė jį atjautė. 

Ji negalėjo skųstis dėl atidėto medaus mėnesio, nes mėga- 
vosi tokia prabanga. Jos vyras toks, apie kokį ji visada svajo- 
jo. Uošvis kone nuodėmingai dosnus, ir ne vien materialinių 
gėrybių. Gibas sveikino ją atėjus į jų šeimą visai be jokių išly- 
gų, be apmaudo. Ilgus metus Metas priklausė tik jam. Dabar 
jis turėjo juo dalintis, ir dalinosi su malonumu. 

Gurkšnodami šampaną ir tepdami sumuštinius su kum- 
piu juodu kalbėjosi apie iškilmes ir pobūvį. Meto apetitas 
buvo žvėriškas, o Kendalė iš susijaudinimo dar negalėjo nė 
kąsnio nuryti. 

Gnaibydama sumuštinio duonos plutelę ir žiūrėdama pro 
langą ji pratarė: 

— Norėčiau apsodinti tik pusę sklypo, o kitą pusę palikti, 
kokia yra - laukinę. Medžiuose norėčiau pakabinti paukš- 
čių lesyklėlių. Netrukus čia įsikurs voverės. Tikiuosi, ir 
meškėnai. 


— Jie viską jaukia. 

— Mūsų meškėnai nejauks. Jie bus tvarkingi, nes bus regu- 
liariai šeriami, todėl jiems nereikės ieškoti pašaro. Ir elniai, - 
toliau kalbėjo Kendalė, sunkus jo atodūsis entuziazmo neiš- 
sklaidė. - Gal mes prisipratinsime elnius prie pat namų. 

— Kendale, jeigu kieme laikysime elnius, mūsų draugai at- 
eis jų nušauti pačią pirmą medžioklės sezono dieną. 

- Ak, nekalbėk taip! Ir nė nesvajok, kad ant kurios nors 
sienos kabinsi iškamšų galvas. 

— Nesuprantu tavo nemeilės medžioklei. Tai sportas, kurį 
mudu su tėčiu labai mėgstame. Ir ne mes vieni. 

— Na, nesuprantu, koks malonumas žudyti nekaltus gy- 
vūnus. 

- Švelniasielė. 

— Galbūt. - Ji ilgesingai nusišypsojo. - Vieną vasarą mudvi 
su senele išgelbėjome elniuką. Radome jį mūsų mėgstamoje 
vietoje prie vandens krioklio. Na, tiesą sakant, ten vanduo 
tik srovena, bet tada buvau labai maža, todėl krioklys man 
atrodė kuo tikriausias. Be to, ten stovi seniai pamiršta pilie- 
tinio karo laikų patranka. Žaisdavau ant to seno surūdijusio 
pabūklo, kai tik iškylaudavome toje vietoje, o taip daryda- 
vome bent kartą per savaitę. Taigi miške aptikome elniuką. 
Jam buvo sulaužyta koja. Mudvi nunešėme jį į mašiną ir par- 
sivežėme namo. Namie sutvarstėme jam koją ir slaugėme, 
kol pasveikęs galėjo grįžti į mišką. 

— O kitą medžioklės sezoną jis tapo puikiu trofėjumi. 

— Metai! 

- Atsiprašau. - Pasilenkęs per stalą paglostė jai skruos- 
tą. - Kaip galėčiau tavęs atsiprašyti? 

Kendalė apglėbė jo plaštaką ir pabučiavo į delną, o paskui 
dantimis švelniai sukando nykštį. 

— Veskis mane į lovą, - gundomai sušnibždėjo. 

Lova jau buvo paklota. Ant naktinių staliukų ir komodų 
stovėjo vazos su gėlėmis. Be abejonės, Gibo rankų darbas. 
Bet Kendalės geismo neužgesino net žinia, kad uošvis buvo 
įsiveržęs į jų miegamojo privatumą. 

Nurengdami vienas kitą jie kvatojosi, grabinėjosi su ke- 
liais tuzinais jos suknelės sagučių, vos tverdami iš nekantru- 
mo, kuris tik kaitino, ir dabar Kendalė džiaugėsi, kad tai jų 
pirmasis kartas. 

Per draugystės ir sužadėtuvių laiką Metas su ja nemiego- 
jo. Toks susilaikymas buvo vertas antraštės per visą puslapį. 
Kiek porų šiais laikais laukė pirmosios vestuvių nakties, kad 
pasimylėtų? Šis paprotys buvo beišnykstantis. 

Nei Kendalė, nei Metas nebuvo skaistūs, bet kol susitiki- 
nėjo, jis išliko džentelmenas, laikėsi garbės kodekso, drau- 
džiančio miegoti su moterimi, kurią išsirinkai į žmonas, 
Kendalė buvo pakylėta aukščiau visų moterų, su kuriomis jis 
anksčiau turėjo reikalų. 

Ši senamadiška tradicija ėjo išvien su dvejopais standar- 
tais, pagal kuriuos moteris amžių amžiais buvo priklauso- 
ma. Bet tam tikra prasme Kendalei jo susilaikymas atrodė 
mielas, žavus ir didžiai romantiškas. 

Atsisveikindama prie savo buto durų seksualiai įsiaudri- 
nusi ji daugybę kartų troško, kad jis nusižengtų savo princi- 
pams. Net pati jį drąsindavo. Bet Metas visada atsilaikydavo. 

O dabar, kai jo rankos glostė odą, tyrinėjo jos kūno linijas, 
Kendalė galvojo: kaip gera, kad juodu sulaukė šios akimir- 
kos, kai vestuviniai apdarai guli prie kojų, o nuogumas jiems 
toks pat naujas kaip vyro ir žmonos padėtis. 

- Būsi tokia žmona, kokios aš ir norėjau, - sumurmėjo 
Metas bučiuodamas jai krūtis. - Žinojau. 

— Pažadu - būsiu. 

Atsibudusi Kendalė kelias sekundes negalėjo prisiminti, kodėl 
jos tokia pakili nuotaika. Kai pamirkčiojusi apžvelgė aplinką, 
patenkinta nusišypsojo. Kone sumurkė iš malonumo. 

Išaušo pirmas rytas po vestuvių nakties, oji - laimingiau- 
sia moteris visame pasaulyje. Jos vyras pasirodė besąs švel- 

nus ir dėmesingas meilužis. Jie mylėjosi, kol nusikamavę 
užmigo. 

Metas paprastai keldavosi anksti, nemėgo ilgai miegoti. 
Pro užuolaidas įspindęs saulės spindulėlis rodė, kad seniai 
išaušo. Nuo minties, kad praėjusią naktį išsekino savo vyrą, 
Kendalės veidą nušvietė valiūkiška šypsena. 

Nenorėdama jo žadinti atsargiai apsivertė. Troško nors 
kelias akimirkas jam nežinant žiūrėti ir grožėtis. Metas gu- 
lėjo ant nugaros: lūpos šiek tiek pravertos, krūtinė ritmingai 
kilnojasi. Antklodė užtraukta iki liemens. 

Intymūs praėjusios nakties prisiminimai išbudino jos ais- 
trą. Geismas nuvilnijo per kūną, užkaitino kraują, užgniau- 
žė kvapą, ir apatinėje kūno dalyje Kendalė pajuto tą buką, 
malonų, karčiai saldų maudulį. Praėjusią naktį Metas su ja 
elgėsi kaip su dievinama nuotaka. Šįryt ji norėjo, kad su ja 
būtų elgiamasi kaip su moterimi. 

Kyštelėjusi ranką po antklode Kendalė sušnibždėjo: 

- Labas rytas. 

Jis suniurnėjo. Jos ranka apėmė suglebusį penį. 

— Pasakiau - labas rytas. 

Jis nusišypsojo, kažką sumurmėjo, paskui atplėšė akis. 

— Kendalė. 

— Na, ačiū, kad prisimeni. Atrodai nustebęs. 

— Taip. Paprastai mane budina žadintuvas. 

— Gali išmesti žadintuvą. Teks priprasti prie šito. 

— Kas rytą? 

— Kodėl gi ne? Ar pas mus normuojama? 

Ji paglostė vyrą, paskui kramsnodama ėmė leistis nuo 
krūtinės prie pilvo. 

— Kendale... 

Nubloškusi antklodę įsisiurbė tiesiai po bamba. 

— Kendale, tėtis. 

— Hmm? 

— Tėtis. - Pastūmęs ją Metas išlipo iš lovos ir priėjo prie 
lango. - Girdėjau, kaip keliuku važiavo jo pikapas. 

Kendalei dar neišsivadavus iš geidulio miglos, pasigirdo 
beldimas į laukujes duris. Metas čiupo nuo komodos džin- 
sus. Įlindęs į juos tarė: 

— Geriau kelkis ir renkis. 

Ji netekusi žado atsisėdo ir akimis nulydėjo iš kambario 
išeinantį vyrą. 

— Ateinu, tėti! - šūktelėjo iš koridoriaus. 

Paskui ji išgirdo, kaip Metas atidarė laukujes duris. 

- Labas rytas. 

— Ar netrukdau jums? 

— Žinoma, netrukdai. Jau ketinau virti kavos. Užeik. 

Jie patraukė į virtuvę. Kendalė pasiklausė balsų, kol jie 
nutolo ir ji nebesuprato žodžių, tada atsiklaupė ir susirietusi 
nuleido galvą ant kelių, taip mėgindama nuslopinti neviltį ir 
nusivylimą. 

Kai tapo aišku, kad Metas nė neketina grįžti į lovą, ji atsi- 
kėlė ir nusiprausė po dušu. Po dešimties minučių nuėjo pas 
juos į virtuvę. Gibas keptuvėje vartė kumpį. 

— O, štai ir nuotaka ateina! - sudainavo pamatęs ją. 

Jis apėjo apie stalą ir jausmingai ją apkabino. Paskui atsi- 
traukęs pažvelgė tiesiai į akis. 

— Juk neprieštarauji, kad ateinu paruošti jums pusryčių, 
tiesa? 

Ar tai reikėjo suprasti kaip juoką? Velniai griebtų, taip, 
ji prieštarauja, jeigu taip bus visą medaus mėnesį, kurį ji 
norėtų leisti tik su Metu. Bet Gibas taip atvirai šypsojosi, 
kad Kendalė nedrįso išrėžti jam tiesos. Vos šyptelėjusi at- 
sakė: 

— Žinoma, ne, Gibai. 

Išsilaisvinusi iš uošvio glėbio ji nuėjo prie kavos aparato. 
Regis, apmaudo nuslėpti nepavyko, nes po tokio santūraus 
pasisveikinimo stojo nejauki tyla. 

— Gal ir ne pati geriausia mintis. 

Gibas jau ketino nusirišti prijuostę. 

— Nekvailiok, tėti, - paprieštaravo Metas. - Kendalės nuo- 
taika rytais ne pati geriausia. Ji perspėjo mane, kad gali būti 
irzli. Tiesa, brangioji? 

Ji atsiprašomai nusišypsojo. 

- Turiu pripažinti savo trūkumą, Gibai. Tik pabudusi 
būnu irzli kaip žvėris. 

— Tikiuosi, ir alkana kaip žvėris. - Jis vėl užsirišo prijuostę 
ir grįžo prie keptuvės ant viryklės. - Ar tau patinka vafliai? 
Pats suplakiau tešlą ir pridėjau vieną slaptą ingredientą. 

— Kokį? 

Jis pamerkė akį. 

— Manau, dabar, kai tapai mūsų šeimos nare, galiu tau jį 
atskleisti. Vanilės, - sušnibždėjo jis. - Į tešlą įdėk arbatinį 
šaukštelį vanilės. Skonis bus visai kitoks. 

- Ačiū už patarimą. 

Atsistojęs Metas užleido jai kėdę. Rafinuotai pabučiavęs 
ranką tarė: 

— Ponia Bernvud, prašom sėstis. Leiskite mums jus aptar- 
nauti. 

Ji atsisėdo ir tik tada ant stalo pastebėjo į dovanų popie- 
rių suvyniotas dėžes. 

— Dar dovanų? Negali būti. Juk mes jau tiek daug jų ga- 
vome. 

— Tėtis jas atvežė. 

- Šios dovanos buvo paliktos mano namuose. Gal išpa- 
kuokit, kol gaminu pusryčius? 

Juodu su Metu pasidalino dovanas ir pradėjo jas traukti 
iš pakuočių. Jie gavo „Waterford“ saldaininę, porą sidabri- 
nių žvakidžių, lakuotą padėklą. Metas padavė jai paskutinę 
dovaną. 

— Malonėkite. 

- Šią dovaną šįryt atnešė Roskojus Kalovėjus, - paaiškino 
jiems Gibas. 


— Ak, kaip miela! - sušuko Kendalė. 

Roskojus dirbo teismo rūmų prižiūrėtoju. Jau trisdešimt 
metų. Kai Kendalė pradėjo dirbti valstybine gynėja, juodu 
susidraugavo. Atplėšusi popierių ji rado įrėmintą paveikslą. 

— „Sveikiname“, - perskaitė atviruką. - Jį pasirašė Rosko- 
jus ir Henrieta Kalovėjai. - Šypsena dingo, mat ji mąsliai su- 
raukė antakius. - Kai dabar galvoju, neprisimenu, kad būčiau 
juos mačiusi vestuvių puotoje. Įdomu, kodėl jie neatėjo? 

— Juk patariau jų nekviesti, - švelniai priminė jai Metas. 

- Bet aš pakviečiau, nes norėjau, - savo laikėsi Kendalė. - 
Roskojus taip maloniai su manim elgiasi. Vis ant stalo pa- 
lieka šviežią rožę arba šiaip padaro ką nors miela. Jis taip 
džiaugėsi, kai mudu susižadėjom. Jis apie tave, Metai, kalba 
labai pagarbiai. Ir apie jus, Gibai. 

— Roskojus visai nieko. 

Gibas atsisuko nuo viryklės ir patiekė jai lėkštę. Vaflis 
buvo tobulas - storas, rusvai auksinis, o vidury tirpo sviesto 
gabaliukas. 

Užtat Gibo komentaras visai sugadino jai apetitą. 

— „Visai nieko?“ - pakartojo tikėdamasi, kad jis turėjo gal- 
voje visai ne tai, ko ji bijojo. 

— Roskojus žinojo, kad juodu su žmona bus... na, jūsų ves- 
tuvėse bus tarsi ne savo rogėse, - paaiškino uošvis. 

Ji pažvelgė į savo vyrą, šis pritardamas rimtai linktelėjo. 

— Vestuvėse dalyvavo tik baltieji, Kendale. 

— Esu tikras, kad Roskojus dėkingas už kvietimą, nors su- 
prato, kad geriau nesirodyti. Jis žino tikrąją padėtį, nors tu 
gal ir nežinai. - Gibas meiliai spustelėjo jai petį ir pridūrė: — 
Bet visko išmoksi. 


Aštuntas skyrius 


D, ilgų valandų prie vairo Kendalė iš nuovargio nebejuto 
kojų. Bet prieš griūdama miegoti ji turėjo pasirūpinti keliais 
dalykais, pirmiausia rasti Kevinui nakčiai lovelę. 

Sandėliuke ji aptiko seną vaikišką aptvarėlį, kuris kita- 
dos buvo naudojamas kaip guolis - jame labradorė atsivedė 
šuniukų. Valikliai stovėjo ten, kur senelė juos visada laikė — 
indaujoje. Kendalė šveitė aptvarėlį tol, kol įsitikino, kad šis 
pakankamai švarus ir Kevinas gali jame miegoti. 

— Ar yra ko valgyti? 

Džonas sunkiai rėmėsi į ramentus - buvo akivaizdu, kad 
išsekęs. Vos atvažiavus Kendalė patarė prigulti, bet jis atsi- 
sakė. Kaip pėdsekys sekiojo paskui ją po namus. 

— Varai mane iš proto, - papriekaištavo, kai staigiai pasi- 
sukusi vos neatsitrenkė į jį. - Jeigu jau neguli, bent atsisėsk 
kur nors ir liaukis vaikščioti paskui mane iš kampo į kampą. 

— Kad galėtum pasprukti pro užpakalines duris? 

Ji suirzusi atsiduso. 

— Net jeigu ir turėčiau tokių minčių, nors iš tiesų neturiu, 
aš tokia pavargusi, kad nenuvairuočiau daugiau nė mylios. 
Todėl atsipalaiduok, gerai? 

Jis neatsipalaidavo, bet ėmė sekioti šiek tiek mažiau. At- 
sakydama į jo klausimą Kendalė tarė: 

— Pažiūrėsiu, ką rasiu. 

Sandėliuke maisto būta nedaug - skardinė šparaginių pu- 
pelių ir stiklainis persikų. 

— Na, ne gurmanų virtuvė, - atsiduso rodydama į maistą. 

- Tiks, - nuramino jis. - Vis geriau negu nieko. 

— Ryt maisto nupirksiu. Tada ir šaldytuvas jau bus įšalęs. 

Pasidalinę juodu suvalgė net ir trapučius, kuriuos Kenda- 
lė pirko iš automato, kai prie jos pradėjo kabinėtis vaikėzai. 
Džono įsikišimas šį incidentą tikrai įrėžė atmintin, o ypač 
tam vaikiui, kuris rytoj atsibus baisiai sumuštomis blauzdo- 
mis. Dėl to ji labai pyko. 

Kita vertus, jo drąsa Kendalę nustebino ir pamalonino. 
Regis, polinkis ginti jam buvo giliai įsišaknijęs ir atminties 
netekimas jo nesunaikino. Nors Kendalė smerkė jį, kam 
puolė jos gelbėti, paslapčia pripažino, kad nutikimas buvo 
gana jaudinantis. 

Net išsekęs, sudaužytas Džonas noriai ją gynė. Kendalę 
žavėjo jo valios jėga. Nusprendęs, kad įsibrauta į jo teritoriją, 
jis tikrai pasirodė šauniai. 

Kendalė buvo ne iš tų moterų, kurios leipsta dėl vyriškos 
jėgos. Tiesą sakant, ją tai net erzino. Džiūgaudama, kad ją 
išgelbėjo šis vyriškis, kurio fizinė jėga žavėjo ne mažiau už 
vidinę, ji gėdijosi. 

— Neprisimenu - ar tu gerai gamini? - paklausė jis nu- 
traukdamas jos neramias mintis. 

— Ne kažin kaip, bet nebadausim. 

— Regis, planuoji kuriam laikui čia pasilikti? 

— Manyčiau, turėtume čia pagyventi, kol tau grįš atmintis. 
Čia ramu ir gera - puiki vieta sveikti. 

— O mano darbas? 

Ji atsistojo ir greitai nurinko nešvarius indus. Kelis nune- 
šė į kriauklę, bet kai grįžo, jis apstulbino ją staigiai užkišda- 
mas ranką jai už džinsų juosmens ir ten palikdamas. Krum- 
pliai įsirėmė jai į pilvą, ir tai nebuvo taip jau nemalonu. 

— Turėjau gerai apmokamą darbą, ar ne? 


82 » Sandia Bioun 


- Žinoma. 

— Ką aš veikiau? 

- Jeigu pasakysiu, tik imsi siusti. Esi iš tokių žmonių, ku- 
rie mano esą nepakeičiami. Norėsi tuojau pat grįžti į darbą, 
o tai neįmanoma. Patikėk manimi - tavo darbas palauks, ko! 
pasveiksi. Pranešiau visiems, kuriems reikia žinoti. Dėl vis- 
ko sutarta. 

— Kada jiems pranešei? Telefonas čia neveikia. 

Vadinasi, jis jau patikrino. Prieš avariją tikrai nebuvo pro- 
to atsilikėlis. Kodėl ji darė prielaidą, kad atminties neteki- 
mas atbukins aštrų jo protą? Stengdamasi neparodyti sumi- 
šimo Kendalė atsakė: 

- Skambinau, kol dar gulėjai ligoninėje. 

— Tai kodėl niekas neatskambino? Ir neatsiuntė atviruko? 
Man tai atrodo labai keista. Tiesą sakant, neįtikėtina. 

- Gydytojas uždraudė tave lankyti. Jis sakė, kadangi nie- 
pažįstamųjų pulkas, todėl gera linkintys draugai padarys 
daugiau žalos nei naudos. Be to, mes ten trumpai buvome, 
todėl laiškai nespėjo ateiti. 

Jis žiūrėjo neslėpdamas skepticizmo. 

— Viskuo pasirūpinta. Prisiekiu, - pabrėžė ji, - tavo karje- 
rai jokio pavojaus nėra. 

— Vadinasi, aš ir karjerą dariau, ne tik dirbau? 

— Galima ir taip sakyti. 

— Duok man kokią užuominą. Gydytojas? Advokatas? In- 
dėnų vadas? 

— Prisimeni šį vaikišką eilėraštuką? 

Jo kreiva šypsenėlė pranyko. 

— Regis, prisimenu, - sumurmėjo. - Kaip galiu atgaminti 
vaikystės daineles, o tavęs prisiminti nepajėgiu? 

Jo žvilgsnis nuslydo prie jos krūtinės. 

Nuo tokio artumo ji susinervino, todėl ištraukė jo ranką iš 
už džinsų juosmens. 

— Girdžiu Keviną. 

Kitame kambaryje pasigirdęs kūdikio verksmas buvo lau- 
kiamas signalas - jis nutraukė kvotą. Savaime suprantama, 
jam rūpi, bet kuo mažiau juodu kalbėsis apie jų gyvenimus 
prieš avariją, tuo saugesnė ji bus. Net visai nekaltas, atsitik- 
tinis žodis gali pažadinti jam atmintį. 

Kvota nutrūko labai nejaukaus intymumo akimirką - tai 
Kendalę erzino daugiau, nei ji norėjo prisipažinti. Juk priva- 
lo priversti jį patikėti, kad ji - jo žmona, bet pati ribos per- 
žengti negali. 

Pamaitinusi išmaudė Keviną, o paskui migdė supamajame 
krėsle niūniuodama lopšines, kurias jai dainuodavo senelė. 
Džonas sėdėjo kitoje kambario pusėje ant sofos, sužalota 
koja ilsėjosi ant kojų suolelio. Lempa ant stalo galo metė 
tamsius šešėlius - antakiai slėpė jo akis, bet Kendalei nė ne- 
reikėjo matyti - ji žinojo, kad žvilgsnis įsmeigtas į ją. Jis kaip 
vanagas nenuleido nuo jos akių. 

— O kaipgi mano šeima? - staiga paklausė jis. 

— Tavo motina mirė prieš daugelį metų. 

Įsisąmoninęs šią informaciją jis tarė: 

— Spėju, negaliu gedėti tos, kurios nė neprisimenu. Ar tu- 
riu brolių, seserų? 

Ji tik papurtė galvą. 

— O mano tėtis? Taip pat miręs? 

— Ne. Bet judu dėl kažko nesutarėte. 

— Dėl ko? 

— Dar prieš avariją nuliūsdavai, kai imdavai apie tai kalbė- 
ti. Kažin ar dabar vertėtų į tai gilintis. 

- Ar jis žino apie avariją? 

— Maniau, nenorėtum, kad jam praneščiau, todėl ir ne- 
skambinau. 

— Mes taip stipriai atitolę? Mano tėvui net nerūpi, gyvas 
aš ar miręs? 

— Jam rūpi, gyvas tu ar miręs, bet tu nenorėtum, kad jis 
žinotų apie avariją. Atsiprašau. Turiu paguldyti Keviną. 

Kendalė stengėsi, kad jos išėjimas nepanėšėtų į staigų at- 
sitraukimą. 

Vaikiškas aptvarėlis stovėjo mažesniajame iš dviejų mie- 
gamųjų. Kendalė švelniai paguldė į jį kūdikį. Jis akimirksniu 
pritraukė keliukus prie krūtinės ir atkišo užpakaliuką. 

- Ir kaip jis gali taip miegoti? 

Ji nė nepajuto, kad jis seka iš paskos, kol bemaž prie pat 
peties neišgirdo jo balso. 

— Daugybė kūdikių taip miega. 

- Atrodo nepatogu. 

— Manau, turėtum būti trijų mėnesių, kad būtų patogu. 

— Ar tavo nėštumas buvo lengvas? 

— Pirmus mėnesius turėjau šiokių tokių bėdų. Bet paskui 
viskas klostėsi gerai. 

— Kokių bėdų? 

- Įprastų. Rytinis pykinimas. Nuovargis. Depresija. 

— Dėl ko tau kilo depresija? 

— Na, tai nebuvo tikra depresija. Tiesiog verkšlendavau. 

— O kodėl verkšlendavai? 

- Liaukis. Aš nusikamavusi. Ar inkvizicija negalėtų pa- 
laukti? 

Kendalė norėjo jį apeiti, bet jis kilstelėjęs ramentą užtvėrė 
jai kelią. 

- Žinai, - užsiplieskė ji, - man jau bloga, aš pavargau, nes 
tu nuolatos naudoji tą sumautą ramentą vietoj užkardo. 

- Ir man bloga, ir aš pavargau nuo tavo išsisukinėjimų. 
Atsakyk man: kodėl tau buvo depresija, kodėl verkšlendavai 
būdama nėščia? Ar nenorėjai kūdikio? 

Jai nepakako jėgų toliau pykti. Tūžmastis išgaravo, ir ji 
išvargusiu balsu paaiškino: 

— Hormonų pokyčiai per pirmuosius tris nėštumo mėnesius 
daugeliui moterų sukelia ašaras. Kevino labai labai norėjau. 

— O aš? 

Jie kelias sekundes žvelgė vienas kitam į akis, o tada ji ra- 
miai patraukė jo ramentą į šalį. 

— Ketinu išsimaudyti. 

Ji išjungė šviesą. Bet vos tik ji užgeso, automobilio žibintų 
šviesos nuslinko namo fasadu ir ėmė plieksti tiesiai į miega- 
mąjį. 

— Dieve! 

Kendalė apsisuko ir prisispaudusi prie sienos klupinėda- 
ma prisiartino prie lango. Širdis stipriai plakė. Ji su baime 
stebėjo riedantį automobilį. Kai jis tuščiąja eiga pavažiavo 
iki keliuko galo, žibintų šviesos buvo nutaikytos į namo fasa- 
dą kaip prožektorių šviesos. Dėl rūko ir lietaus automobilis 
įgavo milžinišką dydį: jis atrodė didžiulis, grėsmingas, o jo 
variklio gausmas panėšėjo į dundesį. 

Ji išgirdo artėjantį ramentų kaukšėjimą. 

— Nesirodyk jiems! - piktai šūktelėjo ji. - Pasitrauk nuo 
lango. 

Jis sustingo kaip įbestas. Nė vienas iš jųdviejų nejudėjo. 
Kendalė net sulaikė kvėpavimą, kol atbula iš keliuko išvažia- 
vusi mašina nudūmė. 

— Spėju, kažkas ne ten pasuko. 

Atsigręžusi Kendalė pamatė jį stovintį atvirame tarpdury- 
je - ryškų siluetą iš koridoriaus sklindančioje šviesoje. Jis at- 
rodė didelis ir įspūdingas. Kai ji spūdino pro šalį, jis greitai už- 
degė šviesą ir kilstelėjo jos veidą pasiryžęs atidžiai apžiūrėti. 

— Kokia čia velniava? 

— Jokia. 

— Jokia? Tu išblyškusi kaip vaiduoklis. Pamačiusi tą auto- 
mobilį vos nenualpai. Kas vyksta? Kas mus vejasi? Kas tave 
persekioja? 

Nukreipusi žvilgsnį ji atsakė: 

— Tiesiog nelaukiu lankytojų, štai ir viskas. 

— Velniai griebtų! Gal ir praradau atmintį, bet nesu silpna- 
protis, todėl taip su manimi nesielk. - Tebelaikydamas jai už 
smakro privertė pakelti akis. - Juk bėgi gelbėdama savo gy- 
vybę, ar ne? Nuo ko bėgi? Ar kas nori tave nuskriausti? O gal 

tavo kūdikį? - Jis metė žvilgsnį į aptvarėlį, kuriame miegojo 
Kevinas. - Mūsų kūdikį? 

— Kol mes drauge, niekas mums nieko bloga nepadarys, - 
pasakė ji - ir iš tiesų taip manė. Nežinia kaip nujautė, kad 
Džonas kautųsi už juos iki paskutinio kraujo lašo - nors ne- 
pasitikėjo ja, nors dėl neaiškių priežasčių bjaurėjosi Kevinu. 
Dėl to bus sunku jį palikti. 

Kendalė suprato - geriau niekieno pagalbos nelaukti. Ji 
ir pati gali susitvarkyti. Jau seniai tvarkėsi. Vis dėlto su juo 
ji jautėsi saugesnė, nors, turint galvoje jo fizinę būklę, toks 
pojūtis buvo klaidingas. Jei ji leisis užliūliuojama, tai gali 
brangiai kainuoti, gal net gyvybę. 

Kendalė atsitraukė. 

— Būsiu vonioje. Pašauk, jei Kevinas verktų. 

Šįkart jis jos nebelaikė. 

Iki kraštų prileidusi vonią su riestomis kojytėmis - lete- 
nomis su nagais - Kendalė pasinėrė į šiltą, raminamą van- 
denį. Kai po penkiolikos minučių grįžo į svetainę, buvo tik 
su rankšluosčiu nuo krūtinės iki pusės šlaunų. Šlapi, atgal 
sušukuoti plaukai atidengė rūpestingai nušveistą veidą. 

Jis stovėjo prie pravirų laukujų durų nugara į ją ir žiūrėjo į 
tamsą ir nesiliaujantį lietų. Išgirdęs jos basų kojų šlepsėjimą 
atsisuko. 

Visai be reikalo ji pranešė: 

— Tuojau atsijungsiu. 

Kai ji pasuko į miegamąjį, jis paprašė: 

— Palauk. 

Atšlubavęs per kambarį sustojo nuo jos vos per kelis cen- 
timetrus. 

Kai pakėlė ranką jai prie krūtinės, Kendalė krūptelėjo. 
Klausiamai suraukęs antakius ir kiek padvejojęs palietė drė- 
gną odą. 

— Ar skauda? 

Nesupratusi, ko jis klausia, Kendalė pasekė jo žvilgsnį - ir 
pamatė bjaurią mėlynę, kuri nuo pat kaklo įstrižai kirto jai 
krūtinę. 

— Saugos diržas, - paaiškino ji. - Ne itin patrauklu, tiesa? 
Nors gal ir visai nieko, palyginti su tuo, kaip galėjau atrodyti, 
jei būčiau jo neužsisegusi. 

Jis liūdnai šyptelėjo. 

— Taip. Būtum panaši į mane. 

- Atrodai visai neblogai. - Jų žvilgsniai susitiko ir akimir- 
ką juodu žiūrėjo vienas į kitą. Kendalė nurijo seilę ir tarė: — 
Norėjau pasakyti, kad veido tinimas gerokai atlėgo. 

Jis tik išsiblaškęs linktelėjo, nes jo dėmesį vėl prikaustė 
mėlynė ant krūtinės. 

— O kurji baigiasi? 

Karščio banga nuvilnijo jai per pilvą ir krūtis. Ji drovėjo- 
si, nors kaip žmona neturėjo drovėtis. Nenuleisdama nuo jo 
akių pakėlė rankas prie rankšluosčio galų ir lėtai praskleidė. 
Taip laikydama rankšluostį leido jam nevaržomai grožėtis. 

Dar niekada ji nesijautė tokia nuoga, tokia pažeidžiama. 
Jo akys tyrinėjo ne tik mėlynę, bet kiekvieną jos kūno colį, 
kiekvieną liniją, linkį. Kiek įmanydama ji kentė jo žvilgsnį, 
bet kai pamėgino rankšluostį susisiausti, jis sulaikė. 

— Kas čia? 

Džonas palietė ją - jos kūno apačią. Kendalė tik žioptelėjo, 
nes jo prisilietimas sukėlė labai audringą kūnišką reakciją. Pil- 
ve suvirpėjo, kai jo smilius švelniai braukė per ploną rožinį ran- 
dą, kuris tikrąja ta žodžio prasme slėpėsi po gaktos plaukais. 
Jis perbraukė per visą jo ilgį ir net tada neatitraukė rankos. 

— Cezario pjūvio randas, - atsakė ji sulaikiusi kvėpavimą. 

— Hmm. O kodėl tu virpi? 

— Nes randas vis dar jautrus. Ypač po avarijos. 

Iš tiesų saugos diržas paliko dar vieną plačią mėlynę - nuo 
vieno dubens kaulo iki kito. Jis pirštais perbraukė ir per ją. 

Kendalė susisiautė rankšluostį ir įsisupo į jį. Džonas iš- 
traukė rankas iš po jo. Jos didžiausias noras buvo bėgti nuo 
jo kuo toliau, tačiau ji įsakė sau elgtis kaip žmonai. 

— Vonia gili, - tarė ji. - Įlipti į ją ir išlipti viena koja gana 
sunku net be gipso. Patarčiau apsiprausti kriauklėje - nu- 
trinsiu tave kempine. 

Jis akimirką svarstė, paskui smarkiai papurtė galvą. 

- Ačiū. Ir pats susitvarkysiu. 

— Tikrai? 

Džonas nužvelgė jos kūną, paskui nusuko akis į šalį. 

— Taip. Tikrai. - Ir prakaukšėjęs pro ją uždarė vonios duris. 

Kendalė atsirėmė į durų staktą. Praėjo kelios minutės, 
kol atgavo pusiausvyrą. Bus daug sunkiau, nei ji įsivaizdavo. 
Džonas itin nuovokus, o ji - puiki melagė. Kendalė taip gerai 
meluodavo, kad pati įtikėdavo savo melu. Dabar vienintelis 
jos išsigelbėjimas atsisuko prieš ją pačią ir virto spąstais. 
Kendalė turi nuo Džono pabėgti. 

Bet pirmiausia reikia išgyventi šią naktį. 

Kendalė miegamojo komodoje susirado lengvus nakti- 
nius, paliktus per paskutinį apsilankymą. Paklojo jam lovą, 
ir kai tik išpureno pagalves, išgirdo prasiveriant vonios du- 
ris. Jis lėtai ėjo per koridorių. 

Mūvėjo tik šįryt pirktas trumpikes. Plaukai ant krūtinės 
buvo drėgni. Jis kvepėjo muilu, dantų pasta ir burnos ska- 
likliu. Džonas lėtai slinko prie lovos, kiekvienas jo judesys 
išdavė nuovargį - taip juda trisdešimčia metų vyresnis žmo- 
gus. Oda buvo įgavusi nesveiką pilkšvą atspalvį. 

— Gulk ant nugaros, - švelniai pakvietė ji. - Po koja paki- 
šiu pagalvę. 

Jos padedamas jis įsitaisė ir giliai atsidusęs iš palengvė- 
jimo užmerkė akis. Jis vis dar atrodė sumuštas. Prie mėly- 
nių ir įdrėskimų, įdubusių akių ir įkritusių skruostų Kendalė 
buvo beveik pripratusi. Bet dabar jo kančios ženklai buvo to- 
kie akivaizdūs, kad ją užplūdo užuojauta. 

Ji išjungė naktinę lempą, kad nespigintų jam į akis. 

- Aspirino gėrei? 

— Kelias tabletes. 

— Tikiuosi, padės tau gerai išsimiegoti. 

— Išsimiegosiu. 

— Ką gi, iki pasimatymo ryte. Labos nakties. 

Jo akys akimirksniu atsimerkė. 

— Kur eini? 

Ji parodė į duris. 

— Miegosiu svetainėje ant sofos. Galiu naktį netyčia įspirti 
tau į koją. 

Jis ilgai ir įdėmiai į ją žiūrėjo. 

— Na, jeigu nebijai, - išgirdo ji save sakant, - galiu miegoti 
ir su tavim. 

Jis be jokių kalbų nusirito į kitą lovos pusę. Tai kainavo 
daug jėgų. Jis kvėpavo paviršutiniškai, greitai, oda buvo šal- 
ta ir drėgna - guldama prisilietė prie jo. 

— Ar gerai jautiesi? - susirūpinusi paklausė Kendalė. 

- Gerai. Tik pavargau. 

- Ilsėkis. 

Pasilenkusi prie jo pakštelėjo į skruostą - švelniai, nekal- 
tai. Šis bučinys ne nuramino, o greičiau nupurtė lyg trumpa- 
sis jungimas. 

— Esu tikras, kad gali bučiuotis ir geriau. 

Jis šiurkščiai suėmė jai už sprando ir taip laikė, kol bučiavo 
į lūpas. Šis bučinys nebuvo nei švelnus, nei nekaltas. Jis ryž- 
tingai, seksualiai, valdingai ir savininkiškai malė liežuviu. 

Be to, puikiai išmanė, ką daro, nes Kendalės kūnu, nors 
ji ir priešinosi, vilnijo malonūs pojūčiai - ji buvo priblokšta. 
Susijaudino ne ji viena. Paliovęs bučiuoti jis vis dar laikė jos 
galvą ir mėgino įžvelgti jos akių gelmę. 

Jo žvilgsnyje Kendalė matė audrą, abejones ir sąmyšį. 

— Viešpatie, - tyliai pratarė jis. 

Staigiai ją paleido, tarsi būtų per karšta liesti. Užsimerkė 
ir kaipmat užmigo. Arba apsimetė miegąs. 

Kendalė gulėjo šalia jo sustirusi, bijodama sukrutėti, net 
bijodama kvėpuoti, kad tik nesuardytų kažkokios gležnos 
pusiausvyros. 

Dieve! Ir į ką ji įsipainiojo? Iš pradžių planas apskelbti jį 
savo vyru atrodė protingas ir paprastas. Ligoninėje jis pui- 
kiai tiko. Bet Kendalė nesitikėjo, kad Džonas įsijaus į vedu- 
sio vyro vaidmenį, kad jis ir iš jos lauks atitinkamo atsako. 
Nors jai reikėtų elgtis kaip žmonai. Jis heteroseksualus vy- 
ras, O ji tvirtina esanti jo žmona. Pagal aplinkybes, kurias 
pati sukūrė, jis elgėsi daug normaliau nei ji. 

Bet ji dar labiau nustėro, kai pripažino sau, kad jo žmonos 
vaidmuo anaiptol nėra atstumiantis. Nors Džono veidas ir 
kūnas buvo matęs ir šilto, ir šalto, Kendalė nė kiek neabe- 
jojo, kad jam pasirodžius moterys patalpoje sukrusdavo. Jis 
skleidė abejingumą, kuris traukė kaip magnetas. Dar atrodė 
rūstus. Niekada veltui neaušino burnos. Įrodymas - šios po- 
pietės nuotykis su trimis paaugliais. Jo pasitikėjimas savimi 
buvo stebinantis ir teisėtas. Buvo matyti, kad pats nemalo- 
numų jis neitų ieškoti, bet susidūręs su jais susitvarkytų. 

Ir smakras su duobute atrodė labai seksualus. Jis patiktų 
bet kuriai moteriai. Prieš pranešdama, kad Džonas jos vyras, 
Kendalė visai nepagalvojo, kad juodu tikrai vienas kitam pa- 
tiks. Taigi jos strategija atsigręžė prieš ją pačią. Ji pati save 
įvarė į kampą, į prieštaringą padėtį - pavojingą kaip minų 
laukas. Vienas neteisingas žingsnis - ir ji pražuvusi. 

Jai kilo pagunda čiupti Keviną ir dumti į mašiną, kol padė- 
tis dar nepasunkėjo, kol ji dar neprarado noro bėgti. 

Bet kūnas reikalavo poilsio. Ji nerado jėgų pakilti iš lovos. 
Be to, kur ji galėtų keliauti, kur dar būtų taip saugu? 

Ji dar ilgai neužmigo - gulėjo šalia jo, vis dar skonėdamasi 
jo bučiniu ir bijodama, kad rytoj jis nubus su grįžusia atmin- 
timi, o tada visas jos nerimas bus beprasmis. 

G tivensvilyje nusileidęs sraigtasparnis sukėlė tikrą sąmyšį. 

O ETB ženklas ant sraigtasparnio smalsumą dar padidino. 
Mažoje Džordžijos bendruomenėje jokių įdomybių nevyko 
nuo tų laikų, kai ne itin žinomas gangsteris, slapstydamasis 
draugužės kekšyne miestelio pakrašty, žuvo per susišaudy- 
mą su FTB agentais. Bet šį įvykį prisiminė tik Stivensvilio 
senbuviai. 

Lipdamas iš miestelio vidurinės mokyklos teritorijoje 
nusileidusio sraigtasparnio, specialusis agentas Džimas Pe- 
perdainas nekreipė dėmesio į stovinčius žioplius. Lydimas 
pavaldžių agentų, kurie bėgo protekine, kad spėtų paskui jį, 
jis perėjo per žaidimų aikštelę, nužingsniavo šaligatviu ir ki- 
tapus gatvės įėjo į ligoninę, kur paskutinį kartą buvo matyti 
jo ieškomi asmenys. 

Ligoninės personalui, jau išsamiai apklaustam kitų agen- 
tų, buvo pranešta, kad pas juos skrenda didelis FTB virši- 
ninkas. Todėl jie būriavosi laukiamajame, į kurį Peperdainas 
įžirgliojo dideliais žingsniais. 

Per ilgas varginančias apklausos valandas geriausia jo 
komanda nieko reikšminga neaptiko. Jie taip ir nerado nė 
menkiausios užuominos, kas galėjo nutikti vyrui, moteriai ir 
kūdikiui. Jų dingimas buvo tiesiog protu nesuvokiamas. Visi 
trys tarsi skradžiai žemę prasmego. 

Džimas Peperdainas vaiduokliais netikėjo. Kaip ir atei- 
viais, kurie skraidindavo įkaitus skraidančiomis lėkštėmis. 
Bet jis tikėjo blogu žmogaus išradingumu. Per darbo metus 
jam ne kartą teko tuo įsitikinti. 

Vidutinio amžiaus vyras, dabar stojęs prieš ligoninės per- 
sonalą, fiziškai nebuvo patrauklus. Jau aptukęs per juosme- 
nį, o ir plaukai retėjo nerimą keliančiu greičiu. Bet apie šį 
vyrą tvyrojo tokia valdinga aura, kad kiekvienas prieš pasto- 
damas jam kelią gerai pagalvodavo. 

Medicinos personalas tapo jo kone niekinamo, bet kar- 
tu ir tiriamo žvilgsnio objektu. Peperdainas mėgo naudotis 
įbauginimo taktika, nors jo pyktis ir susirūpinimas buvo 
nuoširdūs. Jis pyks ir rūpinsis tol, kol sužinos nors apytikrę 
tos trijulės buvimo vietą - juk jie išsisuko ir nuo jo, ir nuo 
kitų valstijų teisėsaugos organų. 

Bėgliai buvo dingę jau trisdešimt šešias valandas - Pe- 
perdainui tos trisdešimt šešios valandos buvo beproty- 
bė, - kol galiausiai šios atkampios vietovės šerifo padėjėjas 
susiejo nukentėjusiuosius avarijoje su policijos ieškomais 
asmenimis. 

Iki to skambučio Peperdainas nė nebuvo girdėjęs apie Sti- 
vensvilį Džordžijoje, bet šis miestelis akimirksniu tapo jo 
pasaulio centru. Jis pasiuntė patyrusius agentus ir tie vėliau 
telefonu pranešė, kad dingusiųjų požymiai sutampa su ava- 
rijoje nukentėjusiųjų požymiais. 

Tada buvo mestas pastiprinimas apklausti visų, kurie su 
ta trijule turėjo bent ką bendra. Kol kas iš apklausos nebuvo 
jokios naudos. 

Sudaužytas automobilis buvo ištrauktas iš upelio už kokių 
penkių kilometrų pasroviui nuo avarijos vietos. Patvirtinta, 
kad būta aukų. Peperdainas laukė oficialios koronerio išva- 
dos dėl mirties priežasties. 

Šiek tiek prasižergęs, tvirtai pastatęs kojas, Peperdainas 
žiūrėjo į tylinčių žmonių būrį. Prisistatyti jis negaišo laiko. 

— Kas budėjo tą vakarą, kai jie buvo čia atvežti? - Kelios 
rankos pakilo į viršų. Jis pirštu parodė į seselę. - Kas nutiko? 
Pasakokit viską iš eilės. 

Moteris pateikė jam glaustą, bet aiškią ataskaitą. 

— Moteris su kūdikiu liko sveiki. Šiek tiek sukrėsti, bet ne- 
sužeisti. Jos vyrui reikėjo skubios pagalbos. - Ji linktelėjo į 
agentų pusę. - Jau tuziną kartų jiems pasakojome. 

Peperdainas nekreipė dėmesio į jos skundą. 

— Ar vyras turėjo sąmonę? 

— Ne. 

— Ar ką nors kalbėjo? Gal murmėjo? 

- Ne. 

— Ar turėjo ginklą? 

Seselė papurtė galvą. 

- Jūs tikra, kad neturėjo? 

- Turėjau sukarpyti jo drabužius, - tvirtai atsakė ji. - Gin- 
klo jis neturėjo. 

—- O dokumentų? 

— Ne. Vėliau moteris mums sakė, kad jie liko nuskendusia- 
me automobilyje. 

- Ji, turite omenyje... 

— Ponia Kendal. 

Peperdainas per petį žvilgtelėjo į vieną iš agentų, tas pa- 
traukė pečiais tarsi sakydamas: „Juk taip jums ir sakiau. 

Akivaizdžiai pasipiktinęs Peperdainas atsisuko į seselę. 

— Jos pavardė Bernvud. Kendalė Bernvud. Ar ji kada šią 
pavardę minėjo? 

— Ne. Į anketas ji įrašė „Džonas ir Merė Kendalai ',- atsakė 
seselė. 

- Taip, mačiau tas anketas. - Vienas iš agentų ištraukė an- 
ketų kopijas ir įkišo jam į ranką. Peperdainas papurtė lapus 
būreliui prieš nosį. - Ji nepaliko nė vieno tuščio laukelio, bet 
visa ši informacija - grynas pramanas. Vardai, pavardės, te- 
lefonų numeriai, socialinio draudimo numeris - viskas neti- 

kra, viskas pramanyta. Ar nė vienam iš jūsų nepasirodė keis- 
ta, kad ji turi grynųjų, o dokumentų - nė vieno? 

Į jį susmigo tylūs besiginančiųjų žvilgsniai. 

Galiausiai prašneko kita seselė: 

— Man visai nerūpi, kuo ji vardu, nes ji buvo maloni. Ir 
dora. Galėjo išvažiuoti nesumokėjusi mums nė cento. Nepri- 
valėjo palikti pinigų palatoje, bet paliko. Ir padėjo ten, kur, 
žinojo, jie bus rasti. Ir tokią sumą, kad padengtų jų gydymo 
išlaidas. Ji puiki motina, be to, labai nerimavo dėl prarastos 
vyro atminties. 

- Ji nerimavo dėl visai ko kito - bijojo, kad jam negrįžtų 
atmintis. - Peperdainas pasisuko į gydytoją. - Kada tai gali 
nutikti? 

— Bet kurią akimirką. Arba niekada. 

— Puikus atsakymas, - pasipiktinęs sumurmėjo specialu- 
sis agentas. - Ar jam po sukrėtimo gresia dar koks pavojus? 

— Ne, jeigu jis, kaip patariau, liks ramus. 

— O kaip jo koja? 

- Lūžis švarus, be skeveldrų. Po poros mėnesių visiškai 
sugis. 

Dėl lengvabūdiško gydytojo požiūrio agentui pašoko 
kraujospūdis. 

- Jūs leidot laisvai iš čia išeiti žmogui, kuriam sukrėstos 
smegenys ir sulaužytas blauzdikaulis? 

— Supratimo neturėjome, kad ji ketina vidury nakties su 
juo pasprukti. 

— Ar tokie nutikimai įprasti? Ar jūsų ligoniai dažnai sprun- 
ka, daktare? Ar tai nesukėlė jums nė menkiausio įtarimo? 
Kai kitą rytą pastebėjote, kad jie pabėgo, kodėl iš karto ne- 
pranešėte šerifui? 

- Šerifo padėjėjas kelis kartus juos apklausė ir, regis, jų 
pasakojimais liko patenkintas. Juk neskyrė jiems arešto. Ką 
gi jie padarė? Kodėl tiek jūsų agentų šukuoja miestelį jų ieš- 
kodami? 

— Tai slapta, - tvirtai nukirto Peperdainas. 

Jei žiniasklaida įkiš savo ilgą nosį į šią bylą, reikalas tikrai 
gali komplikuotis. Peperdainas norėjo šiuos žmones įbau- 
ginti tiek, kad jie papasakotų visas pikantiškas naujienas, 
bet vis dėlto per daug nesuintriguoti, kad jie nesuvoktų sėdį 
ant nacionalinio lygio istorijos, už kurią bet kuris žinių ka- 
nalas kažin ką atiduotų. Iki šiol jam vis dar sekėsi tą dingimo 
istoriją laikyti paslaptyje. Kuo daugiau laiko jis laimės prieš 
paskelbiant istoriją viešai, tuo geriau. 

- Kaip jie pabėgo iš miestelio? - paklausė Peperdainas 
visų esančiųjų kambaryje. 

Jis buvo beveik tikras, kad trijulės Stivensvilyje nebėra. 
Peperdainas matė, kaip miestelis atrodo iš oro, todėl abe- 
jojo, ar ponia Bernvud - protinga ir išradinga moteris - 
galėtų čia ilgai slėptis su kūdikiu ir žmogumi, praradusiu 
atmintį. Čia ne tiek jau daug vietų pasislėpti. Negana to, jo 
agentai po visą miestelį išplatino jų nuotraukas. Prapuolė 
kaip į vandenį. 

- Ar numanote, kaip jie galėjo iš čia pabėgti? Gal kuris 
nors matėte ponią Bernvud vairuojančią automobilį? 

— Buvaujjai paskolinusi savąjį, - savo noru prisipažino vie- 
na seselė. - Bet tik kelioms valandoms. Ji važiavo į prekybos 
centrą „Wal-Mart“ pirkti sau ir kūdikiui drabužių. 

— Ar paskui tikrinote, kiek nuvažiuota kilometrų? 

— Kilometrų? - pakartojo ji, tarsi ši mintis jai būtų pasiro- 
džiusi nesuvokiama. 

Dar vienas aklagatvis. Policijos duomenys apie pavogtas 
transporto priemones jau patikrinti - per dvejus pastaruo- 
sius metus Stivensvilyje niekam automobilių nepavogė. 
Miestelyje buvo vienintelė vieta, kur buvo parduodami nau- 
doti automobiliai. Nors aikštelėje rūdijo kelios mašinos, per 
šį pusmetį nė viena nebuvo parduota. 

- Čia nevažinėja autobusai, neskraido lėktuvai. Neplaukia 
laivai ir keleiviniai traukiniai nevažinėja. 

Pakeltas Peperdaino balsas virpino langų stiklus, bet vis 
dėlto nei atsakymo, nei kokio patarimo jis nesulaukė. Pasi- 
duodamas atsiduso ir tarė: 

— Ačiū už sugaištą laiką, žmonės. 

Besiartinant prie sraigtasparnio, vienas iš jo vyrų paklausė: 

— Pone, kaip jie iš čia pabėgo? 

Peperdainas palindo po besisukančiu sraigtu ir piktai su- 
riko: 

— Atmetėm visas galimybes, todėl spėju, kad jie tiesiog iš- 
skleidė sumautus sparnus ir išskrido! 


Došimtas skyrius 


— Kokia jo pavardė? Atsiprašau? Ar sakote Krukas? Rašo- 
ma įprastai? 

Įspraudusi telefoną tarp peties ir skruosto, Kendalė užsi- 
rašė pavardę į bloknotą. 

— Sučiuptas už rankos? Aha. Ir už tai ačiū, - sumurmėjo ji. 

Kažkas pasibeldė į kabineto duris. Pakėlusi akis pamatė 
Metą ir pamojo, kad užeitų. 

— Netrukdau? - tik lūpomis paklausė jis. 

Ji parodė jam grimasą - kam užduodi tokius kvailus klau- 
simus. O į ragelį pasakė: 

— Kai susitvarkysiu reikalus kabinete, nulipsiu ir su juo 
pasikalbėsiu. O dabar turiu lankytoją. Sudie. 

Padėjusi ragelį Kendalė visais dešimt pirštų perbraukė sau 
per plaukus. Paskui palaimingai nusišypsojusi vyrui tarė: 

— Atrodo, esi vienintelis normalus. Labai to tikiuosi, nes 
visi, su kuriais man šiandien teko bendrauti, buvo nevaldomi. 

Sėsdamasis ant stalo kraštelio Metas sukikeno. 

— Futbolo sezonas prasidėjo. Kitą penktadienį rungtynės 
namuose. Todėl visi šiek tiek išsikraustė iš proto. 

— Šiek tiek? Jie visai pakvaišę! Pamišėliai. Bepročiai. 

— Ar teisingai nujaučiu, kad tuoj bus vardijami pavyzdžiai? 

— Na, tik pažiūrėkim. Koridoriuje tarp dviejų kaimynų kilo 
rėkimo varžybos. Vieno iš jų vokiečių aviganis pasinaudojo 

kito kiemu vietoj tualeto vos kelios minutės iki jo asmeninio 
palaikymo komandos susirinkimo. O kai šokėjų piramidė 
nuvirto... Na, vaizdą jau susidarei. Padėtis nemaloni. Jis pa- 
teikė ieškinį. O kitas teismo laukiantis įtariamas plėšikas pa- 
klausė, ar negalėčiau jo ilgesniam laikui ištraukti iš kalėjimo, 
kad jis spėtų pabūti klasės draugų dešimtmečio susitikime. 

Metas juokėsi. 

— Juk sakiau. 

— Su futbolu nesusijusi tema: su mūsų gerbiamu apygar- 
dos prokuroru kariavome žodžių mūšyje. Ginčijomės, ar rei- 
kėtų įtraukti į mano kliento bylą ankstesnį teistumą dėl už- 
puolimo. Pasakiau Dabniui, kad jis prijaučia linčiuotojams, 
ojis išvadino mane minkštaširde liberale, komuniste, jankių 
šalininke, padėjo ragelį ir daugiau į mano skambučius neat- 
siliepia. 

Metas užjaučiamai klausėsi. 

— Dabnis žinomas paniurėlis, bet paprastai jo pagieža ilgai 
netrunka. 

Kendalė su Dabniu Gornu ginčijosi nuolatos. Barniai tapo 
įprastu reikalu. Kendalei atrodė taip: jeigu jos darbas negadintų 
apygardos prokurorui nuotaikos, reikštų, kad ji dirba blogai. 

Bet Gornas profesinius nesutarimus dažnai laikydavo as- 
meniniu įžeidimu, dėl to Kendalei buvo dukart sunkiau, nes 
Prospere jis buvo gerbiamas žmogus. Pastaruosius ketverius 
rinkimus jis neginčijamai laimėjo, o prieš tai trejus baigė 
triuškinama pergale. Ponas Gornas buvo labai gerbiamas 
bendruomenės lyderis, tvarkos ir įstatymo simbolis, tiesos, 
teisingumo ir amerikietiško gyvenimo būdo šalininkas. To- 
dėl bet kuris stojęs su juo į ginčą buvo laikomas blogu vyru- 
ku - ar moteriškute. 

Negana to, jis buvo artimas Bernvudų draugas. Todėl 
kalbėdama apie jį prie Meto su Gibu Kendalė rūpestingai 
rinkdavosi žodžius. Štai dėl ko ji nepasakė Metui, kad laiko 
Dabnį Gorną pasipūtusiu, savanaudišku teisės manipuliato- 

riumi, kuriam labiau rūpi užsitikrinti vietą per rinkimus nei 
įgyvendinti teisingumą. 

Drauge su teisėju Fargu, kurio pažiūros, nelaimė, buvo vi- 
siškai tokios pat, prokuroras buvo grėsmingas priešininkas. 
Nenorėdama pasirodyti aimanuojanti dėl sunkumų su kal- 
tintojais, Kendalė ir šią nuomonę pasilaikė sau. 

- Apibendrinu - visas pirmadienis buvo toks. - Sunerda- 
ma rankas ir padėdama jas ant stalo krašto ji parodė, kad 
dabar skiria vyrui visą dėmesį. - Kuo galėčiau jums padėti, 
pone gražusis laikraščių leidėjau? 

— Pirmiausia norėčiau bučinio. 

— Manau, tiek galėsiu. 

Jie pasibučiavo persilenkę per stalą. Atsitraukusi ji sučep- 
sėjo lūpomis. 

- Ačiū, man to reikėjo. 

— Prasidėjo sezonas, - pakartojo Metas. - Visi dėl futbolo 
įsiaudrina. 

— Didelio čia daikto, kad jūs žaidžiat futbolą? 

— Gal juokauji? Tėčio nuomone, po medžioklės futbolas 
užima antrą vietą. Jis mokė mane perduoti kamuolį tuo pat 
metu kaip ir valdyti šautuvą. 

Gibas linksmino Kendalę pasakojimais apie Meto laimėji- 
mus futbolo aikštėje. Kai jis kalbėdavo, jo akys šviesdavo kaip 
naujų atsivertėlių prisikėlimo palapinėse. Kendalė abejojo, ar 
Gibas taip pat aistringai pasakotų, jei Metas vidurinėje mo- 
kykloje būtų pasirinkęs pūsti fleitą su žygiuojančiu orkestru. 

Jos uošvis niekino visus nevyriškus pomėgius. Dalyvavi- 
mas bet kokioje meninėje veikloje buvo skirtas tik moterims 
ir iškrypėliams, o į šią kategoriją pateko visi vyrai, kuriems 
patinka klasikinė muzika, baletas ar teatras. Kai kurios ho- 
mofobiškos pastabos buvo tokios absurdiškos, kad Kendalei 
norėjosi pratrūkti juokais. Arba nusipurtyti. 

Kartais ypač konservatyvi jo nuomonė varė ją į neviltį 
taip, kad norėjosi rėkti. Senelė ją auklėjo, kad kiti žmonės 

ir jų keistybės turi būti pakenčiamos ir gerbiamos. Žmonių 
skirtumai ne tik įdomūs, bet ir įkvepiantys. 

Liberalūs Elvės Hankok polinkiai buvo ne tokie populiarūs 
Šeridane Tenesio valstijoje. Vis dėlto senelė į juos atsižvelgė 
ir įdiegė juos anūkei. Kendalė spėjo, kad tai ir buvo priežas- 
tis, kodėl ji tapo valstybine gynėja - kovotoja už bedalių tei- 
ses. Ir dar dėl neteisybių, kurias matė gerbiamos advokatų 
kontoros „Bristol 8: Mathers“ koridoriuose. 

— Kas skambino? - pasidomėjo Metas. - Ar negali apie tai 
kalbėti? 

— Ne protokolui? 

- Žinoma. 

- Šiandien popiet buvo pagautas vagiantis vaikinas. Tik 
paklausyk. Jo pavardė Krukas. 

— Jauniausias? Bilis Džo? 

— Pažįsti jį? - nustebusi paklausė ji. 

— Pažįstu šeimą. Dvyniai Henris su Liuteriu yra metais vy- 
resni už mane. Po jų eina visas būrys brolių ir seserų, o pa- 
skutinis - Bilis Džo. Jų tėvas miesto pakrašty turėjo metalo 
laužo supirktuvę. Žinai tą surūdijusio metalo krūvą? 

Ji linktelėjo - žinojo, apie kurį akis badantį šiukšlyną jis 
kalba. 

— Sakai - turėjo. Būtasis laikas. 

- Jis prieš porą metų mirė. Poniai Kruk sunkūs laikai - jai 
tenka sukti verslą. 

— Kodėl sunkūs? 

— Senis Krukas ne visada laukdavo senų mašinų, kad pa- 
pildytų savo inventorių. Pirkėjai kartais atpirkdavo iš jo tai, 
kas neseniai būdavo iš jų mašinų pavogta. Buvo kalbama, 
kad senis vertėsi kaip senas nusikaltėlis - siuntinėjo berniu- 
kus jam vogti. 

— Ar ponios Kruk verslas teisėtas? 

— Gal, nors labai tuo abejoju. Greičiausiai ji nepralobsta 
dėl sumanumo stygiaus, o ne dėl moralinių dalykų. 

- Hmm. Tai nori pasakyti, kad Bilis Džo kilęs iš ilgos Kru- 
kų dinastijos? 

— Ak, tu tikra komikė. 

— Ne visai. Ačiū, kad papasakojai Krukų šeimos istoriją, 
bet daugiau į šią temą turbūt negalėtume gilintis nelaužyda- 
mi etikos normų. 

— Suprantu. 

Jis nespausdavo jos išpasakoti daugiau, nei ji pati norėda- 
vo atskleisti kaip advokatė, sauganti kliento teisę neviešinti 
informacijos apie jį. Kadangi jis leido vietos laikraštį ir kas 
dvi savaites rašydavo vedamuosius, jai reikėjo būti ypač at- 
sargiai ir neaptarinėti su juo bylų. Ne todėl, kad abejojo jo 
dorumu, o kad saugojo savo sąžinę. 

— Kas tave pas mane atvedė? - paklausė Kendalė. 

— Užėjau pasakyti, kad šįvakar namie nevakarieniausiu. 

— Ak, Metai! 

Jis iškėlė rankas stabdydamas jos priekaištus. 

— Apgailestauju. Bet niekaip negaliu nuo to išsisukti. 

— Jau antrą kartą vos per keturias dienas. Kas šįkart? 

— Leonardas Vilis pakvietė mudu su tėčiu šiąnakt medžio- 
ti meškėnų. Jis įsigijo šunį ir labai pučiasi, nori pasirodyti. 
Tėtis priėmė kvietimą ir mano vardu. 

— Pasakyk, kad šįvakar negali, nes mes jau turim planų. 

— Bet juk neturim. 

— Pasakyk, kad pažadėjai man likti namie ir tinginiauti 
prie televizoriaus. 

— Bet aš nežadėjau. 

— Jis to nežino! 

— Tačiau aš žinau. 

- Ak, dėl Dievo meilės! - sušuko ji. - Ar niekada nesi ne- 
kaltai melavęs? 

— Tėvui ne. 

- Tada pasakyk jam tiesą. Pasakyk, kad man PMS, kad siun- 
tu kaip ragana dėl vakarų, kuriuos praleidi ne namie, kad gra- 
sinu tave iškastruoti, jei šiąnakt paliksi mane namie vieną. 

Kendalė pakilo laikydama rankoje laiškų peilį. Metas kva- 
todamas atrėmė žaismingą smūgį, nukreiptą jam į tarpkojį. 

- Žinojau, kad nusiminsi. 

— Aš nenusiminiau. Tiesiog sumautai užsiutau. 

Jo šypsena pradingo. 

— Ar būtina taip kalbėti? 

Priekaištas tik dar labiau ją įkaitino. 

— Ne, Metai, nebūtina. Bet taip pasakius man pasidarė 
daug geriau. Vos prieš tris mėnesius mane vedęs vyras mie- 
liau renkasi leisti vakarus su medžiokliniu šunimi. Manau, 
tai suteikia man teisę kalbėti vulgariai. 

Atsukusi jam nugarą Kendalė patraukė prie knygų lenty- 
nos, kurioje gulėjo jos teisės vadovėliai ir Pietų Karolinos bei 
federalinių įstatymų sąvadai. Vestuvių proga Roskojaus pa- 
dovanoti nuotraukų rėmeliai stovėjo ant vienos lentynos. Ji 
įrėmino juose vestuvių nuotrauką ir laikė biure, kad prižiū- 
rėtojas matytų ją kaskart atėjęs čia valyti. 

Kai jis pirmą kartą pamatė, kad jo dovana taip išstatyta, 
siaura jo krūtinė išsipūtė nuo pasididžiavimo. Jo šypsena 
buvo verta tų priekaištų, kurių ji sulaukė iš Meto su Gibu, 
kam nusiuntė jam kvietimą į vestuves. 

— Nesuprantu, kuo toks svarbus tas naujas medžiokli- 
nis šuo? 

— Man jis visai nesvarbus, - kantriai paaiškino Metas. — 
Bet Leonardui jis labai rūpi. Negaliu įžeisti jo jausmų. 

Kendalė atsisuko į jį. 

— Užtat gali įžeisti mano jausmus. 

— Taip nesakiau. 

— Na, bet taip elgiesi. 

-— Taip elgiuosi, - sausai atkirto jis, - nes stengiuosi vi- 
siems įtikti. Tiesą sakant, man jau nusibodo. 

Matyt, ši tema jam buvo skaudi. Ji netyčia atvėrė kelią 
diskusijoms, o Metas turėjo daug ką pasakyti. 

— Nežinau, kas blogiau, Kendale. Įžeistas tavo žvilgsnis, 
kai nesielgiu taip, kaip tu nori, ar draugų patyčios, kurių su- 
laukiu tau nusileidęs. 

Šie žodžiai įskaudino. 

— Kadangi vedybos nuvylė tavo draugus, gal prieš vestu- 
ves reikėjo geriau pagalvoti? 

— Norėjau vesti. Norėjau tave vesti. Bet turi suprasti, kad... 

— Kad pirmiausia priklausai jiems. Ypač Gibui. 

Metas prisiartinęs suėmė jai už pečių. 

— Visiškai teisingai, priklausau. Po mamos mirties likau 
vienintelė jo paguoda. Kartu pragyvenome beveik trisde- 
šimt metų. Tik mudu. Dabar, kai išėjau iš namų, jis jaučiasi 
vienišas. 

— Vienišas? - skeptiškai perklausė ji. - Nė nesusimąsčiusi 
galiu išvardinti bent tuziną jo trokštančių ir dėl jo draugijos 
besivaržančių moterų. Jeigu tik jis priimtų visus kvietimus, 
galėtų ištisus metus vakarieniauti ne namie. Jis turi tiek 
draugų, kad nepajėgtų nė žvilgsniu aprėpti. Kodėl visados 
turi būti atsakingas už jo linksminimą? 

— Nes jis mano tėvas ir aš jį myliu. O jis myli mane. Ir tave 
myli, - pabrėždamas pridūrė Metas. - Ar gali paminėti bent 
vieną nemalonų, piktą dalyką, kurį jis tau pasakė ar padarė? 
Ar nesinėrė iš kailio, kad įtrauktų tave į bendrą ratą? 

Kendalė nuleidusi akis giliai įkvėpė. 

- Taip, Metai, nėrėsi. Bet... 

Jis prispaudė pirštą jai prie lūpų. 

— Nesibarkim, Kendale. Negaliu pakęsti, kai pykstamės. 

O ji negalėjo pakęsti, kad jis visada atsikirsdavo į kaltini- 
mus, o paskui pasistengdavo susitaikyti taip ir nedavęs pro- 
gos jai pasiaiškinti. Net teisės studentas žino, kaip svarbu 
tinkamai pasirinkti argumentus. Pastarajam ji turėjo nusi- 
leisti. Juk jo ketinimas išeiti nesikirto su jokiais konkrečiais 
jos planais. 

Vis dėlto vakarai nemokant socialinės duoklės jai buvo pa- 
tys mieliausi. Prisispraginę dubenį kukurūzų dviese namie 
žiūrėdavo televizorių. Mylėdavosi. Kai jis leisdavo laiką su 
draugais vyrais, jijausdavosi pašalietė, ypač dėl to, kad nega- 
lėdavo ten dalyvauti nei kaip nors su ta veikla sietis. 

Bet geriau jau būti vienai, nei vakaroti su jo draugų žmo- 
nomis, kol vyrų nėra namie. 

Kendalė mėgino užmegzti draugysčių, bet jai nekaip sekė- 
si. Savo karjeros siekiais ji netyčia atstumdavo kitas moteris. 
Be to, buvo dar kažkas neapibrėžiama, kas skyrė ją iš kitų. 
Nors dar negalėjo to įvardyti, Kendalė gerai jautė. Tebūnie 
ji paranoikė, bet jai atrodė, kad visi žino kažkokią paslaptį, 
kuri nuo jos slepiama. Ji vylėsi, jog svetimumo jausmas kyla 
dėl to, kad ji neturi tokių gilių šaknų šioje bendruomenėje 
kaip kiti. 

Svarbiausia, kad jai taip ir nepavyko tapti sava. Gal dėl to 
ji liejo pyktį ant Meto, gal iš musės darė dramblį, nes jis tu- 
rėjo tiek daug draugų, o ji - nė vieno. O gal gėdijosi, kad jai 
vis dar nepavyko įsilieti į tuos glaudžius visuomenės būre- 
lius. Atmetimas kėlė jai pavydą, ji savinosi Metą, kurį visi 
dievino. 

Kad ir kaip būtų, ji tapo graudžiu stereotipų - apmaudą 
dėl vyro gyvenimo už namų ribų liejančia jaunamarte. 

— Tikiuosi, tas prakeiktas šuo neužspeis nė vieno meškė- 
no, - suburbėjo Kendalė. 

Palaikęs šį sakinį balta kapituliacijos vėliava, Metas pakš- 
telėjo jai į nosies galiuką. 

- Ilgai nemedžiosime, bet manęs nelauk. 

— Lauksiu. - Jis dar kartą ją pabučiavo ir patraukė prie 
durų. - Būk atsargus su tais ginklais ir panašiais daiktais! — 
pavymui šūktelėjo ji. 

- Visada būnu. 

Dar ilgai sėdėdama ji mintyse perkratė kiekvieną jų žodį. 
Metas išsakė kelias svarbias mintis. Konkrečiau kalbant, 

Kendalė verčia jį rinktis - ji arba tėvas, o Metas abu myli ir 
nori abiem įtikti. Tai klaida. 

Kendalė negalėjo varyti pleišto tarp savo vyro ir jo tėvo, 
to nė nenorėjo. Jai patiko būti jų padidėjusios šeimos dali- 
mi. Verčiau kuo nors pasidomėtų ir prisidėtų prie jų, o ne 
skųstųsi, kad ji niekur neimama. Ir Metas būtų patenkintas, 
ir Gibui tai patiktų - juk jis dažnai pabrėžia pageidaująs ją 
visiškai priimti į jų gyvenimą. 

Radusi išeitį, pasijuto daug geriau. Jeigu dabartinė padė- 
tis jai nepatinka, jos užduotis ją pakeisti. Kendalė padarys 
viską, kas būtina. 

Nes ji nenori paprastos santuokos. Jos turi būti geriausia. 

Bilis Džo Krukas buvo aukštas išstypęs vaikinas - sunku 
buvo įžiūrėti pečių, liemens ir klubų pločių skirtumą. Po 
drabužiais kyšojo aštrūs kaulai. Dažnai kresčiodamas galvą, 
tarsi būtų kamuojamas nervinio tiko, jis kratė nuo akių švie- 
sius sulipusius plaukus. 

— Policijos protokole parašyta, kad sulaikomas po marški- 
niais turėjai kompaktinių diskų. 

Jis sušnarpštė valydamas sinusus ir nurijo. 

— Ruošiausi už juos sumokėti. 

- Išėjęs iš parduotuvės? 

- Ėjau prie mašinos pasiimti pinigų, bet tas subingalvis 
prišoko iš už nugaros ir pradėjo mane kratyti, tarsi būčiau 
koks nusikaltėlis. 

— Kurgi ne. - Kendalės jo nekaltumo aiškinimas visai ne- 
paveikė. - Ar anksčiau buvai pagautas vagiliaujantis iš par- 
duotuvių? 

Trikdantis bespalvių akių žvilgsnis įsmigo į ją. Nors tas 
žvilgsnis kėlė šiurpą, Kendalė akių nenuleido. Galiausiai jis 
liovėsi spoksojęs ir pakėlė akis į lubas, paskui per petį pa- 

žvelgė į sargybinį prie durų, rado kelis taškus kambaryje 
žvilgsniui sutelkti, tada šaltos akys vėl grįžo prie jos. 

- Ne. 

—- Nemeluok man, Bili Džo, - perspėjo ji. - Jei meluosi, 
sužinosiu. Nesvarbu, kokia baisi tiesa, bus geriau, jei ją suži- 
nosiu iš tavęs, o ne iš pono Gorno biuro. Ar anksčiau buvai 
suimtas? 

— Suimtas nebuvau. 

— Ar buvo kokių incidentų? 

Jis kvailai išsišiepė - esą nebuvo. 

— Prieš porą metų? „Piggly Wiggly“ prekybos centre? 

Kendalė sukryžiavo rankas - pasiruošė klausytis. 

— Na, aha, mergužėlė iš kasos pareiškė, kad mėginau nu- 
gvelbti komiksų knygą. - Jis abejingai truktelėjo kaulėtus 
pečius. - Ta kalė melavo. 

- Tu komiksų knygos neėmei? 

- Žinoma, paėmiau nuo lentynos. Bet nešiausi tik paskai- 
tyti į tualetą, na, kol sėdėsiu tupykloj. Ta kalė pakėlė triukš- 
mą ir iškvietė vadybininką. Jis liepė man nešdintis iš par- 
duotuvės ir daugiau ten nesirodyti. O man nusispjaut. Pa- 
skutinį kartą daviau jiems progą iš manęs uždirbti, taip jiems 
ir pasakiau. 

— Esu tikra, kad sužeidei jiems širdis. 

- Ei, kale, kieno tu pusėje? - suriko jis šoktelėdamas į 
priekį. - Ir kodėl vietoj advokato gavau bobą? 

Kendalė stryktelėjo taip greitai, kad apvirtusijos kėdė tarkš- 
telėjo ant grindų. Prie durų budintis apsaugininkas suskubo 
prie jos, bet Kendalė sustabdė jį pakeldama ranką ir kreste- 
lėdama galvą. Jis paisė jos norų ir laikėsi per atstumą, nors 
atrodė pasiruošęs reikalui esant staigiai šokti prie Bilio Džo. 

Kendalė spigindama akimis į įžūlų klientą nuleido balsą 
iki grasinamo. 

- Jeigu dar kartą mane taip pavadinsi, sukišiu tavo iškir- 
mijusius dantis tau į gerklę. Ar supratai? Tavimi dėta geriau 

rinkčiausi moterį gynėją. Esi toks atstumiantis, tai kodėl 
moteris turėtų sėdėti šalia tavęs teismo salėje ir tave ginti, 
na, nebent ji būtų be šešėlio abejonės įtikinta, kad esi kalti- 
namas be pagrindo. 

Ji davė jam laiko pagalvoti. Bilis Džo pasimuistė kėdėje, 
paskui ėmė graužti smiliaus nagą, kurio ir taip buvo beveik 
nelikę. Nors jis ir pūtėsi, Kendalė jau pastebėjo pirmuosius 
nerimo ženklus. 

- Gerai jau, gerai, - galiausiai pratarė jis. - Tik nereikia 
psichuot. Nieko bloga neturėjau galvoj. 

— Darir kaip turėjai. - Ji ramiai pastatė kėdę ir atsisėdo. — 
Pone Krukai, man visai nerūpi, ką apie mane asmeniškai 
manai. Man mokama už tai, kad tau atstovaučiau. Gerai ar 
blogai tą darysiu - tai jau mano reikalas. Ir visai nesvarbu, 
kaip praeis tavo bylos svarstymas - kitą penktadienį vis tiek 
gausiu algą. Supratai? 

Jis suprato. Atmetęs plaukus prislopintu balsu pratarė: 

— Nenoriu sėsti į kalėjimą. 

— Tai gerai. Apsvarstykime mūsų galimybes. 

— Prisiimti kaltę? Norit pasakyt, kad jis turi prisipažinti 
tai padaręs? Turbūt išsikraustėt iš sumauto protelio, mote- 
riške! 

Storžieviškumas, regis, buvo visos Krukų šeimos bruožas. 
Kaip ir purvinų šiaudų spalvos plaukai ir akys beveik be jokio 
spalvos pigmento. Vyresnieji Bilio Džo broliai dvyniai buvo 
aukšti ir prakaulūs, nors ne tokie liesi kaip jaunėlis. Amžius 
kiek aplygino aštrius jų kampus. 

Henris ir Liuteris Krukai tykojo Kendalės, kai ji ėjo iš teis- 
mo rūmų. Jie taip pat labai triukšmingai išreiškė nepasiten- 
kinimą, kad jų mažąjį broliuką gina moteris. Nekreipdama 
dėmesio į prieštaravimus, Kendalė pranešė jiems, kokį gyny- 
bos būdą siūlo savo klientui. 

— Aš iš proto neišsikrausčiau, - ramiai atsakė ji. - Manau, 
Bilis Džo turėtų pripažinti kaltę. 

— Pripažinti kaltę, - su panieka pakartojo Henris. - Na ir 
gera jūs advokatė. Ką gi, galit šią bylą pamiršti. Mes susira- 
sim ką kitą. Advokatą, kuris supranta, ką daro. 

— Puiku. Džiaugsiuosi galėdama perleisti bylą teismo pa- 
skirtam arba jūsų pasamdytam gynėjui. Mano darbas - to- 
kio pobūdžio bylas baigti kuo greičiau. Gali praeiti kelios 
savaitės, kol kitas gynėjas imsis bylos. Kada norite bylos 
sprendimo? 

Liuteris su Henriu akimirką mintyse kramtė šią informa- 
ciją. Henris beviltiškai žvilgtelėjo į Liuterį ir tarė: 

— Mama miršta nuo minties, kad jos mažylis kalėjime. 

- Išklausykite mane, o tada spręskite, - pasiūlė Kendalė. - 
Biliui Džo vos šešiolika. Jis nepilnametis. Tai pirmas jo nusi- 
žengimas. Incidentą „Piggly Wiggly“ prekybos centre galime 
pamiršti. Jis nebuvo suimtas, jam nebuvo oficialiai pateikti 
kaltinimai, o jei ir būtų buvę pateikti, į tai būtų neatsižvel- 
giama. 

— Ką? 

Henris alkūne kumštelėjo Liuteriui į šonkaulius. 

— Užsičiaupk ir leisk jai kalbėti. 

Buvo akivaizdu, kad iš jųdviejų Henris protingesnis, todėl 
likusius paaiškinimus Kendalė skyrė jam. 

— Jei Bilis Džo stos prieš šeimos bylų teisėją ir prisipažins, 
kad priėmė klaidingą sprendimą - išėjo iš parduotuvės paė- 
męs kompaktinius diskus ir nesumokėjęs, nors tikrai ketino 
tai padaryti vėliau, - tikiu, kad jam bus pareikšta pastaba ir 
jis bus nuteistas lygtinai. 

— Ką tai reiškia? 

— Kad jis nesėdės kalėjime ir nebus išsiųstas į Kolumbi- 
jos PK. 

Nepilnamečiai nusikaltėliai keturiasdešimt penkioms 
dienoms įkalinami pataisos kolonijoje, kur juos atidžiai ste- 

bi Nepilnamečių reikalų departamentas. Pirmininkaujantis 
teisėjas skelbia nuosprendį remdamasis tuo stebėjimu ir de- 
partamento rekomendacijomis. 

— O ką reiškia „nuteistas lygtinai ? 

— Tai reiškia, kad Bilis Džo negali per nustatytą laikotarpį, 
tarkim, per metus, padaryti dar vienos klaidos. Jis bus ati- 
džiai stebimas. Per tą laiką jam būtų geriau nesivelti į bėdas. 

— Ojei įsivels? 

- Jei įsivels, tada veltui gaištame laiką. 

Visa tai virškindamas Henris išsiblaškęs kasėsi pažastį. 

— Kokia kita išeitis? 

— Kita išeitis —- tvirtinti, kad jis nekaltas. Tada jis stos 
prieš teismą, o tas gali skirti dar griežtesnę bausmę ar net 
PK. Mano nuomone, šiuo atveju teisėjas palankiai įvertintų 
ginamojo atgailavimą. 

Į ją buvo žvelgiama bukais žvilgsniais, todėl ji dar kartą 
paaiškino: 

— Man atrodo, teisėjas palankiau vertins Bilio Džo prisi- 
pažinimą ir pažadą, kad jis taip nebesielgs. Turiu pasakyti, 
kad jūsų broliui patiko mintis apie prisipažinimą. Jis man 
prisiekė, kad jei pavyks išvengti bausmės, į bėdas nebesivels. 
Štai tiek. Kokia jūsų nuomonė? 

Dvyniai pasitraukė tolėliau ir pašnibždomis pasitarė. 

- Gerai, - už abu atsakė Henris, kai vėl grįžo prie jos. — 
Mes sutinkame. Su tuo, ką jūs pasakėt. 

— Puiku. Bet noriu, kad jums būtų aišku - pripažindamas 
kaltę Bilis Džo prisipažins padaręs nusikaltimą. Jis bus 
teistas. Be to, nėra garantijos, kad toks prisipažinimas su- 
minkštins teisėjui širdį. Tai rizikingas žingsnis, kuris gali 
atsisukti prieš mus pačius. Vis dėlto, mano galva, tai sau- 
gus lošimas. 

Jie sutiko entuziastingai linksėdami ir sakydami, kokia 
laiminga bus mama išgirdusi, kad mažasis Bilis Džo nesės į 
kalėjimą. 

— Nėra kalbos, kai tik jis ištrūks, ji gerai iškarš diržu jam 
kailį, kad pridarė tiek rūpesčio. 

Mama irgi gera, pamanė Kendalė. 

— Patarčiau prieš teismą Biliui Džo nupirkti naują kostiu- 
mą, - patarė ji. - Ir kokių tualetinių reikmenų. - Norėdama, 
kad jie geriau suprastų, paaiškino kitais žodžiais: - Noriu, 
kad jis atrodytų taip, tarsi eitų į bažnyčią tuoktis. 

- Jeigu jau užsiminėt apie vedybas, - pratarė Liuteris, — 
jūs Meto Bernvudo žmona, ar ne? 

- Tiesa. 

— Senis Metas pakabino miesto paną. 

— Nevisai, - atsakė Kendalė, kai jie ėjo laukujų durų link. — 
Užaugau rytiniame Tenesyje, dar mažesniame miestelyje už 
Prosperą, Šeridane. 

- Bet jūs elgiatės kaip miestietė, - tarė Liuteris. - Ir ren- 
giatės, - apibendrino nužvelgęs jos kostiumėlį. - Keista, kad 
Metas jus vedė. Visada maniau, kad... 

Brolis vėl kumštelėjo jam alkūne į pilvą. 

- Liuteris niekada nelaiko liežuvio už dantų, - atsiprašė 
Henris. - Mes jau keliausim namo ir pranešim mamai geras 
naujienas. 

Jis stumtelėjo brolį prie sukežusios mašinos šalia aikšte- 
lės aparato. 

Pamačiusi, kad jie nuvažiavo, Kendalė atsipūtė. Nuo jų jai 
norėjosi lįsti į vonią. 

- Išparduodamas tunas, už tris skardines doleris. 

Ant teismo rūmų laiptų sėdintis elgeta buvo įprastas vaiz- 
das. Jis garsiai skaitė paskutinį Meto leidžiamo laikraščio 
numerį. Nors jo skruostai ir smakras buvo apžėlęs netvar- 
kinga žilstelėjusia barzda, senas jis nebuvo. Turbūt ne ką vy- 
resnis už Metą. 

— Labas vakaras, Bama, - pasisveikino ji šypsodamasi. 

— Labas, advokate. 

— Kaip laikotės? 

— Negaliu skųstis. 

Roskojus pasakojo jai šio vyro istoriją. 

- Išdygo vieną dieną - keli mėnesiai prieš jums atvažiuo- 
jant į miestelį. Vadinasi Bama - tai Alabamos trumpinys, ži- 
not. Ant teismo rūmų laiptų jis sėdi kiekvieną dieną - lyja 
ar šviečia saulė, karšta ar šalta - ir nuo pradžios iki pabaigos 
skaito laikraštį. Gana draugiškas vyrukas. Niekam netrukdo. 
Na, bent jau per daug netrukdo. Kelis kartus buvo mėginta 
jį išvaryti, bet jis kaskart kitą dieną grįždavo. Kaip apmaudu 
taip švaistyti gyvenimą, tiesa? 

Prižiūrėtojas liūdnai palingavo galvą dėl tų nežinomų 
bėdų, kurios privertė Bamą gyventi iš išmaldos ir kęsti vi- 
suomenės panieką. 

Kendalė ištraukė iš rankinės dolerio banknotą ir įkišo į 
nešvarių džinsinių marškinių kišenę ant krūtinės. 

— Nusipirk to tuno, Bama. 

- Širdingai jums dėkoju, advokate. 

— Labos nakties. 

— Labanakt. 

Diena buvo sunki. Kiekviena minutė paliko žymę - kaip 
botago kirtį. Kendalė mėgino kaip žadėjusi laukti Meto, bet 
pasijuto tokia mieguista, kad vidurnaktį pasidavė ir nuėjo 
miegoti viena. 


Vienuoliktas skyrius 


— Gerbiamasis teisėjau! 

— Tylos! - Teisėjas H. V. Fragas pastukseno plaktuku. - Jei 
advokatė negali suvaldyti jausmus reiškiančio savo kliento 
protrūkio ir čia dalyvaujančių jo žiūrovų, laikysiu tai teismo 
negerbimu. 

— Gerbiamasis teisėjau, leiskite kalbėti! - suriko Kendalė 
nuo gynybos stalo, kur tuo pat metu mėgino nuraminti Bilį 
Džo Kruką. Išgirdęs teisėjo sprendimą jis pradėjo plūstis. 

— Jūsų klientas pripažino kaltę, todėl skiriu jam bausmę — 
pataisos koloniją Kolumbijoje. Ką mes dar turime? 

— Gerbiamasis teisėjau, atleiskite mano klientui jausmų 
protrūkį. Bet esant tokioms aplinkybėms tikiu, kad jam nu- 
sižengimą galima dovanoti. 

Pasilenkęs į priekį Fargas šyptelėjo, bet jo veidas buvo pa- 
giežingas. 

- Nejau? 

- Taip, gerbiamasis teisėjau. 

— Tegu susikiša šiknon tą „gerbiamąjį , - nusišaipė Bilis 
Džo. - Esi mėšlo krūva, teisėjau. Ir ji tokia pat. Kaip ir visi 
šiame sumautame teisme. 

Kendalė pirštais taip suspaudė jam liesą ranką, kad jis tik 
sucypė. 

— Sėskis ir laikyk savo dvokiančią burną užčiauptą. Leisk 
man kalbėti. 

— Kodėl turėčiau leist? - ištraukęs ranką atšovė jis. - Pasa- 
kiau, kaip liepei, ir dabar sėsiu į kalėjimą. Vis tiek ten kalėji- 
mas. Joks psichas manęs nevertins! 

Jo plaukai, prieš teismo posėdį sutepti geliu ir sušukuoti 
atgal, dabar buvo nuslydę žemyn. Jis vis kresčiojo galvą, kad 
plaukai nekristų į akis. Bilis Džo rūsčiai žiūrėjo į Kendalę, o 
ji rūsčiai žiūrėjo į jį. Pirmas akis nuleido Bilis Džo. 

- Šūdas! - Jis vėl sudribo į kėdę. - Velniai griebtų, aš pa- 
bėgsiu! Pamatysit, po velniais! 

Už atitvaro kaip įpykę koviniai šunys su trumpu ir nudilu- 
siu pavadėliu urzgė Henris su Liuteriu. Ponia Kruk patyliu- 
kais keikėsi. Kendalė jautėsi kaip sapnuojanti košmarą. 

Akies krašteliu ji pastebėjo, kad Dabnis Gornas prie pro- 
kuroro stalo šypsosi. Jis džiūgavo ne tik dėl jos pralaimėji- 
mo, bet ir dėl to, kad ji negali suvaldyti kliento. 

Jeigu ši byla tokia nereikšminga, kodėl Gornas nepasiun- 
tė vieno iš savo padėjėjų? Jis pats teisme pasirodydavo retai. 
Tiesiog pasiųsdavo iš biuro saviškius, paskui didumą darbo 
dienos praleisdavo kavinėje prieš teismo rūmus, gurkšnoda- 
mas atšaldytą arbatą, taukšdamas niekus su visais, kas tik 
ten pasirodydavo. 

Vėl kreipdamasi į teisėją Kendalė juto, kad visų, tarp jų ir 
Meto, akys nukreiptos į ją. Jis užsuko jos padrąsinti. Geriau 
jau būtų neužsukęs. 

— Gerbiamasis teisėjau, kvaila tokiu atveju skirti pataisos 
koloniją. Paimtų daiktų vertė nesiekia nė šimto dolerių. Ko- 
kiu pagrindu... 

— Tokiu pagrindu, ponia, kad jūsų klientas vagis. Jis pats 
prisipažino. Jeigu pageidaujate, galiu paprašyti teismo se- 
kretorės, kad perskaitytų tą protokolo vietą. 

— Ačiū, gerbiamasis teisėjau, nėra reikalo. Žinau, kad mano 
klientas prisipažino esąs kaltas. Ponas Krukas pripažįsta pa- 
daręs klaidą, bet mes nieku gyvu neteigiame, kad klaida yra 
vagystė, kaip tvirtina teismas. Juk tai pirmas mano kliento 
nusižengimas. 

— Pirmas oficialiai užfiksuotas, - pašiepiamai atrėžė tei- 
sėjas. 

— Todėl vienintelis svarstytinas, - atsikirto Kendalė. - Ar 
turime daryti prielaidą, kad teismas iš anksto nepalankiai 
nusiteikė prieš mano klientą? 

Fargo veidas išraudo. 

— Jūs apie šį teismą turite nedaryti jokios prielaidos. - Ir 
griežtai perspėdamas pakratė plaktuką. - Žaidžiate su ugni- 
mi, gynėja. Ar jau viskas? 

- Ne, ne viskas. Noriu, kad būtų įrašyta: manau, jog šis 
sprendimas yra neteisingas ir neteisėtas. Bilis Džo Krukas 
parodė, kad dėl savo veiksmų gailisi, ir kadangi tai pirmas jo 
nusikaltimas, lygtinė bausmė labiau atitiktų priimtus nuos- 
tatus. 

— Ką gi, tada aš stengiuosi priimtus nuostatus patobulinti. 
Jūsų klientas grąžinamas globoti Nepilnamečių reikalų de- 
partamentui. Galutinis nuosprendis bus paskelbtas remian- 
tis jo ataskaita. - Jis kaukštelėjo plaktuku. - Byla baigta. 
rankių, šis ėmė taip priešintis, kad jiems teko jį raminti. Jo 
broliams tik to ir tereikėjo. Abu peršoko per atitvarą. 

Kendalė pastojo jiems kelią, tikėdamasi juos sustabdyti ir 
duoti šerifo padėjėjams laiko surakinti Bilį Džo. 

— Prašau, Liuteri, Henri, juk jūs nepadedat! 

Bet jie nesiklausė. Ir neleido Kendalei painiotis po kojo- 
mis. Tiesiog nustūmė ją. Ji griuvo šlaunimi trenkdamasi į 
stalo kraštą. Atsistojusi dar pamatė, kad klykiantis ir besi- 
spardantis Bilis Džo tempiamas pro šonines duris. O Henris 
su Liuteriu skuba pavymui. 

Staiga pro Kendalę dar kažkas prabėgo. Tai būta Meto. 
Pavijęs dvynius dar nepasiekusius durų, čiupo Liuterį iš nu- 
garos ir trenkė į sieną. Henris metėsi padėti broliui, o Metas 
atsistojo kovine poza. Jo išraiška buvo tokia šiurpi, kad iš 
karto atvėsino Henriui kraujo troškulį. 

— Vaikinai, girdėjot teisėjo nuosprendį, - tarė Metas. — 
Byla baigta. Bilis Džo vežamas į kalėjimą. 

- Tai ji kalta, - Liuteris metė į Kendalę žudantį žvilgsnį. - 
Mes ne su tavimi baramės, Metai. Su tavo žmona. Ji pasodi- 
no mūsų mažylį brolį į kalėjimą. 

- Jūsų mažylis brolis pats sėdo į kalėjimą, kai parduotuvė- 
je pavogė tuos kompaktinius diskus. Beje, jei dar kada paliesi 
mano žmoną, perrėšiu tau gerklę. 

— Metai, būk geras. 

Kendalė šlubčiojo jų pusėn. 

Šios rietenos pritraukė žioplių. Tarpdurys užsikimšo — 
teismo rūmų tarnautojai sugužėjo iš kabinetų pažiūrėti, dėl 
ko kilo sąmyšis. Kendalė visai nenorėjo, kad visa minia tap- 
tų jos negarbės liudytojais. Jeigu pasklis kalbos, kad vyras 
atėjo jos gelbėti, tai gali pakenkti jos reputacijai ir užtraukti 
pavojų jos garbei, o juk taip vargo, kad ją pelnytų. Skeptikai 
turėtų dar vieną argumentą, kad moteris negali dirbti tokio 
sunkaus darbo. 

Palietusi Metui ranką pažvelgė maldaujamai. 

- Čia mano kovos laukas. Aš pati kausiuosi savo mūšy- 
je. - Kendalė matė, kad žodžiai jam nepatiko ir jis jau keti- 
na prieštarauti. - Privalau pati savimi pasirūpinti, Metai. 
Prašau. 

Metęs broliams Krukams įspėjamą žvilgsnį Metas atsi- 
traukė. Kendalė prisiartino prie jų. 

- Jeigu prisimenate, perspėjau jus, kad pripažinus kaltę 
rizika išlieka. - Ji apgailestaudama papurtė galvą. - Patikė- 
kite, kaip ir jūs esu priblokšta ir nusivylusi. 

— Nė velnio tu nenusivylusi. 

Kendalė atsisuko išgirdusi naują balsą - minkštą ir švelnų 
it plieninė vilna. 

Priešingai nei lieknos jos atžalos, ponia Kruk buvo dide- 
lė moteris. Raumenų jos stambiame kūne buvo daugiau nei 
riebalų. Ji vilkėjo beformę, prastai pasiūtą gėlėtą medvilninę 

suknelę, o plačias deformuotas pėdas buvo įsispyrusi į ve- 
liūrines kambarines šlepetes. Nuo sunkaus gyvenimo kieta 
jos veido oda buvo giliai išvagota raukšlių. Nuo plonų lūpų į 
visas puses sklido įtrūkiai, tarsi jie būtų susidarę prieš kelis 
dešimtmečius. 

— Man labai gaila, ponia Kruk, - tarė Kendalė. - Viskas 
pakrypo ne taip, kaip tikėjausi. 

— Dėl tavęs mano vaikas išvežamas. 

— Tik laikinai. Anksčiau Bilis Džo nebuvo įklimpęs į didelę 
bėdą. Jie atsiųs rekomendaciją, kad geriausia - lygtinė baus- 
mė. Nors teisėjas neprivalo atsižvelgti į rekomendacijas, esu 
tikra, kad atsižvelgs. 

— Juk buvai tikra ir dėl viso šito? - niūriai drėbė ji. Iš pyk- 
čio jos akys prisimerkė. - Tu labai gailėsies, kad su mumis 
susidūrei. 

Žvilgtelėjusi Kendalei per petį ji davė ženklą sūnums. Jie 
klusniai sustojo jai iš šonų ir netarę nė žodžio visi trys pa- 
traukė prie durų. Duodami jiems kelią žiopliai prasiskyrė. 

Kendalė virpančia širdimi žiūrėjo, kaip jie išeina, ir supra- 
to, kad šįryt užgyveno priešų. Tokie žmonės kaip Krukai re- 
tai pamiršta nuoskaudas. 


Ir niekada neatleidžia. 

Likus dvidešimt minučių iki parduotuvės „Bernvudo sporto 
prekės uždarymo, vidun įslinko Dabnis Gornas. Sveikinda- 
masis Gibas tik vos kilstelėjo smakrą ir toliau liko prie žvejo, 
kuris pirko masalo. 

Išmušęs didelio pirkinio čekį, Gibas palydėjo pirkėją prie 
durų ir užrakinęs jas lange pakabino ženklą „Uždaryta“. Tada 
išjungdamas šviesas perėjo per parduotuvę ir grįžo pas lan- 
kytoją, kuris kambarėlyje už prekystalio jautėsi kaip namie. 
Prokuroras vartė šaunamųjų ginklų katalogą, paskui išspjovė 
tabaką į trijų galonų kavos skardinę, kuri tam čia ir stovėjo. 


— Klientas didelis plepys. Ilgai tau pūtė miglą, ar ne? 

— Buvo verta. Nupirko nemažai. 

Gibas atsisėdo į seną, patogų minkštą krėslą prieš Gorną 
ir atkimšo dietinio sodos vandens skardinę. 

— Gersi? 

- Jau gėriau, ačiū. - Gornas atsiraugėjo, vėl nusispjovė, 
tada palinko į priekį ir lėtai patrynė rankas. - Gibai, ar girdė- 
jai, kas šiandien po pietų įvyko teismo rūmuose? 

— Metas man skambino, labai susinervinęs. Suprantama, jei- 
gu tiesa, kad mano marti su visais kovėsi dėl to Krukų vaikio. 

Prokuroras žodis į žodį su visomis smulkmenomis pateikė 
Gibui incidento ataskaitą. Iš pažiūros susirūpinęs tarė: 

- Suprantu, dabar ji tavo giminaitė, bet praėjo dar nedaug 
laiko. Kita vertus, mudu einame savo keliu. 

Vyrai tyla patvirtino ypatingą juos siejantį ryšį. Šis ryšys 
buvo tvirtesnis už kraujo saitus ir tvers ilgiau nei pats gyve- 
nimas. 

— Kas tau guli ant širdies, Dabni? Juk žinai - gali kalbėti 
laisvai. 

— Ta mergina kelia man nerimą, - prisipažino šis. 

Ji kėlė nerimą ir Gibui, tik jis nenorėjo prisipažinti pirma 
to neišgirdęs iš Gorno. Tikras vadas žino savo patarimo ir 
klausymosi vertę. Jis neatskleidžia savo minčių, kol nesuži- 
no, ką mano aplinkiniai. 

— Kodėl gi, Dabni? 

— Gibai, ar tiki, kad ji kada nors taps viena iš mūsų? Tikrai 
viena iš mūsų? - Jis sukrutėjo krėsle ir pasislinko arčiau sė- 
dimosios vietos krašto tarsi apsidrausdamas dėl slaptumo. - 
Prosperui reikėjo valstybinio gynėjo, kuris... pritartų mūsų 
požiūriui, taip sakant, - dėstė savo mintis Gornas. - Visi ma- 
nėme, kad tokia mažiukė bus silpna žaidėja. Po to nutikimo 
Tenesyje nesitikėjom, kad jai dar pakaks įžūlumo. Jei pame- 
ni, tai svarbiausia priežastis, kodėl ją samdėm. 

Gornas išspjovė dar vieną gumulą į kavos skardinę ir atga- 
lia ranka nusišluostė burną. 

— Ji kietesnė, nei manėm, labiau atsidavusi savo įsitikini- 
mams. Daug kruopštesnė, nei vylėmės. Prieštarauja mums 
daug dažniau, nei mums norisi. Kai kurie iš mūsų pradeda 
manyti, kad padarėme klaidą. 

Tvirtas principų laikymasis - ši Kendalės savybė nustebi- 
no ir Gibą. Kaip ir jos užsispyrimas. Jis manė, kad mergina 
bus daug sukalbamesnė ir ne tokia tiesmuka. Buvo įsitiki- 
nęs, kad laikui bėgant ji pasikeis. Tik užtruks kiek ilgiau, nei 
jie tikėjosi. Jis taip ir atsakė Gornui. 

Bet seno draugo abejonės neišsisklaidė. 

- Ji visai nedera prie kitų moterų. 

— Dar ne, bet derės. Palik ją mudviem su Metu. Vieną die- 
ną ji skundėsi jam, kad jaučiasi palikta. Gal išspręsime pro- 
blemą daugiau ją įtraukdami? 

Dabnis Gornas neslėpė nuostabos. 

— Manai, tai išmintinga? 

Gibas kikendamas jį nuramino. 

— Ramiau. Aš ne kvailys. Ji nebus įtraukta į jokius rimtus 
reikalus, kol nebūsime tikri, kad visiškai mums pritaria. 

— Tikrai tiki, kad kada nors pritars? 

- Taip, - nedvejodamas patvirtino Gibas. - Ji vis dar mur- 
dosi liberalizmo pamazgose, kuriose išaugo. Jos senelė am- 
žinai negyvens. Kai mirs, jos įtaka Kendalei susilpnės. 

— Ojeigu nesusilpnės? 

— Susilpnės, - griežtai atkirto Gibas. Paskui piktą toną už- 
glaistęs plačia šypsena pridūrė: - Dabni, šių pokyčių negali- 
ma skubinti. Turime judėti iš lėto. Negalime tai merginai iš 
karto suversti visko ant galvos. Ji labai mėgsta priešgyniau- 
ti. - Ištiestą plaštaką jis sugniaužė į kumštį, o jo akys blau- 
siame kambaryje žibėjo. - Bet tik pagalvok, koks turtas ji 
bus, kai taps visiškai mūsų. Palik man tuo pasirūpinti. Tiks- 
liai žinau, kaip su ja susitvarkyti. 

Atsistojęs jis privertė stotis ir draugą. 


liudytoją + 119 


— Tiesą sakant, jeigu iš čia neišsinešdinsi, aš pavėluosiu. Ji 
pakvietė mane vakarienės. 

Prie durų vis dar susirūpinęs Gornas atsisuko, bet šįkart 
dėl kitos priežasties. 

- Tikiuosi, Gibai, nesupratai to klaidingai. Mes su visais 
broliais tavimi pasitikime. Ir visada pasitikėjome. 

— Tada broliams nėra ko jaudintis, tiesa? 

— Tai buvo labai kilnus poelgis, Metai, bet turiu būti ne- 
priklausoma. 

Kendalė ištiesė ranką per valgomąjį stalą, sugriebė jo plaš- 
taką ir tvirtai spustelėjo. Jis neatlyžo ir neatsakė jai šypsena. 

— Visų akivaizdoje sumenkinai mane kaip vyrą. 

— Ak, liaukis! 

— Argi ne taip? Buvau viešai pažemintas. 

Atsisukusi į Gibą, Kendalė gindamasi tarė: 

— Nieko panašaus nebuvo. 

- Atrodo, ten jūs visi surengėte tikrą spektaklį. 

— Metas iš viso to padarė tikrą sensaciją. 

— Ir Dabnio nuomone tai buvo sensacija. 

— Dabnio? Jūs su juo apie tai kalbėjotės? 

Gibas linktelėjo. 

— Jis po pietų užsuko į parduotuvę ir papasakojo man savo 
versiją. | 

— Aišku, pagal jo versiją pasirodžiau kaip piktadarė. 

Kendalė suirzusi atmetė plaukus ir pakilo nuo stalo. Ji ti- 
kėjosi, kad pakvietusi Gibą vakare drauge valgyti mėsainių 
suminkštins Metui širdį - mat jo išdidumas buvo mirtinai 
įžeistas, nes ji nesileido jo ginama. 

Pasirodo, taip tik sustiprino priešininką. Kendalė atsidūrė 
mažumos pusėje. Nors Gibas nė kiek nepriekaištavo, jo vei- 
de ji išskaitė tylų nepritarimą. 

— Nebūtų buvę ko žiūrėti, jeigu Metas nebūtų įsivėlęs į 
muštynes su Krukais. - Kreipdamasi į savo vyrą ji paaiški- 
no: - Nesistengiau, kad tu pakliūtum į nepatogią padėtį. Tik 
norėjau išvengti nelaimės. 

Metas vis dar pūtėsi. Tada prabilo Gibas: 

— Negaliu pasakyti, kad apsidžiaugiau išgirdęs, jog mano 
sūnus su marčia susirėmė su tokiomis baltųjų padugnėmis 
kaip Krukai, kad ir dėl kokių priežasčių. 

— Jie ne mano draugai, o Kendalės, - sumurmėjo Metas. 

Kendalė prie indaujos tvardydamasi lėtai suskaičiavo iki 
dešimt, kad pajėgtų prabilti. Nusiraminusi tarė: 

— Jie man ne draugai, Metai. Bilis Džo mano klientas. Pa- 
gal Jungtinių Valstijų Konstituciją visi, neišskiriant nė Bilio 
Džo Kruko, turi teisę į teisinę gynybą. Jei neklystu, Prospe- 
ras vis dar laikosi Konstitucijos. Net jeigu mano klientai ir 
nėra mūsų visuomenės grietinėlė. 

— Na, man tas nepatinka. Kasdien triniesi alkūnėmis su 
visokiais prasčiokais. 

— Aš dirbu savo darbą! 

Gibas ėmėsi tarpininkauti: 

— Kendale, manau, pagrindinė bėda - lojalumo konfliktas. 
Tu palaikei Krukus, o ne savo vyrą, ir visi tai matė. 

Ji prasižiojusi spoksojo į Gibą negalėdama patikėti, kad jis 
kalba rimtai, nors buvo aišku, jog nejuokauja. 

— Keliate audrą stiklinėje. Judu abu. 

— Gal tu ir teisi, - maloniai sutiko Gibas. - Norėčiau už- 
kirsti kelią tokiems nesusipratimams ateityje. Regis, žinau 
kaip. Prašom sėstis. 

Jis parodė Kendalei į tuščią kėdę. Ji nenoriai atsisėdo. 
Kaip ir Metas, Gibas neleido jai apginti savo pozicijų. 

- Jau kurį laiką man neduoda ramybės viena mintis, — 
pradėjo aiškinti Gibas. - Regis, dabar puikus metas apie ją 
prašnekti. Kendale, ar niekada nesvarstei, gal verta užsiimti 
privačia praktika? 

— Ne. 


Liudytoja + 121 


— Gal turėtum pasvarstyti? 

— Nenoriu eiti į dar vieną kontorą, kur konkurentai kole- 
gos taikosi perkąsti vienas kitam gerklę ir didžiuma energi- 
jos išeikvojama siekiant gero vardo, o ne įgyvendinant tei- 
singumą. 

— O jeigu kontoroje niekas nesitaikys perkąsti gerklės? — 
tarė Gibas. - Kas, jeigu nebus jokios konkurencijos? Jeigu 
įkurdinsiu tave nuosavame biure? Apmokėčiau sąskaitas, 
kol reikalai įsivažiuotų. 

Ji to nesitikėjo, tad akimirką iš nuostabos neteko žado. 
Kendalė suprato - atsisakyti turi labai maloniai ir diploma- 
tiškai, tad atgavusi žadą tarė: 

— Tai be galo dosnus pasiūlymas, Gibai. Dėkoju. Bet nie- 
kaip negalėčiau grąžinti jums skolos. Niekada neturėčiau pa- 
kankamai klientų, kad užsidirbčiau pragyvenimui. 

— Tikiu tavo galimybėmis. 

— Man pasitikėjimo nestinga. Stokoju miestelio gyventojų 
pasitikėjimo. Prospero pažiūrų neapibūdinčiau kaip progre- 
syvių, o kaip jūs manot? - pridūrė liūdnai šypsodamasi. — 
Net Krukai nebūtų samdę manęs ginti Bilio Džo, jei tik būtų 
galėję rinktis. Kas iš aplinkinių samdys mane, moterį, ir pati- 
kės man savo teisines problemas? 

— Tau ir nebūtina turėti gausią klientūrą, - nesutiko Gibas. 

Pirmą kartą per visą vakarą atkuto Metas. 

- Visiškai teisingai, brangioji. Galėtume tavo pusėn pa- 
kreipti tam tikrą verslą. 

- Visai to nenoriu, Metai. Būčiau pajuokos objektas - Gibo 
marti, Meto žmona kasryt puošiasi ir vaidina advokatę. - Ji 
ryžtingai papurtė galvą. - Ačiū, bet ne. 

— Ką gi, tavo valia rinktis, - išleidęs nusivylimo atodūsį 
tarė Gibas. - Bet manau, valstybės tarnyboje tavo talentas 
švaistomas veltui. 

Jis nė nenumanė, kaip tokia pastaba ją įžeis. 

— Ak, švaistomas? Aš laikausi kitos nuomonės. Matote, 
moterų diskriminacija ir rungtyniavimo dvasia advokatų 

kontoroje „Bristol 8: Mathers“ buvo tik viena iš priežasčių, 
kodėl troškau išeiti. Iki šios dienos, be Rikės Sju ir senelės, 
niekam to nepasakojau, bet jums pasakysiu - gal tada supra- 
site, kodėl nusprendžiau tapti valstybine gynėja. 

Ji atsistojo ir kalbėjo žingsniuodama po kambarį. 

— Ieškodama pagalbos pas mane į „Bristol 84 Mathers“ biu- 
rą atėjo moteris. Ji buvo užsikrėtusi ŽIV. Vyras ją užkrėtė, o 
tada paliko su trimis vaikais. Jos sveikata silpo. Kai ji nebe- 
galėjo dirbti ir išlaikyti savęs ir vaikų, valstybė paėmė juos 
ir įkurdino globos namuose. Praėjo šeši mėnesiai, ji labai 
troško juos pamatyti, bet jos pakartotiniai prašymai būdavo 
atmetami. Iš nevilties ji atėjo į valstybinį biurą su pistole- 
tu rankose ir pagrasino - jeigu nepamatys savo vaikų, bus 
blogai. Ji buvo suimta. Pistoletas net nebuvo užtaisytas, bet 
tai jau techninės smulkmenos. Moteris buvo paleista už už- 
statą. Nepatenkinta jai paskirtu gynėju atėjo pas mane. Jos 
padėtis man akimirksniu sužadino užuojautą. Taip, ji įvykdė 
nusikaltimą, bet švelninančios aplinkybės buvo įtikinamos. 
Mano nuomone, teisė ir teisingumas šioje byloje stojo vie- 
nas prieš kitą. Moteris viso labo troško prieš mirtį paskutinį 
kartą pamatyti savo vaikus. Sutikau jai atstovauti. 

Kendalė giliai įkvėpė gniauždama pyktį, kuris sukildavo 
kaskart prisimenant kvietimą į partnerių konferencijų salę. 

— Juos apėmė siaubas. Moteris buvo suimta nusikaltimo 
vietoje. Kokia viltis, kad bylą laimėsiu? Ar advokatų kon- 
tora iš tiesų nori turėti reikalų su AIDS sergančia ligone? 
Numanomas atsakymas - garsus „ne“. Negana to, iš tiesų 
lemiamas veiksnys buvo pinigų stoka. Moteris pinigų turėjo 
mažai, o valandinis kontoros atlygis buvo labai didelis. Iš ko 
kontora uždirbs, jei mielai dalys labdarą? Jei tik imsis tokios 
bylos, pasklis kalbos ir kolegas teisininkus apguls išmaldos 
prašytojai. Žodžiu, man buvo liepta atsisakyti bylos. 

Jei būčiau turėjusi drąsos, būčiau iš karto išėjusi iš dar- 
bo. Bet man jo reikėjo, o „Bristol 8: Mathers“ buvo labiausiai 
gerbiama Šeridano advokatų kontora. Todėl dirbau joje, kol 

išgirdau apie šią vietą Pietų Karolinoje. Pamaniau, čia galėsiu 
tarnauti teisingumui nesijaudindama, kiek pelno uždirbsiu 
savo bendrovei. Man patinka teisė. Laikausi senamadiško 
principo, kad teisės institutas buvo sukurtas žmonėms, o ne 
teisininkams. Beje, moteris mirė bylai dar nepasiekus teis- 
mo. Savo vaikų prieš mirtį ji taip ir nepamatė. Kiekvienas 
bylos pralaimėjimas man - asmeninis pralaimėjimas. Tarsi 
dar kartą būčiau ją nuvylusi. 

Po minutės tylos Gibas švelniai pratarė: 

- Jaudinanti istorija, Kendale. Neturėtum jaustis pralai- 
mėjusi dėl to, kad teisėjas pasiuntė Bilį Džo į Kolumbiją. 

— Tokiomis aplinkybėmis būtinybės jį ten siųsti nebuvo. 
Bet gynyba jam nepadėjo. 

— Na, esu nemokša sporto prekių pardavėjas. Negaliu nu- 
spėti, kaip teisėjas priėmė tokį sprendimą, - pasakė Gibas. - 
Juk jis viso labo žmogus kaip ir mes visi. Suprantama, kad 
esi nusivylusi, bet jo sprendimas anaiptol nėra tavo gebėjimų 
atspindys. Padarei viską, ką galėjai. To visi iš tavęs ir tikisi. 

Kendalei reikėjo tai išgirsti. Padrąsinta nusišypsojo. 

— Ačiū už palaikymą, Gibai. 

— Tėtis tikras stebukladarys, kai reikia ką objektyviai iš- 
aiškinti. Jis visada teisus. 

Kendalė užėjo Metui už nugaros ir uždėjo rankas ant pečių. 

— Man reikia draugo. Ar mes vis dar draugai? 

Jis atlošė galvą. 

— O kaip tu manai? 

Pasilenkusi ji pabučiavo jam į kaktą. 

— Ačiū, kad puolei manęs gelbėti. Pamačiau tave pavojingą 
ir veržlų - tokio anksčiau nepažinojau. Atsiprašau, jei sukė- 
liau įspūdį, kad nesu dėkinga už tavo herojišką mostą. 

- Tau atleista. - Juodu pasibučiavo. Metas liko sėdėti su- 
kryžiavęs rankas ant krūtinės. - Tėti, ar neturėtume jai pra- 
nešti, kokia staigmena jos laukia šį savaitgalį? 

— Staigmena? - Ji noriai griebėsi šios minties. 

Diena buvo siaubinga. Rytojus irgi nebus geresnis, nes pasklis 
gandas apie jos sutriuškinimą. Visi tik apie tai ir kalbės. Elgeta 
Bama - ir tas jau žinojo, kai ji po pietų išėjo iš teismo rūmų. 

- Prasti popieriai, advokate, - tarė jis. - Kitą karą laimėsit. 

Pakelti jo nykščiai mažai tepaguodė. Tiesą sakant, jo skur- 
das Kendalę tik dar labiau prislėgė. 

Giliai širdyje ji žinojo padariusi viską, ką galėjo. Bet vis 
tiek pralaimėjimą išgyveno skausmingai. Pralaimėjusi ji vi- 
sada jausdavosi nuvylusi ja pasitikėjusius žmones: klientus, 
jų šeimas, savo senelę, net mirusius tėvus. 

Šiandienos pralaimėjimas kartus, bet visa tai jau praeityje. 
Iš Kruko bylos ji įgijo patirties ir dabar lauks kitos bylos. Dar 
labiau stengsis. Dar daugiau dirbs. Ji nusiteikusi laimėti. 

Kai grįžo ryžtas, nuotaika ėmė taisytis. Puikus poilsis sa- 
vaitgalį - štai ko jai reikėjo. 

— Ką judu suplanavote? - paklausė Kendalė. 

— Metas sakė, kad vis kurstai jį paimti tave į kokią nors 
mūsų išvyką. 

- Žodžio „kurstai“ nevartočiau, - nedrąsiai pratarė ji. 

— O kaip tau patinka žodžiai „graužti“, „zirzti , „kamuoti“? 

Ji žaismingai niuktelėjo Metui į pilvą, o tas perdėtai sude- 
javo iš skausmo. Patenkintas, kad šeimos harmonija grąžin- 
ta, Gibas atlaidžiai jiems šypsojosi. 

- Tai nori išgirsti ar ne? 

Kendalė surimtėjo. 

— Noriu. 

- Šį šeštadienį stos pilnatis. 

Ji jau įsivaizdavo vakarienę žvakių šviesoje kokiame jau- 
kiame svečių namelyje kalnuose ar plaukymą valtimi mėne- 
sienos nušviestame ežere. 

— Pilnatis lapkričio mėnesį gali reikšti tik viena, - tarė Me- 
tas, ir tokie žodžiai jos lūkesčius dar kilstelėjo. 

— Ką? - paklausė užgniaužusi kvapą. 

— Kiaulių skerstuves. 


Dvyliktas skyrius 


Ginas atvažiavo dar prieš auštant. Kendalė buvo išstumta 
į ledinį ryto orą. Kol visi trys žingsniavo prie Gibo pikapo, 
nuo jų kvapo kilo garų debesys. Įsėdusi vidun ji nusipurtė 
nuo šalčio ir pasikišo pirštinėtas rankas po pažastimis, kad 
nors kiek sušiltų. 

Metas apkabinęs prisitraukė ją arčiau. 

- Šalta? 

— Truputį. Bet tuojau sušilsiu. 

Juk pati prašėsi, juk norėjo irgi dalyvauti. Dabar nesi- 
skųs. 

— Prieš sušaldant mėsą oras turi būti vėsokas - tik tada 
kiaules galima darinėti, - paaiškino Gibas išvairuodamas pi- 
kapą iš keliuko. - Kitaip mėsa gali sugesti. 

— Suprantama. 

— Todėl skerstuvės tapo rudens tradicija. Mes visą vasarą 
penime kiaules kukurūzais. 

— Mes? 

— Ne patys, - paaiškino Metas. - Turime ūkininką, kuris 
savo ūkyje mums peni kiaules. 

— Aišku. 

— Tas kumpis, kurį valgėme vestuvių vakarą, buvo mūsų 
kiaulės, - išdidžiai pasigyrė Metas. 

Ji menkai šyptelėjo. 

— Nė nenutuokiau, kad valgau šeimos draugą. 

Juodu su Gibu nusijuokė. Tada Metas paklausė: 

— Negi manai, kad mėsa, kurios perki parduotuvėse, taip 
iš niekur atsiranda tose sandariai užlydytose pakuotėse? 

— Man taip manyti geriau. 

— Ar esi tikra, kad gimei ne mieste? 

Šis klausimas priminė jai Krukų žodžius, priminė Bilį Džo, 
kuris šiandien turėjo būti išvežtas į Kolumbiją. Vaikinas jau 
virto įžūliu triukšmadariu su nemažu lustu ant peties. Bi- 
lis Džo aiškiai davė suprasti, kad nesileis tiriamas. Kendalė 
nuogąstavo, kad pataisos kolonija tik padarys jam daugiau 
žalos. Ją apėmė bloga nuojauta. 

Metas dar tvirčiau prisiglaudė žmoną manydamas, kad 


drebulį jai sukėlė šaltis. 


Miško proskyna buvo tankiai suaugusiame miške ir ten buvo 
galima privažiuoti tik siauru duobėtu keliuku, išsukus iš pa- 
grindinio kelio. Kai jie atvyko, ten jau būriavosi keliasdešimt 
šeimų. 

Tvyrojo karnavalo nuotaika. Ledinis oras kvepėjo medžių 
dūmais, kurie kilo nuo kelių laužaviečių - ten didžiuliuose 
ketaus katiluose virė vanduo. 

Vaikai tarp medžių žaidė gaudynių. Paauglius traukė lai- 
kytis krūvoje, ir susibūrę prie užpakalinio pikapo borto jie 
šėlo ir triukšmavo. 

Išlipę iš Gibo mašinos Bernvudai buvo sutikti sveikinimo 
šūksniais. Kažkas pakišo Kendalei puodelį kavos. Ji patenkin- 
ta nugėrė gurkšnį ir jau norėjo dėkoti, bet pastebėjo karkasus. 

Visos kiaulės buvo pakabintos galva žemyn už prapjautų 
užpakalinių kojų sausgyslių, per kurias buvo perkištas plo- 
nas strypas. Strypai buvo įsprausti tarp dvišakų kuolų. 

Kiaulių buvo tiek daug, kad ji negalėjo nė suskaičiuoti, bet 
nepajėgė atitraukti akių nuo to groteskiško vaizdo. 

— Kendale. Brangioji. 

Akivaizdžiai susirūpinęs Metas paglostė jai skruostą ir 
atsuko jos veidą į save. Jis buvo užsimovęs juodas gumines 
pirštines - šios jos odai pasirodė šaltos ir svetimos. Negana 
to, jis buvo apsivilkęs kombinezoną, užsirišęs ilgą guminę 
prijuostę ir apsiavęs guminius batus iki kelių. 

Po jo kojomis žolės buvo likę nedaug. Net ir skurdūs augalai 
buvo ištrypti. O purvas, kaip ir jos vyro batai, panėšėjo į rūdis. 

Parodžiusi į dėmes Kendalė silpnu balsu pasiteiravo: 

— Čia kraujas? 

— Paprastai čia suvažiuojame išdoroti skerdenų. 

Ji sunkiai nurijo seiles. 

- Atrodai išblyškusi, Kendale. Ar gerai jautiesi? 

- Šiek tiek pykina. 

— Ar galiu tikėtis, kad tai rytinis pykinimas? 

— Deja, ne, - liūdnai atsakė ji. 

Jis nusivylė nė kiek ne mažiau už ją. Norėdamas kūdikio 
Metas žadėjo jai visokeriopą pagalbą: jei reikės, pasamdys 
namų šeimininkę ir auklę, nors Kendalė buvo tikra, kad kuo 
puikiausiai suderintų darbą su motinyste. 

Ji negėrė kontraceptinių tablečių, bet, dideliam jųdviejų 
nusivylimui, jos kūnas kaip Mėnulis toliau gyveno savo ciklu. 

Mintis apie Mėnulį grąžino ją į dabartį. 

— Nesitikėjau, kad jos atrodys tokios bejėgės... ir nuogos, - 
užsikirtusi pabaigė sakinį ir mostelėjo į karkasus. 

— Viskas prasideda ne nuo to, - paaiškino Metas sunkiai 
slėpdamas linksmumą. - Jos atvežamos čia ir pribaigiamos. 
Dažniausiai kulka į galvą. Praduriama kaklo vena, jos nu- 
kraujuoja. Tada oda nuplikoma verdančiu vandeniu ir nu- 
skutami šeriai. Visa tai užtrunka, todėl mes mokame, kad 
žmonės tai padarytų. Dažniausiai kalnų gyventojams. Už 
tai, kad atlieka nešvarų darbą, jie gauna kelis dolerius, šerius 
ir galvas. 

Kendalei pakirto kojas. 

— Galvas? 

— Kaimiečiai iš jų verda šaltieną. 

— Metai! 

Atsisukę juodu pamatė tarp dviejų karkasų stovintį Gibą. 
Apsirengęs panašiai kaip Metas, jis mojo ranka kviesdamas 
sūnų prieiti. 

- Ateinu, tėti. - Metas susirūpinęs pažvelgė į Kendalę. - 
Ar esi tikra, kad gerai jautiesi? 

— Taip, gerai. Tik anksčiau nebuvau mačiusi... 

— Kendale, tai ne taip baisu, kaip įsivaizduoji. Net ma- 
žiems vaikams patinka. 

— Ak, tai labai smagu. - Juodu su Gibu manė, kad irjai bus 
nepaprastai malonu. Kendalė nenorėjo pasirodyti nedėkin- 
ga. - Spėju, reikia šiek tiek laiko priprasti. 

— Metju! 

— Bėgu, tėti. 

Metas paskubomis ją pabučiavo ir nuskubėjo prie tėvo. 
Kad numaldytų šleikštulį, Kendalė kvėpavo pro burną. Giliai 
įkvėpdavo, tada lėtai iškvėpdavo. Oras čia retesnis nei mies- 
te. Jai reikia deguonies, štai ir viskas. 

Atsisukęs Metas dar kartą pažvelgė į ją. Kendalė įstengė 
apsimestinai linksmai pamojuoti ir šyptelėti, kad jį padrą- 
sintų. Ji žiūrėjo, kaip tėvas įduoda Metui ilgą peilį plačia 
geležte. Gibas prilaikė vieną karkasą, kad nejudėtų, o Me- 
tas pridėjo peilį kiaulei prie kaklo ir sukdamas visą ratą 
apie stuburą perrėžė raumenis ir kaklo audinius. Tada grą- 
žinęs peilį tėvui čiupo abiem rankomis už galvos ir įnirtin- 
gai pasuko. 

Kai galva atitrūko, Kendalė apalpo. 


sekė paskui prižiūrėtoją prie klauptų trečioje eilėje - ten ji, 
Metas ir Gibas sėdėdavo kiekvieną sekmadienio rytą. 

Vos atsisėdusi ji atsivertė programą ir apsimetė skaitanti, 
kad patausotų save ir nesigėdytų sugavusi pašaipius vyrų ir 
niekinamus moterų žvilgsnius. Nėra abejonės, jie visi mano, 
kad ji gležna kaip gėlelė. 

Kendalė norėjo jiems sušukti: „Anksčiau gyvenime nebu- 
vau nualpusi!“ 

Žinoma, ji tylėjo, bet negalėjo nuslėpti jaudulio nuo Meto. 
Pasilenkęs prie jos jis sušnibždėjo: 

— Atsipalaiduok, Kendale. 

— Negaliu. Visi žino, kas nutiko vakar ryte. 

Savo gėdai, sąmonę ji atgavo gulėdama Gibo pikape, aplink 
būriavosi žmonės, vieni plekšnojo per skruostus, kiti trynė 
riešus ir apkalbėjo jos gležnumą. 

— Nebūk paranojiška, - sudraudė Metas. - Net jeigu ir 
pasklido kalbos apie tai, kad nualpai, kas čia baisaus? 

— Jaučiuosi nepatogiai. 

— Nėra reikalo taip jaustis. Labai moteriška reakcija. Be to, 
davei man progą reabilituotis: įrodžiau sau, kad esu didvyris, 
nes nunešęs tave į pikapą šokinėjau aplink. - Jis nusišypso- 
jo. - Bejėgė atrodai labai žavi. 

Kendalė galėjo prieštarauti, kad būdvardis „žavi nesu- 
kelia pasitikėjimo valstybine gynėja, bet ginčytis neturėjo 
noro. Meilės kupinas Meto žvilgsnis priminė jai vestuvių 
dieną, ir ji pajuto kūnu srovenančią šilumą. Ji įsikibo jam į 
parankę ir tuo metu visi buvo pakviesti atsistoti. 

Sugiedoję giesmę, išklausę pranešimus ir paaukoję, pa- 
rapijiečiai pasiruošė klausyti pamokslo. Kendalė išsisukti 
nuo pamaldų mėgino ne tik dėl to, kad visi miestelyje žinojo 
apie jos vakarykštę gėdą. Nors Bernvudai jau daugybę metų 
buvo šios nepriklausomos protestantų bendruomenės na- 
riai, ji niekada nelaukdavo pamaldų, nes jai iš esmės nepa- 
tiko pastorius. 

Brolis Bobas Vaitekeris būdavo ganėtinai malonus ponas 
ir geras bei rūpestingas pastorius didelei parapijai, kol įlip- 

davo į sakyklą. Ten jis virsdavo apie pragaro ugnis ir sierą 
garsiai šaukiančiu pašėlusiu pamokslautoju. Bet ir tai ne itin 
jaudino Kendalę. Televizijos evangelistai liepsningais įspėji- 
mais apie nuodėmes žiūrovus buvo užgrūdinę. 

Kendalei nerimą kėlė pastoriaus nuolatos kartojamas 
kvietimas rūsčiai bausti. Jis taip dažnai cituodavo „akis už 
akį“, kad ji vis klausė savęs — gal tai vienintelė Biblijos ci- 
tata, kurią ganytojas moka atmintinai? Jis mažai ką galėjo 
pasakyti apie gailestingumą ir malonę, užtat labai daug apie 
kerštą ir atkirtį. Pastorius piešė Dievą kaip kraujo ištroškusį 
kerštautoją, o ne meilės ir atleidimo kūrėją. 

Nors Meto raginama ji čia atėjo, niekas negalėjo privers- 
ti jos klausytis. Kendalė visai nekreipė dėmesio į nuodėmes 
tulžingai pliekiantį brolį Bobą, panirusi į mintis apie visai 
kitus dalykus. 

Planuodama savaitę, Kendalė netikėtai sugavo moters 
žvilgsnį - ši sėdėjo kitoje pusėje viena eile toliau. Moteris 
buvo stulbinamai graži. Kendalė spėjo, kad šalia sėdi jos 
sutuoktinis, bet jis - tiesą sakant, kaip ir visi kiti - liko še- 
šėlyje. 

Moters grožis buvo netradicinis, bet ji tikrai traukė akį. 
Į viršų sušukuoti kaštoniniai plaukai garbanomis krito ant 
pečių. Akys, nosis ir burna buvo didelės, bet puikiai derėjo ir 
veidą darė gundantį, bet kartu ir niūrų. 

Kendalės dėmesį patraukė ne tik įspūdinga moters išvaiz- 
da, bet ir rūstus žvilgsnis, kurio ji nenuleido. Kad ją pama- 
tytų, Kendalė turėjo nepatogiai pasukti galvą. Atrodė, tarsi 
tą moterį būtų pamačiusi neatsitiktinai, tarsi ją būtų traukte 
pritraukusi magnetinė jos pikto žvilgsnio galia. 

Metas kumštelėjo jai. 

- Į ką žiūri? 

Ji greitai atsisuko. 

— Et, į nieką. 

Jis paėmė jos ranką ir per likusias pamaldas pralaikė. Ken- 
dalei magėjo atsisukti ir pažiūrėti, ar moteris vis dar tebe- 
spokso į ją, bet ji kažkodėl bijojo. 


„= 


Kai po palaiminimo jie šonine nava ėjo durų link, Kendalė 
pastebėjo moterį minioje. 

— Metai, kas ta moteris? - linktelėdama jos pusėn paklau- 
sė. - Ta, žalia suknele? 

- Sveikas, Metai. - Dar nespėjus jam prasižioti prisigre- 
tino mokyklų inspektorius ir juodu paspaudė vienas kitam 
ranką. Žvilgtelėjęs į Kendalę jis plačiai išsišiepė. - Ar šian- 
dien visi pusryčių valgė kumpio? - Ir švokšdamas nusikvato- 
jo. - Gal kurį vakarą šią savaitę ateitumėt vakarienės? Mudu 
su žmona kepsninėje iškeptume kiaulienos šonkauliukų. 

Metas su Gibu įspėjo - dar ilgus metus iš jos gali būti ne- 
gailestingai tyčiojamasi, kad apalpo per kiaulių skerstuves. 
Tokių dalykų čia niekas nebuvo matęs. 

Lauke bent pusė parapijiečių stabtelėjo paplepėti. Kenda- 
lę iš pasalų užklupo moteris, kurios dukra galvojo apie teisės 
universitetą. Jiedvi norėjo išgauti Kendalės nuomonę, ku- 
riame universitete mergaitei vertėtų studijuoti. Atsakinė- 
dama į jų klausimus Kendalė nepaleido iš akių moters žalia 
suknele. 

Dar ji pastebėjo, kaip Gibas su Metu sustojo prie būrelio 
vyrų, su kuriais ir ji buvo pažįstama. Jie nuo visų atsiskyrė. 
Gal parūkyti, nusprendė Kendalė pastebėjusi, kad keli prisi- 
degė cigaretes. 

— Nežinau, ar išgalėsime leisti ją į mokslus už valstijos 
ribų, - išklausiusi Kendalės patarimą pasakė moteris. - Ma- 
nyčiau, ji galėtų... 

- Atsiprašau, kad jus nutraukiu, - tarė Kendalė, - bet ar 
matote tą porą, štai, kitoje gatvės pusėje sėda į mašiną? Mo- 
teris vilki žalią suknelę. Ar pažįstate ją? 

Moteris ranka prisidengė akis nuo saulės ir pažvelgė į tą 
pusę, kur rodė Kendalė. 

- A, tai Linamai. - Ji niekinamai prunkštelėjo. - Jie pa- 
maldose lankosi ne nuolatos, nors turėtų. Jei klaustumėte 
manęs, sakyčiau - jie turėtų čia dalyvauti kiekvieną sekma- 
dienį. 

Kendalei paskalos nerūpėjo. Ji tik norėjo pasitikrinti, ar 
moters pavardė jai bus girdėta, bet ne, negirdėta. Vis dėlto 
jos žvilgsnis bylojo, kad ji laiko pyktį. Kodėl? 

— Atleiskite man dar kartą, - atsiprašė Kendalė. - Ar po- 
nia Linam netyčia nesusijusi su Krukais? 

— Dėl Dievo meilės, ne! Kodėl jums šovė tokia mintis? 

Laimė, kaip tik šią akimirką prie jos grįžo Metas. 

— Laba diena, ponia Gardner, sveika, Eime, - pasisveikino 
jis. - Ar jau eisim, mieloji? Tėtis užsakė priešpiečius užmies- 
čio klubo bare. Jei nepaskubėsime, baptistai užims visus ge- 
ruosius stalus. Tiesa, ponios? 

Nusišypsojęs moteriai su dukra nuginkluojančia šypsena 
Metas atsiprašė ir nusivedė Kendalę šalin. 

Einant aikštelės link Kendalė parodė į vyrų būrelį - Gibas 
kaip tik nuo jo atsiskyrė. 

— Panašu į aukščiausio lygio konferenciją. Kas čia vyksta? 

— Kodėl klausi? 

Ji paklausė nekaltu, net žaismingu tonu, todėl suglumo, 
kad Metas lyg ėmė gintis. 

- Šiaip sau. Tiesiog smalsu. 

Jis atsipalaidavo ir sudirgusią išraišką pakeitė šypsena. 

— Diakonai. Ryt vakare šaukiamas nepaprastasis diakonų 
susirinkimas bažnyčios biudžetui aptarti. 

— Aišku. 

- Tik nesiraukyk. 

— Nesiraukau. Tiesą sakant, turiu sutvarkyti daugybę po- 
pierių. Tad padirbėsiu, kol tavęs nebus. 

Pastaruoju metu ji labai stengėsi nesiskųsti, kad vakarais 
vyras išeina. Ojis savo ruožtu, jeigu prireikdavo išeiti, steng- 

davosi grįžti namo kuo anksčiau ir grįžęs būdavo ypač malo- 
nus, atsiprašinėdavo. 

Dėkodamas už supratimą, Metas ją pabučiavo. Jie vis dar 
glaustėsi, kai pasikišęs po pažastimi Bibliją prisiartino Gibas. 

— Jei ir toliau taip elgsitės, šerifas suims judu už nepadorų 
elgesį. 

Jis taip kalbėjo juokais - sėsdamas į užpakalinę sėdynę 
šypsojosi. 

— Važiuojam. Pamokslas užtruko ir man visą laiką gurgė 
pilvas. 

Metas sėdo prie vairo ir paleido variklį. 

— Tėti, gal girdėjai naujienų apie Bilį Džo Kruką? 

Kendalė akimirksniu sukluso. 

— Kokių naujienų? 

— Pakeliui į Kolumbiją įvyko nelaimingas atsitikimas, - at- 
sakė Gibas. 

Atsisukusi Kendalė pažvelgė į uošvį. 

— Nelaimingas atsitikimas? Koks atsitikimas? Ar jis sveikas? 

— Ne, Kendale. Deja, nesveikas. 


—— 


Grauždamas atšerpetojusią nagų odelę Liuteris pašnairavo į 
brolį dvynį. Henris į jo klausiamą žvilgsnį atsakė truktelėda- 
mas pečiais - tai rodė jo paties sąmyšį. 

Jie buvo įsitempę. Tiesiog prie ribos. Broliai nežinojo, 
kaip suprasti, kas dedasi. 

Jie nebuvo matę savo motinos tokios ramios ir tylios. To- 
kia ji buvo jau nuo vakar vakaro, kai sulaukė skambučio iš 
kalėjimo dėl Bilio Džo nelaimės. 

Ragelį pakėlė Henris. Jis klausėsi, ir sulig kiekvienu parei- 
gūno žodžiu jo pasibaisėjimas ir įsiūtis vis didėjo. 

— Ar galim jį pamatyti? 

— Kol kas ne, - buvo atsakyta. - Mes su jumis dar susi- 
sieksime. 

Padėjęs ragelį jis pasivadino Liuterį laukan ir papasakojo 
apie liūdną mažojo broliuko lemtį. Liuteris paleido visą tira- 
dą keiksmų, čiupęs kirvį giliai suvarė ašmenis į namo sieną ir 
tik tada ištarė žodžius, kurių Henris bijojo labiausiai: 

— Mes turim pasakyt mamai. 

Nors Liuteris sakė „mes“, Henris suprato - mintyse brolis 
turėjo „tu“. 

Nebuvo laiko paskambinti nė vienai iš seserų, kad šios 
praneštų. Jos gyveno per toli. Be to, būtų tik rėkavusios, 
triukšmavusios ir niekuo nepadėjusios tokioje padėtyje. 

Jis vyriausias - jis šeimos vyras. Atsakomybė gula ant jo 
pečių. Taigi juodu su Liuteriu sunkiu žingsniu įslinko vidun 
ir pranešė blogą naujieną mamai. 

Bet ji reagavo visai kitaip, nei jie tikėjosi. Nepradėjo siau- 
tėti, nerėkė, necypė ir nesvaidė daiktų. Ji net neišmetė bur- 
nelės - nė vienos. Tik susmuko į supamąjį krėslą ir įsižiū- 
rėjo pro langą - tokia rami ir prasėdėjo beveik dvidešimt 
keturias valandas. 

Mama tarsi suakmenėjo - dėl to Henris nebesitvėrė. Jau 
geriau ji būtų sriūbavusi, nei sėdėjusi čia kaip kelmas - nie- 
kas nejudėjo, tik akys mirksėjo. Jis net troško, kad jai užeitų 
įtūžis - bent turėjo patirties, kaip su tuo tvarkytis. 

Prieš valandą paskambinę pareigūnai pranešė, kad penktą 
valandą jie galės pamatyti Bilį Džo. Iki to laiko jis bus paruoš- 
tas, sakė jie. Dėl to Henris suko galvą. Jam reikėjo pamatyti 
broliuką, bet jis negalėjo palikti mamos vienos. O Liuteris su 
ja pasilikti atsisakė. 

— Vienui vienas? - perklausė Liuteris plonu, baimės kupi- 
nu balsu, kai Henris pasiūlė jam likti su mama. - Ne, velniai 
griebtų! Šitaip sėdėdama ir pro langą spoksodama ji mane 
gąsdina. Jai turbūt galvoj pasimaišė, štai ką aš manau. Varž- 
teliai atsisuko. Na jau ne, vienas su ja neliksiu. 

Henris niekaip nerado sprendimo, o laikas vis bėgo. Jei 
neatvažiuos, kada liepė pareigūnai, gali nebepamatyti Bilio 
Džo prieš... 

— Henri! 

Širdis vos neiššoko iš krūtinės. 

— Aš čia, mama! 

Einant per kambarį prie supamojo krėslo jam linko keliai. 
Kai prisiartino, jos žvilgsnis buvo sutelktas, todėl jis galėjo 
tvirtai pasakyti - Liuteris klydo. Mama iš proto neišsikraustė. 

— Tavo tėvas kape apsivers, jeigu viską taip ir paliksim. 

— Teisingai, po velniais. - Su palengvėjimo išraiška veide 
ir Liuteris atsiklaupė prie jos krėslo. - Najau ne. Nesulauks. 
Mes šito taip nepaliksim. 

Atsivėdėjusi ji trenkė jam per galvą. 

— Man galvoj nepasimaišė. Kad daugiau negirdėčiau tavęs 
taip kalbant. | 

Bespalvės Liuterio akys prisipildė ašarų. Jis pasitrynė 
ausį, kurioje greičiausiai skambės ir kitais metais. 

— Ne, mama. Norėjau pasakyti, taip, mama. 

—- Oką mes darysim, mama? - paklausė Henris. 

Kai mama išdėstė planą, Henris suprato - štai ką ji veikė 
visą laiką spoksodama pro langą. 


Truliktas skyrius 


— Širaniai kvepia kava. 

Kendalė buvo taip paskendusi mintyse, kad nė negirdėjo, 
kaip Džonas įslinko į virtuvę. Išgirdusi jo balsą atsisuko. Ap- 
sirengęs, bet nesiskutęs jis stovėjo tarpduryje pasirėmęs ra- 
mentais. Nors susitaršęs, atrodė pailsėjęs. Veidas buvo šiek 
tiek atgavęs spalvą, o ratilai apie akis pastebimai pašviesėję. 

- Labas rytas. - Ji nervingai nusišluostė delnus į šortų sė- 
dynę. - Jau ketinau eiti tavęs žiūrėti. Kaip jautiesi? 

— Geriau. Nors dar ne puikiai. 

— Tikiuosi, Kevinas tavęs neišbudino. 

— Ne. Jis miega tame kampuotame daikte. 

- Aptvarėlyje. Sėskis. Paruošiu tau pusryčius. - Ji įpylė 
jam puodelį kavos. - Ko norėtum? Blynų? Kiaušinių? Pran- 
cūziško skrebučio? Gaminu viską, išskyrus vaflius. 

— Kodėl tu nusiteikusi prieš vaflius? 

— Neturime vaflių keptuvės. 

— A. Iš kur gavome maisto? Gal fėjos naktį sunešė? 

- Šįryt buvau apsipirkti. 

Atrodė, jis nustebo. 

— Negirdėjau, kaip išėjai. 

- Ir neturėjai girdėti. 

— Ar toli artimiausias miestelis? 

— Nelabai. 

— Gal netyčia pagalvojai apie laikraštį? 

— Guli ant žurnalų staliuko svetainėje. 

— Ačiū. 

Ji paruošė tai, ko jis prašė - kiaušinienės su rūkyta šoni- 
ne. Džonas greitai ir švariai išvalgė lėkštę, paliko tik vieną 
šoninės griežinėlį. 

— Gal nori? 

— Neprisimeni - nevalgau kiaulienos. 

— Laikaisi to prasimanymo? 

— Nieko aš neprasimanau. 

— O man atrodo, kad prasimanai. Tik kol kas nežinau ką. 
Kodėl šįryt nepabėgai, jei turėjai progą? 

Kodėl nepabėgo? Šis klausimas nedavė jai ramybės nuo 
tada, kai grįžo. Kendalė ketino su aušra pabėgti visiems lai- 
kams. Bet kuo toliau važiavo, tuo kaltesnė jautėsi. 

Ji prisiminė visus tuos kartus, kai jis naktį dejavo. Džonas 
vos ne vos paėjo, ir smegenų sukrėtimas kėlė nerimą. Net 
gyvūno, taip sužaloto, ji nebūtų palikusi. Juk dabar negali jo 
mesti, jeigu nemetė avarijos vietoje. 

Tas atsakomybės jausmas kėlė jai apmaudą. Tai buvo rim- 
tas kliuvinys jos planams įgyvendinti. Vis dėlto Kendalė su- 
prato - jausis supančiota tol, kol jo sveikata pasitaisys ir jis 
taps savarankiškesnis. 

Dar kilo mintis, kad čia ji bus saugesnė nei kelyje. Tąryt 
važiuodama į miestelį jautėsi silpna, pažeidžiama. Jeigu pa- 
bėgtų, kur trauktų? Nebuvo numačiusi jokios vietos - galvo- 
jo tik apie bėgimą. Iki šiol jai sekėsi. Kol Džonas visam jos 
planui nekelia tikro pavojaus, kam mėginti laimę ir išvykti 
anksčiau, nei būtina? 

Dar jai atrodė, kad šie argumentai radosi iš meilės šiam 
namui. Čia ji jautėsi saugi ir iš tiesų nenorėjo išvažiuoti. 

— Pažadu, kad nepaliksiu tavęs tokios būklės, - tarė ji. 

— Nori pasakyti, paliksi, kai tik mano būklė pagerės? 


— Neprimetinėk man savo žodžių. 

— Na, kalbi vien tik aptakiai, todėl mėginu užpildyti spragas. 

— Spragos pačios užsipildys, kai tavo protas bus tam pasi- 
rengęs. Gydytojas iškėlė hipotezę, kad tavo atmintis blokuo- 
jama iš pasąmonės. Pats nenori prisiminti. 

į akis. 

- Aris teisus, Kendale? 

Tai buvo pirmas kartas, kai Džonas pavadino ją vardu. Iš- 
girdusi savo vardą iš jo lūpų, Kendalė neteko drąsos - aki- 
mirką pametė minties giją. 

— Ar jis teisus? - pakartojo išsiblaškiusi. - Tik tu gali atsa- 
kyti į šį klausimą. 

- Jeigu nieko neprisimenu, kaip man žinoti, ką pasirinkau 
ištrinti iš atminties? - Nusikeikęs sukišo pirštus į plaukus. 
Siūles buvo pamiršęs ir nekantriu judesiu jas užkliudė. - Ai! 

- Atsargiai! Nagi, leisk man pažiūrėti. - Kendalė priėjusi 
iš šono nustūmė jo rankas. Atlupusi marlinį tvarstį apžiūrė- 
jo žaizdą. - Infekcijos požymių nėra. Siūlės nepaliestos. Kiek 
matau, nepakenkta. 

— Pradeda niežėti, - suirzęs pasiskundė jis. 

— Vadinasi, gyja. 

— Turbūt. 

Ji tebestovėjo šalia jo. Jis pakėlė akis. 

— Iš kur gavai pinigų maistui? 

— Sakiau tau, aš... 

- Užsidirbai. Žinau. Ką darydama? 

Ji dvejojo sverdama, kokie argumentai „prieš“ ir „už“, ga- 
liausiai nusprendė, kad jis neatlyš, kol ji neprisipažins. 

— Esu advokatė. 

Jis kimiai nusikvatojo. 

— Meluoji vis įmantriau. 

— Dirbu valstybine gynėja. - Jis vis dar žiūrėjo nepati- 
kliai. - Tai tiesa, - patikino ji. 

— Papasakok man daugiau. 

— Ką nori sužinoti? 

— Ar buvai gera advokatė? Lažinuosi, kad gera. Taip pui- 
kiai meluoji. 

Ji nusišypsojo. 

— Taip sakė ir Rikė Sju. 

— Kas ji tokia? 

— Mano geriausia draugė. 

- Hmm. - Jis išsiblaškęs žiaumojo paskutinį šoninės grie- 
žinėlį. - Tai kokia buvai valstybinė gynėja? 

Ji mėgino laimėti laiko - įsipylė puodelį kavos ir tik tada 
įsitaisė ant kėdės prieš jį kitapus stalo. 

— Manau, pakankamai gera. Geresnė nei privaloma. Ver- 
ta aukščiausio įvertinimo bent už pastangas. Norėjau būti 
gera, - pasakojo ji. - Mane pasamdę žmonės manė gero- 
kai rizikuojantys imdami į tokią vietą moterį. Taigi turė- 
jau daug ką įrodinėti. Apskritai mano laimėtų ir pralaimėtų 
bylų santykis visai neblogas. Juk aišku, kad ne visas bylas 
laimėjau. 

Jis rodė klausantis ir taip skatino kalbėti toliau. 

— Vienas pralaimėjimas buvo itin skaudus. Iš pirmo žvilgsnio 
byla buvo niekuo neypatinga, bet baigėsi... gana siaubingai. 

— Kas nutiko? 

— Patariau šešiolikmečiam berniukui pripažinti kaltę, - jis 
buvo apsivogęs parduotuvėje, - ir atsiduoti teismo malo- 
nei. Kadangi tai buvo pirmas jo nusikaltimas, tikėjausi, kad 
teisėjas bus atlaidus. Bet jis pasinaudojo tuo berniuku, kad 
mane pažemintų. 

Menkai tekaitaliodama toną ji atpasakojo, kas vyko teisme. 

— Juk šioje istorijoje yra post scriptum? 

— Važiuojant į Kolumbiją įvyko baisi nelaimė. Mat vaikinas 
buvo surakintas antrankiais, sustojus pailsėti jo antrankiai 
už kažko užkliuvo ir ranka... - Ji nutilo ir sunkiai nurijo. - 
Jo dešinė ranka buvo nutraukta nuo peties tikrąja ta žodžio 
prasme, tarsi jis būtų ketvirčiuotas. Bilis Džo gavo šoką, vos 

mirtinai nenukraujavo. Vaiko gyvybę pavyko išgelbėti, bet 
jis taip ir neatsigavo - nei fiziškai, nei psichologiškai. 

Tą rytą, kai Kendalė išgirdo apie nelaimingą atsitikimą, 
ją apėmė baimė, kaltės jausmas ir įniršis. Visa tai jai iki šiol 
nedavė ramybės. Žinoma, Bilis Džo buvo ne angelas. Bet ne- 
laimė sunaikino visas galimybes, kad jis kada nors taps įsta- 
tymus gerbiančiu, dirbančiu visuomenės nariu. Suluošintas, 
kartėlio graužiamas jis visą pasaulį kaltins dėl savo nelaimių. 
O ypač kaltins savo valstybinę gynėją. 

Bent jau jo šeima tai tikrai kaltins. 

— Baisus nutikimas, - pasakė jis. Sėdėjo tyliai, duodamas 
jai laiko prisiminti tą trikdantį įvykį ir jo padarinius. 

Ar gera mintis toliau apie tai kalbėti? Ar ne per daug ji 
atsiveria? Bet taip gera išlieti būgštavimus, kuriuos ji slėpė 
daugybę mėnesių. 

- Šiuo klausimu turiu savų minčių, - tarė ji. 

— Kokių? 

— Tai buvo visai ne nelaimingas atsitikimas. 

- Įdomu. - Jis palinko į priekį. - Ar bandei ką sužinoti? 

— Tuo metu man tas nešovė galvon. 

— O vaikino parodymus gavai? 

— Mėginau gauti. Nuvažiavau į ligoninę jo aplankyti, bet 
man buvo pasakyta, kad jis sveiksta ir negali priiminėti lan- 
kytojų. 

— Ar tai tau nesukėlė įtarimo? 

— Turėjo sukelti, bet tuo metu man tai atrodė suprantama. 
Kelias savaites jo būklė buvo kritiška. O paskui neprašiusi 
gavau įvykio ataskaitą. Joje buvo smulkiai aprašyta, kas at- 
sitiko. Viskas rodėsi oficialu ir tvarkinga. Tik gerokai vėliau 
man toptelėjo, kad nelaimingas atsitikimas buvo suorgani- 
zuotas. Bilis Džo - planuota auka. 

Kendalė persibraukė pirštais per plaukus. Kaskart prisi- 
minusi savo naivumą susinervindavo. 

- Kai supratau, kad Bilis Džo neatsitiktinai tapo auka, jau 
buvo per vėlu ką nors daryti. Aš jau buvau... - vos per daug 
neprasitarusi, Kendalė nutilo. 

— Kąjau buvai? 

— Nieko. 

— Ką? 

— Regis, girdėjau Keviną verkiant. 

Ji pašoko ant kojų. 

— Taip lengvai neišsisuksi. Jis neverkia. Sėskis. 

— Aš ne šuo. Pagal komandas netupiu. 

— Kodėl nenori pabaigti pasakojimo? 

— Nes aš... aš... 

— Kas yra, Kendale? Nuo ko bėgi? Nuo manęs? 

— Ne, - šiurkščiu balsu atsakė ji. 

— Niekada neprisipažinsi, bet iš tos ligoninės ketinai pa- 
sprukti be manęs. Jei nebūčiau tavęs užklupęs, būtum din- 
gusi, išnešusi kudašių nežinia kur. Nesivargink prieštarauda- 
ma, nes žinau, kad esu teisus. O tada atveži mane į tokią vie- 
tą, kur nėra telefono, televizoriaus, nėra nė veikiančio radijo. 
Tiesa, - pabrėžė jis, kai ji išsidavė nustebusi. - Išbandžiau tą, 
kurį paslėpei sieninėje spintoje. Ar tyčia jį sugadinai? 

- Žinojau, kad jis neveikia, todėl ir įkišau spinton. 

Akivaizdu - jis netikėjo. 

— Mes neturime ryšio su išoriniu pasauliu. Čia netoliese 
negyvena jokie kaimynai, bent jau nė vieno nemačiau. Tu 
sąmoningai mus izoliavai. Kažko man nepasakai. Nepasakai 
man daugybės dalykų: apie mano praeitį, savo praeitį, mūsų 
santuoką. Jeigu tokios esama. 

Pasirėmęs į stalą jis atsistojo. 

— Skęstu sumaišty, o tu esi vienintelis mano saitas su gy- 
venimu, kurį gyvenau iki avarijos. Padėk man. Apšviesk, ko! 
neišsikrausčiau iš proto. Papasakok man, ką noriu žinoti. 
Prašau. 

Ji taip suspaudė kėdės atkaltę, kad net krumpliai pabalo. 

— Gerai, ką nori žinoti? 

— Pirma, ką darau, kad tave užknisu? 

— O kas sako, kad esu užknista? 

— Visai nesunku padaryti išvadą. Kai tik randi būdą neti- 
kėtai, bet patogiai apdumti man akis, visada juo pasinaudoji 
ir tau beveik pavyksta išsisukti. Antra, tvirtini, kad mudu 
susituokę, bet ženklai, kuriuos matau, aiškiai rodo ką kita. 
Kodėl taip tvirtini? 

— Kokie ženklai? 

— Mačiau tave nuogą. Liečiau tave nuogą. Bet kai būname 
arti, man nekyla joks jausmas... kad mes pažįstami. 

— Kodėl taip sakai? 

— Nes aš per daug jaudinuosi. 

Ji neramiai perkėlė svorį ant kitos kojos. 

— Gal tik taip atrodo. Gal dėl to, kad neprisimeni mūsų ar- 
tumo. 

— O kaip tada paaiškinsi savo elgesį? 

Žvilgtelėjusi į savo pabalusius krumplius ji nieko neatsa- 
kė. Negalėjo. 

Jis kalbėjo toliau: 

— Gulėjai šalia manęs visą naktį, bet stengeisi prie manęs 
nesiliesti, net netyčia. Gana ilgai nesudėjau bluosto ir nenu- 
rimau, kol supratau - vengi odos sąlyčio. 

— Visai ne. Juk pasibučiavome linkėdami labos nakties. 

- Aš tave pabučiavau, tu manęs ne. Ir esu visiškai tikras, 
kad anksčiau nebuvau tavęs bučiavęs. 

— Kaip gali būti tikras? 

— Nes neprisimenu to. 

Ji tyliai nusijuokė. 

— Vadinasi, mano bučiniai nėra nepamirštami. 

— Vargu. Greičiau priešingai. 

Išgirdusi tylų gergždžiantį jo balsą Kendalė turėjo pakel- 
ti akis ir jų žvilgsniai susitiko. Jos veidas iškaito, tarsi nuo 

grobuoniško jo žvilgsnio sklistų karštis. Nesugalvojusi, kaip 
protingai atsikirsti, ir neradusi jokio tvirto argumento, Ken- 
dalė išmintingai nusprendė tylėti. 

Po akimirkos jis vėl grįžo prie to paties: 

— Na, tik darykime prielaidą, kad mes susituokę. Ar avari- 
jos metu buvome išsiskyrę? 

— Niekada to nesakiau. 

— Ir nereikėjo. Kodėl mus ištiko krizė? Ar nuolatos prie- 
kaištavau tau, kad sieki karjeros? 

— Nieko panašaus. 

— Ar mudu tikome į porą? 

— Sutarėme gerai. 

— Ar ginčijomės dėl kūdikio? Man vis šmėsčioja atmintyje 
barniai dėl vaikų. 

Kendalės atsakymas buvo neapgalvotas. 

- Šit kaip? - nustebo ji. 

— Ar aš norėjau kūdikio? 

- Žinoma. 

Jis trynėsi kaktą - atrodė suglumęs, susirūpinęs. 

— Man taip neatrodo. 

— Taip kalbėti siaubinga! 

— Esu žiauriai atviras. 

Jis tylomis meldė jos teisingų paaiškinimų, bet Kendalė 
gindamasi išlaikė šaltą veidą. 

— Ar mes barėmės dėl pinigų? 

- Ne. 

— Dėl sekso? 

Ji nukreipė akis į šalį ir papurtė galvą. 

— Dėl sekso, - tarė jis, dėl jos reakcijos padaręs savo išvadas. 

— Šiuo požiūriu tarp mūsų nieko blogo nebuvo. 

— Tai prieik arčiau. 

— Kam? 

— Eikš, - tyliai, bet tvirtai pakartojo komandą Džonas. 

Jei nepaklus, jos užsispyrimą jis klaidingai palaikys bailu- 
mu. Nors iš dalies tai ir būtų buvusi tiesa, Kendalė negalėjo 
leisti jam suprasti, kad bijo. Todėl apėjusi apie stalą sustojo 
tiesiai priešais jį. 

— Ar čia testas? 

— Tam tikra prasme, - atsakė jis. 

Jis suėmė krūtį ir šiltai spustelėjo. Kendalė aiktelėjo. 

— Susimovei, - sušnibždėjo jis. 

Kaip ir vakar vakare, kai Džonas ją palietė, Kendalei buvo 
sunku atsilaikyti, nors žinojo privalanti - antraip jam atro- 
dys dar nepatikimesnė. 

— Tiesiog praėjo daug laiko, štai ir viskas. 

— Kiek? 

Jis delnu švelniai trynė jai spenelį. 

— Nuo tada, kai gimė Kevinas. 

— Tada nieko nuostabaus. 

— Kas nieko nuostabaus? 

Kai liemeniu glustelėjo prie jos, pasidarė aišku, ką jis tu- 
rėjo galvoje. Nuleidęs galvą perbraukė lūpomis jai per bur- 
ną - Kendalei ėmė dilgčioti visame kūne. Tada jis tikrai ją 
pabučiavo - jo burna buvo judri, atvira ir saldi. Įkišo liežuvį 
jai į burną. 

Pritrūkusi kvapo Kendalė atšlijo nuo jo. 

— Aš negaliu. 

— Kodėl negali? 

Jo lūpos nuslydo jos kaklu. 

- Aš pritvinkau. 

— Pritvinkai? 

— Maitinu krūtimi. - Atplėšusi jo rankas ji kelis žingsnius 
žengė atatupsta ir droviai perbraukė sau per drėgnas, dre- 
bančias lūpas, kaklą. Paskui jos ranka nuslydo per šlapias 
dėmes ant marškinėlių. - Tokiomis aplinkybėmis neturėtu- 
me... nieko daryti. 

— Kodėl gi? 

— Tai gana keblu. 

— Kodėl? 

— Nes amnezija mus pavertė svetimais. 

- Jųk tvirtini, kad mes susituokę. 

— Taip ir yra. 

— Kad turime kūdikį. 

— Taip. 

— Bet mes beveik svetimi? Paaiškink, Kendale. O kad pa- 
aiškintum... - Jis įkišo ranką į užpakalinę šortų kišenę ir 
kažką ištraukė. - Nagi. 

Staigiu judesiu jis tiesiai į ją nukreipė pistoletą. 


Koturioliktas skyrius 


— [|. vardu Kendalė Bernvud. 

Padėjusi portfelį ant stalo ji ištiesė dešinę ranką moteriai, 
kuri viena sėdėjo kvotų kambaryje. Jos plaukai nežvilgėjo 
kaip anksčiau. Egzotišką veidą darkė patinimai ir mėlynės. 
Vis dėlto Kendalė iš karto atpažino tą, kurią tik kartą matė 
bažnyčioje. 

- Žinau, kas jūs. Aš - Lotė Linam. 

Ji akivaizdžiai be jokio entuziazmo paspaudė Kendalei ran- 
ką. Kendalė atkreipė dėmesį, kad moters delnas sausas, o ne 
suprakaitavęs iš susijaudinimo, balsas lygus, žvilgsnis ramus. 
Tokiomis aplinkybėmis buvo galima tikėtis daugiau jausmų. 

Kaip neseniai vyrą nužudžiusi žmona ji atrodė stebėtinai 
santūri. 

— Ponia Linam, gal galėčiau jums ko nors parūpinti? 

— Galėtumėt mane iš čia ištraukti. 

— Tada iš karto prie reikalo. Ką sakėte pareigūnams, kurie 
jus suėmė? 

— Nieko. 

— Svarbu, kad žinočiau viską, ką kalbėjote policijos arešti- 
nėje, net ir pačius nereikšmingiausius dalykus. 

— Nieko jiems nepasakojau, tik pasakiau, kad Čarlis mane 
sumušė ir išprievartavo ir kad prieš pasakodama apie jo mir- 
ties aplinkybes noriu advokato. 

- Gerai. Labai gerai. 

— Dažnai žiūriu televizorių, - kreivai šyptelėjo ji. 

— Kelintą valandą jūs buvote suimta? 

— Apie ketvirtą ryto. 

— Kada jus apžiūrėjo gydytojas? 

— Jie iš karto atvežė mane čia. 

Kendalė pasižiūrėjo į laikroduką. Beveik septynios. 

- Jūs tokios būklės prasėdėjote čia tris valandas? Ar jums 
skauda? 

- Šiek tiek peršti. Bet galiu kentėti. 

— Užtat aš negaliu. - Kendalė triukšmingai atitraukė kėdę, 
perėjo per kambarį ir piktai atplėšusi duris kreipėsi į sėdin- 
čius operatyvinėje patalpoje. - Mano klientei reikalinga me- 
dicinos pagalba. Kas mus nuveš į ligoninę? 

Kendalė sėdėjo užpakalinėje patrulio mašinos sėdynėje 
su ponia Linam ir ši visą neilgą kelionę tylėjo. Ligoninėje jai 
buvo atliktas lytinių organų tyrimas. Buvo paruošti išžagi- 
nimo duomenys, tarp jų ir ponios Linam kūno nuotraukos. 
Kendalei buvo pažadėta, kad kai tik policijos departamentas 
gaus tyrimo išvadas, jai bus atsiųsta ataskaitos kopija. 

Nors sumušimai ponios Linam veide atrodė bjauriai, gydy- 
tojas patikino, kad jie tik paviršiniai ir netruks užgyti. Įdrės- 
kimai ant pečių, krūtų ir šlaunų buvo suvilgyti antiseptiku. 
Kai jos grįžo, Kendalės reikalavimu prieš formalią apklausą 
jos klientei buvo leista nusiprausti duše ir papusryčiauti. 

— Paskambinkite, kai būsite pasirengęs ją apklausti, - tarė 
Kendalė bylą tiriančiam pareigūnui. - Lauksiu savo kabinete. 

Prieš išeidama ji raminamai spustelėjo poniai Linam ranką. 


——28> 


Po dviejų valandų jos grįžo į kvotų kambarį. Lotės Linam 


- wo ee 


praustas - ir nekaltas, pastebėjo Kendalė. Moteris vilkėjo 

pilkai gelsvą kalėjimo aprangą, buvo įsispyrusi į pigias dirb- 
tinės odos šlepetes. 

— Čarl... hm, aukos kūne... rastos trijų kulkų kiaurymės, - 
tarė Kendalei policijos detektyvas. - Jau turime nusikaltimo 
vietos nuotraukas. Ne itin gražios. 

— Gal galėčiau pamatyti? 

Jis padavė jai rudo popieriaus segtuvą. Kaip ir įspėjo, spal- 
votose nuotraukose ryškiai raudonavo kraujas. 

— Viena kulka perėjo jam per kaklą. Kita buvo iššauta į 
kaktą, apytiksliai čia. - Pareigūnas bakstelėdamas į galvą pa- 
rodė apytikrę vietą. - Trečia švariai įėjo pro skruostą ir išėjo 
kitoje pusėje pro smilkinį. Šaudyta iš arti. Šįryt apie pusę 
keturių. Jis mirė iš karto savo lovoje. 

Kendalės akys nukrypo į Lotę, kuri sėdėjo tvirtai sugniau- 
žusi rankas skreite. Iš jos veido nebuvo galima nieko išskai- 
tyti. Kendalė iš karto sumetė, kaip stojiška laikysena padėtų 
jai teisme. 

Ji padėkojo policijos pareigūnui už informaciją. 

— Ar koroneris jau surašė autopsijos ataskaitą? 

— Pradėjo šiandien iš ryto. Iki dienos pabaigos žadėjo pa- 
rengti. 

— Norėčiau gauti jos kopiją iš karto, kai tik ji bus pateikta. 

— Žinoma. Bet ataskaita tik patvirtins viską, ką jums pa- 
sakojau. 

Kendalė apie tai nesileido į kalbas. Ji uždavė paprastą 
klausimą: 

— Kodėl mano klientė buvo suimta dėl žmogžudystės? 

Pareigūno padėjėjas, kuris iki tol atsirėmęs į sieną ir su- 
kryžiavęs kojas krapštuku rakinėjosi dantis, nusikvatojo. Jis 
mostu parodė į pistoletą ant stalo. Ginklas buvo maišelyje su 
priklijuota etikete. 

— Štai čia nusikaltimo įrankis. Jis gulėjo šalia lovos, kurio- 
je Čarliui buvo peršauta galva. Mes jau patikrinome pirštų 

atspaudus, be to, jai ant rankų aptikta parako pėdsakų. Įtiki- 
mesnių įrodymų jau negalima gauti. 

— Jau negalima? - maloniai perklausė Kendalė. 

Įsiterpė kitas pareigūnas: 

— Kai mes atvažiavome į jų namus, Lotė rami kaip belgas 
sėdėjo prie virtuvės stalo ir gurkšnojo neskiestą viskį. 

— Numanau, kad ponia Linam patyrė šoką, todėl išprie- 
vartauta turėjo teisę išgerti. 

- Išprievartauta! Čarlis buvo jos vyras. Jie jau daugybę 
metų buvo vyras ir žmona, - nenusileido pareigūno padėjė- 
jas. - Aiškių aiškiausia žmogžudystė. Akivaizdu, kas įvyko. 

— Akivaizdu? 

Kendalės intonacija paskatino pareigūną leistis į spėliones. 

- Čarlis grįžo namo girtas. Tas nelabai patiko Lotei. Gal 
ji jam papriekaištavo, tai jis ją gerokai apkūlė. Nesakau, kad 
viskas taip ir buvo, - greitai pridūrė jis. - Šiaip ar taip, Lotė 
supyko, todėl nušovė jį miegantį. 

- Ar surinkote liudytojų parodymus? - pasiteiravo Ken- 
dalė. 

- Liudytojų? 

— Tų, kurie ten buvo ir matė, kas atsitiko, - nekaltu veidu 
paaiškino ji. - Ar kaimynai gali pateikti neginčijamų įrody- 
mų, kad toks barnis įvyko? Ar kas nors gali paliudyti, kad po- 
nia Linam supyko ant vyro ir nušovė jį pistoletu, kurį, beje, 
iki šios nakties galėjo bet kada netyčia palaikyti rankose? 

Pareigūnai susižvalgė. 

— Ten jokių kaimynų nėra, - niūriai pripažino vienas. - Jų 
namas stovi atokiai užmiestyje. 

-— Aišku. Tad niekas negirdėjo barnio, kurį jūs įtariat kilus. 
Nėra ir žmogžudystės liudytojo? 

Pareigūnas numetė dantų krapštuką ant grindų ir atsi- 
traukė nuo sienos. 

-— Bet ir prievartavimo liudytojo nėra. 

Kendalė jiems padėkojo ir paprašė palikti ją vieną su 
kliente. Kai policininkai išėjo, Lotė pirmą kartą prabilo: 

— Viskas vyko beveik taip, kaip jie sakė. 

Nors Kendalė ir nusivylė, neparodė prarandanti drąsą. 

— Remiantis tais fiziniais įkalčiais, kuriuos jie jau surinko, 
beveik nekyla abejonių, kad jums bus pateikti kaltinimai dėl 
žmogžudystės. Kad ir kokius reveransus išdarinėjau prieš 
policininkus, mudvi žinome, kad nuspaudėte gaiduką to 
ginklo, kuriuo buvo nušautas jūsų vyras. Jūs nesate nekal- 
ta - tai faktas. Bet ar kalta - tai dar klausimas. Tad mano 
darbas - ištirti ir pateikti jūsų su Čarliu gyvenimo aplinky- 
bes, galinčias sušvelninti jūsų kaltę. Prieš eidama į teismą 
jūsų ginti, apie jus ir jūsų santuoką turiu sužinoti daugiau, 
nei šiaip turėčiau žinoti. Teismo salė - vieta, kur nereikėtų 
stebinti jus ginančio advokato. Todėl iš anksto atsiprašau, 
kad kišiu nosį į reikalus, kurie turėtų būti asmeniniai. Tai 
nemaloni, bet būtina mano darbo dalis. 

Buvo akivaizdu, kad tokio kišimosi Lotė nenori, bet link- 
telėdama davė ženklą Kendalei kalbėti toliau. 

Kendalė pradėjo nuo biografijos faktų. Ji sužinojo, kad 
Lotė gimė Prospere, šeimoje buvo jauniausia iš penkių vaikų. 
Tėvai jau mirę, o broliai ir seserys išsibarstę. Baigusi moky- 
klą metus studijavo koledže, paskui pradėjo dirbti draudimo 
bendrovėje sekretore. 

Čarlis Linamas važinėjo pardavinėdamas prekes - biuro 
reikmenis. 

- Jis paskambino į draudimo bendrovę, - pasakojo ji Ken- 
dalei. - Pradėjo flirtuoti, kvietė mane kur nors nueiti. Iš pra- 
džių atsisakinėjau, bet galiausiai sutikau ir nuo tada mudu 
susitikdavome, kai tik jis atvažiuodavo į miestelį. Taip pama- 
žu viskas ir prasidėjo. 

Susituokę juodu pragyveno septynerius metus. Vaikų ne- 
turėjo. 

- Negaliu turėti vaikų. Paauglystėje sirgau apendicito už- 
degimu, po jo kilo infekcija ir likau nevaisinga. 

Gyvenimas Lotei Linam didelio pasitenkinimo neteikė. 
Kuo daugiau ji pasakojo, tuo labiau Kendalė ją užjautė, bet 
vis primindavo sau turinti išlaikyti profesinį objektyvumą. 
Ji labai troško padėti šiai moteriai, kuri buvo priversta žūt- 
būt gintis nuo nuolat priekabiaujančio vyro. 

Kendalė atsivertė bloknotą. 

— Kol prausėtės ir pusryčiavote, parinkau šiokių tokių 
duomenų. Per pastaruosius trejus metus septynis kartus 
kvietėte į namus policiją. - Ji pakėlė akis. - Tiesa? | 

- Jeigu taip sakote. Jau pamečiau skaičių. 

— Du kartus po tokių iškvietimų buvote paguldyta į ligoni- 
nę. Kartą dėl kelių sulaužytų šonkaulių. Kitąkart dėl nude- 
gintos nugaros. Kokių būta nudegimų, ponia Linam? 

- Jis paženklino mane įkaitintomis plaukų žnyplėmis, - 
nepaprastai ramiai paaiškino ji. - Regis, man pasisekė. Jis 
mėgino... sukišti jas man į vidų. Sakė norįs, kad kartą ir vi- 
siems laikams priklausyčiau jam. 

Kendalė vėl turėjo sukaupti dėmesį į faktus ir nerodyti 
gailesčio. 

— Beprotiškai pavydus. Pavydėjo visiems kelnėtiems. Ne- 
galėjau niekur eiti, nieko daryti - nuolat mane kaltino, kad 
vilioju kitus vyrus. Norėjo, kad atrodyčiau graži, bet kai tik 
pasipuošdavau, jis supykdavo, jei kitas vyras bent pažvelg- 
davo į mane. O prisigėręs mane mušdavo. 

— Ar kada nors grasino atimti jums gyvybę? 

— Net nesuskaičiuočiau, kiek kartų. 

— Norėčiau, kad prisimintumėte konkrečius atvejus, o 
ypač tokius, kai ir kas nors kitas girdėjo grasinimus nužudy- 
ti. Ar jūs apie jo smurtą kam nors pasakojote? Pastoriui? Gal 
sutuoktinių psichologui? - Lotė tik papurtė galvą. - Būtų ge- 
rai, jei kas nors galėtų patvirtinti, kaip jūs bijojote, kad per 

pykčio priepuolį vyras tikrai jus nužudys. Ar su niekuo apie 
tai nesikalbėjote? 

Ji padvejojo. 

— Su niekuo. 

- Gerai. Ponia Linam, kas nutiko šiąnakt? 

- Čarlio nebuvo kelias dienas. Grįžo pavargęs ir suirzęs, 
todėl iš karto pradėjo gerti. Netrukus pasigėrė. Pasiutęs su- 
maitojo mano pagamintą vakarienę. Taškė maistą į sieną. 
Daužė indus. 

— Ar policija tai matė? 

— Ne. Aš sutvarkiau. 

Blogai. Įsiūčio priepuolio įrodymas būtų tikrai pravertęs — 
jeigu būtų pavykę įrodyti, kad įsiūtis apėmė būtent Čarlį. 

— Pasakokite toliau, - paragino Kendalė. 

- Jis apvertė namus aukštyn kojomis ir išėjo kelioms va- 
landoms. Grįžo dar girtesnis ir piktesnis. Atsisakiau su juo 
mylėtis, tai štai ką jis man padarė, - pasakė rodydama į su- 
muštą veidą. - Maniau, jei moteris atsisako santykiauti, pa- 
gal įstatymus tai laikoma išprievartavimu. 

- Taip ir yra. Šiąnakt jūs pakankamai aiškiai pasakėte, kad 
nenorite su juo sekso, ar teisingai supratau? 

Ji linktelėjo. 

— Bet jis mane privertė. Prispaudė prie lovos ir laikė ranką 
ant gerklės. Nutraukęs kelnaites išprievartavo. Man skaudė- 
jo. Jis tyčia darė skaudžiai. 

- Ligoninėje jums buvo išvalytos panagės. Ar tyrėjai ten 
ras odos audinių likučių - įrodymų, kad grūmėtės? 

— Turėtų rasti. Priešinausi kaip pasiutusi katė. Baigęs jis 
pasilenkė virš manęs. Išvadino visokiais bjauriais žodžiais ir 
grasino nužudyti. 

— Kokiais žodžiais? 

— Jis iš spintelės stalčiaus ištraukė pistoletą, įkišo vamz- 
dį man tarp dantų ir pasakė, kad ištaškys man prakeiktas 


Liudytoja + 153 


smegenis. Gal tada ir būtų mane nušovęs, jei nebūtų išsijun- 
gęs. Dar ilgai taip gulėjau - buvau tokia pavargusi ir išsigan- 
dusi, man taip skaudėjo, kad negalėjau pajudėti. Žinojau, 
kad esu saugi, kol jis miega. Bet kas bus, kai atsibus? Štai 
tada ir nusprendžiau jį nušauti, kol jis manęs nenužudė. - 
Žiūrėdama Kendalei tiesiai į akis ji prisipažino: - Pakėliau 
pistoletą ir šoviau jam į galvą tris kartus - kaip jie ir sakė. 
Ir nė kiek dėl to nesigailiu. Anksčiau ar vėliau jis būtų mane 
nužudęs. Nors mano gyvenime ir nėra kuo pasigirti, mirti 
nenorėjau. 


—180 


Grįžusi į biurą Kendalė stebėjo lietaus lašus, kurie kaip me- 
taliniai rutuliukai vagojo lango stiklą. 

- Šiurpu, - sumurmėjo ji. 

Tąryt, kai atėjo į teismo rūmus, Bama išpranašavo lietų. 

- Prieš temstant lis, - išmintingai linguodamas galvą pa- 
sakė elgeta. 

Kendalė nepatikliai žvilgtelėjo į giedrą dangų virš galvos. 

— Nematau jokių debesų, Bama. Ar esi tikras? 

— Audra prieš saulėlydį. Atminkit mano žodžius. 

Jis buvo teisus. Perkūnija griaudėjo tolimuose kalnuose, 
kurie skendėjo žemuose debesyse ir rūke. Truktelėjusi pe- 
čiais dėl keistos nuojautos, Kendalė atsakė į telefono žinutes 
ir peržiūrėjo paštą. 

Tarp ryte atsiųstų laiškų buvo dar vienas Krukų laiškas — 
smerkiantis ją, su daugybe rašybos klaidų ir paslėptų grasi- 
nimų. Nuo Bilio Džo nelaimės atėjo jau penktas toks laiškas, 
bet ir tai dar ne viskas. Kai Biliui Džo buvo nuplėšta ranka, 
po kelių dienų Kendalė gavo siuntinį su negyva žiurke. 

Žinia apie siuntinį pasklido po teismo rūmus žaibo grei- 
čiu. Galiausiai ji pasiekė ir laikraščio redakciją vos už dviejų 
kvartalų nuo teismo. Netrukus jos kabinete jau stovėjo Me- 
tas ir reikalavo patvirtinti, kad išgirstos kalbos - tiesa. 

Kai Kendalė parodė vyrui dvokiantį įkaltį, jis ketino suor- 
ganizuoti linčiuotojų būrį susidoroti su broliais ir visais tu- 
rinčiais Krukų pavardę. Gibas, kuris taip pat girdėjo kalbas, 
pritarė Meto planui. 

Kendalė tikino juos, kad nieko nereikia nedaryti. 

- Jie nusiminę dėl Bilio Džo. Iš dalies užjaučiu juos. 

— Užjauti?! Juk dėl to snargliuoto vagiūkščio padarei vis- 
ką, ką galėjai! - šaukė Metas. 

— Imtis tokios bauginimo taktikos - įžūlu net tokiems pa- 
dugnėms kaip Krukai, - pritarė Gibas. - Jie nusikaltėliai, to- 
dėl reikėtų su jais kartą visiems laikams susitvarkyti. 

- Jie atsilikę žmonės, - pripažino Kendalė juos ramindama. 

Metas suniurzgėjo: 

— Įspėjau tas baltąsias šiukšles, kad jeigu tave nuskriaus... 

— Jie manęs nenuskriaudė. Atsakydami tuo pačiu nusilei- 
sime iki jų lygio. Prašau jūsų, Metai, Gibai, nesikarščiuokit. 
Galų gale tai man pridarys daugiau žalos nei Krukų grasini- 
mai. Turiu reaguoti profesionaliai - tikiu, kad privalau ne- 
kreipti dėmesio. 

Ji juos šiaip taip suvaldė ir išgavo pažadą, kad jie nesiims 
atsakomųjų veiksmų. Įvertinusi jų pykčio mastą Kendalė 
išmintingai nutylėjo gavusi ir daugiau Krukų laiškų. Ji pa- 
aiškino Metui, kad jos automobilio priekinis stiklas išdužo, 
kai greitkelyje nuo vilkiko atšoko akmuo. Iš tiesų ji aptiko iš- 
daužtą automobilio stiklą vakare po darbo. Prie stiklą išdau- 
žusio akmens buvo pridėtas prastai surašytas grasinimas. 

Kadangi vėliau šie daiktai galės tapti daiktiniais įrody- 
mais, ji nieko neišmetė ir saugojo rakinamoje dokumentų 
spintoje. Ir naujausią laišką įdėjusi į segtuvą Kendalė sutelkė 
dėmesį į Lotę Linam. Nėra abejonės, kad ši byla dar keletą 
mėnesių bus pagrindinis darbas. 

Kaip ir tikėjosi, kiek po pietų Kendalė sulaukė prokuroro 
Dabnio Gorno. Jis pokalbį pradėjo atvirai: 

— Na, regis, čia kilo šioks toks sujudimas. 

- Ak šit kaip? - nekaltai paklausė Kendalė. - Ar gavome 
žadėtąjį liftą? Senasis jau toks iškleręs, kad visada lipu laip- 
tais. 

Jis sukikeno įvertindamas jos humoro jausmą. 

— Toks kvailas pokštas, ponia Bernvud, su manim neiš- 
degs. Gavote karštą bylą. 

- Tiesa. Man patinka suleisti dantis į tokią bjaurastį kaip 
užpuolimas, sumušimas ir prievartavimas. 

— O kaip žmogžudystė? 

- Žmogžudystė? - nustebusi perklausė ji. - Ar mes kalba- 
me apie tą pačią bylą? 

- Lotės Linam. 

- Jūs vadinate tai žmogžudyste? Trūksta žodžių. 

— Jūs matėte tas pačias įkalčių ataskaitas kaip ir aš. 

— Vadinasi, negalėjote nematyti ligoninėje padarytų po- 
nios Linam nuotraukų? Arba išrašų iš jos ligos istorijos, kai ji 
anksčiau gulėjo ligoninėje, arba policijos raportų apie smur- 
tinius barnius Linamų namuose? 

- Visa tai tik pagrindžia mano prielaidą dėl iš anksto su- 
planuotos žmogžudystės, - atkirto jis. - Lotė tam turėjo 
daugybę priežasčių ir pakankamai laiko viskam apgalvoti. 
Jai bus pateikti kaltinimai dėl tyčinės iš anksto suplanuotos 
žmogžudystės. Jūs tikitės netyčinės žmogžudystės? Ką jūs. 
Jūsų klientė vakar kelias valandas svarstė, kol galiausiai nu- 
sprendė Čarlį nušauti. 

— To įrodyti neįmanoma, Dabni, ir jūs tai žinote. Kad ir 
šią minutę galiu sugalvoti šimtus būdų, kaip sukelti pagrįstų 
abejonių. 

— Gerai, advokate, liaukimės kalbėti užuolankomis, - va- 
landėlę pasvarstęs pasiūlė jis. - Čarlis Linamas nėra užuo- 
jautos verta auka. Visi žinojo, kad jis per daug gerdavo, o 
paskui reguliariai talžydavo Lotę. Gal sutaupykime mokes- 
čių mokėtojų pinigų ir daugybę savo laiko? 

— Tai koks jūsų pasiūlymas? - nutraukė jį Kendalė. 

— Raginkite Lotę pripažinti kaltę dėl netyčinės žmogžu- 
dystės. Greičiausiai ji gaus dvidešimties metų bausmę, o at- 
sėdės kokius aštuonerius. 

- Ačiū jums, bet ne. Mano klientė nekalta. 

— Nekalta?! - Atėjo jo eilė stebėtis. - Ketinate įrodinėti, 
kad ji nekalta? 

— Kaip tik tai ir ketinu daryti. 

- Ir koks jūsų argumentas - nepakaltinama? 

- Lotė Linam yra puikios psichinės sveikatos. Ji žinojo, ką 
turi padaryti, kad išgelbėtų savo gyvybę. Nors tai buvo des- 
peratiškas poelgis, akivaizdu, kad vyrą ji nužudė gindamasi. 


Penkioliktas skyrius 


— De Peperdainai. 

- Aš čia, - atsiliepė jis. 

Jaunas, dar visai nepatyręs agentas įbėgo į virtuvėlę. Pe- 
perdainas atitraukė akis nuo Kendalės Bernvud namų ūkio 
sąskaitų, kurias peržiūrinėjo pasiskleidęs ant stalo. 

— Ką nors radot? 

- Taip, pone. Štai ką radome miegamajame. Jis buvo pri- 
klijuotas prie apatinės rašomojo stalo stalčiaus pusės. 

Peperdainas paėmė iš susijaudinusio agento popierių 
pluoštą ir pradėjo skaityti. Jo pavaldinys, toks įsiaudrinęs, 
kad nenustygo vietoje, žingsniavo mažoje erdvėje tarp stalo 
ir viryklės. 

- Sakyčiau, tas reikalas su dvasininku... su tuo Bobu Vai- 
tekeriu... ypač įdomus, - surizikavo jis. - Ar mes žinojome, 
kad jis nebaigė seminarijos, tiesą sakant, net buvo iš jos iš- 
prašytas, nes jo įsitikinimai ne itin atitiko normas? 

— Ne, - sausai pripažino Peperdainas. 

— O ponia Bernvud žinojo. Ji laikė savo pareiga sužinoti. 
Viskas pagrįsta dokumentais. 

— Hmm. Mūsų ponia Bernvud turėjo nepaprastai daug 
darbo. 

- Yra ir Prospero prokuroro dosjė. Skirtumas tik tas, kad 
Pietų Karolinoje jie vadinami juriskonsultais. Ar jau skaitėte? 

- Trumpai nupasakok. 

— Gornui Luizianoje buvo atimtas advokato laipsnis. Tada 
jis persikraustė į Pietų Karoliną. Po kelerių metų buvo iš- 
rinktas Prospero prokuroru. Švelniai tariant, įtartina. Bet 
dar daugiau medžiagos surinkta apie teisėją. Ir bankininkus, 
mokyklos vadovus, juristus. Jeigu juos visus vadintume ben- 
druomenės atrama, tai ji pasikasė po pačiais jos pamatais ir 
atidengė tokį įtrūkį, pro kurį lengvai įvažiuotų didžiausias 
vilkikas. Ir viskas sudėta štai čia. 

Peperdainas negalėjo atsistebėti, kad žmogus atliko di- 
desnį tiriamąjį darbą nei visas departamentas. 

— Tokiam tyrimui reikėjo ne tik daugybės laiko, - nuspren- 
dė kitas agentas, - bet ir sumanumo. 

- O, sumanumo jai netrūksta, - sutiko Peperdainas. - Ji 
slidi kaip žaltys. 

— Jau prabėgo bemaž dvi savaitės, kai jie dingo iš ligoni- 
nės, ojų pėdsako - nė ženklo. 

— Pats prisimenu, kiek laiko prabėgo, - atšovė Peperdainas. 

Jis pašoko ant kojų ir vos neapvertė mažyčio virtuvinio 
staliuko. Jo tono išsigandę pavaldiniai išskuodė iš virtuvės 
murmėdami apie tolesnes paieškas miegamajame. 

Peperdainas pasuko prie kriauklės. Virš jos ant palangės 
nepaisydama vandens stygiaus gležna gebenė karžygiškai 
kovojo dėl išlikimo. Ji augo keraminiame vazone, išmargin- 
tame saulėgrąžomis. Virtuvės užuolaidų virvelių mazgai taip 
pat buvo panašūs į saulėgrąžas. Peperdainas pagavo save vie- 
ną čiupinėjantį ir kreivai besišypsantį. 

„Jie priklauso pagrobėjai“, - priminė sau ir skubiai ati- 
traukė ranką. 

Bent jau ne žudikei. Kai po avarijos Džordžijoje buvo iš- 
trauktas lavonas, autopsija parodė, kad auka mirė dėl smū- 
gio įvykus susidūrimui. Ponia Bernvud nepaliko jos nuskęs- 
ti. Tad ji ne žudikė. Bent jau kol kas. 

Peperdainas žvelgė pro langą permąstydamas, kas nese- 
niai paaiškėjo apie ponią Bernvud ir Pietų Karolinos žmo- 
nes, su kuriais jai teko turėti reikalų. Kuo daugiau jis žinojo, 
tuo mažiau suprato. Atsakius į klausimą iškart kildavo ki- 
tas - dar sudėtingesnis ir dar labiau bauginantis. Kuo ilgiau 
ieškoma bėglių, tuo labiau šąla jų pėdsakai. 

Patyliukais nusikeikęs jis trinktelėjo kumščiu į palangę. 

— Kur esi, moterie? Ir ką padarei jam? 

Suskambo sieninis telefonas. Peperdainas apsidairė ir 
įsmeigė akis į aparatą. Šis suskambo antrą kartą. Labai maža 
tikimybė, kad kažkas skambina Kendalei Bernvud ir tas as- 
muo parodys jiems, kur jos ieškoti. Jei vis dėlto taip būtų, 
nevalia jo nubaidyti. 

Peperdainas įsitempęs pakėlė ragelį ir atsargiai ištarė 
„klausau“. 

— Pone Peperdainai? 

— Klausau jūsų, - nurimęs atsakė jis. 

— Kalba Rolinsas, pone. Mes kai ką aptikome. 

Atpažinus vieno iš Stivensvilyje likusių agentų pavardę, 
Peperdainui paširdžiuose kažkas suplazdėjo. 

— Klausau. 

— Radome žmogų, kuris sakosi pardavęs automobilį Ken- 
dalei Bernvud. Jis atpažino ją iš nuotraukos. 

— Tikrai atpažino? 

— Jokių abejonių. 

— Tai kur, velniai griebtų, jis iki šiol buvo? 

— Lankė anūkus Floridoje. Jis ten nebuvo buvęs, todėl nu- 
sipirko bilietą į Majamį už pinigus, kuriuos ponia Bernvud 
sumokėjo jam už mašiną. 

— Mokėjo grynaisiais? 

- Jis taip tvirtina. 

Prastos naujienos. Ji vėl nepaliko popierinių pėdsakų. Na, 
vilties, kad ji tokia nerūpestinga, buvo mažai, bet tikėtis vi- 
sada galima. 

— Kai ieškodami ėjome per visus namus, jo nebuvo, - pri- 
dūrė agentas. - Žmogus tik vakar grįžo, pats taip sakė, išgir- 
do vietines žinias ir laikraštyje pamatė jos nuotrauką. Per- 
skaitęs straipsnį paskambino mums. 

— Surinkite visą informaciją apie tą automobilį. 

- Jau surinkome, pone. 

— Puiku. Sekite jį. Aš jau važiuoju. 


Šošioliktas skyrius 


ILciaykis juos! Negaliu to pakęsti. Nutildykit jų verksmą, nutil- 
dykit jų verksmą, nutildykit. O Viešpatie, o Dieve! Ne! 

Jis budo nuo savo riksmo. Pašokęs atsisėdo ir persigandęs 
apsidairė. Nejučiomis pagraibė ginklo, kurį slėpė po čiužiniu. 

— Jo ten nėra. - Tai buvo Kendalės balsas. Jis girdėjo ją, 
bet nematė. - Paėmiau ir paslėpiau ten, kur šįkart nerasi. 

Džonas papurtė galvą, kad praskaidrėtų, ir ėmė žvilgsniu 
ieškoti kambaryje Kendalės - galiausiai pastebėjo ją susiran- 
giusią prie lovos krašto. 

— Kas nutiko? Ką veiki ant grindų? 

- Čia nusileidau iš lovos, kai man trenkei. Sapnavai koš- 
marą, mėginau tave prižadinti, bet gavau smūgį į petį. 

— Ar susižeidei? 

— Ne, - atsakė ji ir atsistojo. 

Širdis daužėsi kaip pašėlusi, jis buvo šlapias nuo prakaito. 
Nusilpęs ir netekęs nuovokos pakėlė sužeistos kojos kelį ir 
priglaudė prie jo kaktą. 

— Turbūt kažkas baisaus? - spėjo ji. - Ar ką nors prisimeni? 

Pakėlęs galvą pažvelgė į ją. 

— Laimė, ne. Bet velnioniškai nusigandau. 

— Tu kiaurai permirkęs. Atnešiu kuo nusišluostyti. 

Kol ji vaikščiojo, jis atsikėlė ir nuėjęs prie lango atsisėdo 
ant kėdės. Pakėlęs užuolaidą nusivylė, kai pamatė, kad diena 

vis dar dulkėta ir rami - lygiai tokia pat kaip tada, kai jis pa- 
sidavė mieguistumui ir užsnūdo. Po smarkaus lietaus, kuris 
pylė prieš dvi savaites, prasidėjo kitas užkeikimas - sausra. 
Karštis alino. 

Per nuogą petį pažvelgęs į sujauktus, prakaitu permirku- 
sius patalus, pratarė į kambarį įėjusiai Kendalei: 

— Atsiprašau dėl šito. 

- Jokios bėdos - patalynę pakeisiu. - Ji kiek padvejojo. - 
Tai ne pirmas kartas, kai sapnuoji košmarus. 

— Ne pirmas? 

— Ne, bet šis buvo blogiausias. Ar dabar geriau jautiesi? 

Paėmęs limonado stiklinę, kurią ji atnešė ant padėklo, 
jis dėkingai linktelėjo. Ranka drebėjo. Nurijęs kelis didelius 
gurkšnius, priglaudė šaltą stiklinę prie kaktos. 

Jis apstulbo pajutęs, kad prie nugaros prigludo vėsus au- 
deklas. Paprastai Kendalė stengdavosi išvengti prisilietimų. 

O dabar ji braukė audeklu jam per pečius, nugarą, šonus, 
per visą stuburą iki juosmens, kur kaupėsi prakaitas. Švel- 
nus audeklas atrodė maloniai vėsus, ramino. Jos prisilieti- 
mai buvo lengvi. 

Tai jam priminė jos elgesį su kūdikiu. Ką besakyti, motina 
ji tikrai puiki. Švelni. Pasiaukojanti. Rūpestinga. Mylinti. Ken- 
dalė tuo vaidmeniu mėgavosi. Žiūrėdama į kūdikį ji lengvai, 
nuoširdžiai šypsodavosi ir dėl to nušvisdavo visas jos veidas. 

Jis sekė, ypač kai ji nepastebėdavo, kaip ji rūpinasi vai- 
keliu. Būdavo akimirkų, kai jis kone pavydėdavo mažyliui. 
Žinoma, savo kūdikystės nebeprisiminė, bet negalėjo nė įsi- 
vaizduoti, kad jis būtų buvęs taip popinamas. Džonas abejo- 
jo, ar kada nors jį - vaiką ar suaugusį - kas nors taip mylėjo. 

Dar jam buvo smalsu, ar jis pajėgtų mylėti kitą žmogų to- 
kia pasiaukojama, nesavanaudiška meile. Buvo neramu dėl 
minties, kad nepajėgtų. 

— Geriau? 

Ji susuko audeklą į kompresą ir uždėjo jam ant sprando. 

- Taip. Ačiū. - Jis nevalingai ištiesė ranką už galvos ir del- 
nu prispaudė jos plaštaką. Palaikė kompresą ant sprando 
kelias akimirkas, o jos ranka taip ir gulėjo tarp jo delno ir 
audeklo. - Daug geriau. 

- Gerai. 

Galiausiai jis nuleido ranką, o ji atitraukė savąją. Tada jis 
tuo pačiu audeklu nusišluostė krūtinę ir pilvą - netikėtai 
Džonas panoro, kad pilvas būtų kietesnis, tvirtesnis ir jau- 
nesnis. Kai pastebėjo, kad Kendalė į jį žiūri, greitai nusuko 
akis į šalį. 

Jie abu prašneko vienu metu. 

— Aš atnešiau... 

— Kam visa tai? 

- Luktelėk, - tarė ji atsakydama į jo klausimą. - Atgauk 
kvapą. 

Ji prisėdo ant lovos krašto ir droviai sukryžiavo rankas 
skreite. Ji kasdien mūvėjo šortus, tad kojos įdegė. Jam atro- 
dė, kad skuta jas kaskart prausdamasi, nes jos visada atrodė 
glotnios it šilkas. Jos atrodė glotnios. Iš patirties nežinojo, 
nes nuo to rytmečio, kai ją pabučiavo, daugiau jos nelietė. 
Dėl jam dar nesuvokiamų priežasčių Kendalė nustatė tvarką 
„šalin rankas“. O jis mėgino save įtikinti, kad toks tabu jam 
priimtinas. Jeigu ji nori - puiku. 

Bet iš tiesų nieko puikaus. Džonas kentėjo nuo geismo, 
kuris jau artėjo prie ribos. Gyventi su ja kaip jos vyrui, bet 
elgtis kaip pašaliečiui kasdien darėsi vis sunkiau. Jis atplėšė 
akis nuo jos kojų ir mažų, siaurų pėdų. 

„Kas ši moteris? Nuo ko ji bėga? - spėliojo Džonas. Ji ti- 
krai bėgo. Kendalė galėjo tai neigti iki Paskutinio teismo die- 
nos, bet jis tikrai žinojo - kažkas už keturių šio namo sienų 
kėlė jai siaubą. Ji kasnakt po kelis kartus atsikeldavo, pirštų 
galais nutipendavo prie lango ir apžvelgdavo kiemą. Kodėl? 
Per naktinius jos patruliavimus jis apsimesdavo miegąs, 
nors puikiai viską jautė. Todėl jam nedavė ramybės mintis, 
kad nežino, kodėl ji budi. 

Kartais ta nežinia varydavo iš proto. Kodėl ji jam neatsi- 
veria ir neleidžia padėti? Džonas terado vieną paaiškinimą - 
jis pats yra dalis jos bėdos. Tokia galimybė jį baugino, bet 
Kendalė galėtų viską išsklaidyti keliais tiesiais, atvirais atsa- 
kymais. Maža vilties. Džonas jau dvi ilgas savaites miegojo 
šalia, bet jos pasitikėjimo dar neįgijo. 

Nors jis jau žinojo, kaip ši moteris kvėpuoja per miegus, 
vis dėlto ji jam tebebuvo mįslė. Net užrištomis akimis būtų 
pažinęs jos kvapą ar balsą, bet ji jam nepriklausė. Dėl to ga- 
lėjo lažintis net iš gyvybės. 

— Kaip radai pistoleto slėptuvę? - paklausė jis. 

— Juk žmogus su ramentais nedaug teturi slėptuvių. 

Pirmą rytmetį šiame name, kol ji sukiojosi po virtuvę, 
apieškodamas jos daiktus Džonas vaiko sauskelnių krepšyje 
rado pistoletą - tokioje vietoje mažiausiai tikėtina rasti mir- 
tį nešantį ginklą. Tai tik dar kartą patvirtino - ji visą laiką į 
akis melavo. Ir padėtis nebuvo tokia nekalta, kaip Kendalė 
norėjo nušviesti. 

Žinoma, ji labai susikrimto pamačiusi jį su ginklu. Kaltino 
jį šniukštinėjus, lindus į ne savo daiktus - jis tai pripažino, 
bet kai ji pareikalavo grąžinti pistoletą, jis nusikvatojo į akis. 

Vis dėlto Kendalė juokėsi paskutinė - mat šovinius buvo 
paslėpusi ne sauskelnių krepšyje, o kitoje vietoje. Ginklas 
jam nedavė naudos. Vis dėlto turėdamas jį savo žinioje Džo- 
nas įgavo apgaulingą jėgos pojūtį. Be to, pistoletas teikė keis- 
tą patogumą. Ginklo svoris rankoje buvo tarsi pažįstamas ir 
jaudinamai įprastas. Jam nekilo jokių sunkumų juo naudo- 
tis. Nors pistolete nebuvo kulkų, jis iš kažkur žinojo, kaip jis 
užtaisomas, kaip juo šaudoma; ir nors ginklą gerbė, baimės 
nejuto. Kadangi su ginklu jautėsi taip gerai, jam vis nedavė 
ramybės klausimas, kodėl taip yra. Džonas mėgino prisimin- 
ti, ar šaudė, kur naudojosi ginklu, bet atmintis vis dar jo ne- 
paisė. Rankoje laikomas pistoletas tarsi kvietė žvilgtelėti į 
praeitį, todėl jis didžiai pyko jo netekęs. 

— Aš jį susirasiu, - tarė jis. 

- Šįkart tai jau ne. 

— Ieškosiu, kol rasiu. 

— Nerasi. 

— Kieno jis? 

— Mano. 

— Kendale, maitinančios motinos retai nešiojasi pistole- 
tus. Ką su juo darai? Ar grobdama mane kam nors grasinai 
ginklu? Ar laikai mane tikėdamasi išpirkos? 

Ji tik nusijuokė iš tokios minties. 

— Kiek manai esąs vertas? Tau atrodo, kad esi turtingas? 

Jis kiek pagalvojo, paskui tik papurtė galvą. 

— Ne. 

— Prisimeni - juk pats norėjai keliauti su manimi? Aš ta- 
vęs iš ligoninės prieš tavo valią negrobiau. 

Tiesa. Negrobė. Pagrobimo ir išpirkos versija subyrėjo į 
šipulius. 

— Ar ginklą ir mašinos raktelį paslėpei toje pačioje vietoje? 

— Kodėl ieškojai mašinos raktelio? 

— Okamjį slepi? 

- Jei tą raktelį pateikčiau tau ant sidabrinio padėklo, ką 
su juo darytum? - pasiteiravo ji. - Kaire koja vairuoti nega- 
lėtum. 

— Pamėginčiau. 

— Ar paliktum mudu su Kevinu čia likimo valiai? 

Jis pabrėžtinai atsakė „taip . 

— Juk ir tu pirmai progai pasitaikius ketini mane palikti. 

— Ką gi, bet prieš išeidama turiu kai ką padaryti, - sarkas- 
tiškai atsakė ji. - Kai viską baigsiu, būsiu patenkinta. 

Atsistojusi paėmė padėklą nuo naktinio stalelio. Jis įtariai 
nužvelgė plastikinį butelį su įtrinamu alkoholiu, žirklutes ir 
pincetą. 

— Ką baigsi? 

— Ketinu ištraukti tau siūlus. 

— Nė velnio. 

— Juokų darbas. 

— Lengva tau kalbėti. Juk tai ne tavo siūlės. Kodėl negalė- 
tume nueiti pas gydytoją? 

Ji suvilgė marlės gabaliuką alkoholiu. 

— Nėra reikalo. Reikia tik suspausti ir ištraukti. Esu mačiu- 
si, kaip tai daroma. 

— O aš esu matęs atvirą širdies operaciją. Bet tai nereiškia, 
kad ir aš galiu operuoti. 

— Kada gi tu matei atvirą širdies operaciją? 

— Kalbėjau perkeltine prasme. - Jis mostelėjo į padėklą. - 
Trauk tuos daiktus nuo manęs tolyn. Nė nesvajok, kad prisi- 
artinsi prie manęs su tomis žirklėmis. Iš kur žinau, kad neį- 
smeigsi man jų į kaklo arteriją? 

- Jeigu būčiau norėjusi, būčiau jau seniai įsmeigusi tau 
miegančiam. 

Jos žodžiuose būta tiesos. Pasprukti nuo jo norėjo, bet žu- 
dyti nė nemanė - bent jau jam taip atrodė. 

— Nustok elgtis kaip vaikas ir nuleisk galvą. 

Kendalė prisiartino, bet jis sugriebė jai už rankų. 

— Ar tikrai žinai, ką darai? 

- Pasitikėk manimi. 

— Nėužką. 

Ji pavartė akis. 

- Čia vos kelios paviršinės siūlės. Diduma siūlų liko po 
oda, jie dabar jau ištirpę. 

- Iš kur tiek daug žinai? 

- Gydytojas sakė. - Ji pažvelgė į jį - išraiška buvo nuošir- 
di. - Neskaudės. Pažadu. Žaizda užgijo. 

Tai buvo tiesa. Jau kelios dienos jam nebemaudė susiūtų 
vietų, praėjo ir galvos skausmai. Jis jau galėjo trinkti galvą. 
Žaizdelės neteko pirmykščio jautrumo - aplink siūles susi- 
darė apskritos dėmelės. Pradėjo ataugti plaukai, dygus plo- 
tas ant galvos baisiai niežėjo. 

Jis nenoriai paleido jos rankas. 

— Gerai. Bet jei suskaustų... 

— Aš liausiuosi. 

Pridėjusi ranką jam prie skruosto ji palenkė galvą, patapš- 
nojo per susiūtą randą alkoholiu sumirkyta marle. 

— Sėdėk ramiai, - sumurmėjo padėjusi marlę ir imdama 
manikiūro žirklutes. 

Ji buvo švelni. Jei nebūtų girdėjęs čeksinčių metalinių žir- 
klių, nė nebūtų jutęs, kaip ji kerpa pirmą siūlę. Žinoma, jo 
dėmesį blaškė kiti, daug galingesni nei skausmas dirgikliai: 
jos kvėpavimas į plaukus, į kojas besitrinanti šlaunis, vilio- 
jančios krūtys arti veido. 

Gal nereikėjo versti jos prisipažinti? Tuo metu tai atrodė 
gera mintis, paprastas būdas patikrinti jos santuokos versiją. 
Bet dabar jį apėmė baimė, kad tai buvusi taktinė klaida, kuri 
jį išgąsdino labiau nei ją. Nes pastebėjęs iš naktinių marški- 
nių ir palaidinės išlendantį tarpelį tarp krūtų mintyse jau 
regėjo vaizdą - naktinė poliucija. 

— Ar gerai jautiesi? 

— Aha, žinoma. 

— Skauda koją? 

- Ne. 

— Tai kas yra? 

— Nieko. 

— Tada liaukis sukinėtis. Negalėsiu ištraukti, jei nesėdėsi 
ramiai. 

— Greičiau baik, gerai? - piktai suburbėjo jis. 

Padėjusi ant padėklo žirklutes ji paėmė pincetą. 

- Gali pajusti nestiprų... 

— Ai! 

— Trūktelėjimą. 

- Ai! 

Ji žengė atatupsta ir įsispręsdama ištempė marškinėlius 
ant krūtų - šios dar labiau išryškėjo. 

— Gal nori pats tai padaryti? 

„Noriu padaryti tave!“ - mintyse sušuko jis. 

— Pasakyk, ir aš liausiuosi, - tarė ji. 

- Jeigu jau taip toli nuėjai, trauk tuos prakeiktus siūlus 
lauk. 

Ištraukusi siūlus ji vėl patrynė plotelį alkoholiu. Šiek tiek 
peršėjo, bet jis nesiskundė. Paskutinį kartą patapšnojusi 
drėgnu marlės gabalėliu ji tarė: 

— Kai tik ataugs plaukai, būsi kaip naujas. 

— Ne visai. 

— Turi galvoje amneziją? Jokių atminties prošvaisčių? 

- Tik neapsimesk dėl to nusivylusi. Juk nenori, kad atgau- 
čiau atmintį. Nenori, tiesa? 

— Žinoma, noriu. 

— Tai kodėl nepadedi man? Jei kalbame apie informaciją, 
daraisi labai šykšti. 

— Gydytojas sakė... 

- Gydytojas sakė, gydytojas sakė... - piktai pamėgdžiojo 
jis. - Juk pati tvirtinai nepasitikėjusi tuo greitakalbiu, gu- 
driu mažu šikniumi, bet kai tau patogu, visada jį cituoji. 

— Gydytojas sakė, kad neperkraučiau tau galvos dideliu in- 
formacijos kiekiu. 

Nors jis pyko ir plūdosi, ji išliko rami. Ar šios moters nie- 
kas nejaudina? Pakantus jos balso tonas, nesudrumsčiama 
ramybė ne ramino, o tik dar labiau erzino Džoną. 

— Pasakinėjimas, tiesą sakant, gali tik sulėtinti atminties 
grįžimą, — porino ji. - Tavo atmintis grįš kada panorėjusi. 
Negalima jos skubinti. 

— O tauir gerai. 

Ji suirzusi atsiduso. 

— Gerai, ką gi. Ką nori žinoti? 

— Kas tau užtaisė vaiką? 

Pagaliau! Nuoširdi, nesuvaidinta, neapskaičiuota reakcija. 
Kendalė buvo užklupta visai netikėtai. Akivaizdu, kad tikė- 
josi kokio kito klausimo, o ne kas jos sūnaus tėvas. 

- Jis ne mano sūnus, - tvirtai tarė jis. - Žinau, kad ne 
mano. Nieko nėra. Nejaučiu su juo jokio ryšio. 

— Kaip gali žinoti? Niekada jo nepalietei. Net nepažvelgi į 
jo pusę. 

— Aš... Aš negaliu. Jis... Vaikai išvis... 

Ką jis galėtų pasakyti? Kad jie kelia jam siaubą? Kenda- 
lė pamanytų, kad jis išsikraustė iš proto, ir nenuostabu. Vis 
dėlto žodis „baimė“ buvo pats tiksliausias apibūdinti tai bū- 
senai, kuri jį apimdavo priartėjus prie vaiko. 

Kendalė klausiamai žiūrėjo, todėl Džonas turėjo kaip nors 
pasiaiškinti. 

— Negaliu klausyti, kaip jie inkščia ir verkia. 

Vien nuo minties apie verkiantį vaiką jam ant veido su- 
blizgo prakaito lašai. Ausyse skambėjo praėjusios nakties 
košmaro aidas, bet dabar jis nesistengė nuo jo bėgti, atvirkš- 
čiai, užsimerkė ir mintyse siekė jo, tarsi plėsdamas atmin- 
ties ribas. Šįkart jis tikrai pasiekė įžvalgą, kuri nuo jo vis pa- 
sprukdavo. Sapne troško, kad vaikai liautųsi verkę. Bet dabar 
suprato, kad netikėta tyla jį gąsdina dar labiau nei verksmas. 
Nes tyla reiškė jų mirtį. Jis tai žinojo. Dar Džonas žinojo, 
kad kažkodėl už tai yra atsakingas. O Viešpatie! 

Jis dar ilgai neatsimerkė: jautėsi fiziškai nualintas, išsekęs 
drebėjo, tarsi dar kartą būtų susapnavęs košmarą. 

Kendalė nejudėjo. Ji stebėjo jį susirūpinusiu, blogos nuo- 
jautos kupinu žvilgsniu. 

— Ar palikti mane Stivensvilyje mėginai dėl kokių nors 
priežasčių, susijusių su tavo kūdikiu? - paklausė Džonas. — 
Aš buvau prieš jį nusiteikęs? 

— Ne. 

— Nemeluok man, Kendale. Griežiu dantį ant mažo vaiko, 
bet nežinau kodėl. Jei nesu tiesiog beširdis niekšas, turėtų 
būti kažkokia priežastis, kodėl išgyvenu tokius jausmus jam. 
Kas tai yra? 

— Aš nežinau. 

— Pasakyk man. 


— Aš nežinau! 


septynioliktas skyrius 


| nėščia! 

Norėdama suvaldyti pakilų susijaudinimą, Kendalė tvir- 
čiau sugniaužė automobilio vairą. Ji garsiai kvatojo, pečiai 
kretėjo. Bet kas prasilenkdamas su ja gatvėje tikrai būtų pa- 
manęs, kad ji išėjo iš proto, bet Kendalė buvo tokia laiminga, 
kad nė kiek nesuko dėl to galvos. 

Ar Metas bent nujautė? Regis, ne. Kad ji išeina iš namų vos 
prašvitus, buvo visai įprasta. Ji dažnai eidavo į biurą dar gerokai 
prieš darbo dienos pradžią, kad galėtų netrukdoma padirbėti. 

Tačiau šįryt ji patraukė į ginekologo kabinetą. Nenorėjo 
nieko sakyti Metui, kol nebuvo mediciniškai patvirtinta, kad 
ilgai lauktas Bernvudų kūdikis pradėtas. 

Kendalė įkalbėjo gydytoją ir jo personalą saugoti paslap- 
tį. Naujienos po Prosperą sklisdavo greitai. Ji nenorėjo, kad 
Metas išgirstų naujieną iš ko kito, kol ji nerado progos jam 
pati pranešti. 

Gal per pietus? Taip, paskambins jam ir kur nors surengs 
pasimatymą. O gal palauks iki vakaro - iki vakarienės žvakių 
šviesoje? 

Kai privažiavo prie teismo rūmų, buvo dar anksti. Jos ma- 
šina aikštelėje buvo pirmoji. Regis, eidama į pastatą ji plauk- 
te plaukė virš žemės, o vėliau ir tuščiais koridoriais iki savo 


kabineto. 

Hole pasukusi į dešinę, pastebėjo savo kabinete degančią 
šviesą. Ir Roskojus anksti pradeda darbą. Ji kyštelėjo galvą 
pro pravertas duris, bet vietoj įprasto „labas rytas“ sušuko: 
„Dieve mano!“ 

Tvarkytojui iš baimės net širdis į kulnus nukrito, bet pama- 
čius, kad atėjo Kendalė, baimė jo akyse virto atsiprašymu. 

— Ponia Bernvud, tikėjausi sutvarkyti, kol jūs pasirodysite. 

Kabinetas buvo šiurpiai nusiaubtas. Durų stiklas išdauž- 
tas, grindys nuklotos šukėmis. Įsilaužta į dokumentų spin- 
tą, jos turinys išbarstytas aplink. Teisės knygos nuo lentynų 
šluote nušluotos ant žemės. 

Ant stalo dugnais į viršų stovėjo du vazonėliai sanpauli- 
jų, kuriomis ji labai rūpinosi. Sumaitoti lapai ir žemių krū- 
va - štai kas dabar gulėjo ant jos darbo stalo. Visa kita buvo 
suversta ant grindų ir suplėšyta, sudaužyta, sulaužyta. Prie 
jos darbo stalo stovinčios dygsniuotos odinės kėdės sėdynė 
žiojėjo supjaustyta. 

— Kas tai padarė? - paklausė ji. 

— Manote, tuodu baltieji niekšai - dvyniai Krukai? 

Taip, Kendalė manė kaip tik taip, bet apie savo įtarimus 
neprasitarė. Ji paskambino miesto policijai. Netrukus pasi- 
rodė du policininkai. Jie atliko nusikaltimo vietos tyrimą, 
bet Kendalė matė - dirbo atmestinai. Kai buvo surinkti pirš- 
tų atspaudai, ji nusekė paskui juos į koridorių, kad Roskojus 
negirdėtų. 

- Ar radote kokių tinkamų pirštų atspaudų? 

- Sunku pasakyti, - tarė vienas. - Greičiausiai aptikome 
jūsų, jūsų sekretorės ir šito seno nigerio atspaudų. 

Kitas pareigūnas smakru parodęs į kabineto pusę paklausė: 

- Iš kur žinot, kad tai ne jo rankų darbas? 

Kendalę taip įžeidė rasistinės užuominos, kad iš pradžių ji 
nė nesuprato klausimo. 

— Pono Kalovėjaus? - nustebusi perklausė ji. - Kokie galė- 
tų būti jo motyvai? 

Juodu nebyliai susižvalgė, tarsi tylomis priekaištaudami 
dėl kvailumo. Vienas iš jų pratarė: 

— Mes jums pranešime, ponia Bernvud, jeigu ką reikšmin- 
ga rasime. Ar pastaruoju metu įsigijote priešų? 

— Kelis tuzinus, - kandžiai atšovė ji. - Ypač jūsų departa- 
mente. 

Įžeisdama juos ji neturėjo ko prarasti. Jos skundai įprasta 
tvarka bus užregistruoti ir pamiršti. Jokio nuodugnaus ty- 
rimo nebus. Ji tikrai nebuvo mėgstama policijos. Darydama 
kryžmines apklausas užsipuldavo daugelį policininkų. 

— Būsiu dėkinga už visus veiksmus. 

Ji pažiūrėjo, kaip jie išeina. Kendalė suprato viena - tai 
ir bus jų darbo pabaiga, jeigu ji nesiims šio incidento tirti 
pati, bet dėl Meto to daryti negalėjo. Jeigu tik vyras sužinos, 
tikrai įgyvendins savo grasinimus Krukams. 

— Roskojau, gal padėsit man sutvarkyti šitą jovalą? - pa- 
klausė grįžusi į kabinetą. 

— Jums nė nereikia to prašyti. 

- Ačiū. Bylos turi būti kuo greičiau sudėliotos. - Paskui 
ji dar pridūrė: - Būčiau dėkinga, jei padėtumėt man šį įvykį 
laikyti paslaptyje. Prašom niekam apie jį neužsiminti. Net 
mano vyrui. 


—8> 


Apie pietus Kendalė jau galėjo vaikščioti po kabinetą netraiš- 
kydama po padais stiklų ir nemindžiodama kodeksų tomų. 
Sekretorė sudėliojo segtuvus bent iš pažiūros tvarkingai. 
Roskojus ištraukė kamšalą iš supjaustytos kėdės sėdynės, 
kad Kendalė turėtų kur sėdėti, kol bus nupirkta nauja. 
Jeigu ji būtų susidūrusi su Henriu ar Liuteriu Krukais, pa- 
čiai būtų kilusi pagunda juos nušauti ne vien tik už nusiaub- 
tą kabinetą, bet ir už aptemdytą džiaugsmingą dieną. Užuot 
mėgavusis nėštumo paslaptimi ir planavusi, kokiu ypatingu 

būdu pranešti šią naujieną Metui, ji buvo priversta tvarkyti 
Krukų vandalizmo padarinius. 

Be abejonės, netvarka jos kabinete teismo rūmų darbuo- 
tojams kėlė smalsumą. Paklausta ji melavo. Melavo net pro- 
kurorui Gornui, kuris įžengė į jos kabinetą, kai ji buvo beiš- 
einanti. 

Mostelėjęs į darbininką, stiklinantį duris, Gornas pasitei- 
ravo: 

— Kas čia nutiko? 

— Nusprendžiau šiek tiek persitvarkyti. - Neduodama jam 
progos daugiau kamantinėti, pati paklausė: - Dabni, kas gi 
jus čionai atvedė šiuo dienos metu? Ar kavinėje kitapus ga- 
tvės baigėsi atšaldyta arbata? 

— Jūsų liežuvis tikrai kandus, advokate. Stebiuosi, kad Gi- 
bas su Metu jūsų ligi šiol neišmokė gerų manierų. 

— Metas mano vyras, o ne mokytojas. O Gibas išvis ne au- 
toritetas. Be to, jei neturėčiau kandaus liežuvio, nebūčiau 
jums krislas akyje. O man šis vaidmuo kasdien vis mieles- 
nis. - Ji ištiesė ranką prie jo atneštos bylos - spėjo, kad tai ir 
bus tikroji netikėto prokuroro apsilankymo priežastis. - Ką 
čia atnešėte? 

- Linam bylos dokumentus teismui. Tai viskas, ką planuo- 
jame panaudoti. Todėl nebegalėsite kaltinti mano biuro, kad 
slepiu įkalčius ir teisme jus užsipuolu. Mums to nereikia. 
Šioje byloje viskas aišku. - Jis užsikišo nykščius už plačių 
raudonų petnešų. - Mes pasiruošę bylinėtis. Galėčiau be jo- 
kio vargo gauti nuosprendį. 

— Manau, Dabni, šiomis kalbomis pats netikite. - Kendalė 
atsistojusi pasiėmė rankinę, portfelį ir patraukė prie durų. — 
Jei tikėtumėte, taip dažnai man to paties nekartotumėte. 
Dėkoju už dokumentus. O dabar atsiprašysiu. Jau ėjau lauk, 
kai užsukote. Siūlyčiau kitą kartą užsirašyti pas mane iš 
anksto, jei norite su manimi pasimatyti. 

Kiek anksčiau tądien ji sulaukė Gibo skambučio - šis kvie- 
tė juodu su Metu pas jį pavakarieniauti. Kendalė degė noru 
pranešti Metui naujieną, bet diena pasitaikė sunki, o nuotai- 
kos gaminti ar eiti kur nors pavalgyti neturėjo, todėl priėmė 
uošvio kvietimą. 

Vakarienė buvo įprasta. Jie valgė svetainėje tiesiog nuo 
padėklų, varstomi grėsmingų Gibo medžioklės trofėjų žvilgs- 
nių. Iki pat deserto Gibas neprakalbo apie Lotės Linam bylą. 
Paskui be jokių užuolankų paklausė: 

— Kaip gali už ją stoti, tarsi ji būtų nekalta? 

— Negaliu aptarinėti bylų smulkmenų, Gibai, ir jūs tą ži- 
note. 

- Suprantu, advokato prerogatyva ir panašiai. Bet juk 
esi tarp šeimos narių. - Jis nusišypsojo. - Aš ir nesigilinu į 
smulkmenas. Kalbu apie esmines nuostatas. 

— Kurias praėjusį sekmadienį dėstė brolis Vaitekeris? 

Susirinkę tikintieji iš sakyklos buvo išplakti žodžiais. Ken- 
dalę toks pamokslas labai suerzino, todėl ji nusprendė apie 
tai kalbėti, nors nepritarti pastoriui, kurį Metas su Gibu di- 
džiai gerbė, buvo tas pats kaip mojuoti jiems prieš nosį rau- 
dona vėliava. 

—- Ką bendra turi brolio Vaitekerio pamokslas su tavo 
byla? - paklausė Metas. 

— Netikiu, kad brolis praėjusį sekmadienį savo avelėms at- 
sitiktinai priminė santuokos šventumą, - atšovė ji paniekos 
kupinu balsu. - Jis visą valandą pamokslavo, kokios aklai 
nuolankios žmonos turėtų būti savo vyrams. 

— Šventajame Rašte kalbama apie žmonos paklusnumą. 

— O ar Šventajame Rašte parašyta, kad žmona turi būti 
paklusni vyrui, kuris prievartauja ją įkaitintomis plaukų 
žnyplėmis? 

- Ši tema ne itin maloni vakarieniaujant, ar ne tiesa? 

- Ši tema, Metai, visada nemaloni, - karštai atkirto Ken- 
dalė. - Bet jei grįžtume prie sekmadienio pamokslo, pavadin- 
čiau jį fanatišku, niekinančiu moteris. Tarp tikinčiųjų buvo 
ir būsimieji prisiekusiųjų teismo nariai. Jie niekaip negalėjo 
išvengti įtakos. 

— Bobas nekvietė palaikyti žmonų mušimo, - neatlyžo 
Metas. - Visi žino, kad Čarlis Linamas buvo ūmus girtuoklis 
gyvulys. 

— Bet dėl to Lotė neįgijo teisės jo žudyti, sūnau, - paprieš- 
taravo Gibas, tada atsisuko į Kendalę. - Sakiau Dabniui, kad 
gini Lotės nekaltumą, nes nieko nežinai apie jos tikrą būdą. 

— Ką reiškia „sakiau Dabniui'? Jis su jumis aptarinėjo šią 
bylą? Jis neturi teisės... 

Gibas nutraukė ją pakeldamas ranką. 

— Mudu su Dabniu jau seniai pažįstami, Kendale. Tiesą sa- 
kant, tai aš įkalbėjau jį dalyvauti rinkimuose, tai aš padėjau 
jam laimėti. Kaip draugas jis manęs paklausė, ką manau apie 
tavo ketinimą skelbti Lotę nekalta, ir aš jam paaiškinau. Esi 
ne vietinė. Lotė apdūmė tau akis. Juk nežinai, kad ji buvo 
paleistuvė nuo tada, kai tapo moterimi. Santuoka jos įpročių 
nepakeitė. Ir Čarlis girtavo dėl jos paleistuvysčių. 

Kendalė sėdėjo netekusi žado. Prokuroras Gornas šiurkš- 
čiai pažeidė etiką klausdamas Gibo nuomonės apie nagrinė- 
jamą žmogžudystės bylą, bet Gibas, regis, to nė nesuvokė. Jį 
per daug buvo apsėdusi mintis, kad jo marti palaiko miesto 
šliundros pusę. 

— Gibai, ponas Gornas nieku gyvu neturėtų su jumis ap- 
tarinėti tokių dalykų. Kad ir kaip būtų, teisiamas ne ponios 
Linam moralinis elgesys. Grėsmingai mažai trūksta, kad pa- 
sakytumėte, jog mušama ir prievartaujama ji buvo pelnytai. 

— Tai visai kas kita, - nesutiko jis. - Man nerūpi, kas rašo- 
ma teisės vadovėliuose, bet kaip vyras gali prievartauti nuo- 
savą žmoną? 

Metas užstojo Kendalę dar nespėjus atsakyti į tą pasibai- 
sėtiną klausimą. 

— Tėti, Kendalė neturėtų ginčytis su mumis dėl tos bylos. 
Ji nusikamavusi. Nukraustom indus ir vežu ją namo. 


— 


Kendalė grįžo prie pokalbio temos dar neišsukus iš Gibo 
įvažos. 

— Man baisu, kad didžiulis procentas žmonių, pakvies- 
tų į prisiekusiųjų teismą, palaikys pasenusią Gibo nuomo- 
nę, neva žmonos pareiga paklusti vyrui, kad ir kokios būtų 
aplinkybės. Gal man pakeisti bylos nagrinėjimo vietą? Mano 
klientė Prospere niekada nesulauks teisingo teismo. 

— Tėtis priklauso kitai kartai, Kendale. Juk negali tikėtis, 
kad jis ar jo draugai tam tikrais socialiniais ir moraliniais 
klausimais laikytųsi tokių pat nuostatų kaip mes. 

— Tokiais klausimais kaip nuolatinis mušimas ir šeiminis 
prievartavimas? 

— Tik nepradėk bartis su manimi, - perspėjo Metas paju- 
tęs irzlų jos toną. - Aš prieš tavo nuomonę nekovoju. 

- Bet ir negini jos. 

— Nenoriu įstrigti nereikšmingo barnio vidury. 

— Nemanau, kad tai nereikšminga. Ponia Linam tikrai 
mano, kad reikšminga. 

- Aš ne prisiekusysis, - ramiai atkirto Metas. - Tau nerei- 
kia prieš mane ginti kaltinamosios. Nereikėjo ginti ir prieš 
tėtį. 

- Bet jis be jokio sąžinės graužimo aptarinėja bylą su pro- 
kuroru, - atsakėji ir nusiminusi, ir suglumusi. - Pasakyk man, 
Metai, kodėl Dabnis tariasi dėl teisinių dalykų su Gibu? 

- Juk tėtis paaiškino. Jie seni draugai ir tiesiog plepėjo. 
Nepūsk burbulo. 

— Vargu. Man rūpi, kodėl Dabnis bėga pas Gibą ir plaka 
liežuviu, nors ir taip nuolatos stebi mano, kaip valstybinės 
gynėjos, darbą? 

Tai buvo dar vienas nerimą keliantis ir taip sunkios bylos 
komponentas. Ji buvo tikra, kad Prospere išteisinimas pri- 
lygsta miražui. 

-— Ar neprieštarausi, jei iš ponios Linam paimsiu interviu 
straipsniui? 

— Ką?! - Kendalė netekusi žado pasisuko į Metą, kurio 
pasiūlymas nuskambėjo kaip perkūnas iš giedro dangaus. — 
Kokiam straipsniui? 

— Ponios Linam reputacija prasta. Ją gadina tiek pamoks- 
lai iš sakyklos, tiek žmonės gatvėse. Net ir mano laikraštis, - 
susigraužęs prisipažino jis. - Ji turi teisę į tokią pat tribūną. 

Kendalė padėkojo jam už pasiūlymą, bet pasakė abejojanti. 
Jie šia tema kalbėjosi iki pat namų. Net eidamas koridoriu- 
mi į miegamąjį jis vis dar mėgino įsiūlyti savo sumanymą. 

— Taip mėginu užglaistyti skaudžias tėčio klaidas. Jis 
įpratęs, kad nuolatos klausiame patarimų, štai ir dalija 
juos. Esu tikras, jis nė nesuvokė, kad pareikšdamas Dabniui 
savo nuomonę pridarė tau didelių nepatogumų. Leisk kaip 
nors atsilyginti, Kendale. Prisiekiu, straipsnis nebus viešas 
įžeidimas. Beje, iš anksto surašysiu klausimus. Galėsi juos 
peržiūrėti ir pamokyti ponią Linam, kaip į juos atsakyti. 
Nuo tų konkrečių klausimų tikrai nenukrypsiu, paskui 
leisiu tau perskaityti paskutinę straipsnio redakciją ir tik 
tada jį išspausdinsime. Galėsi išbraukti viską, kas tik tau 
nepatiks. 

Kai jis viską išdėstė, Kendalė nebematė, kodėl turėtų ne- 
sutikti. 

— Gerai. Ačiū. 

Jis ištiesė rankas. 

- Atrodai, lyg norėtum būti apkabinta. 

Kendalė mielai puolė jam į glėbį. Metas laikė ją tvirtai ap- 
kabines, masažavo juosmenį ir nuo jo tvirtų rankų raumenų 
spazmai atsileido. Vakarienė su Gibu sutrukdė pranešti jam 
naujieną apie kūdikį. 

Vienu metu Kendalei dingtelėjo paskelbti naujieną jiems 
abiem, bet vėliau ji tos minties atsisakė. Gibas per dažnai 
atlikdavo trečiojo vaidmenį. Ši proga labai ypatinga, verta 
privatumo. Ji savanaudiškai norėjo pranešusi šią naujieną 
su Metu likti vienudu. 

Ir štai jie galiausiai vieni. 

Vyro vardas jau sukosi jai ant liežuvio galiuko, bet Metas 
pirmas kreipėsi į ją vardu: 

— Kendale. - Pasisodinęs ją kiek tolėliau nuo savęs paglos- 
tė skruostą. - Pastaruoju metu būni labai išsiblaškiusi. Gal 
gali šįvakar visą dėmesį skirti man? 

Taip net geriau. Kai jie pasimylės, kai po visko atsipalai- 
duos, bus pats metas pranešti naujieną. Kendalė rankomis 
apsivijo jam kaklą. 

— Su didžiausiu malonumu, - sušnibždėjo. 

Ji trynėsi nosimi, glostė jo kūną, raminama jo vyriškumo 
ir fizinės jėgos. Kendalė džiaugėsi santuokiniu artumu, ku- 
riuo, kaip jis priminė, jie jau senokai mėgavosi. 

Bet sueitis nesuteikė jai tokio pasitenkinimo, kokį galėjo 
suteikti. Metas įsiskverbė, kai Kendalė dar nebuvo pasiruo- 
šusi. Stūmimas sukėlė šiokį tokį šiurkštumo pojūtį, sumen- 
kinantį malonumą. Ji troško daugiau glamonių, neskubraus 
seksualinio sužadinimo, kuris būtų išsklaidęs nuovargį ir 
sukėlęs susijaudinimą. 

Baigęs jis lyg atsiprašydamas nusišypsojo. 

— Ar gerai buvo? 

Tausodama jo ego Kendalė pamelavo. 

— Tavo mintys per daug išsibarsčiusios, Kendale, - parodė 
nusivylimą Metas. - Mes liovėmės derėję vienas prie kito. 
Praradome ritmą. Tėtis teisus. 

Ji pašokusi pasirėmė alkūne. 

— Dėl ko teisus? 

— Per daug laiko praleidi darbe ir per mažai namie. 

- Aptarinėji su Gibu mano trūkumus net man apie juos 
nepranešęs? 

- Tik nepyk. Juk neverčiu visos kaltės tau. Atsakiau jam, 
kad akivaizdu, jog ir aš ne viską gerai darau, jei nuo manęs 
tolsti. 

— Metai, būk sąžiningas! - sušuko Kendalė. - Kai vakar 
vakare paskambinau pasakyti, kad ilgai dirbsiu, atsakei, kad 
nieko baisaus, nes ir pats išeini. Grįžau ir užmigau dar gero- 
kai iki tau pareinant. 

- Tik nepyk. 

— Kodėl negaliu pykti? Tavo požiūris iškreiptas. Jei grįžtu 
vėlai, aš dirbu. O tu, jei grįžti vėlai, iškylauji, leidi laiką su 
draugais ir Gibu. 

- Tu pavydi. 

— Tai ne pavydas. 

— Panašu į pavydą. 

— Tada galiu tvirtinti, kad tu pavyduliauji dėl mano darbo. 

— Taip. Pripažįstu. Nes esi velnio apsėsta dėl tos karjeros. 

— Esu atsidavusi. Jei būčiau vyras, būčiau laikoma tiesiog 
energingu žmogumi. 

- Bet tu ne vyras. Tu moteris. Ir tavo darbas trukdo tau 
atlikti savo, kaip žmonos, pareigas. - Sušvelninęs toną pri- 
sitraukė ją ir pradėjo glostyti plaukus. - Mieloji, nekenčiu 
barnių. 

- Ir aš, Metai, bet kartais barniai tiesiog būtini. Vesdamas 
mane žinojai, kad noriu siekti karjeros. Man patinka būti 
valstybine gynėja. Studijavau teisę, kad... 

- Visa tai žinau, - nutraukė ją Metas. - Didžiuojuosi tavo 
nudirbtais darbais, bet ar privalu taip atsiduoti? Ar nega- 
li būti dosnesnė pati sau? Juk ir kitoms gyvenimo sritims 
reikia tavo laiko ir dėmesio. Kad ir man. Dar norėčiau, kad 
labiau įsitrauktum į bendruomenės reikalus, kad susidrau- 
gautum su kitomis moterimis. Juk supranti, kad daug geriau 
įsilieti į grupę nei sėdėti vienui vienai. 

Metas prispaudė lūpas jai prie smilkinio. 

— Tėtis sako, kad mums reikia kūdikio. Vaikas tavo gyve- 
nimui suteiktų pusiausvyros. Sutinku su juo. Pradėkime kū- 
dikį, Kendale. Šiąnakt. 

Kendalė visai ne šitaip svajojo pranešti, kad jųdviejų kū- 
dikis jau pradėtas. Jie dar kartą pasimylėjo, bet nerimą ke- 
liančios Meto pastabos buvo visai nuslopinusios jos geismą. 
Ryžto padaryti ją nėščią buvo tiek daug, kad vyras nė nepa- 
stebėjo jos šaltumo. 


Aštuonioliktas skyrius 


— I. čia veiki? 

— Važiuoju su tavimi į miestelį. 

Jis jau sėdėjo keleivio sėdynėje, ramentai buvo suguldyti 
ant grindų prie užpakalinės sėdynės. 

— Ne, nevažiuoji, - atkirto Kendalė. 

— Važiuoju. 

Kendalė nebyliai liepė sau nekelti triukšmo, antraip jo įta- 
rimai pasitvirtins. 

— Patikėk mano žodžiais - šis miestelis nevertas dėmesio. 

— Noriu pats pamatyti, be to, tavo žodžiais netikiu, kad ir 
apie ką kalbėtum. 

Velniai griebtų! Ir kodėl jis nusprendė lydėti ją būtent 
šiandien? Šiandien! Ar tik vakar per pietų pogulį susapnuo- 
tas košmaras nepažadino jam kokių atminties nuotrupų? Jis 
šaukė vardus - nuo tų vardų jai kraujas gyslose stingo. Jeigu 
prisimins žmones, kurių tie vardai, jam grįš atmintis. O tada 
jai belieka tikėtis tik Dievo pagalbos. 

Štai kodėl Kendalė nusprendė šiandien išvažiuoti į mies- 
telį ir nebegrįžti. 

- Siaubingai karšta, - mėgino atkalbėti jį. - Tik išvargsi. 
Gal pasilik ir dar dienelę pailsėk, o jei norėsi, nuvešiu tave į 
miestelį rytoj. 

— Esu sujaudintas, kad taip rūpiniesi mano sveikata, 
bet... - Jis papurtė galvą. - Turėsi mane meste išmesti iš šios 

mašinos. Net ir sulaužyta koja tave įveiksiu. Tad diskusija 
baigta - aš važiuoju. 

Kada kils toks maištas, buvo tik laiko klausimas - Kendalė 
tai žinojo. Kasdien jam grįžo vis daugiau jėgų. Galiausiai vis- 
kas atsisuko prieš ją pačią. Kuo labiau jis sveiko, tuo didėjo 
galimybė, kad jis nugalės ją ir imsis vadovauti. 

Jo nebetenkino jos išsisukinėjimas ir tiesa menkai pagrįs- 
ti atsakymai - jais buvo sunku tikėti. Vakar Kendalė atrė- 
mė klausimus, kodėl jis bjaurisi Kevinu, aiškindama, kad tai 
greičiausiai amnezijos išdaigos, bet matė, kad dėl tokio ne- 
tvirto argumento jo nepasitikėjimas tik dar pagilėjo. 

Džono nuojauta vis stiprėjo, taigi ir jos laikas artėjo prie 
pabaigos. Kendalė ir taip su juo prabuvo daugiau, nei reika- 
lavo padorumas. Jei pakanka jėgų maištauti, vadinasi, galės 
ir savimi pasirūpinti, kol sulauks pagalbos. 

Dvi savaites ji gyveno kamuojama dviejų baimių: būgšta- 
vo, kad jam grįš atmintis, ir bijojo palikti saugią priebėgą. 
Nors šio namo teikiama apsauga buvo menka, atvirame ke- 
lyje ji būtų buvusi dar pažeidžiamesnė - teisėsaugos agentai 
jos jau ieško. Nėra abejonės, kad šurmulys dėl jos dingimo 
iš Stivensvilio jau nurimęs. Sekliai jau turėtų būti vangūs, 
praradę susidomėjimą. Visa tai turint galvoje, buvo pats tin- 
kamiausias laikas sprukti. 

O Džonas jos planus sužlugdė. 

Kita vertus, gal ir geriau, kad jis primygtinai reikalauja 
imamas kartu. Jis mano, kad išvažiavusi ji nebegrįš, bet ne- 
sitiki, kad paspruks jiems būnant drauge. 

Per tą laiką, kol važiuos nuo namo iki miestelio, ji turi su- 
galvoti, kaip pabėgti. 

— Jeigu vis tiek nori važiuoti - puiku, - atsakė išspaudusi 
šypseną. - Kartu bus maloniau. 

Bendrakeleivis pasirodė besąs prastas kompanionas. Pir- 
mas dešimt minučių nepratarė nė žodžio, nes per daug įdė- 
miai stebėjo kelią ir ženklus. Kendalė nesuko galvos, kad 

mintyse jis braižo žemėlapius. Jeigu jai šįryt pasiseks, šis 
intensyvus navigacijos mokymosi kursas įtakos neturės. 

Galiausiai jis prašneko: 

— Gerai pažįsti šiuos kelius. 

- O kaip kitaip? Čia senelė mokė mane vairuoti. 

— Daug apie ją kalbi. Labai mylėjai, ar ne? 

- Labai. 

— Kokia ji buvo, kad sužadino tau tokią meilę? 

Kendalė juto, kad įprasti žodžiai negali atskleisti gilios 
meilės, kurią ji jautė Elvei Hankok, bet nepaisydama kalbos 
ribotumo pasistengė apibūdinti savo jausmus. 

— Senelė buvo kūrybinga, linksma, vis sugalvodavo vi- 
sokių įdomių darbelių. Ne tik mylėjau ją, bet ir žavėjau- 
si kaip žmogumi. Ji buvo nepaprastai pakanti, priimdavo 
žmones su visais jų trūkumais. Visą gyvenimą mokė mane 
jaustis ypatingą. Net kai prikrėtusi eibių turėdavau būti 
nubausta, nesuabejodavau jos meile man. Štai dėl ko taip 
ją mylėjau. 

Jie priartėjo prie miestelio. Kendalė įvažiavo į prekybos 
centro aikštelę. Palaukęs, kol ji užgesins variklį, Džonas pa- 
klausė: 

— Ar ją mylėjai labiau nei mane? 

Kendalė sutriko. 

— Koks čia klausimas? Juk tai visiškai skirtingi santykiai. 
Negaliu tokių dalykų lyginti. 

— Meilė yra meilė, ar ne? 

— Nieko panašaus. Tai priklauso nuo subjektyvių priežasčių. 

— Kokių? 

— Nuo tų dviejų žmonių ir jų santykių pobūdžio. 

— Ar aš tave mylėjau? Ne, nesivargink ir nieko nesakyk, — 
apsigalvojo jis. - Vis tiek pameluosi. - Jis valandėlę tuščiu 
žvilgsniu paspoksojo pro langą, paskui mąsliai pratarė: - Ne- 
prisimenu, kad būčiau ką nors mylėjęs. Juk jeigu būčiau my- 
lėjęs, tikrai atsiminčiau, kaip manai? 

Jis atsisuko į Kendalę ir ji išskaitė akyse susirūpinimą. „Ką 
jis galvoja? - spėliojo ji. - Jeigu aplinkybės būtų kitos...“ 

Bet kaip jau yra, taip: spėlionės apie emocinę jo būklę be- 
prasmiškos - taip ji tik nuolaidžiauja savo silpnybėms. 

Išlipusi Kendalė greitai iškėlė Keviną iš kėdutės. 

- Ilgai neužtruksiu, - pamelavo. - Tau čia bus patogu? 

- Žinoma. Atlenkęs sėdynę pasidairysiu aplinkui. 

Išimti iš bagažinės maisto produktus nebuvo jokios gali- 
mybės. Gal einant per parduotuvę pasiseks ką nors greito- 
mis nusipirkti, nors laiko labai mažai. 

— Ar tau ko nors nupirkti? - paklausė kaip įmanydama ne- 
rūpestingiau. 

— Būtų malonu, jei nupirktum šešių alaus butelių pakuotę. 

— Kokio norėtum? 

— Negaliu prisiminti. Bet tu turėtum prisiminti. Brangioji. 

Kendalė į jo sarkazmą nekreipė dėmesio. 

— Tiesą sakant, prisimenu. Greitai grįšiu. 

Eidama į prekybos centrą juto jo žvilgsnį - tarsi peilis smi- 
go į nugarą. Kendalė prisivertė eiti lėtai, kad atrodytų nertū- 
pestinga, neskubanti. Tik įžengusi vidun ir žinodama, kad 
per veidrodinius parduotuvės stiklus jos nematyti, nuskubė- 
jo prie telefono aparato. Laimė, numerį žinojo atmintinai. 

— Klausau. 

— Ponia Viljams? Tai Merė Džo Smit, prieš kelias dienas 
skambinau jums dėl automobilio. 

— Na, žinoma, jau seniai jūsų laukiu. Tikiuosi, neapsigal- 
vojote? Nes kitiems skambinantiems pirkėjams atsakiau, 
kad mašina jau parduota. 

— Ne, ne, neapsigalvojau. Tik viena bėda... Pamenate, 
skundžiausi jums, kad mano automobilis jau griūva? Jis vi- 
siškai sugedo ir nebeužsiveda. Negaliu atvažiuoti prie jūsų 
namo. Su manimi kūdikis, ak... nė nežinau, ką daryti! 

Ji kalbėjo palūžusiu balsu, tarsi būtų vilties netekusi be- 
jėgė. 

— Na, mieloji, žinote... - Nors ponios Viljams balsas buvo 
kupinas užuojautos, ji neprarado budrumo. Matyt, buvo gir- 
dėjusi apie pagyvenusioms našlėms krečiamas kiaulystes. - 
Manau, galėčiau atvairuoti mašiną ten, kur jūs esate. 

— Ak, ar galėčiau prašyti jūsų tokios paslaugos? Ne, ne. Aš 
tiesiog... Leiskite kiek pagalvoti. 

Kendalės taktika buvo veiksminga. 

— Man nesunku, - nuramino ją ponia Viljams. - Kur jūs? 

Ji pasakė automobilių serviso, kurį matė pravažiuodama, 
adresą. Jis buvo visai netoli prekybos centro. 

— Tai vos penkios minutės kelio nuo mano namų, - paten- 
kinta atsakė ponia Viljams. - Atvairuosiu mašiną, sutvarky- 
sime sandorį, o tada parvešite mane namo. 

— Jaučiuosi nepatogiai, kad užkraunu jums rūpesčių. 

— Jokios bėdos. Labai noriu parduoti automobilį. 

— O aš labai noriu jį nusipirkti. Tiesą sakant, trokštu. 

Ši dalis buvo gryniausia tiesa. Šiuo metu Džimis Peperdai- 
nas jau gali būti suradęs vyrą, kuris Stivensvilyje pardavė jai 
automobilį. Prieš įvažiuodama į Diksio greitkelį ji turi atsi- 
kratyti senojo ir persėsti į kitą. 

Ponia Viljams dar pasitikslino laiką ir vietą. 

— Gerai. Po penkių minučių ten būsiu. 

Kendalė padėjo taksofono ragelį ir patraukė prie durų ki- 
toje parduotuvės pusėje. Kai automatinės durys prasivėrė, ji 
sustojo kaip įbesta. 

Nuo sėdėjimo automobilyje ėmė skaudėti koją, bet Džonas 
neketino praleisti progos išsiaiškinti, kas gi čia vyksta. 

Kai tik Kendalė pranyko iš akių, atsidarė keleivio pusės 
dureles ir išsitraukė ramentus. Išlipęs apsižvalgė. 

Ji buvo teisi. Miestukas tikrai niekuo neypatingas. Iš savo 
stebėjimo punkto jis matė tipišką degalinę, servisą, kepsnių 
restoraną, kirpyklą ir... paštą! 

Jis patraukė per asfaltuotą automobilių aikštelę - ši buvo 
įkaitusi kaip keptuvė. Po minutės jo marškiniai permirko 
prakaitu, o raumenys ėmė virpėti iš nuovargio. Dieve, kaip 
jis neapsikentė, kaip piktinosi tokiu savo silpnumu! 

Akies krašteliu pastebėjo pro šalį dviračiu lekiantį vaikį. 

— Sveikas, vaikine! - šūktelėjo jis. 

Berniukas, kuriam galėjo būti kokių dvylika, pažvelgė per 
petį, apsuko dviratį ir privažiavo arčiau. 

— Kas jūsų kojai? 

— Lūžo per automobilio avariją. 

— Ir galva? 

— Aha. Ir galva. Koks čia miestelis? Ar mes Tenesyje? 

Berniukas staigiai sustabdė dviratį. Jis atidžiai pažvelgė 
vyrui į veidą ir plačiai išsišiepė. 

— Tai bent. Apsirūkęs, ar ne? 

Suglaudęs smilių ir nykštį prisikišo prie lūpų, tarsi rūkytų 
marihuaną. 

— Neapsirūkęs, tik noriu žinoti, kur esu. 

Berniukas pašnibždomis atsakė: 

— Katmandu, tėvuk. Tik ar nesi per senas svaigintis nar- 
kotikais? Na, juk tau turbūt kokie keturiasdešimt. 

— Aha, esu labai senas. Tikras reliktas. Na, o dabar sakyk, 
kaip vadinasi šis sumautas miesteliūkštis. 

- Oi, betgi nenormalus. 

Vaikis atsitraukė per saugų atstumą, sėdo ant dviračio ir 
nurūko. 

— Palauk! Grįžk! 

Bet berniukas tik parodė jam atkištą didįjį pirštą. 

Džonas apsidairė, ar niekas nepastebėjo jų pokalbio, nes 
lyg ir nenorėjo patraukti policijos dėmesio kaip sužeistas 
praeivis, uždavinėjantis keistus klausimus. Todėl nukli- 
bikščiuoti iki pašto norėjo tik dėl vieno - sužinoti, kur jis 
yra, ir pažiūrėti, ar jo nuotrauka nekaba tarp ieškomų nu- 
sikaltėlių. 

Akimis išmatavęs atstumą jis nustatė, kad paštas gerokai 
toliau, nei jis manė. Įsitempęs klibikščiuodamas per karštį 
išseko. 

Kiek laiko jis turi iki jai sugrįžtant? Kiek ji užtruks? Kiek 
produktų, be alaus, ji dar ketino pirkti? Regis, eidama į par- 
duotuvę visai neskubėjo... 

Staiga jam prieš akis iškilo Kendalė, einanti į parduotu- 
vę. Ji nešėsi Keviną, rankinę ir sauskelnių krepšį. Sauskelnių 
krepšį! Jei ketino parduotuvėje prabūti vos kelias minutes, 
kam nešėsi tą krepšį? 

Apsisukęs jis pradėjo šlubčioti prekybos centro link - ėjo 
taip greitai, kiek tik ramentai jam leido. 

— Prakeiktas kvailys, - keikėsi. - Kam paleidai ją iš akių? 

Jam kilo įtarimas, kad Kendalė ruošiasi sprukti. Todėl 
šiandien su ja ir važiavo. Bet kodėl manė, kad taip sulaikys 
ją nuo to, ką ji akivaizdžiai sumanė? Kvaila, bet tai melagei 
jis tik pagelbėjo. 

Keikdamas savo patiklumą ir neįgalumą prisivertė šlub- 
čioti dar greičiau. 


— Dieve. Dieve. 

Kendalė nė nepajuto, kad pradėjo garsiai kalbėti, kol neiš- 
girdo savo verkšlenančio balso. 

Nuleidusi galvą ji žengė atatupsta nuo laikraščių stovo, 
tolyn nuo tos didžiulės savo nuotraukos pirmame puslapyje. 
Tada paskubomis metėsi prie durų. 

Turi išsinešdinti iš parduotuvės, kol ji dar neatpažinta. Ar 
penkios minutės jau praėjo? Ponia Viljams jau lauks. Kenda- 
lė žinojo: jei ji pavėluos, moteris nuvažiuos. 

Tada jai šovė dar viena siaubinga mintis - o jeigu ponia 
Viljams jau skaitė rytinį laikraštį ir atpažins ją? 

Vis dėlto nusprendė rizikuoti. Kitos išeities nėra. Jos bai- 
mė pasitvirtino: prasidėjo gaudynės, kuriose grobis - ji. 

Lauke prisimerkusi nuo saulės ji laikėsi arčiau parduotu- 
vės sienos. Džonas iš mašinos jos nemato, bet vis dėlto... 

— Kažkur susiruošei? 

Kendalė atsisuko besidaužančia širdimi. Džonas sunkiai 
rėmėsi į ramentus. Krūtinė kilnojosi nuo sunkaus kvėpavi- 
mo. Nuo plaukų tikrąja žodžio prasme varvėjo prakaitas. 

— Kodėl išlipai iš mašinos? 

— O kodėl išeini pro šitas duris? Juk automobilis stovi ki- 
toje pusėje. 

— Ak, išties. Turbūt pasukau ne į tą pusę. 

— Aha. O kodėl nieko nenupirkai? 

Kodėl ji nieko nenupirko? Galvok, Kendale! 

— Vos įėjus į parduotuvę Kevinas apsivėmė. Manau, jis ne- 
kaip jaučiasi. Gal dėl karščio, o gal dėl ko kito jis irzlus ir 
neramus. 

— Manjis atrodo sveikas. 

Tiesą sakant, Kevinas atrodė kaip niekada sveikas ir lai- 
mingas - daužydamas jai per auskarą pūtė seilių burbulus. 

— Na, jis nesveikuoja, - atšovė ji. - Apsipirksiu kitąkart. 

Ji pasileido prie mašinos, kuri stovėjo priešingoje pusėje 
nei automobilių servisas - ten jos lauks suglumusi ir įpykusi 
ponia Viljams. 

Šiandien ji mašinos nepirks. 

Šiandien ji ir nepabėgs. 


Dovynioliktas skyrius 


— L: - kiniška pavardė? 

Atsakydamas į Kendalės klausimą kalėjimo sargybinis tik 
patraukė plačiais pečiais. 

— Kiniška, japoniška — koks skirtumas? Neskiriu vieno 
siauraakio nuo kito. 

Nuo priekaištingo Kendalės žvilgsnio jis kaipmat sukru- 
to ir atrakino kambariuką, kur ji turėjo pasikalbėti su nauju 
klientu. Kai tik ji įėjo, išprievartavimu kaltinamas Maiklas 
Li atsistojo. 

— Būsiu čia pat už sienos, - jaunam vaikinui kone suurzgė 
sargybinis. 

Kendalė išėjus sargybiniui uždarė duris, apsisuko ir pri- 
siartino prie Li, kuris buvo toks sustiręs, kad jai kilo noras 
duoti komandą „ramiai“. Prisistačiusi ir paspaudusi ranką 
pasakė, kad jis turėtų atsisėsti. Pati įsitaisė kitoje stalo pu- 
sėje. 

— Ar tau ko nors reikia? Gal atsigerti? 

— Ne, ponia, - stojiškai atsakė jis. 

Aštuoniolikmetis Maiklas Li atrodė labai jaunas - jam dar 
nežėlė barzda, oda buvo lygi, o juodi tiesūs plaukai tvarkin- 
gai nukirpti. Jis buvo žemas, lieknas. Kai ji iš portfelio trau- 
kė bloknotą ir rašiklį, tamsios akys žvelgė nepatikliai, bet 
smalsiai. 

— Kalėjimas tikrai nemaloni vieta, - tarė Kendalė. - Žinau, 
kad tai itin švelnus apibūdinimas. 

— Ar kada sėdėjot kalėjime? - paklausė vaikinas. 

— Kartą, - nuoširdžiai prisipažino ji. - Buvau suimta, kai 
protestavau prieš tam tikrų knygų uždraudimą bibliotekoje. 

Jis tarsi pritardamas linktelėjo. 

— Netrukus pasirūpinsiu tavo paleidimu už užstatą. 

— Mano šeima negali sau to leisti, - su ryžtingu orumu pa- 
sakė Maiklas. - Nenoriu apsunkinti savo tėvų dar daugiau — 
pakanka ir šio nelaimingo nesusipratimo, ponia Bernvud. 

- Esu tikra, kad galime rasti būdų sutvarkyti piniginius 
reikalus. 

- Jeigu įmanoma, norėčiau tęsti mokslus, - tarė jis. — 
Svarbu, kad galėčiau baigti su visa klase. 

— Paskutiniai metai, ar ne? 

- Tiesa. 

— Tėvai turėtų tavimi labai didžiuotis. 

- Taip, ponia, ir didžiuojasi. Man pasiūlytos stipendijos 
keliuose universitetuose. Tik dar neapsisprendžiau, kur 
mokytis. - Pažvelgęs į rankas ėmė pešioti atsiknojusią nago 
odelę. - Bet po viso šito nuspręsti nebus sunku. 

Kendalė pagalvojo, kad šiuo metu geriau nukreipti pokalbį 
nuo pono Li ateities. Primindama, ką jam gali tekti paaukoti, 
tik apsunkins reikalą. Todėl ji pratęsė susipažinimo pokalbį, 
norėdama suvokti, kas šis jaunas žmogus, kurį turės ginti. 

- Aktyviai dalyvauji mokyklos veikloje, esi daugelio judė- 
jimų, tarp jų ir Nacionalinės garbės organizacijos, narys. 

- Taip, ponia. Tiesą sakant, šios organizacijos surengtoje 
kelionėje į Gatlinbergą mudu su Kim pirmą kartą vienas ki- 
tam kritome į akį. 

— Gal pradėk nuo to įvykio ir papasakosi iki šių dienų? 

Po Tenesio kalnų miestelio turistinių pramogų jis „pradė- 
jo kartu vaikščioti su klasės drauge Kimberle Džonson. 

— Nuo tada susitikinėdavome nuolatos. Bet niekados ne- 
važiuodavau pasiimti jos nuo namų. Kim manė, jog jos tėvai 

nepritartų tam, kad susitikinėja su manimi. Jie laiko mane 
svetimšalių. 

Staiga jo akyse įsižiebė smarkus pasididžiavimas. 

- Bet aš esu amerikietis, toks pat kaip Kim. Kaip ponas 
Džonsonas. Mano motina gimė Amerikoje. O tėvo šeima 
emigravo, kai jis buvo dar kūdikis. Jis taip ir neišmoko kinų 
kalbos, o angliškai kalba geriau už poną Džonsoną. 

Kendalė tuo neabejojo. Ji Hermano Džonsono gerai nepa- 
žinojo, bet gana dažnai matydavo jį užmiesčio klube. Papras- 
tai jis būdavo įkaušęs, kalbėdavo per garsiai, pasakodavo ra- 
sistinius anekdotus ir nuolat apsikvailindavo. 

Ji nepažinojo ir pono Li, bet juodu su žmona buvo galima 
gerai vertinti už tai, kad užaugino puikiai išauklėtą, tikslų 
turintį sūnų. Sprendžiant iš surinktos informacijos, jie buvo 
darbštūs žmonės, verti sūnaus pasididžiavimo. 

Bėgant laikui Maiklo Li ir Kim Džonson santykiai tapo 
dar artimesni. 

— Mes labai rimtai į tai žiūrime, - iškilmingai pareiškė vai- 
kinas. Jis prisipažino, kad prieš porą mėnesių jie pradėjo lytiš- 
kai santykiauti. - Atsakingai, - pabrėžė jis. - Visada saugojau- 
si. Ir prisiekiu - visada buvo abipusis noras. Nė už ką nebūčiau 
įskaudinęs Kim. - Jam į akis priplūdo ašarų. - Nė už ką. 

— Tikiu tavim, - paramino jį Kendalė. - O dabar man tiks- 
liai papasakok, kas nutiko vakar vakare. 

Juodu su Kim susitiko bibliotekoje mokytis. Nors ir sėdė- 
jo prie vieno stalo, uoliai nekreipdavo vienas į kitą dėmesio, 
kai tik bibliotekininkė nuverdavo juos grėsmingu žvilgsniu. 

Iš pastato jie išėjo atskirai, bet, kaip buvo iš anksto sutar- 
ta, Kim laukė jo automobilių aikštelėje ir jis įsėdo į jos maši- 
ną. Nepajėgdamas pakelti į Kendalę akių Maiklas prisipaži- 
no, kad juodu įsitaisė ant užpakalinės sėdynės pasimylėti. 

— Suprantu, kad pasakodamas jautiesi nesmagiai, - užjau- 
čiamai tarė Kendalė. - Jeigu nepavyks kaltinimų atmesti ir 
būsi teisiamas dėl išžaginimo, liudijant teks atsakinėti į dar 
intymesnius klausimus. Prokuroras bus negailestingas. Tad 

nuo šiol būtina, kad su manim būtum atviras. Ar galiu to 
tikėtis? 

Jis linktelėjo, ir Kendalė pradėjo klausinėti. 

— Ar Kim nusirengė? 

— Tik kelnaites nusimovė. 

— Vadinasi, ji segėjo sijoną? 

- Taip. 

— Palaidinę? 

— Taip. 

— Liemenėlę? 

- Taip. 

- Ar nė vieno iš šių drabužių nenuvilkote? 

— Tik atsegėme. 

— O kaip tu? 

- Tiesiog atsisegiau kelnių užtrauktuką. 

— O marškinius nusivilkai? 

- Ne. 

- Atsisagstei? 

— Taip. 

— Ar žmonės jus užtikę matė, kad tavo marškiniai atsags- 
tyti? 

— Galir matė. Ar tai svarbu? 

— Abejoju, ar prievartautojas gaištų segiodamasis marški- 
nius. Taip daro įsimylėjėliai. 

Vaikinas kiek atsipalaidavo, net šyptelėjo. 

— Ar tuo metu, kai pasirodė ponas Džonsonas, aktą jau 
buvote baigę? 

- Taip. 

— Ar tu išsiliejai? 

Jis nuleido akis. 

— Taip, į prezervatyvą. 

- Tad fizinis įkaltis, nusiųstas į laboratoriją, nenuginči- 
jamas? 

— Taip. - Jis pakėlė galvą. - Ponia Bernvud, neneigiu, kad 
mudu su Kim lytiškai santykiavome. Bet tai nebuvo žagini- 

mas, kaip tvirtina ponas Džonsonas. Paskambinusi jam bi- 
bliotekininkė pasakė, kad iš pastato nusekiau paskui Kim. 
Ji nerimavo dėl Kim saugumo. Spėju, įtarimą sukėlė mano 
įkypos akys, - su panieka pratarė jis. - Šiaip ar taip, kadangi 
Kim nebuvo namie, poną Džonsoną apėmė panika. Jis atva- 
žiavo jos ieškodamas, putojo dar mūsų neradęs. Ištraukęs iš 
mašinos ėmė mane smaugti. Maniau, užmuš. 

— O kaipgi Kim? Ką ji darė? 

- Isteriškai verkė. Atvažiavę policininkai ištraukė ją nuo 
užpakalinės sėdynės. Vis dar ne visai apsirengusią. 

Jis užsidengė rankomis veidą. 

— Turbūt Kim išgyveno baisų pažeminimą. Visi iš bibliote- 
kos išėjo lauk pažiūrėti, dėl ko kilo sąmyšis. Visi tie žmonės 
išsižioję spoksojo į ją. O aš niekuo negalėjau jai padėti. 

Kendalė atidėjo rašiklį į šalį ir sukryžiavo ant stalo rankas. 

- Kaip manai, ką apklausiama Kim sakys policijai? 

— Kad niekada jos neprievartavau! - sušuko Maiklas. - 
Niekada nedariau jai spaudimo. Ji taip jiems ir pasakys, jei 
dar nepasakė. Kim neleis, kad būčiau teisiamas už išprievar- 
tavimą. Kai tik policija ją apklaus, sužinos faktus, aš būsiu 
laisvas. 

Kendalė nepritarė jam: Kimberlės Džonson lojalumu ji 
taip aklai nepasitikėjo. Hermanas Džonsonas įtūžo radęs du- 
krą nusikaltimo vietoje su Maiklu Li, tad mergina galėjo būti 
gerokai išgąsdinta, todėl meluos ir policijai, ir prokurorui, ir 
prisiekusiųjų teismui, kad tik išsisuktų nuo tėvo rūstybės. 

Kendalė iš praktikos prisiminė liudytojų, kurie, net ne į 
tokį pavojų pakliuvę, davę priesaiką melavo, kad išneštų 
sveiką kailį. Kim gali baimintis, kad jei nepaklus, šeima ją 
atstums, ypač jei Maiklo Li kandidatūrai nepritariama dėl 
rasistinių motyvų. 

Net jei Kim prisipažintų tėvams, kad Maiklas jai patinka, 
jie vis tiek gali priversti ją meluoti. Tėvai gali nenorėti, kad 

vaikinu, ir visai nesvarbu, kad jis - geriausias klasės moki- 
nys, turintis sakyti atsisveikinimo kalbą, kad jam skirta di- 
dinga ateitis. 

Kendalė mintyse subarė save, kad be pagrindo kaltina 
Džonsonus fanatizmu - juk ji šios šeimos beveik nepažįs- 
ta. Bet bijojo blogiausio. Regis, Džonsonai beatodairiškai 
stengsis įrodyti, kad Maiklas Li išprievartavo jų dukrą. Kim, 
kad apsisaugotų nuo skandalo ir atsakomųjų veiksmų, grei- 
čiausiai darys kaip liepiama. 

Šiaip ar taip, Kendalė nenorėjo atskleisti klientui savo pe- 
simistinių minčių. Labai svarbu viską nušviesti teigiamai. 

— Be abejonės, tavo klasės draugai paliudys, jog judu su 
Kim esate tvirta pora. Mokytojai patvirtins gerą tavo cha- 
rakteristiką. Štai kiek dalykų mūsų naudai. 

Ji susidėjo užrašus į portfelį ir atsistojo. 

— Tikiuosi, ponas Džonsonas kaltinimą atsiims. Jei vis 
dėlto ne, pasistengsiu, kad kaltinimai būtų pateikti rytoj. 

Jaunuolis buvo tikras, kad taip toli reikalas nenueis. 

— Kim myli mane taip pat stipriai, kaip ir aš ją. Ji pasakys 
jiems tiesą. O tada jos tėvas neturės kitos išeities, kaip tik 
atsiimti kaltinimus. 

Kendalė norėjo ir pati tuo tikėti. 


—1857 


Ji neišeidavo iš teismo rūmų nepagalvojusi apie Bamą. Ma- 
tyt, elgeta išsidangino iš miesto prekiniu traukiniu. Bent jau 
tokią versiją juodu aptarinėjo su Roskojumi. 

- Spėju, jis apsigimęs klajūnas, - tarė Roskojus, kai Ken- 
dalė ir jo paklausė, ar nepastebėjęs, kad įprastoje vietoje ant 
teismo rūmų laiptų nebėra Bamos. - Pasirodė vieną rytą iš 
kažkur atsibastęs. Matyt, vėl kažkur iškeliavo. Kažin kur. Jo 
čia trūks, - liūdnai pridūrė prižiūrėtojas. 

Nuo Bamos dingimo praėjo daugiau nei savaitė. Netrukus 
po susitikimo su Maiklu Li išėjus iš teismo rūmų, Kendalei 

suspaudė širdį - ji prisiminė jų trumpus pokalbius. Jai trūko 
jų. Elgeta buvo pirmas žmogus, kuris pasveikindavo ją atėju- 
sią, ir paskutinis, kuris išeinant palinkėdavo gero vakaro. Jis 
buvo beveik tapęs draugu. 

O šią popietę jai trūko draugų. 

Po Krukų siautėjimo jos kabinetas dar nebuvo sutvarky- 
tas. Kad ir neturėdama jokių įrodymų, ji vis dar laikėsi nuo- 
monės, jog tai dvynių darbas. Kaip ir numatė, policija aplin- 
kybių tirti nesiėmė. 

Nuniokotas kabinetas kėlė klaustrofobiją. Po susitikimo 
su Maiklu Li Kendalė buvo prislėgta. Jausdama, kad ketu- 
rios sienos ima spausti, ji nusprendė nuvežti poniai Linam 
bylos dokumentus. Grynas oras bus į naudą, nusprendė ji, o 
važinėdama į abi puses turės laiko netrukdoma galvoti. 

Kendalė jautėsi prislėgta, ir dėl asmeninių priežasčių, ne 
tik dėl profesinių. Nuo tos akimirkos, kai sužinojo nešiojanti 
Meto kūdikį, praėjo daugiau nei dvidešimt keturios valan- 
dos, o jam dar nieko nepasakyta. 

Vakar jis atėmė iš jos galimybę pasidalyti naujiena reikš- 
damas tokį požiūrį, kokį turint ji jo nė neįtarė. Kendalė pa- 
šiurpo išgirdusi, kad jos vyras laikosi tokio pasenusio požiū- 
rio į santuoką ir sutuoktinių vaidmenis. 

Jeigu Metas būtų kalbėjęs juokais arba rėkęs apakintas pyk- 
čio, Kendalė būtų nekreipusi dėmesio į tokias netikėtas moteris 
diskriminuojančias pastabas. Bet kadangi nuomonė buvo pa- 
reikšta su tokiu ramiu įsitikinimu, ji visą dieną apie tai galvojo. 

Nėra abejonės - vyras kartoja Gibo mintis. Metas nė neno- 
rėtų paklusnios žmonos - pilkos pelytės. Kitaip nė nebūtų jos 
vedęs. Kendalei kėlė nerimą mintis, kad Meto nuomonei tokį 
poveikį daro tėvas. Taip pat neramu buvo dėl to, kad Gibo 
įtaka miestelyje apėmė net jam visai nepavaldžias sritis. 

Kad vėl patirtų tą euforiją, kurią išgyveno sužinojusi 
esanti nėščia, pirmiausia juodu su Metu turi iš naujo aptarti 
jų santykius ir Gibo kišimąsi. 

Tokiam santykių aiškinimuisi Kendalei buvo truputį gaila 
laiko, energijos ir emocijų, ypač dabar, kai turėjo visus vidi- 
nius išteklius sutelkti Lotės Linam gynybai. 

Ji su prokuroru Gornu įsitraukė į aštrų ginčą dėl šios by- 
los, bet teisėjas Fargas, didelei Kendalės nuostabai, priėmė 
sprendimą jos naudai. Ponia Linam surinko pinigų įkeitusi 
šeimos turtą, kuris perėjo jos nuosavybėn nepasirodžius ki- 
tiems paveldėtojams. Niekas iš jos brolių ar seserų to turto 
nenorėjo. 

Gynybos pozicijos buvo silpnos. Kendalė tikėjosi, kad 
ponia Linam pastebės ką nors naudinga tuose teisiniuose 
dokumentuose, kuriuos jai vežė. Gal jos akis užklius už ko 
nors valstybės palaikomų įkalčių segtuve, kas padėtų prisie- 
kusiųjų galvose pasėti svarią abejonę ir palaikytų gynybos 
argumentus. 

Kendalė neturėjo iliuzijų. Ši byla bus tikrai sunki, reikės 
pasinaudoti visais savo įgūdžiais. Galvodama apie šią bylą 
tarp menčių ji pajuto deginantį skausmą - kaklo raumenų 
spazmai. 

Negerai, jeigu klientė pamatys ją susirūpinusią ir įsitem- 
pusią. Impulso pagauta Kendalė sustabdė mašiną siauro ke- 
liuko pakrašty. Nuo šios vietos liko neilgas galiukas pėsčio- 
mis. Pasivaikščiojimas tikrai bus į naudą jai - ir kūdikiui. 

Išlipusi iš automobilio Kendalė patraukė pėsčiomis. Me- 
džių šakos buvo pasidengusios šviežia žaluma, kuri skel- 
bė - artėja pavasaris. Ši prisikėlimo viltis su nešiojama nauja 
gyvybe atgaivino Kendalės tikslo siekį. Ji buvo nusiteikusi 
laimėti - tiek asmeniniame, tiek profesiniame fronte. Juk 
važiuodama į Prosperą smarkiai rizikavo. Negali susimauti. 

Ryžtas paspartino žingsnį. Bet ji akimirksniu sustingo, 
kai už posūkio pamatė mašiną, pastatytą greta ponios Li- 
nam automobilio prie mažyčio nutriušusio namelio. 

Ką Metas galėtų čia daryti? 

Gal jis skambino į biurą ir sužinojo, kad ji važiuoja pas po- 
nią Linam? Gal nusprendė pasitikti ją čia, kad galėtų paimti 
tą interviu, apie kurį juodu kalbėjosi vakar vakare? 

Ne, to negali būti. Juk jis dar nepateikė jai klausimų są- 
rašo, kaip buvo žadėjęs. Nėra abejonės, Metas neveiktų jai 
už nugaros ir neimtų iš ponios Linam interviu, kol Kendalė 
neturėjo progos jos tam pokalbiui parengti. 

Bet jeigu jai atrodo pateisinama, kad Metas lankosi čia vi- 
dury dienos, kodėl ji neina prie durų, užuot slėpusis už gy- 
vatvorės? 

Šis klausimas dar nebuvo visiškai suformuluotas Kenda- 
lės galvoje, kai pasirodė Lotė su Metu. Pro laukujes duris jie 
drauge išėjo į priebutį. Kostiumo švarką, užsikabinęs ant 
smiliaus, jis nešėsi persimetęs per petį. Kita ranka Metas 
buvo apsivijęs Lotės liemenį. 

Ji vilkėjo tik laisvą baltą apatinuką - senamadišką, su nė- 
riniuota krūtine ir prigludusiu sijonu, nesiekiančiu kelių. 
Viena petnešėlė nusmuko nuo peties ir atidengė baltą jos 
krūties linkį. Jos galva ilsėjosi jam ant krūtinės, kūnas glau- 
dėsi prie jo. Sunku buvo pasakyti, kas ką remia, nes vienas 
atrodė toks pat pasiilgęs ir liūdnas kaip ir antrasis. 

Priėjusi iki pirmo laiptelio Lotė stabtelėjo ir atsisuko į jį. 
Tada ryžtingai prisiglaudė. Metas paleido nuo piršto švarką 
ir šis nukrito ant nedažytų priebučio grindų. 

Jos rankos apsivijo jam kaklą. 

Jo rankos savininkiškai spaudė jai sėdmenis ir traukė prie 
savęs. 

Lotė aukštai užmetė koją jam ant klubo. 

Metas trynėsi į ją dubeniu. 

Ji atlošė galvą. 

Jis dejuodamas ištarė jos vardą. 

Jų lūpos ieškojo, susitiko ir susiliejo nevaldomoje aistroje. 


Dvidošimtas skyrius 


-— D, velniais, kas tavo plaukams? 

Išeidama iš vonios į koridorių Kendalė nesąmoningai pa- 
lietė sprandą, kuris nusirėžus plaukus liko plikas. 

— Buvo karšta, jie vis lipo prie sprando. Nebegalėjau su jais 
gyventi nė dienos. - Ji žvilgsniu parodė į apskritą pusiau nu- 
skustą vietą jam prie smilkinio ir kandžiai pridūrė: - Apie 
plaukus geriau nekalbėtum. 

Jis buvo teisus - jos plaukai atrodė baisiai. Žirklėmis nu- 
sirėžti plaukus - toks žingsnis pamačius savo veidą pirmame 
Nešvilio laikraščio puslapyje buvo drastiškas, bet būtinas. 
Greičiausiai nuotrauka rodyta ir per televiziją. Kendalė tikė- 
josi, kad nusikirpdama plaukus užsimaskuos. 

— Vaikas verkė, - pratarė jis. 

Praėjusi pro Džoną ji žengė į kambarėlį, kuriame miegojo 
Kevinas. 

— Kas atsitiko, Kevinai? Hmm? 

— Ar jis atpažins tave taip atrodančią? 

— Jis pažįsta mano balsą. - Iškėlusi iš aptvarėlio Kenda- 
lė nusinešė kūdikį prie rašomojo stalo, kurį buvo pavertusi 
vystymo stalu. - Ar tu šlapias? Ar tokia bėda? 

Kendalė išgirdo ramentų kaukšėjimą - iš už nugaros pri- 
siartino Džonas. Jai vis dar buvo pikta, kad jis šaiposi iš jos 
nukirptų plaukų, todėl nekreipė į jį dėmesio ir susitelkusi 
keitė kūdikiui sauskelnes. 

- Jis apipjaustytas, - pasakė Džonas. 

- Mhm. 

— Dėl religinių priežasčių? 

— Ne visai. Tiesiog taip sutarėme. 

— Kodėl? 

— Nežinau, - netekusi kantrybės atšovė ji. 

— Ar norėjau, kad jis būtų į mane panašus, ar priešingai - 
kad būtų nepanašus? 

— Ką nori tuo pasakyti? 

— Aš apipjaustytas ar ne? 

Ji pašaipiai nusijuokė. 

— Ar pats nežinai? 

- Žinau. - Jis pakišo pirštą jai po smakru ir atsuko galvą į 
save. - O tu ar žinai? 

Turbūt net šautuvo šūvis nebūtų jos taip pribloškęs. Ga- 
liausiai Kendalė nervingai sukikeno. 

— Koks kvailas klausimas. 

Ji mėgino grįžti prie darbo, bet jis sučiupo jai už riešo ir 
taip laikė, kol ji nusileido ir pažvelgė į jį. 

— Tai kaip yra, Kendale? 

— Man pikta, kai šitaip mane tikrini. 

— O man pikta, kad meluoji. Tvirtini esanti mano žmona. 
Ką jau ką, bet ar vyras apipjaustytas, žmona tikrai žino. 

Jis kalbėjo su tokia ramia jėga, kad žodžiai buvo vos gir- 
dimi. Žvilgsniu įsisiurbė jai į akis, o nykščiu tingiai braukė 
per delną. 

— Na? Ar mes visada mylėdavomės tamsoje? 

— Žinoma, ne. 

— Ar prausėmės kartu? 

Kendalė mėgino nusisukti, bet jis tik tvirčiau suspaudė jai 
riešą. Ji piktai pažvelgė. 

— Kartais. 

— Tad nėra abejonės, kad prausei mane. Glamonėjai. - Pa- 
kėlęs jos ranką prie lūpų pabučiavo į delną. Kol kalbėjo, jo 

lūpos slydo delnu. - Lažinuosi, žinojai, kaip mane liesti, kad 
pašoktų kraujospūdis. 

Kendalė pajuto, kaip viduje viskas pakilo, o paskui vėl nu- 
krito. Ji mėgino nuryti seiles, bet burna buvo perdžiūvusi. 
Ausyse aidėjo širdies dūžiai. 

— Niekada nesiskundei, - silpnu balsu atsakė. 

— Tad į tokį klausimą tau turėtų būti lengva atsakyti. 

— Taip. 

— Tada atsakyk. 

— Tai kvaila. 

— Suteik man malonumą. 

Ji žinojo, kad jos balsas bus sausas ir plonas, bet jis laukė 
jos atsakymo. Ir atsakymas turėjo būti teisingas. 

Kendalė šiaip taip nurijo seiles. 

— Taip, tu apipjaustytas. 

Jis ilgai žiūrėjo skvarbiu žvilgsniu, galiausiai paleido rie- 
šą. Ji vos nesusmuko - taip palengvėjo. Iš džiaugsmo, kad 
nuosprendžio vykdymas atidėtas, ji jautėsi apsvaigusi, galva 
sukosi. 

Paėmusi Keviną pabučiavo linkėdama labos nakties ir vėl 
pagulė į žaidimų aptvarėlį. Buvo pamaitinusi jį prieš praus- 
damasi, taigi berniukas jau migo. Ji užklojo jį lengva vaikiš- 
ka antklodėle. 

Kai atsitiesusi atsisuko, Džonas stovėjo pavojingai arti. 
Suėmė jai už pečių. Jo akys patyrinėjo jos veidą, paskui 
žvilgsnis vėl užkliuvo už plaukų. 

— Kodėl taip padarei? 

— Ar labai negražu? - apgailestaudama paklausė ji. 

- Jei lygintume su tuo, kaip buvo anksčiau, gana tragiška. 
Bet kodėl nusikirpai pati? 

— Juk sakiau... 

— Tu man nesakei tiesos, Kendale. Jeigu nuo plaukų kaito 
sprandas, galėjai susirišti. O tu juos sudarkei. Kodėl? - Jis 
vėl pažvelgė į ją sunkiu, tiriamu žvilgsniu. - Ketinai šiandien 
išvažiuoti, ar ne? 


Liudutoja + 201 


— Ne! 

- Liaukis man melavusi. Jeigu negali sakyti tiesos, geriau 
tylėk. - Ir prisispaudė ją. Stipriai. - Nes pradedu norėti, kad 
tavo melas būtų tiesa. Taip tavęs trokštu, kad tikrai noriu, 
jog būtum mano. Trokštu... Velniava. - Ir pabučiavo ją — 
karštai, godžiai. 

Kendalė leidosi bučiuojama, leido sau atsakyti į bučinį. 
Staiga suvokė, nuo ko jos sąmonė išsisukinėjo jau daug die- 
nų - geidė jo ne mažiau nei jis jos. Iš pradžių Kendalė bijojo 
ir niekino viską, kas buvo su juo susiję. Ši antipatija užgožė 
jai vyrą. Bet gyvendama su juo, miegodama šalia jo Kendalė 
negalėjo nekreipti dėmesio į jo patrauklumą. Ji tikėjo galinti 
atsilaikyti prieš jo seksualumą, net prieš savo pačios, bet tai 
pasirodė netiesa. 

Be to, jos geismas kilo ne tik dėl hormonų. Nors jo kū- 
nas jau sveiko, Kendalė jautė, kad siela dar labai sužeista ir 
prašosi jos slaugoma. Tas poreikis, apie kurį jis greičiausiai 
nė nežinojo arba nė už ką nebūtų pripažinęs, suvirpino jai 
vidinę stygą. Ji norėjo pamatyti, kaip iš jo akių išsisklaido 
nerimas. 

Kas dieną, kas minutę jie vis artėjo prie šios akimirkos. 
Nuo pat pradžių tai buvo neišvengiama. Užuot toliau su tuo 
kovojusi, Kendalė pasidavė. 

Kadangi jam buvo sunku judėti, ji pati pasislinko arčiau, 
o paskui išsirietė. Sudejavęs Džonas rankomis suspaudė jai 
krūtis. 

— Leisk man tave paliesti, - gergždžiančiu balsu paprašė. 

Jis glamonėjo jai spenelius - ir šie sukietėjo. Nuo jo gla- 
monių ant naktinių marškinių pasirodė šlapios dėmės. Jis 
pažvelgė į dėmes, į savo drėgnus pirštus ir jo bruožai nuo 
geismo įsitempė. 

Jis suėmė jos galvą didelėmis plaštakomis. Nykščiai slydo 
skruostikauliais, per drėgnas lūpas. Palenkęs galvą dar kartą 
ją pabučiavo, ir šis bučinys buvo stebėtinai švelnus. Jo lūpos 

vos ne vos glustelėjo prie jos lūpų. Paskui dar kartą. Jų lūpos 
kaskart susiliesdavo, bet nė kartą taip ir nesusiliejo į buči- 
nį - nuo tokių prisilietimų įkaitusi Kendalė tirpo. 

Už laukimą ji galų gale buvo apdovanota - jis pabučiavo ją 
karštai, liežuvis geidulingai prasiskverbė į burną. Apatinėje 
kūno dalyje ėmė nepakeliamai saldžiai mausti ir ji pasijuto 
brinkstanti, tvinkčiojanti, drėgstanti - Kendalė nebeprisi- 
minė, kada paskutinį sykį buvo patyrusi tokį nepaprastą po- 
jūčių antplūdį. Krūtys sukietėjo, ėmė gelti ir Kendalė troško, 
kad jis liestų jas rankomis, lūpomis. Ji norėjo glaustis prie jo 
arčiau ir arčiau. 

— Kendale. 

- Hmm? 

— Eime į lovą. 

Lovą. Jis nori jos lovoje - ten jie mylėsis. Jis tikisi, kad ji 
elgsis kaip žmona. 

Visai neprašyta mintis tiesiog užgriuvo. Kendalė nebega- 
lėjo nuo jos pabėgti, kaip būtų negalėjusi išsisukti nuo griū- 
ties. Ji apgaubė, dusino. Ji buvo neišvengiama. 

Gal ji išprotėjo? Gal irgi prarado atmintį? Ji negali taip 
elgtis! 

- Atsiprašau. Aš negaliu. 

Ji taip staigiai nuo jo atsitraukė, kad abu mažne neteko 
pusiausvyros. Įsitvėrusi į rašomąjį stalą Kendalė ištiesė ran- 
ką, kad sulaikytų jį. 

- Labai prašau, daugiau manęs taip neliesk. 

Jo veidas nuo susijaudinimo buvo patamsėjęs. Jis šiurkš- 
čiu balsu nusikeikė. 

- Kažkokia nesąmonė, Kendale. Kodėl negali? 

— Trumpai ir aiškiai pasakiau ne. Ir taškas. 

— O man ne taškas. Turiu teisę gauti paaiškinimą. 

- Jau paaiškinau. 

— Mįslėmis, kurios suglumintų net burtininką. - Jis rėkė, 
todėl Kevinas nepatenkintas pradėjo zirzti. Kai tik kūdikis 

vėl užmigo, jis suspaudė smilkinius delnais ir giliai atsidu- 
so. - Nesuprantu. Jei mes, kaip tu tvirtini, esame vyras ir 
žmona, jei abu norime... 

— Aš daugiau nebenoriu. Jau seniai to nebuvo. 

— Kodėl? 

— Buvo skaudu. 

— Skaudu? - Jo veidas išbalo. - Aš tave įskaudinau? 

Ji papurtė galvą. 

— Ne fiziškai. Emociškai. - Jos akys pritvinko ašarų. - Aš 
per gerai viską prisimenu, man vis dar skaudu. 

Visas skausmas ir išdavystė, kurią ji patyrė prie Lotės Li- 
nam namų, vėl iškilo atmintyje. Ji sukryžiavo rankas ties 
pusiauju, tarsi kankinama vidinės agonijos. 

— Velnias. - Jo lūpos, kurios vos prieš kelias akimirkas 
buvo tokios geidulingai prašančios, nuo kartėlio ir apmaudo 
kietai susičiaupė. - Kita moteris, ar ne? 

V ėdėdama mediniame krėsle priebutyje Kendalė tuščiu 
žvilgsniu spoksojo į tolį. Ji nepastebėjo voverių, kurios gai- 
niojo viena kitą iš medžio į medį, nors paprastai jų kvailioji- 
mas jai patikdavo. Ji negirdėjo nei kaip žviegia grandininis 
pjūklas, kuriuo kažką pjovė tolimas kaimynas, nei kaip bara- 
si mėlynasis kėkštas. 

Visos juslės tarsi apmirė pamačius, kad jos vyras su Lote 
Linam mylisi su tokia aistra, kokios niekada jų vedybiniame 
guolyje nerodė. 

Kendalė keikė save, kam jų neužsipuolė. Juk pagavo akto 
įkaršty. Jie nebūtų galėję išsiginti. Kodėl neperliejo jų panie- 
ka, kurios abu tikrai nusipelnė? 

Nes tuo metu ji neturėjo jėgų niekam, išskyrus viena - ty- 
lomis kur nors nuslinkti ir išsilaižyti žaizdas. Nuo akimirkos, 
kaijuos išvydo, ji valandėlę spoksojo negalėdama patikėti savo 
akimis, tarsi vildamasi, kad jie juokdamiesi atsisuks ir sušuks: 
„Apmovėm tave!“, padarę ją žiauraus juokelio taikiniu. 

Bet tai nebuvo išdaiga. Greičiau tikra tragedija. Nepajėg- 
dama atitraukti akių Kendalė su siaubu stebėjo susivijusius 
meilužius. Kai daugiau žiūrėti nebegalėjo, nepastebėta grįžo 
dulkėtu keliu. Dar nepriėjus mašinos ją supykino ir ji išsivė- 
mė į vynuogienojus prie griovio. Paskui kažkaip parvairavo 
namo, nors pačios kelionės neprisiminė. 

Praslinko kelios valandos. Gniaužiantis pyktis ėmė vėsti — 
virto skausmu. Kendalė jau buvo pasirengusi stoti akistaton 
su vyro išdavyste, nors dar nežinojo, nuo ko pradėti. Tokie 
dalykai neplanuojami, nerepetuojami. 

Šiaip ar taip, ji neturėjo laiko - jis grįžo namo. 

Kendalė matė, kaip jo mašina išsuka iš pagrindinio kelio 
ir važiuoja ilga jų įvaža. Pastebėjęs ją sėdinčią priebutyje jis 
dukart pyptelėjo. Metas išlipo šypsodamasis ir patenkintas 
ją matydamas. 

— Sveika! Skambinau į biurą, bet tavo sekretorė sakė, kad 
anksti išėjai. Kur buvai? 

— Turėjau keletą reikalų. 

Jis tekinas užbėgo laiptais, pasidėjo portfelį ant turėklų. 
Numetė švarką ant krėslo porankio ir pasilenkęs pabučiavo 
jai į kaktą. Kendalė sukaupė visą savitvardą ir nenusisuko nuo 
jo. Gerai, kad bent į lūpas nebučiavo. To ji nebūtų iškentusi. 

Pastebėjęs, kad ji stokoja entuziazmo, užjaučiamai pa- 
klausė: 

— Sunki diena buvo? 

- Vidutiniška. 

Vidutiniška? Visai priešingai - blogiau nebūna. Ją išdavė 
jos gyvenimo partneris ir klientė, kurios ateitis patikėta jai. 
Atsilaisvinęs kaklaraištį Metas prisėdo šalia ant kėdės. 

— Didžiumą dienos praleidau kalbėdamas telefonu, ban- 
džiau Kongreso rūmuose pagauti ką nors, kas su kukliu 
žurnalistu pasikalbėtų apie naujos valstybinės mokyklos 
biudžetą. Kolumbijos apygardoje niekas neturi laiko duoti 
interviu, jei tu ne iš didelio miesto laikraščio. 

Jis nusiavė batus, nusimovė kojines. Užsikėlęs koją ant 
kitos kojos kelio trynė pėdą. 

— Ar šiandien kalbėjai su tėčiu? 

— Ne. 

- Ir man jis neskambino. Įdomu, ką veikia. Gal eisiu vidun 
ir paskambinsiu. 

Ji sustabdė jį dar nepriėjusį durų. 

— Metai, kada man tikėtis klausimų sąrašo? 

— Kokių klausimų? 

- Interviu su ponia Linam. 

Jis spragtelėjo pirštais. 

— Ak, taip. Tai pritari šiai minčiai? Ar man jau duotas lei- 
dimas? 

— Paimti iš jos interviu ar ją išdulkinti? 

Tęsinys nebuvo labai rafinuotas, bet smūgis kirto stipriai 
ir taikliai. Meto veide atsispindėjo visiškas sumišimas. 

Kur kas ramesniu balsu, nei pati tikėjosi, Kendalė pridūrė: 

— Tik nesivaržyk ir nesėdėk netekęs žado. Tai ne bjaurios 
paskalos, kurių prisiklausiau kirpykloje. Šiandien popiet nuva- 
žiavau į ponios Linam namus ir pamačiau jus abu dienos švie- 
soje. Tereikėjo padaryti išvadas. Spėlioti nebeliko prasmės. 

Atsukęs jai nugarą Metas prisiartino prie turėklų ir nu- 
žvelgė kiemą. Kendalė susigūžusi kantriai laukė jo atsaky- 
mo. Kai galiausiai jis atsisuko, ji vos nepratrūko keiktis. Me- 
tas kasdieniškai sukryžiavo rankas ant krūtinės. 

— Tai, ką matei, nieko bendra su tavimi neturi. 

Šis sakinys buvo pasakytas santūriai, ramiai. Todėl sukrė- 
tė Kendalę lyg potvynio banga. 

— Nieko bendra su manimi neturi?! - užriko ji. - Aš tavo 
žmona! 

- Taigi, Kendale. Į žmonas išsirinkau tave. 

— O Lotę Linam į meilužes! 

- Ir tai tiesa. Prieš daugybę metų. Daug anksčiau, nei su- 
sipažinau su tavim. 

— Prieš daugybę metų? 

Jis vėl atsuko jai nugarą, bet Kendalė pašoko, prilėkusi 
pačiupo jam už rankovės ir privertė atsisukti. 

— Kuris laikas su ja guli? Noriu žinoti! 

Prasiveržė Meto susierzinimas - jis nusipurtė jos ranką. 

— Nuo keturiolikos. 

Kendalė pasibaisėjusi žengė atatupsta. 

— Na štai. Ar tau geriau, kai žinai, Kendale? Ar dabar jau- 
tiesi geriau? Žinoma, ne. Nereikėjo aiškintis. 

Beje, jis pats nesiliovė. Neapsiribojo ta pribloškiama nau- 
jiena. Kai romanas iškilo aikštėn, Metas jau nieko nebeslėpė. 

— Tais laikais, kai dar buvome smalsūs vaikai, tarp manęs 
ir Lotės užsimezgė kažkoks ryšys, - pradėjo pasakoti jis. — 
Chemija, karma - vadink, kaip nori. Mane visada traukė prie 
jos, oją - prie manęs. Kai mums buvo keturiolika, smalsumą 
patenkinom. Štai nuo tada viskas ir prasidėjo. 

Kendalė prispaudė pirštus prie lūpų, kad jos nevirpėtų. 
Padėtis buvo daug blogesnė, nei ji manė. Daug. Tai nebuvo 
įprastas trumpas meilės romanas ar sveikos nuovokos pra- 
radimas, po kurio galima atitokti, o vėliau prisiminti jį su 
sąžinės graužimu ir apmaudu. Juodu su Lote siejo daugiau 
nei meilės romanas. Jų santykiai tvėrė ilgiau, nei tveria kai 
kurios santuokos. 

Kendalė buvo nusiteikusi kovai: pirmiausia ji laukė neigi- 
mo, paskui prisipažinimo, o tada - prašymo suprasti ir at- 
leisti. Tokios įvykių eigos ji nesitikėjo. 

— Po pirmo karto mudu su Lote slapta susitikinėdavome 
pasitaikius bet kokiai progai. Aš draugavau su kitomis mer- 
ginomis, ji - su kitais vaikinais. Bet tik tam, kad niekas nejį- 
tartų, jog mudu bendraujame. Lotė pirkdavo prezervatyvus, 
kad vaistininkas nepaskųstų tėčiui, kiek aš jų sunaudoju. 
Rezultatas - Lotė pelnė pasileidėlės reputaciją. Niekas nė 
neįtarė, kad ji turi tik vieną meilužį. 

Žinoma, galiausiai išaiškėjo, kad mes slapta susitikinėja- 
me. Tėtis pasiuto. Jis paklausė, ar žmonių šnekose esama 
tiesos. Aš neigiau. Paskui jis paliko mane vieną savaitgaliui — 
išvažiavo į sporto prekių mugę Memfyje. Kai grįžęs įsiveržė 
vidun, užtiko mudu su Lote lovoje. 

Jis paskambino Lotės tėvui ir liepė ateiti jos pasiimti. Tėtis 
gerai iškaršė man kailį ir paskaitė paskaitą apie moteriškas 

gudrybes, kaip panašios į Lotę merginos sugauna į spąstus 
tokius vaikinus kaip aš. Tada pasakė man viešnamio savinin- 
kės Džordžijoje vardą ir adresą. Dar pasakė, kad kai tik man 
kils noras pabūti su moterimi, jis mielai apmokės sąskaitą. 
Bet turiu laikytis atokiai nuo tokių šiukšlių kaip Lotė. Iš to- 
kio tąsymosi nieko gera neišeis, pridūrė jis. 

Kurį laiką bijojau su ja susitikinėti, bijojau, kad tėtis suži- 
nos. O paskui išvažiavau į koledžą. Bėgo metai, prisiminimai 
blėso. Baigiau mokslus, grįžau į Prosperą, pradėjau ieškoti 
galimybių nusipirkti laikrašųų. Kai tik laikraštis tapo mano 
nuosavybe, patraukiau į draudimo bendrovę sužinoti, kiek 
kainuos pastato ir įrangos draudimas. Ten sėdėjo Lotė. 

Jis akimirką nutilo, tarsi įsivaizduodamas ją, sėdinčią prie 
stalo draudimo bendrovėje. 

— Mudu pažvelgėme vienas į kitą. To ir tereikėjo. Pradėjo- 
me ten, kur buvome sustoję. Kelerius metus viskas klostėsi 
puikiai. Bet paskui ji pradėjo kelti ultimatumus. Reikalavo, 
kad vesčiau ją arba nešdinčiausi iš jos gyvenimo lauk. Išvadi- 
nau ją apgavike ir lioviausi su ja susitikinėjęs. Po trijų mėne- 
sių ji ištekėjo už Čarlio Linamo. 

— Iš pykčio tau. 

Jis linktelėjo. 

— Nuo tada ji labai nelaiminga. 

- Išskyrus tą laiką, kai būna su mano vyru. 

Netekęs kantrybės jis persibraukė pirštais per plaukus. 

- Šiandiena, Kendale, buvo išimtis. Su Lote nebuvau susi- 
tikęs nuo mūsų vestuvių. Įsivaizduoji, kaip jaučiausi išgirdęs, 
kad žmogžudystės byloje ją ginsi tu. Man tas visai nepatiko, 
bet nieko negalėjau padaryti. 

— Kodėl šiandien buvai pas ją? 

— Nežinau, - irzliai atkirto jis. - O koks skirtumas? 

— Man didelis skirtumas. Sulaužei mūsų santuokos įža- 
dus. Noriu išgirsti pasiaiškinimą. Bent jau to nusipelniau. 

Buvo akivaizdu, kad jaučiasi užspeistas kampe, žvelgė į ją 
kramsnodamas vidinę skruosto pusę. 

— To neįmanoma paaiškinti, supratai? 

— Ne. Nesupratau. - Nors tai jai kainavo labai daug - išdi- 
dumą, Kendalė paklausė: - Ar myli ją, Metai? 

Jis ryžtingai papurtė galvą ir tvirtai pasakė „ne“. 

— Bet Lotė visada galėjo... 

— Ką galėjo? - paragino Kendalė. - Ką ji tau daro? 

— Patenkina ypatingus poreikius! - išrėkė jis. 

— Poreikius, kurių nepatenkinu aš? 

Stipriai sučiaupęs lūpas jis nutylėjo, bet atsakymas buvo 
lengvai nuspėjamas ir smarkiai užgavo Kendalės savigarbą. 
Ar po šiandienos dar kada galės patikėti esanti geidžiama? 

Tarsi perskaitęs jos mintis Metas tarė: 

— Niekada nenorėjau tavęs skaudinti. 

— Na, šiek tiek per vėlu, pone Bernvudai, nes jau siaubin- 
gai įskaudinai. Dar esu pikta, o labiausiai - suglumusi. Jei- 
gu Lotė taip gerai patenkina tavo poreikius, kodėl, velniai 
griebtų, jos nevedei? 

Jis nusijuokė - trumpai, nelinksmai, nepasitikėdamas. 

— Nevedžiau jos?! Apie tai negalėjo būti nė kalbos. Tėtis to 
niekada nebūtų leidęs. 

— Ką reiškia „nebūtų leidęs? Ar rinkosi Gibas? Tai mane 
išsirinkai tu ar Gibas? 

— Aš taip nesakiau, Kendale. 

— Kalbėdamas su manim nekelk balso. 

— Tau prasideda isterija. 

— Tai ne isterija. Aš pykstu. Esu baisiai gera ir pikta. Ap- 
movei mane. Padarei iš manęs kvailę. 

Jis skėstelėjo rankomis - nusiminimo ir nekaltumo ženklas. 

— Kaip tave apmoviau? 

— Mergindamas mane, apsimetinėdamas, kad myli. 

- Bet aš tave myliu. Ilgus metus laukiau, kol pasirodys to- 
bula žmona, ir štai tu čia. Išsirinkau tave, nes įkūnijai visas 
savybes, kurių norėjau. 

- Lyg rinktumeisi naują automobilį. Prieš pirkdamas lau- 
kei, kol pasirodys tinkamas modelis. 

— Neprotingai kalbi, Kendale. 

— Manau, mano neprotingos kalbos dovanotinos. 

— Nes vieną kartą suklydau? Nes praleidau popietę su 
sena pasija? Niekaip nesuprantu, kodėl esi tokia nusiminusi 
ir priblokšta. 

Kendalė negalėjo patikėti savo ausimis. Kas šis vyras? Ar 
tikrai jį pažinojo? O jis ją? Ar jis bent įsivaizdavo, kokia jai 
svarbi ištikimybė? Ta tema juodu niekada nesikalbėjo, bet ir 
be žodžių buvo aišku, kad ji tikisi ištikimybės. 

— Ojeigu aš vieną kartą suklysiu? - ėmė kamantinėti Ken- 
dalė. - Kas, jeigu užtiksi mane besimylinčią su sena pasija? 

— Tai visai kas kita. 

— Koks skirtumas? 

— Didelis, - atžariai atkirto jis. 

— Metai, nėra dviejų taisyklių sąrašų - vieno mažiems ber- 
niukams, o kito mažoms mergaitėms. 

- Šis pokalbis darosi absurdiškas. Norėčiau visa tai pa- 
miršti, eiti vidun ir persirengti. 

Metas norėjo praeiti, bet Kendalė pastojo jam kelią. 

- Šis pokalbis visai ne absurdiškas, ir iki pamiršimo dar la- 
bai toli. Mačiau ją su tavim, Metai. Mačiau, kaip judu sulipo- 
te. Tiesą sakant, manau, dėl jausmų Lotei apgaudinėji save. 
Vaizdas visai nepriminė įprasto meilės nuotykio. Greičiau 
priešingai. Negaliu apsimetinėti, kad nieko neįvyko. Negaliu 
taip lengvai išmesti iš galvos, kad tu svetimoteriavai. 

Jai užlūžo balsas. Kendalė giliai įkvėpė, kad sulaikytų aša- 
ras. Dėl bet kokio silpnumo ženklo iškils pavojus visai jos 
pozicijai. 

Vėl suvaldžiusi balsą tarė: 

— Noriu, kad persikraustytum pas Gibą. Man reikia pabūti 
vienai ir susivokti. Tuo metu nenoriu gyventi su tavim po 
vienu stogu. 

Metas liūdnai šyptelėjo, tarsi jos naivumas būtų sukėlęs 
jam užuojautą. 

— To niekada nebus, Kendale, - tyliai pratarė jis. - Tai 
mano namai. O tu mano žmona. Pas Lotę ėjau ne tam, kad 
tave įskaudinčiau. Apgailestauju, kad mus pamatei, bet da- 
bar visa tai pamirši. 

Nustūmęs ją atidarė duris. Paskui švelniai, tarsi nebūtų 
buvę jokio kivirčo, tarė: 

— Mudu su tėčiu turime darbų elnių ganykloje. Greičiau- 
siai grįšiu vėlai. 


Dvidešimt antras Skyrius 


Mažiau nei per dešimt minučių Metas persirengė kasdieniais 
drabužiais, apsiavė auliniais batais, į brezentinį maišą susidė- 
jo medžioklės reikmenis ir išėjo iš namų. Regis, jam buvo sma- 
gu, kad supykusi Kendalė neatsakė į atsisveikinimo bučinį. 

Vyrui išėjus ji dar ilgai sėdėjo priebutyje sukaustyta ne- 
vilties. Kendalė net nesuprato, kas ją paveikė labiau: Meto 
neištikimybė ar atsainus jo požiūris. 

Arji žiūrės pro pirštus, nes jis pirmą kartą ją apgavo? O gal 
turi būti pagirtas, kad taip ilgai atsispyrė pagundoms? Kaip 
jis drįso visai nekreipti dėmesio į jos pyktį, tarsi šis nebūtų 
vertas rimto požiūrio?! 

Taip jam ir reikia - kol jo nėra, Kendalė susikraus daiktus 
ir išeis iš namų. Tada jis jau tikrai atkreips dėmesį! 

Bet tai būtų pykčio protrūkis, o ne išmintingas, apgal- 
votas veiksmas. Jeigu ji įsipareigojo sukurti darnią šeimą, 
skubotai elgtis negali. Neištikimybė pribloškė - to ji niekada 
nepamirš. Bet vis dėlto Kendalė suprato - santuoką gali su- 
griauti ir pyktis, ir išdidumas. 

Sunkiausia buvo susitaikyti su mintimi, kad Metas su 
Lote ilgus metus mylėjo vienas kitą ir būtų susituokę, jeigu 
tik Gibas būtų tam pritaręs. 

Bet Lotė visai neatitiko moters idealo, kurį Gibas mintyse 
buvo parinkęs sūnui. Ji neatitiko Bernvudų standartų. Užtat 


Liudytojai + 213 


Kendalė Diton Gibui tiko - kultūringa, išsimokslinusi, ryški 
ir santūri. 

Vienintelis jos trūkumas - kad nepatenkino visų savo vyro 
poreikių, su kartėliu galvojo Kendalė. 

Kuris ją išsirinko - Metas ar Gibas, spėliojo ji. Mintis, kad 
Gibas taip stipriai veikė Meto pasirinkimą, jai kėlė baimę. 
Kita vertus, kol ji bus Gibo numylėtinė, viskas bus gerai. Bet 
jeigu uošviui neįtiks, jis taps labai galingu priešu. 

Kendalei ramybės nedavė viena mintis: ji turi nuspręsti, 
ką daryti su savo santuoka. 

Ar nori ją išsaugoti? Taip, nori. Tai ką ketina daryti? 

Palyginti su Lote Linam, ji turi du ryškius pranašumus. 
Pirma, Gibas laiko Lotę netinkama į žmonas, o Gibo nuomo- 
nė Metui labai svarbi. Antra, Lotė negali turėti vaikų. Ken- 
dalė nešioja Meto kūdikį. 

Bet šis slaptas ginklas nesuteikė jokio palengvėjimo, tik 
dar paaštrino širdies skausmą. Šįvakar juodu su Metu turėtų 
švęsti. Turėtų džiaugtis tuo gamtos stebuklu, kuris atsirado 
išjųdviejų meilės. Turėtų galvoti apie kūdikio kambarį, rink- 
ti vardus, svajoti apie šviesią jųdviejų vaiko ateitį. 

Bet jis išėjo palikęs ją nelaimingą, vienišą, mintyse kanki- 
namai vis reginčią juodu su Lote. Ir visai ramiai ėmėsi savų 
reikalų. 

— Velniai jį griebtų! - sušuko Kendalė. 

Kaip drįso išeiti dėdamasis, kad visai nieko nenutiko? Jis 
net nepagerbė jos vykusiu barniu. 

Staiga pašokusi nuo priebučio kėdės ji įbėgo vidun. Už- 
truko trumpai - pagriebė tik rankinę. Vos apsisprendusi po 
kelių sekundžių jau sėdėjo automobilyje ir lėkė keliu. 

Ji norėjo būti Meto žmona. Norėjo sukurti tikrą šeimą. 
Norėjo pati būti šeimos dalis. 

Su sąlyga, jei dėl to nereikės aukoti savigarbos. Jeigu į ją 
bus kreipiamas dėmesys. Mazgote tikrai netaps. Ir neleis 
Metui šio pasipiktinimo laikyti paprastu jos suirzimu. 

Jeigu Metas nori išsaugoti šeimą, privalo pripažinti savo 
kaltę. Turi pasižadėti, kad ateityje romanai su Lote ar kuo 
kitu nebepasikartos. Dėl ištikimybės jokių ginčų negali būti. 
Jeigu Metas pripažins, kad pasielgė blogai, ji jam atleis. 

Šis pasiūlymas galioja tik šį vakarą. 

Kendalė nebetūnos namie kaip nuolanki, pataikaujanti 
žmonelė ir nelauks jo grįžtančio. Vengdamas barnio jis išėjo, 
todėl ji pati su juo susirems. Jeigu Gibas bus su juo - ką gi, 
puiku. Tegu pasiaiškina nepritariančiam tėvui dėl savo nie- 
kingo meilės romano su Lote Linam. 

Kendalė buvo tikra - sulauks tvirtos Gibo paramos. 

Privažiavus miestelio pakraštį pradėjo temti. Staiga pasi- 
darė aišku - Metą rasti nebus taip paprasta, kaip ji manė. 
Kai Prospero žiburiai nutolo, nesimatė jokių orientyrų. 

Elnių ganykloje su Metu buvo lankiusis tik kartą. Ten sto- 
vėjo maža trobelė, kurią juodu su Gibu patys surentė. Metas 
išdidžiai ją aprodė. Dabar Kendalė gailėjosi, kad tada taip 
mažai dėmesio kreipė į kelią. 

Keliai, vingiuojantys po kalvotas, miškais apžėlusias Pros- 
pero apylinkes, buvo siauri, tamsūs, negrįsti. Vos keli buvo 
pažymėti kelių ženklais. Tik vietos gyventojai galėjo atskirti 
vieną keliuką nuo kito. Atvykėliui jie visi buvo vienodi. 

Griežtai sau pasakiusi, kad netrukus pamatys kokį pažįs- 
tamą ženklą, ji vis važiavo. Bet pravažiavusi apleistą daržinę, 
jau matytą prieš maždaug dešimt minučių, suprato beviltiš- 
kai pasiklydusi. 

Kendalė sustojo tiesiog vidury kelio. 

- Velniai griebtų! 

Akis užplūdo nevilties ašaros. Ji taip troško surasti Metą. 
Kuo greičiau jie viską išsiaiškins, tuo greičiau galės viską nu- 
gramzdinti į praeitį ir toliau gyventi. 

Suirzusi išlipo iš automobilio ir dairydamasi mėgino įžiū- 
rėti ką nors pažįstama. Iš visų pusių ją supo tankūs, šiurpūs 
miškai. 

Sėdusi į mašiną paleido variklį tvirtai žinodama - anks- 
čiau ar vėliau ras kelią į Prosperą. Tokiu metu reikia liautis 
ieškoti elnių ganyklos. 

Kendalė suvokė - nėra to blogo, kas neišeitų į gera: pa- 
siklydusi turėjo laiko nurimti prieš aiškindamasi santykius 
su Metu. Ji turės progą kruopščiai apgalvoti problemą. Gal 
aptiks, kad pati kažkaip pastūmėjo Metą ieškoti buvusios 
meilės draugijos? Gal pati kuo nors kalta? 

Trokšdama kuo greičiau susitaikyti, Kendalė nuspau- 
dė greičio pedalą. Kai automobilis užlėkė į šlaito viršų, už 
kokios pusmylės virš medžių viršūnių ji pastebėjo raudoną 
pašvaistę. Pirmiausia išsigando, kad dega miškas. Netrukus 
šią mintį atmetė - pasirodė, kad gaisras tik vienoje vietoje ir 
toliau neplinta. 

Privažiavus arčiau pašvaistės vietovė pasirodė lyg pažįs- 
tama. Kendalė susigaudė, kur esanti. Čia buvo lapkričio ry- 
tmetį per kiaulių skerstuves. Iš šios vietos bent aišku, kaip 
grįžti namo. O gal parvažiavusi ras Metą - šis jau bus viską 
apsvarstęs ir lauks jos namie? 

Vis dėlto nukėlusi koją nuo greičio pedalo ji nuspaudė 
stabdžius. Kas čia dega? 

Gal pirmoji mintis buvo teisinga? Gal kas stovyklavietė- 
je paliko smilkstančią ugnį? Jokių mašinų nematyti, todėl 
galima daryti išvadą, kad ugnis neprižiūrima. Kyla pavojus 
visam miškui. 

Sustabdžiusi mašiną variklio negesino. Atsargiai apsidai- 
riusi atrakino dureles ir išlipo. Pavasariniame ore tvyrojo sti- 
prus, bet gana malonus medžio dūmų kvapas. 

Kendalė sunerimusi patraukė į tamsų mišką. Gal vis dėlto 
reikėtų kuo skubiau grįžti į miestelį ir pranešti apie tai gais- 
rininkų viršininkui? 

O jeigu būrelis paauglių kepa parūkytas dešreles ar kokia 
šeima skanauja lauke keptų kepsnių? Tik be reikalo sukels 

šurmulį. Bus dar vienas gėdingas nutikimas kaip tas, kai nu- 
alpo per kiaulių skerstuves. 

Viena buvo aišku - negalima nuvažiuoti, jei yra nors men- 
kiausia tikimybė, kad tai gaisras miške. Sukaupusi visą drąsą 
ji pradėjo eiti. 

Nuo ryto vilkėdama dalykinį kostiumėlį ir avėdama aukš- 
takulnius Kendalė buvo menkai pasiruošusi žygiui po miš- 
kus. Išlikti sveikos pėdkelnės niekaip negalėjo. Gervuogės, 
vijokliniai augalai skleidė pumpurus po ilgus mėnesius tru- 
kusio žiemos miego ir kibo jai už plaukų, drabužių, draskė 
rankas ir kojas. Vos už metro krūmuose kažkas sušlamėjo, 
bet ji nesustodama skubėjo toliau. 

Staiga orą perskrodė klyksmas. 

Kendalė sustingo. Baimė užgniaužė jai gerklę. Dėl Dievo 
meilės, kas tai? Gyvūnas? Gal kokia laukinė katė? Ar taip 
kaukia pumos? 

Ne, tai būta žmogaus balso - baimę ir siaubą keliančio, bet 
tikrai žmogaus. Dėl Dievo meilės, ką ji čia netyčia aptiks? 

Po pirmo šaižaus klyksmo dar pasigirdo keli trūkčiojantys 
tikros agonijos krioktelėjimai. 

Pamiršusi baimę ir paakinta to, kad kažkam tikrai reikia 
pagalbos, Kendalė paskubomis nėrė į tamsą - metusi pra- 
mintą takelį, ieškodama trumpiausio kelio. Ji lėkė į priekį 
tvarstydamasi už tankios lapijos, nekreipdama dėmesio į 
skaudžius dūrius, kai per odą braukė šakos, badė spygliai ir 
degino dilgėlės. 

Priekyje Kendalė pamatė pažįstamą laukymę. Pro medžius 
įžiūrėjo blykčiojančią laužo liepsną ir aplink susispietusių 
žmonių siluetus. 

Ten buvo pora tuzinų žmonių, jei ne daugiau. Jie rėkė. Bet 
jų balsai nepanėšėjo nei į skausmo, nei į pagalbos riksmus. : 

Palengvėjo, todėl Kendalė stabtelėjo, kad atgautų kvapą: 
baiminosi, kad toks bauginantis žygis pirmaisiais nėštumo 

mėnesiais gali būti pavojingas. Ranka atsirėmusi į medžio 
kamieną, pasilenkė giliai kvėpuodama. 

Netikėta juoko banga vėl privertė pakelti galvą. Smalsu- 
mas skatino sužinoti, koks keistas susirinkimas čia vyksta. 
Kažkodėl jautė turinti nelįsti iš slėptuvės. Kol nesužinos, 
kas ir kodėl rėkė, atsarga gėdos nedarys. 

Netrukus Kendalė įžiūrėjo, kad būryje vieni vyrai. Gal ji 
tapo priėmimo į kokią broliją liudytoja? Jau mažne tuo pa- 
tikėjusi, pastebėjo pažįstamą veidą ir iš netikėtumo net aik- 
telėjo. 

Dabnis Gornas. Ką apygardos prokuroras veikia vidury 
miškų? Ir teisėjas Fargas. Ar čia vyksta koks klubo susirin- 
kimas? 

Dar ji pastebėjo mokyklos valdybos prezidentą, Prospero 
pašto viršininką, Hermaną Džonsoną ir pastorių Bobą Vai- 
tekerį. 

Visų iki vieno žvilgsniai buvo nukreipti į kažką gulintį ant 
žemės. Vyrai stovėjo aplink glaudžiu ratu, todėl Kendalei 
buvo sunku įžiūrėti. 

Ji net pašoko iš siaubo, kai pasigirdo dar vienas riksmas. 
Užvertęs galvą Hermanas Džonsonas išleido kraują sting- 
dantį šūksnį, o keli grupės nariai pakėlė daiktą nuo žemės. 

Tai buvo krikščionių kryžius. 

Prie jo vinimis buvo prikaltas Maiklas Li. 


Dvidešimt trečias skyrius 


J aunuolis buvo nuogas. 

Iš tos vietos, kur turėjo būti genitalijos, čiurkšle tryško 
tamsus raudonas kraujas. Galva be gyvybės ženklų tabalavo 
ant plono kaklo. Vaikinas buvo negyvas arba be sąmonės. 

Sukaustyta siaubo Kendalė net nerėkė. Tyliai baisėdama- 
si žiūrėjo, kaip vienas iš vyrų sudėjo delnus ir pakišo ponui 
Džonsonui po dešine koja, kad jis pasilypėtų. Pasiekęs Maik- 
lo Li galvą, šis čiupo už plaukų, atvertė galvą ir pražiodęs 
kažką sukišo į burną. Kendalė lengvai numanė, kas ten ga- 
lėtų būti. 

Kai Džonsonas nušoko ant žemės, visi pasitiko jį pritari- 
mo šūksniais. Triukšmui aprimus stojo tyla. Po kelių akimir- 
kų vyrai pradėjo giedoti giesmę. 

Kendalei gerkle kilo šleikštulys. Nurijusi tulžį, kad nepra- 
dėtų žiaukčioti, ėmė vogčia trauktis bijodama, kad jos nepa- 
stebėtų. Ji tapo nekalto vaikino linčo teismo liudytoja. Jeigu 
linčiuotojai sužinotų, kad ji viską matė, neparodytų jai dau- 
giau gailesčio negu Maiklui Li. 

Kai jau buvo tikra, kad jos niekas nemato, apsisukusi pasi- 
leido bėgti draskydamasi į medžius dar stipriau nei tada, kai 
skubėjo į priekį. Jie jos neišgirs. Jie vis dar gieda giesmę - 
paversdami farsu šventus žodžius. 

Užkliuvusi už vijoklio Kendalė suklupo. Nesąmoningai 
ranka prisidengė pilvą. Žinojo - dėl kūdikio privalo saugotis. 
Turi bėgti lėčiau. Bet skubėti privalo. Jeigu teisėsaugos pa- 
reigūnams bus laiku pranešta, jie spės atvykti ir visus suimti 
niekšiško nusikaltimo vietoje. 

— Dieve, - aiktelėjo įsivaizduodama, kokį šoką šis įvykis 
sukels miestelyje. Kaip Hermanas Džonsonas, laikomas 
bjauriu storžieviu, įkalbėjo šiuos bendruomenės ramsčius 
dalyvauti tokiame žvėriškame susidorojime? 

Kendalė brovėsi greitai, bet jau nelėkė kaip akis išdegusi — 
vis mėgino aptikti takelį, kuriuo čia atėjo. Bet tamsa slėpė že- 
mės nelygumus - netekusi pusiausvyros ji puolė veidu į prie- 
kį ir sunkiai žnektelėjo ant žemės. Griūdama sulaikė kvapą, 
todėl kelias akimirkas tik gulėjo ir žiopčiodama gaudė orą. 

Štai tada ji užuodė tokį bjaurų dvoką, kad ėmė žiaukčioti. 
Tą pačią akimirką suprato gulinti ne purve, o ant drabužių. 
Pasirėmusi delnais į žemę Kendalė pasikėlė - ir atsidūrė tie- 
siai prieš Bamos veidą. 

Pusės veido jau nebebuvo, o ir likusi dalis atrodė baisiai 
suirusi. Vienoje akiduobėje žiojėjo tuštuma - ten knibždėte 
knibždėjo parazitų, kurie vis dar rado kuo misti. 

— DievemanoDievemanoDievemano. 

Iš siaubo pradėjusi verkšlenti Kendalė paropojo atbulomis 
ir išsivėmė. 

Paskui vis dar keturpėsčia paspoksojo į yrantį kūną - šis 
akivaizdžiai buvo užkastas per mažo gylio kape, neapsau- 
gančiame nuo maitėdų. Mėsa nuo kaulų buvo nuplėšta, bet 
jį nužudė ne žvėrys. Bama mirė nuo šūvio - kaktos vidury 
žiojėjo juoda, musių nutupėta skylė. 

Savižudybė? Abejotina. Ar sutapimas, kad Bamos kūnas 
paliktas visai šalia egzekucijos vietos? Kendalė beveik nea- 
bejojo, kas nužudė elgetą. 

Nors drebėjo keliai, buvo silpna, vis dėlto ji prisivertė atsi- 
stoti. Peržengusi per Bamos kūno liekanas aklai svirduliavo, 

kol galiausiai pasiekė kelią. Nors nuo kurso keliais laipsniais 
nukrypo, vis dėlto automobilis buvo matyti. Nuliuoksėjusi 
prie jo džiaugėsi, kad neužgesino variklio. Taip sutaupys lai- 
ko. Be to, manė, kad drebančiomis rankomis būtų nejtaikiu- 
si raktelio. 

Dumdama atgal Kendalė apmąstė strategiją. Kad pasiek- 
tų miesto centrą, turi pravažiuoti pro namus. Kodėl nesu- 
stojus ten ir nepaskambinus šerifui iš namų? Gal - Dieve, 
maldauju! - Metas bus namie? Jai reikia jo. Jo neištikimybė 
su Lote Linam atrodė nereikšminga, palyginti su tuo, ką ne- 
seniai matė. 

Sugriebusi rankomis vairą sutelkė dėmesį į kelią, mė- 
gindama sudėlioti, ką privalo daryti, bet mintyse vis matė 
Maiklą Li ant to baisaus kryžiaus. Ausyse vėl skambėjo vyrų 
pritarimo šūksniai, kai vaikinui į burną buvo kišamos geni- 
talijos. 

Ir Bama. Mielas, niekam nieko bloga nedaręs Bama - jis 
kiekvienam rasdavo malonų žodį, ypač tiksliai pranašauda- 
vo orą. Nėra abejonės - jam buvo įvykdyta mirties bausmė, 
nes jis gadino patrauklų miestelio veidą. Elgeta buvo nepato- 
gus, neproduktyvus miesto pilietis, rodantis vaikams blogo 
elgesio pavyzdį. 

Dieve mano, kiek dar nepageidaujamų asmenų atsikraty- 
ta tokiu laukiniu, barbarišku būdu? 

Bilis Džo Krukas? Na, žinoma! Jis vagis, todėl jam nupjau- 
ta ranka. Kas suabejos šia, regis, nekalta, nors ir tragiška is- 
torija apie nelaimingą atsitikimą? Tik jau ne Bilis Džo, kurio 
gyvybei grės didelis pavojus, jeigu jis kam nors atskleis, kad 
jo nelaimė - kelių apsišaukėlių teisėjų proto vaisius. 

„Akis už akį - toks jų credo. Maiklas Li peržengė ribą su 
baltąja mergina. Kastracija ir mirtis - toks nuosprendis jam. 

Kendalė iš džiaugsmo net suriko, kai pamatė prie namų 
Meto automobilį. Tekina užlėkusi laiptais pašaukė jį vardu. 
Jai bėgant koridoriumi, vyras išlindo iš miegamojo - buvo 

akivaizdu, kad ką tik prausėsi. Jo plaukai tebebuvo drėgni. 
Liemenį juosė rankšluostis. 

— Kendale, kur buvai? Grįžęs radau tuščius namus. Po 
mūsų barnio... 

— Metai, ačiū Dievui, kad tu čia. 

Ji puolė jam į glėbį ir pradėjo raudoti prisiglaudusi prie 
nuogos krūtinės. Metas stipriai apglėbė žmoną. 

- Brangioji! Ar gali man atleisti? Ar galime viską pradėti 
iš naujo? 

— Taip, žinoma, bet paklausyk, paklausyk manęs! 

Kai Kendalė nuo jo atsitraukė, Metas suprato, kad jos už- 
sidegimas kilo visai ne iš aistros. 

— Po galais, kas atsitiko? Tu balta kaip popierius. Kas tavo 
plaukuose? - Jis smalsiai apžiūrėjo iš plaukų ištrauktą šakelę. 

— Metai, kaip siaubinga, - raudojo Kendalė. - Niekaip tuo 
netikėčiau, jei nebūčiau mačiusi savo akimis. Jie sučiupo 
Maiklą Li. Greičiausiai jo nepažįsti. Jis... Tiek to, tai visai 
nesvarbu, papasakosiu vėliau. Geriau apsirenk. Tučtuojau 
skambinu į policiją. Tegu važiuoja čia, bus pakeliui. Nuvešiu 
juos į... 

— Kendale, tvardykis. Ką čia vapi, dėl Dievo meilės? - Da- 
bar jis turėjo laiko ją apžiūrėti - Metą apėmė ne mažesnis 
nerimas. Palietė jai skruostą - pirštai išsitepė krauju. - Tu 
kraujuoji. Kur taip susibraižei? 

— Man viskas gerai. Tikrai. Aš tik išsigandusi. 

- Kas tave nuskriaudė? - piktai paklausė jis. - Dvyniai 
Krukai? Jeigu tie niekšai... 

— Ne, ne! - perrėkė jį. - Paklausyk, Metai. Jie nužudė Mai- 
klą Li. Manau, jis nebegyvas. Jie iškastravo jį, visur buvo pil- 
na kraujo. Ant vaikino kūno, ant žemės. 

Išsilaisvinusi iš jo glėbio ir peržengusi per krūvą nešvarių 
drabužių, ji pasiekė telefoną. Suspaudė 911. 

— Kalbi kažkokias nesąmones, Kendale. Ką čia dabar paistai? 

— Maiklas Li, - pakartojo netekusi kantrybės. - Vaikinas, 
kuris buvo neteisingai apkaltintas išprievartavęs Kim Džon- 
son. Jie ir Bamą nužudė. Bėgdama iš ten radau jo lavoną. 
Alio. Girdite? Skambinu... Ne, tik neverskite manęs laukti! - 
lūžtančiu balsu suriko į ragelį. 

Metas greitai atsistojo jai prie šono. 

— Kendale, tau isterija. 

— Ne, man ne isterija. Prisiekiu. - Nurijo seiles per jėgą 
bandydama suvaldyti kylančią isteriją, kurią ką tik neigė. Jai 
kaukšėjo dantys. - Kol policija čia atvažiuos, nusiraminsiu. 
Nuvešiu juos tiesiai į tą vietą. 

— Kur? 

— Kur skerdžiamos kiaulės. Greičiausiai jie ten ir žudo, 
kad kraujo nebūtų matyti, - pridūrė ji staiga galvon šovusią 
mintį. - Jie sumanūs. Ir jų tiek daug. Pažįstami žmonės, ku- 
rių nieku gyvu neįtartume. 

— Ką veikei naktį viena miške? 

— Važiavau tavęs ieškoti. - Iš akių jai plūdo karštos, sūrios 
ašaros ir ritosi skruostais. - Norėjau tave susirasti. Nenorė- 
jau, kad visas tas reikalas su Lote supūliuotų ir taptų neati- 
taisomas. Negalėjau sulaukti, kol grįši namo, norėjau viską 
kuo greičiau užglaistyti. Mėginau surasti elnių ganyklas, bet 
pasiklydau. 

— Pagalbos telefonas. Kuo galiu jums padėti? 

- Taip, sveiki. - Ji ženklu parodė Metui, kad galiausiai 
kažkas atsiliepė. - Noriu tučtuojau susisiekti su policija ar 
šerifu. Aš vardu... 

Metas pagriebęs padėjo ragelį. Kendalė apstulbusi tik 
spoksojo į jį. 

— Kodėl taip padarei? Turiu apie tai pranešti! Galiu juos 
ten palydėti. Jeigu jie nieko nelaukdami ten nuvažiuos... 

— Niekur nevažiuosi, pirmiausia eisi į dušą, o paskui - į 
lovą. - Jis paglostė jai plaukus. - Jei esi nepratusi, naktį 
miškas gali atrodyti pilnas vaiduoklių. Pasiklydai, brangioji, 

ir tave apėmė panika. Tau nerimo priepuolis. Reikia dušo ir 
taurės šalto vyno, tada viską pamirši. 

— Man visai ne nerimo priepuolis! - Susivokusi, kad spie- 
giančiu tonu tik patvirtina jo versiją, ji giliai įkvėpė. - Užti- 
krinu tave - visiškai kontroliuoju visus savo pojūčius. Esu 
persigandusi, bet ne išprotėjusi. 

— Aš ir nesakau, kad išprotėjusi. Bet pastaruoju metu pa- 
tyrei nepaprastai didelį stresą, tad... 

Kendalė nustūmė vyrą į šalį. 

- Liaukis elgtis su manim globėjiškai ir klausykis. Metai, 
jie... 

— Pirmiausia kas tie jie, apie kuriuos vis kalbi? 

— Beveik visi turintys čia bent kokį autoritetą. Galiu išvar- 
dyti bent tuziną garsių vyrų. 

Ji ėmė vardyti, bet Metas vėl ją nutraukė. 

- Ir tu tvirtini, kad šie žmonės susiję su kastracija ir nu- 
kryžiavimu? Ką jau kalbėti apie elgetos nužudymą? - Jis 
skeptiškai kilstelėjo antakius. - Kendale, elkis atsakingai. 
Negi manai, kad patikėsiu tokia pasaka? 

— Tuja tiki. 

Sumišęs Metas kilstelėjo galvą. Ją nupurtė drebulys. 

— Aš nė žodžiu neužsiminiau apie nukryžiavimą. 

Jos žvilgsnis nuslydo per drabužių krūvą, išmėtytą ant 
grindų. Batų padai purvini, aplipę skujomis. Ji užuodė sil- 
pną medžių dūmų kvapą. 

Kendalė lėtai pakėlė akis. Metas stebėjo ją ramiai, jo vei- 
das buvo negyvas. 

- Ir tu ten buvai, ar ne? - kimiai sušnibždėjo ji. - Esi vie- 
nas iš jų. Ir Gibas taip pat. 

— Kendale. 

Jis siektelėjo jos. 

Apsisukusi Kendalė pasileido bėgti, bet vos už kelių žings- 
nių Metas sučiupo jai už švarko ir trūktelėdamas sulaikė. 

— Paleisk mane! 

Ji atmetusi rankas nagais drykstelėjo jam per veidą ir 
net pajuto kažkokį malonumą išgirdusi, kaip jis suvaitojo iš 
skausmo. 

— Juk nuo gero nebėgama, ar ne, panele Butinski? 

Kendalė smogė jam alkūne. Paleidęs ją Metas susiėmė už 
pilvo. Ji vėl mėgino bėgti, bet jis ir šįkart ją pagavo. 

Jie grūmėsi ir galiausiai Metui pavyko prispausti iškeltas 
jos rankas. Jo veidas iš pykčio persikreipė. Seilės tiško iš bur- 
nos, kai pasilenkęs rėkė jai tiesiai į veidą: 

— Nori kalbėti su šerifu? Ar policijos vadu? Puiku. Juos 
rasi ten, kur visi. 

— Kas jūs? 

- Brolija. Mes patys skiriame bausmes, nes vadinamoji 
demokratija ir teisės sistema atsisuko prieš mus pačius. Ji 
visada visuomenės padugnių pusėje. Kad išlygintume rezul- 
tatą, esame priversti imti vadžias į savo rankas. 

- Jūs žudot žmones? 

— Kartais. 

- Kiek? Kiek jau visa tai trunka? 

- Kelis dešimtmečius. 

Kendalei pakirto kelius ir ji būtų susmukusi, jeigu Metas 
nebūtų jos laikęs. 

— Tikėjomės, Kendale, kad prie mūsų prisidėsi. Prieš mus 
tikrai nepakovosi. 

— Gal lažinamės? 

Ji spyrė jam keliu į tarpkojį. Keikdamasis Metas sulinko. 
Net negalvodama Kendalė apsisuko, čiupo nuo komodos ro- 
žių vazą ir iš visų jėgų trenkė jam į galvą. Metas griuvo kaip 
pakirstas medis ir liko tysoti nejudėdamas. 

Kendalė valandėlę žiūrėjo į nejudantį kūną, tikėdama tuo, 
ką padarė. Ji garsiai, trūksmingai alsavo. Prisiminė kūdikį. 
Ar jis išgyvens šią naktį? Ar ji pati liks gyva? 

Jeigu pabėgs. 

Nusimovusi sviedė į Metą vestuvinį žiedą. O paskui pa- 
traukė prie laukujų durų ketindama bėgti. 

Prie namo artėjo automobilio žibintų šviesos. Mašina susto- 
jo. Gibas išlipo iš sunkvežimiuko, užlipo laiptais ir pabeldė. 

Impulso pagauta Kendalė nuskuodė į miegamąjį, bet tik 
akimirkai - pasičiupti chalato iš spintos. 

- Ateinu! - šūktelėjo ji. 

Skubėdama prie laukujų durų susikišo rankas į chalatą ir 
stipriai juo susisiautė, kad nesimatytų purvinų drabužių ir 
subraižytų rankų. Paskutinę akimirką ji prisiminė nusispirti 
batelius. Tada pravėrė duris ir iškišo galvą. 

— O, Gibai, labas. 

Ji vylėsi, kad Gibas jos uždusimą palaikys kuo kitu, tik ne 
baime. Kaip ir Meto, jo batai buvo aplipę purvu, nuo jo taip 
pat kvepėjo dūmais. Jis atvažiavo tiesiai iš kruvinos egzeku- 
cijos, bet iš jo malonios šypsenos niekas nebūtų to supratęs. 

— Dar nemiegat? 

Ji žvilgtelėjo per petį beveik tikėdamasi pamatyti iš mie- 
gamojo išsvirduliuojantį Metą, trinantį ant galvos kruviną 
gumbą. 

Jeigu jis nemirė. 

Apsimestinai kukliai šypsodamasi Kendalė atsisuko į uošvį. 

- Tiesą sakant, ne. Norėjau pasakyti... na, mes dar nemie- 
game... Tiesiog... na, suprantate. - Ji maivėsi — visai kaip 
gražuolė iš Pietų. - Galiu Metą pakviesti, jeigu jums reikia 
tuojau pat jį pamatyti. 

Gibas sukikeno. 

— Vargu ar mano reikalas toks svarbus kaip tai, kuo jis da- 
bar užsiima. 

— Na, - nedrąsiai pratarė ji, - mes jau beveik susitaikėme. 
Prieš tai buvome kiek susikivirčiję. - Pasikliaudama nuojau- 
ta dar pridūrė: - Argi jis nieko neminėjo? 

- Tiesą sakant, minėjo, nors ir nesakė, dėl ko kivirčijotės. 
Atvažiavau pažiūrėti, ar negalėčiau padėti užglaistyti konf- 
likto. - Plačiai šypsodamasis jis mirktelėjo jai. - Matau, kad 
mano taikdariškos paslaugos nereikalingos. Drožiu namo, o 

judu čia aiškinkitės. - Kai jis spustelėjo jai ranką, Kendalė 
išsigando, kad ir vėl apsivems. - Grįžk pas savo vyrą. Labos 
nakties. 

— Labanakt. 

Jis apsisuko ir garsiai trepsėdamas nulipo laiptais. 

Kad jau būtų lygiosios, Kendalė pavymui dar šūktelėjo: 

- Gal atvažiuotumėte pusryčių? Pasiilgau jūsų garsiųjų 
vaflių. 

— Aštuntą būsiu. 

Ji pažiūrėjo, kol iš akių pranyko automobilio užpakalinių 
žibintų šviesos, o paskui nuskubėjo į miegamąjį. Metas gu- 
lėjo taip, kaip buvo palikusi. Kendalė negalėjo prisiversti jo 
paliesti ar bent patikrinti pulsą. Koks skirtumas? 

Miręs jis ar gyvas, jos ligšiolinis gyvenimas baigtas. 


Dvidešimt kotvirtas skyrius 


— B vardu Kendalė Diton Bernvud. Tai, ką jums papasa- 
kosiu, gali pasirodyti neįtikėtina. Turbūt pamanysite, kad aš 
išprotėjusi. Galiu užtikrinti, kad taip nėra. 

Ji nutilo ir gurkštelėjo iš kokakolos skardinės, kurią nusi- 
pirko iš gėrimų automato motelyje. 

— Klausau jūsų. 

FTB agentas Bredokas kalbėjo pavargusiu ir atsainiu bal- 
su. Bet tai, ką Kendalė ruošėsi pasakyti, turėjo kaipmat jį 
išbudinti. Kad jos neįtikima istorija atrodytų įtikimesnė, ji 
prisistatė kaip valstybinė gynėja. Kitaip jos pašnekovas ti- 
krai pamanytų, kad kalba su pamišėle. 

- Iki šiol Prospere pragyvenau beveik dvejus metus, o šią- 
nakt aptikau, kad slapta tariamą teisingumą įgyvendinanti 
organizacija vykdo protu nesuvokiamus nusikaltimus, netgi 
žmogžudystes. Šiai grupei priklauso įtakingiausi miestelio 
gyventojai, tarp jų ir mano vyras... Jie vadinasi brolija. Pa- 
sitarę tarpusavyje, šie žmonės nusprendžia, kaip nubausti 
tuos, kurie nusižengė jų susikurtoms taisyklėms, bet išsisu- 
ko nuo teisingumo rankos. Nežinau, kelių žmonių per dau- 
gybę metų šitaip atsikratyta, bet šiąnakt tapau žmogžudys- 
tės liudytoja. 

Kendalė agentui papasakojo apie Maiklo Li egzekuciją ir 
rastus Bamos palaikus. 

t 

- Elgeta nebuvo nusikaltėlis, bet spėju, brolija atsikratė ir jo. 

Ji papasakojo, ką matė miškuose, nieko nepridėdama ir 
neatimdama, susikaupusi. Per daug emocijų galėjo paskatin- 
ti agentą suabejoti jos patikimumu. 

— Ta proskyna yra giliai miškuose, tolokai nuo mieste- 
lio. Dažniausiai ten po kiaulių skerstuvių dorojamos sker- 
denos, bet, regis, ne tik kiaulių, - pridūrė Kendalė, balsas 
virptelėjo. 

Suvokusi, kad per visą pasakojimą Bredokas nepratarė nė 
žodžio, ji nutilo. 

— Arjūs dar klausote? 

— Taip, klausau. Tik... Turiu pasakyti, ponia, kad ši istorija 
skamba labai neįtikimai. Ar pranešėte apie šią žmogžudystę 
vietinei policijai? 

— Policija veikia išvien su brolija. 

— Ir policija? Aišku. 

Niekas jam neaišku. Iš jos juokiamasi. Ką pasakyti šitam 
agentui, kad jis patikėtų, jog ji - ne psichinė ligonė? Kendalė 
atmetė plaukus ir vėl gurkštelėjo iš skardinės. Nuo įtampos 
skaudėjo nugarą tarp menčių. Ji nuvažiavo du šimtus ketu- 
riasdešimt kilometrų viena akimi žiūrėdama į kelią, kita - į 
užpakalinį veidrodėlį, kol įsitikino, kad sustoti saugu. 

Kiek laiko truks, kol Metas atgaus sąmonę ir įspės kitus 
brolijos narius, kad ji viską žino ir juos įduos? O jei Kendalė 
užmušė jį, trenkdama ta vaza? Kada bus aptiktas kūnas? Ji 
tikėjosi, kad ne anksčiau kaip aštuntą valandą ryto, kai Gi- 
bas ateis pas juos kepti vaflių. Kendalė žvilgtelėjo į laikrodį. 
Pusė trijų. Laikas senka. 

— Agente Bredokai, įspėjau jus, kad mano pasakojimas gali 
pasirodyti neįtikėtinas. 

— Supraskite, jūsų istorija skamba kaip pasaka. Kiek žinau, 
nedidelė Prospero bendruomenė yra pavyzdinė. 

— Taip atrodo tik iš išorės, tas nekaltumas apgaulingas. 
Klausykit, suprantu, kad visokie keistuoliai kasdien pripasa- 

koja jums absurdiškiausių istorijų, bet prisiekiu, kad sakau 
tiesą. Savo akimis mačiau tą prie kryžiaus prikaltą vaikiną. 

— Nusiraminkit, ponia Bernvud. Jei pasiduosite isterijai, 
niekur toli nenueisime. 

- Lygiai taip pat niekur toli nenueisime, jei nekreipsite į 
mane dėmesio. 

— Aš kreipiu dėmesį, tik... 

— Tai ką ketinate daryti? 

- Žmonės, kuriuos paminėjote, yra gan įtakingi, - atsar- 
giai tarė agentas. - Autoritetingi. 

— Nejaugi manote, kad pati to nesuprantu? Iš pradžių ne- 
galėjau patikėti, kad dauguma Prospero gyventojų susiję su 
brolija. Bet kuo daugiau apie tai galvoju, tuo aiškiau viskas 
darosi. 

— Kodėl taip sakote? 

— Visas miestelis persmelktas kažkokios keistos atmosfe- 
ros. Negaliu to tiksliai apibūdinti, bet kažką keista pajutau 
vos tik ten persikėlusi. Žmonės nėra atvirai agresyvūs kaip 
skustagalviai ar neonacių grupuotės. Bet mąsto jie panašiai. 

— Verta sunerimti. 

— Baisiausia, kad brolija veikia slapta. Jos narių neįma- 
noma susekti nei permatyti jų tikrųjų veidų. Jie - aukštas 
pareigas, valdžią ir žmonių pasitikėjimą įgiję žmonės, o ne 
šiaip kokie skustagalviai demagogai su svastikomis ant kak- 
tos. Tie žmonės nenešioja apsiaustų ir smailų kepurių kaip 
kukluksklano nariai, neorganizuoja mitingų, nešūkauja ra- 
sistinės propagandos ir neaukština baltosios rasės. Kai pa- 
galvoji, net būdamas baltasis gali užsitraukti jų nemalonę. 
Bilis Džo Krukas baltasis. Bama taip pat. 

— Bilis Džo Krukas? 

Kendalė papasakojo Bredokui apie nepilnametį nusikaltė- 
lį ir apie jam nutikusį „nelaimingą atsitikimą . 

- Spėju, kad brolijos akyse žmogus turi būti ne tik bal- 
tasis, bet ir išrinktasis, - sunkiai slėpdama pasišlykštėjimą 
tarė Kendalė. 

FTB agentas sunkiai atsiduso. 

— Kalbate protingai, ponia Bernvud. Nemanau, kad galė- 
tumėte sukurpti tokią istoriją. Surašysiu protokolą ir pažiū- 
rėsiu, ką galiu padaryti. 

— Dėkoju, bet biurokratiškas dokumentų pildymas niekuo 
nepadės. Nebūsiu saugi tol, kol jie visi nesėdės už grotų. 

— Sutinku, bet prieš juos suimant turėsiu pasiųsti savo 
žmogų apžiūrėti tos proskynos, apie kurią pasakojote. Jei 
iškviesime ką nors apklausti, tarkime, jūsų vyrą, tai sukels 
įtarimą kitiems. Jie gali išsisklaidyti ir pasislėpti. Mums rei- 
kia faktinių įrodymų prieš pradedant areštus, be to, viskas 
turi būti atlikta organizuotai, neišsiduodant. 

Aišku, Bredokas teisus. Tokia taktika geriausia. Bet Ken- 
dalė negalės ramiai atsikvėpti, kol jos vyras, Gibas ir kiti ne- 
sėdės už grotų. 

— Kada ketinate pradėti? 

- Jei nupasakosite, kur toji proskyna yra, vos tik prašvitus 
pasiųsiu vieną iš mūsiškių. 

Ji paaiškino agentui, kur guli Bamos lavonas, būdama be- 
veik tikra, kad Maiklas Li, kai bus rastas, taip pat bus nebe- 
gyvas. Įdomu, kaip bus paaiškintas jo dingimas iš Prospero 
kalėjimo? 

Pasakodama apie savo grumtynes su Metu, Kendalė prisi- 
pažino Bredokui, jog trenkė taip stipriai, kad jis neteko są- 
monės. Apie tai, kad galbūt užmušė savo vyrą, neužsiminė. 
Jei prireiks, galės prisipažinti vėliau. 

— Kur šiuo metu esate apsistojusi? - paklausė agentas. - 
Jei rasime įkalčių, patvirtinančių jūsų pasakojimą, būsite pa- 
grindinė liudytoja ir jums bus reikalinga valstybinė apsauga. 

Dėl to nevertėjo ginčytis. 

— Esu Kingsvudo miestelyje. 

Kendalė pasakė jam valstybinio greitkelio, kertančio šią 
gyvenvietę, numerį. 

— Apsistojau „Pleasant View“ motelyje. Nuo greitkelio ne- 
galite jo nepastebėti. 103 kambarys. Kelintą atvyksite? 

— Devintą ryto. 

Liko dar septynios valandos. Ar išbus tiek laiko viena? Ki- 
tos išeities nėra. Ji pati pasikvietė juos į pagalbą, tad dabar 
teks laukti. 

- Likite ten, kur esate, - perspėjo ją agentas. - Nepainio- 
kite kvailystės su drąsa. Jei tai, ką papasakojote man, yra tie- 
sa, - o ašjau pradedu tuo tikėti, - žmonės, su kuriais turime 
reikalą, yra itin pavojingi. 

- Patikėkite, ir pati suprantu. Jeigu jie mane ras, užmuš 
nė nemirktelėję. 

- Gerai, kad suprantate. Nieku gyvu neikite lauk. Ar yra 
tikimybė, kad buvote sekama? 

- Galėčiau prisiekti, kad ne. 

— Niekas daugiau nežino, kur esate? 

— Ne. Važiavau ratais ir nesustojau tol, kol neįsitikinau, 
kad esu saugi. Jums pirmam paskambinau. 

— Gerai. Vairuosiu valstybinę mašiną be skiriamųjų žen- 
klų, pilką sedaną. 

— Lauksiu jūsų. 

- Atvažiuosiu devintą ryto ir nuvešiu jus tiesiai į mūsų pa- 
grindinę būstinę Kolumbijos valstijoje. 

— Dėkoju, pone Bredokai. 

Kendalė padėjo ragelį. Gal reikėtų paskambinti senelei? 
Bet koks skambutis tokiu metu sukeltų jai nerimą, o šitoks 
įvarytų siaubą. 

Pakėlusi ragelį ji surinko numerį. 

— Tikiuosi, šis reikalas tikrai svarbus, po galų galais! 

— Rike Sju, tai aš. 

Draugės nepasitenkinimą akimirksniu pakeitė nuostaba. 

— Kendale, kas... 

— Ar tu ne viena? 

— Ir arkliui aišku, kad ne viena. 

- Labai atsiprašau, išties. Neprašyčiau tokios paslaugos, 
jei nebūtų gyvybiškai svarbu. 

— Kas darosi? Ar kas atsitiko? 

— Taip, bet neturiu laiko pasakoti. Ar galėtum nueiti į se- 
nelės namus ir pabūti per naktį su ja? 

- Tiesiog... tuojau pat? - be jokio entuziazmo paklausė 
Rikė Sju. 

— Taip, dabar pat. 

— Kendale, kas po velnių... 

— Rike Sju, labai tavęs prašau. Juk žinai, kad neprašyčiau, 
jei padėtis nebūtų labai rimta. Pabūk su senele, iki tau pa- 
skambinsiu. Užrakink duris ir niekam neatidaryk, net Metui 
ar Gibui. 

- Ką... 

— Nekelk telefono ragelio, nebent prieš tai suskambėtų 
dukart. Tai reikš, kad skambinu aš. Perduok senelei, kad 
labai ją myliu, ir pasakyk, kad man viskas gerai ir kad šiuo 
metu esu saugi. Paskambinsiu, kai tik galėsiu. Ačiū. 

Ji padėjo ragelį Rikei Sju dar nespėjus išreikšti nepritari- 
mo ar užduoti daugiau klausimų. Jei Metas liko gyvas ir juo- 
du su Gibu pradėjo ją medžioti, visų pirma jie ieškos Tenesio 
valstijoje. Senelės gyvybei grėsė toks pat pavojus kaip ir jos. 
Ir jos kūdikio. 

Staiga Kendalė visiškai aiškiai suvokė dabartinės savo 
padėties ilgalaikes pasekmes. Geriausiu atveju visi brolijos 
nariai turės stoti prieš teismą ir atsakyti už padarytus nusi- 
kaltimus. Ji bus pagrindinė liudytoja bent jau vienos žmog- 
žudystės byloje. Valstybė ją slėps ištisus mėnesius, jei ne 
metus, kol prokurorai surinks įkalčius ir sukurps bylą. Ty- 
rimas gali užtrukti ne vienus metus. Prasidės atidėliojimai, 
pertraukos, apeliacijos ir kitokia beviltiška teisinė painiava, 
visa išsitęs iki amžinybės. Kendalė su savo kūdikiu bus visos 
šitos sumaišties vidury. 

Jos gyvenimas bus valstybės rankose, kol byla bus baig- 
ta. Kiekvienas Kendalės žingsnis bus sekamas, viskam bus 
reikalingi leidimai ir ji valdys savo gyvenimą tiek pat kiek 


marionetė. 

Kendalė užsidengė veidą rankomis ir sudejavo. Ar tai 
bausmė? Ar šitaip ji turės atgailauti už tai, ką padarė, kad tik 
gautų darbą Prospere? 

Kai agentai pradės naršyti po slaptuosius pagrindinės liu- 
dytojos gyvenimo užkaborius, ten lauks didelė staigmena. 
Anksčiau ar vėliau apie Kendalę Diton jie sužinos viską. Ar 
patikima ji atrodys, kai taip kruopščiai saugoma paslaptis iš- 
lįs į dienos šviesą? 

Kendalė pasijuto pakliuvusi į savo paspęstus spąstus ir 
neturėjo ko kaltinti, kaip tik pačią save. Norėjo verkti, bet 
bijojo, kad pradėjusi negalės liautis. Jei agentas Bredokas ras 
ją tokią, tikrai pamanys, kad Kendalė susipyko su vyru ir su- 
kūrė istoriją, kad pridarytų jam gėdos. 

Kad nusiramintų ir atpalaiduotų įsitempusį, skaudantį 
kūną, Kendalė nusprendė nusiprausti po dušu, bet neuž- 
traukė užuolaidos, mat norėjo matyti visą miegamąjį iki pat 
durų. Ji pabėgo nepasiėmusi jokių daiktų. Visi drabužiai 
buvo purvini ir suplėšyti, bet Kendalė vis tiek juos apsivilko 
ir atsigulė ant lovos. 

Kad ir kokia pavargusi buvo, užmigti negalėjo. Šiek tiek 
nusnūdo, prabusdama nuo mažiausio garso. Ir vis pasižiūrė- 
davo į laikrodį. 

Naktis buvo labai ilga. 


——— 


- Gal norėtumėte užkąsti ko nors saldaus? Šiandien turi- 
me labai skanių medumi apteptų bandelių. 

— Dėkoju, prašyčiau tik kavos. 

Buvo dvidešimt po aštuonių. Kendalė atsikėlė šeštą ryto 
ir ilgai žingsniavo oranžiniu motelio kilimu, skaičiuodama 
lėtai slenkančias minutes. Nusprendusi, kad nebegali ilgiau 
likti motelyje, ir trokšdama kavos, ji nutarė nekreipti dė- 
mesio į Bredoko įsakymą niekur neiti. Vis žvilgčiodama per 
petį, ar neseka kerštingi persekiotojai, Kendalė perėjo per 
gatvę kavinės link. 

Sumokėjusi draugiškai padavėjai ir išėjusi nešina kava, 
prie pastato kampo ji pastebėjo telefono būdelę. Gal reikėtų 
dar kartą paskambinti į Šeridaną ir patikrinti, ar viskas ge- 
rai? Ji galėtų pasinaudoti telefonu savo kambaryje, bet kuo 
mažiau numerių bus jos viešbučio sąskaitoje, tuo geriau. 

Telefono būdelės būta senoviškos, su sulankstomomis duri- 
mis ant vyrių. Kendalė užsidarė duris ir įmetusi monetų surin- 
ko numerį. Po dviejų signalų padėjo ragelį ir susuko iš naujo. 

Rikė Sju atsiliepė iš karto. 

— Kas atsitiko? Ar jie sužinojo? Ar tau bėda? 

— Bėda, - atsakė Kendalė, - bet ne dėl tos priežasties, apie 
kurią galvoji. Kaip senelė? 

— Normaliai, bet, savaime suprantama, jaudinasi. Mes abi 
būtume labai dėkingos, jei pasakytum, kas vyksta. 

- Ar kas nors skambino ieškodamas manęs? 

— Ne. Kur esi, Kendale? 

— Negaliu ilgai kalbėti. Aš... 

— Vaikeli, kalbėk garsiau. Aš tave vos ne vos girdžiu. Kalbi 
tarsi iš šulinio. 

Išsukęs iš greitkelio pilkas sedanas važiavo link motelio 
aikštelės kitoje gatvės pusėje. Agentas Bredokas atvažiavo 
trisdešimt minučių per anksti. 

— Kendale? Tu dar ten? 

— Aš čia. Luktelk. 

Ji žvilgsniu sekė mašiną, lėtai slenkančią palei sunume- 
ruotas motelio kambarių duris. Priekyje sėdėjo du vyrai. 
Bredokas neminėjo, kad bus ne vienas, bet juk federaliniai 
agentai visuomet dirba poromis. 

— Kendale, senelė nori pasikalbėti su tavim. 

— Ne, palauk. Nepadėk ragelio, Rike Sju. Pasiimk kuo rašy- 
ti. Paskubėk. 

Sedanas sustojo prie 103 kambario. Iš mašinos išlipo 
aukštas, lieknas vyras pražilusiais plaukais. Jis buvo užsidė- 
jęs akinius nuo saulės ir vilkėjo tamsų kostiumą su baltais 

marškiniais — tipinė federalinių agentų apranga. Apsidairęs 
vyras nuėjo prie 103 kambario durų. Pasibeldė, palaukė, vėl 
pasibeldė. Pasisukęs į mašiną truktelėjo pečiais. 

— Kendale! Atsiliepk! Kas čia darosi? 

Iš keleivio vietos išlipo kitas vyras. Tai buvo Gibas Bern- 
vudas. 

— Rike Sju, klausyk manęs įdėmiai. Labai prašau, neužda- 
vinėk jokių klausimų. Tam nėra laiko. 

Ji kalbėjo paskubomis, berdama žodžius ir sakinius, bet 
kartu nenuleisdama akių nuo dviejų vyrų kitapus judraus 
greitkelio. 

— Ar viską spėjai užsirašyti? 

— Taip, stenografavau. Bet ar paaiškinsi... 

— Ne dabar. 

Kendalė padėjo ragelį. Širdis daužėsi pašokusi iki gerklės. 
Agentas Bredokas su Gibu tarėsi prie kambario durų. Kol kas 
vyrai jos nematė, bet tik dėl to, kad nežiūrėjo. Jei žvilgtelėtų 
kavinės pusėn, tikriausiai pastebėtų. 

Agentas kažką išsitraukė iš palto kišenės ir pasilenkė prie 
durų rankenos. Po kelių sekundžių 103 kambario durys jau 
buvo praviros. Jie suėjo vidun. 

Pastūmusi telefono būdelės duris, Kendalė pasileido teki- 
na ir įsmuko į siaurą gatvelę tarp kavinės ir gyvūnų paša- 
rų parduotuvės. Dumdama tarp pastatų ji išbaidė šiukšlyne 
ėdalo ieškančią katę, bet daugiau jos niekas nematė. 

Gatvelė baigėsi prie nedidelės automobilių aikštelės už 
vienaukščių parduotuvių eilės. Praėjusią naktį Kendalė čia pa- 
liko mašiną. Tuo metu šis atsargus žingsnis atrodė kone me- 
lodramiškas. Dabar ji padėkojo Dievui, kad pakako įžvalgos. 

Įsukusi į pirmą pasitaikiusią gatvę, stengėsi važiuoti nei 
per lėtai, nei per greitai. Pervažiavo gyvenamąjį rajoną, pro 
„Fighting Trojans“ amerikietiškojo futbolo stadioną išvažia- 
vo už miesto ir gatvė virto paprastu kažkur vedančiu keliu. 

O gal nevedančiu niekur. 


Dvidošimt penktas skyrius 


12 susitiko motelyje Čatanugoje, kaip Kendalė ir buvo lie- 
pusi per trumpą pokalbį telefonu. Senelė priglaudė ją prie 
savo menko kūno ir paglostė plaukus. 

— Mano brangiausioji mergaite, taip dėl tavęs jaudinausi, 
kad vos neišėjau iš proto. Kokių išdaigų prikrėtei šįsyk? 

— O tuiškart nusprendei, kad kaltininkė - aš. 

— Remiuosi patirtimi. 

Kendalė nusijuokė ir stipriai apkabino senelę. Nors ir la- 
bai džiaugėsi ją matydama, taip pat ir baisėjosi, kaip ji nuo 
paskutinio susitikimo suseno. Bet senelės akys buvo gyvos 
ir šviesios kaip visada. | 

Rikė Sju apglėbusi Kendalę taip suspaudė, kad šiai net pri- 
trūko kvapo. 

- Žinok, - tarė ji šiek tiek pyktelėjusi, - kad naktį ištraukei 
mane iš tikro eržilo glėbio. Šį rytą išbėrei nurodymus kaip 
pupas į sieną. Vairavau taip ilgai, kad nebejaučiu sėdynės. 
Tad labai norėčiau sužinoti, kas yra. 

— Nenuostabu, kad esi nepatenkinta. Atsiprašau už visus 
nepatogumus ir iš širdies gelmių dėkoju už viską, ką dėl ma- 
nęs padarei. Kai paaiškinsiu, kas atsitiko, turbūt suprasi, 
kodėl reikėjo taip skubėti. Tai ilga istorija. Prieš pradėdama 
paklausiu - ar jūsų tikrai niekas nesekė? 

— Apie šitą miestelį apvažiavome tiek ratų, kad net galva 
susisuko. Esu visiškai tikra, kad mūsų niekas nesekė. 

Kai visos trys susėdo ant lovos, Kendalė pradėjo pasakoti 
savo prikaustančią istoriją. Jos klausėsi sutelkusios visą dė- 
mesį, tik Rikė Sju kartkartėmis susikeikdavo panosėje. 

- Taigi šįryt pamačiusi agentą Bredoką su Gibu supratau: 
arba jis manimi nepatikėjo ir nusprendė paskambinti arti- 
miausiems šeimos nariams, kad gelbėtų moterį nuo visiško 
nervinio pakrikimo, arba - šita galimybė man varo siaubą - 
brolija turi narių ir valstijos FTB. 

- Viešpatie aukščiausias! - sušuko Rikė Sju. - Kad ir kaip 
būtų, tavo padėtis nepavydėtina! 

- Taigi. Todėl nebegaliu rizikuoti ir dar kartą skambinti 
FTB, kol nebūsiu labai toli. Šiuo metu esu vienintelis brolijai 
nepriklausantis ir viską apie jų niekšiškus darbus žinantis 
žmogus. Prasidės mano medžioklė, nes galiu juos išduoti. 
Ketinu slėptis, kol tie padugnės bus suimti, apkaltinti ir už- 
daryti už grotų be galimybės išeiti už užstatą. 

Senelė spustelėjo jai ranką. Nuo rūpesčio raukšlės jos vei- 
de dar pagilėjo. 

- Iki tol tavo gyvybė bus pavojuje. Kur dingsi? - paklausė ji. 

— Nežinau. Bet noriu, kad dingtum kartu. Prašau, sene- 
le, - pradėjo maldauti Kendalė pastebėjusi, kad senolė mėgi- 
na prieštarauti. - Gali užtrukti ištisus mėnesius. Noriu, kad 
būtum šalia ne tik dėl manęs, bet ir savo pačios labui. Brolija 
gali manęs ieškoti per tave. Privalai važiuoti su manim. 

Ji gerą valandą įkalbinėjo senąją moterį, bet veltui. Senelė 
nenusileido nė per nago juodymą. 

— Tau bus saugiau, jei nesivilksiu iš paskos. 

Kendalė paprašė Rikę Sju padėti įkalbėti senelę, bet drau- 
gė stojo priešingon pusėn. 

— Mąstyk blaiviai, vaikeli. Tavo senelė teisi. Gali persidažyti 
plaukus, užsidėti akinius, kitaip apsirengti ir visaip kitaip keis- 
ti išvaizdą. O kaip užsimaskuoti tavo senelės metų moteriai? 

— Be to, juk žinai, kad visą laiką norėjau mirti namie ir 
būti palaidota šalia tavo tėvų ir senelio. Nenoriu būti pakas- 
ta tarp nepažįstamų žmonių, kai ateis mano laikas. 

Kendalė neturėjo ką atsakyti, tik prašė senelės nešnekėti 
apie mirtį taip, lyg ji būtų čia pat. 

Tą naktį jos abi miegojo vienoje lovoje, o Rikė Sju knarkė 
kitoje. Kendalė visą naktį laikė senelę tvirtai apkabinusi. Jos 
šnabždėjosi apie praėjusias dienas. Juokdamosi prisiminė 
gerus kartu praleistus laikus. Su meile kalbėjosi apie Ken- 
dalės tėvus ir senelį. Jų Kendalė neprisiminė, pažinojo tik iš 
senelės pasakojimų - ši kartojo juos taip dažnai ir taip išsa- 
miai, kad Kendalė visus juos įsivaizdavo tarsi gyvus. 

- Turint omenyje visus gyvenime patirtus sunkumus, 
visai neblogai susitvarkėme, ar ne? - glostydama Kendalei 
ranką paklausė senolė. 

— Net labai gerai, senele. Man teko nepaprasta laimė tu- 
rėti savo gyvenime tave. Mylėjai mane labiau, nei dauguma 
tikrų tėvų myli savo vaikus. 

— Kaip norėčiau, kad mano meilės tau būtų pakakę. 

— Ir pakako! - tyliai šūktelėjo Kendalė. 

— Ne. Kaip ir kiekvienam vaikui, tau reikėjo tėvo ir moti- 
nos meilės ir pritarimo, o jų nebuvo. 

Ji pasisuko į Kendalę ir priglaudė vėsią, sausą, senatvinių 
dėmių išmargintą ranką jai prie skruosto. 

- Tau niekam nieko nereikia įrodyti, brangute. Tuo labiau 
savo tėvams. Esi tokia, kokią jie tave būtų norėję matyti. 
Netgi geresnė. Nebūk tokia griežta sau. Džiaukis gyvenimu. 

— Abejoju, ar po viso šito mano gyvenime liks daug 
džiaugsmo. 

Senelė nusišypsojo lyg įžvalgi būrėja, savo krištoliniame 
rutulyje pamačiusi kažką didinga. 

- Išgyvensi ir šitai. Visuomet buvai smalsi, drąsi ir šios sa- 
vybės tau padėdavo. Kai pirmą kartą pamačiau tave ligoninės 
naujagimių palatoje, smalsiai žvalgeisi, o ne ramiai miegojai 
lopšyje kaip kiti kūdikiai. Tuomet tavo mamai pasakiau, kad 
esi labai ypatinga, ir iki šiol neapsigalvojau. 

Jos akys sužibo. 

- Esi vienintelė tokia. Likimas tau yra numatęs nuostabių 
dalykų. Palauk ir įsitikinsi, kad buvau teisi. 


—Ėu 


Rytą visos trys moterys buvo prislėgtos ir liūdnos. 

Senelė įspraudė Kendalei į ranką pinigų prikimštą voką. 
Buvo nelengva jį imti, bet kitos išeities Kendalė neturėjo. 

- Viską grąžinsiu, kai tik kur nors nusigausiu ir susirasiu 
darbą. 

— Juk žinai, kad kas mano - tas ir tavo. Ir nesijaudink, iš 
banko sąskaitos tokios didelės sumos nepaėmiau. Ilgus me- 
tus slapsčiau šiuos pinigus po visus namų kampus. 

— Tai bent, esate labai protinga moteris, - tapšnodama se- 
nelei per nugarą įsiterpė Rikė Sju. - Man jūsų darbo stilius 
patinka. 

Kendalė džiaugėsi matydama tarp jų užsimezgusią drau- 
gystę. Jautėsi rami patikėdama senelę Rikės Sju globai. 

— Paskambinsiu jums, kai tik galėsiu, - pažadėjo Kenda- 
lė. - Bet turbūt negalėsiu ilgai kalbėti. Tikriausiai jūsų pokal- 
bių telefonu bus klausomasi. 

Pamačiusi priblokštus jų veidus dar pridūrė: 

— Iš brolijos galima tikėtis visko. Būkite labai atsargios. 

Ji troško pasidalyti naujiena apie būsimą kūdikį, bet nu- 
sprendė nieko nesakyti. Žinodamos jos tik dar labiau jau- 
dinsis. Be to, Kendalė ir pati savimi abejojo. Jei jos mėgintų 
įtikinti ją nebėgti, ji galėtų neatsilaikyti ir pasilikti. 

Artėjo neišvengiama išsiskyrimo akimirka. Kendalė tvir- 
tai suspaudė senelę glėbyje, stengdamasi įsiminti jos trapaus 
kūno prisilietimą ir kvapą. 

- Myliu tave, senele. Pasimatysim, kai tik bus galima. 

Senolė suėmė jos veidą rankomis ir atsitraukusi ilgai žiū- 
rėjo. 

- Ir aš tave myliu. Be galo, be krašto. Būk laiminga, duk- 
rele. 

Jos veide Kendalė išskaitė galutinį atsisveikinimą. 

Suprasdama, kad gal paskutinį kartą mato senelę gyvą, 
Kendalė norėjo įsikabinti į ją ir nepaleisti. Bet, sekdama oriu 
senelės pavyzdžiu, išspaudė drąsią, nors ir neryžtingą šyp- 
seną. 

Garsiai ir nesidrovėdama sriūbaujanti Rikė Sju paskelbė 
visiškai nenorinti, kad jai ant kulnų liptų kaimiečiai žmog- 
žudžiai ir parsidavėliai agentai, todėl išsitempė senelę pro 
duris. 

Kendalė pro langą pažiūrėjo, kaip jos išvažiuoja, ir parau- 
dojo tol, kol paskaudo gerklė. Ir ko gi ji bijojo tos brolijos? Ji 
tikrai mirs iš širdgėlos, kol brolija dar nebus jos radusi. 


——685> 


Kendalė paliko mašiną Čatanugos motelio automobilių aikš- 
telėje ir laikraštyje susiradusi asmeninį skelbimą iš senelės 
duotų pinigų nusipirko vos bepavažiuojančią griuveną. 

Mašina ištempė iki Denverio, o ten išleido paskutinį kva- 
pą ir sustojo visiems laikams. Kendalė paliko ją stovėti kelio 
pakraštyje, o pati nuėjo iki artimiausios „McDonalds“ už- 
kandinės ir kramsnodama mėsainį peržvelgė skelbimus apie 
išnuomojamas gyvenamąsias vietas. 

Pagyvenusių žmonių rajone Kendalė rado kaip tik tai, ko 
ieškojo. Namo šeimininkė buvo našlė, kuri prisidurdavo prie 
pensijos nuomodama garaže įrengtą kambarį. Namas stovė- 
jo visai netoli bibliotekos, kurioje Kendalė susirado darbą. 

Kendalė dirbo ilgas valandas, su niekuo nebendravo, net 
neturėjo telefono. Kai nėštumas pasidarė akivaizdus, į visus 
mandagius klausimus atsakydavo tyla, kuri atmušdavo norą 
smalsauti. 

Buvo aišku, kad nė vienas iš jos skambučių FTB nesulaukė 
jokio dėmesio, o tuo labiau tyrimo. Kas kelias savaites Ken- 
dalė paskambindavo į kurios nors valstijos biurą ir praneš- 
davo apie įvykius, kurių liudytoja tapo Prospere. 

Tikriausiai ji buvo nurašyta kaip pašlijusios psichikos mo- 
teris. Kendalė kantriai žiūrėdavo žinių laidas ir skaitydavo 
laikraščius tikėdamasi ką nors išgirsti apie išaiškintą lin- 
čiuotojų organizaciją Pietų Karolinoje. Tačiau tokių prane- 
šimų nebuvo. 

Brolijos vyrai buvo beišsisuką nuo bausmės už žudynes ir 
Kendalė nieko negalėjo padaryti, nerizikuodama savo gyvy- 
be. Bet sėdėti sudėjusi rankas ji tikrai negalėjo. 

Laisvą nuo darbo laiką Kendalė leido bibliotekoje naudo- 
damasi visiems prieinamais elektroniniais šaltiniais ir ieš- 
kodama informacijos. Pamažu ji susikūrė savo biblioteką — 
duomenų apie pareigūnus Prospere, neatskleistas žmogžu- 
dystes, dingusius žmones ir visa kita, kas vieną dieną galėtų 
padėti atiduoti brolijos narius į teisingumo rankas. 

Kendalė nepranešė Rikei Sju ir senelei savo buvimo vie- 
tos, kad nesukeltų pavojaus joms pačioms. Todėl apie sene- 
lės mirtį sužinojo tik kai paskambino draugei. 

— Taip užjaučiu tave, Kendale, - pranešusi liūdną žinią 
raudojo Rikė Sju. - Man plyšta širdis dėl to, kad sužinojai 
štai taip. 

— Ar ji buvo viena? 

— Taip. Rytą nuėjau jos aplankyti, bet niekas neatidarė 
durų. Radau gulinčią lovoje. 

— Vadinasi, ji mirė lengva mirtimi - miegodama. 

— Ką daryti su namais? 

- Atiduok drabužius tiems, kas juos dar nešios. Visus jos as- 
meninius vertingus daiktus sudėk į seifą banke. Visa kita palik 
ir užrakink namą. Ir toliau apmokėk sąskaitas iš pinigų banke. 

Dar prieš išvažiuodama į Prosperą ji buvo įgaliojusi Rikę 
Sju pasirašinėti senelės mokėjimo čekius. 

Kendalė su niekuo negalėjo pasidalyti savo sielvartu. To- 
dėl šį skausmą išgyveno viena. 

Ji dirbo tol, kol iki gimdymo liko dvi savaitės, per jas pa- 
ruošė savo butelį kūdikio atėjimui į šį pasaulį. Vieną rytą 

prasidėjus sąrėmiams Kendalė šeimininkės telefonu išsi- 
kvietė taksi ir išvažiavo į ligoninę. 

Vaikas gimė popiet. Tai buvo sveikas ir laimingas ber- 
niukas, sveriantis beveik puspenkto kilogramo. Kendalė 
pavadino jį Kevinu Grantu, pagerbdama savo tėvą ir senelį. 
Džiaugsmas liejosi per kraštus ir ji tiesiog privalėjo su kuo 
nors juo pasidalinti. 

— Kūdikis! - suspigo Rikė Sju. 

Kad ir kaip ji džiaugėsi išgirdusi apie Kendalės sūnaus gi- 
mimą, kartu ir pyko, kad draugė slėpė nėštumą. 

— Tai galjau grįžk? Dievulėliau, kiek tu ruošiesi slapstytis? 
Juk nepadarei nieko blogo, po galais! 

Kendalė nustebo sužinojusi, kad niekas iš Prospero ne- 
bandė susisiekti nei su Rike Sju, nei su senele. Aišku, Gibas 
sugalvojo kokią nors dingstį, kodėl ji staiga dingo, bet negi 
jis nenorėjo nubausti marčios? Kad jos niekas neieškojo - 
dar įtartiniau, artimų žmonių terorizavimas būtų supranta- 
mesnis. 

Gal jie žino, kur ji slepiasi, ir tik laukia tinkamos progos 
pulti? 

Kadangi persekiotojai bet kada galėjo tykoti už kampo, 
Kendalė visaip stengėsi nepatraukti dėmesio. Jau buvo nu- 
sprendusi šitaip pragyventi visą gyvenimą - prisidengdama 
kitu vardu, aukodama savo teisininkės karjerą ir dirbdama 
paprastus darbus, kad išlaikytų save ir Keviną. 

Ji niekada nebegalės dirbti jokio reikšmingo darbo, nebe- 
galės ištekėti. Rikė Sju siūlėsi pasidomėti, ar Metas mirė nuo 
to smūgio į galvą, bet Kendalė nenorėjo nieko žinoti. Jei jis 
mirė, ją būtų galima apkaltinti žmogžudyste. Jei liko gyvas, 
jie vis dar vyras ir žmona. Ar taip, ar taip - visiems laikams 
supančiota. 

Tą popietę, kai pasitiesusi dygsniuotą antklodę su sūne- 
lių sėdėjo ant pievelės prie našlės namų, Kevinui jau buvo 
trys mėnesiai. Denverio miestas mėgavosi nuostabiai šilta 


Liedytoja + 243 


pavasario diena. Danguje nebuvo nė debesėlio, bet Kendalė 
staiga pajuto artėjančią valstybinę mašiną taip, kaip žmogus 
pajunta, kad saulė slepiasi už debesies. Jai per nugarą nuėjo 
drebulys supratus, kad slapstymasis baigėsi. 

Prie šaligatvio sustojo tamsiai mėlynas sedanas. Iš maši- 
nos išlipo du vyrai ir priėjo prie jos. Žemesnis ir stambesnis 
maloniai šypsojosi, aukštesnis buvo rimtas. 

Žemesnysis kreipėsi į ją: 

— Ponia Bernvud? 

Namo šeimininkė išėjo į verandą. Ji pažinojo Kendalę kita 
pavarde ir labai nustebo, kai ši atsakė teigiamai. 

Vyras iš vidinės švarko kišenės išsitraukė odinį dėklą ir 
atvertęs parodė Kendalei savo pažymėjimą. 

— Esu FTB agentas Džimas Peperdainas. 

Jis linktelėjo į vyrą griežta burna, su veidrodiniais saulės 
akiniais. 

— O čia Jungtinių Valstijų teismo pareigūnas Džonas 
Makgratas. 


Dvidešimt šeštas skyrius 


1: Džonas Makgratas atsibudo, atmintis jam buvo grįžusi. 
Staiga pabudo ir pajuto, kad ankstesnis mieguistumas, nuo- 
vokos praradimas praėjo. Jis aiškiai prisiminė viską iš savo 
artimosios ir tolimosios praeities. 

Žinojo savo vardą, prisiminė vaikystę Rolyje, Šiaurės Ka- 
rolinos valstijoje, net savo numerį ant marškinėlių mokyklos 
amerikietiškojo futbolo komandoje. Prisiminė darbą FTB ir 
tą sukrečiantį įvykį prieš dvejus metus, po kurio jis paliko 
postą, taip pat prisiminė savo dabartinį darbą. Žinojo, kaip 
ir kodėl buvo išsiųstas į Denverį. 

Toji avarija iš atminties turbūt ištrinta visiems laikams, 
bet jis prisiminė, kaip per lietų vairavo slidžiu keliu, kaip 
išvydo ant kelio užvirtusį medį. Prisiminė, kaip neišven- 
giamos nelaimės akivaizdoje jautėsi bejėgis, kaip pasidavė 
mirčiai, kai mašina lėkė nuo skardžio. Prisiminė, kaip atgavo 
sąmonę ligoninėje, kaip jam viską skaudėjo. Apsuptas nepa- 
žįstamųjų, jis buvo nepažįstamas pats sau. 

Ryškiausiai Džonas atsiminė Kendalę, žiūrinčią jam tie- 
siai į akis ir sakančią: 

— Tai mano vyras. 

Džonas prisidėjo ranką prie kaktos ir tyliai nusikeikė, nes 
lygiai taip pat prisiminė viską, kas vyko nuo tos akimirkos. 

Ypač šią naktį. 

Šiąnakt jis įklimpo iki ausų. 

Šiąnakt jis kūniškai pažino Kendalę Bernvud. 

Pagalvė šalia Džono buvo tuščia, bet joje vis dar buvo įsi- 
spaudusi Kendalės galvos žymė. Prisimindamas kiekvieną 
atodūsį, šnabždesį, pojūtį ir skonį, jis sudejavęs užsidengė 
veidą rankomis. 

Viešpatie, argi nuostabu, kad po tokio sukrėtimo jam grįžo 
atmintis? Viskas, kas Džoną Makgratą darė Džonu Makgra- 
tu, šiąnakt buvo sujaukta. 

Jis vėl užsidengė ir delnais pasitrynė akis. Kaip reikės visa 
tai paaiškinti Peperdainui? Kaip pasiteisinti pačiam sau? Ge- 
rai, kad bent jau neišdavė kitos moters. Juodu su Liza... 

Liza. Liza Frank. Kaip ir visa kita, atsiminimai apie ją 
iki šios akimirkos buvo dingę. Dabar viskas suskubo grįžti. 
Keista, bet pirmas prisiminimas iš jųdviejų santykių buvo ne 
apie gerus laikus drauge, o apie barnį. 

Džonas grįžo iš Prancūzijos, atlydėjęs iš Jungtinių Valstijų 
pabėgusį nusikaltėlį. Buvo pervargęs, purvinas ir paraudu- 
siomis akimis. Laiko skirtumas darė savo, tad jis troško tik 
vieno - niekieno netrukdomas išsimiegoti kokias trisdešimt 
valandų. Rakindamas duris vylėsi, kad Lizos nebus. 

Bet ji buvo namie. Įsitempusi. Ieškanti dingsties susikivir- 
čyti, mat kažkoks pusgalvis pirmos klasės keleivis tą popietę 
sugadino jai nuotaiką. 

— Užjaučiu dėl nenusisekusio skrydžio, - tarė jis mėginda- 
mas kalbėti supratingai. - Maniškis irgi nebuvo pats geriau- 
sias. Išsimaudysiu, o tada atsigulsime ir viską pamiršime, 
gerai? 

Bet Liza nebuvo iš tų žmonių, kurie lengvai su viskuo su- 
tinka. Kai Džonas išlipo iš dušo kabinos, padavė jam rankš- 
luostį, o kai jis įėjo į miegamąjį, jau laukė tarp patalų vilio- 
jančiai šypsodamasi. 

Nuo tada, kai Džonui paaiškėjo žavūs berniukų ir mergai- 
čių skirtumai, nuogos moters vaizdas visuomet sukeldavo 

jam kūno reakciją. Vis dėlto tą naktį lovoje jis buvo savanau- 
diškas ir išsiblaškęs, todėl Liza pasigedo jam būdingo subti- 
lumo. 

Ji uždegė lempą ant naktinio staliuko. 

— Džonai, mums reikia pasikalbėti. 

— Maldauju, tik ne dabar. Neturiu jėgų. 

Iš jos tono buvo aišku, kad pokalbis bus iš tų apie miglotą 
jų santykių ateitį, bet šiandien Džonas ta tema tikrai neno- 
rėjo kalbėti. Net ir geresnėmis naktimis jis ne itin mėgo ana- 
lizuoti jųdviejų santykius. 

Nepaisydama Džono nuovargio ir blogos nuotaikos, Liza 
leidosi į daug kartų girdėtas šnekas apie jų santykių aspek- 
tus, kurie jai kliuvo, o jam, keistas sutapimas, ypač patiko. 

Jie per retai matosi, kalbėjo Liza. Ji dirbo stiuardese vie- 
nose iš didžiųjų oro linijų ir dėl nepastovaus darbo grafiko 
dažnai nebūdavo namie. Džonas taip pat daug keliaudavo 
darbo reikalais. Šiame bute jie būdavo kartu pakankamai 
dažnai abiejų seksualiniams poreikiams patenkinti, bet ne 
taip dažnai, kad pasidarytų priklausomi vienas nuo kito. 
Džonui patiko taip gyventi. Liza norėjo daugiau. 

— Tu vengi įsipareigoti, - skundėsi ji. 

Jis atsakė, kad tai netiesa, nors tylomis prisipažino, kad 
taip ir yra. Džonui viskas patiko taip, kaip buvo, ir jis net 
nevadino to santykiais. Esama padėtis nereikalavo jokių pa- 
stangų, laiko ir dėmesio. Džonas norėjo, kad taip ir liktų. 

Bet tą naktį Liza niekaip nesiliovė baksnoti pirštu į jo trū- 
kumus, todėl jis pradėjo pykti. 

— Liza, nenoriu šiąnakt apie tai kalbėti, - pasakė išjungęs 
šviesą ir užsidėjęs pagalvę ant galvos. 

- Šunsnukis, - sumurmėjo ji, bet Džonas į šią pastabą ne- 
kreipė dėmesio. 

Kitą rytą jis atsibudo pirmas. Gulėdamas ir žiūrėdamas į ją 
Džonas suvokė, kad pažįsta Lizą Frank ne ką daugiau nei tą 
dieną, kai susitikę lėktuve jie apsikeitė telefono numeriais. 

Jų kūnai tiek kartų intymiai suartėjo, bet visais kitais at- 
žvilgiais jie liko svetimi. Liza apie jį taip pat nieko nežinojo. 
Niekas negalėjo įsibrauti į Džono Makgrato vidų. Gal jam 
derėjo elgtis sąžiningiau ir įspėti ją? Vis dėlto Džonas plaukė 
pasroviui iki paskutinės akimirkos, kai viskas baigėsi. 

Džono minčių srautą nutraukė lopšinė, kurią gretimame 
kambaryje Kevinui dainavo Kendalė. Turbūt pirmas šios 
dienos maitinimas. Džonas įsivaizdavo ją supančią kūdikį, 
besišypsančią, pirštų galiukais liečiančią mažą veidelį ir ap- 
gaubiančią jį motiniška meile. 

Kai jis pirmą kartą pamatė Kendalę, ji darė tą patį: sėdėjo 
su kūdikiu ant dygsniuotos antklodės kieme prie to namo 
Denveryje. Kai Džimas Peperdainas prisistatė, kas esąs, jos 
veide šmėkštelėjo palengvėjimas, tarytum ji būtų laukusi, 
kada bus surasta, ir apsidžiaugusi, kad nebereikės slėptis. 

Prieš vesdami į mašiną jie davė jai laiko susirinkti savo ir 
kūdikio daiktus. Kendalė pradėjo dvejoti. Jos akys neramiai 
šokinėjo nuo Džimo prie jo. 

— Ar vešite mane atgal į Pietų Karoliną? 

— Taip, ponia, - atsakė Džimas. - Privalote grįžti. 

Per karjerą Džonas buvo matęs beveik visas emocines iš- 
raiškas, kurios žinomos žmonijai. Išstudijavęs sąlyginius ir 
nesąlyginius refleksus, jis tapo patyrusiu kalbos ir veido iš- 
raiškos ekspertu. Džonas stebėtinai tiksliai atskirdavo melą 
nuo tiesos. Toks buvo jo darbas, ir kiti pasitikėdavo jo žinio- 
mis apie žmonių elgesį. 

Todėl kai Džimas pasakė Kendalei, kad jie ruošiasi grąžin- 
ti ją į valstiją, iš kurios ji pabėgo, kai jos akys prisipildė ašarų 
ir ji tarsi saugodama suspaudė glėbyje kūdikį, Džonas buvo 
visiškai tikras, kad Kendalė Diton Bernvud visa širdimi tiki 
tuo, ką sako: 


- Jei grąžinsite mane atgal, jie mane nužudys. 


"md 

Anksčiau Džonas su Džimu Peperdainu dirbo įkaitų išlaisvi- 
nimo komandoje ir laikė jį ne tik geru agentu, bet ir vienu iš 
nedaugelio tikrų draugų. Nors Džonas nebedirbo FTB, Pe- 
perdainas pakvietė jį dalyvauti ponios Bernvud apklausoje. 

— Tik kaip stebėtojas, - atsainiai burbtelėjo einant kori- 
doriumi link kabineto, kuriame laukė Kendalė. - Visa tai tau 
gali pasirodyti labai įdomu. Be to, man reikia, kad patvir- 
tintum, ar ta moterimi galima pasitikėti. Ar ji sako tiesą, ar 
bando iškišti mums krūvą melo? 

— Tujau žinai, kad ji sako tiesą. 

- Bet jos parodymai turės būti pakankamai tvirti, kad pri- 
siekusieji patikėtų istorija, kurią jie manys esant absurdišką. 
Esi šaltakraujis šunsnukis, - draugiškai pridūrė Peperdai- 
nas. - Kur kas kietesnis ir ciniškesnis nei dauguma prisieku- 
siųjų. Jei ji įtikins tave, vadinasi, sėkmė mums garantuota. 

— Tai jau ne mano darbas, - prie kabineto durų priminė 
jam Džonas. 

Peperdainas uždėjo ranką ant rankenos, pažiūrėjo į Džoną 
nuginkluojančiu žvilgsniu ir tarė: 

— Nesąmonė. 


Dvidešimt septintas skyrius 


Nesisakiusi advokato ir pareiškusi, kad pati sau atstovaus, 
Kendalė sėdėjo kabinete viena. Keviną prižiūrėjo kitas agen- 
tas. Ji nerodė jokių nerimo ženklų, netgi kai Peperdainas pa- 
davė jai teismo orderį. 

Kendalė permetė dokumentą akimis ir sumišusi pažvelgė 
į abu vyrus. 

— Tai pagrindinio liudytojo orderis. 

— O ko tikėjotės? - paklausė Peperdainas. - Orderio, lei- 
džiančio suimti už žmogžudystę? 

- Arjis negyvas? 

— Metas Bernvudas? Aišku, gyvas. 

Kendalė tvirtai sučiaupė lūpas, bet Džonas negalėjo nu- 
statyti, ar tai būta palengvėjimo, ar nerimo ženklo. 

— Maniau, užmušiau jį. 

— Jei ponas Bernvudas bus pripažintas kaltu dėl visų nusi- 
kaltimų, turbūt jis norės būti žuvęs nuo jūsų rankos. 

Kendalė, aiškiai nieko nesuprasdama, prisidėjo prie kak- 
tos ranką. 

— Palaukit, nebesusigaudau. Ar sakote, kad Metas suimtas 
ir apkaltintas? 

- Taip, jis, jo tėvas ir kiti žmonės, kuriuos nurodėte esant 
tos linčiuotojų grupės nariais. 

Peperdainas padavė jai lapą su pavardėmis. 

— Kaltinimai prasideda nuo sąmokslo įvykdyti žmogžu- 
dystę iki pat žmogžudystės, už kurią baudžiama mirties 
bausme. Kadangi apskrities teisėjas ir prokuroras taip pat 
apkaltinti, jų pareigas šiuo metu eina kiti žmonės. Jie visi 
suimti, ponia Bernvud. Ir negali būti paleisti už užstatą. 

— Negaliu tuo patikėti, - silpnu balsu pralemeno Kenda- 
lė. - Kažkas galų gale atkreipė dėmesį į mano skambučius? 

— Daug anksčiau būtų atkreipę, jei jūsų skambučiai būtų 
buvę peradresuoti į reikiamą biurą. - Peperdainas atsisėdo 
ant stalo krašto. - Teisingumo ministerijoje jau buvo kilę 
įtarimų, kad tame miestelyje vyksta kažkas nešvaraus. Per 
daug kalinių vietiniame kalėjime mirdavo ar būdavo sužeis- 
ti. Nuosprendžiai būdavo itin griežti. 

— Tai tyrimas jau buvo pradėtas? 

— Dar prieš siūlant jums valstybinės gynėjos vietą, - at- 
sakė Džimas. - Turėjome ten slaptai dirbantį žmogų. Bet jis 
dingo be žinios taip ir negavęs nenuginčijamų įrodymų apie 
nė vieną iš įtariamųjų. 

Atvertęs dokumentų segtuvą Peperdainas padavė Kenda- 
lei nuotrauką. 

- Manau, atpažinsit. 

— Bama! Dieve mano! 

Peperdainas žvilgtelėjo į Džoną, šis vos linktelėjo. Moters 
nustebimas buvo tikras. 

— Bamos lavoną aptikau tą pačią naktį, kai jie nužudė Mai- 
klą Li, - pasakė Kendalė. - Nuo jo dingimo buvo praėjusi sa- 
vaitė. 

— Mums jis vis dar dingęs. Apieškojome vietovę, bet nera- 
dome nė žymės to kapo, kurį minėjote skambindama. Kaip 
manote, ar sugebėtumėt atsiminti, kur ta vieta yra? 

— Abejoju. Praėjo daugiau nei metai. Tą naktį buvo tam- 
su, aš pasiklydau, buvau išsigandusi ir nesiorientavau, kur 
esu. Tikrąja žodžio prasme suklupau ant jo lavono, o paskui 
pasileidau bėgti, kiek kojos neša. Net jei nuvesčiau jus į tą 

pačią vietą, gamtos jėgos jau bus padariusios savo darbą ir 
nepalikusios jokių pėdsakų. 

— Gal rastume šiokių tokių įrodymų. 

Kendalė suspaudė lūpas pirštais bandydama nuslėpti dre- 
bulį. 

— Negaliu patikėti, kad Bama buvo iš FTB. 

— Agentas Robertas Makojus. Manome, jis išsidavė ir už 
tai sumokėjo gyvybe. 

— Nebūtinai. Turbūt brolija pavasarį tvarkėsi ir nuspren- 
dė, kad reikia nuvalyti ir teismo laiptus. Tokios priežasties 
žudyti jiems pakako. 

Atsistojusi Kendalė nuėjo prie lango. Rankos sukryžiuo- 
tos, pečiai sugaužti - gynybinė poza. Džonas pamanė, kad 
moteris atrodo labai pažeidžiama ir išsigandusi. 

Kendalė prabilo labai tyliai, beveik šnabždėdama: 

- Jūs net neįsivaizduojate, ką tie žmonės gali padaryti. 

— Puikiai įsivaizduojame, - atsakė Peperdainas. - Prisime- 
nate laikraščio, kuriame dirbo jūsų vyras, vyriausiąjį redak- 
torių? 

— Tą poną mačiau tik kartą. Jis netikėtai mirė tuo metu, 
kai mudu su Metu buvome susižadėję. 

— Netikime, kad tai būta natūralios mirties, kaip parašyta 
jo mirties liudijime. Redaktorius nepritarė jūsų vyro vykdo- 
mai politikai. Ruošiamės ekshumuoti jo palaikus ekspertizei 
atlikti. - Peperdainas nelinksmai žvilgtelėjo į ją. - Taigi, po- 
nia, mes tų žmonių tikrai nenuvertinome. 

- Bijau, kad jūsų pačių biure gali būti išdavikų. Agentas 
Bredokas... 

- Jis jau sėdi kalėjime su kitais. Tuo jau pasirūpinta. 

- Šit kaip. O iš kur žinote, kad jis buvo vienintelis parsida- 
vėlis? Kiek narių iš viso turi brolija? Ar žinote? - paklausė ji 
iš susijaudinimo keldama balsą. - Jei liudysiu prieš juos, jie 
mane nužudys. Tikrai ras kaip. 

— Mes jus apsaugosim. 

Džimas linktelėjo į Džoną, bet Kendalės žvilgsnis aiškiai 
parodė, kad apsauga abejojama. 

— Negalėsite manęs apsaugoti. Nesvarbu, kokių priemo- 
nių imsitės, to vis tiek bus negana. 

— Ponia Bernvud, jūsų parodymai šioje byloje yra gyvybiš- 
kai svarbūs. 

— Kas dar liudys prieš juos? 

Peperdainas neturėjo ką atsakyti, todėl Kendalė tik pašie- 
piamai nusijuokė. 

— Vadinasi, esu vienintelė liudytoja. Ir manote, kad prisie- 
kusieji patikės mano vienos liudijimu? Jų advokatas sudras- 
kys mane į skutelius, pasakys, kad išgalvojau šitą neįtikėtiną 
istoriją vien keršydama savo priešams Prospere. 

— O kaip Metas Bernvudas? Ar jis irgi jūsų priešas? 

Džonas apsidžiaugė, kad Džimas pagaliau uždavė šį klau- 
simą. Raporte buvo parašyta, kad Kendalė krištoline vaza 
vožė vyrui per galvą. Įdomu kodėl. 

— Ar esate pasiruošusi liudyti prieš jį, ponia Bernvud? 

— Taip. Bėda ta, kad Maiklo Li egzekucijos vietoje Meto 
nemačiau. Nemačiau ir savo uošvio. Bet juodu ten dalyvavo, 
žinau. 

— Mes taip pat tuo neabejojame. - Peperdainas atvertė 
kitą segtuvą ir pažvelgė į dokumentus. - Brolija be Gibonso 
Bernvudo nebūtų vykdžiusi ritualinių žudynių, nes jis šios 
organizacijos įkūrėjas ir vedlys. 

Kendalė greitai įkvėpė ir kimiu balsu pratarė: 

- Galėjau ir pati susiprotėti. 

— Ką žinote apie savo uošvio praeitį? 

Ji susakė kelis faktus, tada pridūrė: 

— Ne per daugiausia, ar ne? 

Peperdainas pradėjo prabėgomis pasakoti, kas buvo išdės- 
tyta Gibo Bernvudo dosjė. 

— Per Antrąjį pasaulinį karą jo tėvas buvo jūrų pėstininkas 
ir tarnavo Ramiojo vandenyno pietuose. Jis su keliais vyrais 

pasisiūlė atlikti specialią užduotį, bet dar per pirmą savaitę 
visi kiti žuvo, o Gibo tėvas japonų okupuotoje saloje išgy- 
veno aštuonis mėnesius: mito rankomis sužvejota žuvimi 
ir sugebėjo nepagautas nužudyti apie penkiasdešimt priešo 
kareivių. Kai jūrų pėstininkai atkovojo salą, jis buvo parsiųs- 
tas namo ir pagerbtas kaip didvyris. 

Karas baigėsi Gibo tėvui taip ir nespėjus grįžti į mūšio lau- 
ką, ir jis dėl to labai pyko. Vieną 1947 metų spalio dieną jis 
kruopščiai išvalė savo šautuvą, įsikišo vamzdį į burną ir ko- 
jos pirštu nuspaudė gaiduką. 

Nors tėvas nusižudė, jaunasis Gibas jį idealizavo ir norėjo 
sekti jo pėdomis. Jis įstojo į jūrų pėstininkų gretas ir šiek 
tiek pauostė parako Korėjoje, bet karas ten jam baigėsi per 
greitai. Kai atėjo Vietnamo laikai, Gibas jau buvo per senas 
tarnauti. Praleidęs visas progas pakariauti jis pradėjo savo 
karą, kartu visko mokydamas ir Metą. 

Kaip ir jo tėvas, Gibas buvo kukluksklano narys, bet sep- 
tintojo dešimtmečio pradžioje dėl per švelnių veikimo me- 
todų susipyko su kitais. Jis nusprendė įkurti savo organiza- 
ciją - uždarą kruopščiai atrinktų narių grupę, kad niekam 
nereikėtų atsiskaityti. Bernvudas subūrė broliją septintojo 
dešimtmečio viduryje. Savaime aišku, jis rengė Metą, kad po 
jo mirties sūnus perimtų vadovavimą. 

Gibu domėjomės apie trejus metus, bet neturėjome jokių 
konkrečių įrodymų. Esate mūsų vienintelis ginklas prieš jį. 
Jei kris Gibas, ir visi kiti grius kaip domino kauliukai. 

Kol Peperdainas nesustodamas šnekėjo, Kendalė neišlei- 
do nė garso. Kai agentas galų gale Bernvudo bylą padėjo į 
šalį, ji tarė: 

- Ir vis dėlto negalite įrodyti, kad mano vyras ir uošvis da- 
lyvavo Maiklo Li egzekucijoje. Fiziniams įkalčiams naikinti 
jie turėjo visus metus. Geras advokatas - o Metas su Gibu 
tikrai nusisamdys patį geriausią - pasakys, kad mano paro- 
dymai yra ne kas kita, kaip bandymas atkeršyti už tai, kad 


Metas turėjo romaną su viena iš mano klienčių. 

— Jis buvo neištikimas su jūsų kliente? 

- Taip. 

Peperdainas susiraukė, pasikasė pakaušį ir žvilgtelėjo į 
Džoną, tikėdamasis patarimo. 

— Regis, ponia Bernvud teisi, Džimai, - įsiterpė tas. - Jei 
šis faktas paaiškės teisme, ji atrodys kaip pažeminta moteris 
ir tai susilpnins jos liudijimą. 

— Po galais. 

— Tai visai nesvarbu, pone Peperdainai, - piktai prašneko 
Kendalė. - Visa ši šneka beprasmė. Būsiu negyva dar nepra- 
sidėjus teismui. Brolija nebūtų trisdešimt metų išsilaikiusi, 
jei jos nariai ir jų šeimos nebūtų visiškai atsidavusios. Ar ti- 
krai manote, kad jie leis man gyventi? 

Mačiau, kaip jie iškastravę prie kryžiaus prikalė puikų jau- 
nuolį vien užtai, kad jis buvo azijietis, išdrįsęs įsimylėti vieno 
išjų dukterį. Mano nusikaltimas jiems yra tūkstančius kartų 
baisesnis už jo. Net jei atsisakyčiau liudyti, jie užmuštų mane 
už išdavystę. Nužudytų be jokios sąžinės graužaties šventai 
tikėdami, kad elgiasi teisingai. Tai ir yra baisiausia - tie žmo- 
nės įsitikinę, kad jie teisūs, kad Dievas jų pusėje. Brolija visa 
ką daro Aukščiausiojo vardu. Jie giedojo religines giesmes, 
kol Maiklas Li mirtinai nukraujavo. Brolijos narių nuomone, 
esu eretikė. Užmušdami mane jie tik atliktų šventą darbą. 

Net jei išgyvenčiau iki teismo pabaigos, kas bus, jei jie ne- 
bus pripažinti kaltais? Sakykim, jei įrodymų, kuriuos pateik- 
site, ir nepatikimo pažemintos žmonos liudijimo nepakaks ir 
jie visi bus paleisti į laisvę? Net jei Metas nesikėsins į mano 
gyvybę, jis galės apkaltinti mane šeimos išardymu ir bandyti 
prisiteisti Kevino globą. 

Peperdainas nesmagiai kostelėjo. 

— Jums reikėtų žinoti, kad jis jau paprašė skyrybų remda- 
masis tuo, kad naudojote prieš jį fizinę jėgą. 

— Nes trenkiau jam besigindama? 

Peperdainas patraukė pečiais. 

— Toks buvo jo argumentas. Jūs per nustatytą laiką neat- 
siliepėte, todėl teismas patenkino jo prašymą. 

— Teisėjas Fargas? 

— Tas pats. 

Džonas stebėjo, kaip Kendalė įsisąmonina, kad ji teisiškai 
nebesusaistyta su Metu Bernvudu. Buvo matyti, kad dėl sky- 
rybų ji nenusiminė, bet antakius vis dėlto suraukė. 

Kitas jos klausimas atskleidė, dėl ko ji susirūpino. 

— Ar mano buvęs vyras žino apie Keviną? 

- Jei ir žino, tai ne iš mūsų, - atsakė Peperdainas. - Kol 
neradome jūsų, patys nežinojome, kad turite vaiką. Aišku, 
yra galimybė, kad jie viską sužinojo iš kitų šaltinių. 

Kendalė susmuko ant kėdės ir apglėbusi save pradėjo lin- 
guoti pirmyn atgal. 

- Jis nesustos, kol nenužudys manęs ir nepavers Kevino 
dar vienu slaptu brolijos nariu. Ne, - tvirtai tarė ji, - aš ne- 
grįšiu atgal. Negaliu. 

Peperdainas atsakė: 

- Jūs puikiai žinote, ponia Bernvud, kad neturite kitos 
išeities. Pabėgote iš vietos, kur buvo įvykdyti keli nusikalti- 
mai. Neteisėtas mėginimas išvengti liudijimo yra federalinis 
nusikaltimas. Už pusės valandos privalote stoti prieš magis- 
trato teisėją. Jis išduos orderį sulaikyti jus kaip pagrindinę 
liudytoją ir pristatyti į apygardą, kurioje vyksta kaltinamasis 
procesas. Aišku, jei norite, galite susirasti advokatą. 

— Puikiai išmanau teisės sistemą, - šaltai atšovė Kenda- 
lė. - Ir renkuosi toliau atstovauti sau pačiai. 

— Panaikinsime jums visus kaltinimus, jei padėsite sutup- 
dyti juos už grotų. 

Peperdainas patylėjo duodamas Kendalei progą kalbėti, 
bet ji nieko nesakė. 

- Atėjote čia manydama, kad būsite apkaltinta žmogžu- 
dyste. Manau, jums turėjo palengvėti. 

Ji liūdnai palingavo galvą. 


256 + Sandra Brown 


- Jūs vis dar nieko nesuprantate. Brolija pasirūpins, kad 
ilgai negyvenčiau. 

— Išvyksime šiąnakt, - nukirto Peperdainas. 

Džonas žinojo, kad draugas dėl tokios padėties Kendalę 
šiek tiek užjaučia. Bet jis negalėjo nusižengti taisyklėms. 
Džimas privalėjo atlikti šį darbą, ir atliks. 

— Mūsų skrydis trečią valandą, - tarė Džimas. - Skrisite į 
Kolumbijos apygardą, ten būsite slaptavietėje iki pat pirmos 
teismo dienos. Vyksiu su jumis iki Dalaso, o iš ten Džonas 
Makgratas su kita teismo pareigūne palydės jus į vietą. 

Džonui lyg žemė po kojomis būtų susiūbavusi. Jis nusekė 
paskui Peperdainą į koridorių ir užsipuolė jį: 

— Čia dabar? 

— Kas? 

— Aš lydėsiu ją į Kolumbiją? Aš? 

Peperdaino veidas buvo per daug jau nekaltas. 

— Juk taip buvo tartasi, Džonai. 

- Aš taip nesitariau. Čia turėjo dirbti Stiuartas, o ne aš. 
Jis paskutinę akimirką susirgo ir dėl to buvau iškviestas jo 
pavaduoti. 

— Tada tau tiesiog nepasisekė. 

— Džimai, - tarė jis sugriebęs Peperdainą už rankovės, kad 
stovėtų ramiai ir klausytų. - Nežinojau, kad ji turi vaiką. 

— Niekas iš mūsų nežinojo, Džonai. 

— Negaliu imtis šitos užduoties. Aš... aš išprotėsiu. Juk žinai. 

- Bijai? 

— Kaip mane gyvą matai. 

— Kūdikio? 

Net jam pačiam tai skambėjo absurdiškai. Bet vis dėlto to- 
kia buvo tiesa. 

- Juk žinai, ką patyriau po tos nesėkmės Naujojoje Meksi- 
koje. Iki šiol sapnuoju košmarus. 

Peperdainas galėjo pasijuokti iš šios nepagrįstos baimės, 
bet Džonas būdavo dėkingas jam už supratimą. Peperdainas 
pamėgino susitarti gražiuoju: 

— Džonai, mačiau tave besiderantį su nuožmiausiais niek- 
šais, Dievo paleistais į šį pasaulį. Sugebėdavai įkalbėti tero- 
ristus sudėti ginklus net kai jie tikėdavo, kad pasiduodami 
nepaklius į rojų. Tavo galios įtikinėti beribės. 

— Gal kitados ir buvo beribės. Bet nebėra. 

— Viena netikusi diena, ir viskas nuėjo šuniui ant uodegos? 

— Netikusi diena? Tai, kas tada atsitiko, drįsti vadinti vie- 
na netikusia diena? 

— Nenorėjau to menkinti. Bet niekas tavęs nekaltina, Džo- 
nai. Niekas. Iš kur galėjai žinoti, kad tas psichopatas pada- 
rys, kaip grasino? 

— Bet turėjau žinoti, ar ne? Juk tiek mokiausi ir trenira- 
vausi! Tam ir yra tos raidės - dr. - prie mano pavardės. Priva- 
lėjau jausti, kaip toli galiu eiti, o kada turiu atsitraukti. 

— Džonai, geresnių už tave šiame darbe nėra. Mums vis 
dar reikia tavęs, todėl tikiuosi, kad anksčiau ar vėliau atleisi 
sau už tai, kas atsitiko Naujojoje Meksikoje, ir sugrįši. 

Peperdainas uždėjo ranką jam ant peties. 

— Turi geležinius nervus. Pagalvok pats - kiek žalos gali 
pridaryti mažutėlis bedantis kūdikis? 


Dvidošimt aštuntas skyrius 


e jiems lipant į lėktuvą Džoną apniko nelaimės nuo- 
jauta. Jis aiškiai suvokė, kad ši kelionė geruoju nesibaigs. 

Dabar, po kelių savaičių, gulėjo lovoje, kuria dalijosi su 
savo kaline. Koja sulaužyta, galvoje šviežias randas, atmintis 
ką tik grįžusi. Džonas mąstė: ar galėjo ką nors padaryti ki- 
taip, kad būtų buvę įmanoma išvengti tokio įvykių posūkio? 

Skrydis? Nuo to jų sustabdyti negalėjo. Peperdainas būtų 
pamanęs, kad jam ne visi namie, jei būtų pasikvietęs jį į šalį 
ir pasakęs, kad ta kelionė - ne itin gera mintis, kad jo nuo- 
jauta liepia viską dar kartą apmąstyti ir sugalvoti kitą veiks- 
mų planą. 

Peperdainas turėjo likti Dalase, o Džonas ir jo partnerė 
Ruta Fordam, maloni, švelnaus balso, iš Lotynų Amerikos ki- 
lusi moteris, skristi su ponia Bernvud ir jos vaiku į Rolį-Dara- 
mą, o ten persėsti į lėktuvą, skrendantį į Kolumbijos valstiją. 

Toks buvo jų maršrutas. 

Deja, likimas viską pakreipė netikėta linkme. 

Po pakilimo iš Denverio oro uosto Kendalei netrukus pra- 
dėjo spengti ausyse. Teismo pareigūnė Fordam prašė pagal- 
bos stiuardesės, bet ši nuramino, kad lėktuvui pasiekus rei- 
kiamą aukštį skausmas turėtų liautis. Taip neatsitiko. 

Visą skrydį, valandą keturiasdešimt penkias minutes, 
Kendalė išgyveno agoniją. Pajutęs, kad motinai kažkas ne- 

gerai, kūdikis sunerimo ir pradėjo verkti. Sėdėdamas kita- 
pus tako Džonas sugriebė sėdynės porankius melsdamasis, 
kad verksmas greičiau baigtųsi. Deja, kuo karščiau Džonas 
meldėsi, tuo labiau kūdikis klykė. 

— Gal tau reikėtų išgerti? - ant Džono kaktos pastebėjęs 
prakaito lašus pasiūlė Peperdainas. 

- Aš dirbu. 

— Nusišvilpk į tas taisykles. Jau visai pažaliavai. 

— Man viskas gerai. 

Iš tikrųjų jam buvo negerai, bet sutelkęs dėmesį į knie- 
des lėktuvo salono lubose Džonas mėgino negirdėti kūdikio 
verksmo. 

Riedėjimas prie laipinimo vartų truko mažne tiek pat laiko, 
kiek ir skrydis. Kai lėktuvas pagaliau sustojo, Džonas alkūnė- 
mis išstumdė kitus keleivius, kad tik greičiau išsigautų laukan. 
Kai tik jie išlipo iš lėktuvo, teismo pareigūnė Fordam skubiai 
nuvedė Kendalę į artimiausią moterų tualetą. Peperdainui teko 
laikyti kūdikį ir naujuoju auklės vaidmeniu jis ne itin džiaugėsi. 
Kitu metu Džonas būtų tik pasijuokęs iš savo draugo senbernio 
nerangumo. Bet tądien neišspaudė nė mažiausio juokelio. 

— Ką žinai apie jos vyrą? - paklausė Džonas. 

Iš tiesų jam tai nerūpėjo, jis kalbėjo vien tam, kad nekreip- 
tų dėmesio į kūdikį Peperdaino glėby. 

— Dar nepatyriau malonumo su juo susitikti. - Berniukas 
nustojo verkti. Peperdainas labai atsargiai kilnojo jį aukštyn 
žemyn. —- Kiek žinau, Metas Bernvudas yra tipiškas balta- 
sis rasistas, nešiojantis madingus trijų dalių kostiumus. Jis 
išvaizdus, moka pašnekėti, išsilavinęs ir kultūringas. Bet 
ponas Bernvudas taip pat yra puikus ginklų žinovas, bea- 
todairiškas nutrūktgalvis ir fanatiškas kaip velnias. Metas 
įsitikinęs, kad jo tėtis - Dievo išrinktasis. Jei Gibas lieps jam 
šokti nuo stogo, tas net nesustos pagalvoti. - Džimas paty- 
lėjo, paskui pridūrė: - Bet kas išdrįsęs perbėgti jiems kelią 
rizikuoja netekti gyvybės. 


260 + Sandra Biown 


Džonas griežtai žvilgtelėjo į jį. 

— Ponia Bernvud teisi, Džonai, - tarsi skaitydamas drau- 
go mintis tarė Peperdainas. - Jai galas, jeigu buvęs vyras su 
uošviu ar bet kuris jų sekėjas prie jos priartės. 

— Tai šis darbas - ne tik kūdikio priežiūra? 

— Toli gražu. Bernvudai sėdi už grotų, bet jų čiuptuvai sie- 
kia toli. Apie kai kuriuos iš jų, o gal net ir daugumą, mes 
turbūt dar nė nenutuokiame. 

— Dievulėliau. 

— Negali išleisti jos iš akiračio. Niekuo nepasitikėk. 

Po kelių minučių moterys grįžo prie Džimo su Džonu. 
Kendalė paėmė kūdikį iš Peperdaino. Pareigūnė Fordam pra- 
nešė planus keičiančią naujieną. 

— Ponia Bernvud negalės vėl skristi, kol jos neapžiūrės 
ausų gydytojas. | 

— Neseniai man kilo alergija, - paaiškino Kendalė. - Tur- 
būt į ausis bus įsimetusi vis dar gyvybinga infekcija. Oro slė- 
gio svyravimas lėktuve man sukelia neapsakomą skausmą. 

Peperdainas viską suvertė Džonui: 

— Pats spręsk, ką toliau daryti. 

Makgratas pasisuko į Kendalę ir pirmą kartą pažiūrėjo jai 
tiesiai į akis. Jis pats nežinojo, kodėl iki tol vengė tiesaus 
žvilgsnio. Galbūt bijojo to, ką gali pamatyti, ir tolesnių pa- 
darinių. 

Lizajų santykius nutraukė. Kol Džonas darbo reikalais buvo 
išvykęs, ji išsikraustė susirinkusi visus savo ir kai kuriuos jo 
daiktus. Ji nepaliko nei raštelio, nei telefono numerio, nei 
naujo adreso. Nieko. Taškas. Tačiau Džonui tai mažai terūpė- 
jo. Tiesą pasakius, norėjo jai pasakyti viena - kad jos visiškai 
netrūksta. Lizai išsikrausčius Džonas mėgavosi vienatve ir 
buvo prisiekęs kurį laiką nuo moterų laikytis atokiai. 

Bet šioji buvo kažkuo ypatinga... 

Ji nevirpėdama žiūrėjo Džonui tiesiai į akis. Tada pirmą 
kartą kilo įtarimas, kad Kendalė - didžiai gabi melagė. Jos 

žvilgsnis buvo per daug tvirtas, kad būtų buvę galima jį pa- 
laikyti nuoširdžiu. To pasiekiama tik ilgai mokantis. 

Makgratas spėjo, kad tas apsimestinis ausų skausmas - 
tik priežastis atidėti jų kelionę. Ji net gali mėginti pasprukti 
ištirpdama žmonių minioje, zujančioje po Dalaso Fort Vorto 
oro uostą. 

Vis dėlto, jei skausmas būtų tikras, Džonas privalo nuvež- 
ti ją į medicinos įstaigą ir perkelti skrydį. 

Išėjus iš terminalo, Peperdainas jų kompaniją paliko. Atsi- 
sveikindamas patapšnojo Džonui per nugarą ir tarė: 

— Pasilinksmink, drauguži. 

— Eik po velnių, - sumurmėjo Makgratas. 

Peperdainas tik nusijuokė ir nuėjo gaudyti taksi. 

Džonui teko susigrūsti į vieną taksi su angliškai nekal- 
bančiu vairuotoju, dviem moterimis ir verkiančiu kūdikiu. 
Mosikuodamas rankomis ir kartodamas kelis paprasčiausius 
žodžius jis šiaip taip išaiškino sutrikusiam vairuotojui, kad 
nori patekti į artimiausią greitosios pagalbos ligoninę. 

Jiems atvykus, pareigūnė Fordam pasiliko laukiamajame 
su kūdikiu. Džonas palydėjo Kendalę į kabinetą, ten sese- 
lė pamatavo jai kraujospūdį ir temperatūrą, uždavė keletą 
klausimų apie sveikatą ir paliko juos vienus. 

Ji sėdėjo ant apžiūrų stalo ir nesiekdama žemės tabalavo 
kojomis. Susigrūdęs rankas į kišenes ir atsukęs jai nugarą, 
Džonas apžiūrinėjo ant sienos pakabintą spalvotą žmogaus 
kraujotakos sistemos diagramą. 

— Bijote, kad paspruksiu? 

Džonas atsisuko. 

— Nesupratau klausimo. 

— Ar su manimi čia atėjote dėl to, kad manote, jog pabėg- 
siu pro užpakalines duris? 

Jis nieko neatsakė, bet viskas ir taip buvo aišku. Kendalė 
tyliai nusijuokė. 

— Manote, galėčiau palikti savo vaiką likimo valiai? 

— Nežinau. Ar galėtumėt? 

Malonus jos veidas staiga pasidarė akmeninis. 

— Ne, - trumpai atsakė. 

— Mano darbas jus saugoti, ponia Bernvud. 

— O paskui perduoti mane pareigūnams Pietų Karolinos 
valstijoje. 

- Tiesa. 

— Kur tikriausiai būsiu nužudyta. Argi ne ironiška? Saugo- 
damas mano gyvybę vešite mane ten, kur man grės didžiau- 
sias pavojus. 

Tiesą sakant, ir Džonas čia įžvelgė ironiją. Betgi, po galais, 
jis tik dirba savo darbą. Jam mokama ne už tai, kad vertintų 
sprendimus. 

— Kol esate mano prižiūrima, negaliu jūsų išleisti iš akių, - 
šaltai pasakė jis. 

Į kabinetą įėjęs gydytojas smalsiai nužvelgė Džoną. 

— Jūs - ponas Bernvudas? - paklausė jis remdamasis do- 
kumentu, kurį Kendalė užpildė prieš priimama į ligoninę. 

Džonas parodė savo pažymėjimą. 

- Jungtinių Valstijų teismo pareigūnas? Tikrai? Ar čia 
jūsų kalinė? Ką ji padarė? 

— Jai lėktuve ėmė skaudėti ausis, - irzlokai atsakė Džo- 
nas. - Ar kada nors pradėsite apžiūrą? 

Daktaras paklausė jos kvėpavimo, pačiupinėjo gerklę ir 
pasakė, kad tonzilės šiek tiek pabrinkusios, tada patikrino 
ausis ir patvirtino, kad Kendalė tikrai serga skausmingu 
abiejų ausų būgnelių uždegimu. 

— Arjai galima skristi lėktuvu? 

— Nieku gyvu. Nebent norite, kad jai sprogtų ausų būgneliai. 

Džonas palaukė koridoriuje, kol seselė suleido jai antibi- 
otikų. Paskui Kendalė išėjo iš kabineto ir, žingsniuojant lau- 
kiamojo link, nustebino Džoną klausimu: 

— Manėte, meluoju, ar ne? 

— Buvo kilęs toks įtarimas. 

— Nesivarginčiau regzti taip lengvai patikrinamo melo. 

— Norite pasakyti, kad meluosite, kai nebus galima jūsų 
pričiupti? 

Sustojusi ji pasisuko į jį. 

— Kaip tik taip, pone Makgratai. 


——05> 


— Nieko baisaus. 

— Lengva pasakyti. - Džonas buvo itin prastai nusiteikęs 
ir irzo dėl Peperdaino banalybių. - Juk ne tau reikės mašina 
trenktis pusantro tūkstančio kilometrų. 

Gavęs motelyje kambarį moterims ir vaikui, Džonas susi- 
rado Peperdainą ir supažindino su naujienomis. Peperdainas 
su Jungtinių Valstijų teismo pareigūnų biuru Kolumbijoje 
derino ponios Bernvud pervežimą. 

— Kitos išeities nėra, Džonai, - kantriai paaiškino Peper- 
dainas. - Pasak gydytojų, ji negalės skraidyti bent jau mėne- 
sį. Mes tiek laiko neturime. O kelionė mašina truks tik tris 
dienas, teks dukart nakvoti. 

— Tokį atstumą lengvai sukarčiau ir per dvi dienas. 

— Vienas. Tačiau dabar su tavimi bus keleiviai. Be to, ne- 
pamiršk kūdikio. Per dieną turėtum nuvažiuoti apie penkis 
šimtus kilometrų. Nesmagi savaitgalio išvyka, kita vertus, 
viso labo trys dienos. 

Nekreipdamas dėmesio į skausmingą Džono išraišką Pe- 
perdainas padavė jam kelionės planą ir žemėlapį. 

- Išvažiuosite rytoj rytą ir pirmą naktį nakvosite Monrou 
miestelyje Luizianos valstijoje. Antrą naktį - Birmingame. 
O trečią dieną jau būsite Kolumbijos valstijoje. 

Įdomu, ar jis iki tol išgyvens. 

- Gerai, kad bent Ruta Fordam važiuoja kartu. - Džonas 
pamėgino įžiūrėti bent ką gero. - Atrodo, ji sutaria su jais 
abiem. 

— Fordam visą laiką bus su ponia Bernvud ir kūdikiu. 
Abiejuose moteliuose tau parūpinome po kambarį, sujungtą 
su jųdviejų. 

Džonas permetė akimis kelionės planą. 

— Negaliu sulaukti. Kaip manai, ar galime tikėtis, kad ji 
nekrės jokių kvailysčių? 

— Klausi, ar nebėgs? 

— Ji labai bijo, Džimai. 

Peperdainas vyptelėjo. 

— Negali susilaikyti, ar ne? Jau nejučiomis ją išanalizavai. 

— Nė nereikėjo analizuoti. Ir aklas kvailys pastebėtų, kad 
ponia Bernvud mirtinai įbauginta. 

— Be savo kūdikio ji niekur neis. O pergudrauti judu su po- 
nia Fordam ir pabėgti su vaiku ant rankų būtų labai sunku. 

— Tikriausiai tu teisus, bet ji ne iš kelmo spirta. Be to, turi 
dar kai ką žinoti. Ji melagė. 

— Melagė? - juokdamasis pakartojo Peperdainas. - Ką turi 
omenyje? 

— Turiu omenyje, - atkirto Džonas tuo pat tonu kaip ir 
jis, - kad ji mus apgaudinėja. 

— Manai, ji išsigalvojo ir... 

— Ne, apie broliją ji sako tiesą. Tą patvirtina ir turimi įro- 
dymai. Bet ponia Bernvud neatskleidė mums visų kortų. Ji 
kažką slepia. Ji kažkokia sukta. 

— Juk ji teisininkė. 

Kitame kambario gale prie spausdintuvo dirbantis agen- 
tas prunkštelėjo iš taiklios Peperdaino pastabos. Džimas pa- 
sisuko į jį. 

— Radai ką nors? 

— Ne. 

Peperdainas kreipėsi į Džoną: 

- Tikriname jos praeitį, bet kol kas nieko neradom, viskas 
be priekaištų. Sprendžiant pagal laimėtų ir pralaimėtų bylų 
santykį, ponia Bernvud buvo uoli valstybinė gynėja ir sudarė 

rimtą atsvarą korumpuotai Prospero teisinei sistemai. Atsi- 
žvelgiant į tai, kokie žmonės ten ėjo svarbiausias pareigas, ji 
turėjo būti tikrai kieta, jei taip ilgai atsilaikė. 

— Tai kas vis dėlto negerai? - paklausė Džonas mostelėjęs 
galvą link kompiuterio, prijungto prie daugybės valstybinių 
ir tarptautinių duomenų bazių. 

- Atrodo, mūsų sistemoje bus įsivėlusi klaida. Gauti duo- 
menys beprasmiai. Mano darbuotojas dabar mėgina viską 
išnarplioti. 

— Pranešk, kai ką nors sužinosi. 

Džimas sukikeno. 

— Kaip matau, daktaras Makgratas norėtų sužinoti, kur 
ponios Bernvud silpnoji vieta, ar ne? 

— Nėra ko vaipytis, - atsakė Džonas sukdamasis durų pu- 
sėn. - Sunku atsikratyti senų įpročių, ir tiek. 

- Į darbą gali grįžti kada panorėjęs. Tikrai pageidaučiau, 
kad dirbtum mano skyriuje. 

Peperdainas nejuokavo ir Džonas buvo dėkingas buvusiam 
bendradarbiui už pasitikėjimą, bet jo galutinis atsakymas vis 
tiek buvo neigiamas. 

- Čia per daug įtampos. Mano dabartiniame darbe ma- 
žiau streso. - Žvilgtelėjęs į žemėlapį ir jame pažymėtą kelią 
nuo Teksaso iki Pietų Karolinos, nelinksmai pridūrė: - Iki 
šiol buvo mažiau. 


—5 


Atmintis grąžino Džoną į tos dienos, kai įvyko avarija, rytą. 
Kai jie išvažiavo iš Birmingamo, jis buvo paniuręs ir troško 
kuo greičiau atsikratyti ponios Bernvud ir jos kūdikio. Džo- 
nas apskaičiavo, kad Pietų Karolinos valstijos sostinę turėtų 
pasiekti saulei leidžiantis. Vos papusryčiavus motelio kavi- 
nėje, jis per dulksną nuskubino visus į automobilį. 

Kuo toliau į rytus, tuo stipriau lijo lietus. Apie vidurdienį 
Džonui nervai jau buvo visiškai pakrikę. Ėmė mausti pečius, 

nes vairavo tvirtai įsikibęs į vairą. Jis tylomis keikė sun- 
kvežimių vairuotojus, kurie lėkė net greitkelyje per dideliu 
greičiu. Aišku, kad anksčiau ar vėliau vienas iš jų suklys ir 
padarys avariją. 

Džonas iškart pastebėjo, kai eismas visose juostose ėmė 
lėtėti. Galų gale mašinos vos bejudėjo. Jis pagarsino auto- 
mobilyje įtaisytą policijos radijo stotelę ir vis labiau nekan- 
traudamas klausėsi pareigūnų pokalbių apie šią spūstį sukė- 
lusią didžiulę avariją. 

Keli automobiliai susidūrė dėl blogo oro - visos pietryti- 
nės šalies valstijos tebebuvo siaubiamos nenutrūkstamo lie- 
taus, jau sukėlusio potvynius ir kitokias nelaimes. 

Pagal apytikrius Džono skaičiavimus, avarija įvyko už 
kelių mylių nuo tos vietos, kur jie įstrigo. Eismas buvo su- 
stabdytas, kad galėtų pravažiuoti greitosios pagalbos auto- 
mobiliai. Kad ir kaip Džonas užjautė avarijoje nukentėjusius 
žmones, jis vis tiek irzo dėl gaišaties. 

Ruta Fordam sėdėjo priekinėje keleivio sėdynėje. Padavęs 
jai žemėlapį Džonas paklausė, ar ji įžiūrinti, kaip išsukti į 
kokį kitą kelią. Pareigūnė rado maršrutą, bet reikėjo važiuoti 
aplinkui. Džonas nusprendė, kad geriau jau nuvažiuoti pa- 
pildomų mylių nei stovėti įstrigus spūstyje, todėl pasiekęs 
posūkį išsuko iš greitkelio. 

Taip jie atsidūrė vietinės reikšmės kelyje, kur likimas buvo 
jiems paruošęs staigmeną - nuvirtusį medį. Džono sprendi- 
mas sukti iš greitkelio Rutai Fordam kainavo gyvybę. Greit- 
kelyje nebuvo ryšio, todėl jis negalėjo paskambinti į Kolum- 
bijos biurą iš mašinos telefono. Policijos radijo dažnis buvo 
kimšte užkimštas pranešimais apie avariją, todėl Džonas nu- 
sprendė - nereikia dar labiau visų trikdyti savo pranešimu. 

Išsukęs iš pagrindinio kelio jis ketino sustoti ir paskam- 
binti iš telefono automato. Tačiau tose kaimo vietovėse ne- 
buvo nė vienos telefono būdelės. Todėl niekas nė nenutuo- 
kė, kur jis yra. 

Įdomu, kiek jų laukta Kolumbijoje prieš paskelbiant paieš- 
ką? Aišku, Džimo vyrai jau bus atradę jų pėdsakus toje Sti- 
vensvilio ligoninėje. Džonas darė prielaidą, kad Ruta Fordam 
negyva. Įdomu, ar ji turėjo šeimą? Jo kolegė beprasmiškai 
žuvo vien dėl neteisingo jo sprendimo. Dar vienas kryželis 
prie Džono Makgrato pavardės. 

Savaime aišku, gydytojas Džimui pasakys apie jo draugo 
sužeidimus, daugiau jis nieko ir nežino. 

Po velnių, ta Kendalė Bernvud išties gudri. Apsvarstęs 
Džonas suvokė, kad ji nepaliko jokių pėdsakų. Jų bus neįma- 
noma susekti. Tiems, kurie tirs jų dingimą, atrodys, kad jis, 
Kendalė ir kūdikis prapuolė kaip į vandenį. 

Džonui dingtelėjo, kad lopšinė nutilusi. Šniokštimas 
vamzdžiuose išdavė, kad Kendalė atsuko dušo čiaupą. Jis 
dar turi kelias minutes pamąstyti, kol Kendalė pastebės, kad 
jis atsibudęs. 

Kendalės planas apskelbti Džoną savo vyru buvo genia- 
lus. Taip ji galėjo viską spręsti pati, kol jis nieko nepajėgė. 
Pradėjusi meluoti ji nebegalėjo sustoti. Ir melavo labai pro- 
fesionaliai. 

Visi Kendalės atsakymai į Džono klausimus buvo pagrįsti 
tiesa. Vestuvės, pirmoji naktis, neištikimybė - viskas buvo 
tiesa. Išskyrus tai, kad Kendalė kalbėjo apie savo ir Meto 
Bernvudo vedybinį gyvenimą. Nekurdama naujos istorijos, 
pasakodama tik tai, kas nutiko iš tiesų, ji apsisaugojo nuo ga- 
limybės suklysti. Išmintinga. Kendalė netgi vadino Džoną ti- 
kruoju vardu, kad nesusipainiotų. Ji iš tikrųjų gera melagė. 

Tokia gera, kad Džonas pradėjo svarstyti — ar tik praėjusi 
naktis nebus dar vienas jos melas? 


Dvidošimt devintas skyrius 


Drašjusią naktį Džoną vėl pabudino košmariškas sapnas. Ne 
toks baisus kaip ankstesni, bet ir šis išgąsdino taip, kad jis 
pašoko. Neramus ir suprakaitavęs išsivadavo iš šlapios, prie 
kūno prilipusios antklodės ir atsisėdo lovoje. 

Kita lovos pusė buvo tuščia, bet tai nesukėlė jam įtarimo. 
Kendalė dažnai keldavosi naktį pasirūpinti kūdikiu. Motinos 
instinktas iškart jai pakuždėdavo, jei vaikui ko nors reikėda- 
vo. Kartais ji net iš anksto žinodavo, kada Kevinas sunerims, 
ir Džonas tuo kaskart nuoširdžiai stebėdavosi. 

Pasikišęs po pažastimis ramentus, jis nuklibinkščiavo į 
kitą miegamąjį. Lopšys buvo tuščias. Kambaryje nė gyvos 
dvasios. Į paširdžius staiga nevyriškai dūrė nerimas ir ap- 
maudas. Ar Kendalė paspruko? Vakar ji visą dieną buvo nejį- 
prastai tyli ir prislėgta. Turbūt planavo dar vieną pabėgimą. 

Apsisukęs Džonas bėgte - bėgte su ramentais - pasileido 
svetainės link, o ten sustojo taip staigiai, kad vos neišsitiesė 
ant grindų. 

Kambarys skendėjo tamsoje, vienintelis šviesos šaltinis 
buvo mėnesiena, besiskverbianti pro plonytes ant atvirų langų 
kabančias užuolaidas. Vėsus vėjelis, kurio ieškodama Kendalė 
turbūt čia ir atėjo, su kiekvienu gūsiu išpūsdavo jas kaip bures. 

Laikydama Keviną glėbyje ji sėdėjo supamojoje kėdėje. 
Naktinių petnešėlė nusmaukta, kad būtų lengviau maitinti. 

Kūdikio burnelė buvo apžiojusi spenelį ir kas kelias sekun- 
des vis pažįsdavo: apvalaini skruostukai išsipūsdavo kaip 
dumplės, tada vėl subliūkšdavo. 

Jie abu miegojo. 

Dabar tai prisimindamas Džonas puikiai suprato, kad taip 
spoksodamas nederamai pasikėsino į Kendalės privatumą, 
bet tada negalėjo liautis žiūrėjęs ir grįžti į miegamąjį. Džoną 
Makgratą užvaldė geismas. 

Net nevykusi Kendalės šukuosena nemenkino to nuosta- 
baus vaizdo - ant kėdės atkaltės atloštos galvos. Patrauklus 
kaklo linkis ir negilus įdubimas kaklo apačioje buvo nušvies- 
ti mėnulio šviesos. Tarpas tarp krūtų paslaptingai skendėjo 
šešėlyje. Jis norėjo ištyrinėti tą užburiantį slėnį. Džonas jau 
vaizdavosi, kaip trinasi ten nosimi: ši mintis taip sujaudino, 
kad jis nejučiomis sudejavo. 

Jis iškart nutilo bijodamas pažadinti Kendalę. Per senas 
slapčia spoksoti į nuogas moterų krūtis. Susijaudinti stovint 
kitame kambario gale - kvaila, vaikiška ir niekuo nesiskiria 
nuo masturbacijos. 

Pasišlykštėjęs savimi Džonas jau norėjo nusisukti, bet ne- 
pajėgė. Jis negalėjo atplėšti akių nuo putlių Kendalės lūpų, 
kurios, atrodė, prašyte prašėsi paragaujamos. Džonas taip 
norėjo prisiliesti prie viliojančių jos krūtų, ištirti neatras- 
tas teritorijas tarp jos kelių ir liežuviu pajusti jos skonį. Jis 
norėjo... 

Staiga tylą perskrodė ausis veriantis švilpimas. 

Kendalė pašoko iš miegų. 

Džonas stipriai krūptelėjo - ir vienas ramentas garsiai 
tarkštelėjo ant grindų. 

Kelias sekundes abu buvo sustingę. Jis —- susijaudinęs, 
piktas ir sumišęs, kad buvo užtiktas. 

— Po velnių, koks čia garsas? 

— Arbatinukas, - trūkdama kvapo atsakė Kendalė. Ji pas- 
kubomis užsikėlė naktinių petnešėlę. Kūdikis susiraukė ir 

suniurzgėjo, kai Kendalė atitraukė jį nuo krūties ir prisiglau- 
dė prie peties. - Pastačiau ant viryklės prieš sėsdama mai- 
tinti Kevino. O kodėl tu nemiegi? 

— Negaliu, karšta kaip pragare. 

— Pastebėjau, kad šiąnakt miegojai neramiai. Nori arba- 
tos? - Arbatinukas vis dar pasiutusiai švilpė. - Žolelių arba- 
tos. Be kofeino. 

— Ne, dėkoju. 

Ji priėjo prie Džono. 

— Tada palaikyk Keviną, kol užsiplikysiu puodelį. 

Eidama pro šalį Kendalė įgrūdo jam mažylį ir nušlepsėjusi 
per koridorių pradingo virtuvėje. Kelias akimirkas Džonas 
nieko nedarė. Jis mėgino prisiversti nieko nejausti, bet pas- 
kui pamažu leido keliems juslių impulsams prasiveržti pro 
dvigubus antipatijos ir siaubo barjerus. 

Kevinas buvo rubuilis. Keista, kad jis toks lengvas. Ir ko- 
kia švelni jo odelė. O gal taip atrodo tik lyginant su plaukuo- 
ta jo paties krūtine? 

Pagaliau Džonas išdrįso į berniuką pažiūrėti. Bėda, kad 
Kevino akutės buvo įsmeigtos į Džoną. Makgratas sulaikė 
kvapą. Supratęs, kad nepažįsta jį laikančio žmogaus, kūdikis 
tikriausiai tuoj pradės verkti. 

Bet Kevinas tik plačiai nusižiovavo rausva bedante burne- 
le, rodydamas mažą liežuvį. Ir tris kartus pagadino orą - tie 
tylūs dujų išmetimai buvo juntami net per sauskelnes. 

Džonas nejučiomis tyliai nusijuokė. 

— Taip ir maniau, kad judu gerai sutarsite, kai tik prisileisi 
jį artyn. 

Grįžusios Kendalės jis nė nepastebėjo, kol ši neprakalbo. 
Pakėlęs akis Džonas pamatė ją pro apelsinais kvepiančios ar- 
batos garų užuolaidą stebinčią juodu su kūdikiu. 

- Jis neblogas vyrukas. 


— Kevinas nuostabus, ir tu tai žinai. Patinki jam. 

— Iš kur žinai? 

— Jis pučia burbulus. Visada taip daro, kai būna laimingas. 

Kūdikis iš tikrųjų buvo apsiseilėjęs iki pat smakriuko ir 
džiugiai mosikavo rankytėmis. Jis atrodė patenkintas, bet 
Džonas nebuvo tikras, kad taip ir yra. 

— Gal geriau pasiimk jį. 

Kendalė, atrodo, nustebo, bet nieko netarusi pastatė ar- 
batos puodelį ant stalo krašto, pasiėmė vaiką ir nunešė į 
miegamąjį. 

— Užmigo vos paguldytas, - pranešė grįžusi. - Kodėl suau- 
gusiesiems taip neišeina? 

— Mūsų galvose visko per daug. 

- Ir taviškėje? 

Džonas klausėsi, ar tik neišgirs pašaipos jos balse, bet ne. 
Kendalės klausimas buvo rimtas, todėl jis atsakė tuo pačiu: 

- Taip, aš irgi apie daug ką galvoju. Tiesą sakant, negaliu 
liautis galvojęs. 

Džonui nereikėjo nieko aiškinti. Jos akys apsiblausė, o 
balsas prikimo. 

- Ir aš negaliu liautis. 

Jis suprato - dar vieno atstūmimo nebeištvers, bet kai 
Kendalė ištarė šiuos žodžius, negalėjo susilaikyti jos nepalie- 
tęs. Ji švelniai prigludo jam prie krūtinės, pirštais perbrau- 
kė per plaukus ir pažvelgė aukštyn. Džonas paleido ramentą 
ant grindų, panardino pirštus į trumpus jos plaukus ir suė- 
mė galvą. 

Kendalės lūpos buvo laukiančios ir minkštos, burna karš- 
ta nuo ką tik gertos arbatos. Džonas kyštelėjo liežuvį, vėl ir 
vėl, bučiavo ją kaip apsėstas, taip, kad galų gale jam sustojus 
Kendalė priglaudė skruostą jam prie krūtinės. 

— Ramiau, Džonai, aš vos atgaunu kvapą. 

— Nieko baisaus, - prikimusiu balsu atsakė jis. - Kvėpuoti 
nebūtina. 

Tyliai nusijuokusi Kendalė perbraukė jam per pečius. 

— Negaliu patikėti, kad liečiu tave. Tiek kartų beprotiškai 
to norėjau... 

— Liesk į valias. 

Džonas nieko daugiau nesitikėjo, tik vieno ilgo, neper- 
traukiamo bučinio alkiui numalšinti. Vieno paragavimo 
būtų užtekę visai nakčiai. Todėl Kendalės atsakas - žodžiais 
ir veiksmais - pranoko visus Džono lūkesčius. Tikrovė stai- 
ga pasirodė esanti daug geresnė nei visos jo fantazijos kartu 
sudėtos. Ji buvo tokia nuostabi - paviršiuje šalta kaip ledas, 
o viduje - deginančiai karšta. 

Lūpos negalėjo atsiplėšti vienos nuo kitų, ji rankomis ap- 
sivijo jo kaklą. Džonas delnais suėmė ją už pažastų, paskui 
nuleido rankas ir iš šonų suėmė krūtis. Jos tvirtai spaudėsi 
jam prie krūtinės, ir nuo to pojūčio jis degė. 

Džonas nuleido galvą ir šiurkščiu skruostu pasitrynė į 
blyškias jos krūtis. Pabučiavęs per švelnią naktinukų me- 
džiagą, nekantriai tempė juos žemyn, kol pasiekė tą vietą 
lūpomis, suėmė burna, pajuto liežuviu. 

Pienas, muskusas - jos skonis sužadino ir apsvaigino. Jis 
palaikė spenelį prispaustą prie gomurio, paskui jį stipriai 
trūktelėjo. 

- Dieve. 

Kimus jos balsas ir atodūsis jam pasirodė patys seksua- 
liausi garsai. 

Jis bučiavo jai kaklą - dantimis meiliai kramsnojo spran- 
dą po nelygiai nukirptais plaukais. 

Kendalė ėmė suktis į sieną, galiausiai kakta įsirėmė į rožė- 
mis išpieštus sienų apmušalus. Pakėlęs jos rankas šiek tiek 
virš galvos, glamonėjo ją nuo alkūnių iki pirštų galiukų. 

Suėmęs į kumščius, surinko naktinukų medžiagą. Sukišo 
rankas už kelnaičių juosmens ir suėmė sėdmenis. Paskui vie- 
na ranka apglėbė krūtį, kita nuslydo pilvu žemyn iki gaktos 
plaukų ir tarp šlaunų. 

Ji buvo labai sudrėkusi. Aptikęs tai Džonas nuo geismo 
apsvaigo. Jis glamonėjo ją dviem pirštais, švelniai judėda- 
mas tarp lyties klosčių, lįsdamas vidun. 

Jis žinojo — visą gyvenimą nepamirš to pojūčio, kaip glau- 
džiai ir jaukiai buvo apgaubtas. 

Dubenimi prigludo prie jos, jo sukietėjusi lytis spraudėsi 
jaiį tarpą tarp sėdmenų. Jis glostė sustandėjusį spenelį, erzi- 
no ją, tuo tarpu pirštai švelniai judėjo jos viduje. Netrukus ji 
pradėjo spaustis jam prie rankos, ir galiausiai jo ranka nuri- 
mo - nekantriai judėjo tik jos klubai. Jos rankos susigniaužė 
į mažus kumščius, daužančius į rožėmis išmargintą sieną. 

Kendalės orgazmas buvo tylus, bet galingas. Kai tik ji nu- 
stojo virpėti, Džonas ištraukė ranką ir atsukęs apglėbė ją. 
Netekusi jėgų, visa šlapia, Kendalė prisiglaudė prie jo ir už- 
dususi kvėpavo, vis sudejuodama jam į krūtinės plaukus. 

Po valandėlęs Džonas pirštu kilstelėjo jos smakrą. 

- Jei galėčiau, nuneščiau tave į lovą. 

Kendalė buvo supratinga. Pakėlė ir padavė ramentus, tada 
nusivedė jį per koridorių į miegamąjį. Čia jis nusitraukė apa- 
tinius ir įlipo į lovą. 

Staiga Kendalė susvyravo. Net po tokio jausmingo patyri- 
mo, kurį ką tik kartu išgyveno, stovėdama šalia lovos ji atro- 
dė tokia nekalta ir sutrikusi. 

Šįryt Džonas suprato, kodėl Kendalė abejojo. Juodu ke- 
lias savaites leido vienas kito draugijoje, bet iš tikrųjų buvo 
nepažįstami. Juk Džonas ne Kendalės vyras. Jis tebuvo jos 
meilužis, su kuriuo ji pirmą kartą gulėsi. 

Kažkur giliai viduje jis suprato tai ir anksčiau. 

Tačiau Džonas į tą įkyrų vidinį balsą nekreipė dėmesio. 
Jis apsimetė negirdįs savo pasipiktinusios sąžinės. Nutildęs 
nuojautą, kuri jam šaukte šaukė, kad taip daryti negalima, 
Džonas paėmė Kendalei už rankos ir įsitraukė ją į lovą. 

— Gulkis. 

— Ar tu gali... su gipsu?.. 


274 » Sandia Bionn 


— Ne bėda. 

Pavertęs ją ant nugaros nuvilko naktinius, švystelėjo juos 
ant žemės ir pradėjo glamonėti jai krūtis ir pilvą, vis dar 
įraudusius nuo orgazmo. 

Stebėdamas, kokia bus jos reakcija, Džonas uždėjo jos ran- 
ką sau ant šakumo. Sekundės dalį ji abejojo. O paskui ėmė ir 
perbraukė iki pat galvutės. Ir dar kartą. 

Tylomis keikdamasis jis praskėtė jos šlaunis ir įsitaisė 
tarp jų. Jis pastebėjo šviesiai rausvą cezario pjūvio randą, 
kuris driekėsi po šviesiais gaktos plaukais. Susiraukęs per- 
braukė per jį pirštu - lygiai taip pat kaip pirmą naktį šiuose 
namuose. 

— Ar esi tikra, kad nieko nebus, jeigu mes... 

Ji nusišypsojusi priglaudė rankas jam prie krūtinės. 

— Taip, esu tikra. 

Dėl sugipsuotos kojos jam visą svorį teko laikyti ranko- 
mis. Kai tyčia neskubėdamas į ją įėjo, žvelgė jai tiesiai į akis. 

Džonas judėjo vis gilyn ir gilyn, kol toliau buvo neįmano- 
ma. Laikydamas Kendalės galvą, įsisiurbė į lūpas ilgu buči- 
niu. Kai galų gale jie atsiplėšė vienas nuo kito, Džonas su- 
šnibždėjo: 

— Tu melavai man, Kendale. 

Ji sumišusi žvilgtelėjo į jį. 

Džonas pradėjo judėti pirmyn ir atgal, visiškai prisiderin- 
damas prie jos klubų bangavimo. 

— Niekada su tavimi šitaip nesimylėjau, - paskubomis su- 
sakė jis, mėgindamas nepaleisti iš rankų sprūstančios kon- 
trolės. - Niekaip nebūčiau šito pamiršęs. 

Kendalė apkabino jį dar tvirčiau, pasimuistė. 

— Prašau tavęs, nesustok. 

— Būčiau tave prisiminęs. Būčiau prisiminęs šitai. Kas, po 
velnių, tu esi? - iškošė jis pro sukąstus dantis. 

Kendalės nugara išsirietė. 

— Nesustok, maldauju. 

Džonas ir nebūtų galėjęs sustoti. Jie judėjo bendro orgaz- 
mo link, kūnams bendraujant taip, kaip, jis žinojo, jie niekad 
nebuvo bendravę. 

Kai Džonas nuo jos nusirito, Kendalė užšoko jam ant krū- 
tinės. 

— Laikyk mane, - sušnibždėjo ji. - Tvirtai. 

Jis su džiaugsmu darė ko prašomas. Tiek savaičių svajojo, 
kad lies tai, ką mato. 

Kendalė patenkinta sumurmėjo mieguistu balsu: 

— Džonai, kodėl tavęs nesidrovėjau? 

— Tu ir neturėjai drovėtis. Juk esu tavo vyras. 

Ji nieko neatsakė, nes užmigo. Džonas pasvarstė, ar Ken- 
dalė suprato, kad mąstė balsu. Ji visą savo geidulį atskleidė 
vyrui, kurio pirma visiškai nepažinojo, todėl norėjo suprasti 
kodėl. 

Džonas ir pats norėjo suprasti. 

Bet jis negalėjo leistis į asmeniškumus. Privalėjo galvoti tik 
apie pribloškiančią tiesą, kad ką tik mylėjosi su svarbiausia 
liudytoja, kuri buvo patikėta jo globai. Potrauminė amnezija 
netinkamas pasiaiškinimas. Jis juk visą laiką žinojo. Po ga- 
lais, Džonas juk puikiai suprato, kad Kendalė jam meluoja. 

Ir vis tiek su ja pergulėjo. Ir tai, po galais, buvo taip nuos- 
tabu, taip įelektrino, kad atmintis grįžo akimirksniu. Dabar 
Džonas prisiminė esąs pareigūnas. O pareigūnai tikrai negali 
turėti jokių fizinių ryšių su moterimis, už kurias yra atsakin- 
gi. Tarnyboje į tokius dalykus žiūrima itin kreivai. 

Tai ką, po velnių, jis dabar ketina daryti? 

Džonas mokėsi būti psichologu, FTB agentu, Jungtinių 
Valstijų teismo pareigūnu, bet niekas jo nerengė tokiai si- 
tuacijai. Jis neturėjo pažymėjimo nei kokių dokumentų, 
įrodančių, kas jis toks. Ir išvis aplink daugiau nieko nebuvo. 
Džonas net nenumanė, kur jie. 

Ir dar lūžusi koja. Kaip toli jis tikisi nusigauti su pora ra- 
mentų? Kendalė tikrai neleis jam nė prisiartinti prie maši- 

nos raktelių. Net jei Džonas sugebėtų juos nugvelbti ir pa- 
imti mašiną, jam grįžus Kendalė, be abejonės, jau būtų din- 
gusi. Tam ji turėjo pakankamai priežasčių, be to, buvo labai 
sumani. Kendalė tikrai rastų būdą, kaip su Kevinu išnykti be 
pėdsakų. 

Kur, po galų galais, jo revolveris? Kendalė grasino, kad 
kitą kartą paslėps ginklą daug geriau - kol kas jam nepavyko 
rasti tos naujos slėptuvės. Kai jos nebūdavo šalia, Džonas 
apieškodavo visas įmanomas vietas. 

Kendalė didžiavosi gebėjimu viską planuoti ir nieko nepa- 
likti likimo valiai. Iki šios akimirkos dėl jo būklės tai daryti 
buvo lengva. Na, tarė jis sau. Pastarąsias kelias savaites pa- 
reigūnas Džonas Makgratas buvo beviltiškai netekęs galvos 
ir gulėjo paslikas, bet dabar grįžo į rikiuotę. 

Išlipęs iš lovos Džonas nuklibikščiavo iki komodos pasi- 
imti švarių apatinių. Stalčiuje gulėjo Kendalės gražiai su- 
lankstytos ir atskirai nuo kojinių padėtos jo trumpikės. 

Labai šeimyniška, su panieka pagalvojo Džonas piktai 
trenkdamas stalčių. 

Tyliame name tas garsas nuskambėjo kaip patrankos šū- 
vis, net pats susiraukė. Sustojęs Džonas įsiklausė ir lengviau 
atsikvėpė išgirdęs, kad vonioje vis dar bėga vanduo. Dar liko 
kelios minutės ginklo paieškoms. 

Kendalė per daug protinga, pistoleto nebus išmetusi. Jei 
ji nesiruošė panaudoti revolverio prieš Džoną, - nors tokios 
galimybės negalima atmesti, niūriai pagalvojo jis, - tai galėjo 
bent jau pasilaikyti jį savigynai. Gal persekiotojai naršydami 
po visus valstijos kampelius jau lipa jiems ant kulnų. Ginklą 
prarasti būtų kvaila. 

Džonas peržiūrėjo stalčius, stengdamasis nesujaukti tvar- 
kingai sudėtų jos kelnaičių ir liemenėlių. Nieko neradęs grį- 
žo prie lovos ir apčiupinėjo čiužinį ir karkasą, nesitikėdamas 
ten nieko rasti, nes tai buvo jo paties neišradinga, banali 
slėptuvė. 

Džonas užmetė akį į spintos viršų, šliauždamas patikrino 
visas grindų lentas, gal yra kokia atšokusi, po kuria Kenda- 
lė būtų galėjusi pakišti revolverį. Naktinio staliuko stalčiai 
buvo tušti. 

Vanduo vonioje nustojo bėgti. 

Susinervinęs ir nusivylęs savimi Džonas persibraukė ran- 
komis per plaukus. Ką dabar daryti? Būtina priimti sprendi- 
mą. Greitai. Tuojau pat. 

Džono nuomonė apie Kendalę Diton Bernvud pasitvir- 
tino - talentinga melagė. Jai pakaktų akiplėšiškumo ir su- 
manumo įgyvendinti net patį neįtikimiausią planą, net jei 
tam reikėtų mylėtis su netikru vyru, kuris iš tikrųjų yra jos 
kalėjimo sargas. 

Be to, Kendalė buvo motina, besirūpinanti ne tik savo, bet 
ir vaiko gyvybe. Kad apsaugotų Keviną, ji pasiryš viskam. 

Bet net motinystė nepateisins federalinio pareigūno pa- 
grobimo. Kendalė pažeidė daugiau įstatymų, nei jis dabar 
galėjo suskaičiuoti. Džono pareiga - perduoti ją į atitinkamų 
pareigūnų rankas. Jis taip ir padarys. Nesvarbu, kokiomis 
priemonėmis. 

Džonas išslinko į koridorių. Vonios durys buvo šiek tiek 
praviros. Stengdamasis nekelti triukšmo jis lėtai nupėdino 
prie jų ir švelniai stumtelėjo. 

Kendalė stovėjo dušo kabinoje. Jos plaukai, ką tik nusau- 
sinti rankšluosčiu, pasišiaušę styrojo į visas puses. Kendalė 
mūvėjo tik kelnaites ir iškėlusi vieną ranką virš galvos bėrė 
ant pažasties talko. 

Nepataikydama į taktą kažką niūniavo - atrodė miela. 

Vis dėlto Džonas neleido sau šypsotis. Net neleido pagal- 
voti ko nors švelnaus. 

Viešpatie, kiek jis taip atsilaikys? 

Planas buvo geras. Ir neišvengiamas. Bet kartu ir sunkiau- 
sia užduotis per jo karjerą. Net per abi karjeras. 

Nors nuojauta rėkte rėkė, kad derėtų atsitraukti, Džonas 
prisivertė pajudėti į priekį. Jis bijojo, kad Kendalė pamatys 
jo atspindį veidrodyje, bet net visiškai priartėjus nieko nepa- 
stebėjo. Jis lėtai išsitraukė ramentą iš po pažasties ir tvirtai 
suėmė. Tada kita ranka sugriebė Kendalei už žasto ir atsuko 
ją į save. 


Inisdošimtas skyrius 


- i. turi omenyje - dingo? 

Gibas Bernvudas naujienas sutiko ne itin džiaugsmingai. 
Jo balsas buvo toks pats žudikiškas kaip ir žvilgsnis. 

Bernvudų advokatas atrodė ramutėlis. Kvinsis Lamaras, 
pietietiškos elegancijos ir ramybės įsikūnijimas, sėdėjo su- 
kryžiavęs ištįsusias kojas ir ant kelių pasidėjęs plonas, ilgas 
rankas. 

Jis atrodė toks baltarankis, tarytum per visą gyvenimą 
nebūtų išliejęs nė lašo prakaito. Nepriekaištingai pasiūtas 
kostiumas, prancūziškų marškinių rankogaliai, susegti dei- 
mantais inkrustuotomis sąsagomis. Kvinsio plaukai buvo 
sutepti aliejumi, nagai nupoliruoti. 

Kvinsio polinkis į moteriškumą pykino Gibą ir kitomis 
aplinkybėmis jis nebūtų to pakentęs. Bet šis garsėjo kaip ge- 
riausias, gudriausias ir lengviausiai paperkamas teisininkas, 
kokį tik galėjai rasti. Kai kurie patys didžiausi Pietų valstijų 
sukčiai turėjo dėkoti Kvinsiui už tai, kad liko laisvėje. 

— Kaip ta moteris sugebėjo dingti? Kada? - paklausė Gibas. 

— Kiek supratau, ji prapuolė prieš dvi savaites. 

— Dvi savaites?! - sugriaudėjo Gibas. - Ir mums apie tai 
pranešama tik dabar? Kodėl niekas anksčiau nepasakė? 

— Pone Bernvudai, nematau jokios prasmės šaukti ant ma- 
nęs. Perdaviau žinias iš karto, kai tik sužinojau. 

Lamaro balsas buvo švelnus kaip vilna. Nors atrodė saldus 
ir nekaltas, jis mokėjo pergudrauti prisiekusiuosius ar kitą 
šalį teisme ir suduoti triuškinamą smūgį. 

— Ponia Bernvud buvo sulaikyta Denveryje ir vežama į Pie- 
tų Karoliną - ji turėjo būti pagrindinė liudytoja jūsų teisme. 

Pirmą kartą burną pravėrė Metas: 

— Nereikėjo man išsiskirti. Tada ji negalėtų būti verčiama 
liudyti prieš mane. 

— Esu tikras, kad ji neverčiama, - švelniai atsakė Lama- 
ras ir akimirką nutilęs nupūtė nuo rankovės įsivaizduojamą 
pūkelį. - Kažkur pakeliui ponia Bernvud sugebėjo nuo jų pa- 
sprukti ir... 

— Nuo abiejų?! Juk ji negalėjo įveikti dviejų Jungtinių 
Valstijų teismo pareigūnų ir nuo jų pasprukti? 

Lamaras žvilgtelėjo į Metą. 

— Norite, kad pasakočiau toliau? Ar visą laiką mane per- 
traukinėsite? 

- Atsiprašau, - suburbėjo Metas. 

Bet Lamaras pasakojimo tęsti neskubėjo. Jis metė men- 
kinamą žvilgsnį Gibui, tarytum priekaištaudamas, kad neiš- 
mokė sūnaus gerų manierų. Gibas lengvai galėjo Kvinsį už- 
smaugti, bet kaip ir Metas nekantriai troško išgirsti, kaipgi 
Kendalei pavyko dingti kaip į vandenį. 

- Vienas iš dviejų teismo pareigūnų buvo moteris, - pa- 
aiškino Lamaras ir papasakojo apie Kendalės ausų infekciją, 
dėl kurios reikėjo iškeisti lėktuvą į mašiną ir praleisti kelias 
naktis kelyje. 

Pagalvojęs jis pridūrė: 

— Manau, moteris buvo paskirta tam, kad užtikrintų po- 
nios Bernvud apsaugą ir privatumą, kai ji maitindavo kūdikį. 

Gibas su Metu susižvalgė ir abu tuo pačiu metu pašoko 
nuo kėdžių. Gibui patiko sunerimęs advokato veidas, kai pa- 
čiupęs už levandų spalvos kaklaraiščio pakėlė jį nuo kėdės. 

— Ką tu pasakei? 

Įsiveržęs į patalpą kalėjimo sargybinis jau siekė pistoleto 
iš dėklo prie diržo. 

— Paleisk jį! - sušuko Gibui. 

Gibas paleido iš gniaužtų Lamarą, ir jo kaulėtas užpaka- 
lis skaudžiai dunkstelėjo ant medinės kėdės. Lamaras pasi- 
muistė lyg tikrindamas, ar galva vis dar tvirtai laikosi. 

- Viskas gerai, - glostydamasis plaukus nuramino sargy- 
binį. - Mano klientas per daug susijaudino. Daugiau tai ne- 
pasikartos. 

Prižiūrėtojas šiek tiek luktelėjo žiūrėdamas, ar advokatas 
valdo padėtį, tik tada išėjęs iš kambario uždarė duris. 

— Kendalė turi kūdikį? 

— Berniuką ar mergaitę? Kiek laiko? 

Nekreipdamas dėmesio į jų klausimus Lamaras žvelgė į 
Gibą su nemirksinčio roplio įtūžiu. 

- Jei dar kartą nors pirštu mane paliesit, išeisiu iš čia ne- 
atsigręždamas, o tada ir jūs, ir jūsų prasčiokai fašistai drau- 
gai galėsite kapanotis, kaip jums patinka. Ar mes vienas kitą 
supratome, pone Bernvudai? 

Šnypščiantis Kvinsio balsas bet kuriam kitam žmogui 
būtų sukėlęs šiurpą, bet Gibas niekada nelaikė savęs eiliniu. 
Jis pasilenkė per stalą tiek, kad jo veidas prie siauros advo- 
kato nosies priartėjo per kelis centimetrus. 

— Nemėgink manęs gąsdinti, sumautas pederaste. Man tavo 
madingi kostiumai, sulaižyti plaukai ir šilkiniai kaklaraiščiai 
nedaro jokio įspūdžio. Nekenčiu ir šitų prakeiktų gėlių. 

Gibas ištraukė Lamarui iš švarko atlapo gvazdiko žiedą ir 
sutraiškė saujoje. 

- Lygiai tą patį galiu padaryti ir tau. Todėl geriau tuojau 
pat klok man viską, ką noriu žinoti apie mano marčiai gi- 
musį kūdikį, arba plikomis rankomis suplėšysiu tau gerklę ir 
sušersiu žuvims. Ar mes supratome vienas kitą? 

Kvinsis Lamaras, garsėjantis tuo, kad sugebėdavo priešiš- 
kai nusiteikusius liudytojus paversti drebančiais snargliais, 

šįkart liko be žado. Jo akys nuslinko prie Meto, kurio akme- 
ninis žvilgsnis tik patvirtino tėvo grasinimus. Išsišovęs Ado- 
mo obuolys sujudėjo aukštyn ir žemyn, kai advokatas mėgi- 
no sudrėkinti išdžiūvusią gerklę. 

Galų gale Kvinsis pradėjo pasakoti toliau. 

— Ponia Bernvud pagimdė berniuką. - Jis išsitraukė iš 
portfelio gimimo liudijimo kopiją ir padavė jiems. - Darau 
prielaidą, kad vaikas yra... 

— Mano! - neabejodamas atsakė Metas, patikrinęs gimi- 
mo datą. - Jis mano! 

Gibas apkabino Metą ir paplojo jam per nugarą. 

— Taip didžiuojuosi tavimi, sūnau. Dievo malone pagaliau 
turiu anūką! - Jų džiaugsmas greitai baigėsi, mat Gibas tren- 
kė kumščiu į stalą. - Ta kalė! 

Metas pasisuko į Lamarą. 

— Klausyk, noriu savo sūnaus. Padaryk viską, kad gaučiau 
jį ir galėčiau pasilikti. Išsiskyriau su Kendale nežinodamas, 
kad ji nėščia. Negana to, kad mėgino mane užmušti ir pabė- 
go, ji dar nuslėpė faktą, kad turiu sūnų. Todėl tikrai neturėtų 
būti sunku gauti man išskirtinę sūnaus globos teisę. 

Lamaras nervingai dirstelėjo į Gibą. 

— Būkite protingas, pone Bernvudai. Esate kaltinamas ke- 
liomis žmogžudystėmis. Gal geriau susitelkus sukti galvą, 
kaip išteisinti jus dėl šių kaltinimų, o ne pradėti papildomą 
bylinėjimąsi? 

- Jie negali įrodyti, kad mudu su tėčiu dalyvavome nužu- 
dant tą Li vaikį. Ar kad esame kaip nors susiję su šviežiai 
sukurpta Bamos byla. 

— Tasai Bama buvo FTB agentas, - rūsčiu tonu priminė 
advokatas. 

— Kadir kas tas žmogus buvo, mes neturime nieko bendra 
su jo žūtimi, su šūviu į galvą ir palaidojimu kažkur miškuose. 
Bamos lavono niekas nerado, todėl net negalima įrodyti, kad 

jis miręs. Gal tas pašlemėkas iš miesto išsidangino tuo pačiu 
keliu, kaip ir atsirado. 

— O kaip Maiklo Li dingimas iš kalėjimo? 

- Aišku, kad tai būta pabėgimo! Juk ir jo lavonas iki šiol 
neatsirado ir neatsiras. Jis nelįs į dienos šviesą, nes grįžęs 
būtų teisiamas dėl išprievartavimo. Taigi jis tūno kažkur pa- 
sislėpęs, o mudu su tėčiu esame kaltinami dviem žmogžu- 
dystėmis, kurios net nebuvo įvykdytos. 

— Tai kaip jūs paaiškintumėte ponios Bernvud pasakojimą 
pareigūnams? - paklausė Lamaras. 

- Ji pasiklydo miške, jai kilo isterija, ji ėmė regėti haliuci- 
nacijas. Tuo pačiu metu pasinaudojo proga atkeršyti man už 
romaną su Lote Linam. 

Gibas sukando dantis. Tai buvo sąlyginis refleksas, pasi- 
kartojantis kaskart Metui paminėjus Lotės vardą. Gibas vis- 
ką žinojo beveik iki tos dienos, kai Metas atnaujino santykius 
su ta moterimi, bet niekaip nesuvokė, kodėl jo sūnus, toks 
paklusnus ir lengvai apdorojamas visose kitose gyvenimo 
srityse, turėjo tokią silpnybę tai raudonplaukei šliundrai. 

Gibui tai labai nepatiko, bet norėdamas šeimoje išlaikyti 
taiką jis į tą meilės romaną žiūrėjo pro pirštus. Šiaip ar taip, 
ir Lotė buvo ištekėjusi. Be to, šis romanas neturėjo sukelti 
jokių pragaištingų padarinių, pavyzdžiui, neplanuoto vaiko. 
Dar prieš daugelį metų Gibas pasirūpino, kad jokių nepagei- 
daujamų nėštumų nebūtų. 

Kai Gibo ausis pasiekė gandai apie tada dar šešiolikame- 
čio Meto slaptą susižavėjimą Lote, jis paskambino merginos 
tėvui. Abu vyrai sutarė, jog jų pareiga pasirūpinti, kad tie 
kvailiojantys vaikai neprisidarytų bėdos. Todėl Lotės tėvas 
už septyniasdešimt penkis dolerius pažadėjo nepastebimai 
įmesti Lotei į pieno stiklinę tabletę. Gibas užtikrino jį, kad 
tai nekenksmingas, tiesiai iš gydytojo gautas narkotikas. 

Nuo tos tabletės Lotei prasidėjo spazmai, o tas pats gydy- 
tojas diagnozavo apendicitą. Gibas turėjo atseikėti tam tipui 

du šimtus dolerių, be to, dar reikėjo sumokėti už operaciją, 
per kurią Lotei ne tik buvo pašalintas visiškai sveikas apen- 
dicitas, bet ir perrišti kiaušintakiai. Taigi skirdamas šiek tiek 
mažiau nei tūkstantį dolerių Gibas pasirūpino, kad Lotė nie- 
kada nepaleistų į šį pasaulį nesantuokinio Bernvudo. Iki pat 
šios dienos jis buvo tikras, kad tai naudingiausiai jo gyveni- 
me išleisti pinigai. 

Kol tas romanas netrukdė Metui vesti ir pradėti teisėtą 
sūnų ir palikuonį, Gibas manė, kad apsilankymai pas Lotę, 
kai šios girtuoklio vyro nebūdavo mieste, negali pakenkti. 

Bet jis nenorėjo, kad apie šį romaną sužinotų visi žmonės. 
Metui Bernvudui, būsimam brolijos vadovui, nederėjo kan- 
kintis iš meilės pasileidusiai baltajai šiukšlei. Tai pakenktų 
jų įvaizdžiui. Jei Metas imtų nepaisyti griežtų brolijos taisy- 
klių, tada ir kiti pradėtų prašyti išimčių. Giminiavimasis su 
žemesnės klasės arba kitos rasės atstovais buvo pats svar- 
biausias ir pirmasis tabu. 

Todėl Gibas stačiai nekentė tos minties, kad per teismą 
į dienos šviesą išlįs jo sūnaus romanas. Bet to nuslėpti nie- 
kaip nepavyks. Kvinsis Lamaras net siūlė Metui pasinaudoti 
Lote kaip alibi tą naktį, kai Maiklas Li paslaptingai dingo iš 
apygardos kalėjimo ir be pėdsakų prapuolė. 

Jei ponia Linam prisiektų, kad Metas tada buvo su ja, tai 
padėtų palenkti dvejojančius prisiekusiuosius savo pusėn. 
Lamaras pasiūlė Metui prisipažinti kaltu dėl lengvesnio nu- 
sikaltimo. Neištikimybė - nuodėmė, bet už ją nebaudžiama 
mirtimi. Bent jau Amerikoje. 

Metas su Gibu šį variantą apsvarstė, bet sprendimo ne- 
priėmė. Prieš atskleisdamas, koks ryšys siejo Metą su ta mo- 
terimi, Gibas norėjo kuo ilgiau laukti. Šie santykiai buvo ti- 
krai ne didžiausias jo sūnaus laimėjimas, bet jiems išaiškėjus 
žmonės apie Metą nieko kito nė neprisimins. 

Kita vertus, visa Bernvudų gynyba buvo paremta vien tik 
išsisukinėjimais. Gibas suprato, kad būtų kvaila neišnaudoti 

galimybės apsiginti, kad ir kokia ji nepatogi. Žinia, kad turi 
anūką, paskatino Gibą į padėtį pažvelgti kitaip, perdėlioti 
prioritetus ir kitur sutelkti dėmesį. Gal vis dėlto reikia per- 
mąstyti griežtą nusistatymą prieš Lotės Linam panaudojimą 
gynybai. 

Nors jo mintys sukosi visai kitur, Gibas viena ausimi sekė 
Meto ir advokato ginčą - jų žodžių mūšis buvo užstrigęs vie- 
noje vietoje. Galų gale Gibas perrėkė juos abu: 

— Pone Lamarai, mano sūnus jums sako, kad norime susi- 
grąžinti kūdikį. Jis mums teisėtai priklauso. Ir mes jo norim. 

— Tikrai taip, - sutiko Metas. 

Lamaras atkišo abu delnus tarytum mėgindamas sustab- 
dyti puolimą. 

— Džentelmenai, leiskite kai ką pasakyti jūsų pačių labui. 
Tai, ko jūs tikitės, yra beveik neįmanoma. 

Advokato žodžiai nė kiek nesumažino Meto ryžto. 

— Padarysiu viską, ką galėsiu, kad atimčiau tą vaiką iš mo- 
tinos. Kendalė visiškai nepajėgi užauginti Bernvudų šeimos 
vyrą. Ji niekada nebus gera motina, nes nesugebėjo būti net 
gera žmona. Suteikiau Kendalei visišką laisvę - ji galėjo siek- 
ti karjeros, bet pati ja rizikavo nuteikdama prieš save ben- 
dradarbius. Niekada negailėjau jai pinigų. Gerai suja elgiausi 
ir atlikdavau vyro pareigas. Paklauskite bet ko. Išgirsite, kad 
mūsų santuoka buvo tobula. Ir štai kaip ji atsilygina. Pasa- 
koja šlykštų melą apie mane ir mano tėvą. Užpuolė mane 
mūsų namuose ir paliko mirti. Kendalė metė mane. O praė- 
jus metams sužinau, kad turiu sūnų. Nors berniukui jau trys 
mėnesiai, aš net nežinojau, kad jis yra! Kokia ji pabaisa, kad 
atplėšia sūnų nuo tėvo. 

Kantriai išklausęs klientą, Kvinsis Lamaras ramiai užsise- 
gė portfelį ir pakilo. 

— Nuostabi kalba, pone Bernvudai. Įtikinama, stipri ir 
jausminga. Patikėjau ne tik kad esate nekaltas dėl jums pri- 
mestų nusikaltimų, bet ir kad tapote neregėtos ponios Bern- 

vud išdavystės auka. Pasistenkite pakartoti tą patį, kai būsi- 
te apklausiamas teismo salėje. 

Jis pabeldė į duris duodamas ženklą, kad susitikimas baigė- 
si. Laukdamas, kol sargybinis atrakins duris, Kvinsis pridūrė: 

— Kol ponia Bernvud nieko nekomentuoja, jūsų širdį ve- 
riančio pasakojimo niekas negali užginčyti. Bet kai ji bus 
surasta, - galime lažintis, kad jos ieškodami agentai visose 
pietinėse valstijose nepaliks akmens ant akmens, - šią isto- 
riją gali tekti pataisyti. 

Lamarui išėjus Gibas su Metu turėjo dar kelias minutes 
netrukdomi pasišnekėti, paskui turėjo būti išvesti į atskiras 
kalėjimo vienutes. 

— Tėti, aš turiu sūnų! Berniuką! 

Gibas sugriebė Metui už pečių. 

— Kokios nuostabios naujienos, sūnau, aš toks laimingas! 
Bet švęsime vėliau. Deja, dabar neturime laiko. Visiškai ne- 
pasitikiu tuo subobėjusiu pederastu advokatu. 

— Man jis irgi nepatinka. Ruošiesi atleisti Lamarą ir pa- 
samdyti ką nors kitą? 

Gibas papurtė galvą. 

- Visi teisininkai vienaip ar kitaip netikę. Jie gali būti suk- 
ti ir nelojalūs net tapę mūsų šeimos nariais, - sausai pridū- 
rė. - Mums nevertėjo pasikliauti juo nei bet kuo kitu ir leisti 
galvoti ir veikti už mus. 

Metas atrodė sutrikęs. 

— Tėti, kur tu suki? 

— Noriu pasakyti, kad atėjo laikas reikalus perimti į savo 
rankas. 


—-—8p 


Lotė perskaitė laišką antrą kartą. Paskui trečią. Žinutė buvo 
šiurkšti, trumpa ir aiški. 

Suglamžiusi nusviedė popierių ant grindų. Tada keikda- 
masi priėjo prie lango ir pažvelgė į apleistą kiemą, kuris šauk- 

te šaukė: „Čia gyvena padugnės“ Čarlis buvo ne tik prastas 
sutuoktinis, bet ir ne ką geresnis maitintojas. Lotė niekada 
neišgalėjo pagražinti namų, padaryti jų jaukesnių. 

Šiaip ar taip, ko ji tikėjosi? Kad santuoka jos gyvenime pa- 
darys stebuklą? 

Lotė buvo gimusi šiukšle ir šiukšlė liks. Ji pati žinojo. Čar- 
lis taip pat. Ir Metas. Tiesą sakant, Metas būtent tokiu žo- 
džiu Lotę ir pavadino, kai pirmą kartą į ją kreipėsi. 

Kai abu mokėsi ketvirtoje klasėje, vieną popietę Metas pa- 
tykojo jos grįžtančios iš mokyklos. Jis nušoko nuo medžio 
šakos ir mirtinai ją išgąsdinęs pastojo kelią. 

— Manai, esi labai šauni akiplėša, ką, raudonplauke? - pri- 
kibo Metas. - Žinok, nieko panašaus. Mano tėtis sako, kad 
taviškiai yra elgetos, baltosios šiukšlės, kad neturėčiau su 
tokiomis kaip tu prasidėti. 

— O aš sakau, kad tu su savo tėčiu esat vištašūdžiai. Būčiau 
labai laiminga, Metai Bernvudai, jei su tavimi neturėčiau 
nieko bendra. O dabar dink man iš kelio. 

Lotė norėjo jį apeiti, bet Metas staigiai žengė į šalį, sugrie- 
bė jai už pečių ir pamėgino pabučiuoti. Spyrusi keliu jam į 
tarpkojį Lotė pabėgo. 

Praėjo dar keleri metai, kol Metas sukaupė drąsos vėl pa- 
bučiuoti Lotę. Šįkart ji leidosi. Nuo to laiko jie abu žinojo, kas 
juos sieja, ir puikiai suvokė, kad jokių prasmingų santykių 
tarp jų būti negali. Net būdami vaikai jie jautė niuansus, ski- 
riančius jų kastas. Metas su Lote užaugo skirtinguose pasau- 
liuose ir jiems buvo nevalia peržengti skiriamosios ribos. 

Tačiau vis dėlto jie flirtuodavo, erzindavo vienas kito bun- 
dantį seksualumą be jokių rimtesnių ketinimų ir galiausiai 
vieną tvankią vasaros dieną susitiko prie šaltinio kalvose. 
Dūko išsirengę iki apatinių. Metas pasiūlė parungtyniauti, 
kas ilgiau ištūnos po vandeniu. 

Aišku, jis laimėjo. Vietoj prizo Metas pareikalavo, kad nu- 
sisegusi liemenėlę Lotė parodytų krūtis. Jo pasipūtėlišku- 
mas slėpė pažeidžiamumą, ir tai jai pasirodė labai miela. 

Liemenėlė nulėkė į šalį. 

Jis žiūrėjo. 

Paskui žiūrėjimas virto lytėjimu. Jo prisilietimai buvo to- 
kie švelnūs, atidūs, kad Lotė leido jam, ko neleido kitiems 
berniukams. Netrukus jau ir pati jį lietė. 

Tas pirmasis kartas buvo keistas ir nemalonus. Metas buvo 
nerangus, labai skubėjo, o ji troško suteikti jam malonumą. 
Lotė atsiminė degančią odą, nelygų abiejų alsavimą, širdis, 
kurios, atrodė, tuoj tuoj iššoks iš krūtinės, ir laimingus paži- 
nimo atodūsius. Jų aistra buvo nuoširdi ir atvira, besiliejanti 
per kraštus. Ir tam tikra prasme nekalta. 

Dabar, kai Lotė stovėjo atrėmusi galvą į purviną lango 
rėmą, jai skruostais riedėjo ašaros. Tą vasaros dieną ji mylėjo 
Metą Bernvudą iki išprotėjimo. Lygiai taip pat kaip dabar. Ir 
iki gyvenimo pabaigos. 

Štai kodėl Lotė leido jam savimi naudotis - nes atpažino 
ir atsiliepė į jo neviltį, slepiamą aistros. Ji tenkino Meto po- 
reikius, bet jautė, kad jam reikia ne tik sekso. 

Lotė buvo asmeninis Meto Bernvudo maištas prieš save 
patį. Jis pasiekė visus tikslus, kuriuos jam buvo iškėlęs Gi- 
bas, pateisino į jį sudėtas kitų žmonių viltis, visada elgėsi 
taip, kaip iš jo buvo tikimasi. O santykiai su ja buvo vienin- 
telis trūkumas, kurį jis sau leido. 

Paslaptis, gaubianti jų romaną, Metui buvo ir traukos šal- 
tinis. Lotė atrodė visiška priešingybė moters, su kuria jam 
buvo privalu gyventi. Jei Lotė būtų nors šiek tiek pritapusi 
prie Bernvudų socialinio sluoksnio, turbūt Metas dar prieš 
daugelį metų būtų nustojęs ja domėtis. Bet Lotė nieku gyvu 
negalėjo į tą sluoksnį pakliūti, todėl jis nesiliovė pas ją vaikš- 
čiojęs. 

Vis dėlto ji žinojo, kad Metas ją savotiškai myli. Aišku, jis 
nieko niekada taip nemylės, kaip savo tėvą. Meto akyse nė 
vienas žmogus nebuvo nusipelnęs tokios aklos ištikimybės 
ir atsidavimo kaip Gibas. 

Todėl Lotė užjautė Kendalę Diton - ta ištekėjo už Meto iš 
apgaulingo optimizmo. Turėdama galvoje savo vyro jausmus 
tėvui, Kendalė siuto, kad visą laiką lieka antroje vietoje, ir duo- 
davo aiškiai suprasti, ką apie tai mano. Dar prieš išsiskirdamas 
Metas Lotei dažnai skųsdavosi, kad Kendalė per daug kalba. 

O kas buvo Lotė? Durų kilimėlis? Klusni, nesiskundžianti 
ir paslaugi meilužė? 

Šiandien iš Meto gautame laiške buvo akivaizdus atsaky- 
mas. Lotė pasilenkė, pakėlė nuo grindų suglamžytą popierių 
ir padėjusi ant stalo išlygino. 

Metui dabar jos reikia - labiau, nei kada reikėjo ar kada 
reikės. 

Lotė apžvelgė kambaryje stovinčius nudėvėtus, išbluku- 
sius baldus, vandens dėmėmis išmargintas lubas, subraižy- 
tas medines grindis, girgždančias sulig kiekvienu žvilgsniu. 

„Mano gyvenimas niekad nepagerės“, - liūdnai pagalvojo ji. 

Kai Kendalė dingo iš Prospero, Čarlio nužudymo bylą teko 
atidėti, kol bus surastas naujas advokatas. Paskirtas naujasis 
gynėjas iškart pareikalavo atidėti bylos nagrinėjimą, kol jis 
peržiūrės bylos medžiagą ir parengs gynybos taktiką. Teis- 
mas jo prašymą patenkino. Turint omenyje, kokios svarbios 
bylos buvo nagrinėjamos, visai įmanoma, kad kito teismo 
posėdžio data bus paskirta tik už kelių mėnesių. 

Lotė troško, kad viskas kuo greičiau pasibaigtų. Nė nesvar- 
bu, koks bus teismo sprendimas, nes dabar jos gyvenimas 
buvo pakibęs tarp žemės ir dangaus. Lotė nesėdėjo kalėjime, 
bet ir laisva nebuvo. 

Ji neturėjo vyro, vaikų ar šeimos, kurie būtų galėję ja pa- 
sirūpinti. Lotė turėjo stogą virš galvos, bet šis labiau primi- 
nė prieglaudą nei namus. Bendruomenėje ji neturėjo jokios 
padėties. 

Lotė gyvenime patyrė vienintelį džiaugsmą - akimirkas 
Meto Bernvudo glėbyje. Mylėjo jį net žinodama apie jo sil- 
pnybes, išankstines nuostatas. 

Ji dar kartą perskaitė kalėjimo kameroje parašytą laišką. 
Metas prašė didžiulės paslaugos. Padėdama jam Lotė rizi- 
kuotų visu savo gyvenimu. 

Kita vertus, pagalvojusi, kas jai dar likę, Lotė suprato, kad 
neturi ko prarasti. 


Trisdešimt pirmas skyrius 


- J. pabėgo! 

Šią pritrenkiančią naujieną pranešęs žmogus buvo šeri- 
fo padėjėjas, kurio vienintelės pareigos buvo parodyti kelią 
pasiklydusiems ir padėti užsukusiems į Prospero apygardos 
teismo rūmus. 

Genetinis šio vyro paveldas, ypač regos, buvo ne pats ge- 
riausias. Jis vos ne vos išlaikė egzaminą, privalomą šiam 
darbui. Bet vis dėlto išlaikė ir dabar didžiavosi nešiodamas 
žalsvai rudą uniformą ir pareigas simbolizuojantį ženklelį. 
Kieta marškinių apykaklė buvo per plati laibam jo kaklui, ne- 
tvirtai laikančiam mažą galvą smailiu pakaušiu. 

Šerifo padėjėjas buvo vardu Li Saimonas Krukas ir jis buvo 
Bilio Džo ir dvynių pusbrolis. 

Liuteris Krukas jau buvo nusitaikęs kuo taikliausiai smū- 
giuoti, bet pro biliardinės duris įgriuvo Li Saimonas ir išbėrė 
naujienas, kurias tekinas nešė per du kvartalus nuo teismo 
rūmų. Keikdamasis, kad praleido progą atgauti praloštus de- 
šimt dolerių, Liuteris atsisuko sugniaužęs kumščius ir pasi- 
ruošęs trenkti. 

— Li Saimonai, šikniau tu pasipūtęs! Sutrinsiu tave į mil- 
tus! Tas smūgis turėjo būti tobulas... 

- Užsičiaupk, Liuteri, - paliepė Henris, sėdintis ant baro 
kėdės. - Ką ten sakei apie pabėgimą, Li Saimonai? 

— Jie pabėgo! Iš kalėjimo! 

Sugriebęs už uniformos rankovės, Liuteris atgręžė pus- 
brolį. 

— Kas pabėgo, šūdgalvi tu? 

— B...B...B...Bernvudai. 

— Kokius čia niekus tauški? 

— Dievaži, - jis persižegnojo įdubusią krūtinę, - prieš ko- 
kių dešimt minučių. Ten dabar sujudimas. Per tą sumaištį 
išsmukau ir atlėkiau čia kiek kojos neša. 

Net vidury dienos biliardinėje būriavosi dykaduoniai vy- 
rai, kurie dienas leisdavo maukdami alų ir skųsdamiesi paš- 
tu, nuolat vėluojančiu pristatyti jiems socialinę pašalpą. 

Henris susiraukęs nuvilko pusbrolį į tamsų, prirūkytą sa- 
lės galą, davęs Liuteriui ženklą sekti iš paskos. 

— Pasiduodi? - paklausė Liuterio varžovas. 

Liuteris tik švystelėjo dar vieną dešimtinę ant stalo ge- 
lumbės, padėjo lazdą į vietą ir klestelėjo šalia brolio atsisu- 
kęs į pusbrolį, kurį visą gyvenimą kankino. Žiaurūs dvyniai 
kiekvieną giminės susitikimą fiziškai silpnesniam vaikiui iš 
trečiosios dėdės santuokos paversdavo tikru pragaru. 

Nuolat kankinamas Li Saimonas buvo šuniškai atsidavęs 
broliams, ištikimas, gėrėjosi jais. Dėl to, kad pusbroliai daž- 
nai pažeisdavo įstatymus, jo jausmai tik stiprėjo. 

— Liepėt nenuleisti akių ir stebėti, kas ten darosi, - pradėjo 
pasakoti jis rodydamas nykščiu teismo rūmų pusėn. - Taip ir 
dariau. Po velnių, nė nemaniau, kad gali kažin kas atsitikti. 

— Tai kas atsitiko? 

- Jie pabėgo. Metas su savo seniu. Vidury šviesios die- 
nos. 

— Kaip? O kur žiūrėjo sargybinis? 

— Tikrai ne ten, kur reikėjo žiūrėt, - sukikeno Li Saimonas. 

— Ką? 

— Tokia Lotė Linam... 

— Pažįstam, - choru atsiliepė dvyniai. 


Liudyteja + 293 


— Na, šiomis dienomis ji vis ateidavo aplankyti Meto. At- 
nešdavo mėsainių su sūriu ir pyrago su kokosiniu kremu iš 
kavinės. Žurnalų, knygų ir kitko. - Jis pasilenkė virš stalo ir 
pradėjo vyrišką šneką: - Žinot, kaip gerai ji sudėta. Įplaukia 
į kalėjimą tarsi Šebos karalienė. Visus, taip pat ir sargybi- 
nius, šokdina pagal savo dūdelę, patys gi įsivaizduojat. Ir net 
mane. Po galais, mes nešiojam uniformą, bet po ja juk vyrai 
esam, ar ne? 

- Taip, jos papai kaip pripūsti, - nekantriai pritarė Liute- 
ris. - Varyk toliau, gerai? 

Li Saimonas nusilaižė seiles lūpų kampučiuose. 

— Taigi šiandien užsuko Lotė labai aptempta suknele. Ir 
pasistengė visiems skirti dėmesio, nepamiršdama nė senojo 
Vilio Džonso. 

Įsismarkavęs Li Saimonas pašoko iš vietos, lūpų kampu- 
čiuose jam vėl ėmė rinktis seilės. 

— Taigi Vilis įleidžia Lotę į lankytojų salę, ten ji suklumpa 
ir visą rankinę išbarsto ant grindų. Girdėjau, kad senio Vilio 
akys vos neišsprogo, kai ji keturiomis puolė ant žemės rinkti 
daiktų. Vyrai sako, kad ji buvo be apatinių, bet tai gali būti 
tik šnekos. Gal jie tik troško, kad taip būtų buvę... 

— Jei neisi prie reikalo... 

— Gerai jau, gerai. Tik nenoriu nieko praleist. - Jis pasku- 
bomis įkvėpė. - Patys žinot, kokį didelį burbulą visi pučia iš 
Gibo Bernvudo bylos. Žmonės mano, kad jis geras vyrukas 
ir taip toliau. Na, ir dauguma kalėjimo prižiūrėtojų pritaria, 
kad jis neteisingai apkaltintas, todėl galima sakyt, kad Ber- 
nvudų niekas per daug ir nesaugojo. Kai Lotės rankinė nu- 
krito ant grindų, Vilis palikęs postą puolė jai padėti. Kol jis 
rinko lūpdažius ir kramtomąją gumą, Metas su Gibu, kurie 
laukė susitikimo su Lote, niekieno nepastebėti spruko pro 
duris. Lotė padėkojo Viliui už pagalbą ir vos atgaudama kva- 
pą nusiskundė: „Dievulėliau, kaipgi tokia pasirodysius savo 
draugams.“ Tada pasitaisė plaukus, persibraukė rankomis 

per suknelę atseit lygindama, patys suprantat. Paskui Lotė 
nuėjo į moterų tualetą, kur jos laukė Metas ir Gibas. Jie užsi- 
rakino, persirengė drabužiais, kuriuos ji buvo ten paslėpusi, 
o tada išėjo pro priekines duris, visi trys sėdo į jos mašiną ir 
lyg niekur nieko nuvažiavo. Keli žmonės matė juos išeinan- 
čius iš teismo rūmų. Metas su Gibu vaipėsi, spaudė rankas 
ir gyrėsi, kaip gerai, kad jie paleisti. Teisingumas nugalėjo. 
Sistema veikia. Ir panašius dalykus. Tie Bernvudai ne iš kel- 
mo spirti. Vilis, tas vargšas senas įkyruolis, net nesuprato, 
kas atsitiko. Kai buvo paskelbtas aliarmas, jis vis dar suposi 
kėdėje laukdamas, kada iš tualeto apsitvarkiusi grįš panelė 
Lotė, ir svajojo apie vaizdelį, kurį matė po jos suknele. Vilis 
taip apspango, jog net nesuprato, kad jo kaliniai pabėgo! 

— Kurjie dabar? 

— Prieš kiek laiko jie paspruko? 

— Ramiai, pusbroliai, tuoj prieisiu ir prie to. Tik būtų ne- 
blogai suvilgyti kuo gomurį, - akimis bėgdamas per barą pa- 
siūlė Li Saimonas. 
alaus. 

— Su uniforma turėčiau negerti, bet kas užuos tą alaus 
kvapelį man iš burnos, kai aplink darosi tokie dalykai? - Jis 
nusiurbė alaus putą. - Pats nemačiau, bet kalbama, kad kai 
žinia apie pabėgimą pasiekė tą FTB agentą, Peperdainą, - na 
ir pavardė, ką? - šiam užėjo pykčio priepuolis. Jis nesuvokia, 
kaip toks besmegenis senis galėjo saugoti federalinius kali- 
nius ir kas paskyrė jį atsakingą. Jei žodžiai galėtų užmušti, 
tai visi, net ir paties Peperdaino vyrukai, jau būtų negyvi. Jis 
nusiteikęs kovingai. 

— Kaip Lotė sugebėjo išvežti juos iš miesto? - nesuprato 
Henris. 

— Jų nuomone, ji turėjo paruošusi kitą mašiną. Prieš at- 
lėkdamas čia girdėjau kalbant, kad Lotės automobilis rastas 
greitkelyje po tiltu. Niekas nematė, kaip jie persėdo. Nė vie- 

na iš Bernvudų mašinų nepaimta. Vadinasi, Lotė ją gavo iš 
kažkur kitur, bet niekas nežino iš kur. Spėju, kad šiuo metu 
jie jau labai toli. 

— Kur jie važiuoja? 

Li Saimonas tik trūktelėjo kaulėtais pečiais. 

- Visi spėlioja. 

- Ir ką spėlioja? - paklausė Liuteris. 

— Na, teismo rūmuose girdėjau visokių šnekų. Daugiausia 
gandų. - Jis garsiai siurbtelėjo alaus. - Visi mano, kad jie ieš- 
kos buvusios Meto žmonos, mat nori amžiams ją užčiaupti. 
Dėl to Peperdainas ir ištaisė tokią sceną. Tai ji paskundė, kad 
Bernvudai užmušė tą siauraakį, kuris dingo iš kalėjimo. Tik 
paklausykit: ji pasakojo, kad pirma nupjovė vaikiui pimpalą, 
o tada jį nukryžiavo, - sušnibždėjo šerifo padėjėjas. 

Dvyniai pasišlykštėję susižvalgė. Tada Henris tarė: 

- Girdėjom, kad ponia Bernvud apmovė farus, kurie vežė 
ją čia liudyti. 

— Taip ir buvo. Niekas nežino, kur ji. - Li Saimonas pritil- 
dė balsą. - Bet daug kas norėtų sužinot. 

— Tiesą sakai, Li Saimonai. Nesi toks kvailas, kaip atrodai. 

Pagirtas vyresnių, kietesnių ir žiauresnių pusbrolių Li Sai- 
monas nušvito. 

— Mama sakė, jūs visi kaltinat ponią Bernvud už tai, kad 
Bilis Džo sėdo kalėjiman, ir kad negalit to pamiršti. 

Po kurio laiko Bilio Džo žaizdos užgijo ir jis buvo išsiųstas 
į reabilitacijos ligoninę, ten jam buvo įtaisytas rankos pro- 
tezas. Dar neišmokęs gerai juo naudotis, jis užpuolė vieną iš 
savo gydytojų. Dirbtinę ranką pritaikęs kaip ginklą Bilis Džo 
sužalojo tam vyrui galvą. 

Šįkart jis buvo kaltinamas kaip suaugęs ir nuteistas sėdėjo 
centriniuose pataisos namuose. Krukų akimis, dėl visų Bilio 
Džo bėdų kalta buvo Prospero valstybinė gynėja, išdavusi jų 
šeimą. 

— Mums nederėjo ja pasitikėti, - nutaisęs žiaurų veidą su 
kartėliu ištarė Henris. - Ką kekšės išmano apie teisę? 

- Visiškai nieko, - atsakė Liuteris. - Kitaip mūsų broliu- 
kas nesėdėtų kalėjime. 

- Ir vis dar turėtų dešinę ranką. 

Ištuštinęs bokalą Li Saimonas stengdamasis įtikti pusbro- 
liams garsiai atsiraugėjo. 

— Manjau metas grįžti. Taip ir žinojau, kad norėsit išgirsti 
naujienas. 

Broliai išsiblaškę atsisveikino su šerifo padėjėju. Jam išė- 
jus, Liuteris atsistojo ir persėdo į Li Saimono vietą, kad ma- 
tytų brolį. Jie per stalą spoksojo vienas į kitą, kol Liuteris 
paklausė: 

- Apie ką galvoji, Henri? 

— O tu? 

— Aš pirmas paklausiau. 

Henris pasikasė smakrą kaip akademikas, narpliojantis 
sudėtingą fizikos dėsnį. 

— Būtų apmaudu, jei kas nors, kad ir Gibas ar Metas, už- 
muštų tą Bernvud anksčiau už mus. 

— Perkūniškai apmaudu. 

— Negalėčiau žiūrėti į save veidrody. 

— Tai šeimos garbės klausimas. 

- Ir išdidumo. 

- Prisiekėm mamai, kad atkeršysim Kendalei Bernvud už 
viską, kas atsitiko Biliui Džo. 

— Nereikėjo jai stoti skersai kelio mums, Krukams. 

- Jei norim įvykdyti mamai duotą pažadą... 

— Turim rasti ją anksčiau nei Bernvudai. 

Henris pakilo nuo kėdės ir mostelėjo broliui, kad sektų 
paskui. 

— Eime, pažiūrėsim, ką pasakys mama. 

Mama pasakė, kad sumanymas puikus. Ji net įžiūrėjo pa- 
pildomą stimulą, apie kurį patys dvyniai nepagalvojo, nors 

jis buvo visiškai suderinamas su jų asmeniniu siekiu rasti 
Kendalę Bernvud. 

Suktai žvelgdama, mama uždavė dvyniams klausimą: 

— Kaip manot, ką senis Bernvudas padarytų, jei išvaduo- 
tumėt jį nuo galvos skausmo? A? Jis juk turčius, ar ne? 

Henris pirmas susiprotėjo, kur lenkia mama. Jis mirkte- 
lėjo broliui. 

— Lažinamės, kad Gibas mielai pasidalytų pinigėliais, jei 
vėliau jam nereikėtų aiškintis teisme. 

Kai brolijos istorija iškilo viešumon ir Krukai sužinojo, 
kad panosėj veikė kerštautojų organizacija, dvyniai ne juo- 
kais supyko - jau vien dėl to, kad jų niekas nepakvietė prisi- 
dėti. Siekis išlaikyti Prosperą be jokių užsieniečių, tyrą rasės 
požiūriu atrodė nuostabi idėja, todėl jie nesuprato, kodėl už 
tai baudžiama. 

Argi broliams galėjo šauti mintis, kad tai teisėjas Fargas 
liepė sužaloti Biliui Džo ranką, tokiu skaudžiu būdu moky- 
damas pagarbos ir jį, ir Kendalę Bernvud. Jie taip pat ne- 
žinojo, jog juos pačius buvo nuspręsta nubausti už tai, kad 
jie išdrįso grasinti vienam iš Bernvudų šeimos narių, o tiks- 
liau - Kendalei. Tik atsiradus svarbesnių reikalų brolija šį 
reikalą turėjo atidėti. 

Krukų klanas dėl visų nelaimių kalta per klaidą laikė Ken- 
dalę. Nuo tos dienos, kai Bilis Džo buvo patupdytas už grotų, 
jie kūrė keršto planą. Išdaužtas mašinos langas, grasinami 
laiškai ir negyva žiurkė - tik apšilimas. 

Niokodami Kendalės kabinetą broliai į pagalbą pasitelkė 
šerifo padėjėją. Jis po darbo valandų įleido Liuterį su Hen- 
riu į pastatą. Atsidėkodami dvyniai surado moterį, kuri už 
dvidešimt dolerių sutiko su Li Saimonu praleisti visą naktį. 
Broliai sandorį laikė neblogu, o jų pusbrolis iš laimės skrajo- 
jo devintame danguje. 

Jų motinos sukurptas planas buvo toks: persekioti ponią 
Bernvud tol, kol jai įvyks „nelaimingas“ atsitikimas. Bet li- 

kus kelioms akimirkoms iki mirties Kendalė turi sužinoti, 
kad tai Krukų kerštas. 

Deja, ponia Bernvud, nelaukdama šios didingai surežisuo- 
tos pabaigos, išvyko iš miestelio nežinoma kryptimi. Nusi- 
vylę ir supykę dėl tokio netikėto įvykių posūkio, Henris su 
Liuteriu prisigėrė iki žemės graibymo ir sudegino šieno ku- 
petą, kad pasijustų geriau. 

Tačiau keršto priesaika nebuvo pamiršta. Krukų neapy- 
kanta Kendalei Bernvud per metus nuo jos dingimo nė kiek 
nenusilpo. Išgirdę, kad Kendalė surasta Kolorado valstijoje 
ir vežama atgal į Pietų Karoliną, dvyniai atšventė vėl prisi- 
gerdami ir atimdami nekaltybę dvylikametei dukterėčiai. 

Dar dorai neišsipagiriojus, atėjo žinia, kad jų priešė apmo- 
vė Jungtinių Valstijų teismo pareigūnus ir paspruko. Dvy- 
nius vėl prislėgė gili depresija. 

Bet Li Saimono atneštos naujienos atgaivino ryžtą keršy- 
ti. Be to, mama sumąstė, kaip iš keršto užsidirbti. Jie susėdo 
apie stalą su buteliu viskio ketindami išgerti už būsimą su- 
klestėjimą ir iki galo suderinti planus. 

— Girdėjau, kad ji turi vaiką, - kilstelėjęs antakį priminė 
Liuteris. - Ką darysim su kūdikiu, sudoroję Kendalę? 

Mama pliaukštelėjo jam per žandą. 

— Puskvaili! Aišku, kad parveši jį seniui Bernvudui. Jis tur- 
būt sumokės dvigubai, kad tik gautų anūką. 

Dvyniai susižvalgė ir išsišiepė. Jei pradedi kalbą apie rei- 
kalus, už mamą geresnių nebūna, tiesa? 


Trisdešimt antras skyrius 


- Vaikas? 

Kendalė sujudėjo. 

- Ką? 

— Girdžiu, kaip verkia Kevinas. 

- Jis miegojo ilgiau nei įprastai, todėl negaliu skųstis. 

Atsikėlusi apsisiautė chalatą. 

— Neprieštarausi, jei atsinešiu jį čia? 

— Hmm... nešk. 

Eidama į Kevino kambarį ji svarstė, kodėl Džonas taip 
nusiteikęs prieš kūdikius. Sapnuodamas košmarus jis mal- 
daudavo Peperdaino, kad nutildytų vaikus. Ar jis sapnuose 
girdi jų verksmą? Ir kaip tie vaikai susiję su jo darbu? Koks 
nelaimingas atsitikimas vis persekioja Džoną? 

Tai buvo tik vienas iš milijono klausimų, kuriuos ji būtų 
uždavusi, jei tik aplinkybės būtų buvusios kitokios. Kaip iro- 
niška - Džono amnezija buvo ne tik trapi ir silpna Kendalės 
apsauga nuo demaskavimo, bet kartu ir neįveikiama kliūtis 
norint sužinoti ką nors asmeniška apie Džoną Makgratą. 
Kendalė nieko nenutuokė apie jo praeitį. Net nežinojo jo gi- 
mimo datos nei antro vardo. 

Jis buvo visiškai nepažįstamas. Bet kartu ir toks savas. 

Kendalė jau skyrė jo balso niuansus, tembrą, bet nieko ne- 
žinojo apie Džono įsitikinimus, vertybes. Jai buvo pažįstami 

visi jo kūno randeliai ir įbrėžimai, bet ji nė nenumanė, kaip 
jie atsirado. Kendalė pirštų galiukais buvo ištyrusi kiekvieną 
Džono kūno lopinėlį, bet neturėjo supratimo, kiek moterų 
prieš tai darė tą patį. 

Gal jis net vedęs. 

Šią trikdančią mintį Kendalė staigiai nuvijo. Negalėjo nė 
pagalvoti, ką Džonas galėtų mylėti, k4į mylėdamasis su ja gal- 
būt išduoda. Kendalės nuomone, už savo veiksmus jis nega- 
lėjo atsakyti, kol jam negrįžo atmintis. 

Visa kaltė krito tik ant jos, ir Kendalė su tuo susitaikė. 
Džoną ji pavadino savo vyru nė nesusimąsčiusi apie padari- 
nius: manė, kad tai genialus planas, padėsiantis laimėti šiek 
tiek laiko dar vienam pabėgimui. Kendalė neketino jo grobti 
ir ištisas savaites taip artimai su juo bendrauti. Ji nesitikė- 
jo, kad būdamas su ja ir Kevinu Džonas taps švelnesnis, kad 
pradės keistis, suminkštės ir pasidarys meilesnis. 

Ji tikrai neketino Džono įsimylėti. 

Kai juodu pirmąkart pasimylėjo, Kendalę rytą vienu metu 
apėmė panika. Džonas prisėlino iš už nugaros, kai ji stovėjo 
vonios kambaryje prie kriauklės. Kai šiurkščiai sugriebęs ją 
atsuko, jo akys švietė tokiu nuožmumu, kad ji buvo tikra - jis 
atgavo atmintį. 

Bet spindesys, kurį ji palaikė pykčiu, iš tikrųjų buvo ais- 
tros ženklas. Džonas karštai ją pabučiavo, ir nerimas dingo. 
Jis nė už ką neapleistų teismo pareigūno pareigų. Ji žinojo - 
grįžus atminčiai Džonas pasiustų iš pykčio ir padarytų viską, 
kas jo galioje, kad tik grąžintų Kendalę į Pietų Karoliną. Dėl 
to nebuvo abejonių, tad Kendalė vijo šią mintį kuo toliau. 

Pakeitusi sauskelnes ji grįžo į lovą nešina kūdikiu. Pasirė- 
męs ant alkūnės Džonas stebėjo, kaip Kendalė glaudžia vai- 
kutį prie krūties. Kevino kumštelis kovojo su ja, kol burna 
aklai ieškojo spenelio. Kendalė įkišo jį vaikui į burną ir šis 
ėmė godžiai žįsti. 

— Mažas besotis užsispyrėlis, - pajuokavo Džonas. 

- Jis apetitu nesiskundžia. 

— Kodėl tau reikėjo daryti cezario pjūvį? 

Kendalė paglostė švelnius plaukučius ant kūdikio galvos. 

— Net prieš gimdamas Kevinas norėjo būti nepriklauso- 
mas, - atsakė su šypsena. - Todėl, kad jis atsisakė pasisukti 
reikiamu kampu. Akušerė bandė jį sukti, bet Kevinas nesilei- 
do į kalbas. Manau, iš tuštybės. Jis tiesiog nenorėjo susiga- 
dinti tobulos savo galvos formos. 

Džonas neryžtingai ištiesė ranką ir palietė Kevino smilki- 
nį, stipriai pulsuojantį po permatoma oda. Tada saugodamas 
momenį kuo atsargiausiai pačiupinėjo kūdikio galvutę. 

— Labai gražus vaikis. 

- Ačiū. | 

— Panašus į tave. 

- Šit kaip. 

— Taip. Ir tu labai graži. 

Jų žvilgsniai susitiko. 

— Tikrai taip manai? 

- Taip. 

— Ypač gražūs mano plaukai, ar ne? 

Džono akys nuslydo trumpais, nurėžtais Kendalės plaukais. 

— Gali pradėti naują madą. 

— Aha, traktorisčių. 

— Kokią? 

— Tiek to, - tyliai juokdamasi atsakė ji. 

— Taigi. Tiek to. Tu vis tiek graži. 

Kendalė žinojo, kad jis iš tikrųjų taip mano. Jos nuomo- 
ne, ir Džonas buvo gražus. Aišku, ne klasikinio grožio. Bet 
jo veido bruožai, pradedant įspūdingais antakiais ir baigiant 
kampuotu smakru, traukė dėmesį ir atrodė itin vyriški. 

Gerai pagalvojus, keista, kad Džonas ją traukė, nes fiziškai 
jis buvo visiška Meto priešingybė, o šis Kendalei atrodė pats 
gražiausias iš sutiktų vyrų. 

Metas buvo aukštas ir lieknas. Džonas ūgiu nenusileido, 
bet buvo tvirto kūno sudėjimo. Vienas šviesiaplaukis, kito 
plaukai tamsūs ir šiek tiek žilstelėję. Taurūs it aukštakilmio 
Meto veido bruožai buvo tokie simetriški, kad net nebeįdo- 
mūs. Džono veide atsispindėjo visi patirti išgyvenimai, todėl 
jis atrodė itin charakteringas. 

Kendalei patiko ir jo akys, kuriose žalia mišo su ruda ir 
keisdavosi kaip kaleidoskopo kristalai pagal jo nuotaiką. 

Kartais Džonas būdavo labai uždaras ir tylus, bet dėl to 
jo retos šypsenos ir šiurkštoki juokai atrodydavo reikšmin- 
gesni. Jis turėjo kažin kokio žiaurumo - Kendalė šį bruožą 
priskyrė nelaimingai vaikystei. Ji spėjo, kad augant Džonui 
niekas nerodė švelnumo, todėl jis bendraudamas su kitais 
jaučiasi šiek tiek nejaukiai. Bet Džonas gebėjo išgyventi gi- 
lius jausmus ir nesvyruodamas veikė jų vedamas. Prisimin- 
dama, kaip Džonas apgynė ją nuo paauglių priekabių, Ken- 
dalė žinojo - jis nedvejodamas užstotų juodu su Kevinu, jei 
tik iškiltų koks pavojus. 

Džonas buvo kietas, bet norėdamas galėjo virsti itin švel- 
niu, kaip aną naktį, kai jo žvilgsnis slydo Kendalės veidu kaip 
minkštas miško rūkas. 

Paskui šiurkščiu kaip švitrinis popierius balsu jis paklausė: 

— Ar kada nors anksčiau man tai darei? 

- Ką? 

— Ar čiulpei man? 

Ji tirštai nuraudo ir nusukusi veidą jam į petį papurtė galvą. 

— Kodėl ne? 

Pakėlusi galvą ji pažvelgė jam tiesiai į akis. 

— Nes anksčiau to niekada nenorėjau. 

Jis ilgai nenuleido būdingo tiriamo žvilgsnio, paskui tyliai 
susikeikęs stipriai apkabino ir pakišo jos galvą sau po smakru. 

Kiek vėliau Kendalė nedrąsiai paklausė: 

— Ar viską gerai dariau? 

Jis tik tyliai sudejavo. 

— A, taip. Tiesiog puikiai. 

Jis vis dar laikė ją apkabinęs ir kurstė aistrą glostydamas 
nugarą, klubus. 

Galiausiai kilstelėjo ją, kad apžergtų jo juosmenį ir apgob- 
tų sukietėjusią varpą. 

- Ir šitaip niekada nesu dariusi, - prisipažino ji. 

— Tau nieko ir nereikia daryti. Tik būk pačia savimi. 

Jis suėmė jos smakrą, nykščiu braukė per lūpų linkį, pra- 
skyrė jas, brūkštelėjo per priekinius dantis, palietė liežuvį. 
Paskui jo rankos nuslydo prie krūtinės ir uždengė krūtis. Jis 
spaudė jas, glostė, glamonėjo, o ji apsižergusi judėjo su vis 
augančia aistra. 

— Viešpatie, - sušnibždėjo spausdamas liemenį rankomis 
ir vadovaudamas jai. 

Paskui jis įkišo vieną ranką tarp jųdviejų kūnų. Didžiuoju 
pirštu mikliai masažavo nedidelį iškilumą, o Kendalę apėmė 
tokia palaima, kad ji manė tuoj mirsianti. 

Dabar Kendalė išgyveno kitokį malonumą, bet tokį pat sti- 
prų ir gal net prasmingesnį. Kai Kevinas žindo, o Džonas juos 
stebėjo, ji beveik galėjo save įtikinti, kad jie - tikra šeima. 

Kendalė to visuomet troško, bet niekada neturėjo: mylin- 
čio vyro, vaiko, šeimos. Atrodė, likimas daro viską, kad tik 
paprasta jos svajonė niekada nevirstų tikrove, todėl Kendalė 
buvo priversta vaidinti. Bent jau laikinai. 

Tai negalėjo ilgai trukti. Ši fantazija bet kurią akimirką 
galėjo sudužti į šipulius. Džonas netikėtai atgaus atmintį. 
Arba agentai juos suseks ir įgriuvę pro duris suims Kendalę 
už pagrobimą. Arba - šito ji bijojo labiausiai - juos kaip nors 
suras Bernvudai. 

Metas su Gibu buvo medžiotojai ir žinojo, kaip tykoti gro- 
bio, - tai bylojo sėkmingų medžioklių trofėjai, iškimšti ir su- 
kabinti ant sienų Gibo namuose. Kendalė lengvai tapatinosi 
su vargšais gyvūnais, kuriems likimas lėmė patekti į tųdvie- 
jų vyrų taikiklį. Ji bijojo, kad gali tapti kitu jų laimikiu, kad 
Kevinas paklius į jų blogio spąstus. 

Kad ir kaip bus, ši istorija baigsis nelaimingai. Geriausia, 
ko ji galėjo tikėtis, - kad pabėgs nuo Džono, niekada daugiau 
su juo nesusitiks ir visą likusį gyvenimą slapstysis. 

Vadinasi, reikia bėgti dabar, kol jis dar neatgavo atmin- 
ties. Kai Džonas suvoks, kad šioje trumpoje pasakoje jam 
skirtas nieko nenutuokiančio veikėjo vaidmuo, ims jos ne- 
kęsti. Kaipgi atleisi už tai, ką Kendalė padarė - privertė jį 
rūpintis Kevinu ir ja, pati ruošdamasi dingti visiems laikams 
ir palikti jį vieną su jos dviveidiškumo pasekmėmis. Džonas 
niekins ją kaip pareigūnas ir dar labiau kaip vyras. 

Kendalė tikėjosi, kad tada jau bus toli nuo šios vietos ir 
Džonui į akis pažvelgti nereikės. Visa kita ištvertų, tik šito 
ne. Dieve apsaugok, jei jis kada pagalvotų, nors trumpą aki- 
mirką, kad Kendalė mylėjosi su juo tik siekdama dar giliau 
įpainioti į suktas manipuliacijas. 

Bet kaip prisiversti bėgti, jei Džonas taip į ją žvelgia? Jei 
glosto jai skruostą ir ilgai bučiuoja? 

Kad neišsiduotų verkianti, Kendalė sugniaužė į saują 
kuokštą jo plaukų ir pabučiavo su visu savo meilės ir baimės 
įkarščiu. Džonas apkabino juodu su Kevinu ir laikė priglau- 
dęs, kol Kevinas žindo. Kendalė taip norėjo, kad ši palaimin- 
ga intymi akimirka truktų amžinai. 

Bet tai neįmanoma. Ji privalo Džoną palikti. 

Tik ne šiąnakt. 


Trisdešimt trečias skyrius 


— Hip manai, Metai, kas mums bus? Kaip visa tai baigsis? 

Jis perbraukė ranka Lotei per klubo linkį. 

— Dėl to nesijaudink. Tėtis viskuo pasirūpins. 

Ji pasitraukė nuo jo ir atsisėdo. 

— Metai, kaip man nesijaudinti? Juk pažeidžiau įstaty- 
mus. Aš bėglė. 

- Tėtis viską sutvarkys. 

Ji perbraukė pirštais per jo gelsvus plaukus ir nelinksmai 
nusijuokė. 

- Tavo tėtis maniakas, Metai. Nejaugi pats nematai? 

- Tyliau! Jis gali išgirsti. 

Metas nervingai žvilgtelėjo į motelio sieną, skiriančią Gibo 
kambarį nuo jų. Ši vieta buvo skurdi - eilė nušiurusių kamba- 
rių plonomis sienomis, su neskoningais kilimais; čia susitik- 
davo slapti meilužiai, jei neišgalėdavo sau leisti daugiau. 

Metas savęs su Lote slaptais meilužiais nelaikė. Tai buvo 
didelį pasitenkinimą teikiantis meilės romanas, prasidėjęs 
dar tais laikais, kai jo hormonai siautėjo chaotiškai. Tuomet 
jis nė nemanė, kad mergaitė, kurios taip troško fiziškai, taps 
jo mylima moterimi. 

Nors prieš dvi dienas į nusikaltimų, kuriais buvo kalti- 
namas ir kuriuos tikrai įvykdė, sąrašą buvo įtrauktas ir pa- 
bėgimas iš kalėjimo, Metas Bernvudas per visą gyvenimą 

nebuvo laimingesnis. Jis buvo su Lote. Viešumoje. Su tėvo 
pritarimu. 

Metas suprato, kad Lotei, kaip ir visiems kitiems, šitaip be 
išlygų pasitikėdamas tėvu atrodo labai naivus. Bet jis išties 
neabejojo, kad Gibas viską sutvarkys. Gibas sakė, kad viskuo 
pasirūpins, ir jo žodis buvo paskutinis. Jis niekada neklysda- 
vo. Kiek Metas atsiminė, tėvas dėl visko būdavo teisus. Gibas 
buvo tikras amerikiečių herojaus įsikūnijimas. Kaip ir sene- 
lis Bernvudas, kurio Metas niekada nematė, tik viską apie jį 
žinojo, ypač apie neprilygstamą kario talentą. Tiesą sakant, 
ir pats Gibas buvo atmintinai išmokęs visas smulkmenas 
apie išbandymus, kuriuos tėvas patyrė Ramiojo vandenyno 
pietuose, ir kaip jis liko gyvas, nors niekas to nesitikėjo. 

Kaip Gibas savo tėvą laikė tobulu, taip ir Metas šventai 
pasitikėjo Gibu. Tėvas niekada nebuvo jo nuvylęs. 

Na, gal tik dėl Kendalės suklydo. 

Gibas vertė sūnų tą moterį vesti. Sakė, kad ji bus puiki 
visos brolijos veiklos uždanga. Per Kendalę jų organizacija 
pasieksianti žmones, kurie, jei jų nesunaikinsi, gali sugriauti 
pamatus, ant kurių pastatyta Amerika. 

Vedybos su valstybine gynėja, kurią jie manė esant ko- 
rumpuotą, iš pažiūros buvo nuostabus sumanymas. Deja, 
jie neįvertino Kendalės nepriklausomybės. Ji nesidavė taip 
lengvai paveikiama, kaip jie tikėjosi ar norėjo, bet tai buvo 
jos pačios, o ne Gibo kaltė. 

Metas žinojo, kad jo tėvą labai lengva suprasti klaidingai. 
Gibas kaip apsėstas mėgo valdyti. Jis niekada nepamiršdavo 
ir neatleisdavo įžeidimo. Užtekdavo vieną kartą perbėgti Gi- 
bui kelią, ir jis tapdavo priešu visam gyvenimui. Kai manyda- 
vo esąs teisus, Gibas būdavo kategoriškas ir nelankstus. O kai 
nuspręsdavo ką nors padaryti, niekas jo nesustabdydavo. 

Meto nuomone, tai buvo ne trūkumai, o pranašumai. 
Svarbu, kaip pažiūrėsi. Kai kurie žmonės Gibą laikė radikalu, 
tačiau Metas dievino jo atsidavimą, drąsą ir pastovumą. Už 

tai, kuo tikėjo, Gibas visada kovodavo iki galo. Ir Metas labai 
troško nors iš dalies būti toks stiprus kaip tėvas ir senelis. 

Nors, jei būtų prilygęs kitiems šeimos vyrams, Metas ne- 
būtų pajėgęs taip stipriai mylėti Lotės. Jei meilė šiai mote- 
riai ir buvo silpnybė, Metas niekada nenorėjo su ja kovoti. 

— Nepyk, prašau tavęs, - sušnibždėjo vėl tiesdamas rankas. 

Iš pradžių Lotė nepasidavė, bet greitai vėl leidosi apkabi- 
nama. 

Metas pabučiavo jai į sprandą galvodamas, kaip dievina 
jos odos skonį. Jis mylėjo ją visą. Daugybę kartų ištyrinėjęs 
kiekvieną jos kūno lopinėlį, taip ir nerado nė vieno trūkumo. 
Lotė buvo tobula. 

Tik negalėjo turėti vaikų. Jei ne šitai, galbūt jis nebūtų nu- 
sileidęs tėvui, būtų pasakęs, kad Lotė yra jo trokštama mote- 
ris, ir vedęs ją dar prieš daugelį metų. 

Ji liūdnai nusišypsojo. 

— Metai, juk tu to nematai, ar ne? 

— Kad esi nuostabiai graži? Aišku, matau. Visi mano, kad 
esi labai graži. 

— Tau apdumtos akys, brangusis, o tu net nesuvoki. - Pa- 
tylėjusi dar pridūrė: - Metai, ar tiesa, kas kalbama apie tave, 
Gibą ir visus kitus? Ar iš tikrųjų per apeigas žudydavot žmo- 
nes? Ar iškastravote ir nukryžiavote tą Li? 

Metas ją pabučiavo. 

- Šitai, Lote, su tavimi ir manimi niekaip nesusiję. 

— Bet ar tai tiesa? 

— Viską mes darėme su Dievo palaiminimu. 

— Vadinasi, tiesa, - sudejavo ji. - Viešpatie, Metai. Nejau 
nesupranti, kad žengiame tiesiai į pražūtį? 

Metas švelniai pabučiavo jai į nosies galiuką. 

— Tu pesimistė. 

- Otu- kvailys. 

- Jei tikrai taip manai, kodėl padėjai mums pabėgti? Ko- 
dėl išvažiavai su manim? 


308 +» Saadia Biona 


Lotė panardino pirštus jam į plaukus ir sugriebė taip sti- 
priai, kad net suskaudo. 

— Esi idiotas. Vargšas kvailas gražuolis idiotas. 

Metas pamatė, kaip jai akyse kaupiasi ašaros. 

- Myliu tave, - jausmingai sušnibždėjo Lotė. - Ši meilė 
buvo vienintelė laimė, kurią patyriau savo sumautame gyve- 
nime. Kol būsiu gyva, niekada nenustosiu tavęs mylėjusi. 

Ir atsigulusi ant čiužinio prisitraukė Metą artyn. 


—-—18 


Užsukusi čiaupus Lotė išlipo iš dušo kabinos. Siekdama plo- 
no, purvino rankšluosčio pajuto, kad už nugaros kažkas sto- 
vi. Atsisuko ir iš netikėtumo suriko. 

- Labas rytas, Lote, - pasisveikino Gibas. - Gerai miegojai? 

— Ką čia veikiat? 

- Aišku, kad gerai. Šitaip išvargai dulkindamasi su mano 
sūnumi. 

Lotė prisispaudė menkutį rankšluostėlį prie kūno. Ji pra- 
dėjo kalenti dantimis. 

— Dinkit iš čia. Jei Metas jus čia aptiks... 

— Neaptiks. Pati žinai, išėjo kavos ir spurgų. Prieš tai užsu- 
kęs į mano kambarį paklausė, ko norėčiau. Metas rūpestin- 
gas ir paklusnus sūnus. Jei neskaitysim tavęs. 

Gibas pasveikino Lotę atlikus drąsų vaidmenį pabėgimo 
plane ir pagyrė už tvirtybę ir ramumą. 

Bet jis liaupsino apgaulingai, kalbant akyse nebuvo jokios 
šilumos. Ir dabar ji drebėjo ne tik dėl to, kad buvo nuoga ir 
šlapia. Lotė jo mirtinai bijojo. 

Gibas Bernvudas visuomet keldavo jai šiurpulį. Net maža 
su tėvu nuėjusi į Gibo parduotuvę pasijusdavo nejaukiai. Tas 
pasibjaurėjimas buvo instinktyvus, gyvuliškas. Kaip kartais 
gyvūnai be jokios aiškios priežasties nemėgsta kurio nors 
šeimos nario, taip ir jai Gibas atrodė kažkuo atstumiantis. 
Bet kiek Lotė žinojo, taip atrodė tik jai vienai. 

Šiąnakt po pokalbio su Metu Lotė suprato, kodėl jai taip 
nepatiko Gibas. Jis buvo blogio kupinas žmogus, įpainiojęs 
sūnų į savo sukurtą nesveiką sektą, paremtą fanatizmu ir 
prievarta. 

— Norėčiau apsirengti, jei jūs neprieštaraujate. 

Lotė stengėsi išlaikyti ramų balsą - žinojo, kad medžioto- 
jo juslės iškart užuos baimę. 

— O kam? Juk visada taip didžiavaisi savo kūnu. Ištisus 
dešimtmečius be jokios gėdos demonstravai jį mano sūnui, 
versdama pasiduoti apgailėtinai aistrai. Tai kodėl dabar de- 
diesi kukli? 

— Klausykit, nežinau, ką manote čia darantis, bet man tai 
nepatinka. Ir galiu užtikrinti, kad Metas taip pat nebūtų su- 
žavėtas. 

— Aš pats žinau, kas jam geriausia. 

— Paversti jį kerštingu žudiku? Manote, tai geriausia jūsų 
sūnui? Vadinate tai meile? 

Gibas atgalia ranka kirto Lotei per veidą. Ji susvirdulia- 
vusi įsikibo į šaltą kriauklę, kad nepargriūtų. Atrodė, kad iš 
juodo fono pasipylė geltonos kibirkštys, o sienos sujudėjo. 
Skausmas sąmonę pasiekė po kelių sekundžių, stiprus kaip 
bombos sprogimas. 

— Kekše tu! Kas tokia esi, kad mane čia šventeiviškai mo- 
kytum? 

Sugriebęs už peties parklupdė Lotę. 

— Prašau, - šnibždėjo ji, - nereikia... Kad ir ką... 

Lotė žinojo, kad prašymai nieko nepakeis, todėl užsimer- 
kė ir pirmą kartą gyvenime pradėjo melstis. Ji maldavo, kad 
prarastų sąmonę. 

Bet kai sugriebęs saują šlapių plaukų Gibas pakėlė ją aukš- 
tyn, pervėrė toks skausmas ir pažeminimas, kad tapo aiš- 
ku - apalpti neišeis. 

Kaip Gibas ir liepė, Metas patraukė į žmonių pilną parduo- 
tuvę, kur užsiėmę pardavėjai ir pirkėjai nekreipė dėmesio 
vienas į kitą. 

Savitarnos bare jis pripildė tris plastikinius puodelius ka- 
vos, o prie kasos nupirko šešias spurgas. Niekas į jį net ne- 
žvilgtelėjo. 

Tėtis visada teisus. 

Metas atsirakino savo motelio kambario duris. 

— Sveikas, tėti, - pasisveikino pastebėjęs Gibą, sėdintį ant 
vienintelės to kambario kėdės. - Nesitikėjau tavęs čia rasti. 
Kaip ir sakei... 

Surikęs Metas išmetė maišelį iš rankų. Kavos puodelių 
dangteliai nulėkė ir karšta kava apiplikė kojas, bet jis nieko 
net nepajuto. 

— Uždaryk duris, Metai. 

Metas su siaubu žiūrėjo į lovą, kurioje gulėjo Lotė - nuoga, 
išskėstomis kojomis ir tikrai negyva. Jos akys buvo sustin- 
gusios, kupinos siaubo, o gerklė visai neseniai perpjauta. Iš 
žaizdos vis dar lėtai sruveno kraujas, visa patalynė buvo ryš- 
kiai raudona. Kraujas iš sudarkytos arterijos aptaškė ir sieną 
už lovos, sugadindamas negražų žydinčios sedulos paveikslą. 

Atsistojęs Gibas užėjo siaubo surakintam sūnui už nuga- 
ros ir ramiai uždarė duris. Vienas iš kavos puodelių neišsi- 
pylė. Gibas pakėlė jį nuo grindų ir nuėmęs dangtelį gurkš- 
telėjo. 

Metas klupdamas žengė į priekį ir būtų metęsis ant Lotės 
lavono, jei Gibas nebūtų sugriebęs jo iš nugaros ir atitraukęs. 

— Sūnau, kitos išeities nebuvo, - ramiu ir nuosaikiu bal- 
su tarė jis. - Pats žinai. Ji šaltakraujiškai nužudė savo vyrą. 
Apkaltino išprievartavimu ir nušovė miegantį. Kokį pavyzdį 
Lotė parodė kitoms jaunoms moterims? Nejaugi norim, kad 

jos pradėtų tikėti galinčios žudyti vyrus, jei jie pasinaudo- 
ja Dievo suteikta valdžia ir teise į moters kūną? Brolija jau 
buvo pažymėjusi ją kaip naikintiną. Gerbdami tave, jie pa- 
tenkino tavo prašymą atidėti bausmę, bet Lotės egzekucija 
buvo tik laiko klausimas. Tiesą sakant, padariau jai paslau- 
gą. Buvau gailestingas ir greitas. Ji mirė darydama tai, ką 
labiausiai mėgo. 

Metas į tėvą žvelgė tokiomis pat negyvomis akimis kaip 
Lotės. 

— Tikrai, sūnau. Lotė mirė, kai buvau joje. Išbandžiau ją 
taip, kaip velnias dykroje išbandė mūsų Viešpatį. Bet ji, ki- 
taip nei Jėzus, išbandymo neatlaikė. 

Gibas žvilgtelėjo į lavoną. 

Metas nieko neatsakė. Jis nė garso neišleido nuo tos siau- 
bingos akimirkos, kai pamatė Lotę negyvą. 

— Raitydamasi ir maldaudama, - toliau pasakojo Gibas, - 
ji išskėtė kojas kaip tikra paleistuvė. Padarė mane silpną ir 
privertė nusidėti, kaip ir tave šitiek metų versdavo. Ten vis 
dar matyti mano sėkla, susimaišiusi su tavąja. Tik kekšė ga- 
lėtų padaryti tokią šlykštynę. 

Metas nemirksėdamas žiūrėjo į begėdiškai iškėtotą kūną. 
Gibas uždėjo sūnui ranką ant peties. 

- Ji buvo velnio išpera, Metai. Ištvirkėlė iš pragaro. Jei ne- 
būčiau jos sustabdęs, būtų toliau kursčiusi visų vyrų aistras 
ir dariusi tau blogą įtaką. Negalėjau to leisti. 

Metas nurijo seiles. 

- Bet... 

— Pagalvok apie savo sūnų. Netrukus jis bus su mumis. 
Argi būtume galėję leisti, kad Lotė sugadintų ir jį. 

- Ji... ji nebūtų... Lotė buvo gera. 

— Ak, Metai, tu klysti. Žinau, dabar sunku suvokti, bet bė- 
gant laikui suprasi, kad buvau teisus. Atsimeni, kaip sunku 
buvo pašalinti tavo motiną? 

Metas bukai linktelėjo. 

— Mylėjau tą moterį, sūnau. Iš visos širdies mylėjau Lore- 
leinę, bet ji peržengė visas ribas. Sužinojusi tiesą apie broli- 
ją, ji ketino išduoti mus tiems, kurie nesupranta mūsų misi- 
jos. Ji turėjo būti nutildyta, Metai. Aš verkiau. Tu taip pat. 
Atsimeni? 

- Taip, pone. 

— Kad ir kaip skausminga buvo, to reikėjo. Buvai dar ber- 
niukas, bet net tada supratai, ką reikėjo daryti, ar ne, sūnau? 

- Taip, pone. 

- Bėgant laikui skausmas atlėgo, kaip ir sakiau. Tavo sie- 
la išgijo. Išmokai nebesiilgėti motinos. Patikėk, sūnau, tavo 
gyvenimas be blogos jos įtakos bus daug geresnis. Gal ir su 
Kendale tebebūtum susituokęs, gal nė nebūtume patekę į šią 
keistą padėtį, jei ne šita paleistuvė Linam. Tikiu, kad laikui 
bėgant Kendalė būtų supratusi mūsų tikslus ir pripažinusi 
broliją. Bet išdidumas jai niekada nebūtų leidęs susitaikyti 
su tuo, kad yra Lotė. Ir ji būtų buvusi teisi. Tai, ką tu darei, 
buvo svetimoteriavimas. Bet tai ne tavo kaltė. Žinau. - Gi- 
bas dūrė pirštu į lavoną. - Jos kūnas buvo velnio sukurtas 
taip, kad degintų vyrus aistra. Todėl visa kaltė krinta ant jos. 
Lotė gundė tave taip, kad neatsispyrei. Todėl dabar dėl jos 
neverk. 

Jis paplojo Metui per nugarą. 

— Eime, sunešime daiktus į automobilį. Niekas negali su- 
kliudyti mums surasti tavo sūnų. 


Irisdošimt kotvirtas skyrius 


Namas stovėjo gana toli nuo kelio, prie jo buvo privažiuo- 
jama tik siauru žvyruotu keliuku, apaugusiu tankialapiais 
medžiais. Šakos virš kelio atstojo mėnulio šviesos nepralei- 
džiančią uždangą. 

Namo vieta kuo puikiausiai atitiko jų tikslą. 

Jau buvo gerokai po vidurnakčio. Daugiau nei valandą 
pagrindiniu keliu nepravažiavo nė viena mašina. Išjungę 
šviesas jie keliskart pravažiavo pro įvažą į namą, galų gale 
sustoję šalikelėje išjungė variklį ir tylomis palaukė ženklo, ar 
kas nors pastebėjo jų atvykimą. Daugiau nei valandą nieko 
neatsitiko. 

— Manai, ji ten? 

— Nesužinosim, kol neįlįsim vidun. Ji juk nesireklamuos, 
kad čia slepiasi. 

Kai išlipę iš mašinos sėlino keliuku po medžių lapija, tam- 
sa juos visiškai paslėpė, suliejo du aukštus šešėlius su mili- 
jardais kitų. Kai iki verandos liko apie trisdešimt metrų, jie 
sulindo po krūmais ir apmetė akimis namą, kuris anksčiau 
priklausė Elvei Hankok, Kendalės senelei. 

Ženklais susitarę išsiskyrė. Vienas pasuko į kairę, kitas į 
dešinę. Laikydamiesi medžių šešėlyje ir stengdamiesi nepa- 
kliūti į proskyną, jie apėjo namą iš priešingų pusių ir susitiko 
už sandėliuko. 

— Kas matyt ar girdėt? 

— Ramu kaip kapinėse. 

— Tai nereiškia, kad čia nėra jos su vaiku. 

— O Makgratas? 

— Kas ten žino. 

Jie neryžtingai paspoksojo vienas į kitą, paskui kažkuris 
paklausė: 

— Varom? 

— Varom. 

Jie ketino išlaužti užpakalinių durų spyną, bet ši nebuvo 
užrakinta ir durys tyliai sugirgždėjusios atsidarė. Įsmukę į 
pagalbines patalpas, be garso pateko į virtuvę. 

Kiek jie matė, aplink buvo visiškai švaru. Indai tvarkingai 
sukrauti į kriauklę, ant spintelių nieko nepalikta. Norėda- 
mas žvilgtelėti vidun vienas iš jų atidarė šaldytuvo dureles, 
bet užsidegė šviesa ir pasigirdo burzgimas, todėl greitai jas 
užtrenkė. 


Kendalė atsisėdo. 

— Koks čia garsas? 

Kažkas ją pažadino ir baisiai išgąsdino. 

- Ar nieko negirdėjai? - sušnibždėjo ji. 

Džonas pakėlė galvą ir įsiklausė, bet name tvyrojo tyla. 

— Nieko negirdžiu. Koks tas garsas buvo? 

— Nežinau. Atleisk, kad pažadinau. Turbūt susapnavau. 

— Ką nors baisaus? 

— Greičiausiai. 

Džonas, vėl padėjęs galvą ant pagalvės, pasitrynė nosimi 
į] jos nuogą petį. 

— Kevinui viskas gerai? 

- Taip. 

Paskutinįkart pamaitinusi, ji pasiliko kūdikį lovoje. Ber- 
niukas miegojo Kendalei prie krūtinės. Ji gulėjo Džono kūno 

linkyje: užpakalis glaudėsi prie jo pilvo, šlaunys - prie jo 
šlaunų. Kai Džonas juodu su Kevinu tvirtai apkabino, Ken- 
dalė prisivertė atsipalaiduoti. Kai jis buvo taip arti, ji jautėsi 
saugi ir rami. 

Kartu džiaugėsi paslėpusi pistoletą taip, kad Džonas ne- 
galėtų rasti. Kendalė nekentė ginklų. Negyvas Bamos veidas 
šiurpiai priminė, kokių nelaimių jie gali sukelti. Nors Metas 
dažnai siūlydavosi pamokyti šaudyti, Kendalė per visą gyve- 
nimą nebuvo paleidusi kulkos. 

Bet jei reikėtų gelbėti Keviną arba Džoną, ji nedvejodama 
paleistų mirtiną šūvį. 


— 


Jau geras penkias minutes jie stypinėjo po namą pirštų ga- 
liukais ir vis dar nežinojo, ar jų auka čia slepiasi. 

Vaikščiodami iš vienos patalpos į kitą, jie nesuprato, ar 
čia kieno nors neseniai gyventa. Kad rastų kokių asmeninių 
daiktų, liudijančių žmonių buvimą šiame name, reikėjo pasi- 
šviesti žibintuvėliu, bet bijodami išsiduoti nedrįso jo jungti. 

Po kelių bergždžių paieškų minučių vienas atsisuko ir 
trūktelėjo pečiais. Kitas davė ženklą, kad reikia eiti į miega- 
muosius, kur tokiu paros metu labiau tikėtina ką nors rasti. 

Jie užlipo laiptais į koridorių, iš kurio vedė trejos duris. 
Kai jau buvo bežengią į pirmą kambarį, pirmasis einantis 
vos nesuklupo ant kažkokio daikto, bet laiku sustojo. Pasi- 
lenkęs pakėlė tą daiktą nuo grindų. 

Tai buvo žaislinis meškiukas. 
parodė į kambarį kitame koridoriaus gale, kitas pritardamas 
linktelėjo. Durys buvo šiek tiek praviros ir švelniai stumtelė- 
tos lėtai, be garso atsidarė. 

Stovėdami vienas prieš kitą abipus staktos jie suskaičiavo 
iki trijų ir puolė į kambarį. 

Kendalė sumėtė į automatą reikalingą skaičių monetų. Su- 
jungus ją su kita valstija, pasigirdo kvietimo signalas. Ken- 
dalė laikė ragelį prakaituotomis rankomis. 

Rikė Sju atsiliepė po antro signalo. 

— „Bristol 8: Mathers“ kontora. 

— Čia aš. Nieko nesakyk. Ar gali kalbėti? 

— Dieve šventasis, tu gyva! Iš to rūpesčio neradau sau vie- 
tos. Esi pati geriausia dieta iš visų, kurių laikiausi! 

— Žinojau, kad nerimausi, bet negalėjau rizikuoti skam- 
bindama. Ir dabar turėčiau neskambinti. 

— Ar tikrai pagrobei Jungtinių Valstijų teismo pareigū- 
ną? - greitomis paklausė Rikė Sju pritildžiusi balsą. 

— Galima sakyt. 

— Ką? Tai pagrobei ar ne? Kur, po velnių, esi? 

— Tavo pačios labui nesakysiu, ir šiaip mums nereikėtų il- 
gai kalbėtis. Jie turbūt visur prikaišiojo klausymosi aparatų. 

— Neabejoju. Šeridane knibžda federalinių agentų, vaikeli, 
ir jie visi ieško tavęs. 

Kendalė nenustebo. Bet išgirdusi, kad įvyko tai, ko ji ir 
bijojo, pajuto, kaip širdis dar labiau nupuolė. 

— Agentai buvo kelis kartus užsukę ir čia, į mūsų konto- 
rą, - pranešė Rikė Sju, - norėjo sužinoti viską apie Kendalę 
Diton. 

- Viešpatie. 

— Jie net paskyrė žmones budėti tavo senelės name. 

- Viduj? - Kendalei sukilo šleikštulys. Senelė dėl tokio įsi- 
veržimo į jos asmeninę teritoriją būtų labai supykusi. - Kaip 
kvaila ir beprasmiška. Juk suprantu, kad tai pirma vieta, kur 
manęs bus ieškoma, tai kaipgi artinčiausi prie jos namo. 

- Agentai ne vieninteliai apie tai pagalvojo. Šiąnakt ten 
įsilaužė du vyrai, aišku, tikėdamiesi rasti tave. 

— Du vyrai? Kas tokie? 

— FTB buvo paspendęs spąstus, bet jie, deja, nesuveikė. 
Įsibrovėliai pabėgo nespėjus jų atpažinti. Į juos buvo paleista 
kulkų kruša, bet pareigūnai mano, kad nė vienas nesužeistas. 

- Bet kas... 

— Nesigąsdink, vaikeli, bet ten galėjo būti tavo vyras su 
tėvuku. 

- Jie sėdi už grotų, - netvirtai pareiškė Kendalė. 

— Jau nebe. Pabėgo prieš tris dienas. 

Kendalė iškart padėjo ragelį, bet tebesilaikė už jo abiem 
rankomis, lyg nuo to priklausytų jos gyvybė. Ji bijojo atsi- 
sukusi pamatyti Metą su Gibu, žiūrinčius į ją, patenkintus, 
besišypsančius, kad pagaliau ją aptiko. 

— Ponia, ar jums dar reikalingas telefonas? 

Kendalė nejučiomis pašoko, tada staigiai pažvelgė per 
petį. Vyras beisbolininko uniforma, apsiavęs žaliais sporti- 
niais bateliais, nekantriai laukė eilės paskambinti. 

— Oi, atleiskit. 

Ji pasitraukė nuleidusi galvą. Toje degalinėje viskas at- 
rodė įprastai. Vienas pirkėjas pylėsi degalų į kemperį. Kitas 
metė monetas į cigarečių automatą. Du mechanikai stovėjo 
po automobiliu, pakeltu hidrauliniu keltuvu, ir tarėsi su jo 
savininku. 

Niekas nė mažiausio dėmesio nekreipė į berniukišką mo- 
terį, mūvinčią džinsus ir avinčią sportukus, - ši mažai kuo 
priminė tą moterį, Kendalę Bernvud, valstybinę gynėją, ku- 
rios nuotraukos buvo visur išklijuotos. 

Visų pietinių valstijų policija ieškojo automobilio, kuriuo 
ji išvažiavo iš Stivensvilio. Tas automobilis buvo judantis tai- 
kinys, ir kaskart sėsdama prie jo vairo Kendalė baisiai rizi- 
kuodavo. 

Bet jai magėjo sužinoti, kaip vyksta gaudynės ir ar greitai 
gali būti vėl sučiupta. 

Kendalė nuskubėjo prie mašinos. Reikėjo kuo greičiau pa- 
keisti numerius. Salone buvo taip karšta, kad užėmė kvapą, 

bet įsukusi į greitkelį ir važiuodama namų pusėn niekaip ne- 
paliovė drebėti. 

Namų? 

Taip. Tie namai jai buvo tiek pat artimi kiek ir senelės 
Šeridane. Senelis juos paveldėjo iš dėdės. Pats mirė taip ir 
nespėjęs jais pasidžiaugti, bet Kendalė su senele čia vasa- 
rodavo. 

Vos tik uždarius mokyklą vasaros atostogų, jos traukdavo 
į kaimą ir leisdavo čia tingias dienas. Kartais žvejodavo, kar- 
tais konservuodavo vaisius, kurių nusipirkdavo pakelėse, o 
kartais išvis nieko neveikdavo, tik džiaugdavosi viena kitos 
draugija. Vakarais jos garsiai skaitydavo, sėdėdamos veran- 
doje pindavo ramunių vainikus ir dažnai eidavo iškylauti 
savo mėgstamiausioje vietelėje prie krioklio. 

Čia neužklysdavo jokių svečių. Jos nieko net nesikviesda- 
vo paviešėti vasarą. Draugai žinojo, kad jos kasmet birželio 
pradžioje išvažiuoja iš Šeridano ir grįžta po Darbo dienos, tai 
yra pirmąjį rugsėjo pirmadienį. Bet niekas tiksliai nežinojo, 
kur jos leisdavo laiką. Todėl Kendalė ir nusprendė, kad čia 
pasislėpti bus saugu. 

Bet nuo tada, kai Metas su Gibu paspruko, ji niekur nebe- 
buvo saugi. 

Peperdainas turbūt įsiutęs. Pirma jis neteko svarbiausios 
liudytojos, savo draugo Džono Makgrato, o dabar - ir pagrin- 
dinių įtariamųjų. Jis Kendalei padarė gana gero žmogaus 
įspūdį, nors ir stačioko. Nejau pyksi ant Peperdaino už tai, 
kad atlieka savo darbą, už kurį mokami pinigai. Bet Kendalė 
turėjo nesileisti jo pagaunama. 

Vis dėlto verčiau būtų rinkusis pakartotinį areštą, kad tik 
Metas su Gibu jos nerastų. O jie tikrai ją suras. Vienintelė ga- 
limybė likti gyvai - lenkti juos vienu žingsniu tol, kol jie bus 
sugauti ir grąžinti į kalėjimą. Kendalė žinojo, kad šiandien 
pasiims Keviną ir pabėgs. 

O Džonas? 

Nors vis dar vaikščiojo su vienu ramentu, Džonas buvo 
jau beveik pasveikęs. Dabar Kendalė būtų galėjusi palikti jį 
ramia sąžine. Viena bėda - ji nenorėjo. 

Bet jei ji iš tikrųjų pamilo, tai turi dar vieną priežastį bėg- 
ti. Kol Džonas šalia, jo gyvybei taip pat gresia pavojus. Džo- 
nas neleistų Bernvudams nė pirštu paliesti jos ar Kevino, su 
kuriuo jis kasdien darėsi vis artimesnis. Džonas galėjo pa- 
guldyti galvą gindamas Kendalę su vaiku ir mirti net nesuži- 
nojęs visos tiesos. 

Ji negalėjo leisti, kad taip atsitiktų. Bendra jų ateitis nega- 
lima, bet jei teks visą likusį gyvenimą pragyventi be Džono, 
Kendalė norėtų žinoti, kad jis gyvas. 

Tai ką daryti? Pasiduoti policijai? 

Kendalė kaipmat atmetė šią mintį. Rikė Sju sakė, kad FTB 
lankėsi kontoroje, klausinėjo, naršė po jos praeitį. Jei bus at- 
skleista visa tiesa, niekas ja nebetikės. 

Nepatikimi Kendalės parodymai jiems nebebus reikalingi. 
Tada jie arba apkaltins ją pagrobus Džoną ir pasiųs už grotų, 
arba tiesiog paleis į laisvę be jokios apsaugos nuo Meto su 
tėvu ir jų sekėjų. 

Vienintelė išeitis - vėl dingti. Kendalė siuto ant savęs, 
kam šią popietę paliko Keviną su Džonu. Jei sūnus dabar 
būtų kartu, ji galėtų tiesiog nesustodama išvažiuoti. Aišku, 
sprukti nepamačius Džono ir netarus jam tylaus „sudie“ — 
dėl to plyštų širdis. Bet sugrįžus išvažiuoti bus dar sunkiau. 

Bet Kendalė suprato - privalo išvažiuoti. 


—-—8 


— Kuris iš jūsų susimovė? 

Agentai, į kuriuos buvo įsmeigtas negailestingas Peperdai- 
no žvilgsnis, nepratarė nė žodžio. Jie net kvėpuoti bijojo. 

— Na? 

Nuo jo staugimo sudrebėjo langų stiklai policijos nuova- 
doje Šeridane, Tenesio valstijoje, - ten persikėlus iš Prospero 
laikinai buvo įkurta jo komandos būstinė. 

Vienas iš dviejų agentų, kaltų dėl praėjusios nakties fias- 
ko, pagaliau sukaupęs drąsos prabilo: 

— Pone, sekėme tą namą nuo tada, kai ji dingo, ir per tą 
laiką nieko neatsitiko. 

- Ir?.. 

- Ir... mes... hm... susimovėm, - nevykusiai pabaigė agentas. 

— Pone, - bailiai įsiterpė kitas, - šauti bijojom, nes ma- 
nėm, kad tai gali būti ponia Bernvud. Arba teismo pareigū- 
nas Makgratas. 

- Išties, pone, - pritarė jam partneris, džiaugdamasis gavęs 
naują progą apsiginti. - Ojei ten būtų buvę jie su kūdikiu? 

— Ten iš tikrųjų ir buvo jie. Arba Raudonkepuraitė su di- 
deliu piktu vilku! Bet mes nežinom, ar ne? Nes nesugebėjot 
identifikuoti nei įsibrovėlių, nei jų automobilio markės! 

— Ten buvo ne ponia Bernvud, - tvirtai pareiškė vienas 
agentas. - Ten tikrai buvo du vyrai. 

— Aha, du vyrai! Na, tada kas kita. Gal Betmenas su Robi- 
nu lankėsi? 

Peperdainas, paleidęs tiradą šiurpių keiksmažodžių, giliai 
atsiduso. 

— Vyručiai, šiandien jums teks praleisti valandą šaudykloje 
labai karštoje ir saulėtoje šios valstijos vietoje. Šaudysite tol, kol 
ims svilti rankos. Nes šiąnakt į dramblį nebūtumėt pataikę. 

Vienas iš vyrų išspaudė šypseną, bet ji čia visai netiko. 

- Labai juokinga?! — suriaumojo Peperdainas. - Tai gali 
toje šaudykloje pabūt dvi valandas. O dabar dinkit man iš 
akių, kol rimtai nesupykau. 

Vyrai išslinko ir uždarė duris. Likęs vienas Peperdainas 
susmuko ant kėdės prie stalo ir užsidengė rankomis veidą. 
Optimizmo, užplūdusio šįryt apsilankius Stivensvilyje ir ga- 
vus mašinos duomenis, jau seniai nebebuvo nė kvapo. 

Peperdainas neturėjo nė minutės poilsio nuo tos akimir- 
kos, kai suprato, jog jie klydo manydami, kad kompiuteris 
pateikė klaidingus duomenis. Jei kompiuterių specialistas į 

gautą informaciją nebūtų pažiūrėjęs pro pirštus, Ruta For- 
dam tebebūtų gyva, o ponia Bernvud su Džonu nebūtų vėl 
dingusi. Kol jie suprato klaidą ir viską išnarpliojo, jo draugui 
jau buvo iškilęs pavojus. Su Džonu susisiekti mobiliuoju te- 
lefonu nepavyko, o paskui jiems kelią pastojo tas nugriuvęs 
medis ir jo atmintis tapo kaip švari lenta. 

Viešpatie. Kokia keista įvykių seka. 

O dar viską apsunkino Bernvudų pabėgimas iš Prospero 
kalėjimo. Jo užduotis - ne tik rasti ponią Bernvud su Džo- 
nu, bet ir padaryti tai anksčiau už tuodu maniakus. Lengva 
nebus. Ta moteris Denveryje sugebėjo pratūnoti pasislėpusi 
visus metus, kol buvo susekta. 

Ji ne tokia kvaila, kad grįžtų į gimtąjį miestelį, bet aki- 
vaizdu, kad kažkas neatmetė tokios galimybės ir vakar ieš- 
kojo ponios Bernvud senelės namuose. 

Peperdainui dėl šio naktinio nutikimo buvo baugu, pikta 
ir gėda. Jis baiminosi, kad įsibrovėlių tapatybė žinoma - Gi- 
bas ir Metas Bernvudai. 

Peperdainas pažvelgė į ponios Bernvud nuotrauką, išsiun- 
tinėtą visoms šalies teisėsaugos institucijoms. Tada užme- 
tė akį į nusikaltimo vietos nuotraukas, atneštas mažiau nei 
prieš valandą. Nuo nuogo, kruvino Lotės kūno jam susuko 
skrandį. 

Peperdainas sumurmėjo Kendalės nuotraukai: 

— Ponia, tikėkitės, kad rasime jus pirmiau nei Metas su 
savo tėtušiu. 

Ir ką, po velnių, visą šį laiką veikia Džonas? 


Iisdešimt penktas skyrius 


Džonas stovėdamas prie laukujų durų pažiūrėjo į nuvažiuo- 
jančią Kendalę, o tada nuklibikščiavo į miegamąjį, kur žaidi- 
mų aptvarėlyje ant nugaros gulėjo Kevinas. 

— Klausyk, hmm, turiu labai mažai laiko. Todėl man reikia 
tavo visapusiško bendradarbiavimo. Tau čia ir vienam bus 
gerai. Ilgai netruksiu, mat negaliu. Tai susitariam — tu čia 
atsipalaiduosi, kol grįšiu. 

Džonas padvejojo tarsi tikėdamasis, kad kūdikis pradės 
bartis. Bet Kevinas tik pūtė burbulus, mojavo kumštukais ir 
visai neatrodė pykstantis, kad paliekamas vienas. 

— Gerai, iki, - atsitraukdamas tarė Džonas. 

Jis išėjo iš namo ir perėjo pusę proskynos, bet išgirdęs 
kažkokį triukšmą sustojo. Gal Kevinas paspringo? Paleido 
dūdas? Džonas apmąstė baisiausias galimybes. Ugnis. Lau- 
kiniai gyvūnai. Vabzdžiai. Uždusimas. 

Mėšlas. 

Jis pažvelgė į savo ramentų pėdsakus. 

— Gerai, drauguži. Tikiuosi, esi tam pasiruošęs. - Ir tyliai 
pridūrė: - Tikiuosi, pats esu tam pasiruošęs. 

Džonas užsimetė nešyklę, kurią Kendalė kartais naudoda- 
vo Kevinui nešioti. Atrėmeęs ramentus į aptvarėlį ir netvirtai 
stovėdamas ant vienos kojos, pasilenkė paimti Kevino. 

— Žinau, žinau, smagumėlis, - sumurmėjo jis, kai Kevinas 

laimingas sugugavo. Kai kūdikis buvo patogiai įtaisytas, pa- 
siėmęs ramentus Džonas vėl išėjo. - Nė žodžio mamai, su- 
pratai? Ji labai protinga moteris, ta tavo mama. Vėl pasiėmė 
mano pistoletą, todėl negaliu jai pagrasinti ir pareikalauti, 
kad mus iš čia išvežtų. Važiuočiau pats vienas, bet man grį- 
žus jos čia jau nebebus. 

Džonas pašnairavo į kūdikį. 

- Turbūt nežinai, kur slepiamas mano ginklas, a? Kendalė 
ne tokia kvaila, kad būtų jį išmetusi, bet, po velnių... atleisk, 
dievaži, jei tik rasčiau tą revolverį... Jau visus namus apver- 
čiau aukštyn kojomis. 

Gana greitai pasiekęs pagrindinį kelią, Džonas sustojo 
pailsėti. Prakaitas liete liejosi, bet turint abi rankas užimtas 
buvo nelengva jį šluostytis į rankovę. Džonas žinojo, kad ši 
išvyka bus sunki, bet jis neplanavo neštis papildomų septy- 
nių kilogramų - Kevino. 

Jis ėjo link namo, kurį pastebėjo tą dieną, kai važiavo į 
miestą su Kendale. 

— Nuoširdžiai kalbant, manau, tavo motina, savo nelai- 
mei, yra pernelyg protinga, - pūkšdamas šnekėjo jis. - Jai 
derėtų sugrąžinti ginklą man - jei iškiltų būtinybė, aš geriau 
žinau, kaip juo naudotis. 

Džonas nesustodamas kalbėjo, kad negalvotų apie tai, kas 
bus, jei žygis pavyks. Jo būklė tokiai ilgai kelionei dar buvo 
netinkama, todėl jis kvėpavo sunkiai. Popietė buvo karšta ir 
tvanki. Nors Džonas kaip įmanydamas naudojosi menkiau- 
siu šešėliu ant kelio, jie teikė mažai atgaivos. 

Laiko buvo labai mažai. Džonas privalėjo grįžti pirma 
Kendalės, bet nenumanė, kiek ji šiandien užtruks. Tądien, 
kai į miestelį juodu važiavo kartu, jis mėgino apskaičiuoti 
atstumą. Į vieną pusę maždaug dvidešimt kilometrų. 

Pridėjus vingiuotus kelius ir reikalams tvarkyti reikalingą 
laiką, grėičiau nei per pusę valandos ji tikrai neturėtų apsi- 
sukti. Tiek teturi jis laiko. 

Bet krypavo labai lėtai - jo fizinė būklė buvo prasta. Jei 
nusišypsotų laimė ir pro šalį važiuotų mašina, Džonas galėtų 
nusigauti iki artimiausio telefono. Jam nieko daugiau nerei- 
kėjo, tik šešiasdešimt sekundžių pokalbio telefonu. 

Džonas žvilgtelėjo į laikrodį ant riešo. Kendalė išvažiavusi 
septynios minutės. Nuo krūvio maudė nugaros ir rankų rau- 
menis, bet jis prisivertė eiti dar greičiau. 

Pastangos nenuėjo veltui: paėjęs įkalnėn jis pamatė namą, 
kurį buvo pastebėjęs anksčiau. Iki jo dar pusė kilometro, gal 
šiek tiek mažiau. Atstumą įvertinti buvo sunku, nes nuo as- 
falto kilo karščio bangos ir raibuliuodamos kraipė vaizdą. 

- Jei labai pasistengčiau, nukulniuočiau per keturias minu- 
tes, - tarė jis Kevinui. - Daugiausia per penkias. Kad ir kaip 
būtų, man jau ir taip ne visi namie, nes kalbuosi su vienu mažu 
manęs nesuprantančiu žmogum. Gal vis dar esu ištiktas komos 
ir sapnuoju baisų sapną? Taip turbūt ir bus. Esi tik sapnas. Tu... 

Staiga Džonas pradėjo juoktis. 

- Siusioji ant manęs, ar ne? - Šilta srovelė nuvirvėjo krū- 
tine žemyn. — Na, šitaip labai gerai mane įtikini, kad nesa- 
pnuoju. 

Monologas padėjo negalvoti apie protestuojančius raume- 
nis, deginantį karštį ir atstumą, kurį dar reikėjo įveikti. Jis 
buvo neapsakomai laimingas pagaliau pasiekęs namo kiemą. 
Ta įkalnė jo vos nepribaigė. Nusigavęs iki verandos Džonas 
susmuko. Atsirėmęs į stulpą pašaukė: 

— Sveiki! 

Jo nuostabai, iš gerklės išėjęs garsas panėšėjo į sausą 
švogždesį. Džonas kelis kartus giliai įkvėpė, nurijo visas sei- 
les, kurias sugebėjo surinkti burnoje, ir pamėgino darkart: 

— Sveiki! | 

Kevinas pravirko. 

— Ša, nurimk, ne ant tavęs rėkiu. 

Džonas raminamai patapšnojo jam per užpakaliuką. Vai- 
kas nustojo verkti, bet buvo aišku, kad jo nuotaika prasta — 
lūpų kampučiai nuleisti žemyn, akyse kaupiasi ašaros. 

- Žinau, kaip jautiesi, drauguži. Pats tuoj apsiraudosiu. 

Apžiūrėjęs namą Džonas suprato, kad jame nėra nė gyvos 
dvasios ir kad čia jau ilgą laiką negyvenama. Gėlės vazonuo- 
se ant verandos grindų virtusios rudais, belapiais stagarais. 
Užuolaidos ant visų langų užtrauktos. Staktų kampuose vo- 
rai prirezgę voratinklių. 

Ką dabar daryti? Džono drabužiai nuo prakaito jau buvo 
permirkę. Kol grįš į Kendalės namą, jam turbūt prasidės de- 
hidratacija. Ir vaikas... 

Viešpatie! Jei jis pats toks perkaitęs ir ištroškęs, ir Kevi- 
nas turėtų jaustis panašiai. Džonas atsiminė girdėjęs, kad 
vaikų kūno temperatūra daug aukštesnė už suaugusiųjų. Jis 
pridėjo delną Kevinui prie kaktos - oda buvo karšta, kūdikis 
visas degė. 

Atgijęs Džonas pasikišo vieną ramentą po pažastimi ir 
remdamasis visu svoriu atsistojo. Paėmęs terakotos vazoną 
išdaužė laukujų durų stiklą, įkišo ranką ir, atrakinęs iš vi- 
daus, atidarė duris. 

Džonui nerūpėjo, ar name sumontuota slapta begarsė 
signalizacija, į kurią turi sureaguoti vietinė policija. Žino- 
damas, kad nėra nuo bausmės bėgantis nusikaltėlis, jis jau 
norėjo būti sučiuptas. Tačiau svarbiausia - dabar Džonui rei- 
kėjo gauti skysčių ir sau, ir kūdikiui. 

Namas buvo nedidelis. Be abejonės, kambariuose kurį lai- 
ką niekas negyveno, todėl jie buvo netvarkyti. Bet Džonas 
žingsniavo per juos taip greitai, kad mažai ką pastebėjo. Per 
kelias sekundes radęs virtuvę, prišoko prie kriauklės ir atsu- 
ko šalto vandens čiaupą. Nieko. 

Po velnių! 

Bet staiga jis išgirdo vamzdžiuose gaudesį, dundėjimą - ir 
iš čiaupo pasipylė vanduo: iš pradžių nešvarus, bet netrukus 
jį pakeitė skaidrus. Džonas prisėmė rieškučias, pakėlė prie 
burnos ir godžiai atsigėrė, paskui užsipylė ant sprando. 

Tada vėl pašlapinęs ranką priglaudė Kevinui prie galvos. 

— Geriau jautiesi? Nebe taip karšta? 

Jis suvilgė įraudusius kūdikio skruostelius. 

Bet Kevinui taip pat reikėjo skysčių, ir staiga Džonas su- 
prato, kad neturi kaip jį pagirdyti. Kendalė kartais duodavo 
jam sulčių ar vandens iš buteliuko, bet Džonui, aišku, ne- 
toptelėjo jo pasiimti. Spintelėje buvo stiklinių, bet jei jis pa- 
bandytų pilti vandens Kevinui į gerklę, šis gali užspringti. 
Kūdikis mokėjo tik žįsti, tai kaip... 

Jis nedvejodamas pakišo smilių po čiaupu, lašindamas 
prinešė Kevinui prie burnos ir palietė lūpas. Berniukas iš- 
kart pradėjo žįsti. 

Jausmas buvo nepažįstamas ir keistas, bet kartu ir džiu- 
ginantis. 

— Nelabai panašu į mamos pieną, ar ne, vaikine? - sumur- 
mėjo jis ir vėl pašlapinęs pirštą davė Kevinui žįsti. 

Džonas galvojo, ką draugai ir kolegos pamanytų pamatę 
šią keistą sceną. Jie nepatikėtų savo akimis. 

O Liza? Ji vadindavo Džoną savanaudišku šunsnukiu, nes 
šis atsisakė susilaukti su ja vaiko. Džonas net nenorėdavo 
apie tai kalbėti. Dėl šio nesutarimo juodu ir išsiskyrė. 

— Mano biologinis laikrodis jau baigia tiksėti, - vieną va- 
karą pranešė ji. 

— Tai prisuk iš naujo, - skaitydamas laikraštį atrėžė jis. 

Liza metė į jį pagalvę. Džonas nuleido laikraštį, mat paju- 
to, kad jie kaupiasi didžiajam mūšiui, kuris nulems jųdviejų 
santykių ateitį. Liza ir anksčiau keldavo šitą klausimą, bet jis 
vis jo vengdavo. Tą vakarą ji nusprendė imti jautį už ragų. 

— Norėčiau turėti vaiką, Džonai. Dar norėčiau, kad to vai- 
ko tėvas būtum tu. 

— Esu pamalonintas, bet turiu padėkoti ir atsisakyti. Ne- 
noriu vaiko. Niekada nenorėjau ir nenorėsiu. 

— Kodėl ne? 

— Dėl daugelio priežasčių, kurių dabar nevardinsiu. 

Liza patogiau įsitaisė krėsle - taip kovai besiruošiantis ka- 
reivis lenda į apkasus. 

— Niekur neskubu. Mielai išklausysiu tavo argumentus. 

- Visų pirma, - pradėjo dėstyti Džonas, - tai neįgyven- 
dinamas sumanymas. Mudu dažnai keliaujam ir retai kada 
būnam namie. 

— Pasiimčiau darbe atostogas. Kita kliūtis? — erzinamai 
lengvabūdiškai paragino Liza. 

- Aš ne... 

Jis ketino pasakyti, kad nemyli jos. Džonas buvo tikras, 
kad ką jau ką, bet vaiką pradėti turi du vienas kitą mylintys 
žmonės. 

Jo tėvai išsiskyrė, kai sūnui nebuvo nė dvejų, todėl šis 
neatsiminė gyvenimo visavertėje šeimoje. Kol tapo sava- 
rankišku žmogumi, berniukas buvo stumdomas tarp dviejų 
išsiblaškiusių individų, kurie jį laikė tik nepatogumu ir nevy- 
kusios santuokos priminimu. 

Abu Džono tėvai atkakliai ir sėkmingai lipo karjeros laip- 
tais. Tėvas užsitikrino vietą humanitarinių mokslų fakultete 
viename iš geriausių Naujosios Anglijos universitetų. Moti- 
na buvo architektų įmonės viceprezidentė. 

Bet kaip tėvai jie buvo visiškai niekam tikę. Neskaitant 
privalomų skambučių per šventes Džonas su jais beveik ne- 
bendravo. Tėvai nedarė ir net nenorėjo daryti jokios įtakos 
Džono gyvenimui. Jų reti pokalbiai buvo mandagūs, bet šal- 
ti. Nuo pat gimimo Džonas buvo laikomas kliūtimi jų užim- 
tuose gyvenimuose. Toks savęs vertinimas nekito jau ketu- 
riasdešimt trejus metus. 

Todėl Džono požiūris į širdies reikalus ir namus buvo gana 
priešiškas. Iširusi tėvų šeima neparengė Džono ilgalaikiams 
santykiams ir neišugdė troškimo būti tėvu. Greičiau net 
priešingai. 

Prieš vaikus jis nebuvo nusiteikęs. Tiesą sakant, Džonas 
net jautė jiems užuojautą. Bejėgiai vaikai dažnai tiesiog ne- 
turi išeities su savo netikusiais tėvais. Tad jei nuo pat pra- 
džių žinai, kad būsi nieko vertas tėvas ar motina, kam reikia 
turėti vaiką? 


328 + Sandiė Brewa 


Studijuodamas psichologiją Džonas sužinojo, kokią žalą 
tėvai gali padaryti vaikų emociniam vystymuisi. Geriausiu 
atveju visiškai sveikas ir normalus kūdikis užaugęs gali tapti 
nepritapėliu, o blogiausiu - žudiku maniaku. Kad taip atsi- 
tiktų, visai nebūtina, kad tėvai būtų pikčiurnos ar smurtau- 
tojai, užtenka būti savanaudžiams. 

Dėl to Džonas ir nenorėjo su Liza susilaukti vaiko - visiš- 
kas savanaudis jis nebuvo. Jis labai abejojo, kad juodu galėtų 
kartu pasenti. Neatsakinga turėti vaiką, kai gana gerai žinai, 
kad jo gyvenimą padarysi apgailėtiną. 

Prie viso to prisidėjo ir fiasko, privertęs jį atsistatydinti iš 
FTB. Tarsi skaitydama jo mintis Liza palietė tą nuoskaudą. 

— Ar tai turi ką bendro su tuo, kas atsitiko Naujojoje Mek- 
sikoje? 

— Ne. 

— Manau, turi. 

- Neturi. 

— Džonai, jei tik pasidalintum su manim mintimis, tau pa- 
lengvėtų. 

— Nenoriu apie tai kalbėti ir nenoriu vaiko! Taškas. Pokal- 
bio pabaiga. 

— Tu - savanaudis šunsnukis! 

Liza kelias dienas pūtėsi, tik tada vėl teikėsi pradėti su juo 
kalbėti. Džonas nenorėjo, kad ji pastotų be jo sutikimo, to- 
dėl užsirašė atlikti vazektomijos, o kol kas naudojo prezer- 
vatyvus. 

Prieš operaciją Liza supyko dėl prezervatyvų ir išėjo iš jo 
gyvenimo visiems laikams. Netrukus jis buvo iškviestas į 
Denverį lydėti liudytojos į Pietų Karoliną. 

Ir štai jis stovi čia, pirštu girdydamas kūdikį. Prieš tris sa- 
vaites net gresiant mirtinam pavojui nebūtų prisiartinęs nė 
prie vieno vaiko, ką jau kalbėti apie prisilietimą ar kalbini- 
mą. O ką dabar daro - sapne nesapnavo. 

- Gyvenimas - ne pasaka, ar ne, Kevinai? 

Kūdikis atrodė laimingas ir patenkintas. Džonas dirstelė- 
jo į laikrodį. Po velnių! Nuo Kendalės išvažiavimo praėjusios 
dvidešimt trys minutės. Jis turi pareiti pirmiau. Kol Kendalė 
tiki, kad atmintis jam vis dar negrįžusi, persvara Džono pu- 
sėje. Jei ji supras, kad jis išėjo ieškoti... 

Telefono! 

Skubėdamas pagirdyti vaiką pamiršo, ko čia atėjo. Užsu- 
kęs čiaupą, Džonas nuskubėjo į svetainę. Ant kampinio sta- 
liuko stovėjo senovinis juodas telefonas su sukamu disku. 

Nusijuokęs Džonas pakėlė ragelį. Tada suprato, kad ryšio 
nėra. Paspaudinėjo svirtelę tikėdamasis, kad telefoną, kaip 
ir vandens vamzdžius, reikia iš pradžių paruošti naudoti. 
Bet veltui - jis tik gaišo. 

Įtaisęs Keviną nešyklėje, Džonas išeidamas uždarė duris. 

— Atsiprašau už stiklą, - sumurmėjo nematomiems šeimi- 
ninkams, kai nulipęs laiptais pasiėmė prie verandos paliktus 
ramentus. 

Atgal jis ėjo nuokalnėn, bet karštybė buvo žiauri, ir rau- 
menys, anksčiau du tris kartus per savaitę sutvirtinami pra- 
kaituojant sporto salėje, atrodo, virto vinimis badoma žele. 

Pasiekęs pašto dėžutę prie įvažos, Džonas atsirėmė į ją ir 
įkvėpė oro į degančius plaučius. Metalas buvo įkaitęs ir po 
kelių minučių pasirodė, lyg jam ant rankos būtų svilinamas 
įdagas. 

Palik dėžutėje laišką, tu kvailas žioply! 

Nepatogumas ir skausmas buvo verti to atradimo. Šįvakar 
jis galėtų parašyti žinutę, nepastebimai išsmukti ir įmesti ją 
į pašto dėžutę. Jis adresuotų laišką paštininkui ir paprašy- 
tų sukelti ant kojų vietinę teisėsaugą, taip pat dėl visa ko 
parašytų savo ir Peperdaino biurų telefonus, jei paštininkas 
pamanytų, kad kažkas nevykusiai juokauja, ir norėtų pati- 
krinti. Dar pririštų prie dėžutės raudoną vėliavėlę, kad pašti- 
ninkas rytoj pastebėjęs tikrai užsuktų paimti laiško. Galbūt 
net pasisektų sutikti jį patį. 

Sukūręs naują planą Džonas pajuto jėgų antplūdį. Iki 
namų likusį atstumą sukorė dvigubai greičiau nei eidamas į 
priekį. Bet pasiekęs verandą išgirdo, kad iš pagrindinio kelio 
suka Kendalės automobilis. 

Džonas vieną ramentą numetė svetainėje ir nuklibikščia- 
vo per koridorių į vonią. Užrakino duris ir atrėmė į jas galvą. 
Visi raumenys klykė iš skausmo, jis alsavo garsiai - kaip gar- 
vežys. Drabužiai buvo permirkę prakaitu, jis pats dvokė. 

Jei Kendalė pamatytų tokį, iškart suprastų, kad jis veikė 
kažką įtartina. 

Nors ir drebėdamas iš nuovargio, Džonas iškėlė Keviną iš 
nešyklės ir paguldė vonioje ant kilimėlio. 

— Mudu kartu užvirėm šitą košę, ar ne? 

Jis užkimšo vonią ir paleido vandenį. 

Verandoje pasigirdo Kendalės žingsniai. 

— Džonai! 

Jis paskubomis nusirengė nuogai, sukišo prakaituotus rū- 
bus į skalbinių dėžę ir ėmėsi Kevino. 

— Džonai! 

— Ką? 

Berniukas jau buvo išrengtas iki sauskelnių. 

— Kur tu? 

— Kendale! - Sauskelnės nuskrido į šalį. - Jau grįžai? 

Džonas įsėdo į vonią laikydamas sugipsuotą koją virš van- 
dens. Prireikė pamanevruoti, kol pasilenkęs arčiau čiaupo 
šiaip taip sušlapino plaukus, o tada pakėlė nuo vonios kili- 
mėlio vaiką. 

— Tutikras šaunuolis, - sušnabždėjo jis atsitiesdamas ir gul- 
dydamas Keviną sau ant krūtinės. - Nepamiršiu, drauguži. 

— Džonai, ką tu darai? Kur Kevinas? 

— Ką? Negirdžiu, ką sakai, Kendale. Vanduo bėga. 

—- Kur Kevinas? 

— Jis čia, su manim. 

Džonas aptaškė berniuką vandeniu, šis patenkintas sugu- 
gavo ir ėmė pliaukšėti delnais Džonui per krūtinę. 

— Su tavim? 

- Aišku. O kur dar jis gali būt. 

Kendalė pakrutino rankeną. 

— Užsirakinai. 

— Oi, atleisk. 

- Atidaryk duris. 

— Jau sėdžiu vonioje, o išlipti ir įlipti su gipsu perkūniškai 
keblu. 

— Aš einu vidun! 

Jis nuspėjo, kad Kendalė taip ir darys. Jos balse buvo gir- 
dėti panika: aišku, nors jie ir meilužiai, Kendalė juo nevisiš- 
kai pasitiki. 

Ir gerai daro. 

Jei būtų pasitaikiusi proga, Džonas šiandien būtų ją įda- 
vęs. Jei tame name būtų kas nors gyvenęs, jei būtų veikęs te- 
lefonas, jei būtų sustojusi pakeleivinga mašina, federaliniai 
pareigūnai jau lėktų čia jos suimti. 

Šiandien nepavyko, bet jis mėgins dar kartą rytoj, poryt — 
tol, kol pasiseks. Jei šią slaptavietę ras brolijos nariai, Džo- 
nas be ginklo ir lūžusia koja nepajėgs jų apginti. 

Teismui reikėjo Kendalės parodymų, kad pasodintų Bern- 
vudus už grotų. Koljos nesaugojo valstybė, į jos gyvybę galė- 
jo kėsintis ir slaptieji brolijos nariai. Džonas ketino parūpin- 
tijai apsaugą, kad ir kaip Kendalė jo už tai nekęstų. 

Palaikė spynelė atsirakino įkišus plaukų segtuką. Kenda- 
lė įgriuvo pro duris ir, pamačiusi juodu vonioje, sustojo be 
žado. Vaizdas turėjo būti neprastas: Džono koja tabaluoja 
nuo vonios krašto, Kevinas jam ant krūtinės - toks mažas, 
švelnus, rausvas. 

— Atėjai pačiu laiku - dėkis prie mūsų, - pakvietė Džonas 
šypsodamasis Kendalei be jokios klastos. - Nors gali būti 

šiek tiek ankštoka. Gal galėtum užsukti čiaupus? Vandens 
jau užtenka. 

— Ką čia veiki? - Kendalės balsas vis dar buvo nerimastin- 
gas, tarytum ji būtų negirdėjusi vingraus jo pasisveikinimo. 

Dėdamasis suglumęs Džonas pasakė, kas ir taip buvo aišku: 

— Maudausi. 

— Su Kevinu? 

— Kodėl ne? Pamaniau, kad ir jam ne pro šalį atsigaivinti. 

— Grįžau, o namie nieko nėra... Nežinojau, kur tu... Kevino 
lopšys taip pat buvo tuščias... Pamaniau... Pati nežinau, ką 
pamaniau... 

Kendalė sunkiai klestelėjo ant komodos. Veidas buvo iš- 
blyškęs, lūpos praradusios spalvą ir ji vos sulaikė ašaras. Nu- 
leidusi galvą pasitrynė smilkinius. Ji buvo labai nusiminusi. 
Ir Džonas numanė, jog visai ne dėl to, kad juodu su Kevinu 
trumpai dingo jai iš akiračio. 

Kažkas atsitiko mieste. 

Bet kas? Kendalė buvo dar labiau sukrėsta nei prieš kelias 
dienas, kai maskuodamasi nusirėžė plaukus. Džonas turėjo 
kaip nors sužinoti naujienas. Iš kur ji gavo informacijos? Kas 
ją taip nuliūdino? 

Padėjusi rankas ant kelių Kendalė pakėlė galvą. 

— Prašau manęs daugiau taip negąsdinti, Džonai. 

Dėl jos žvilgsnio ir drebančio balso jis pasijuto pats di- 
džiausias niekšas. 

- Atleisk, nenorėjau tavęs bauginti. 

Kol galutinai nesuskydo, jis priminė sau, kad ši iš pažiūros 
palūžusi moteris netvarkinga šukuosena įvykdė du federali- 
nius nusikaltimus - pagrobė žmogų ir pabėgo nuo pareigos 
liudyti teisme. 

Džonas davė priesaiką, kad pristatys ją gyvą ir sveiką. Aiš- 
ku, jo metodai netradiciniai, bet vadovėliuose neparašyta, 
kaip elgtis tokioje situacijoje. Todėl jis sukosi kaip išmany- 
damas. 

Džonas šios užduoties neprašė. Ji jam buvo primesta - iš 
pradžių Džimo, paskui pačios Kendalės. Todėl jeigu jam rei- 
kia keisti žaidimo taisykles - ką gi, labai blogai. Nuslėpimas, 
kad jis atgavo atmintį, pripratimas prie kūdikio ir mylėjima- 
sis su Kendale - susiklosčius tokioms aplinkybėms tai buvo 
jo darbo pareigos. 

Nuostabi kalba, Makgratai. Jei pakankamai dažnai ją kar- 
totum, gal ir pats patikėtum. 


Trisdešimt šeštas skyrius 


Niu Sju nekantriai pešiojo atsiknojusią nykščio odelę. Kai 
pats senis Bristolis priėjęs prie jos stalo diskretiškai paprašė 
sekti iš paskos, ji nudavė, kad vyresniojo partnerio kvieti- 
mas - kasdienis reiškinys. 

Rikė Sju nusekė paskui krypuojantį Bristolį nekreipdama 
dėmesio į smalsius klerkų ir juristų padėjėjų žvilgsnius — 
tiesiais pečiais ir aukštai iškėlusi galvą ėjo kilimais išklotu 
koridoriumi į konferencijų salę, kur jis atidaręs prilaikė jai 
masyvias duris. 

— Prašom palaukti čia, panele Rob. Jie netrukus ateis. 

„Aišku, kaipgi ne ,- mintyse atrėžė ji. 

Rikė Sju laukė jau beveik pusvalandį, o „jie vis dar nesiro- 
dė. Konferencijų salė buvo naudojama retai, joje tvyrojo tikra 
mauzoliejaus linksmybė. Čia buvo taip šalta, kad galėjai lai- 
kyti mėsą. Iš paauksuotų rėmų į ją rūsčiai žvelgė seniai mirę 
partneriai, jų grėsmingi veidai atrodė pasipūtę ir teisiantys. 

Akimirką kilo noras greitai suraukti jiems kokią rūgščią 
grimasą, bet paskui ji apsigalvojo. Nenustebtų sužinojusi, 
kad advokatų kontoros „Bristol 8“ Mathers“ partneriai su- 
montavę slaptas kameras darbuotojams sekti. Juk jie paga- 
vo Kendalę, tiesa? 

Rikė Sju nė kankinama nebūtų prisipažinusi, bet vis dėlto 
ji nervinosi. FTB agentai ją apklausė jau kelis kartus - daug 

dažniau nei kitus kontoros darbuotojus, nes akivaizdu, kad 
žinojo, jog jiedvi su ponia Bernvud geros draugės. 

Žinoma, ji nieko jiems nepasakė. Ir toliau apsimetinės 
kvaile, net jeigu jie imtų po nagais grūsti bambukų ūglius. 

Staiga durys atsidarė ir į salę įžengė vyras, lydimas dar 
dviejų. Visi jie vilkėjo tamsius kostiumus, baltus marškinius, 
bet kas čia vadovauja - abejonių nekilo. Jo elgesys, kaip ir 
eisena, buvo tiesus ir ryžtingas. 

— Panelė Rob? Aš specialusis agentas Peperdainas. 

Jis pristatė ir kartu atėjusius agentus, bet Rikę Sju taip 
užvaldė Peperdaino autoriteto aura, kad į jo bendrus ji mažai 
kreipė dėmesio. Be to, su jais jau buvo pažįstama. Tie patys 
apklausė ją kiek anksčiau. 

Akivaizdu — šįkart ji įvertinta, todėl ir atsiųstas aukšto 
rango pareigūnas Peperdainas. Jis buvo visai mielas ir aiš- 
kiai mokėjo padaryti įspūdį. Kaip ji gailėjosi, kad senis Bris- 
tolis nedavė laiko susišukuoti ir pasidažyti lūpų. 

Peperdainas be jokios įžangos tarė: 

— Visai neturiu laiko, panele Rob, todėl arčiau reikalo. 

Prisėdęs ant konferencijų stalo krašto, numetė ant blizgaus 
jo paviršiaus sunkų segtuvą. Keli dokumentai iškrito, bet Ri- 
kei Sju nė nereikėjo jų skaityti - ir taip žinojo, kas ten yra. 

— Kai pirmą kartą duomenų bazėse tikrinome Kendalės 
Diton biografijos faktus, atradome painiavos. Užtrukome, 
kol viską išsiaiškinome. Dabar žinom viską. 

- Viską? 

— Viską. - Agentas permetė akimis kelis dokumentus, nors 
ji buvo tikra, kad jis moka juos atmintinai. - Įkalčių klastoji- 
mas yra labai rimtas kaltinimas advokatei. 

- Įtarimai iki šiol nepatvirtinti, - atšovė Rikė Sju. - Ar 
Amerikoje galioja nekaltumo prezumpcija, kol neįrodoma 
žmogaus kaltė? 

Jis trenkė delnu per stalą ir ji net suvirpėjo nuo tikrų ti- 
kriausio susižavėjimo. Kaip norėtųsi įsitempti šį vyruką į 
lovą ir pamatyti jį tikrai supykusį. 

- Šis segtuvas kimšte prikimštas melagingų, suktų atas- 
kaitų ir blogo tvarkymosi su slapta informacija įrodymų. Bet 
man nereikia papunkčiui skaityti viso sąrašo, nes jūs viską ir 
taip žinote, tiesa? 

— Tai kodėl nepakvietėte manęs susitikti asmeniškai? — 
gundomai paklausė ji pritildžiusi balsą. - O gal šis susitiki- 
mas nieko bendra su darbu neturi? 

Kiti du agentai prunkštelėjo, bet Peperdainas išliko ra- 
mus. Jis perspėjamai dirstelėjo į pavaldinius, o paskui įsmei- 
gė bauginantį žvilgsnį į Rikę Sju. 

- Jūs į viską žiūrite nerimtai, panele Rob. Kol krečiate juo- 
kus ir svaidotės seksualinėmis užuominomis, ponios Bern- 
vud gyvybei gresia pavojus. Pradingo federalinis pareigūnas. 
Regis, ji vienintelis žmogus visoje planetoje, kuris žino, kur 
jis. Noriu juos abu surasti, ir jūs man padėsit. 

— Kam gi jums padėti? - Ji lengvai pliaukštelėjo ranka per 
segtuvą. - Dabar, kai manote viską žinąs, kam jums padėti? 

— Nes prisipažinote esanti ponios Bernvud draugė, o aš 
turiu pagrindo būgštauti, kad ji gyvens nebeilgai. 

Rikė Sju kreipėsi į kitus du agentus: 

— Nesivaržykit, pradėkit vaidinti geruosius policininkus. — 
Tada ji pasisuko į Peperdainą. - Juk blogasis jūs, ar ne? Nau- 
dojatės bauginimo taktika, kad tik aš prakalbėčiau. Na, ant 
tokio kabliuko neužkibsiu. Gal manote, kad gimiau vakar? 
Tiesą sakant, 1962 metų balandžio keturioliktąją. Gerai jau, 
gerai, 1960-aisiais, bet kas gi skaičiuoja? 

Peperdainas prisimerkė. 

- Vis dar manot, kad tai juokai? Patikinu jus - reikalas 
rimtas. Jūsų draugė pagrobė Jungtinių Valstijų teismo pa- 
reigūną. Kiek mums žinoma, Džoną Makgratą ji nužudė, o 
lavono atsikratė. 

— Toji nebūtų padariusi! - sušuko Rikė Sju. 

- Ji paliko teismo pareigūnės Fordam kūną skęstančiame 
automobilyje, - užriko jis. 

- Ta moteris jau buvo mirusi, - atkirto Rikė Sju. - Taip 
rašė laikraščiai. Kaip ir jūs, skaičiau koronerio ataskaitą, to- 
dėl liaukitės mane bauginęs. Mano draugė nenuskriaustų nė 
musės. O kąjau, dėl Dievo meilės, kalbėti apie atmintį prara- 
dusį vyrą sulaužyta koja. Tiesą sakant, esu tikra, kad ji tikisi 
jo pagalbos. 

- Tada jai gresia dar didesnis pavojus, nei jūs įsivaizduo- 
jat. - Peperdaino balsas stebėtinai nurimo, bet jis buvo ku- 
pinas tokios blogos nuojautos, kad šlakuotų Rikės Sju ran- 
kų oda pašiurpo. - Nes vienintelis žmogus, su kuriuo ponia 
Bernvud negali kvailioti, yra Džonas Makgratas. 

Rikė Sju metė nepatiklų žvilgsnį į kitus agentus, bet šie 
išliko stojiški ir pagarbūs viršininkui. 

— Prieš dvejus metus, - pradėjo pasakoti Peperdainas, - 
sumautame Naujosios Meksikos miesteliūkšty, kurio nė 
pavadinimo negaliu prisiminti, vieną rytą į federalinį banką 
įsiveržė dviem automatais ir keliomis eilėmis šovinių gin- 
kluotas vyras. Jis reikalavo, kad su juo pasikalbėtų buvusi 
žmona - tikėjosi įkalbėti ją grįžti. Jo žmona banke dirbo ka- 
sininke, bet tądien dėl ligos į darbą neatėjo. Kai pamišėlis 
tai sužinojo, jis dar labiau pasiuto ir pagalvojo - koks skir- 
tumas? Juk jau vis tiek ginkluotas iki dantų, tai arba pradės 
šaudyti ir išžudys pastate visus aliai vieno, arba jo žmona 
pažadės taikytis - kas nutiks pirma. 

Rikė Sju dėjosi nuobodžiaujanti. Pasimuisčiusi ant kėdės 
atsiduso: 

- Ši istorija tikrai įdomi, pone Peperdainai, bet... 

— Tylėkit ir klausykit. 

— Gerai, klausausi. - Ji sukryžiavo rankas prie masyvių 
krūtų. - Bet nelaikykim šito laiko mano pertrauka, nors aš ir 
ne prie savo darbo stalo, kitaip supyksiu. 

Peperdainas nekreipdamas į ją dėmesio varė savo: 

- Įdienojus įkaitų banke padėtis labai suprastėjo. Vietinė 
policija mėgino perkalbėti ginkluotą vyrą, bet šis tik irzo ir 

darėsi vis karingesnis. Kad policija patikėtų, jog jis nejuo- 
kauja, pamišėlis nušovė apsaugininką ir išmetė lavoną pro 
antro aukšto langą. Tada ir sulaukiau skambučio. Nuskridau 
ten pasiėmęs geriausią derybininką iš visų, kurie yra dirbę 
biure, - daktarą Džoną Makgratą. 

Rikės Sju akys iš nuostabos išsiplėtė. 

— Taip, daktarą Džoną Makgratą. Jis turi psichologijos ir 
kriminologijos daktaro laipsnį. Ką gi, kai ten nukakom, ben- 
dravimo tvarka jau buvo nustatyta. Džonas mandagiai pa- 
prašė to bukapročio pasikalbėti su juo telefonu. Jis pažadėjo 
viską, kas žadama tokiose neutralizacijos situacijose, ir viską 
darė taip puikiai, kad aš net patikėjau, jog mums pavyks. 

Džonas kalbėjo apie jo žmoną. Nejau jis tikisi ją sužavėti 
tokiu elgesiu? Ar ji norės pas jį grįžti, jeigu jis ir toliau žudys? 
Ir taip toliau. Nusikaltėlio ryžtas ėmė svyruoti. Džonui gerai 
sekėsi. Mes tikėjomės, kad viskas baigsis be papildomų aukų. 

Viena įkaitė buvo su dviem vaikais - kūdikiu ir gal dvejų 
metų mažyliu. Trumpiau tariant, kūdikis pravirko. Paskui jį 
verkšlenti pradėjo ir vyresnėlis. Triukšmas pagrobėją suner- 
vino. Jis liepė motinai vaikus nutildyti. 

Ji stengėsi iš paskutiniųjų, bet vaikai buvo alkani ir pa- 
vargę. Jie buvo per maži suprasti, į kokį pavojų pakliuvo, 
todėl toliau zirzė ir ašarojo. Banditas pagrasino juos nušau- 
ti, jeigu neužsičiaups. Sunku jums apsakyti, kaip jautėmės 
girdėdami tų mažylių verksmą ir motinos maldavimus pa- 
likti juos gyvus. 

Nuoširdžiai prisipažinsiu, nesupratau, kaip Džonas gali 
taip ramiai kalbėti. Visi kiti keikėsi, vaikščiojo pirmyn atgal, 
o Džonas išliko ramus. Jis paleido į darbą visą savo arsenalą: 
pažadėjo tam bepročiui vos ne Mėnulį, kad tik jis paleistų mo- 
tiną su vaikais. Jo balsas skambėjo ramiai ir vienodai - kaip 
hipnotizuotojo, bet jis nerimavo lygiai kaip visi. Anksčiau ne- 
buvau matęs taip suprakaitavusio žmogaus. Derėdamasis jis 
vos nenusirovė plaukų - taip norėjo išgelbėti tuos mažylius. 

Peperdainas nutilo, bet Rikė Sju žinojo, kad jis paniręs į 
prisiminimus. Ji garsiai nurijo seiles. 

- Tai kas nutiko? 

Peperdaino akys smeigte prismeigė ją prie minkštos odi- 
nės kėdės. 

- Vyrukas iš labai mažo atstumo nušovė juos visus. Ne- 
svyruodamas, panele Rob. Motiną. Kūdikį. Mažąjį berniuką. 
Trimis taikliais šūviais. Laimė, specialusis padalinys įsiveržė 
vidun ir ištaškė tą vyruką, bet jis jau buvo nudėjęs tą jau- 
ną gražią moterį su vaikais. Visi skausmingai išgyvenome, 
bet Džonas - skausmingiausiai. Mačiau, kaip mano kolega 
ir draugas tiesiog yra per siūles. Po kelių mėnesių jis atsista- 
tydino iš FTB ir nuėjo dirbti į JAV teismo pareigūnų biurą. 
Lig šiol kaltina save. Džonas mano, kad susimovė ir iš jauno 
vyro atėmė visą šeimą. Džonas nieko daugiau nė negalėjo, 
pasakė viską, kas buvo būtina. Įtikinėjo gerai kaip niekada, 
bet jo pastangos buvo bevaisės. Jis neišgelbėjo tų trijų gyvy- 
bių ir nuo to laiko jaučiasi kaltas. 

Stojo slogi tyla. Rikė Sju silpo nuo deginančio Peperdaino 
žvilgsnio. Galiausiai ji paklausė: : 

— Kam visa tai man pasakojate? 

— Kad žinotumėt, jog jūsų draugei gali atrodyti, kad pasi- 
imdama Džoną pasielgė labai sumaniai, bet iš tiesų ji stovi 
ant bedugnės krašto ir apie tai nė nenutuokia. Jis emociškai 
nestabilus, ypač kai šalia būna kūdikių. 

Agentas tol linko į priekį, kol jųdviejų nosys beveik susi- 
lietė. 

— Ar pagaunate, ką noriu pasakyti, Rike Sju? - tyliai pa- 
klausė metęs šalin formalumus. - Ponia Bernvud ir jos kū- 
dikis pavojuje. 

Rikę Sju taip pakerėjo seksualus, įdėmus Peperdaino 
žvilgsnis, kad iš pradžių ji nieko neatsakė. Galiausiai sumirk- 
sėjo ir pasukusi galvą atsitraukė nuo jo. 

— Vėl norit mane apmulkinti, bet neišdegs. 

Jis kreipėsi į kitus du agentus: 

— Ar aš ją mulkinu? 

Juodu iškilmingai papurtė galvas. Peperdainas vėl atsisu- 
ko į ją. 

— Nors Džonas per avariją neteko atminties, patikėkite — 
ta kūdikių baimė jo pasąmonėje vis tiek gyva. Kai šalia kū- 
dikis, jis kraustosi iš proto. Kad būtumėt mačiusi, kaip mes 
skridome iš Denverio į Dalasą. Išgirdęs kūdikio verksmą jis 
pasiunta. 

- Jeigu jis toks nestabilus, kodėl juos patikėjote jo glo- 
bai? - paklausė Rikė Sju. 

— Nes nežinojau, kad jie patirs avariją, kad pareigūnė For- 
dam žus. Turėsiu prisiimti visą atsakomybę, jei Džonas palūš 
ir pridarys kokios žalos. Mano ketinimai buvo geri. Maniau, 
saugoti ponią Bernvud su kūdikiu jam bus puiki terapija. 
Žinoma, nė nejįtariau, kad ji taip neprotingai rizikuos. Net 
nusikalstamai. Kita vertus, - tarė nekaltai skėstelėdamas 
rankomis, - negaliu garantuoti, kad Džonas dar nepalūžo ir 
jų nepribaigė. 

- Tikrai nepribaigė. Jie gyvi. 

Supratusi, kad padarė klaidą, Rikė Sju mintyse nusikeikė. 

Peperdainas iš karto užkibo. 

— Tai gavote iš jos žinių? 

— Ne. Ne, negavau. 

— Kuri? 

— Nežinau. 

— Rike Sju, laikydama paslaptyje jos buvimo vietą nedaro- 
te jai jokios paslaugos. 

— Prisiekiu - nežinau, kur ji. - Rikė Sju pajuto per dažnai 
mirksinti - melą išduodantis ženklas. - Gerai, kalbėjausi su 
ja. Šįryt. Paskambino į biurą žinodama, kad atsiliepsiu aš. 
Tepasakė, kad juodu su Kevinu laikosi gerai, ir padėjo ragelį. 
Ji kalbėjo vos kelias sekundes, mat bijojo, kad galite sekti 
mano gaunamus skambučius. 

Ji laukė, kol jis paneigs šią versiją. Bet Peperdainas tik žiū- 
rėjo į ją. 

- Juk įrašinėjate visus pokalbius biuro telefonais, ar ne? 
Greičiausiai ir mano namų telefono klausotės! - Ji pašoko 
ant kojų. - Ak tu, šunsnuki! Jeigu jau žinojai, kad kalbėjausi 
su ja, kam mane persekioji? 

— Sėskitės. 

— Eik velniop. 

- Sėskitės. 

Peperdainas stumtelėjo ją ant kėdės. Nors Rikė Sju iš įnir- 
šio kone nagus graužėsi, kita vertus, ji buvo sužavėta. Supy- 
kęs jis atrodė labai patrauklus. 

— Esate seniausia jos draugė, Rike Sju. Turite bent numa- 
nyti, kur ji galėtų būti. 

— Juk klausėtės mūsų pokalbio. Girdėjote, kaip klausiau, 
kur ji. Ji nepasakė. 

— Bet gal numanote? 

- Ne. 

- Jei išsiaiškinsiu, kad melavote man, pateiksiu jums kal- 
tinimus dėl bendrininkavimo ir kurstymo darant nusikal- 
timą. 


— 


- Oi, kaip išgąsdinote. 

Ji susigriebė už alkūnių ir nusipurtė. 

- Žavu. 

— Tikrai? 

Ji šypsodamasi mirktelėjo kitiems dviem agentams. Pe- 
perdainas atrodė besiruošiantis ją smaugti - Rikė Sju pama- 
nė, kad būtų labai smagu. 

— Klausykit, aš nė nežinau, kur Kendalė gyveno tuos me- 
tus Denveryje, - tarė ji. - Prisiekiu, tai tiesa. Nei man, nei 
savo senelei nepasakė, kur apsistojo. Dėl mūsų pačių saugu- 
mo - taip paaiškino. Kendalė nenorėjo, kad mums reikėtų 
meluoti, jeigu kas nors imtų ieškoti. - Rikė Sju plačiai nusi- 
šypsojo. - Šiuo požiūriu ji labai sumani. 


342 » Sandra Brown 


— Gerokai sumanesnė už jus. - Padėjęs rankas ant jos 
kėdės porankių Peperdainas linko artyn. - Ji lydima vyro, 
kuris kaskart išgirdęs kūdikio verksmą pameta galvą. Ponia 
Bernvud turi kūdikį. 

Rikė Sju išleido garsą, panašų į tokį, kuris suskamba tele- 
vizijoje žaidimo dalyviui atsakius neteisingai. 

— Pamėginkit dar kartą. Makgratas negali būti tokios ne- 
stabilios psichikos, antraip jis iš viso nedirbtų. Šis psicholo- 
gas federalas neketina skriausti nei Kevino, nei jos. 

Jai į akis įsmeigtas Peperdaino žvilgsnis, regis, užtruko 
visą amžinybę. Galiausiai jis tarė: 

— Gal ir neketina. Bet Džono psichikos nestabilumas tėra 
viena iš jūsų draugės bėdų. 

Peperdainas ištiesė ranką, ir vienas iš agentų dalykiškai 
kaip operacinės seselė, paduodanti skalpelį, kyštelėjo į ją 
rudo popieriaus voką. Peperdainas nenuleisdamas akių nuo 
Rikės Sju akių ištraukė iš voko nuotrauką ir netardamas nė 
žodžio padavė jai. 

Pažvelgusi į nuotrauką Rikė Sju šaižiai suriko. Gerkle pa- 
kilo tulžis. Ji prispaudė ranką prie burnos. Strazdanos dar 
labiau išryškėjo, kai ji netikėtai išbalo. 

- Štai ką Gibas ir Metas Bernvudai padarė Meto meilužei 
Lotei Linam, kuri padėjo jiems pasprukti iš kalėjimo. Pjūvis 
buvo toks gilus, kad galva vos besilaikė. 

— Prašau! - žioptelėjo Rikė Sju mėgindama nulaikyti dre- 
bančią ranką. 

— Ko prašot? Prašot liautis? Prašot daugiau nieko nesa- 
kyti? - pakėlė balsą jis. - Velniai griebtų, dar daug sakysiu, 
jeigu tai padės man išmušti iš jūsų informaciją. 

— Jau sakiau jums, - pradėjo verkšlenti Rikė Sju, - neži- 
nau, kur Kendalė. 

— Rike Sju, jūs neaprėpiat viso vaizdo. Pabėgimas iš kalė- 
jimo - rimtas nusikaltimas. O ką jau kalbėti apie išprievar- 
tavimą ir žmogžudystę. Taip, mes manome, kad prieš mirtį 

ponia Linam buvo išprievartauta. Štai su kokiais bepročiais 
turime reikalų. Nuo šios vietos jiems kelio atgal nėra. Gyve- 
nimas, kokį jie gyveno anksčiau, baigėsi, ir jie tai žino. Jie 
neturi ko prarasti. Bet net bepročiai nepuola į tokius kraš- 
tutinumus, nebent vykdo kokią nors misiją. - Jis palinko 
arčiau ir sušnibždėjo: - O dabar sakykit, kaip manot, kokia 
galėtų būti ta misija? 

— Surasti... surasti ją. 

- Visiškai teisingai, - niūriai linksėdamas pritarė Peper- 
dainas. 

— Ar tai jie įsilaužė į jos senelės namus? 

— Greičiausiai jie. Baugu, ar ne? 

— Ar jie jau visai arti? 

- Jie ryžtingai nusiteikę“ prisiartinti. Bent jau Gibas, o 
Metas, atrodo, daro viską, ką sako ar daro jo tėvas. 

Rikė Sju linktelėjo. Ir jai buvo susidaręs toks pirmas įspū- 
dis, o visos paslaptys, kurias jai apie vedybas atskleidė Ken- 
dalė, tai tik patvirtino. 

— Dabar viskas arba nieko, - tarė Peperdainas. - Bernvu- 
dams nė nerūpi, ar jie bus sugauti, svarbiausia nutildyti tą 
žmogų, kuris pirmas davė signalą. Jie jaučiasi jos išduoti. 
Jų nuomone, Kendalė eretikė. Jie teisėtai pasipiktinę, kad 
ji drįso suabejoti jų metodais ir atsigręžė prieš juos. Dar tu- 
rėkite galvoje, kad prieš kelias dienas Metas Bernvudas nė 
nežinojo turįs sūnų. Vargu ar jis bus patenkintas, kad buvusi 
žmona laiko berniuką nuo jo paslėpusi. 

Jis vos šyptelėjo. 

— Jūs dar nematėte kūdikio, Rike Sju, ar ne? O aš mačiau. 
Net laikiau ant rankų. Mielas mažylis. Labai panašus į moti- 
ną - jūsų geriausią draugę. 

— Liaukitės. 

Jis kalbėjo ramiu, dalykišku tonu. 

— Per karjerą tyriau daugybę baisių nusikaltimų. Bet turiu. 
prisipažinti, kad nuo to, ką per kelias pastarąsias dienas su- 

žinojau apie Bernvudus ir brolijos darbus, net man stingsta 
kraujas, o mes užgriebėme tik paviršių. - Jis vėl palinko į 
priekį kišdamas prie jos veidą. - Jau matau tuos fanatikus 
per kokį nors ritualą žudančius kūdikį, kad įrodytų, jog jie — 
išrinktieji. Šventa. Aukščiau žmonių, net Dievo įstatymų. Ar 
norite, kad Kevinas baigtų savo dienas štai taip? - Jis iškėlė 
jai prieš nosį Lotės Linam nuotrauką. 

— Liaukitės! 

Rikė Sju išplėšė jam iš rankų nuotrauką ir šoko nuo kėdės. 
Peperdainas suspaudė jai petį neleisdamas atsistoti. 

- Jeigu žinote, kur ponia Bernvud, pasakydama išgelbėsi- 
te jai gyvybę. 

— Prisiekiu, nežinau! - apsiraudojo Rikė Sju. 

— Tai galvokit! Kur ji eitų? 

— Nežinau! 

Peperdainas atsitiesė ir giliai atsiduso. 

— Gerai, Rike Sju. Nepasitikėkit manimi. Bet tylėdama 
statote į pavojų dvi gyvybes, ką jau kalbėti apie pareigūną 
Makgratą. 

Jis padėjo ant stalo savo vizitinę kortelę. 

— Kitoje pusėje užrašiau vietinį numerį, kuriuo galite man 
paskambinti. Mes dirbame Šeridano policijos nuovadoje. 
Kas nors tikrai žinos, kur mane rasti bet kuriuo paros metu. 
Jei skambintų ponia Bernvud, pasakykite jai, kad ateitų. 
Melskite jos. Prisiekiu, kad apsaugosime ją. 

Rikė Sju atgalia ranka nusišluostė bėgančią nosį. 

— Apsaugosite? Kaip anksčiau apsaugojote? 

Nuo šio atsakomojo smūgio ji pajuto šiokį tokį malonu- 
mą. Skubriai žengdamas pro duris jis buvo susiraukęs. 


Trisdešimt septintas skyrius 


- Metus piktesnė už šlapią vištą. 

Henris paniuręs padėjo taksofono ragelį ir pasisuko į brolį. 

Liuteris žiaumojo pupų tortiliją užsigerdamas „Big Red“ 
sodos gėrimu. Išsiblaškęs pasiūlė broliui atsikąsti tortilijos. 
Jo dėmesį buvo prikausčiusios trys paauglės, kurios savitar- 
nos degalinėje prie maisto prekių kiosko pylėsi degalų į mu- 
stangą kabrioletą. 

— Kojos laksto tokios pusplikės, - suburbėjo gurkštelėjęs 
sodos vandens. - Šortai tokie trumpi, kad užpakaliai matyt. 
Tik pažiūrėk, kokie aptempti marškinėliai. Bet jeigu vyrukai 
kaip aš sumanytų paimti nors šiek tiek to, ką jos rodo, tai 
brangiai sumokėtų. Nepilnametės, - bambėjo jis. 

Henris žvilgtelėjo į mergaites, bet taip prislėgtas nė nepa- 
sigrožėjo. Jį ką tik iškoneveikė mama - tai buvo ne mažiau 
skaudu nei tėvo kirčiai diržu. Nuo mamos plūdimo galėjo 
net randų likti. 

- Liuteri, ar girdėjai, ką sakiau? Mama mus iškeikė. 

Liuteris susikimšo likusį tortilijos gabalą, suglamžė po- 
pierių ir numetė ant žemės. 

— Kodėl? 

— Dėl vakar vakaro. 

- Iš kur galėjom žinoti, kad tos senės name tūnos federa- 
liniai agentai? Maniau, kad gudru buvo ieškot Bernvud tame 
name. Ar sakei mamai? 

— Mėginau pasakyt. Atrodo, ji ne viską suprato. Per garsiai 
rėkė. Juk žinai, kaip būna. Kai užsipuola, tada jau nebesi- 
klauso. 

Liuteris linktelėjo. Praėjusios pro juos merginos žengė vi- 
dun sumokėti už degalus. Jos taip čiauškėjo ir kikeno, kad 
nė nepažvelgė į Liuterio pusę. Turtingos, važinėjančios nau- 
jutėlaičiais automobiliais, kuriuos šešioliktojo gimtadienio 
proga nupirko tėveliai, - tai buvo jam nepasiekiamas pasau- 
lis. Jos žvelgė per jį kiaurai, tarsi būtų nematomas ar kokia 
šiukšlė. Liuteris dėl to niršo. 

— Turėtų būti koks įstatymas, draudžiantis joms šitaip 
krutinti papus, - sumurmėjo jis. - Aš rimtai kalbu. Juk jos 
sumautai gerai žino, kaip veikia vyrukus. 

— Ar liausiesi sukiotis ir klausysi? - užbliovė Henris. 

Nors Henris buvo vos keliomis minutėmis vyresnis, jis 
atsidėjęs vaidino vyresniojo brolio vaidmenį. Tai jis buvo 
planuotojas, jis dėl visko nerimavo. Dėl to kivirčų tarp jų- 
dviejų niekada nekildavo. Liuteris pripažino brolio gebė- 
jimus vadovauti. Jam labiau patiko nebūti atsakingam ir 
daryti, kas liepiama. Liuteriu buvo galima pasikliauti - įsi- 
pareigojimus jis įvykdydavo, nesvarbu, teisėtomis ar netei- 
sėtomis priemonėmis, bet prisidėdavo daugiau fizine jėga, 
o ne protu. 

Henris vis dar buvo nusiminęs dėl mamos paskaitos. 

- Ji sakė, kad iš mūsų jokios naudos net sudėjus smegenis 
kartu. Dar barėsi, kad net paskutinis kvailys būtų susipratęs, 
jog Bernvud negrįš į senelės namą, nes kaip tik ten visi jos 
pirmiausia ir ieškotų. 

— Ar galiu tau kai ką pasakyt, Henri? - įsiterpė Liuteris. — 
Tik prisiek, kad niekam neprasitarsi, ypač mamai. 

— Ką? 

— Privariau į kelnes, kai tie federalai šaudydami vijosi. Dar 
niekada nebuvau taip persigandęs. 

- Ir aš. Pasisekė, kad išnešėm kailį, kitaip jau sėdėtume. 

Paminėję kalėjimą juodu iškart prisiminė Bilį Džo ir kaip 
jis dabar kenčia dėl tos bobpalaikės kaltės. Kartais, kai ne- 
tekdavo jėgų, drąsos ar jiems nusibosdavo sunkūs išmėgini- 
mai, jų užsidegimas priblėsdavo. 

Bet užtekdavo prisiminti broliuką, uždarytą už grotų su 
visokio plauko perėjūnais ir keistuoliais, kuris likusį gyveni- 
mą gyvens su viena ranka, - keršto ugnis vėl įsižiebdavo ir 
pakurstydavo neapykantą. 

— Na, čia mes veltui gaištame, - nusprendė Henris. - Jos 
pėdsakai kas minutę aušta. 

— Tuojau grįšiu, - Liuteris patraukė prie durų, - noriu dar 
vienos tortilijos. 

Henris čiupo brolį už marškinių ir nutempė prie mašinos. 

— Kurgi ne, tortilijos. Nori dar paganyt akis į tas mergiotes. 

— O kas čia blogo, kad žiūriu, ką? 

Kokią valandą jie važinėjo Šeridano gatvėmis tikėdamiesi, 
kad gimtajame Kendalės Bernvud miestelyje kils gera min- 
tis, kad jie atras raktą nuo Kendalės slėptuvės, kuri tikrai 
nėra - jiems brangiai atsiėjo tai sužinoti - jos velionės sene- 
lės namas retai apgyvendintame miestelio pakrašty. 

Broliai nenutuokė, kad ją bus taip sunku rasti. Buvo nete- 
kę drąsos ir ilgėjosi namų. Jei taip ir grįš į Prosperą, mama 
pasius. Jei greitai ko nors nenuveiks, ji tikrai nudirs jiems 

Valandą be tikslo pravažinėjus Henris sustojo automobi- 
lių aikštelėje prie teismo rūmų. 

— Kokį velnią čia kreti, Henri? - Liuteris nervingai apsi- 
dairė. - Čia policininkų daugiau nei musių ant nudvėsusios 
žiurkės. 

— Nei mūsų, nei automobilio jie gerai nematė. Laikraš- 
čiuose rašoma „neatpažinti įsibrovėliai . Jie žino tik kad 
mes — vagiliaujantys paaugliai, ieškojom stereoaparatūros, 
kad gautume pinigų narkotikams. 

Toks paaiškinimas nenuramdė Liuterio drebulio. 

— Vis tiek nesuprantu, ką mes čia veikiam. 

- Stebim. 

— Ką stebim? 

— Sėdim ir žiūrim, ką galėtume pastebėti. Gal už ko nors 
užsikabinsim. Kažin ar patys tą kalę aptiksim. Kas nors turi 
mus pas ją nuvesti. 

Liuteris susmuko sėdynėje, atlošė galvą ir užsimerkė. Ne- 
pataikydamas į taktą pro dantis švilpiniavo melodiją ir sma- 
ginosi gašliomis fantazijomis, kuriose trys paauglės trum- 
pais šortukais ir aptemptomis palaidinėmis noriai pildė 
visus jo norus. Matyt, užsnūdo, nes net pašoko, kai Henris 
bakstelėjo jam į šonkaulius. 

- Varom. 

Liuteris išsitiesęs nusižiovavo. 

— Kur? 

— Ar matai tuos tipus, va ten eina per gatvę? 

Liuteris pažvelgė, kur rodė Henrio pirštas. 

- Tuos tamsiais kostiumais? 

— Jie ką tik išėjo iš teismo rūmų. Į ką jie tau panašūs? 

— Į FTB agentus, kaip Dievą myliu. 

— Aha. 

— Ar ne šiame pastate anksčiau dirbo ponia Bernvud? Jie 
labai skuba ten. 

— Todėl ir manau, kad reikalas gali būti svarbus, - paaiš- 
kino Henris. 

Išlipę iš mašinos jie nuskubėjo per gatvę paskui FTB agen- 
tus - šie suėjo į pastatą, kuriame buvo advokatų kontora 
„Bristol 8 Mathers“. Broliai jau buvo kartą pašniukštinėję 
apie šį pastatą, bet taip nė kiek neprisiartino prie grobio. 

- Jie jau viršuj, - vos įžengus į vestibiulį pastebėjo Hen- 
ris. - Matai, kur sustojo liftas? Penktame aukšte. 

Dvyniai slampinėjo po vestibiulį stengdamiesi nepatrauk- 
ti dėmesio, bet buvo panašūs kaip du vandens lašai, tad visi 
užėję į pastatą juos įdėmiai nužvelgdavo. 

Netrukus toks stebėjimas Liuteriui pabodo ir jis pradėjo 
inkšti, bet Henris nesutiko išeiti. Už kantrybę jiems buvo 
atlyginta po pusvalandžio. Iš lifto išlipo trijulė. Buvo aki- 
vaizdu, kad visi susijaudinę. Vienas ir kalbėjo, ir žingsniavo 
didžiai skubėdamas. 

- Vis tiek manau, kad ji ne viską sako. Labiau nei mūsų ji 
bijo išduoti draugę. 

Broliai Krukai tik tiek ir nugirdo, kol tie vyrai žengė pro 
stiklines sukamąsias duris. Dvyniai susižvalgė. 

— Kaip manai, apie ką jie čia kalbėjo? - paklausė Liuteris. 

Ir staiga sulaukė atsakymo - atsidarė liftas ir išlėkė stam- 
bi, krūtininga raudonplaukė moteris. Jos veidas buvo nusė- 
tas dėmėmis, akys raudonos, užtinusios - aiškiai verkusi. 

Henriui su Liuteriu bežiūrint, ji prisidėjusi nosinę garsiai 
išsišnypštė. Moteris dvynių nepastebėjo, nes jos dėmesys 
buvo prikaustytas prie agentų trijulės, kuri dabar ėjo per 
gatvę į teismo rūmus. Vos tik išėjusi laukan ji iškėlė didįjį 
pirštą. Nors agentai to judesio nematė, raudonplaukei jis, 
atrodo, suteikė didžiulį pasitenkinimą. 

— Kas ta storulė? 

— Nežinau, - mąsliai atsakė Henris. - Bet akivaizdu, kad 
tarp jos ir agentų meilės nerasi, tiesa? Kas dar galėtų juos 
sieti, jei ne Kendalė Bernvud? 

- Ji šlykšti. - Gibas nušlavė nuo Rikės Sju kavos stalelio 
visą stirtą žurnalų „Playgirl“. - Ištvirkėlė. Šiukšlė. Bet ko gi 
dar tikėtis paleistuvės namuose? 

Metas žiūrėjo į žurnalus ant grindų: net jeigu jam, kaip 
ir tėvui, leidiniai regėjosi tokie pat atgrasūs, jis to nerodė. 
Buvo visiškai abejingas nuo tos akimirkos, kai juodu išėjo iš 
motelio, kuriame nužudė Lotę ir paliko jos lavoną. 

- Ši moteris rėksminga ir kokti. Vis laido gašlias užuomi- 
nas. Ar pameni, sūnau, kiek nepatogumų ji mums sukėlė per 
tavo vestuves? 

— Taip, pone. 

- Visai netinkama būti Bernvudo žmonos drauge. 

— Taip, pone. 

— Bet paskui paaiškėjo, kad tu vedei išdavikę. 

— Taip, pone. 

Jau kelias valandas jie naršė po Rikės Sju namus ieškoda- 
mi užuominos apie Kendalės slėptuvę. Iškratė visus stalčius, 
perskaitė visus popiergalius: mokesčių kvitus, dienoraščius, 
ranka ant lipuko brūkštelėtus priminimus. 

Nors ir nieko nesužinojo apie Kendalę, jie puikiai permatė 
Rikės Sju gyvenimo būdą. Pagal grožio puoselėjimo produk- 
tų kiekį jos namai buvo antroje vietoje po kosmetikos par- 
duotuvės, be to, Rikė Sju buvo sukaupusi didžiulę erotinių 
knygų ir vaizdajuosčių kolekciją. 

Naktinio stalelio stalčius prezervatyvų atsargomis būtų 
nukonkuravęs vaistinės sandėlį. Ten buvo tikrai didelis skir- 
tingų formų, spalvų ir dydžių asortimentas. 

Jai labai patiko saldūs gėlių kvepalai ir vonios želė. Ji turė- 
jo daugybę apatinių, tarp jų languotus flanelinius naktinius 
marškinius iki pat žemės ir dvejas kelnaites kiauru tarpkoju. 

Virtuvės spintelės buvo kimšte prikimštos sausainių, bul- 
vių traškučių ir dietinių sodos gėrimų. Bet šaldytuve jie apti- 
ko tik apie litrą pieno, keturias pakuotes po šešias skardines 
alaus ir drumzliną alyvuogių indelį. 

Rikė Sju nebuvo pavyzdinga namų šeimininkė, bet Gibui 
su Metu baigus paieškas tai buvo nebesvarbu - jie apvertė 
aukštyn kojomis visą namą. Tada dar kartą perėjo tikrinda- 
mi, ar nieko nepražiūrėjo. 

— Ar po lova žiūrėjai? - paklausė Gibas. 

— Ne, pone. 

Jie nuplėšė lovos užtiesalus, paieškojo po čiužiniais, bet 
nė vienas neprisiminė, kad reikia užmesti akį po lova. Metas 
suklupo ant kelių. 

— Ten guli dėžė, tėti. 

Gibas iškart sukluso. 

— Kokia dėžė? 

Metas ištraukė įprastą batų dėžę ir nukėlė dulkėtą dang- 
tį. Pamatęs visą krūvą asmeninių laiškų ir atvirukų, parodė 
dėžę Gibui. 

- Čia gali būti ir Kendalės laiškų, - sukruto Gibas. - Skai- 
tom. 

Jie nuėjo į svetainę - ten buvo daugiau vietos korespon- 
dencijai išdėlioti. Prieš pradėdamas rūšiuoti Gibas iškėlė 
ranką, kad Metas patylėtų. Nuslinkęs prie lango žvilgtelėjo 
laukan. 

- Grįžo. Jos mašina ką tik sustojo ant keliuko. 

Pasibjaurėjimo kupinu žvilgsniu nužvelgęs pornografinių 
knygų kolekciją jis lėtai nukreipė akis į Metą. 

— Metju, mudu turime išnaudoti šią akimirką. Juk esame 
čia tam pasiųsti, sūnau. Taip ir turėjo įvykti. Kodėl ji taip 
netikėtai grįžo namo? Juk iki darbo pabaigos dar kelios va- 
landos! Ar supranti, ką sakau? 

Metas linktelėjo nė žodžiu neišreikšdamas nepritarimo ar 
būgštavimo. 

— Taip, pone. 

Gibas ženklu liepė jam pasislėpti už durų, o pats žengė į 
valgomojo nišą - ten bus sunkiai pastebimas, bet gerai ma- 
tys laukujes duris. Abiejų vyrų žvilgsniai susmigo į durų ran- 
keną, kai Rikė Sju įkišo raktą spynon. 

— Ei, raudonplauke! 

Šūksnis atsklido iš gatvės. 

Dėl tokio netikėto įvykių posūkio Metas pažvelgė į Gibą 
laukdamas tolesnių nurodymų. Gibas pro žaliuzių skersinius 
mėgino įžiūrėti, kas atitraukė Rikę Sju. 

— Ko reikia? 

Ji paliko raktą spynoje ir apsisuko pažiūrėti, kas ją šaukia. 

- Ieškome Sanseto gatvės. Gal žinai, kur ji yra? 

— Gal žinau, o gal ir ne, - įžūliai atkirto ji. 

— Gal prieisi su mumis pakalbėt? 

Gibo veidą iškreipė pasipiktinimas. Jis pabaksnojo smi- 
liumi rodydamas Metui, kur žiūrėti. Prie šaligatvio stovėjo 
senas kamaras. Viduje sėdėjo Henris ir Liuteris Krukai. 

— Ojie ką čia veikia? - sušnibždėjo Gibas. 

Rikė Sju neskubriu žingsniu nupėdino prie mašinos ir pa- 
silenkė prie vairuotojo lango paaiškinti, kaip rasti Sanseto 
gatvę. Ji flirtavo, o dvynius, akivaizdu, apakino didinga jos 
figūra. 

— Turbūt tą patį, ką ir mes, - po akimirkos prašneko Gi- 
bas. - Jie ieško Kendalės dėl Bilio Džo. Kaltina ją dėl to ne- 
laimingo atsitikimo, - prunkštelėjo. - Krukai trokšta keršto, 
todėl turi ją rasti pirmiau nei valdžia. - Jis pažvelgė į Metą. - 
Kaip ir mes, sūnau. Skirtumas tik tas, kad jiems nepadeda 
aukštybių jėga. Greičiausiai jie ir įkliuvo į FTB spąstus se- 
nelės name. Laikraščiai spėliojo, ar tai mūsų darbas. Tarsi 
mudu būtume bukapročiai. 

Metas tik klausėsi ir pritariamai linkčiojo. 

Rikė Sju plačiai mostagavo rankomis aiškindama dvy- 
niams maršrutą. 

Gibas užėjo Metui už nugaros ir uždėjo ranką ant peties. 

— Eime. Akivaizdu, kad Viešpats apsigalvojo. Netinkamas 
metas. Kai ateis laikas, jis duos mums žinoti. Paimk dėžę. 

Gibas patraukė prie užpakalinio miegamojo lango, pro kurį 
jie ir buvo įlipę. Netaręs nė žodžio Metas nusekė iš paskos. 


Trisdešimt aštuntas shurius 


ėdiško policininkas įžengė į laikiną Peperdaino biurą. 

— Pone, su jumis nori pasikalbėti kažkokia moteris. Atsi- 
sako kalbėtis su kuo nors kitu. Trečia linija. 

- Ji? Ponia Bernvud? - Pajutęs vilčių antplūdį Peperdainas 
čiupo telefono ragelį ir paspaudė mirkčiojantį mygtuką. - 
Peperdainas. 

— Ak tu, šunsnuki! 

— Atsiprašau? 

— Girdėjai, ką pasakiau. Tu, niekšeli neapsiplunksnavęs 
šikniau! Aš dar tik pradedu. Kai išsakysiu visus man žino- 
mus gimtosios kalbos keiksmažodžius, pereisiu prie užsie- 
nio kalbų, kad nors apytikriai suprastum, kokiu pašlemėku 
tave laikau. 

Peperdainas atsiduso. 

- Apytikriai suprantu, panele Rob. Gal norite man pra- 
nešti, kodėl paskambinote keiktis? 

— Pats žinai, kodėl skambinu, padugne tu! 

Moteris rėkė taip garsiai, kad net kiti agentai kambaryje 
viską girdėjo. Paliovę dirbti savo darbus šnairavo į Peperdai- 
ną. Daugelis iš jų turbūt pavydėjo Rikei Sju drąsos. 

— Tie šlykštūs niekšai nusiaubė mano namus, - suklykė ji. 

— Kokie šlykštūs niekšai? 

— Tavo šlykštūs niekšai. Išvertė stalčius. Taip ir padarė. 
Mano apatiniai išdraikyti visur ant grindų... 

- Luktelėkit. - Peperdainas net šoktelėjo krėsle. - Jūsų 
name raustasi? 

— Nevaidink kvailio, Šerlokai. 

- Ir jūs manot, kad tai mano vyrų darbas? 

— Neapdumsi manęs. Jie... 

— Važiuoju. 

Jis padėjo ragelį. Paliepęs dviem vyrams eiti kartu, Peper- 
dainas nusikabino kostiumo švarką nuo kabyklos ir nubėgo 
prie artimiausių durų. 

Po penkių minučių jis jau žiūrėjo Rikei Sju į akis prie jos 
namų durų. Iš pasipiktinimo ji taip drebėjo, kad net jos plau- 
kų skulptūra ėmė eižėti. 

- FTB turėtų skirti jums intensyvų gerų manierų kursą, 
specialusis agente Peperdainai. Pirmiausia pasiunčiat porą 
iškrypėlių, kad suverstų mano namus, o paskui nebaigęs po- 
kalbio metate ragelį. Daugiau nemokėsiu nė grašio mokes- 
čių, jeigu tai geriausias sumautas federalinis... 

— Mano „iškrypėliai“ jūsų namų nevertė. - Pastūmęs ją į 
šalį, Peperdainas įėjo vidun ir paleido klausimų tiradą: - Ar 
viską taip ir radote? Kelintą valandą sužinojote apie įsilauži- 
mą? Ar kas nors dingo? Ar ką nors lietėte? 

Kol kiti du agentai sukiojosi vertindami nuostolius, bet 
neliesdami nieko, kas vėliau galėtų tapti įkalčiais, Rikė Sju 
kaip įbesta sustojo vidury svetainės įrėmusi kumščius į pla- 
čius klubus. 

— Tyčiojiesi iš manęs, Peperdainai? 

— Ne, - atsakė šis. - Jeigu būtume norėję apieškoti, būtu- 
me įteikę kratos orderį. Šįkart žaidžiame griežtai pagal taisy- 
kles, kad vėliau koks teisėjas, turėdamas daugiau užuojautos 
nei smegenų ar moralės, neatmestų bylos dėl techninių kliū- 
čių. Šiaip ar taip, sakau jums, kad visa tai padarė ne mano 
vyrai, ne Jungtinių Valstijų teismo pareigūnų biuras ir ne 
Šeridano policija. 

— Tai kas, velniai griebtų? 

— Nežinau. Bet ketinu sužinoti, - trumpai nukirto jis. - Ar 
ko nors pasigedote? 

— Nieko nepastebėjau, nes iš tiesų nė nežiūrėjau. Grįžusi 
pamačiau šitą jovalą ir taip pasiutau, kad prieš skambinda- 
ma jums inventorizacijos nepadariau. 

— Apsižiūrėkit. 

Ji darė kaip liepiama, o jo vyrai paskambinę pareikalavo, 
kad tučtuojau atvyktų kriminalinės ekspertizės grupė. Rikė 
Sju stovėjo ir bejėgiškai žiūrėjo, kaip jos namai siaubiami an- 
trąkart per dieną, tik šįkart su profesionalu, ieškančiu atsa- 
kymo, kas galėjo jį taip barbariškai nuniokoti pirmąkart. 

— Klausykit, tai ne paprastas įsilaužimas, - tarė Peperdai- 
nas, kai jos priekaištai virto keiksmais. - Mes tiriame federa- 
linę bylą, o jūs turite artimų asmeninių ryšių su ponia Bern- 
vud, todėl tapote svarbia šios bylos dalimi. 

— Greičiausiai tai atsitiktinė vagystė, nieko bendra su šia 
byla neturinti. 

- Jūs tuo nė kiek netikite - kaip ir aš, - atsakė jis spė- 
damas, kad jos pykčio protrūkiai slepia augančią blogą nuo- 
jautą. Rikės Sju skundai jau nebebuvo tokie triukšmingi - o 
tai jau geras ženklas. Jeigu nepavyko įkalbėti jos bendradar- 
biauti, gal baimė paskatins ją atskleisti kelias paslaptis. 

- Čia ne vagis darbavosi, atėjo ne vogti, - paaiškino jis. — 
Jis nepaėmė įprastų daiktų: televizoriaus, kameros, garso 
aparatūros. Jis ieškojo visai ko kito. 

— Pavyzdžiui? 

—- Užuominos, kur galėtų būti ponia Bernvud. 

— Tada teapsišika jie aukštielninki. 

Peperdainas nekreipė dėmesio į jos vulgarybes, nes jau ru- 
tuliojo kitą mintį. 

- Lažinuosi, kad visa tai padarė ne vienas žmogus. Ir jūs 
pati taip manote, nes apie įsilaužėlius kalbėjote daugiskaita. 

- Tik nesidžiauk, Peperdainai. Tiesiog pasakiau, kas šovė 
galvon. 

— Jums galvon tai šovė neatsitiktinai, Rike Sju. Juk apie 
kažką galvojate, ar ne? Kaip ir aš. 

Staiga susinervinusi ji apsilaižė lūpas. 

— Norite pasakyti, kad čia galėjo įsibrauti Metas Bernvu- 
das su tėvu? 

— Galimas daiktas. 

— Velnias! - sudejavo ji. - Su tais galvažudžiais nenoriu tu- 
rėti nieko bendra. 

— Kai atvažiavau, jūs įsilaužėlius pavadinote iškrypė- 
liais. Kodėl? - paklausė Peperdainas. - Pats matau, kad jie 
iškraustė apatinių drabužių stalčius, bet tai normalu - visi 
vagys ieško slepiamų turtų. 

— Ne tai turėjau galvoje. - Ji paėmė jam už rankos ir per 
svetainę nutempė prie kavos stalelio. - Pažiūrėkit į šiuos 
žurnalus. 

Iš dviejų žurnalo „Playgirl“ lapų Peperdainui gundomai 
šypsojosi nuogas, raumeningas gražuolis. 

— Neblogas daikčiukas. Na ir kas? 

- Tikrai neblogas daikčiukas. Tai kam aš jį gadinčiau pri- 
mindama kulnu? 

Nuotraukos viduryje popierius buvo suglamžytas, žurna- 
lo lapai išplyšę. Iš tiesų kažkas trypė jį kulnu. 

— Gal netyčia. 

Rikė Sju papurtė griūvantį plaukų monumentą. 

— Vargu, nes štai ten guli kitas. Tas mane tikrai užknisa. Už 
šitą knygą paklojau penkiasdešimt žalių. Parsivežiau suveny- 
rą iš San Fransisko, kai ten atostogavau prieš dvi vasaras. 

Ji pavėdėjo agentą už sofos. Nuo lentynų nušluotos kny- 
gos ir vaizdajuostės buvo paliktos ant grindų. Peperdainas 
priklaupė iš arčiau apžiūrėti knygos, į kurią ji rodė. Erotinė 
knyga buvo atversta - per visą puslapį puikavosi poros lyti- 
nio akto nuotrauka. Ant nuotraukos taip pat buvo matyti 
žymės, tarsi kažkas būtų į ją nusivalęs batus. 

— Nepanašu į misionieriaus pozą, - atkreipė dėmesį Pe- 
perdainas. 

— Todėl tai ir buvo geriausias puslapis iš visos knygos. Die- 
vulėliau, tai mano svajonių vyras. Vien ši nuotrauka verta 
penkiasdešimties žalių. 

— Nupirksiu jums naują knygą, - stodamasis pažadėjo Pe- 
perdainas. - Nupirksiu jums visą nepadorių knygų bibliote- 
ką, jeigu tik man pasakysit, kur yra ponia Bernvud. 

- Jūs ne itin atidžiai klausotės, ar ne? Skaitykite iš lūpų, 
kvaily. Aš nežinau. - Ji plačiai mostelėjo rankomis aprėp- 
dama netvarką namuose. - Kad ir koks įsilaužėlis apvertė 
mano namus aukštyn kojomis ieškodamas užuominos, jis, 
kaip ir jūs, beldžia į ne tuos vartus. 

— Pone, tai jų darbas. Pirštų atspaudai sutampa. 

Peperdainas padėkojo pareigūnui, iškart atnešusiam pa- 
rengtas ataskaitas, ir apsisukęs kreipėsi į policijos kapitoną. 

- Girdėjote, ką jis pasakė. Šiandien popiet Gibas ir Metas 
Bernvudai nusiaubė panelės Rob namus. Jie šiame miestely- 
je. Iškvieskite visus savo vyrus. Mano žmonės taip pat jūsų 
žinioje, be to, ir pastiprinimas kelyje. Noriu, kad tie niekšai 
būtų surasti. Šiandien. Tučtuojau. 

Policininkas jau lėkė vykdyti Peperdaino nurodymų, bet 
FTB agentas dar šūktelėjo jam paskutinius žodžius: 

— Tie vyrai tikri banditai. Pasakykite saviškiams, kad ne- 
apsigautų dėl jų geros išvaizdos ir malonaus elgesio. Jie fa- 
natikai, įsitikinę, kad vykdo Dievo valią. Žudo visus, kurie 
stoja jiems skersai kelio. Perspėkit savo pareigūnus, kad pa- 
matę juos elgtųsi itin atsargiai. 

— Taip, pone. 

Peperdainas sudribo į krėslą prie rašomojo stalo ir pasi- 
trynė delnais pavargusias akis. Jis negalėjo pasiduoti nuo- 
vargiui - tai buvo neleistina prabanga. Nuo tada, kai buvo 
paskelbta, kad Džonas dingo, jis tik retkarčiais nusnūsdavo 
nutaikęs progą. Jis nemiegos ištisą naktį, kol ras savo drau- 

gą ir ponią Bernvud, o Gibas ir Metas Bernvudai bus negyvi 
arba pasodinti už grotų. 

Tai, ką jis šiandien papasakojo raudonplaukei rėksnei, 
buvo tarsi asmeninė išpažintis - Peperdainas iš tiesų jautėsi 
atsakingas, kad įvėlė draugą. 

Viskas prasidėjo vos ne juokais, nors ir gana žiauriai. Jis 
manė, kad Džonui tai bus gera terapija. Gal leisdamas laiką 
su ponios Bernvud kūdikiu jis užsigydys Naujojoje Meksiko- 
je padarytas psichikos žaizdas. 

Taip mąstė Peperdainas, patikėdamas moterį su kūdikiu 
jo globai. Jam ir galvon nešovė, kad jo draugas taps pagrin- 
diniu šio keisčiausio dešimtmečio nusikaltimo veikėju. 

Kuo daugiau faktų apie broliją biuras atskleidė, tuo labiau 
Peperdainas baiminosi dėl Džono ir ponios Bernvud. Ritua- 
linės egzekucijos ir kūnų darkymas, giesmės ir paslaptingi 
slaptažodžiai, tiek kankinimų ir kraujo, kad markizas de Sa- 
das atrodo tik mėgėjas, - štai toks įprastas brolijos braižas. 

Nuliūdęs Peperdainas pakilo nuo kėdės ir pasirąžė temp- 
damas skaudamą apatinę nugaros dalį. Priėjęs prie lango pa- 
žvelgė į Šeridano miestelį. Nusileido sutemos. Naktį Bernvu- 
dai turės daugiau slėptuvių ir daugiau galimybių pasprukti. 
Jie kažkur čia. Bet kur? 

Kažkur čia slepiasi ir ponia Bernvud su jo draugu Džonu 
Makgratu. Nė vienas žmogus, net toks protingas kaip ponia 
Bernvud, negali dingti be pėdsakų. Kas nors vis tiek juos pa- 
stebėjo. Jie kažkur tūno. 

- Bet kur, velniai griebtų? - garsiai nusikeikė Peperdainas. 

Supratimo neturėjo, kur jų ieškoti. 

Specialusis agentas Džimas Peperdainas buvo visiškai ti- 
kras dėl vieno: jei Metas Bernvudas buvusią žmoną ras pir- 
miau nei valdžios atstovai, Kendalė galės nesijaudinti, kad 
bus teisiama dėl įvykdytų nusikaltimų. 

Mat bus negyva. 


Trisdešimt devintas shyrius 


„I. moteris mirė nesulaukusi, kol jos byla pasieks teis- 
mą. Ji mirė nuo AIDS - netekusi orumo ir kęsdama skaus- 
mą. Jai tik rūpėjo atsisveikinti su savo vaikais. Bet tas prašy- 
mas buvo atmestas. 

Kendalė porino Džonui istoriją, kurią kitados pasakojo ir 
Metui su Gibu, bet tai atrodė buvę kažkokiame kitame gy- 
venime. Viskas vyko kitame gyvenime, kažkur labai toli nuo 
šio mažyčio miegamojo jos senelės fermoje pietrytiniame 
Tenesyje. 

— Kiekvieną kartą pralaimėdama bylą pralaimiu asmeniš- 
kai. Tarsi vėl nuvilčiau tą moterį. 

— Ar todėl išsirinkai patį sunkiausią darbą, kokį tik galima 
rasti turint tavo profesiją? 

— Turbūt. 

— Nėra abejonės, šis įvykis tave pastūmėjo, bet turėjo būti 
ir kitų priežasčių. Atrodo, žygdarbiai tave traukė dar gero- 
kai anksčiau, nei tapai advokate ir sutikai tą AIDS sergančią 
moterį. 

Kendalė pakėlusi galvą jam nuo peties pažvelgė į veidą. 

— Kodėl nori kalbėtis apie mane? Ar tai svarbu? 

— Nieko apie tave nežinau iki tos akimirkos, kai atgavau 
sąmonę. Taip, man svarbu. 

Atsidususi Kendalė vėl nuleido galvą jam ant peties. Tie- 
są sakant, tik dėjosi, kad labai nenori pasakoti. Tylus jo 
būdas skatino atsiverti, be to, troško, kad Džonas ją prisi- 
mintų. Vėliau. 

— Kas tave varo, Kendale? 

— O kas sako, kad varo? 

— Nagi, - subarė jis, - kalbėkis su manim. Kas nutiko tavo 
tėvams? 

- Jie žuvo nukritus privačiam lėktuvui skrisdami slidinėti 
į Koloradą. 

— Kokie jie buvo? 

- Gyvybingi. Energingi. Linksmi. Prisirišę vienas prie kito 
ir prie manęs. Maniau, jie du patys nuostabiausi žmonės vi- 
soje žemėje. Mylėjau juos iš visos širdies. 

- Jie žuvo pačiame jėgų žydėjime. Todėl jauti, kad turi 
gyventi ir už juos ir gauti, ko jie neteko. Štai kas tave veda 
pirmyn. 

Jos galva vėl pakilo. 

— Otugal psichologas? - paerzino Kendalė, bet jis taip ir 
nenusišypsojo. 

— Kodėl tu tokia ryžtinga ir užsispyrusi, Kendale? 

— Juk sakiau... 

— Kask giliau. 

— Gerai, jei trokšti žaisti daktarą, patenkinsiu tavo norą. - 
Nusileidusi ji giliai įkvėpė. - Tą rytą, kai jie susiruošę į Ko- 
loradą atsisveikindami visus apkabino, tėtė man tarė: „Kol 
grįšime, pažiūrėk, ar tau pavyks susitvarkyti kambarį, kad 
mes didžiuotumės.“ Ką gi, jie taip ir negrįžo. Spėju, vis dar 
stengiuosi elgtis taip, kad jie didžiuotųsi. 

— Labai sutrumpinta, bet vis tiek daug atskleidžianti 
versija. 

- Ačiū. Na, gal galime pereiti prie ko smagesnio? Žinai, juk 
yra ir linksmesnių būdų žaisti daktarą. 

— Kendale, mirusiųjų pritarimo nesulauksi. Neprivalai 
visa kuo būti geriausia. 

— Tą jau girdėjau. 

- Iš ko? 

- Iš savo vyro. 

Jis veriamai ją nužvelgė, ir Kendalei širdis beveik sustojo. 
Ją apėmė panika, bet suprato - turi kalbėti toliau, pateikti 
kokį skubotą paaiškinimą. 

— Na, tu dabar visai kitoks, todėl apie mane išdavusį vyrą 
galvoju kaip apie kitą žmogų. 

— Aš kitas žmogus, ar ne? 

- Taip, visai kitas, - kimiai patvirtino ji. - Tu pasikeitęs 
net nuo tada, kai čia atvažiavom. O į vyrą, už kurio tekėjau, 
visai nebepanašus. Jis tarsi iš blogo sapno, kurį sapnavau 
labai seniai, visai kitoje vietoje. 

Jis ilgai žiūrėjo į ją, tik tada prabilo. 

— Pradėjai meluoti, kai žuvo tėvai, ar ne? 

— Aš nemeluoju. 

— Dėl to net nesiginčysim, Kendale. Tau labai gerai sekasi. 

- Jeigu man taip gerai sektųsi, argi įtartum, kad visas 
mano pasakojimas - melas? 

— Ne visas. Bet melo daug. Daug metų treniravaisi. 

— Visada norėjau, kad būtų geriau, nei iš tiesų yra. Kai bu- 
vau vaikas, aš... pertvarkydavau tikrovę, padarydavau ma- 
lonesnę. Užuot turėjusi du žuvusius tėvus, prasimaniau du 
žavius gimdytojus, padariusius pasakiškas karjeras, - dėl to 
mes esą ir negalim gyventi kartu. Vienais metais jie buvo 
kino žvaigždės, norinčios apsaugoti mane nuo neigiamos 
Holivudo įtakos. Kitais - Šiaurės ašigalio tyrėjai. Paskui jie 
dirbo misionieriais šalyje už geležinės uždangos - ten se- 
kmadieniais atversdavo sielas, o visą savaitę vykdydavo pa- 
vojingas CŽV užduotis. 

— Nair vaizduotė. 

Paskendusi prisiminimuose ji šypsojosi. 

— Mano vaizduotė mokyklos psichologų ir mokytojų ne- 
žavėjo. Vis turėdavau bėdų dėl to, ką jie vadino melu, bet 
man atrodydavo, kad aš tik pataisau faktus gerindama visai 
nepakenčiamą padėtį. 

— O kaipgi vėliau, kai suaugai? Jeigu netikėtai patekdavai 
į nepakenčiamą padėtį, ar pataisydavai faktus? 

— Pavyzdžiui? - atsargiai pasitikslino ji. 

— Pavyzdžiui, jeigu tavo vyras kenčia nuo amnezijos ir nie- 
ko negali prisiminti apie tave ir judviejų santykius, ar meluo- 
tum, ką jam iš tiesų jauti? 

Kendalės akys paplūdo ašaromis. Ji papurtė galvą. 

— Tu teisus, per daug prisimelavau. Kartais meluodavau 
tam, kad nušviesčiau padėtį kaip geresnę. Kartais, ir tai pri- 
pažįstu, kad išsisukčiau. 

Ji paglostė jam plaukus, blakstienas, lūpas. 

- Bet apie kai kuriuos dalykus nemeluojama. Vienas iš 
jų - meilė. Jeigu nemylėčiau tavęs, negalėčiau apsimetinėti. 
Net nieko neprisimindamas tą pajustum, ar ne? Tiesiog pa- 
justum. - Uždėjusi jo ranką sau ant širdies prispaudė. - Kai 
grįš atmintis, gali patirti kitos rūšies amneziją - ji gali už- 
blokuoti viską, kas vyko po avarijos. Pamirši šį laiką, kurį 
praleidome drauge čia, šiame name. 

Ji suėmė jo veidą. 

— Net jeigu viską pamirši, atmink, kad mylėjau tave, kol 
buvome čia. - Ir švelniai pabučiavo jį tarsi sutvirtindama 
priesaiką. 

Džonas į jos bučinį atsakė. Netrukus jų lūpos susiliejo. Jo 
rankos pradėjo tyrinėti švelnius jos kūno linkius, o jos su- 
lenktas kelis provokuojamai pabaksnojo jam į slėpsnas. 

— Dar kartą, - sušnibždėjo jis. 

Ji švelniai pabraukė keliu per šiek tiek sukietėjusią vietą, 
kol erekcija tapo matoma. Suėmusi rankomis ji pamasažavo 
kietą varpą per visą ilgį. | 

Džonas nubučiavo ją iki pat liemens ir lenkė tol, kol ji atvir- 
to ant nugaros. Dantimis švelniai kramsnojo jai pilvą, glaus- 
tėsi prie kauburio, po truputį skėsdamas glostė šlaunis. 

O tada jo burna prigludo prie jos. 

Kendalė atsidavė kvapą gniaužiantiems pojūčiams. Be 
jokios gėdos ar drovumo leido jiems banguoti nuo pilvo iki 
krūtų. Jo liežuvis švelniai tyrinėjo, spusčiojo, glostė ir brau- 
kė, kol ji subyrėjo kaip trapus krištolas. 

Pasikėlęs įėjo į ją, bučiuodamas į lūpas. Kai Kendalė pa- 
krutino klubus, kad galėtų suimti jį visą, jis užsimerkęs tyliai 
susikeikė. 

Panardinusi pirštus į plaukus Kendalė tvirtai suėmė jo 
galvą. 

- Atsimerk, Džonai. Pažiūrėk į mane, - paliepė ji švelniu, 
bet nekantriu balsu. - Pažiūrėk man į veidą. Įsimink mane. 

Jis padarė kaip prašomas, bet nesiliovė tvirtai, sklandžiai 
judėti giliai jos viduje. Atėjus metui ištarė jos vardą kimiu, 
nelygiu balsu, paskui pasidavė traukuliams, drebinantiems 
ir jo kūną, ir jo pasaulį. 

Kai viskas baigėsi, apglėbęs įsikniaubė veidu jai į kaklą. 
Kendalė dar ilgai jį taip laikė, vis glostydama galvą ir šnibž- 
dėdama: 

— Prisimink mane, Džonai. Prisimink. 


Koturtasdošimtas skyrius 


Mikei Sju prieš nosį atsisėdo vyras. 

- Labas. 

- Atsiknisk. 

— Kokia nedraugiška. Ar neprisimeni manęs? Mudu su 
broliu šiandien klausėm kelio. 

Pastarąjį pusvalandį Rikė Sju sėdėjo viena ir nuolat gėrė 
mėgindama atbukinti aštrius Peperdaino įspėjimų kampus. 

Jeigu poniai Bernvud su kūdikiu nutiks kas nors baisaus, 
tai bus Rikės Sju kaltė, perspėjo jis. 

Jeigu ji nori pamatyti savo geriausią draugę gyvą, tegu 
viską kloja atvirai ir papasakoja, ką žino. 

Jeigu jie žus, jų mirtis visiems laikams kris ant jos sąžinės. 
Jų gyvybės jos rankose. 

Jis vis kalbėjo ir kalbėjo, užvertė ją tokia galybe baisių 
pranašysčių, kad ji norėjo bėgti nuo jo balso. Kai jis išėjo, 
Rikė Sju bijojo pasilikti namie. Ten vis dar buvo netvarka. 
Peperdainas pažadėjo rytoj atsiųsti jai tvarkymo komandą, 
kad padėtų išvalyti juodus pirštų atspaudų miltelius, bet 
Rikė Sju negalėjo nė minutės ilgiau tverti žiūrėdama į nu- 
niokotus namus. 

Nuolatinis priminimas, kad kažkas brovėsi į jos privatų 
gyvenimą, lietė jos asmeninius daiktus, kėlė Rikei Sju mažai 

pažįstamą pažeidžiamumo jausmą. Be to, - šito ji nė už ką 
nebūtų prisipažinusi Peperdainui, - bijojo likti viena. 

Jai reikėjo išeiti. Todėl atslinko į šitą barą. Čia ji retai lan- 
kydavosi. Nenorėdama draugijos šįvakar vengė tų barų, ku- 
riuose buvo gerai pažįstama ir kuriuose buvo didelė tikimy- 
bė sutikti linksmintis panorusių draugų. 

Šįvakar Rikė Sju norėjo nusigerti. Viena. Keli vyrai jau 
būtų surizikavę, bet ji atrėmė jų viliones tokiais priešiškais 
žvilgsniais, kad ligi šiol nė vienas nedrįso prisiartinti. 

Kai pakėlusi galvą atidžiai apžiūrėjo prisėdusį vyruką, 
tuoj jį atpažino. Širdis sudunksėjo. Įprastai kandus atkirtis 
sustingo lūpose, piktas žvilgsnis virto šypsena. 

— Ar radote Sanseto gatvę? 

— Tavo dėka radom. Bet draugas, kurio ieškojome, išsi- 
kraustęs. Išvažiavo iš šio miestelio. - Henris Krukas abejin- 
gai truktelėjo pečiais. - Nieko baisaus. Važiavom pro šalį, tai 
nusprendėm jį aplankyti. 

— Kur tavo brolis? 

- Jo vardas Liuteris. Mano - Henris. 

— O aš Rikė Sju. Rikė Sju Rob. 

— Nedažnai sutiksi tą patį žmogų dukart per dieną. Liki- 
mas ar kas. 

— Galbūt, - maivydamasi šyptelėjo Rikė Sju. 

Ryškiai mėlynos akys. Šviesūs plaukai taip pat visai nieko. 
Ne proto galiūnas. Peperdainas labai protingas, bet jis - ti- 
kra rakštis subinėj. 

Be to, perdėm protingi vyrai versdavo ją jaustis nevisa- 
vertę. Rikei Sju labiau patiko protiniais sugebėjimais lygūs 
vyrai. Paprastai netaisyklinga kalba ją atgrasydavo, bet pra- 
kauliųjų dvynių ryžtingumas jaudino. 

Ji suplazdeno blakstienomis. 

— Jau beveik išgėriau savo taurę. 

— Gal galiu pavaišinti? 

— Būtų malonu. Prašom viskio su soda. 

Nuėjęs prie baro Henris užsakė. Atsisukęs nusišypsojo 
kažkokiu droviu, berniukišku šypsniu - nuo jo jai užgniaužė 
gerklę. Drovūs vyrai Rikę Sju visada jaudindavo. Juk tokius 
ji gali daug ko išmokyti! 

Jis grįžo nešinas gėrimais. Pasiurbčiojusi Rikė Sju paklausė: 

- Iš kur judu kilę? 

— A, iš Vakarų Virdžinijos. 

—- Hmm. Iš kalbos atrodo, lyg būtum augęs kiek piečiau. 

— Mudu ir augome Pietų Karolinoje, bet kai su Liuteriu 
pradėjom mokytis vidurinėje, mūsų šeima išsikraustė. 

— Kuo verčiatės? 

— Automobiliais. 

— Kaip įdomu! - susižavėjusi žioptelėjo ji. - Man taip pa- 
tinka mašinos, varikliai ir kitkas. 

Iš tiesų automobiliai jai nė kiek nerūpėjo, bet apsimestinis 
susižavėjimas davė progą palinkti į Henrio pusę ir atverti pri- 
bloškiamą gilios iškirptės vaizdą. Ji vilkėjo permatomą juodą 
palaidinę ant juodos liemenėlės, kuri ir turėjo pasimatyti. 

Henris, sukaustytas vaizdo, pakėlė bokalą prie lūpų ir nu- 
gėrė didžiulį gurkšnį pilstomo alaus. 

- Žinai, su broliu paskui grįžom prie tavo namų. 

- Grįžot? Kada? 

— Kai sužinojom, kad mūsų draugas ten nebegyvena. Re- 
gis, apie namus zujo gauja policininkų. 

Rikė Sju susiraukė. 

— Zujo. Kažkas įsilaužė į mano namus. 

— Rimtai? Ką pavogė? 

Ji dar labiau pasilenkė. 

- Henri, brangusis, jeigu neprieštarauji, gal nekalbėkim 
šia tema? Man taip liūdna. 

Ji ištiesė ranką ir Henris tvirtai ją suspaudė. 

- Nenuostabu. Mudu su Liuteriu iš karto supratom, kad 
kažkas negerai, kai pastebėjom, kad tie privatūs sekliai stebi 
tavo namus iš kito kvartalo. 

Nors dėl alkoholio reakcija buvo prislopusi, tai išgirdusi 
Rikė Sju iškart sukluso. Ji numetė jo ranką. 

— Kokie privatūs sekliai? Ką čia dabar tauški? 

— Va tai tau! Ko taip sukrutai? Mudu su Liuteriu nuspren- 
dėm, gal koks tavo buvęs juos pasamdė. 

— Neturiu jokio buvusio. 

— A.- Henris sumišęs susiraukė. - Na, kas nori tave stebė- 
ti, tas dabar ir stebi. Jie atsekė tave ir čia. 

Bernvudai! Jie čia! Nenuleidžia nuo jos akių. Į jos pakau- 
šį jau nutaikytas graižtvinis šautuvas, apie kurį jai pasakojo 
Kendalė! 

— Kur? - sugargaliavo ji. 

- Štai ten prie cigarečių automato. - Jis linktelėjo rody- 
damas kažkur jai už nugaros. - Gali atsisukti. Jie dabar ne- 
žiūri. 

Ji dirstelėjo į automatą. Vienas buvo Peperdaino žmogus. 
Kitas nepažįstamas, bet ji buvo tikra, kad jis taip pat FTB 
agentas. Jie atrodė juokingai, su švariomis, naujomis beisbo- 
lo kepuraitėmis, turinčiomis padėti įsimaišyti tarp vietinių. 

- Ak, tas niekšas! - sušnypštė ji. - Negaliu juo tikėti. Jis 
seka mane, tarsi aš būčiau nusikaltėlė. 

— Kas? Kas atsitiko? Koks to niekšo vardas? Nori, kad 
mudu su Liuteriu jį aplamdytume? 

— Ne, ne. Tikrai nieko, tik... 

— Klausyk, jeigu pakliuvai į bėdą... 

- Aš ne, bet mano draugė pakliuvo. Šitie vyrukai iš FTB. 
Jie mano, kad kažką žinau, bet nesakau. 

— Ar žinai? 

- Jei ir žinočiau, nepasakyčiau. 

Pavojinga galimam gerbėjui sakyti, kad ji įsipainiojusi į 
rimtus reikalus, kuriais domisi net FTB. Henris ne tik suklu- 
so, bet atrodė labai sukrėstas. 

— Oho! Visai įdomiai gyveni, poniut. 

Rikė Sju slėpdama palengvėjimą tik išdykėliškai jam nu- 
sišypsojo. 

— Nė pusės nežinai, brangusis. 

— Bet mielai sužinočiau. 

— Tada varom iš čia, - tarė ji spontaniškai apsisprendusi. 
Jeigu jai kada ir reikėjo atsikvėpti ir atsipalaiduoti, tai šią- 
nakt. - Žinau kelias vieteles, kurios labiau tinka asmeniš- 
kiems pokalbiams. 

Vienu gurkšniu ištuštinusi taurę ji jau ketino išeiti, bet 
tada prisiminė Peperdaino seklius. 

— Prakeikimas! Visai nenoriu, kad jie sektų iš paskos. 

Henris tą pačią akimirką pasvėrė kliūtį. 

- Žinau, ką daryt. Mano brolis užpakaliniam kamba- 
ry žaidžia biliardą. Gal ir mudu nueikim? Aš ten šiek tiek 
pabūsiu, o paskui grįšiu nuduodamas, kad mudu neradom 
bendros kalbos. Judu su Liuteriu galėsit pro užpakalines du- 
ris pasprukti. Paskui ir aš išeisiu pro priekines duris. Kai jie 
susirūpinę nueis pažiūrėti į kitą kambarį, tavo ir pėdos bus 
ataušusios. 

— Nuostabu! - Rikė Sju stodamasi susverdėjo. - Vaje. Jau 
mažne apdujau, - sukikeno. 

Henris apglėbė ją per liemenį, kad tvirčiau stovėtų. 

- Baik, visai tu negirta. Tik žinai, kaip linksmintis, ar ne? 

Rikė Sju prisiglaudė prie jo. 

— Su jumis pasmarkausim. Sakau tau. 


—-——8—- 


Henrio planas apgauti agentus suveikė. Mažiau nei po pus- 
valandžio visi trys susitiko prie sutarto gatvės kampo. At- 
ėjęs pėsčiomis Henris įšoko į priekinę kamaro sėdynę, kai 
tik šis stabtelėjo. Liuteris nuspaudė akceleratorių ir nulėkė 
žviegiant padangoms. 

Rikei Sju atrodė, kad Liuteris toks pat mielas ir žavus kaip 
jo brolis dvynys. Kadangi visi trys susigrūdo ant priekinės 
sėdynės, Rikei Sju teko apžergti pavarų svirtį, o tai sukėlė 
dar vieną dviprasmiškų frazių ir gašlių pastabų pliūpsnį. 

Mašina šokinėjo per kelio duobes pamėtėdama Rikę Sju iki 
lubų - ir dėl to griaudėjo juokas. 

Automobiliui kertant geležinkelio pervažą jai prie lūpų 
buvo prikištas „Jack Daniels“ butelis. Gėrimo nutekėjo per 
krūtinę. 

— Tik pažiūrėk, ką padarei! - sugokčiojo Rikė Sju taip gar- 
siai kvatodama, kad vos atgavo kvapą. 

— Ei, Liuteri, - subarė Henris, - vairuoji kaip akis išdegęs — 
moteris visa peršlapo. 

— Niekaip kitaip negalim jai padėti, tik nušluostyti. 

— Aha. 

Rikė Sju abiem pliaukštelėjo per šlaunis. 

- Kokie jūs išdykę! Žinau, ką galvojat. 

Henris pasilenkęs pradėjo laižyti jai kaklą. 

- Žinai? Ir ką gi mes galvojam? 

Rikės Sju galva loštelėjo atgal, ji pradėjo dejuoti ir muis- 
tytis. 

— Ei, judu! Taip nesąžininga, - pradėjo verkšlenti Liute- 
ris. - Aš tai turiu vairuot. 

Bet vairavo jis viena ranka - kita grabaliojo jai tarp šlaunų. 

Vėliau Rikė Sju nebeprisiminė, kuris pirmas pasiūlė susto- 
ti motelyje. Gal ir ji. Be abejonės, šiame motelyje ji lankėsi 
jau ne pirmą kartą. Registratūros darbuotojas buvo narko- 
manas. Jis nuolat būdavo apdujęs, todėl gavęs dvidešimtinę 
nesuko galvos nei kas pasirašė registracijos knygoje, nei ar iš 
viso pasirašė. 

Šiaip ar taip, su dvyniais ji nei čia, nei kur kitur dar nebu- 
vo buvusi. Nauja patirtis tik padidino jaudulį, kai ji klupinė- 
dama įžengė į išnuomotą kambarį. 

Liuteris, o gal Henris - kuo daugiau ji gėrė, tuo sunkiau 
juos skyrė, - pasakė kažką didžiai juokingo. Purtoma juoko 
Rikė Sju griuvo skersai lovos. 

Liuteris prigulė iš vienos pusės, Henris - iš kitos. Vienas 
ją pabučiavo. Tada kitas. Paskui vėl pirmas. Ir taip truko tol, 
kol ji nebeatskyrė, kur kieno burna. 

Atstūmė juos nepiktai priešindamasi. 

- Liaukitės. Paklausykit. Palaukit trupučiuką. Ei, judu, 
liaukitės! 

Nustūmusi juos šiaip taip atsisėdo. Kambarys sukosi, to- 
dėl pakėlė ranką prie galvos, kad išlaikytų pusiausvyrą. To- 
kiu iškilmingu tonu, kokį gali nutaisyti tik visiškai nuo alko- 
holio apsvaigęs žmogus, ji tarė: 

— Kantrybės, vaikinai. Nuo šios akimirkos be gumyčių 
daugiau nieko nebus. 

Dvyniai grūmėsi su folijos pakeliais, kuriuos ji ištraukė 
iš rankinės, o pati Rikė Sju gulėjo atrėmusi galvą į netvirtą 
lovos galvūgalio lentą ilgesingai lūkuriuodama to dėmesio, 
kurio, kaip nujautė, rytoj netrūks prie kavos automato. Ar ji 
kada būtų pasakojusi pramanus? 


Koturiasdošimt pirmas skyrius 


|| važiavo, kol parke šalia kelio Gibas liepė sustoti. Lai- 
kydamiesi nurodyto greičio ir paisydami kelių eismo taisy- 
klių jie atitrūko nuo Šeridano miestelio, kaip Gibas sakė, per 
saugų atstumą. 

Gibui magėjo apžiūrėti po Rikės Sju lova rastos batų dė- 
žutės turinį. Jis išbėrė laiškus ir atvirukus tarp jųdviejų ant 
mašinos sėdynės. Pasidalinę pradėjo skaityti. 

Netrukus paaiškėjo, kad Rikė Sju saugojo visus nuo vyriš- 
kos giminės atstovų gautus laiškus. Užduotis pasirodė vargi- 
nanti. Metas ėmė nuobodžiauti. 

— Čia nieko nėra. 

— Negalime nė vieno praleisti, - savo laikėsi tėvas. - Gal 
kuris nors užves mus ant kelio. 

Tarp šiurpių buvusių meilužių laiškų buvo ir viena kreivo- 
mis spausdintinėmis raidėmis surašyta žinutė nuo pradžios 
mokyklos bendraklasio vardu Džefas, tas klausė, ar Rikė Sju 
parodysianti jam savo kelnaites. Kitą ilgą, pakriką laišką pa- 
sirašė jos pusbrolis Džo - jis tarnavo Jungtinių Valstijų laive 
„John E Kennedy ir žadėjo perduoti jos adresą vienišiems to 
laivo jūreiviams. Buvo ir sekmadieninės mokyklos mokytojo 
pono Hovardo atvirukas, praėjusį sekmadienį jos pasigesta. 

Metas paėmęs atviruką iškart pažino Kendalės rašyseną. 

— Štai šis nuo Kendalės. 

Jis neparodė jokio susidomėjimo radiniu - veikė tarsi au- 
tomatinio piloto režimu, atrodė, niekaip negali susigrąžinti 
kontrolės. Jam buvo kur kas paprasčiau daryti kas liepiama. 
Automatinis elgesys buvo kaip buferis, dengiantis jį nuo 
skausmo. 

Metas tokios būsenos buvo nuo pat Lotės nužudymo. 

Tarsi taip pat būtų miręs. Jis nebematė savęs rašančio dar 
vieną redaktoriaus skiltį ar straipsnį savo laikraščiui. Nebe- 
įsivaizdavo, kad galėtų dar kuo nors domėtis: maistu, gėri- 
mu, medžiokle, brolija ar apskritai gyvenimu. Lotės mirtis 
viduje atvėrė tuštumą, kuri jau niekuo nebebus užpildyta. 
Tėtis tvirtino, kad jis jausis visai kitaip, kai ras savo sūnų, 
bet Metas tuo abejojo. 

Skausmas priminė tą gėlą, kurią jis išgyveno, kai juodu su 
Lote dar buvo jaunikliai ir tėvas uždraudė su ja matytis, bet 
tada ruseno viltis, kad vieną dieną jie bus drauge. Ir jis laikėsi 
tos vilties įsitvėręs. Viltis palaikė jo dvasią tomis dienomis, 
kai atrodydavo, kad iš geismo mirs. 

Dabar, kai Lotės neteko amžiams, Metui nebebuvo ko 
laukti. Norėdamas jį paguosti tėvas priminė, kad tikrasis at- 
pildas jų laukia danguje, bet Metui tikras rojus buvo su Lote. 
Jis abejojo, ar nori amžinojo gyvenimo, jei tas gyvenimas 
bus be jos. 

Dėl Lotės mirties kalta Kendalė. Šiuo faktu tėvas jį budino. 
Jei Kendalė nebūtų kišusi nosies į reikalus, kurių nepajėgė 
suvokti, jeigu būtų buvusi nuolanki ir paklusni žmona, nieko 
panašaus nebūtų nutikę. Lotė tebebūtų gyva, pasitiktų jį šyp- 
sodamasi, bučiuotų ir apkabintų - juk jis dėl to ir gyveno. 

Kaskart pagalvojęs apie savo netektį Metas vos nepa- 
springdavo neapykanta Kendalei. Ji sumokės. Jis pasirū- 
pins, kad sumokėtų. Kaip ir visi tie, kuriuos brolija nubaudė, 
Kendalė pati užsitraukė jų rūstybę. 

Jis stebeilijosi į atviruką ir nekentė jo, nes jį siuntė Ken- 


dalė. 

— Atpažįstu jos rašyseną. 

— Kada jis parašytas? 

Metas pakėlė atviruką prie blausios šviesos. 

— Pašto antspaudas nusitrynęs, bet atrodo senas. Iš kraš- 
tų pageltęs. 

- Vis tiek skaityk. 

— „Viskas puiku, jei ne karštis ir uodai. Vakar vos neužver- 
čiau kojų, kai su S keliavom į mudviejų iškylų vietelę.“ 

— S- turbūt senelė, - tarė Gibas. - Kas dar? 

- Ji skubėjo. Prirašyta neįskaitomai. - Metas prisimerkęs 
skaitė raideles. - „Pasakojau tau apie šią vietą - konfederaci- 
jos laikų patranka, krioklys ir kitkas. Iki greito pasimatymo.“ 
Ir viskas. Vietoj parašo nupiešė širdelę. 

— Konfederacija? Konfederacijos valstijos? Kur ta patran- 
ka yra? Ar ji tau kada pasakojo apie tą vietą? 

Metas rausėsi atmintyje, bet pro negyvas Lotės akis buvo 
taip sunku įžiūrėti praeitį. 

— Gal ir minėjo. Greičiausiai. Ji pasakojo man, kad su se- 
nele vasarodavo sename ūkyje. 

- Ir tas ūkis kažkur netoli konfederacijos laikų patrankos 
ir krioklio. 

Gibas vis labiau jaudindamasis atidarė daiktinę ir ištrau- 
kęs Tenesio kelių žemėlapį nekantriai pasitiesė ant kelių. 

— Ką žinai apie laukinę gamtą, Metju? - paklausė jis. - Kai 
gyvūnas sužeidžiamas ar išgąsdinamas, kur jis sprunka? 
Kur lekia? 

- Į savo irštvą. 

— Kitaip tariant, namo, - patikslino Gibas. - Kendalė namo 
negrįžo. Negalėjo grįžti. Taigi greičiausiai pasirinko kitą gerą 
vietą. Mums reikia rasti pilietinio karo laikų paminklą šalia 
krioklio. - Žybčiodamas akimis pridūrė: - Pagalvok apie tai, 
sūnau. Auštant jau gal laikysi rankose savo mažylį. 

Metas mėgino išsijudinti. Mėgino įsivaizduoti save ant ke- 
lio supantį berniuką. Mėgino įsivaizduoti save besijuokiantį, 

laimingą ir laisvą. Laisvą? Taip, suvokė. Per visą gyvenimą jis 
niekada nesijautė laisvas. 
Ir taip stipriai supančiotas kaip dabar. 


—5> 


Kendalė išsilaisvino iš Džono glėbio. Jis kažką nesupranta- 
mai sumurmėjo. 

- Einu į vonią, - sušnibždėjo ji. - Tuojau grįšiu. 

Jis vėl užmigo. Pasilenkusi ji pabučiavo jam į kaktą, paskui 
sustingusi apžiūrėjo veidą, stengdamasi įsidėmėti kiekvieną 
bruožą. 

Jeigu viskas vyks pagal planą, tai turėtų būti paskutinis 
kartas, kai jį mato. 

Kendalė pajuto kylančią raudą. Tramdydama verksmą iš- 
lipusi iš lovos tamsoje tyliai ir greitai apsirengė. 

Nuo tos akimirkos, kai Rikė Sju pranešė, kad Gibas su 
Metu paspruko iš kalėjimo, Kendalė žinojo - ji turi bėgti iš 
šalies. Laiko nebeliko. Ji ir taip per ilgai delsė. Vis dėlto, nors 
laikas ir brangus, ji dovanojo sau paskutinę naktį su Džonu. 

Metas su Gibu ją suseks. Kendalė buvo tikra. Jų medžio- 
tojo instinktu ji pasitikėjo labiau nei aukščiausios kokybės 
FTB kompiuteriais ir tyrėjų tinklu. 

Jeigu būtų iškilusi grėsmė tik jos gyvybei, surizikuotų ir 
liktų su Džonu. Bet ji turi galvoti apie Keviną. Bernvudai 
radę ją nužudytų, o Keviną pasiimtų. Ši mintis buvo tokia 
šiurpi, kad Kendalė nebesvarstė. Net jeigu jie būtų sučiupti, 
Kevinas taptų valstijos globotiniu ir jo ateitį lemtų nepažįs- 
tamų žmonių komitetas. 

Ji privalo apsaugoti savo kūdikį, nors dėl to reikia palikti 
žmogų, kurį myli. 

Išeis nieko neaiškindama, neatsisveikinusi. 

Ryte pamatęs, kad ji dingo, jis turbūt suglums, gal net su- 
pyks. Bet tai ilgai netruks. 

Parašė jam laiškelį, kad netrukus ateis pagalba. Tą popietę 
prieš išvažiuodama iš miestelio ji išsiuntė vietiniams teisė- 
saugininkams atviruką su paaiškinimu, kur ieškoti Džono 
Makgrato, dingusio JAV teismo pareigūno. 

Gavę atviruką, jie iškart ką nors pasiųs į šį ūkį. Džono 
draugas Peperdainas pamatys, kad jam suteikta geriausia 
neurologinė pagalba. Laikui bėgant jam grįš atmintis. Jai 
skaudėjo širdį, kad galbūt Džonas neprisimins šios idilės, 
kurią juodu čia patyrė. 

Nors ši mintis ją labai liūdino, Kendalė suprato - bus geriau, 
jeigu Džonas nieko neprisimins. Tada nesijaus atsakingas nei 
vadovams, nei sau pačiam dėl to, kas tarp jųdviejų įvyko. 

Tylomis nuslinkusi į Kevino kambarį ji ištraukė krepšį, 
kuriame jau buvo sudėti drabužėliai, sauskelnės ir kiti svar- 
biausi daiktai, kurių gali prireikti per kelias ateinančias die- 
nas. Ketino keliauti kuo mažiau apsikrovusi. 

Kol kas Kendalė paliko Keviną lovelėje. Kyštelėjusi galvą 
į miegamąjį pamatė, kad Džonas šnopuodamas miega. Tada 
per namą nuėjo prie užpakalinių durų. 

Auš dar už kelių valandų, bet kiekviena minutė brangi. 
Įmetė krepšį į mašiną. Kiek anksčiau stoginėje už namo ra- 
dusi dažų skardinę ji pataisė automobilio numerį - iš 35 pa- 
darė 8s. Iš arti taisymas buvo akivaizdus, bet jis gali padėti 
bėgti, kol ji galės palikti šią mašiną ir nusipirkti naują. 

Grįžusi į namą ji nuėjo į maisto sandėliuką, kur į krepšius 
jau buvo sudėtas negendantis maistas ir vandens buteliai. 
Galės valgyti ir gerti vairuodama, sustodama tik pamaitinti 
Kevino ar nueiti į tualetą. Žinoma, reikės pamiegoti. Ji rink- 
sis nuošalius motelius, kur niekam nesukels įtarimo mokė- 
dama grynaisiais. 

Kai prireiks pinigų, susitars su Rike Sju, kaip jos jau yra 
dariusios. Rike Sju Kenedalė pasitikėjo besąlygiškai, bet sau- 
godama draugę skambins jai kuo vėliau, tik kai bus būtina. 

Sukrovusi į mašiną krepšius su maistu dar kartą grįžo ir 
užėjo į svetainę. Suklupusi prie židinio įkišo ranką į kaminą 
ir ištraukė pistoletą. 

Ginklas būtų vienintelė tikra gynybos priemonė, jeigu 
Metas su Gibu ją surastų, bet vis dėlto pistoletą Kendalė lie- 
tė nenoriai. Kuo atsargiausiai įsikišo jį į sijono kišenę. 

Tada jai kilo nerami mintis. Kas bus, jei Bernvudai Džoną 
aptiks pirmiau, nei jis bus išgelbėtas? Jie tikrai žinos, kad 
jis - teismo pareigūnas, jos „pagrobtas“ iš Stivensvilio ligo- 
ninės. Jie nedvejodami jį nužudys. 

Kendalė ištraukė pistoletą iš kišenės ir nunešė virtuvėn. 
Padėjusi ant stalo voką su laiškeliu, parėmė jį revolveriu. At- 
rodo, taip ir turi būti: paskutinis Džonui grąžintas daiktas 
bus pistoletas, kurį ji pirmiausia ir ištraukė, kol jis be sąmo- 
nės gulėjo ant lietaus permerktos žemės. 

Kaip toli juodu nuo tos akimirkos. 

Pajutusi besitvenkiančias ašaras Kendalė greitai nutipeno 
į Kevino kambarį ir iškėlė jį iš lovelės. Kūdikis nepatenkintas 
suniurzgėjo, bet paguldytas ant peties iškart vėl užmigo. 

Paskutinį kartą dirstelėjo į miegamąjį - Džonas nė krust. 
Kendalė greitai perėjo koridorių ir virtuvę. Nors buvo nusi- 
teikusi neverkti, skruostu ritosi ašara. 

Tai buvo paskutinės akimirkos šiame name, saugančiame 
tiek daug brangių prisiminimų. Jeigu jau kartą jos pėdsakai 
bus aptikti, daugiau šia priebėga nebesinaudos. Jau nebegrįš 
į šituos kambarius, kuriuose vis dar aidi senelės juokas. Čia ji 
pažino meilę - pirmiausia senelės, paskui Džono. 

Ar ji privalo atsisveikinti su visais ir viskuo, ką myli? 

Kevinas sukrutėjo. 

— Ne su visais, - sušnibždėjo ji. 

Pabučiavusi mažyliui į galvą žengė prie durų. Jau tiesė 
ranką prie rankenos, bet užsidegė šviesa. 

Ji atsisuko, bet netikėtos šviesos apakinta įžiūrėjo tik si- 
luetą vyro, besiartinančio prie jos su Kevinu. 


Koturtasdošimt antras skyrius 


Šulinde į motelio vonios kambarį dvyniai Krukai sprendė di- 
lemą. Reikėjo tiek nugirdyti storulę raudonplaukę, kad jai at- 
sirištų liežuvis, bet neleisti nusigerti iki sąmonės netekimo. 

- Ei, vaikinai! - progiesmiu pašaukė ji iš lovos. - Ką jūs 
ten veikiat, a? 

— Kažin ar dar kartą jį pakelsiu. - Liuteris beviltiškai žvel- 
gė į savo suglebusį penį. - Dar nebuvau sutikęs galinčios tiek 
dulkintis. Kaip manai, gal ji iš prigimties iškrypus, ar ką? 

— Nustok inkšt. Reikia priverst ją prasižiot apie Kendalę. 

Liuteris masažavosi sėklides. 

- Ir kaip tai padaryt, Henri? Ji išsiurbė vos ne visą „Jack 
Daniels“ butelį, bet jis nė kiek neatrišo jai liežuvio, tik dar 
labiau įkaitino. 

Henris mąstė. Iš miegamojo juos vėl pašaukė Rikė Sju. 

— Gal geriau grįžkim, kol jai nekilo įtarimas. Ką nors su- 
galvosiu. Kad ir ką sakysiu, viskam pritark. 

Rikė Sju vis dar tysojo skersai lovos patempusi lūpą. 

— Jau pamaniau, kad be manęs ten linksminatės. 

Henris pastebėjo, kad ji kalba neaiškiai - liežuvis jau kur 
kas labiau pynėsi. Išsitiesęs šalia Rikės Sju paslapčia parodė 
Liuteriui iškeltus nykščius. 

— Baik tu, kaipgi mes linksminsimės be smagiosios drau- 
gužės, ar ne, Liuteri? 

— Nė už ką. Jokių linksmybių. Be to, jau metas mums vi- 
siems dar kartą išgert. 

Jis apsimetė nugėręs didelį gurkšnį iš butelio, tada atkišo 
jį Rikei Sju. Ji įtariai nužvelgė dvynius. 

— Mėginat mane nugirdyti, berniukai, ar ką? 

Dar nespėjus nė vienam atsakyti, ji griausmingai nusikva- 
tojo ir pakėlė butelį prie lūpų. Henris kitapus blyškaus, šla- 
kuoto moteriško kūno kalvos mirktelėjo broliui. 

- Betgi tu, Rike Sju, galingai mauki - tokių kaip tu nesu 
matęs. Tiesa, Liuteri? 

- Tiesa. 

- Ir šiaip tu stebini. Pavyzdžiui, kaip apmovei tuos fede- 
ralus. Buvo į ką pažiūrėt. Taip jiems ir reikia - nėra ko kišt 
nosies į žmonių reikalus. 

Ji niekinamai prunkštelėjo. 

- Tas Peperdainas mano esąs kiečiausias. Sako, tu gi ži- 
nai, kur yra ponia Bernvud. Žinai tą, žinai aną, - pamėg- 
džiojo ji agentą. - Iš kur jis žino, ką aš žinau, jei tik aš viena 
žinau, ką žinau? 

— Aha, - pritarė Liuteris. - O jis klausinėja visokių asme- 
ninių dalykų apie geriausią tavo draugę. 

Henris metė Liuteriui pagiežingą žvilgsnį. Kodėl brolelis 
negalėtų palaikyti liežuvio už dantų? Mama teisi - jo dvy- 
nys toks nemokša, kad net pavojingas. Vienu tokiu sakiniu 
galėjo išduoti Rikei Sju, kad jiems rūpi ne tik linksmybės ir 
pramogos. 

Bet Rikė Sju jau buvo tokia apgirtusi, kad nepastebėjo Liu- 
terio klaidos. 

— Noriu Kendalę apsaugoti, - apsiraudojo. - Ji mano drau- 
gė. Nepasakyčiau Peperdainui, kur ji, net jei žinočiau. 

Ji darkart gurkštelėjo ir vos neužspringo pradėjusi kvato- 
tis. Iškėlusi pirštą pranešė: 

— Bet ge-rai nu-ma-nau, - reikšmingai išskiemenavo. 

— Ak, mūsų apgaudinėt tau nėra reikalo, Rike Sju. Juk mes 
ne farai, ar ne, Liuteri? 


Liudgtoja + 379 


— Tikrai ne. 

Henris pradėjo glamonėti jai kaklą. 

— Mesk iš galvos tą Peperdainą. Atsipalaiduokim. 

Rikė Sju atstūmė jį. 

— Aš neapgaudinėju. Aš žinau, kur ji galėtų būti. Visame 
pasaulyje vienintelė apie tai nutuokiu. 

— Tai aišku, žinoma, mergyt. Mes tavim tikime. Ar ne, Liu- 
teri? - Jis mirktelėjo broliui, bet tas nesusigaudė. Atvirkšti- 
nės psichologijos Liuteris nesuprato. 

— Aha... kurgi ne. Tikrai. Kaip Henris ir sako. 

- Tai tiesa, - mėgindama atsisėsti pareiškė Rikė Sju. - La- 
žinuosi, kad ji glaudžiasi tokioje vietelėje, kur su senele va- 
sarodavo. 

— Gerai, mažute, gerai. - Henris globėjiškai patapšnojo jai 
per šlaunį. - Kaip pasakysi. 

Ji smarkiai trenkė kumščiu į čiužinį. 

- Žinau, kur ji. Na, ne šimtu procentų. Bet kur nors netoli 
Mortono. Ten dar yra... 

— Kas? 

- Krioklys. 

— Krioklys? 

Ji išdidžiai palenkė galvą ir su panieka pažvelgė į Henrį. 

— Ar ne taip ką tik pasakiau? 

— Taip, mergyt. Nėr ko pykt. 

- Ten yra ir... didelis ginklas. Kaip ten jis vadinasi? Na, gi 
toks su ratais. Tokiais seniau būdavo šaudoma. 

— Patranka? 

Ji bedė smiliaus nagu Henriui į krūtinę. 

— Visiškai teisingai! Tu laimėjai! Gauni pirmąjį prizą! — 
Ir plačiai atmetė rankas į šalis tarsi trofėjų siūlydama savo 
kūną. Paskui užvertė akis ir be sąmonės griuvo ant lovos. 

- Jėga! - sušuko Henris. - Pavarėm! Važiuosim į Mortoną. 

— O kurjis? 

— Nežinau. Bet žemėlapy turėtų būt. Greičiau, Liuteri, 


renkis. 

- Okaip ji? 

— Juk žinai, ką mama sakė. 

Žvelgdamas į Rikę Sju Liuteris iš nevilties apsilaižė lūpas. 

— Po galais, gaila naikint tokią įdomybę. Nebuvau niekada 
lietęs raudonų kaip ugnis putytės plaukų. 


—1557 


— Atsiprašau? - Peperdainas grieždamas dantimis ragelį 
taip stipriai suspaudė, kad net krumpliai pabalo. - Gal malo- 
nėtum pakartoti? 

— Pametėm ją iš akių, pone. Ji užėjo į tokį pigų barą. Sė- 
dėjo sau viena kabinoje ir maukė viskį kaip užsigrūdinęs gir- 
tuoklis. 

- Greičiau klok. 


— Taip, pone. Tas vyrukas... 

— Koks vyrukas? 

— Kažkoks. Aukštas, prakaulus, šviesiais plaukais ir keis- 
tomis akimis. Jis prisėdo prie jos kabinoje. Nupirko gerti. 
Jie sėdėjo ir plepėjo. 

— Ar kieno nors klausėt, kas tas vyrukas? 

- Žinoma, pone. Bare niekas jo nepažino. 

— Mašina? 

- Ir apie ją klausėm. Niekas neprisiminė matęs, kaip jis su 
broliu atvažiavo, todėl niekas ir jų automobilio neapibūdino. 

— Sakei - brolis? Jis buvo su broliu? 

— Taip, pone. Dvyniu. 

— Viešpatie. 

Peperdainas įsimetė burnon dvi tabletes aspirino ir už- 
sigėrė gurkšniu vaistų nuo skrandžio. Po perkūnais, kodėl 
viskas turi būti taip sudėtinga? Ne šiaip keblumų keliantis 
brolis, o dvyniai. 

— Dvyniai identiški? 

— Mums taip pasakyta. Vieno nuo kito neatskirsi. 

- Aišku. 

— To antro taip ir nematėm. Jis lindėjo biliardinėje. - Ir 
agentas papasakojo, kaip nuo jų paspruko Rikė Sju su savo 
bendrais. 

— Kaip jis mokėjo už gėrimus? 

— Grynaisiais. 

— Tiek ir pats supratau, - suniurnėjo Peperdainas. - Ir nie- 
kas nežino, kas jie tokie? 

— Niekas, pone. Jokių vardų. Atrodo, jie bus ne vietiniai. - 
Peperdaino pavaldinys nutilo laukdamas neišvengiamos py- 
los. Bet bosas nieko nepratarė, tad jis išreiškė nuomonę: - 
Mano galva, pone, ji su tais vyrukais ir išėjo. 

- Ir taip aišku, ar ne? 

— Ne, pone, noriu pasakyti, kad tie dvyniai nesusiję su įsi- 
laužimu. Jie tikrai ne Metas ir Gibas Bernvudai. Man atrodo, 
tai buvo visiškai atsitiktinis susitikimas. Liudininkai sakė, 
kad panelė Rob su tais vaikinais labai greitai susidraugavo, 
na, suprantat, ką noriu pasakyti? Tiesą sakant, vienas iš liu- 
dininkų savo noru mums atskleidė informacijos apie ją. Jis 
sakė — ir keli kiti tai patvirtino, - kad panelė Rob yra pagar- 
sėjusi svingerė. Nimfomanė. Jai visai įprasta išeiti iš baro su 
nepažįstamu vyru, pasakojo jie. 

Peperdainui trūko kantrybė. 

— Klausyk manęs. Man nė velnio nerūpi, jei panelė Rob 
kiekvieną šeštadienį miestelio aikštėje mėnesienoje dulkina- 
si su šimtais vyrų. Ji yra pilietė, o mūsų pareiga ją saugoti, 
net jeigu ji slepia nuo mūsų vertingą informaciją. Jums buvo 
duotas įsakymas neišleisti jos iš akių, bet jūs išleidot. Dabar 
ji dingo. Mes nežinom nei su kuo ji, nei kur, o dar yra du ma- 
niakai, kurie mano sėdį Dievo dešinėje, todėl galį žudyti kie- 
kvieną stojusį jiems skersai kelio, taip pat ir panelę Rob, nes 
ji yra geriausia draugė ir patikėtinė tos, kurios jie taip ieš- 
ko! - Jis nustojo rėkęs, kad atgautų kvapą. Pritilusiame balse 
suskambo dar didesnis grasinimas. - Ar jums viskas aišku? 

— Taip, pone. Atrodo, viskas. 

— Kad nebeliktų jokių neaiškumų, leisk dar paaiškinti: 
jeigu Rikei Sju Rob nutiks kas bloga, prikalsiu jūsų kiaušius 
prie grindų, o paskui padegsiu. 

— Taip, pone. 

— Imkitės darbo. 

— Taip, pone. 

Peperdainas nutrenkė telefono ragelį. Jis pasiuntė į barą 
daugiau vyrų ieškoti neatpažintų dvynių pėdsakų. Pateikė 
jiems labai glaustą portretą. 

— Aukšti, prakaulūs, šviesiaplaukiai. Kažkokiomis keisto- 
mis akimis. Dvyniai identiški. Moteris raudonplaukė storu- 
lė. Nors kartą pamatę visi ją įsimena, todėl klauskit visų. 

Peperdainas vaikščiodamas po kabinetą mąstė ir gurkšno- 
jo vaistus nuo skrandžio. Ar sutapimas, kad tą pačią dieną, 
kai Bernvudai įsilaužė į Rikės Sju namus, ją pigiame bare pa- 
sigavo nepažįstami dvyniai? 

Kaip šiuodu įvykiai galėtų būti susiję? Ar tie dvyniai bro- 
lijos nariai? Gal tai Bernvudų padėjėjai, vykdantys jų nuro- 
dymus? O gal vis dėlto tai niekuo nesusiję nutikimai, kaip ir 
spėliojo agentas? 

Nuojauta Peperdainui patarė galvoti apie blogiausia. Jei 
tie dvyniai slapta susitarę su Bernvudais ar kaip kitaip susiję 
su byla, dabar jis turi nerimauti dėl keturių gyvybių: Džono, 
ponios Bernvud, jos kūdikio ir Rikės Sju Rob. 

Jeigu Bernvudai aptiks nors vieną iš jų anksčiau nei jo 
vyrai... 

Jis negali to leisti. Štai ir viskas. 

Pernešti Rikę Sju iš motelio lovos į automobilį buvo nelen- 
gvas žygdarbis, bet jiems pavyko jos nepažadinti. Vis dėlto 
traukiant ją lauk sėkmė nusigręžė. 

Vos tik atsitokėjo, ji pradėjo grumtis mėgindama išsilais- 
vinti. 

— O čia dabar kas? - nesusivokdama irzliai paklausė Rikė 
Sju. Mašina stovėjo prie tamsaus siauro kelio palei griovį. - 
Kur, velniai griebtų, mes esam? Ką čia veikiam? Kur mano 
drabužiai? 

Užuot atsakęs į jos klausimus, Liuteris kaip paprastai tik 
išsižiojęs spoksojo. 

Prakalbo Henris: 

— Mes, hm, pamanėm, gal norėsi paplaukiot. 

Liuteris nustebęs pažvelgė į brolį, tada įnirtingai linksė- 
damas atsisuko į Rikę Sju. 

— Aha, žinai, nuogalių maudynės. 

— Maudynės? - Ji susirūpinusi apsidairė. - Bet mes velniai 
žino kur? 

— Mes žinom kur, - pasigyrė Henris. - Šiandien jau buvom 
čia su Liuteriu. Už penkiasdešimt metrų nuo čia mišku yra 
toks nieko sau upelis. 

Rikė Sju pažvelgė, kur rodė jo pirštas, bet tanki, tamsi, 
baugi tankmė pasitikėjimo jai nekėlė. Visiškai nuogai vidu- 
ry nakties šlaistytis po miškus - kokia čia pramoga. Nuoty- 
kiams ji visada būdavo nusiteikusi, bet jai patikdavo kvailioti 
tokiose vietose, kur būdavo sienos ir lubos. 

Be to, Rikė Sju nemėgo išvykų į gamtą. Saulė jos blyškiai 
odai buvo tikra nelaimė - ją nuberdavo arba šlakais, arba 
pūslėmis. Rikė Sju buvo alergiška gebenėms ir uodų įkandi- 
mams - nuo to iššokę bjaurūs raudoni guzai paprastai supū- 
liuodavo ir tekdavo gydytis antibiotikais. 

Kita vertus, nuo liaunų ilgakojų brolių kūnų ją degino ti- 
krų tikriausia aistra. Visų jaudinančių potyrių viršūnė - gu- 
lėti tarp jųdviejų. Kai nuogi po vandeniu glausis prie jos ap- 
valumų, jie bus glotnūs kaip unguriai. 

Ji net suvirpėjo apie tai pagalvojusi. 

— Rodykit kelią. 

— Žaidžiam indėnus ir einam vorele, - pasiūlė Henris. — 
Liuteri, eik pirmas. O aš žygiuosiu iš paskos, - tarė ir pakišęs 
rankas spustelėjo jai plikus sėdmenis. 

Rikė Sju iš malonumo sucypė ir atsistojo tarp dvynių. 
Henris sliūkino iš paskos. Žygiuojant per mišką, ji apglėbė 
Liuterį per liemenį. 

Kai prie upelio pasigirdo švelnus vandens čiurlenimas, 
Rikė Sju atsiduso. 

— Bus taip romantiška. O gal aš tik girta? 

Henriui pakako proto paimti naują viskio butelį. 

— Visai ne. Po tokio žygio galėtume ir dar išgerti. 

Butelis kartą apėjo ratu - visi išgėrė. Regis, alkoholis su- 
kėlė dvyniams virpulį. Rikė Sju pastebėjo, kad jie nervinasi, 
ypač kai paėmusi abu už parankių patraukė prie upelio. 

— Kas atsitiko, vyručiai? Apsigalvojot? Manot, kad tokią 
moterį kaip aš net dviese sunku suvaldyti? 

— Mudu, hm... mūsų jaunesnis brolis nuskendo, - burbte- 
lėjo Henris. - Buvom maži, bet vis tiek prisimenam. Tai dėl 
vandens nė vienas ir nesikraustom iš proto. 

Jeigu galvoje būtų buvę šviesiau, Rikei Sju būtų parūpę, 
kodėl juodu pasiūlė orgiją vandenyje, jei nemėgsta maudy- 
tis. Bet Rikė Sju pajuto tik užuojautą. 

— Ak, vargšai mažiukai. Nagi, eikšenkit pas Rikę Sju. 

Henris netyčia užkliudė Rikės Sju svajonę, kurią ji laikė 
didžiausioj paslapty, mat tikimybė ją įgyvendinti buvo lygi 
nuliui. Ji troško maitinti, būti nusiraminimo ir paguodos 
šaltiniu vyrui, vaikui ir net tėvui, kuris ja didžiuotųsi, o ne 
niekintų. Joje glūdėjo daug meilės, bet jos niekas neprašė. 
Rikės Sju širdyje buvo sukauptas didelis perviršis. 

Todėl Henrio melas apie paskendusį brolį sukėlė gilų emo- 
cinį atsaką. Rikės Sju akys patvino ašaromis. Ji juos abu pri- 
sitraukė ir glostė plaukus murmėdama užuojautos žodžius. 

- Leiskit man jus nuraminti. Negalvokit apie savo brolį. 
Jo mažytė sielelė dausose. 

Netrukus artumas atliko užprogramuotą vaidmenį - tapo 
erotika. Rikė Sju vis tvirčiau juos spaudė. 

- Nesirūpinkit, meilučiai, - šnibždėjo ji. - Išaušus jūsų po- 
žiūris į vandens sportą bus visiškai kitoks. Tik palikit visą 
darbą Rikei Sju. 

Ji įbrido į vandenį, bet kai broliai žengė iš paskos, pakėlė 
ranką stabdydama. 

— O kodėl iš mūsų trijulės tik aš viena nuoga? 

Liuteris pašnairavo į Henrį, šis patraukęs pečiais pradėjo 
rengtis ir mesti drabužius ant dumblėto upelio kranto. Liu- 
teris pasekė brolio pavyzdžiu. Henris nusirengė pirmas ir 
įbrido į upelį prie Rikės Sju, kuri stovėjo iki kelių vandeny. 

— Mažutėli, - pratarė ji ir ištiesusi ranką ėmė glamonėti jo 
penį, bet šis nereagavo. 

- Gaila, - susikrimto Henris. - Matyt, dar motely jį visiš- 
kai nuvarei. Gal koks padrąsinimas padarytų stebuklą. 

Kimiai nusijuokusi, ji suklupo. 

— Daugiau nė žodžio. Jeigu tik... 

Upelio dugne dumblas buvo slidus ir šaltas. Vanduo malo- 
niai teškeno į kūną. Rikė Sju nusišypsojusi pasitrynė krūti- 
mis Henriui į šlaunis. 

Iš tiesų ji pajuto, kad ore virš galvos kažkas sujudėjo, ir iš- 
girdo bjaurų tekštelėjimą, tarsi pjaunant melioną, tik paskui 
pajuto smūgį. Tada skausmas persmelkė kaukolę. Iš skran- 
džio pakilęs viskis užpildė burną. Varvėjo iš burnos, kai ji 
rėkė. Rikė Sju sunkiai pūkštelėjo į vandenį ant šono. 

Apsvaigusi, beveik netekusi sąmonės pakėlė akis ir pama- 
tė stovintį Liuterį. Jis rankose laikė trumpą, storą kuoką. 
Kol ji žiūrėjo, jis vėl užsimojo virš galvos ir sukaupęs visą 
jėgą smogė žemyn. 

Rikė Sju išsigąsti nespėjo - tik trumpai suglumo. 


Koturiasdošimt tročias skyrius 


Iliksmas užstrigo Kendalei gerklėje. 

— Džonai! 

- Taip, Džonas. Kaip išmintinga pasinaudoti tikruoju 
mano vardu. Juk taip buvo lengviau, ar ne? 

Supratusi ji išbalo. 

- Prisimeni. 

— Taip. Pabudau prisiminęs. 

Juodu žiūrėjo vienas į kitą per atstumą, kuris atrodė daug 
didesnis nei iš tiesų. Iki šiol visi koziriai buvo Kendalės ran- 
kose. Dabar jau ne. 

- Aš... aš maniau, kad miegi. 

- Ir norėjau, kad taip manytum. 

- Žinojai, kad ketinu išvažiuoti? 

— Juk bėgti tau - antroji prigimtis, ar ne? 

Virtuvės lempos apšviesta Kendalė atrodė mirtinai išba- 
lusi. Tarsi gindama prispaudė Keviną prie krūtinės. O gal 
kūdikiu naudojosi kaip skydu, jeigu Džonas sumanytų ją fi- 
ziškai skriausti? Jis buvo toks įpykęs, kad galėjo pasiduoti 
pagundai. 

Bet tik paėmė ant stalo paliktą revolverį ir užsikišo už šor- 
tų juosmens - šiuos spėjo apsimauti miegamajame. 

— Kodėl nusprendei palikti man ginklą? 

— Pamaniau, gali tau praversti ginantis. 


Undyteja + 387 


— Kaip gražu. - Remdamasis vienu ramentu atitraukė kėdę 
ir pastūmė Kendalei. - Sėskis. 

— Džonai, jeigu tik išklausytum.... 

- Sėskis! - sugriaudėjo jis. 

Atsargiai jį stebėdama Kendalė nedrąsiai nutūpė ant kėdės. 

- Ar viską prisimeni? 

- Viską, - patvirtino jis. - Gyvenimą iki amnezijos ir viską, 
kas nutiko paskui. Džonas Makgratas. Antra pavardė Lelan- 
das - motinos mergautinė. Gimiau 1952 metų gegužės 23 
dieną Šiaurės Karolinos Rolio mieste. Ten lankiau mokyklą, 
aštuoniolikos metų baigiau. 1979 metais gavau psichologi- 
jos daktaro laipsnį. 

— Psichologijos? Ar tu psichologas? 

Į šį klausimą jis kol kas nekreipė dėmesio. 

— Mano disertacijos tema - „Uždelsto streso sindromas“, 
atlikau klinikinius tyrimus Betesdoje. Štai tuo ir patraukiau 
FTB dėmesį, tiksliau, agento Džimo Peperdaino, jis ir įdar- 
bino mane įkaitų išlaisvinimo grupėje. Gana dažnai dirbda- 
vom drauge. Prieš dvejus metus išėjau iš biuro ir įsidarbinau 
JAV teismo pareigūnų tarnyboje. - Patylėjęs pridūrė: - 1994 
metų liepos 12 dieną buvau pagrobtas. Bet nuo čia jau viską 
žinai, ar ne? 

— Džonai, viską galiu paaiškinti. 

— Neabejoju, kad gali, ir paaiškinsi. Bet pirmiausia geriau 
pasirūpink Kevinu. 

Kūdikis pradėjo zirzti. Džonas pageidavo, kad jų pokalbio 
niekas neblaškytų. Bet svarbiausia - jis nenorėjo, kad kūdi- 
kiui būtų negera. 

— Jis šlapias. Pakeisiu sauskelnes. 

Atsistojusi Kendalė mėgino praeiti pro Džoną, bet jis pa- 
gavo už rankos. 

— Geras bandymas, bet neišdegs. Keisk čia. 

— Ant virtuvės stalo? 

- Čia vis tiek nebevalgysim. Keisk. 

Ji patiesė ant stalo Kevino antklodę ir numovė šlapias 
sauskelnes. 

— Sausos mašinoje. 

— Eik atsinešti. 

— Nebijai, kad pabėgsiu? - nusišaipė ji. 

— Be Kevino nebėgsi. O jis liks su manim. Paskubėk. - 
Kendalė pažvelgė į jį, tada į berniuką. - Arba eini atsinešti 
sauskelnių, arba Kevinas liks pliku užpakaliu. Kažin ar jam 
tas labai rūpi, o man tikrai tas pats. 

Šįkart ji paleido virtuvės duris, kad trinktelėtų. 

Džonas nemiegojo nuo tada, kai ji išlipo iš lovos. Jis nu- 
jautė, kad išėjusi Kendalė įgyvendins antrąją plano dalį, kad 
ir koks tas planas būtų. 

Jis nenustebo, kad ji mėgina pabėgti. Bet nesitikėjo, kad 
slaptas atsisveikinimas sukels jam tokį skausmą. Džonas 
pyko, jautėsi įžeistas. 

Žinoma, dėl asmeninio požiūrio sprendimo jis nekeis. Pa- 
dėtis tokia, kad reikia pragmatiško, bejausmio ir objektyvaus 
profesionalumo. Tai jo pareiga, ir Dievas mato - pastarąsias 
kelias savaites jis nuo jos išsisukinėjo, pradedant ta slapta 
kelione ir baigiant mylėjimusi su savo globojama liudytoja 
mažiau nei prieš dvi valandas. 

Kendalė grįžo nešina sauskelnių krepšiu ir greitai perren- 
gė Keviną. Prisiglaudusi kūdikį prie peties, grįžo ir atsisėdo. 

— Na, pareigūne Makgratai, ar būsiu uždaryta ir gausiu tik 
duonos su vandeniu? 

— Nedraskyk man akių, Kendale. Jei nebūtum pavogusi 
mano antrankių, prirakinčiau tave prie šios kėdės. Turbūt 
nušvilpei juos kartu su pistoletu. 

— Juk negalėjau vežti tavęs į ligoninę su pistoletu, ar ne? 

— Tikriausiai. Dėl to būtų kilę klausimų, į kuriuos nebū- 
tum galėjusi atsakyti. Todėl viską supaprastinai. 

— Mėginau. 

— Kada nusprendei jiems pasakyti, kad esu tavo vyras? 
Greitosios pagalbos mašinoje? 

- Tiesą sakant, ne. Nė nenumaniau, ką sakysiu. Kai gydy- 
tojas paklausė, kas tu toks, atsakymas tiesiog pats iššoko. 
Jis buvo įtikimas - turėjau naujagimį. Mes keliavome kartu. 
Tikome pagal amžių. 

Kendalė žiūrėdama į jį patraukė pečiais, tarsi jos melo 
nauda būtų akivaizdi. 

— Ir aš negalėjau to užginčyti. 

- Tiesa. Negalėjai. 

— Kaip mano žmona galėjai daug ką lemti. 

- Taip. 

— O kąjiems pasakei apie pareigūnę Fordam? 

— Kad ji buvo tavo sesuo. 

— Kaip juos įtikinai? 

- Jie tiesiog patikėjo mano žodžiais. 

— Fordam buvo kilusi iš Lotynų Amerikos. 

—- Tuo metu jie to nežinojo. 

— A, taip. Dėl potvynio negalėjo ištraukti mašinos. 

— Tai man taip pat buvo į naudą. 

— Taip, visos aplinkybės buvo tau parankios. Gerai, kad 
ponia Fordam negyva, ar ne? 

— Taip sakyti siaubinga! - sušuko ji. 

— Ar ji tikrai buvo negyva? 

— Ką? 

— Ar ji jau buvo negyva, kai mašina paskendo upelyje? 

Pasukusi galvą Kendalė ilgai spoksojo į sieną. Džonas 
matė, kad ji įsiutusi: žandikauliai sukąsti, akyse spindi pyk- 
čio ašaros. 

— Užsikrušk. 

— Tu taip ir darei, - atšovė jis su tokia pačia panieka. — 
Daugybę kartų. - Jie žiūrėjo vienas į kitą. - Ar leidai parei- 
gūnei Fordam nuskęsti? 

Ji tylėjo. 

— Atsakyk man, velniai griebtų! - sušuko jis. - Ar ji jau 
buvo negyva, kai... 

— Taip! Taip. Ji žuvo nuo smūgio. Esu tikra, kad koronerio 
ataskaita tai patvirtins. 

Jis norėjo ja tikėti. Atrodė, kad ji sako tiesą. Pats tikėjosi, 
kad ji nemeluoja. Bet kaip kriminalistas abejojo - labai jau 
gerai ši moteris melavo. 

— Kodėl nepalikai manęs mašinoje nuskęsti? - kamanti- 
nėjo jis. - Juk galėjai sau nueiti. Būtų praėjusios dar kelios 
dienos, kol mūsų lavonai būtų buvę aptikti už daugybės kilo- 
metrų nuo avarijos vietos. Dar būtų kiek užtrukę, kol jie būtų 
buvę atpažinti. Per tą laiką, Kendale, galėjai visiškai prading- 
ti ir tavo pėdsakai būtų ataušę. Kam mane ištraukei? 

Kendalė nulaižė prie lūpų kampučio nuriedėjusią ašarą — 
ji daugiau nebepyko. Ašaros byrėjo iš gailesčio. 

— Miegojai šalia manęs, mylėjaisi su manimi ir dar klausi, 
kodėl išgelbėjau tau gyvybę? Žmogaus gyvybę? Ar iš tiesų 
manai, kad galėčiau nueiti palikusi sužeistą žmogų mirti? Ar 
tiek mane tepažįsti? 

Jis palinko prie jos. 

— Visai tavęs nepažįstu. Esi man visai nepažįstamas žmo- 
gus - lygiai tokia pat nepažįstama kaip tada, kai įžengiau į 
tavo kiemą Denveryje ir pirmą kartą tave pamačiau. 

Ji papurtė galvą neigdama visą jo šneką. 

— Tiek daug man primelavai, Kendale, tiek istorijų prirez- 
gei, kad nebežinau, kas tiesa, o kas melas. 

— Kevinas nori valgyti. 

Jis atlošė galvą. 

- Ką? 

Kevinas prie Kendalės krūtinės pešiodamas čiulpė palai- 
dinę. Šis vaizdas Džoną kaipmat nuginklavo. 

- A. Maitink. 

Prieš kelias valandas juodu mylėjosi. Jis tyrinėjo jos kūną 
ir rankomis, ir lūpomis. O dabar negalėjo žiūrėti, kaip ji pra- 
sega palaidinę ir siūlo alkanam kūdikiui krūtį. Jautėsi kaltas 
kaip paauglys, kuriam per išpažintį prasidėjo erekcija, kai 
kunigui smulkiai išpasakojo savo kūniškas nuodėmes. 

Stebint, kaip ji maitina kūdikį, buvo velnioniškai sunku 
išlaikyti tikro profesionalo povyzą. Laimė, to ir nereikėjo, 
nes Kendalė pribloškė klausimu: 

— Kas tokia Liza? 

— Iš kur žinai jos vardą? 

— Kalbėjai per miegus. Ne kartą kažką apie ją murmėjai. 
Kas ji? Tavo žmona? Ar tu vedęs? 

Jos susirūpinimas jam pasirodė juokingas, bet juokėsi jis 
neilgai. 

— Pagrobei federalinių pajėgų pareigūną, o nerimauji dėl 
svetimoteriavimo? 

— Ar tuvedęs? 

— Ne. 

— Tai kas ta Liza? 

- Ji tiesiog... ta moteris. - Kadangi Kendalė nenuleido 
akių laukdama paaiškinimo, jis trumpai nupasakojo jųdviejų 
santykius. - Ji štai taip mane paliko, — tarė jis spragtelėda- 
mas pirštais. - Ir tai mano jausmams nepadarė nė menkiau- 
sio poveikio. Lygiai kaip ir susitikimas su ja. 

— Ji buvo tiesiog šiltas kūnas, su kuriuo miegama. 

Jis iškart puolė gintis. 

— Kaip tik taip. Kaip visada palaikant tik seksualinius san- 
tykius, su ja nebuvo jokių barnių. Be to, juk tau jokio skirtu- 
mo. Nors per miegus kalbėjau apie ją, tu vis tiek su manimi 
dulkinaisi, ar ne? 

— Dėl to tu ne mažiau kaltas nei... aš. 

— Vargu. Juk nesiprašiau į tavo gyvenimą. Jei atvirai, pa- 
kėliau Džimui vėją, kam mane įpainiojo. Jeigu viskas būtų 

vykę, kaip suplanuota, būčiau nusiplovęs rankas ir palikęs 
tave Dalase. Kam mane įvėlei, Kendale? 

— Gal atsimeni - neturėjau kitos išeities, - atšovė ji. - Mė- 
ginau pasprukti iš ligoninės, bet tu mane sučiupai ir užsispy- 
rei keliauti kartu. 

— Turėjai daugybę progų pasprukti dar iki atvažiuojant 
čia. Kad ir kaskart man nuėjus į vyrų tualetą. Kodėl tada ne- 
nuvažiavai? 

— Nes kuo daugiau galvojau, tuo išmintingiau atrodė lai- 
kyti tave kartu. Nors ir su ramentais, mudviem su Kevinu 
buvai šiokia tokia apsauga. 

— Bet aš prie jo nesiliečiau, net nesiartinau. 

— Tą supratau tik atvažiavusi čia. - Ji mąsliai pažvelgė į 
jį. - Man buvo smalsu. Kodėl tu akimirksniu ėmei nekęsti 
Kevino? 

— Ne būtent Kevino. Visų kūdikių. 

— Kodėl? 

Jis ryžtingai papurtė galvą duodamas ženklą, kad ši tema 
draudžiama. 

— Kur mes tiksliai esame? Koks šio miestelio pavadinimas? 

— Mortonas. Esame rytiniame Tenesyje, prie Šiaurės Ka- 
rolinos ribos. - Kendalė papasakojo namo istoriją. - Niekas, 
be mudviejų su senele, čia niekada nesilankė. Žinojau, kad 
ši vieta puikiai tiks slėptis. - Pažvelgusi į jį rimtai pratarė: — 
Džonai, negaliu grįžti į Pietų Karoliną ir liudyti prieš Gibą 
su Metu. 

— Kad jie būtų nuteisti, valdžiai reikalingi tavo parodymai. 

Ji paprieštaravo stipriai purtydama galvą. 

— Esu tikra, kad šiuo metu Peperdainas jau radęs mano 
bute Denveryje kelis segtuvus. Duomenis rinkau metus. Jie 
išsamūs. Pakankamai inkriminuojamosios medžiagos apie 
svarbiausius brolijos narius. Jei valdžia negali jų nuteisti už 
žmogžudystę, yra kitų sunkių nusikaltimų, dėl kurių galima 
pateikti kaltinimus. Juk Al Kaponė buvo pričiuptas dėl ven- 

gimo mokėti mokesčius. Esu jų nusikaltimo liudytoja, Džo- 
nai, ir nerandu žodžių tam siaubui apibūdinti. Prieš kelias 
valandas iki egzekucijos aš kalbėjausi su Maiklu Li. Jis buvo 
protingas, švelnus, puikiai išauklėtas jaunuolis. Kai pagalvo- 
ju apie tą siaubą ir kančią, kurią jam teko patirti... 

Nuleidusi galvą ji įsmeigė liūdną žvilgsnį į grindis. Paskui 
vėl pažvelgė į jį. 

— Brolija iš manęs viską atėmė, Džonai. Tik dėl jų tapau 
pabėgėle, tam tikra prasme nusikaltėle. Niekada nebegalė- 
siu verstis advokatės praktika. Aš buvau gera teisininkė, — 
pabrėžė ji. Iš akių paplūdo ašaros. - Tikėjau tuo, ką dariau. 
Norėjau padėti žmonėms, norėjau, kad bent kas pasikeistų. 
Ojie visa tai iš manęs atėmė. Patikėk, labiau nei kas kitas no- 
riu įkišti tuos pabaisas už grotų iki gyvenimo pabaigos. No- 
riu atlikti geros pilietės pareigą, bet mirti dėl to netrokštu. 

Pabrėždama pasakytų žodžių reikšmę patylėjo ir stipriau 
apglėbė kūdikį. 

— Nenoriu, kad Kevinas kaip ir aš augtų našlaitis. O jeigu 
tik priartėsiu prie Gibo su Metu, jie ras, kaip mane nužudyti. 
Ir mirtis bus žiauri. 

Džonas viską suprato. Jos atsakymai buvo visiškai pagrįsti. 

— Jie negali tavęs nuskriausti, Kendale, - švelniai pratarė 
jis. - Jie sėdi kalėjime. 

— Jau nebe. Prieš tris dienas pabėgo. 

Pirmiausia Džonas apstulbo, paskui jam kilo įtarimas. Ar 
ji meluoja? 

— Iš kur žinai? 

— Man pasakė Rikė Sju, kai paskambinau. 

— Kada? 

- Šiandien. 

— Štai kodėl grįžai iš miesto tokia prislėgta? 

Ji linktelėjo. 

— Smulkmenų nežinau, nes kai tik ji pasakė apie jų pabėgi- 
mą, iškart mečiau ragelį. 

Jis pirštais persibraukė per plaukus ir apsuko kelis ratus 
virtuvėje vertindamas tūkstantį ir vieną Bernvudų laisvės 
reikšmę. Kai grįžo prie Kendalės, ji sagstėsi palaidinės sagas. 
Kevinas jos glėbyje miegojo. 

- Kaip toli esame nuo tavo gimtojo miestelio? Šeridano, 
ar ne? 

— Už maždaug šimto penkiasdešimt kilometrų. 

— Taip arti? 

- Jie ten jau buvo. - Ji papasakojo jam apie nevykusią 
FTB pasalą prie senelės namo. - Nors įsibrovėliai nebuvo at- 
pažinti, greičiausiai ten buvo Metas su Gibu. 

— Nenuostabu, kad šiąnakt norėjai išvažiuoti. Jei būčiau 
žinojęs, kad jie pabėgo, dar prieš kelias dienas būčiau jus iš 
čia išvežęs. Na, kaip jau yra, taip... 

— Pala! Ką pasakei? - Kendalė lėtai atsistojo. - Sakei, kad 
būtum mus iš čia išvežęs dar prieš kelias dienas? 

Jis bejėgiškai stebėjo, kaip suvokus jo žodžių prasmę kei- 
čiasi jos išraiška. 

— Tai tavo atmintis... Ji jau seniau grįžo? Tu žinojai... - Ji 
pakėlė ranką prie lūpų slopindama aiktelėjimą. - Tu prisi- 
minei ir vis dėlto... Trauk tave velniai! - Ji trenkė jam stiprų 
antausį. - Kada tau grįžo atmintis? 

Jis pačiupo jai už riešo nespėjus skelti dar kartą. 

— Kendale, paklausyk manęs! Dabar neturim laiko šito 
aiškintis. 

— Ak, daktare Makgratai, manau, turim, - pašaipiai atrėžė 
ji. - Gal atsigulsiu ant sofos, kad galėtum su manimi kiek 
pasipraktikuoti? Juk esu tikras studijų objektas, ar ne? Juk 
miršti iš noro atverti mane ir sužinoti, kuo aš gyvenu? Tau 
išties rūpi analizuot, ir ypač gerai sekasi, kai guliu! 

— Ką jau kalbėti apie tai, kaip gerai tau sekasi gulėt! - su- 
riko jis. 

— Niekše tu. 

— Klausyk, tai tu panorai žaisti šeimą su nepažįstamu 
vyru, kurį pati pagrobei. Tai tu išgalvojai istoriją, kad mes 
susituokę. Turėčiau pridurti, kad vaidinai labai įtikinamai. 
Todėl nekaltink manęs, jei atsakiau kaip tavo teisėtas vyras. 

Atrėmęs ramentą į stalą jis suėmė ją už pečių ir prisitrau- 
kė artyn - Kevinas liko suspaustas tarp jųdviejų. 

— Gali mane kaltinti tik tuo, kad suvaidinau vaidmenį, 
kurį tu, Kendale, man paskyrei. 

- Vaidinai tam, kad išgautum mano paslaptis ir panaudo- 
tum prieš mane. Kad papasakotum apie mane savo draugui 
Peperdainui. Kad galėtumėt mane aptart ir analizuot. Mani- 
puliavai manimi. 

— Ne daugiau nei tu manimi, - atkirto jis. 

— Kada tau grįžo atmintis? Pasakyk man. Kada? 

Jo pirštai tvirčiau suspaudė jai rankas. 

— Net dabar nesupranti, kaip aš netinku tavo vyro ir Kevi- 
no tėvo vaidmeniui. O tu puikiai atlikai žmonos vaidmenį - 
daug kentėjusios, bet pasilikusios su sužeistu vyru, nors tas 
ir buvo sulaužęs santuokos įžadus ir išdavęs ją su kita mo- 
terimi. Puikus kankinės, linkusios viską pamiršti ir atleisti, 
portretas. Buvai abejinga, bet lengvai pasiekiama. Kukli, bet 
prieinama. Seksuali madona, kuriai joks vyras neatsispirtų. 
Velniai tave griebtų, Kendale, juk sugundei mane visu šiuo 
rinkiniu ir puikiai supratai tai daranti. Privertei mane tavęs 
geisti. Norėjau, kad būtum mano. Norėjau... norėjau, kad 
Kevinas būtų mano. Tai buvo pirmas kartas gyvenime, kai 
norėjau su kitu žmogumi tokios vienybės. Supranti, man ne- 
labai sekėsi kurti santykius. Tiesą sakant, būdavau bjaurus. 
Atsisakydavau ką nors prisileisti arti. Bet amnezija mane pa- 
keitė. Dabar jau žinau, ką jauti, kai tau kas nors reikalingas, 
kai pats esi kam nors reikalingas. Nebenoriu vėl būti toks 
žmogus, koks buvau. 

Balsas užlūžo, tarsi ši kalba būtų jį išsekinusi. Džonas pri- 
glaudė kaktą prie jos. 

— Mylėdamasis su tavimi pažeidžiau vienas Dievas teži- 
no kiek potvarkių, taisyklių ir įstatymų. Kai visa tai baigsis, 
būsiu apkaltintas. Nors tvirtinsiu, kad vykdžiau pareigą vie- 
ninteliu būdu, kuris, mano galva, tiko šiomis aplinkybėmis, 
abejoju, ar kas nors patikės. 

Pakėlęs galvą Džonas įdėmiai pažvelgė jai į akis. 

— Aš tave kvailinau, tiesa, bet ne daugiau nei pats save. 
Velniop pareigą. Kas naktį su tavimi mylėjausi dėl vieninte- 
lės priežasties - nes to norėjau. Ne, privalėjau. 

Džonas abejojo, ar Kendalė suprato, koks reikšmingas šis 
prisipažinimas. Jis mažne prilygo meilės prisipažinimui. 

O gal ji ir suprato jo svarbą, nes irgi liovėsi priešinusis. 
Žvelgdama miglotu žvilgsniu pakėlė ranką ir perbraukė jam 
per lūpas. 

— Bejokios gėdos manipuliavau tavimi, tiesa. Bet prisiekiu 
Kevino gyvybe, tai, kas tarp mudviejų nutiko, buvo tikra. 

Ir jie pasibučiavo - atvirai, jausmingai. Net liovęsi bučiuo- 
tis tebesiglaustė. Prie pat jo lūpų Kendalė sumurmėjo: 

— Myliu tave, Džonai, bet privalau apsaugoti Keviną. Ir 
tave. Nors niekad man to neatleisi, privalau. 

Jam dar nespėjus susigaudyti, Kendalė ištraukė iš už juos- 
mens pistoletą ir atstūmė jį nuo savęs. Džonas pasviro į viry- 
klės pusę. Netekęs pusiausvyros griuvo ant grindų šaukda- 
mas iš skausmo ir įtūžio. 

Kendalė nuspyrė į šalį ir ramentus, kad Džonas nepasiektų. 

- Atsiprašau, Džonai. - Ji raudojo. - Atsiprašau, bet nega- 
liu tau leisti manęs ten vežti. 

Ji išlėkė — durys garsiai užsitrenkė. 

Skausmas nuo blauzdos pakilo į viršų šlaunimi, paskui 
per kirkšnį, pilvą ir dabar jau, regis, per viršugalvį veržėsi 
su ugnikalnio jėga. Apglėbęs rankomis prisitraukė sužeistą 
koją prie krūtinės. 

— Kendale, - pašaukė kartu aiktelėdamas iš skausmo. Pas- 
kui garsiau: - Kendale! 

Džonas neturėjo nė mažiausios vilties, kad ji grįš. Todėl 
nepatikėjo savo ausimis, kai išgirdo girgžtelint atsiverian- 
čias laukujes duris. 

Jis atsimerkė ir sumirksėjo, kad ją įžiūrėtų. 

Ji grįžo. Be ne viena. Ir ne savo noru. 


Keturiasdešimt ketvirtas skyrius 


Eišidės pagal Elmo Karnio rutiną galėjo tikrinti laikrodžius. 

Jis kasryt keldavosi pusę penkių, gerdavo puodelį kavos, o 
paskui per lietų ar giedrą, šlapdribą ar karštį eidavo į tvartą 
melžti nedidelės karvių bandos. Lygiai be penkių šešios jis 
sėsdavo į savo pikapą ir važiuodavo dvi mylias į miestelį pus- 
ryčiauti kavinėje, kuri šeštą būdavo atidaroma. 

Po žmonos mirties tokia tvarka Elmo gyvenimas tekėjo 
kasdien. Jį piktino šeštadieniai, nes tada kavinė būdavo ati- 
daroma tik septintą, ir sekmadieniai, nes tada baigęs melžti 
turėdavo nusirengti darbo drabužius, pasipuošti švarku, pa- 
sirišti kaklaraištį ir eiti į bažnyčią. Per pamaldas jam nuolat 
gurgdavo pilvas. 

Šis rytas prasidėjo įprastai. Pamelžęs karves važiavo į 
miestelį nė nenujausdamas, kas jo laukia už posūkio. Elmas 
jau svajojo apie sausainius su soda ir riebalus, besisunkian- 
čius iš dešrelių, bet tiesiai prieš jo visureigio groteles mate- 
rializavosi šmėkla. 

Išlindusi iš dulkėtų krūmų palei griovį, sustojo pačiame 
kelio viduryje mosuodama aukštai virš galvos iškeltomis 
rankomis. 

Elmas kone atsistojo ant stabdžių ir sankabos pedalų. Pa- 
dangos sucypė. Seni stabdžiai užprotestavo kaip artrito pa- 
žeisti sąnariai. 

Pikapas nučiuožė paskutinius kelis metrus ir šiaip taip su- 
stojo vos per kelis centimetrus nuo vaiduoklio. 

Elmui širdis daužėsi gerklėje žiūrint, kaip šmėkla pribėga 
prie jo automobilio iš keleivio pusės ir atplėšia dureles. 

— Ačiū Dievui, kad jūs čia važiuojat, ponuli. 

Įlipusi į jo pikapą šmėkla užtrenkė dureles. 

- Laukiau čia ištisas valandas, - pasiskundė. - Ar čia iš 
viso kas nors gyvena? Beje, kur, velniai trauktų, mes esam? 
Visą gyvenimą pragyvenau Šeridane, bet neprisimenu, kad 
būčiau šiuo keliu kada važiavusi. Be abejonės, grįžti čia ne- 
norėsiu, velniai mane griebtų! 

Šmėkla nutilo, pažiūrėjo į jį ir linktelėjo į pavarų svirtį. 

— Ko mes laukiam? Varyk, seneli. Man reikia į miestą 
p-r-0-n-t-0. 

Nustėręs Elmas tik vėpsojo, jo rankos ant vairo suakme- 
nėjo. Šmėkla vaikšto ir kalba. Jis ją net užuodė. Bet niekaip 
negalėjo patikėti, kad ji tikra. 

— Puiku, - nusivylusi sušnibždėjo šmėkla. - Tarsi dar būtų 
visko negana, susistabdžiau kvėšą. Na, savaitė kaip reta su- 
mauta. 

Vaiduoklis sumojavo rankomis prieš pastėrusias Elmo 
akis. 

— Aūūuūu! Seneli! Ar yra kas namie? Sumirksėk. Dėl Dievo 
meilės, padaryk ką nors. Kas tau yra? Ar nesi matęs nuogos 
moters? O gal nematei tikros raudonplaukės? 

Peperdainą pažadino operatyviniame kambaryje kilęs sam- 
brūzdis. Prieš valandą, galiausiai įveiktas nuovargio, jis pri- 
gulė ant sulankstomosios lovos, kurią kabinete jo reikmėms 
pastatė Šeridano prokuroras. 

Nemanė užmigsiąs, nes ketino tik pailsinti akis. Bet, regis, 
jo miegota kietai. Nors netikėtai pažadintas, agentas jautėsi 


w 


žvalus. 

Kai tik atsisėdęs ištiesė kojas, į kabinetą įgriuvo policininkas. 

— Pone Peperdainai, gal geriau ateikit čia. 

— Kas atsitiko? Ar radot juos? 

„Juos“ galėjo reikšti bet kokį žmonių skaičių, bet sekda- 
mas paskui pareigūną į operatyvinę patalpą Peperdainas 
nieko aiškiau nebepasakė. Ten vienas policininkas kalbėjo- 
si su prakauliu, darbo drabužiais vilkinčiu ūkininku, o kiti 
spietėsi prie langų į miesto rotušės pievelę. 

— Po velniais, kas čia darosi? 

Piktas riaumojimas atkreipė visų dėmesį, taip pat ir ūki- 
ninko - šis nusivožė beisbolo kepurėlę ir prisiartino. 

- Arjūs ponas Peperdainas? 

- Taip. O jūs kas? 

— Aš vardu Elmas Karnis. Ji liepė man ateiti čia ir atvesti 
poną Peperdainą. Nieko kito, liepė ji. Prisiekiu šventu žmo- 
nos kapu, nieko blogo ar neteisėto jai nedariau. Važiavau sau 
pusryčiauti, tik staiga ji - stovi vidury kelio nuogut nuogu- 
tėlė ir mojuoja rankomis. Vos širdies priepuolio negavau. Įli- 
pusi į mano pikapą, ji... 

— Atsiprašau, kas? 

— Raudonplaukė moteris. Tokia putli. Sakė, kad jūs... 

Peperdainas daugiau nebesiklausė. Jau lėkė prie durų. 

— Arji sužeista? 

- Taip, pone, bet, kaip sakiau, aš jai nieko bloga nedariau. 

— Kas nors atneškit man apsiaustą. Švarką. Bet ką. 

Pribėgo geltonu apsiaustu nuo lietaus nešinas pareigūnas. 
Peperdainas čiupo jį ir tekinas išlėkė lauk. Nuskuodęs kori- 
doriumi nėrė pro laukujes duris ir laiptais žemyn. Sustojo tik 
pribėgęs nublukusį mėlyną pikapą prie automobilių stovėji- 
mo automato. 

— Kur taip ilgai? - Rikė Sju bambėdama atsidarė keleivio 
dureles ir čiupo neperšlampamą apsiaustą jam iš rankų. — 
Tie kvailiai sočiai prisižiūrėjo. 

Ji metė paniekos kupiną žvilgsnį į langus, kur vis dar bo- 
lavo keli geidulingi veidai. 

Peperdainas taip pat pažvelgė ta kryptimi. Nuo jo grės- 
mingo žvilgsnio veidai pradingo. Vėl atsisukęs į Rikę Sju jis 
suprato negalintis labai kaltinti tų žiopsančių vyrų. Nuogut 
nuogutėlė - kaip ūkininkas ir sakė - ji buvo tikrai įdomus 
reginys. 

Matydamas tiek daug ir taip akivaizdžiai rodomo kūno, 
Peperdainas patyrė grynai vyrišką reakciją, bet paskui vis 
dėlto atgavo profesionalumą. Vienu metu jis pastebėjo kelis 
dalykus: jos pėdos ir kojos apskretusios purvu, visas kūnas 
subraižytas ir sumuštas - plaukų kolona nusvirusi. Plaukai 
laisvai krito ant plikų pečių ir nukarusių krūtų - buvo sun- 
ku nekreipti į jas dėmesio net apžiūrinėjant profesionaliai 
nešališkai. Plaukai ant pakaušio sulipę - tai pasirodė besąs 
sudžiūvęs kraujas. 

- Jums reikia gydytojo. 

— Vėliau. Mums reikia pasikalbėt. 

— Bet jūs sužeista. 

— Peperdainai, tu pasiutęs genijus, - sarkastiškai išrėžė 
Rikė Sju. Ji plačiai išskėtė rankas dar kartą jam parodydama 
savo didelį kūną. - Pirmiausia nesu kliedinti gražuolė. Ry- 
tais paprastai atrodau nekaip. Bet šitaip prastai dar niekad 
neatrodžiau. Žinoma, esu sužeista, mulki! - suriko ji. - Jie 
mėgino mane nužudyti. 

— Dvyniai? 

— Tavo vyrai išplepėjo. 

— Taigi, mano vyrai išplepėjo. 

- Ar sekant žmones tau atsistoja, Peperdainai? Šitaip su- 
sijaudini? 

— Turėjau sekti, kad jus apsaugočiau. 

— Na, bet iš to nebuvo jokios naudos, ar ne? 

— Būtų buvę naudos, jei nebūtumėte bare pakabinusi dvie- 
jų nepažįstamųjų. Šiais laikais - kaip galit būti tokia kvaila? 

— Aš nežinojau... - Netikėtai karingumas išgaravo, veidas per- 
simainė ir Rikė Sju pravirko. - Nemaniau, kad mane sumuš. 

Nevikriai pasirausęs kišenėje Peperdainas ištraukė susi- 
glamžiusią nosinę. Ji paėmė klausdama: 

— Ar švari? 

- Žinau tiek pat, kiek jūs. 

Bet jai, regis, nerūpėjo. Nusišluosčiusi akis išsišnypštė 
nosį. Nors daugiau nebeverkė, prikando apatinę lūpą. Peper- 
dainas pastebėjo, kad be ryškiai raudono lūpdažio jos lūpos 


daug gražesnės. 

— Jau galėjau būti negyva, - drebančiu balsu pratarė ji. - 
Jie tikrai mėgino mane nužudyti. 

— Kas, Rike Sju? 


— Henris su Liuteriu. Tik tiek težinau. - Ji papasakojo jam 
apie motelį, alkoholį. - Atsigavau, kai jie traukė mane iš ma- 
šinos lauk. Jau tada turėjau suprasti... Bet buvau tiek daug 
išgėrusi. Na, šiaip ar taip, įbridom į upelį. Paskui tik prisime- 
nu, kad, regis, Liuteris trenkė kuoka man per galvą. Atrėmu- 
si antrą smūgį užkišau kulkšnį jam už kojos ir parverčiau. 
Jie nesitikėjo, kad priešinsiuosi. Buvo sunku, nes man plyšo 
galva. Besigrumiant kelis kartus aptemo akyse. Na, bet są- 
monę išlaikiau. 

— Kur jie paspruko? 

— Paspruko? - Rikė Sju garsiai nusijuokė. - Niekur jie ne- 
paspruko. Vis dar ten. Bent jau buvo, kai juos palikau. Abu 
išjungiau, o paskui pačių kelnėmis pririšau prie medžių. 

Peperdainas pradėjo kvatotis. Jis žinojo, kad taip nedera, 
bet negalėjo susilaikyti. 

— Panele Rob, biurui reikėtų poros tūkstančių tokių kaip jūs. 

Bet Rikė Sju su agentu nesidžiaugė, tik vėl liūdnai krams- 
nojo lūpą. 

— Deja, ne, Peperdainai. Bijau, kad paslaptį saugojau ne ką 
geriau nei nekaltybę. 

Jis iš karto surimtėjo. 

— Kokią paslaptį? 

— Manau, tie subingalviai kažkaip susiję su Bernvudų 
byla. 

— Kaip? 

— Jie prie mano namų paprašė parodyti kelią, o vos po ke- 
lių akimirkų aš įėjau vidun ir aptikau įsilaužimą. 

- Ir jūs man apie juos nieko neužsiminėte? 

- Iš karto jų nesusiejau. Todėl nustok ant manęs rėkti. 
Man skauda galvą. 

— Ar vakar vakare jie klausinėjo, kur slepiasi ponia Bernvud? 

— Esu dar silpna, ne viską prisimenu, bet manau, kad jie 
mane girdė, kol viską išgavo. Gal ir tu galėjai išmėginti tokį 
metodą, Peperdainai? Neverta pasikliauti vien savo žave- 
siu, - kandžiai pridūrė ji. 

— Ar jie su kuo nors kalbėjo? Skambino kam nors? 

— Ne. Bent aš nemačiau. 

— Kąjiems pasakėte, Rike Sju? Turiu žinoti. 

— Luktelk. Jeigu ją rasi, ar įkiši į kalėjimą? 

— Tai ne nuo manęs priklauso. 

Rikė Sju sukryžiavo rankas ant krūtinės dėdamasi už- 
sispyrusi. Peperdainas viską sverdamas pakramtė vidinę 
skruosto pusę. 

— Padėsiu jai kuo galėdamas. 

— To nepakanka, Peperdainai. Nenoriu, kad mano draugė 
būtų uždaryta vien todėl, kad norėjo išnešti sveiką kailį. 

— Gerai, padarysiu viską, kas mano galioje, kad su ja būtų 
sudarytas susitarimas. Galiu tik tiek žadėti, ir tai priklauso 
nuo to, kokios būklės bus Džonas, kai jį rasim. 

Rikė Sju akimirką pagalvojo, paskui tarė: 

— Jeigu jai ar kūdikiui kas nors atsitiks... 

- Štai šitam ir mėginu užkirsti kelią. Man labiausiai rūpi 
jų gyvybės. Prašau. Kalbėkit, Rike Sju. 

— Tai tau kainuos. 

— Sutinku su bet kokia kaina. 

— Vakarienė ir šokiai. 

- Jūs ir aš? 

— Ne, Fredas su Džindžere, - atšovė nužvelgusi jį liepsnin- 
gu žvilgsniu. 

Jis palinksėjo. 

- Sutinku. O dabar klokit. 


Hoturtasdošimt ponktas skyrius 


Nendaie atgal pro duris, pro kurias prieš kelias akimirkas 
buvo išpuolusi, įvesdino du vyrai. 

Metas išplėšė jai iš rankų Keviną. Gibas stipriai trenkė per 
juosmenį ir ji mažne užgriuvo ant Džono. 

- Ji niekur nevažiuoja, pareigūne Makgratai. Visi susi- 
rinkome draugėn. - Gibas Bernvudas maloniai nusišypsojo, 
tarsi būtų vienas iš tų rytmečių, kai nekviestas užsukdavo 
paruošti pusryčių. - Kendale, gal išvirtum mums kavos? 
Naktis buvo ilga ir varginanti. Išgerčiau puodelį, turbūt ir 
Metas neatsisakytų. 

Šį vyrą supo galinga blogio aura. Ar ji visada tvyrojo, ar 
Kendalė jos nepastebėjo tik todėl, kad nežiūrėjo? O gal tik 
dabar aikštėn iškilo jo sielos puvinys? 

Gibo akys kibirkščiavo šalčiu. Prisiminusi tą košmarišką 
naktį, kai buvo nužudytas Maiklas Li, Kendalė norėjo pulti 
jį, išdraskyti tas ledines akis, bet kol Metas laikė Keviną, ne- 
galėjo rizikuoti. Iš tiesų negalėjo daryti nieko kita, tik kas jai 
buvo sakoma. 

Nors iš baimės raumenys suglebo, ji vis dėlto atsistojo ant 
kojų ir mechaniškai įjungė kavos aparatą. Kol kava lašėjo į 
indą, Gibas prisėdo ant virtuvinės kėdės ir pasidėjo ant ke- 
lių 30,06 graižtvinį šautuvą elniams medžioti. Jis pasisuko į 
Džoną, kuris tebesėdėjo ant grindų. 

— Aš Gibas Bernvudas. Mes niekad nebuvom susitikę, bet 
pastaruoju metu apie jus tiek daug rašoma, jaučiuosi lyg pa- 
žinodamas jus. Malonu susipažinti. 

Džonas tik dėbtelėjo. Jis negalėjo žinoti, kad tylomis atsi- 
sakydamas mandagiai susipažinti labai įžeidžia Gibą. 

— Spėju, ne itin džiaugiatės mus matydamas, - sausai pra- 
tarė buvęs Kendalės uošvis. - Nors negaliu suprasti kodėl. 
Tikrąja žodžio prasme išgelbėjome jus nuo protiškai nesta- 
bilios mano marčios. Bet iš tiesų visai nesvarbu, dėkingas jūs 
mums ar ne. Kuo priešiškiau elgsitės, tuo lengviau bus jus 
nudėti, kai ateis laikas. - Jis pliaukštelėjo sau per šlaunis, 
tarsi būtų sutvarkytas labai svarbus reikalas. - Kendale, ar 
kava jau išvirė? 

Jo įprastas tonas ir draugiška kalba ją šiurpino daug la- 
biau nei rėkimas, seilių taškymas ar plaukų rovimasis. Pui- 
kią savitvardą demonstruojantys žudikai paprastai žudo be 
jokio sąžinės graužimo. 

Gibas atrodė normalus, bet buvo visiškai praradęs ryšį su 
tikrove. Kitiems brolijos nariams dvasiniai jos aspektai gal 
rūpėjo tik tiek, kiek reikėjo sąžinei nuraminti dėl žudynių ir 
kitų piktadarysčių. Užtat Gibas visa širdimi tikėjo savo reli- 
gija. Be jokių išlygų priėmė visą savo fanatišką propagandą. 
Jis laikė save visiškai kuo kitu nei visa žmonija. 

Jis buvo nepermaldaujamas. 

Kendalė priėjo su garuojančiu puodeliu svarstydama, kas 
būtų, jeigu išpiltų kavą ant jo. Jis reaguotų instinktyviai — 
pašoktų nuo kėdės. Sumaišty ji spėtų pačiupti iš Meto Kevi- 
ną, o Džonas galėtų pulti Gibą. Ji žvilgtelėjo į Džoną. Šis ją 
stebėjo. Ir suprato, apie ką ji galvoja. 

Bet suprato ir Gibas. Nė nepasukdamas galvos į marčios 
pusę perspėjo: 

— Kendale, tikiuosi, kvailysčių nekrėsi. - Paskui pasisuko 
ir nužvelgė ją. - Visa kuo buvai tikra rakštis, išskyrus viena — 
buvai labai protinga. Tiesą sakant, per protinga. Tau būtų 

baigęsi daug geriau, jei tavo protas nebūtų toks smalsus. To- 
dėl nenuvilk manęs dabar iškrėsdama kokią kvailystę. Nes 
jeigu iškrėsi, turėsiu nušauti tavo draugą. 

— Gali sau šauti, - atsakė įžūliai trinktelėdama ant stalo 
kavos puodelį. - Jis man joks draugas. Jei būčiau turėjusi 
ginklą, būčiau pati nušovusi. - Ji nutvilkė Džoną niekinamu 
žvilgsniu. - Jis apgaudinėjo mane. Po avarijos jį ištiko amne- 
zija, bet jis nepasakė man, kada atmintis grįžo. Visą šį laiką 
mane klaidino. 

Džonas vis dar negalėjo pasiekti ramento, todėl atsistojo 
įsitvėręs kėdės. 

— Tėti. - Metas žengė į priekį nenuleisdamas nuo Džono 
budraus žvilgsnio. 

Gibas kilstelėjo ranką. 

— Viskas gerai, sūnau. Jis nieko negali padaryti. 

Tada pirmą kartą prašneko Džonas: 

— Tai tiesa, Bernvudai. Nieko negaliu padaryti. Negalėjau 
nieko padaryti nei apsiginti, kai ji mane pagrobė, - pašaipiai 
tarė jis. - Ir atsivežusi mane čia apsimetė... - Jis žvilgtelėjo į 
Metą ir atsiprašomu tonu pasakė: - Ji apsimetė, kad esu jos 
vyras. Nežinau, kodėl taip darė, nors galėjo manimi atsikra- 
tyti ir bėgti toliau. 

- Ji laukė, kol valdžios atstovai pavargs jos ieškoti ir su- 
telks dėmesį į ką kitą, - spėjo Gibas. 

- Galjūs ir teisus, - pripažino Džonas. - Na, vis dėlto ne- 
galėjau jai prieštarauti, nes nieko neatsiminiau. Tad gyvenau 
suja kaip vyras. Tikrąja žodžio prasme. 

Supykęs Metas žengė pirmyn, bet Gibas pakeldamas ran- 
ką jį sulaikė. 

— Negali kaltinti pareigūno Makgrato, Metju. Tai ji kalta. 

- Iš tiesų, Metai, - pritarė Džonas. - Aš tik pasidaviau 
melui, kurį iš jos girdėjau. Iš kur galėjau žinoti, kad mudu 
nesusituokę? 

— Tu žinojai! - suriko Kendalė. - Jau seniai žinojai. Atga- 
vai atmintį, bet... 

— Tuo metu jau buvau sužavėtas, - nutraukė ją Džonas. 
Jis vis dar kalbėjo Metui. - Vyruti, pats žinai, nepasakosiu, 
kokia ji puiki lovoje. Bent jau su manim tokia buvo. Gal mo- 
tinystė ėmė varinėti kraują? Hormonai ar kažkas panašaus, 
na, supranti? Bet kai jai vis nepakakdavo... 

— Ak tu, ištvirkusi paleistuve! —- Staiga apsisukęs Metas 
užsipuolė Kendalę: - Ar paleistuvavai mano sūnaus akivaiz- 
doje? 

— Dažniausiai jis būdavo su mumis lovoje, - patvirtino 
Džonas. 

Metas piktai suurzgė. Kendalė stebėjo, kaip Džonas pyk- 
do Metą, svarstydama, kur tai nuves, bet nei ji, nei Džonas 
nesitikėjo tokios audringos Meto reakcijos. 

Jis stipriai trenkė atgalia ranka Kendalei per veidą. 

Ji nepamatė, kad jis ruošiasi smogti, todėl smūgis teko 
visu smarkumu. Riktelėjusi griuvo į priekį ir susilaikė tik įsi- 
tvėrusi stalo. Metas kėlė ranką ketindamas smogti dar kar- 
tą, bet Džonas šoko pirmyn ir čiupo Metui už gerklės. 

— Ak tu, maniake, - urgztelėjo jis. - Jei dar kartą ją paliesi, 
užmušiu tave. 

Nors Džonas grumtynėms atidavė visas jėgas, jos buvo 
nelygios. Čiupęs ramentą Gibas stipriai smogė Džonui per 
nugarą taikydamas tiesiai į inkstus. Kendalė girdėjo, kaip jis 
sudejavo iš skausmo ir suklupo. Galva nusviro, jis taip ir liko 
keturiomis ant grindų. 

Išsigandęs sąmyšio ir garsių balsų pravirko Kevinas. Gibas 
paėmė berniuką Metui iš rankų ir kalbindamas priglaudė 
prie peties, tarsi sekmadienį atėjęs į svečius aplankyti anū- 
ko. Bet Kevino saldžios kalbos neapgavo - jis toliau klykė. 

Kendalė savo vaikui padėti negalėjo niekuo. Gibas vis tiek 
nebūtų jo atidavęs, todėl ji suklupo prie Džono ir apkabino jį. 

- Atleisk man, - sušnibždėjo jam į ausį. - Atleisk. 

Jei ne ji su savo melais, jo čia nebūtų. Jis dėl jos mirs. Gi- 
bas pažadėjo. Jų gyvenimai baigsis šiame kambaryje, ir jie 
nieko negali padaryti. Bet Kendalė neleis, kad Bernvudai pa- 
matytų ją įbaugintą. 

Pakėlusi galvą su panieka pažvelgė į Metą, o jai nuo sma- 
kro varvėjo kraujas. Ji šį žmogų laikė savo vyru, vadinosi jo 
pavarde, bet pažinojo jį mažiau nei Džoną. Prieš mirtį norėjo 
jam išrėžti, koks apgailėtinas vyras ir meilužis jis buvo. 

— Su šiuo vyru per kelias savaites patyriau daugiau malo- 
numo ir meilės nei su tavim per visą mūsų santuokinį gyve- 
nimą. 

— Dievo akyse tu vis dar mano žmona. 

— Veidmainis, - nusišaipė ji. - Juk pats su manimi išsiskyrei. 

— Nes tu nuo manęs pabėgai. 

— Pabėgau gelbėdamasi ir saugodama savo kūdikį. 

— Jis mano kūdikis. 

— Koks iš tavęs tėvas būtų, jei dalintum laiką jam, brolijai 
ir savo meilužei! 

Meto pečiai pakilo ir nusileido, šiurkštus atodūsis panė- 
šėjo į raudą. 

— Lotė negyva. 

Iš nuostabos netekusi žado Kendalė pamatė, kaip Metas 
užsidengė rankomis veidą purtomas raudos. Raukydamasis 
iš skausmo Džonas atsirėmęs į indaują šiaip taip atsisėdo. 
Juodu su Kendale susižvalgė. Ji matė, kad ir Džoną suglumi- 
no Meto jausmų protrūkis. 

— Sūnau, liaukis! 

Metas griežtai Gibo komandai nepakluso, todėl tėvas vėl 
sudraudė sūnų. 

Kai Metas nuleido rankas, jo veidas buvo išpurtęs, išva- 
gotas ašarų. 

— Kam ją nužudei? 

Kendalė aiktelėjo. Gibas nužudė Lotę Linam? Kada? Ko- 
kiomis aplinkybėmis? 

- Laidai gerklę kaip boba, - papriekaištavo jam Gibas. — 
Tai nevyriška, negarbinga. Tučtuojau liaukis. 

— Nereikėjo jos žudyti. 

— Mes apie tai jau kalbėjom, sūnau, ar prisimeni? Ji buvo 
velnio įrankis. Mes padarėme tik tai, kas buvo privalu. Tar- 
nystė Dievui visada susieta su auka. 

- Bet aš ją mylėjau, - sukūkčiojo Metas. - Ji buvo... ji 
buvo... 

— Ji buvo kalė. 

— Nedrįsk apie ją taip kalbėti! - suriko Metas. 

Per kelias akimirkas jis visai praskydo - ir fiziškai, ir emo- 
ciškai. Visas jo kūnas drebėjo. Oda nesveikai išblyško, kal- 
bėdamas jis taškėsi seilėmis. Iš akių upeliu liejosi ašaros, 
regis, jis nė nepastebėjo, kad jam teka nosis. Vaizdas buvo 
per daug bjaurus, kad galėtum žiūrėti, bet ir per daug baisus, 
kad galėtum nekreipti dėmesio. 

- Aš ją mylėjau, - skausmingai vaitojo jis. - Mylėjau. Aš 
mylėjau Lotę, ji mylėjo mane, o dabar jos nebėra. Ji buvo 
vienintelis žmogus, kuris mane suprato. 

— Netiesa, sūnau, - ramino jį Gibas. - Aš tave suprantu. 

Ir nutaikęs vamzdį Metui į krūtinę nuspaudė gaiduką. 

Kulka perskrodė širdį - jis mirė anksčiau, nei veide pasiro- 
dė nuostaba. Gibas pažiūrėjo, kaip sūnaus kūnas griūva ant 
žemės, o paskui vėl ramiai pakėlė šautuvą. Klykiantis Kevi- 
nas gulėjo jam ant kelių. 

Tada jis nuostabiai ramiai kreipėsi į siaubo sukaustytus 
žiūrovus: 

— Matot, tikrai Metą supratau. Ta moteris apkrėtė mano 
sūnų liga. Padarė jį silpną. Silpnumas nepakenčiamas, net tų 
žmonių, kuriuos mylim. - Nerodydamas jokių jausmų Gibas 
sūnus. Paklusnus. Pavyzdingas brolijos narys. Rašė, ką liep- 
davau. Puikiai medžiojo. Reikalui esant gerai kovėsi. 

— Taip, jis buvo tikras princas, - įsiterpė Džonas. - Labai 
gerai mušė moteris. 

Ledinis Gibo žvilgsnis smigo į jį. 

— Negaiškit laiko provokuodamas mane, pareigūne 
Makgratai. Jūsų kandžios šnekos paveikė mano sūnų, bet 
manęs jos nejaudina. Metju nejuto, kada juo manipuliuoja- 
ma. O aš jaučiu. - Jis nusišypsojo. - Bet žaviuosi jumis, kad 
stengiatės. 

Įsmeigęs akis į Kendalę, jis tarė: 

— Na, ojei kalbėtume apie tave, man nė trupučio nerūpi, 
su kuo tvarkei ūkį. Mane domina tik šis vaikinukas. 

Jis pakėlė Keviną. Jau kelias minutes kūdikis nesustoda- 
mas verkė taip garsiai, kad jie sunkiai susikalbėjo. 

— Drąsus žmogeliukas. Kuo garsiau verkia, tuo stipresnis 
berniukas. Tik pažiūrėkit į kumštelius, - iš pasididžiavimo 
kikendamas džiaugėsi Gibas. - Padarysiu iš jo tikrą vyrą. 

— Nė už ką, - nukirto Kendalė. 

Staiga Kendalė liovėsi jo bijoti. Drąsai buvo lemta trumpai 
trukti, ji sukilo susitaikius su mirtimi. Bet Kendalė įsikibo 
jos, nes tai buvo vienintelis būdas apsiginti. 

Prabildama ji net šypsojosi. 

— Neturėsi progos iš Kevino padaryti nieko kito, tik našlai- 
tį. Nes kai mus nužudysi, Gibai, jie tave ras. O FTB agentas 
Džimas Peperdainas medžios tave tol, kol pagaus. Jei suim- 
tas dar būsi gyvas, Keviną iš tavęs atims ir tu jo daugiau ne- 
bepamatysi. Man gaila, kad sūnus manęs nepažinos. Bet ačiū 
Dievui, kad jis nepažinos ir tavęs. Neturėsi kaip įskiepyti jam 
savo fanatizmo. Tavęs nebus šalia, todėl jam niekas nesuks 
galvos, neskandins neapykantoje ir nepavers šaltakrauju bai- 
dykle, koks esi pats. Žinau, juk tau nepavyko su Metu. Nes 
galų gale pasirodė, kad jis nėra beširdis, bejausmis paklus- 
nus automatas, kokiu norėjai jį paversti. Jis tebuvo žmogus 
kaip mes visi - su visomis silpnybėmis ir jausmais. Jis mylėjo 
Lotę. Turbūt net stipriau nei tave. O to tu negalėjai pakęsti. 

Tau ir su Kevinu nepavyks. Net progos neturėsi. Kevino ir 
pavardė bus ne tavo. Ačiū Dievui, jis jos net nežinos. 

— Kalbi kaip mano velionė žmona, - atsakė Gibas. - Kaip 
ir tave, Loreleinę labai domino mūsų naktinės ekspedicijos į 
miškus ir ji sužinojo apie broliją. Deja, supratimu ta moteris 
nebuvo apdovanota. Įspėjo mane, kad būsiu suimtas. Prisie- 
kė, kad pasiims Metju, kad niekada daugiau jos nepamaty- 
siu, bet jos grasinimai buvo tokie pat tušti kaip tavieji. - Jis 
linktelėjo į kėdę. - Sėskis. Mano anūkui reikia motinos. 

Kendalė dvejojo draskoma desperatiško troškimo atsiim- 
ti iš jo sūnų ir baimės, kokias pinkles jis rezga. Ji nenorėjo 
trauktis nuo Džono, nes nežinojo, koks gali būti kitas Gibo 
žingsnis. 

Bet motinystės instinktas paėmė viršų. Atsistojusi paė- 
mė iš Gibo Keviną. Priglaudė kūdikį prie krūtinės, apkabino 
stengdamasi per likusį trumpą laiką kuo daugiau jo paliesti. 
Kevinas akimirksniu liovėsi verkęs. 

Gibas pastebėjo, kaip pasikeitė kūdikis. 

— Ketinu duoti tau progą, Kendale, - pasiūlė jis. - Tokio- 
mis aplinkybėmis aš gerokai dosnesnis, nei esi verta. Atjun- 
kysi kūdikį per kelias dienas. Paskui būsi visiems laikams 
ištrinta iš jo atminties. Jis pripras prie manęs ir manimi vi- 
siškai pasitikės. Galiu jį padaryti visiškai savą - ir padarysiu. 
Deja, šiame amžiuje jam reikalinga motina. Taigi turi progą. 
Dabar gali mirti šalia savo meilužio arba keliauti su manimi 
ir kurį laiką rūpintis vaiku. Šiaip ar taip, gyvybe sumokėsi 
už savo nuodėmes: išdavystę, sanguliavimą, - bet galėsi dar 
šiek tiek pabūti su savo vaiku. Siūlau ne todėl, kad esi to ver- 
ta, o todėl, kad savo anūkui linkiu geriausio. 

— Tik tiek tegaliu rinktis? 

— Man reikalingas greitas sprendimas. Nors ir nevikrūs, 
vis dėlto FTB agentai jau gali būti jus susekę. 

— Važiuosiu su tavim, Gibai. Padėsiu tau, - ėmė maldauti 
ji. - Būsiu tau net naudinga. Man gerai sekasi slėptis. Bet 
palik Džoną gyvą. 

Gibas susiraukė. 

- Deja, dėl jo gyvybės nėra ko derėtis. Jis sanguliavo su 
mano sūnaus žmona. Už tai turi mirti. 

— Juk nebebuvau Meto žmona. Jis išsiskyrė su manimi. 

— Vis tiek. Kaip Metas sakė, Dievo akyse... 

Jis nusitaikė į Džoną. 

— Ne, palauk! - sušuko Kendalė. 

— Nemaldauk šito padugnės manęs pasigailėti, - piktai pra- 
tarė Džonas. - Geriau jau tegu šauna, nei aš jo maldausiu. 

— Džonas nežinojo, kad esu ar buvau ištekėjusi. Atsimeni, 
Gibai? - paskubomis žodžius bėrė Kendalė. - Jam buvo am- 
nezija, pamelavau jam, kad jis mano vyras. Tai mano kaltė. 

- Bet jis atgavo atmintį, - nenusileido Gibas. - Pati taip 
sakei. 

— Melavau norėdama apsiginti prieš Metą. Džonas tik šį- 
ryt atgavo atmintį. 

- Tai netiesa, Bernvudai, - įsiterpė Džonas. - Jau daugiau 
nei savaitę žinau, kas aš ir kas ji. Gulėjau su ja, nes man labai 
patiko. 

- Jis meluoja, Gibai. 

— O kam jam meluoti? - paklausė jos Gibas. 

— Kad nukreiptų tavo dėmesį ir apsaugotų mane su Kevi- 
nu. Jo pareiga mus saugoti. Jis taip ir darys, kad ir ką dabar 
šneka. 

— Juk žinai, Bernvudai, kokia ji melagė, - atrėžė Džonas. — 
Būtum kvailys, jei ja patikėtum. 

— Gibai, aš nemeluoju. Jis šįryt atsibudo ir viską prisimi- 
nė. Kai suprato, kad jį apgaudinėjau, įsiuto. Jau ketino įduo- 
ti mane policijai už jo pagrobimą. Kaip tik bėgau nuo jo, kai 
jūs atvažiavot. - Ji kalbėjo maldaudama. - Jei užmuši jį, 
nužudysi nekaltą žmogų, kuris-tik vykdė savo pareigą. Juk 
supranti, tiesa? Džonas kaip ir tu laikosi garbės kodekso. Jis 
tiki tuo, ką daro, ir neleis, kad šiame kelyje jį kas nors stab- 
dytų. Gibai, prašau tavęs. Prisiekiu, sakau tiesą. Jis nežino- 
jo, kad Dievo akyse tebesu Meto žmona. 

Įbedęs į Džoną tiriamą žvilgsnį Gibas svarstė. Galiausiai 
sunkiai atsiduso. 

— Kendale, tau jau nekaip sekasi meluoti. Netikiu nė vienu 
tavo žodžiu. Vyras, įtaisęs mano sūnui ragus, turi mirti. 

Jis užlenkė pirštą prie gaiduko, bet jį sulaikė netikėtas 
garsas. Šį garsą Gibas atpažino akimirksniu - taip spragteli 
užtaisomas ginklas. Sustingęs pažvelgė į Kendalę. 

- Jeigu jį nužudysi, ir aš nuleisiu gaiduką. 

Kendalės balsas jau nebebuvo spigus ir isteriškas. Ji kal- 
bėjo žemu, ramiu, nepalenkiamo ryžto kupinu balsu. 

— Viešpatie, - sušnibždėjo Gibas. Jo rausvas veidas išbalo. 

- Išties, Gibai. Apsaugosiu nuo tavęs Keviną, jei tik taip 
tegaliu apsaugoti. Geriau jau tegu jis miršta - nepaliksiu jo 
tavo draugėje nė minutės. 

Išvargęs nuo rėkimo Kevinas užmigo prie jos krūtinės iš- 
kilumo. Beveik permatomi akių vokai buvo užmerkti, nors 
ant blakstienų vis dar blizgėjo ašara. Lenktos lūpos buvo 
kiek praviros. 

Džono pistoleto vamzdis rėmėsi jam į smilkinį. 

Kai lėkdama pro virtuvės duris beveik kaktomuša susidū- 
rė su Bernvudais, jie nustebo ne ką mažiau nei ji. O stumia- 
ma atgal sugebėjo įsikišti pistoletą į sijono kišenę, tik iki šios 
akimirkos nerado kaip juo pasinaudoti. 

Gibas atgavo pusiausvyrą. Net nusišypsojo dėl jos teatra- 
liško elgesio. 

— Nieku gyvu to nepadarytum. 

— Padaryčiau. 

— Per daug jį myli, Kendale. Iki šiol viską darei: bėgai į 
Denverį, sprukai nuo pareigūnų, slėpeisi čia - tam, kad ap- 
saugotum šį kūdikį. 

— Tiesa. Tam, kad apsaugočiau jį nuo tavęs. Jeigu nušausi 
Džoną... 

Nuo šūvio Kendalė krūptelėjo. Ji taip greitai pašoko nuo 
kėdės, kad ši apvirto ant grindų. 

- Jeigu nušausiu Džoną... tai kas? - pasityčiojo Gibas. 

Siaubo apimta ji klupinėdama prisiartino prie stalo. Ne- 
tikėdama savo akimis žiūrėjo į sukniubusį Džono kūną. Jis 
pargriuvo ant šono, skruostu į grindis. Kažkur iš apačios te- 
kėjo kraujas. 

- Na. - Gibas dabar buvo prieš ją. Žengė artyn. - Duok 
man anūką. 

Pašokusi nuo kėdės ji kažkaip išlaikė rankose Keviną. 
Šiurkščiai pažadintas jis vėl užklykė. Dabar pistoletas jai 
tebuvo nereikalingas svoris bejėgiškai prie šono nuleistoje 
rankoje. 

Džonas nejuda. Džono kraujas teka. Džonas negyvas. Jis nu- 
žudė Džoną. 

Gibas, turėdamas stiprią medžiotojo nuojautą, iš karto 
užuodė, kad auka pasiduoda. Jis priartėjo. 

Kendalė pakėlė ranką. Ji taip drebėjo, kad rodėsi, lyg pis- 
toletas ją sučiupo, o ji mėgina juo nusikratyti. 

— Neversk manęs to daryti, Gibai. Prašau. 

— Nė už ką nenužudytum savo kūdikio, Kendale. 

- Visiškai teisingai. Savo kūdikio nė už ką nenužudyčiau. 

Ji nukreipė ginklą į Gibą ir namelyje nuaidėjo trečio šūvio 
aidas. 

- Dženai 

Peršokusi per Gibo kūną Kendalė suklupo prie Džono. 

— Džonai! Džonai! 

Ji atvertė jį ant nugaros. 

— Ar tas iškrypėlis nušautas? 

- Ačiū Dievui, tu gyvas. - Pasilenkusi apkabino jį suspaus- 
dama tarp jų Keviną. - Ačiū Dievui! Maniau, jis tave nužudė. 

- Arjis negyvas? 

Kendalė žvilgtelėjo į kūną. Gibas Bernvudas tikrai buvo 
negyvas. 

- Taip. 

- Gerai. 

Kendalei taip palengvėjo išgirdus Džoną kalbant, kad būtų 
nusikvatojusi, jei būtų neraudojusi. 

— Ak, Džonai, tik pažvelk į save. Tu sunkiai sužeistas. 

— Aš sveikas. - Tai buvo melas. Kiekvienas tariamas žodis 
tebuvo silpnas švokštelėjimas. - Kaip kūdikis? Ar jam viskas 
gerai? Ar jis nesužeistas? 

Kevinas klykė kaip niekad garsiai. 

- Šis rytas jam buvo sunkus. 

Džonas skausmingai šyptelėjo. 


— Kaip mums visiems, ar ne? 

Į namelį plūdo FTB agentai. Peperdainas, kaip ir visi kiti 
iki dantų ginkluotas, įtrepsėjo vidun. Žvilgtelėjęs į Džoną 
riebiai nusikeikė ir susikišęs pirštus į burną šaižiai sušvilpė. 

— Paramedikus čia! Skubiai! 

— Velniai griebtų, ko taip ilgai laukėte? - irzliai paklausė 
Džonas, kai draugas pasilenkė. - Maniau, mirtinai nukrau- 
juosiu, kol pasirodysit. Pirmiausia prisėlinot tyliai kaip bi- 
zonų kaimenė, o paskui tupėjot ten krapštydami kiaušius ir 
leidot tam niekšui į mane šauti. 

Peperdainas atvertė šalmo antveidį ir nusijuokė. 

— Nereikia mums dėkoti, Džonai. Žinome, kad esi dėkingas. 

Kendalė atrodė sumišusi. 

— Džonai, tai žinojai, kad jie ten? 

Jis linktelėjo. 

— Pro durų tinklelį mačiau kažką judant ir žinojau - bent 
tikėjausi žinąs, - ką tai reiškia. Štai kodėl dariau viską, kad 
tik išlaikyčiau Bernvudų dėmesį. 

— Tau nereikėjo pulti Meto. Jie galėjo iš karto tave nušauti. 

— Negalvojau apie tai. Kai jis trenkė tau... Dėl daugybės 
priežasčių norėjau pats jį nudobti. 

Jie ilgai, reikšmingai žvelgė vienas į kitą, kol paramedikai 
įbedė jam į ranką intraveninę adatą. 

— Ai! Velnias! Skauda. 

— Kurisišjūsų užpildys spragas? - paklausė Peperdainas. — 
Noriu tiksliai žinoti, kas atsitiko. 

Kendalė matė, kaip medikai Meto kūne bergždžiai ieško 
gyvybės ženklų. Ji nesielvartavo dėl buvusio vyro mirties, 
bet jai buvo gaila jo nenusisekusio gyvenimo. 

— Gibas nušovė Metą. 

— Mes matėm, - atsakė Peperdainas. - Ar dėl ponios Linam? 

— Taip. Metas pasakė, kad Gibas ją nužudė. 

— Ji buvo rasta motelyje perpjauta gerkle, - pranešė jiems 
Peperdainas. 

— Metas ją tikrai mylėjo, - liūdnai pratarė Kendalė. - Jis 
taip ir negavo progos būti laimingas. Nes turėjo tokį tėvą 
kaip Gibas. 

— Vienas iš mūsų snaiperių norėjo nudėti senį, kai jis nu- 
šovė Metą, - atskleidė Peperdainas, - bet jis laikė kūdikį. 
Buvo per daug pavojinga. 

- Jūs visą laiką jį matėt? - paklausė Kendalė. 

— Taip, o paskui jūs atsisėdot su kūdikiu ant kėdės, - rody- 
damas pasakojo jis, - ir kliudėte nusitaikyti. Bet kai jis šovė 
į Džoną... 

— Nieko čia ypatinga, - suniurzgė Džonas, paramedikų ke- 
liamas ant neštuvų. 

Peperdainas liepė jam liautis bambėjus, bet Kendalei buvo 
aišku - du seni draugai džiaugėsi galėdami patraukti vienas 
kitą per dantį. 

Peperdainas pasakojo toliau. 

— Kai Bernvudas šovė į Džoną, jūs pasitraukėt prie stalo, - 
pasakė Kendalei. - Tikėjomės, kad tik blefuojate įrėmusi kū- 
dikiui į galvelę pistoletą. 

- Žinoma, bet ir Gibas tai suprato. Staiga susivokiau, kad 
nušovęs Džoną jis padėjo graižtvinį šautuvą ant stalo. Nusi- 
ginklavo. Todėl nukreipiau į jį Džono pistoletą ir nušoviau. 

— Taip, tik mūsiškis pirmiau paguldė jį taikliu šūviu. Tie- 
siai į galvą. 

Kendalė dar ilgai prisimins tą siaubingą reginį, kai Gibo 
galva tiesiog ištiško. Sudrebėjusi prisispaudė Keviną arčiau. 

— Kaip gavote Džono pistoletą? - paklausė Peperdainas. 

Ji pažvelgė į Džoną. 

- Ašjai daviau, - pamelavo šis. 

— Taip, - greitai pritarė ji. - Jis man davė pasaugoti. 

— Kodėl atidavei jai saugoti savo ginklą? - parūpo agen- 
tui. - Bet pala, juk tau turėtų būti amnezija! Per visą sumaiš- 
tį buvau pamiršęs. Kada atgavai atmintį? 


Liudytoja + 419 


- Leisk mums pailsėti, Džimai, - atsidusęs paprašė Džo- 
nas. - Kendalė parodymus galės duoti vėliau. Dabar jai reikia 
pasirūpinti vaiku, o man būtų neprošal kelios siūlės. 

Peperdainas pasitraukė jiems iš kelio ir pastovėjo, kol 
Džonas buvo keliamas į vieną iš greitosios pagalbos automo- 
bilių. 

— Ar tu pasveiksi? - susirūpinusi paklausė Kendalė. 

— Taip, - nuramino ją Džonas ir patapšnojo Kevinui per 
užpakaliuką. - O jam ar viskas bus gerai? 

- Jis nieko neprisimins. 

— O aš niekad nepamiršiu, - švelniai tarė Džonas. - Nieko 
nepamiršiu. 

Sulankstę vežimėlio kojas paramedikai įkišo jį į mašiną. 
Kendalė su Džonu žiūrėjo vienas į kitą net užveriant auto- 
mobilio duris. Moteris lydėjo akimis mašiną, kol ši išsuko iš 
įvažos į kelią. 

— Ponia Bernvud, - Peperdainas palietė jai ranką, - mano 
automobilis laukia štai ten - parvešiu jus į miestą. 

— Ačiū. 

Jis atsisėdo su ja užpakaly, o mašiną vairavo kitas agentas. 

— Džonas kietas, ištvers. 

Ji tik šyptelėjo. 

- Žinau. 

- Žinote, kad jis kietas ar kad ištvers? 

— Ir tą, ir tą. 

- Hmm. Regis, jam tikrai patinka jūsų kūdikis. - Jis link- 
telėjo žiūrėdamas į Keviną. - Jau nesitikėjau, kad kada nors 
pamatysiu Džoną ramų šalia kūdikio. 

— Kodėl? 

Peperdainas papasakojo, kas nutiko Naujojoje Meksikoje. 

- Jis vis dar kaltina save. 

- Taip. Kaltina, - mąsliai linktelėjusi pritarė Kendalė. - 
Jis į pareigas žiūri labai atsakingai. 

— Džonas iš galvos kraustosi dėl atsakomybės. Ir taip kas- 
dien. Kai turės laiko, esu tikras, pradės save kaltinti ir dėl 
Fordam mirties. 

— Tikiuosi, kad nepradės. Jam būtų sunku. 

Peperdainas nieko neatsakė, nors smalsiai į ją žiūrėjo. 

— Deja, mano pareiga jums priminti, kad vis dar esate Tei- 
singumo departamento saugoma svarbiausia liudytoja. 

— Pone Peperdainai, paliudysiu, ką tą naktį mačiau Pros- 
pero apylinkių miškuose. 

— Tie dokumentų segtuvai, kuriuos radome jūsų bute Den- 
veryje, buvo neįkainojami rengiant bylas teismui. 

— Džiaugiuosi. Brolija turi būti išnaikinta be gailesčio, nes 
ir jie nerodė jokio gailesčio savo aukoms. Padėsiu kaip įma- 
nydama, kad tik visi brolijos nariai būtų teisiami. Ir nesvar- 
bu, kiek man tai asmeniškai kainuos. 

Linktelėjęs jis kurį laiką spoksojo pro langą. 

— Yra dar vienas reikalas - federalinio pareigūno pagro- 
bimas. 

— Tiesa, pagrobiau. 

— Hm. Na, gal valdžia į tai nelabai gilinsis. 

Žvelgdama jam tiesiai į akis Kendalė paaiškino: 

— Neapsakomai bijojau savo buvusio vyro ir uošvio, ir da- 
bar visi žinom, kad mano baimės buvo pagrįstos. Maniau, 
vienintelis būdas apsaugoti save ir Keviną - dingti ir slaps- 
tytis visą likusį gyvenimą. Nesigailiu dėl to, ką padariau. Jei 
reikėtų, vėl taip pat pasielgčiau, na, gal neįtraukčiau į šį rei- 
kalą Džono. Dėl mano kaltės jo gyvybei kilo pavojus ir nie- 
kada sau to neatleisiu. 

— Jis vykdė savo pareigą. 

— Taip. Pareigą. 

— Ponia Bernvud, o kada jam grįžo atmintis? 

— Aš ir pati norėčiau žinoti, bet nežinau, - nuoširdžiai at- 
sakė ji. 

— Ponia Bernvud... 

— Nekenčiu tos pavardės. Prašom manęs daugiau nevadin- 
ti ponia Bernvud. 

Peperdainas griežtai pažiūrėjo į ją. 

— Tai kaip jus vadinti? 


- Jie - Krukai. 

— Aš papasakosiu, - įsiterpė Rikė Sju. Laikydama Keviną 
ant rankų leido jam žaisti savo raudonų plaukų sruoga. - Tie 
niekšai mėgino mane nužudyti. 

Kendalė pakėlė nuo nuotraukų akis ir pažvelgė į Peperdai- 
ną — šis klausė, ar ji galėtų atpažinti du vyrus, dabar uždary- 
tus Šeridano areštinėje. Jie buvo rasti ten, kur Rikė Sju nuro- 
dė pareigūnams ieškoti, - nuogi, uodų sukandžioti, pririšti 
prie medžių. 

— Henris ir Liuteris Krukai. - Ji papasakojo jiems apie Bilio 
Džo Kruko nelaimę. - Jo šeima griežė ant manęs dantį, todėl 
spėju, kad jie sumanė surasti mane anksčiau už Metą su Gibu. 

— Per mane jiems vos nepavyko. - Rikės Sju akys patvino 
ašaromis. - Kai pagalvoju, kas galėjo nutikti tik dėl to, kad 
prisigėriau ir paleidau ilgą liežuvį... 

Kendalė ištiesė ranką per netvarkingą stalą ir širdingai 
spustelėjo Rikei Sju plaštaką. 

— Priešingai. Jei ne tu, agentas Peperdainas su saviškiais 
nebūtų spėję atvykti laiku. O kol jie lėkė čia, Džonas... dak- 
taras Makgratas puikiai su jais sužaidė, - prikimusiu balsu 
pabaigė sakinį Kendalė. 

Džonas, kuris atsisakė gulėti ligoninėje ilgiau nei vieną 
naktį, stovėjo remdamasis ramentais, mirtinai išbalęs, su 
šviežia siūle ant smilkinio. Sulaužyta koja vis dar buvo sugip- 
suota, o kairė ranka parišta. Gibo graižtvinio šautuvo kulka 
pataikė į petį ir išlindo nugaroje - tik per plauką nekliudė 
didžiosios arterijos. Kai tik Kendalė pagalvodavo, kaip arti 
mirties jis buvo, jai užgniauždavo gerklę. 

Peperdainas garsiai sukosėjo, kad nutrauktų įtemptą tylą. 

— Valdžia nori jums pasiūlyti mainus - jeigu teisme liudy- 
site prieš broliją, jums nebus pateikta jokių kaltinimų. 

— Labai dosnu, - pašiepė Kendalė. 

— Na, pagrobimą bus sunku įrodyti, juolab kad pagrobimo 
auka atsisako atskleisti, nuo kada jis pats savo noru įsitrau- 
kė. - Peperdainas metė į Džoną rūstų žvilgsnį. 

— Aš neprisimenu, - vangiai atsakė šis. 

— Labaijuokinga. - Peperdainas užvertė segtuvą ir atsisto- 
jo baigdamas susitikimą. - Dėkoju, panele Rob, už pagalbą. 

— Tik nemanyk, Peperdainai, kad taip lengvai manęs at- 
sikratysi, - atkirto Rikė Sju. - Juk dalyvausi teismo posė- 
džiuose Pietų Karolinoje? 

— Lakstysiu pirmyn atgal. 

- Ir aš ten sukiosiuosi, - plačiai nusišypsojo ji. - Esu pa- 
kviesta važiuoti drauge ir rūpintis Kevinu, kol Kendalė bus 
teisme. 

— Mat kaip. 

— Na, taip nenusimink. Beje, nepamiršk, kad esi man sko- 
lingas smagų vakarą. 

— Kaip galėčiau pamiršti, jeigu primenate man kas penkio- 
lika minučių? 

Staiga kabineto durys plačiai prasivėrė ir vidun buvo įleis- 
tas jaunas vaikinas. 

Kendalė išblyško. Rikė Sju sudejavo. 

— Tai bent. Dabar tai tikrai bus linksma. 

Jaunas vyras nužvelgė vieną moterį, paskui kitą. 

— Labas abiem. 

- Labas. 

— Sveikas. 

— Kaip laikotės? 

- Gerai. 

— Neblogai. 

— Kas šis vaikinas? - nesuprato Džonas. 

— O kas čia viršininkas? - pasidomėjo svečias. 

Peperdainas žengė į priekį. 

-— Aš. 

— Po velniais, kas čia dedasi? Nieko nesuprantu. Kodėl esu 
čia? Tariausi neturįs nemalonumų. 

— Nurimkit, - tarė jam Peperdainas. 

— Nieko sau - nurimkit! Žiūriu savų reikalų, saulėtame 
bute Romoje kemšu makaronus, ir štai pasirodo šiuodu 
stuobriai - prisistato mat esą Jungtinių Valstijų teismo pa- 
reigūnai. Tada jau ne savo noru lėktuvu grįžtu į Valstijas - 
sveikas, dėde Semai. 

Reikšdamas savo nepasitenkinimą vaikinas įsisprendė ir 
viso būrelio paklausė: 

— Tai kas yra? 

— Manau visi, išskyrus Džoną, supranta, kas yra, - pasisu- 
kęs į draugą tarė Peperdainas. - Daktare Džonai Makgratai, 
prašom susipažinti - Kendalas Ditonas. 

— Miengva paaiškinti. 

— O tu pamėgink. 

Juodu su Džonu liko biure vieni. Rikė Sju paėmė už ran- 
kos tikrąjį Kendalą Ditoną ir ištempė lauk. Jis vis dar malė 
liežuviu reikalaudamas viską paaiškinti, ji jam tą ir žadėjo, 
jei tik užsičiaups ir leis jai įterpti nors žodelį. Peperdainas ir 
abu teismo pareigūnai nusekė iš paskos. 

— Kendalas „Bristol 8“ Mathers“ kontoroje dirbo advoka- 
tu, - pradėjo pasakoti Kendalė. - Darbovietėje pateko į bėdą, 
kai apygardos prokuratūra apkaltino suklastojus įrodymus. 
Šie įtarimai nepasitvirtino, bet visi laikėsi nuomonės, kad 
greičiausiai tai būta jo tarnybinio nusižengimo. Nors jokie 
kaltinimai jam nebuvo pateikti, Kendalas iš firmos buvo at- 
leistas. Jis kelis mėnesius visur siuntinėjo savo gyvenimo 
aprašymą, bet jokiai įmonei nerūpėjo advokatas suterštu 
vardu. Kendalas neteko drąsos ir nutarė kuriam laikui išvyk- 
ti į Europą. Jis paprašė manes, kad persiųsčiau jam laiškus. 
Praėjus keliems mėnesiams jam atėjo laiškas iš Prospero Pie- 
tų Karolinoje. Kadangi tas laiškas panėšėjo į atsakymą dėl 
darbo, nedelsdama persiunčiau jam. Kendalas paskambino 
ir padėkojęs pasakė, kad tai iš tiesų būta darbo pasiūlymo, 
tačiau jis jo nesudominęs. Jis gyveno linksmą viengungišką 
gyvenimą Romoje, dirbo rinkodaros įmonėje konsultantu ir 

buvo viskuo patenkintas. Tada ir nusprendžiau kreiptis dėl 
to darbo. 

Ji pažvelgė į Džoną tikėdamasi veide pamatyti supratimą, 
tačiau jis buvo abejingas. 

— Teisės mokyklą baigiau trečia savo kurse, buvau tarp 
geriausiųjų, Džonai. „Bristol 8: Mathers“ kontoroje buvau 
perspektyviausia jauna advokatė, bet gavau sunkų darbą. 
Buvo nuobodu, jokių iššūkių iki tos bylos, apie kurią jau 
pasakojau, AIDS sergančios moters, kuriai žūtbūt reikėjo 
mano pagalbos. Tada ir supratau, kad man ne vieta didelė- 
je, vien pelno siekiančioje kontoroje. Norėjau padėti žmo- 
nėms. Norėjau teisingumo ir atstumtiesiems. Tada pradėjau 
siuntinėti užklausas į valstijas, kuriose praktikuojama vals- 
tybinė gynyba, bet negavau nė vieno padrąsinančio atsaky- 
mo. O kai Kendalas atsisakė pasiūlymo iš Prospero, man tai 
pasirodė kaip... ženklas. Senelė ir Rikė Sju, žinoma, manė, 
kad aš beprotė, bet apsimetusi Kendale vis dėlto atsakiau į 
tą laišką. Labai lengva apsimesti kitu žmogumi, nors dabar 
žinau, kodėl Prospero apygarda pasamdė Kendalę Diton ne- 
atlikusi kruopštaus asmens dokumentų patikrinimo, - iro- 
niškai pridūrė ji. 

— Jiems reikėjo paperkamo valstybinio gynėjo, - tarė 
Džonas. 

— Taigi. Dėmė jo karjeroje jiems tiko. Kendalas buvo kaip 
tik toks, kokio jie ieškojo. Jų pirmoji reakcija išvydus mane, 
moterį, buvo priešiška. Tačiau spėju, kad kiek pagalvoję jie 
nusprendė, jog moteris bus dar sukalbamesnė. Arba gal pa- 
žeidžiamesnė. 

Valandėlę pamąsčiusi Kendalė ėmėsi aiškinti: 

— Gal mano paskatos siekiant valstybinės gynėjos vietos 
nebuvo tokios jau altruistinės, kaip man norėjosi visus įti- 
kinti. Kaip pati norėjau.tikėti. Gal mano siekiai tebuvo pa- 
remti išpuikimu. Norėjau pasirodyti, kad visi matytų, kokia 
esu sumani. Norėjau neįmanomo - įtikti mirusiems tėvams, 

ir tą supratau tik dėl tavo įžvalgių pastabų. Šiaip ar taip, gal 
galimybė buvo iš manęs atimta todėl, kad mano motyvai 
buvo ne tokie jau nesavanaudiški. Senelė mane įspėjo, kad 
melo kojos trumpos, ir ji buvo teisi. 

Kendalė prisėdo ant Peperdaino stalo krašto. Vežimėlyje 
miegojo Kevinas. Ji išgirdo, kad artinasi Džonas: jo žingsniai 
jau buvo pažįstami - guma apvilktas ramento galas bumbsė- 
jo sulig kiekvienu žingsniu. 

Prisiartinęs iš už nugaros apkabino ją ir pakrutino vežimė- 
lį, kad švelniai sulinguotų. Džonas paglostė Kevinui skruos- 
tą. Kendalei širdis sutirpo matant įdegusį vyrišką pirštą prie 
glotnios mažylio odelės, ir ne tik todėl, kad tai rodė Džono 
meilę Kevinui, bet ir todėl, kad tai reiškė - jis įveikė savąjį 
drakoną. 

Džonas tarė: 

— Pati supratai, kad kai teismas aptiks tavo apgaulę, nebe- 
turėsi nei valdžios, nei prisiekusiųjų pasitikėjimo. 

— Kas būtų patikėjęs istorija, kurią pasakoja savo gyveni- 
mą suklastojęs žmogus? Neturėjau kitos išeities, privalėjau 
bėgti ir rasti vietą pasislėpti. Iš pradžių Denveryje, paskui... — 
Žvilgtelėjusi per petį sušnabždėjo: - Su tavim. 

Jis atsuko ją į save. Perbraukė pirštais per trumpai kirptus 
plaukus. Jo akys klydinėjo jos veidu. Tada beveik šiurkščiai 
truktelėjęs prie savęs tvirtai apkabino. 

- Jie galėjo tave nužudyti, - niršiai tarė jis. - Jau maniau, 
pamatysiu tave negyvą. 

Kendalė apkabino jį ir veidu įsikniaubė jam į kaklą. 

— O jei būtum dėl manęs žuvęs, Džonai? Kas, jei būtum 
žuvęs? 

Jie gana ilgai stovėjo apsikabinę, paskui Džonas ją paleido. 

— Nekaltink savęs dėl to, kas man atsitiko. 

— Gerai, jei tu nekaltinsi savęs dėl pareigūnės Fordam 
mirties. 

Jis suraukė antakius. 


Lisdytoja + 427 


— Nebloga mintis. Turėsime kartu pasistengti. 

— Kartu? 

— Manau, galime visi trys pamėginti kurti šeimą. Ką pa- 
sakysi? 

— Regis, mudviem su Kevinu tavęs reikia. O tau reikia 
mūsų. - Ji glostė jam veidą, lengvai lietė randą, iš kurio pati 
ištraukė siūles. - Iš melo man jokios naudos, todėl žinai, kad 
kalbu tiesą. Myliu tave, Džonai. 

- Ir aš tave myliu. - Apimtas nepatirtų jausmų krenkšte- 
lėjo ir tarė: - Būtų malonu, jei žinočiau tavo vardą. 

— Pasakysiu, jei prisipažinsi, kada tau grįžo atmintis. 

Jo veidą iš lėto nušvietė šypsena. Jis pasilenkė siekdamas 
jos lūpų ir gilaus, jausmingo bučinio. Bučinyje ji galėjo len- 
gvai užsimiršti, tačiau atlošusi galvą pažvelgė į jį. 

— Na, Džonai? 

Šypsodamas jis pabučiavo ją dar kartą. 

Alibi 

Aukščiausios klasės detektyvas, parašytas pui- 
kiu, patraukliu stiliumi. Žmogžudystė, įtampa, 
intrigos, korupcija... Rašytoja sukuria ir įtiki- 
namą psichologinį portretą žmogaus, kuris turi 
pasirinkti: aistra ar sąžinė? 


UK GK 


Bo žodžių 

Žmogžudys Karlas Herboldas pabėga iš Take- 
rio kalėjimo ir pasuka Teksaso kryptimi. Kla- 
jūnas Džekas Sojeris, su kuriuo Karlą sieja 
lemtingi praeities įvykiai, taip pat atvyksta 

į Teksasą ir įsidarbina galvijų fermoje. Čia su 
uošviu ir penkerių metų sūneliu Deividu gyvena 
kurčia našlė Ana Korbet, ir čia Karlas sumanęs 
iškrėsti dar vieną niekšystę. 

Ar pavyks Džekui prakalbinti „nekalbančią“ Aną 
ir ją su sūneliu išgelbėti nuo didelės nelaimės? 


Davydas 


Detektyvinių trilerių meistrė Sandra 
Brown pasirūpino, kad meilės, neapy- 
kantos ir pavydo pinklėse kvapą gniau- 
žiančios atomazgos skaitytojas karštli- 
giškai ieškotų iki paskutinių šio romano 
puslapių... 


A ALŲ 


susikeitimas 


Knyga, atskleidžianti galingą, beveik 
mistinį ryšį tarp dvynių. Ryšį, kuris 
nenutrūksta po vienos iš dvynių mirties 
ir kuris įkvepia gyvą likusią seserį nueiti 
beveik neįmanomą kelią, kad surastų 
sesers žudikus ir atkeršytų jiems. 

Užgavėnės 


„Įtemptas, puikus, nenutrūkstantis pasa- 
kojimas, kupinas siužeto vingių ir posūkių, 
jaudinantis ir baisus kaip pelkės, ištvirkęs 
ir dekadentiškas kaip Prancūzų kvartalas 
Užgavėnių karnavalo įkarštyje. Puota, 
kurios neįmanoma praleisti." 


Book Page 


+= . 


saliio faktorius 
Dar vienas visame pasaulyje pamėgtos 
įtempto siužeto istorijų meistrės detek- 
tyvinis trileris, kuriame susipina šiurpių 
nusikaltimų tyrimas, nevaržoma aistra ir 
auganti įtampa. 


vilki) BAUM 


Mirtinos paslaptys 


„Brown talentas papasakoti istoriją be galo 
retas net tarp populiariausių rašytojų.“ 
Toronto Sun 
„Brown jėga - kurti erotizmu pagardintus 
siužetus, verčiančius skaitytojus nepabaigia- 
mai spėlioti.“ 
Library Journal 


HI KU 


Rošvarus žaidimas 


Intriguojanti ir kupina netikėtų peripetijų 
detektyvinė istorija apie manijas ir jų pada- 
rinius. Susikompromitavusi futbolo žvaigždė 
prarado viską, nes žaidė ne pagal taisykles. 
Dabar jo ateitį ir gyvybę lemia paskutinis 
ėjimas, o laikas baigiasi... 


KITOS SANDROS BROWN KNYGOS 

Šarada Sveika, tamsa 


Po širdies persodinimo operacijos televizijos Dėmesį prikaustanti istorija apie moterį, 
serialų žvaigždė Keitė Delani persikelia į bėgančią nuo praeities šmėklų, tačiau dėl 
Teksasą vesti kartą per savaitę transliuo- neatsargiai suteikto patarimo įsipainio- 
jamos laidos ir netrukus sužino, jog kažkas jančią į pavojingą istoriją ir įkliūvančią į 
persekioja ir žudo visus, kuriems buvo perso- dar kraupesnį košmarą, keliantį grėsmę 
dinta širdis tą pačią dieną kaip ir jai. Moteris ir jos ateičiai. 


kreipiasi į detektyvinių romanų rašytoją, kad 
šis padėtų rasti žudiką... 


svetimas 


Špąslai 


Po lėktuvo katastrofos smarkiai sužalota Eiverė Dėmesį prikaustančio trilerio centre — 
per klaidą palaikoma žuvusia kandidato į Senatą samdomo žudiko ir jį persekiojančio 
žmona Kerole. Plastikos chirurgas sudarkytą policininko kova bei mirtį sėjančios ais- 
moters veidą pakeičia Kerolės veidu. Negana to, tros istorija. 


gulėdama ligoninėje Eiverė sužino, kad kažkas iš 
būsimo senatoriaus artimųjų planuoja jį nužudy- 
ti. Bandydama išgelbėti vyrui, kurį spėjo pamilti, 
gyvybę, Eiverė turės gyventi kitos moters gyveni- 
mą. Ir rizikuoti savuoju... 


Rikošotas 


Detektyvas seržantas Dankanas Hačeris 
vidury nakties iškviečiamas į teisėjo Kato 
Leirdo namus tirti žmogžudystės. Iš pirmo 
žvilgsnio viskas atrodo paprasta: Eliza, 
gražuolė teisėjo žmona, gindamasi nušovė 
įsilaužėlį. Tačiau Dankanui Elizos pasako- 
jimas sukelia įtarimų... 


LLU 


Aklaviotė 


Bėganti nuo jų būsimą kūdikį įvaikinti 


atiduoti ketinančio merginos tėvo, paauglių 


porelė užpuola degalinės parduotuvę, iš 
pradžių ketindama tik apiplėšti ją ir pabėg- 
ti. Tačiau padėtis tampa nevaldoma, kai jie 


paima įkaitus, o merginai prasideda gimdy- 
mas... Laimė, vienas iš įkaitų yra gydytojas, 


o kita - reporterė Tilė Makoi... 


Il DU 


Išskirtinis interviu 

Šalies prezidento žmonai pasidalijus įtarimais, 
kad jos kūdikis galbūt nužudytas, televizijos 
žurnalistė Berė Treivis ryžtasi išsiaiškinti tiesą. 
Pagalbos ji kreipiasi į buvusį prezidento patarė- 
ją Grėjų Bondurantą. Jau per pirmą pasimaty- 
mą ji sužino daug naudingos informacijos ir... 
pasiduoda jo kerams. Ar padedama Grėjaus ir 
bičiulio žurnalisto Berė išgelbės pirmąją šalies 
ponią ir paviešins prezidento paslaptis? 


S 


Dūmų uždanga 


„Dūmų uždanga“ - kone pats ugningiausias, 
itin įtempto siužeto Sandros Brown detektyvi- 
nis trileris. Tai pasakojimas apie įžūlų sąmoks- 
lą ir apie tuos, kurie išdrįsta jį atskleisti. 


Draugai pasirodo esantys priešai, didvyriai 
virsta nusikaltėliais ir tenka pripažinti, kad 
visiškai pasitikėti negalima niekuo... 


Brown, Sandra 
Br291 Liudytoja : [romanas] / Sandra Brown ; iš anglų kalbos vertė 
Rima Kardelytė. - Vilnius : Alma littera, 2011. - 432 p. 


ISBN 978-9955-38-997-2 


Profesionalia valstybine advokate tapti troškusiai Kendalei atrodo, 
kad pagaliau pavyko pagauti laimės paukštę: ji ištekėjusi už gražuolio lai- 
kraščio redaktoriaus, jos uošvis gerbiamas ir populiarus bendruomenės 
narys, o nedideliam miestukui Prosperui reikia geros, atsidavusios tei- 
sininkės. Bet moteris net neįtaria, kad Prospere viešpatauja fanatizmas 
ir kad netrukus jai bus lemta susidurti su siaubingomis blogio jėgomis ir 
tapti liudyti nenorinčia liudytoja bei siaubą išgyvenančia motina, žūtbūt 
besistengiančia apsaugoti savo kūdikį... 

Sandra Brown 


(Sandra Braun, g. 1948 m.) 


JAV rašytoja, detektyvinių trilerių autorė, parašė daugiau 

kaip 60 knygų. Jos išverstos į daugiau kaip 30 kalbų. Lietuvių 
skaitytojams gerai žinomi jos romanai „Alibi“, „Pavydas“, 
„Baltasis karštis“, „Šalčio faktorius“, „Sveika, tamsa“, 
„Susikeitimas“, „Spąstai“, „Svetimas veidas“, „Mirtinos 
paslaptys“, „Nešvarus žaidimas“, „Rikošetas“, „Šarada“, 
„Išskirtinis interviu“, „Dūmų uždanga“, „Aklavietė“, „Be žodžių“ 
Daugelis S. Brown romanų yra skaitomiausių knygų sąrašuose, 
ir visi jos detektyvai, pasak USA Today, verčia skaitytoją 
karštligiškai versti puslapį po puslapio iki pat pabaigos. 


Kendalė Diton atvyksta į mažą miestuką Prosperą, 
ketindama tapti gera valstybės skiriama advokate. 
Netrukus įsimyli geidžiamiausią Prospero viengungį, 
labai greitai atšoka svajonių vestuves ir tampa mylima 
vyro šeimos nare. 

Laukdamasi kūdikio, Kendalė, regis, pasiekia laimės 
viršūnę. Ji dar neįtaria, kad, pati to nežinodama, jau 
įsipainiojo į šiurpų fanatizmo ir neapykantos sąmokslą 
ir tapo bjaurios apgaulės dalyve. Moteris pradeda 
pralaimėti bylas ir pajunta, kad ją supa šnabždesiai, 
paslaptys, baimė ir išsigandusios akys, o galiausiai 
tampa šiurpaus nusikaltimo liudininke. Nuo šios 
akimirkos jos gyvenimas virsta košmaru, o jos pačios ir 
kūdikio gyvybei iškyla pavojus... 

Kendalė priversta slapstytis, kol Prospere įsiviešpataus 
teisingumas... arba kol jos kūdikis bus saugus... 


LL 


Tapkite = klubo nariu! 


— Nemokamas knygų katalogas kiekvieną ketvirtį 
— Naujausios ir populiariausios knygos 

= Ypatingi pasiūlymai 

— Knygų pristatymas į namus, darbovietę ar paštą 


www.knyguklubas.lt 

